
TRACTATUS 

DE DEO UNO 

< « 

PROOEMIUM 

1 . Adsertis Theologiae fontibus et regulis constitutis 
ad quas omnis est theologica inquisitio exigenda , ad sin- 
gulas ejusdem Theologiae partes vestigandas accedimus. 
Atque ut inde exordium sumat tractatio , unde et nomen 
mutuata est scientia nostra, ante omnia de Deo est ejus- 
que attributis disserendum. Verum ut de altissimis rebus 
agentes ea qua par est perspicuitate progrediamur , tracta- 
tum quadrifariam dividere visum est. In prima enim parte 
de Dei existentia, unitate, essentia atque attributis gene- 
ratim; in secunda de praecipuis singillatim attributis tum 
positivis tum negativis ; in tertia de intelligentia ac volun- 
tate ; in postrema de providentia , praedestinatione ac re- 
probatione agere constituimus. 

PARS I. 

DE DEI EXISTENTIA , UNITATE , ESSENTIA 
ET ATTRIBUTIS GENERATIM 

2. Dei nomine significamus ens quo nihil melius esse 
aut cogitari potest. De supremo hoc ente Deo , quaeritur « 
utrum sit, seu existat; deinde utrum unus sit an multiplex; 
demum quae ejus essentia , quae dotes et proprietates. 

Caput i. 

* 

1 DE DEI EXISTENTIA 

3. Qui Dei existentiam inficiantur athei aut atheistae 
audiunt. Hi distinguuntur in practicos ct theore ficos. Athei 

enim practici dicuntur ii , qui ita se gerunt perinde ac si 
Deus nullus existeret; theoretici scu speculativi, qui prae- 
terea scientiiicc adnituntur sibi et aliis persuadere Deum 
non existere; hi etiam athei positivi nuncupantur ad illorum 
discrimen qui vocantur negativi , quatenus invincibili igno- 
rantia laborant circa Dei existentiam. Non desunt , nec 
forsan immerito , qui negent dari vere atheos positivos ac 
negativos, saltem ad longum tempus. 

4. Quidquid porro de hoc sit, ex illis qui in divini- 
tatem insurgunt , alii directe et aperta fronte id efficiunt , 
hinc athei directi vulgo dicuntur ; alii vero indirecte , ac 
larvata et subdola quadam ratione idipsum pertentant, ideo- 
que athei indirecti appellantur. Non una autem est via quam 
athei isti larvati iniverunt ad propositum sibi fmem asse- 
quendum ; alii enim rejecerunt probationes omnes, quae 
communi hactenus consensu allatae sunt ad Dei existentiam 
evincendam , ac in solis mathematicis veram dari demon- 
strationem posse docuerunt; alii Dei ideam totam esse sub- 
jectivam effutierunt , cui nempe reale objectum vel non res- 
pondeat , vel si respondeat, id saltem nequeat sciri. Alii 
Deum ontologice ex ipso subjecto , humano scilicet animo, 
veluti prodeuntem confingunt: alii cum homine ac rerum 
omnium universitate pantheisticc confundunt. Alii ad ab- 
stractissimum quoddam esse seu ideam relegant. Haec revera 
est tristissima neo-germanicac praesertim philosophiae hi- 
storia, in qua Deus, dum veluti ens absolutum verbis prae- 
dicatur ubique, revera uti ens fictitium habetur. Si Kan- 
tium scholae hujus transccndentalis parentem audias in Cri- 
tica rationis purae, cum sub experientia cadere nequaquam 
Deus possit, sed eam omnino transcendat, rationi theorcti - 
cac nodmenon est , de quo nil scire , nil demonstrare potest , 
aliquid problematicum , purum X 7 ^sed quem tamen ratio 
practica id est moralis , oh morales lines suos cogitur sup- 
ponere ut postulatum. Si Fichteo auscultes in opere, quod 
inscripsit: Destinatio hominis , prius Ego purum , id est no- 
strum Ego , a quavis phacnomenica seu sensibili experientia 
*-<*■ " * ii iav' 

abstractum ontologice ponendum est, quod libero suae vo- 
luntatis actu ponit seu creat seipsum , scilicet Ego nostrum 
phaenomcnicum ac sensibile , deiu objectum seu nuinduin ex- 
ternum , demum eius absolutum seu Deum ipsum , qui porro 
humana veluti creatio est, sic ut verum absolutum ac in- 
finitum non sit nisi humanum Ego. Alibi de Sehellingio ac 
Hegelio locuti sumus : quorum alter subjectum et objectum , 
cogitationem scilicet hominis ac naturam physicam identi- 
licat cum Deo, sic ut inde Absolutum duplici velut elemento 
coalescat, ac duplici progressione, spiritus nempe ac na- 
turae, se evolvat: alter vero Deum in summo humanae ab- 
stractionis fastigio constituit, in abstractissima omnium idea, 
quae logice se evolvens per trinum perpetuum processum , 
thesin qua se ponit, antithesin qua se decomponit ac divi- 
dit , seu potius se sibi opponit , et synthesin qua in se re- 
grediens, se iterum sed novo semper ac ampliori incre- 
mento componit , omnia efformat , rerum essentias , natu- 
ram ac spiritum, atque ita se complet. Sansiinonianis, quos 
vocant, quid aliud Deus revera est nisi humanitas ipsa se 
jugiter in societate ac per societatem indefinito progressu 
perficiens? Haud loquemur de neo-Ecclectismo Gallico in 
quo eadem neo-Germanicac philosophiae deliramenta , licet 
interdum verbis emollita , satis se produnt. 

5. Ut huic rationalismo absoluto , ac transcendcntalismo 
sc se opponerent efficacius , in aliud extremum nonnulli di- 
lapsi sunt , autumantes nullam dari demonstrationem pos- 
se aut debere Dei existentiac , utpotc quae a sola fide pen- 
deat, uobisque innotescat, atque unice innotescere queat aut 
traditione, aut totius generis humani auctoritate et con- 
sensu: quos jam in superiori tractatu refellimus Parte III. 
Sect. 1 . et 2. 

6. Quum porro Deum esse demonstrare aggredimur ar- 
gumentis sive metaphysicis sive pbysico-theologicis , sive 
moralibus, in id intendere debemus, ut adstruamus exi- 
stentiam Dei qui per se et a se existat , realis , ac distin- 
ctus a ceteris entibus omnibus, quae nonnisi ab eo existeu- 

tiam habuerunt. Deum siquidem omnes , quos atheos indi- 
rectos vocavimus, admittere prae se ferunt, ac si placet in 
atheismum insurgunt; sed, ut liquet ex perlevi adumbra- 
tione systematum quae recensuimus , rcipsa tollunt. 

7. Praemonemus demum nos lieic ex philosophicis sup- 
ponere realimum , quem vocant, tum subjectivum, tum obje- 
cti nnn; realitatem scilicet nostri Ego ej usque activitatis, rea- 
lemque mundi externi existentiam; nec non principium cau- 
sae vera ad .probandum vi objectiva pollens. Quamquam 
vero plures sive a philosophis sive a theologis exhibitae 
fuerint Dei demonstrationes, nos eas seligemus quae soli- 
diores sunt et communi calculo probatae, prout instituti 
nostri postulat ratio. 

PROPOSITIO 
Deus existit 

• * 

8. Tribus argumentis hujus propositionis veritatem evin- 
. cimus, metaphysico, physico-theologico ac morali. 

9. Atque ad primum quidem quod spectat sic incedi- 
mus : Mundus et quidquid in mundo est, finitum est , mu- 
tabile, ac plane contingens, seu non habens rationem suae- 
met ipsius existentiae in se et ex se. Sane hoc universum 
constat ex partibus ; quidquid porro partibus constat esse 
infinitum non potest, alioquin simul finitum esset ac infi- 
nitum , aut infinitum ex partibus finitis coalesceret , quod 
repugnat; mutationi et quidem jugi hoc item universum 
obnoxium esse nemo est quin videat et experiatur; atque 
ex his jam constat pariter rerum hanc universitatem haud 
esse necessariam sed plane contingentem, quatenus abso- 
lute potuit esse et non esse. Nulla profecto intrinseca in- 
venitur repugnantia in eo quod concipiatur mundum , aut 
singulas ejus partes non existere. Jam vero quidquid fini- 
tum est , mutabile atque contingens seu non habens in se 
rationem suaemet ipsius existentiae, quodque proinde per 
se indifferens est ad esse aut non esse , id ab alio deter- 

minari debuit ad esse , seu ab alio habet rationem et causam 
existeudi , secus euim effectus dari sine causa posset , ac esse 
conjungi simul posset cum non esse f quod implicat. Sed ens 
quod supremam rationem existentiae entium contingentium 
habet in se , eorumque causa est , extra ordinem illorum 
omnino sit oportet, seu simpliciter necessarium : nam si contin- 
gens esset et ipsum , jam eadem seinper urgeret ratio , et sic 
in infinitum. Existit ergo Ens simpliciter necessarium : quod 
proinde omnino improductum sive a se debet esse , rationem 
existentiae suae continens in se ipso, seu ipsa vi et necessitate 
naturae suae determinatum ad esse, simpliciter primum , 
atque aeternum. Haec enim omnia logice atque ontologice si- 
mul conjuncta necessario esse patet. Atqui causa haec su- 
prema, necessaria , improducta , aeterna ea est quam voca- 
mus Deum. 

10. Ex hoc porro metaphysico Dei existentis conceptu 
veluti Ente necessario atque improducto tum ejus infinitas, 
tum intelligentia ac libertas, tum omnipotentia necessario 
ac evidenti nexu colliguntur , ac Deum veluti eas omni per- 
fectionis genere cumulatissimum , et tamquam esseudi ple- 
nitudinem existere evincitur. Quae sane demonstratio plane 
apodictica est , ac principiis immediatae evidentiae , nempe 
contradictionis ac identitatis innixa. Ea passim Ecclesiae pa- 
tres usi sunt adversus atheos quoscumque, praesertim vero 
s. Augustinus , ac s. Jo. Damascenus; ille in op. De civit . 
Dei lib. 8. c. 5., iste De orthodoxa fule lib.l. c. 3. 

11. Hoc praestituto fundamento ad alterum jam pro- 
gredimur argumentum, quo supremi Numinis existentia ad- 
struitur , nempe ad physico-theologicum . Ordo seu rerum 
parium dispariumque suo cujusquc loco dispositio atque 
idonea ad lines tum proprios rei uniuscujusque, tum ge- 
nerales, tum etiam ad finem omnium generalissimum or- 
dinatio in suo conceptu ordinatorem involvit; et quo per- 
fectior ejusmodi ordo est , ac in sua multiplicitate simpli- 
cior elucet, eo etiam ordinatorem arguit sapientiorem. Jam 
vero quo magis homines rerum hanc universitatem inspi- 

ciunt, rimantur, contemplantur; quo major fit in scientiis 
naturalibus progressus; quo melius leges quibus physicus 
hic mundus regitur dignoscuntur ; quo intimius naturae se- 
creta penetrantur; quo penitius objecta singula tum magna 
tum parva considerantur cum relationibus, quas infer se 
habent et cum mole rerum universa , totumque simul spe- 
ctatur coeli terraeque systema ; eo luculentius patescit ad- 
mirabilis ordo ille, qui ex partium inter se consensione, ex 
proportione mediorum ad linem, ex legum physicarum 
simplicitate et constantia, ex causarum finalium snbordina- 
tione, et universa rerum harmonia resultat: tanto ergo ex- 
celsior sublimiorque ordinatoris deprehenditur sapientia. 
Hic porro summe sapiens ac potens , imo et summe bonus 
summeque beneficus ordinator est , quem Deum nuncupa- 
mus. Deum proinde existere universa natura testatur. Hoc 
argumentum est , ad quod divina eloquia identidem provo- 
cant homines , quodque summi ingenii viri quovis tem- 
pore excoluerunt , atque hac potissimum aetate qua natu- 
rae studium maxime exarsit. Exinde enim multiplices illae 

• “ i . m 1 i’ 

naturales theologiae prodierunt; aquae , anatoiniae, astro - 
nomiae , physicae , insectorum , testaceorum , fossilium etc. 
quibus praeclari auctores sibi proposuerunt Dei existentiam 
et sapientiam evincere ex singulis naturae mirabilibus, quae 
in objectis illis elucent. 

12. Tertium exinde efflorescit argumentum, quod ex com- 
muni hominum' consensu eruitur ae morale audit. Univer- 
sum siquidem hominum genus in aliqua divinitate admit- 
tenda consensit quavis aetate. Gentes enim omnes utut bar- 
barae ac efferatae, praeter excultas ac bene moratas, hanc 
thesim professae sunt ac profitentur unanimi consensione, 
uti increduli ipsi demum fassi sunt. Ejusmodi porro con- 
sensus veluti effectus spectandus est, cui causa assignari 
debet ; jam vero effectus hujus constantis , jugis 4 ; universalis, 
perpetui nulla alia statui causa potest ac debet quam quae 
huic producendo par sit atque idonea, nempe aut originalis 
ac primaeva traditio , aut inclinatio acdictamen ipsius intel- 


PART. I. CAP. I. DE DEI EXISTEKTIA. 7 

ligent ia naturae , aut verius etiam utraque simul. Quaecum- 
que autem ejusmodi caussa assignetur, in idem recidimus, 
quod Dei scilicet existentia ex communi hominum consen- 
su admitti uti exploratissima atque firmissima veritas de- 
beat juxta Tullianum illud effatum De nat. deorum lib. 1. 
c. 17. De quo omnium natura consentit , id verum esse ne - 
cesse est. 

13. Triplicis vero hujus argumenti elementa ac veluti 
germina in quovis homine lumine rationis utente se pro- 
dunt atque adolescunt ; quodque consequens est , nequit 
homo esse atheus quin semetipsum deneget. Etenim nisi 
Deum veluti causam primam sui agnoscat homo, nequit 
amplius sibi reddere rationem suaemet ipsius existentiac. 
Cum praeterea ipse sit quidam , ut ita dicam , microcosmos , 
in quo mira elucet divina sapientia tum quoad organismum , 
ut vocant, tum praecipue quoad animum, qui se ad verum 
et bonum absolutum ordinatum intelligit, experitur ac sen- 
tit, quique si bene egerit operationesque ad recti honesti- 
que exegerit normam, quam veluti insculptam in se habet, 
quiescit ac laetatur ; secus vero si deflexerit ab ea angores 
ac remorsus patitur , fieri non potest ut ordinatorem phy- 
sicum atque moralem, cumque sapientissimum et sanctis- 
simum non percipiat, deprehendatque. Cum denique sen- 
sum religiosum , impulsum ac propensionem vehementem 
ad Deum admittendum experiamur, luculenter liquet quod 
proposuimus , hominem scilicet tria in se complecti ar- 
gumenta , quibus Dei existentia potissime adstruilur. 

1 4 . Cum adversus singula argumenta, quae hactenus con- 
stituimus, soleant difficultates proferri , eas confusionis vi- 
tandae causa in tres classes dividimus. 

-jilia /•> .iJ f .o\*V Au o il*»» r> - , ii'!’ r.iuipi 

DIFFICULTATES 

Adversus argumentum metaphgsicum 

. . i • -mi 

15. I. Obj. Tota propositi argumenti vis in hujus uni- . 
versi adspectabitis contingentia consistit; multiplici porro 

ex capite nutat. Etenim 1° ejusmodi contingentia nondum 

explorata est , cum infinita generationum ac productio- 
num series admitti possit ; 2° item exploratum antiquae 
philosophiae principium est : ex nihilo nihil Jit. 3° Quid- 
quid igitur est, aeternum est; adeoque in se immutabile, 
licet perpetuo evolvatur extra se sive in suis modificatio- 
nibus. 4° Quod vero aeternum est ac immutabile, neque ab 
alio produci potest , neque aliud procreare. 5° Nil vetat 
proinde quominus mundum aeternum constituamus , aut 
aeternam saltem materiam juxta unanime fere antiquiorum 
philosophorum placitum ; 6° nondum sane demonstratum 
est mundum esse aeternum non posse , seu in se repugnare 
mundi aeternitatem. 7“ Neque exinde sequitur, mundum, 
si quidem aeternus est , debere esse infinitum omnibusque 
perfectionibus praeditum ; satis enim est ut illas perfe- 
ctiones habeat , quas ejus essentia requirit. Ecquis enim 
ignorat essentias rerum esse necessarias , aeternas et im- 
mutabiles, quamvis finitae sint ac limitibus circumscriptae? 
Ergo. 

16. Resp. Neg. min. Ad l m prob. N. Quandoquidem 
in se implicat series quaevis infinita entium sive simultanea 
ponatur sive successive , tum quia simul esset finita , coa- 
lescens quippe ex partibus finitis novique semper capax 
augmenti , et infinita ex suppositione ; tum quia repu- 
gnat et implicat infinitum absolutum ex quantitate quavis 
sive discreta sive continua coalescere. Quod quidem uti 
demonstratum a reeentioribus philosophis assumimus. Ac- 
cedit , quod absurdum sit admittere seriem absque prin- 
cipio seu unitate. 

17. Ad 2 m , D. Prout ab antiquis philosophis hoc prin- 
cipium assumebatur , seu ex nihilo absoluto , C. ex nihi- 
lo tantum mi, et subjecti quod tamen a causa aeterna et 
infinita praeexistente omnipotente ac libera determine- 
tur ad esse , scilicet ad existendum N. Utique causae ef- 
fectrices Jinilae nihil moliri queunt nisi prius subjectum 
aliquod seu materia extet : at causa infinitae efficientiae , 

uti Deus est , res e nihilo educit , non quidem veluti ex 

materia praeexistente , sed efiiciendo ut de novo existere 
incipiant , dum prius omnino non erant : in quo nulla est 
repugnantia. Ast ethnici veteres philosophi , qui veram 
creationis ideam non assequebantur , ex eo principio sive 
ad emanatismum ; sive ad substantiam unicam immobilem 
admittendam uti Eleatici , auctore Xenophane ; sive ad yLjv 
seu materiam aeternam cum Deo et in Deo existentem , 
sive ad pantheismum sub una alterave forma fere omnes 
dilapsi sunt. Nec aliud porro scholae transcevdmtalis recen- 
tioris sectatoribus contigit , qui dum a vero creationis con- 
ceptu aberrant , antiqua illa ethnicae philosophiae delira- 
menta instaurant. 

18. Ad 3 m , D. Quidquid est , aeternum est , si sit 
a se ipso , C. si sit ah alio N. Talia porro sunt omnia 
extra Deum existentia. 

19. Ad 4 ,n , D. Quod aeternum ac immutabile est non 
potest produci , C. non potest aliud procreare Subd. id est 
per substantiae suae immutationem , divisionem , multipli- 
cationem aut transfusionem , C. non potest infinita sua vir- 
tute et actu voluntatis suae aliquid ex nihilo educere tri- 
buendo illi esse et existere N. Ex hoc enim principio solum 
turpissimum emanatismi systeir.a excluditur , quod ultro a 
creaturis explodimus , acritcrque refellimus. 

20. Ad 5 m , Resp. Imo omnia vetant quominus aeternum 
mundum , aut materiam dicamus , alioquin in atheistarum 
quos hic refellimus, sensu , mundus esset a se , adeoque 
iulinitus , cum a nullo circumscribi potuerit, immutabilis , 
necessarius, seu omnia attributa eidem competerent, quae 
necessario enti a se competunt; scilicet Deus esset. 

21. Ad G“, iV. Sed , uti innuimus , rigorosa et apodi- 
ctica demonstratione ostensum a philosophis est repugnare 
mundi aeternitatem cum repugnet series sive simultanea sive 
successiva infinita. Quod si s. Thomac nonnullisque aliis 
sive theologis sive philosophis olim videri potuit non re- 
pugnare mundi creationem ah aeterno , praeterquam quod 

haec sententia permisceri nequit cum errore quem impugna- 
mus , quique effectricem primae et necessariae causae vim 
omnem eliminat , ex principiis alibi ab eodem s. Doctorc 
constitutis , nempe p. 1. q. 7. art. 4. satis refellitur; ulte- 
riori vero scientiarum mathematicarum progressu eam ab- 
solute implicare demonstratum est. 

22. Ad 7 m , W. Nam si mundus aeternus sit, nempe in 
atheistarum sensu extet a se , ejus essentia jam postularet 
attributa omnia entis a se ac necessarii propria, uti exposui- 
mus. Quod si rerum essentiae necessariae dicuntur et immu- 
tabiles , de conceptu earum metaphysico intelligi id de- 
bet , quatenus una res non potest esse alia, sed ita et non 
aliter in suo conceptu sit oportet. 

23. II. Obj. 1° Ex eo quod partes singulae hujus uni- 
versi contingentes sint concludi nequit totum universum 
esse contingens , alioquin ex distributivo transitio fieret 
ad collectivum. 2° Perperam quispiam sic ratiocinaretur : 
datur ens necessarium , ergo datur ens contingens ; sic 
perperam theistae inferunt: existit ens contingens , ergo 
existit ens necessarium. 3° Accedit, quod in ejusmodi ar- 
gumentatione conclusio magis pateret quam praemissae ; 
nam praemissae sunt de entibus finitis et contingentibus , 
conclusio de ente necessario ac infinito. 4° Sed et haec 
conclusio est de ideali nobis impervio , siquidem nullam 
nos infiniti ideam habemus nisi negativam , alioquin mens 
linita comprehenderet infinitum , quod est absurdum. Ergo. 

24. Resp. Ad l m , D. Concludi nequit ex distributivo 
ad collectivum in accidentalibus , C. in essentialibus /V. 
Alioquin concludi ex. gr. non posset genus humanum esse 
intelligcns, mortale etc., massam esse auream cujus particu- 
lae seu moleculae omnes aureae sunt , et ita porro. 

25. Ad 2 ,D , Ncg. paritatem; nam ad essentiam entis 
contingentis pertinet ut causam habeat ; minime vero ut 
causa , id est ens quod vi effectrice polleat , nisi necessario 
agat , ponat effectum. Deus autem causa libera est ; seu li- 
bere ad extra , ut ajunt , operat ur. 

2G. Ad 3", I). Si immediate ejusmodi conclusio dedu- 
ceretur , Tr. vel C. si mediate tantum N. Conclusio imme- 
diata est; quod si finitum datur et contingens, debeat admitti 
ejus causa. Quum vero ejusmodi causa , quin detur pro- 
gressus infinitus, nequeat non esse prima, necessaria , a se, 
aeterna etc. rite inde infertur infinitam esse , seu totius esse 
plenitudinem in se habere. 

27. Ad 4"’, A. Si enim reales sunt effectus ex quibus 
infertur existeutia causae, haec realis pariter sit neccsse est. 
Quamvis vero admitteremus nos non habere nisi ideam ne- 
gativam infiniti , quod plures philosophi merito negant, cum 
infinitum maxime positivum sit atque uti tale animo conci- 
piamus , liaud sequitur ex co quod nos inadaequatam ejus 
cognitionem habeamus , ipsum in se non exLstere. Neque 
confundi debet cognitio cum comprehensione : plura enim 
sunt quae certissime cognoscimus , quin tamen comprehen- 
damus , cum id non ferat conditio nostra. 

-Ln.q nyn au/pifai 
V -ilaiift 9$mjyib jjiii 

Adversus argumentum physico-theologicum 

28. Obj. Argumentum physico-theologicum ineptum 
est ad Dei existentiam adstruendam; l"quia mundus ex for- 
tuita atomorum comhinationc oriri potuit ; 2° quia ejus 
robur maxime pendet ex systemate causarum finalium , 
quod jam explosum est a sana philosophia post ingentes 
physicae progressus ; 3° quia praeterea hoc systema Deuni 
anthropomorphiticum efficit , quasi ipse ad instar hominis 
in opere suo moliendo certos sibi deberet fines praestituere; 
4° quia effectus (pios cernimus aut experimur, finiti suut ; 
nequeunt propterea nobis ingerere ideam , adeoque minus 
existentiam causae infinitae, sed ad summum ordinatoris sum- 
me quidem sapientis ac summe potentis , si placet, minime 
vero infinite sapientis ac omnipotentis , qua tamen ad Dei 
existentiam adstruendam opus esset ; 5° eo vel magis , quod.* 
nonnisi supposita Dei existeutia , ac sola fide, veram certi-». 

tudinem existcntiae nostrae ac reliquorum objectorum quae 
nos circumstant habere queamus. 

*29. Resp. N.A. Ad l ra prob. Neg. Nam in atomorum con- 
cursione ejusmodi 1° gratis assumitur existeutia atomorum 
ex se , et insita ipsis vis et motus ; 2° supponitur intelli- . 
gentia in atomis , sic ut concurrere cessaverint semel ac hic 
mundus prodierit ; 3° mundus ordinatus supponit ordina- 
torem , ac propterea casum fortuitum excludit. 

30. Ad 2 m , D. Systema causarum finalium , earum nempe 
causarum, quae fines habeant cxtrinsecos, explosum est a 
sana philosophia , C. quae fiues habeant intrinsecos N. Ex 
causis finalibus aliae sunt, quas vere dixeris fictitias, quae 
nempe ex ignoratione nexus quorumdam effectuum excogi- 
tatae sunt ad rationem reddendam illorum quorum vera cau- 
sa latebat , e. g. ascensus aquae per antlias , qui explica- 
batur per horrorem naturae a vacuo , ascensio flammae , 
ex eo repetita quod ignis tendat ad sphaeram suam , quae 
ponebatur in caelo empyreo , et ita de reliquis non pau- 
cis. Quae quidem merito a sana philosophia disjectae sunt , 
utpote sine fundamento constitutae. Ast non ita se res 
habet quoad causas finales ipsis objectis insitas, quae dispo- 
sitae sunt ad effectum determinatum producendum , cujus- 
modi e. g. esset constructio auris ad sonos excipiendos , 
oculi ad lucis modificationes percipiendas et ita porro ; hi 
enim effectus pendent ab ipso, ut vocant , organismo Istarum 
partium. Inficiari porro quod auris non ita constructa sit 
ut idonea esset ad audiendum , aut oculus ad videndum , 
esset peccare in sensum naturae communem. Jam vero cum 
de causis finalibus agitur ad adstruendam existentiam Dei , 
illas assumimus , quas nedum sana philosophia non explo- 
dit, sed quo majores fiunt in physica progressus co magis 
suspiciuntur, et majorem vim acquirunt. 

31. Ad 3 m , D. Id est ex analogia hominis intelligentis , 
qui cum velit sapienter operari , sibi finem necessario prae- 
figit , C. transferendo humana in Deum /V. Certe Deus ut 
summe intelligens in operationibus suis ad extra , nisi apta- 

ret media ad finem quem intendit , caeca ratione ageret , 
quod est absurdum. 

32. Ad 4"', D. Finiti sunt ejusmodi effectus quia crea- 
turae omnes utpote finitae non patiuntur nisi finitam ordi- 
nationem , C. non arguunt licet finiti mentem sapientem 
ac ordinatricem ab hoc universo distinctam A*. Hoc porro 
nobis directe ac immediate adversus atheos sufficit ; hoc si- 
quidem constituto , ope ratiocinationis assurgimus ad hujus 
mentis infinitatem adstruendam, prout praestitimus cum age- 
retur de prima causa hujus universi. Atque hac ratione 
etiam iis satis fit qui nonnisi summe sapientem ordinatorem, 
ac summe potentem colligi ex ordine qui in mundo elu- 
cet posse contendunt : quod quidem verum est si de 
consecutione immediata sermo sit , minime vero si ratio 
habeatur argumentationis seu demonstrationis quae ex tali 
fundamento instituitur. Eo vel magis quod inter res ordi- 
natas vel ordinandas praecipuum locum homo ratione ac 
libertate praeditus -teneat cujus libetac actiones praevi- 
deri debuerunt et ordinari, ad quod sapientia finita non 
sufficit. 

33. Ad 5 m , AT. Adversarii quos hic perstringimus con- 
fundunt duos ordines , ontologicum aut mctaphysicum seu 
ordinem existentiae , et logicum sive ordinem cognitionis. 

In se prior quidem est ille , quoad nos prior est iste ; nisi 
igitur prius nobis constet omnimoda certitudine de propria 
existentia per facta , ut vocant , conscientiae , numquam 
poterimus nec Dei , nec alterius cujusvis objecti extra nos 
positi existentiam agnoscere , adeoque neque fidem , neque 
consensum generis humani. Yide alibi disputata in supe- 
riori Tractatu part. III. scct. 1. cap. 1. proposit. 1. 

• 

DIFFICULTATES 
Adversus argumentum morale 

34. I. Obj. 1° Utrum universum genus humanum con- 
senserit in admittenda divinitate res prorsus incerta est ; 

2° plurcs enim sive antiquiores sive recentiorcs populi no- 
vissime detecti athei perhibentur ; 3° nec mirum ; siquidem 
quovis tempore philosophi floruerunt , qui atheismuin pro- 
fessi sunt , quorum auctoritas et opinio praeferenda pro- 
fecto est populorum consensioni ; 4° eo vel magis quod 
caussae suppetant istius communis consensus , e. g. timor 
juxta celebre illud Petronii effatum in Fragmentis: 

Primus in orbe Deos fecit timor , ardua coelo 
Fulmina cum caderent. 

Ex quo etiam aliam novimus originem inductae de divinitate 
opinionis , nempe rerum physicarum ignorantiam , quarum 
causa eum rudes homines lateret, phaenomena physica divi- 
nitati adseripserunt. 5° Ad eandem inducendam divinitatis 
ideam concurrerunt domestica institutio, sacerdotum fraus, 
legislatorum calliditas mia cum naturali quadam et caeca 
homini insita propensione. Ergo. 

35. Resp. Ad l m , Neg. Sed ejusmodi plenus consensus 
factum est exploratissimum , de quo hodierni vel ipsi in- 
creduli quodvis dubium deposuerunt. 

3G. Ad 2 m , D. Athei perhibentur plures populi sed im- 
merito , €. merito seu solido fundamento innixi IV. Modo 
jam pariter inter criticos convenit atheismi nota plures po- 
pulos adspersos fuisse aut quia receptos deos aut idola non 
venerarentur ; aut quia corruptissimis essent moribus foe- 
dati , fana aut templa non baberent abisque de causis ex- 
trinsecis , quibus scriptores nonnulli decepti sunt : at re 
melius perpensa , compertum est et illos in hanc de di- 
vinitate aliqua admittenda sententiam convenisse. Id ipsum 
contigit populis recentius detectis , quos nonnulli viatores, 
levissimis ducti conjecturis , atheis accensuerant , sed ite- 
ratis observationibus et accuratiore adhibito examine, thei- 
stas eos esse inter omnes convenit. 

37. Ad 3 ,n , D. Quovis tempore athei practici extiterunt 
pallio philosophico contecti ad propriam tegendam impie- 
tatem , C. theoretici et speculativi seu vera persuasione 
ducti /V. Ejusmodi enim increduli , qui se ultro pltUosogiu 

nomine cohonestarunt ad deturpandam philosophiam , si- 
miles sunt scepticis , qui dum profitentur se theoretice de 
omnibus dubitare , propria etiam existentia non exclusa , 
practice se gerunt sicut ceteri homines ! Ecquis porro deli- 
rantium hominum istorum sensa praeferat sensui naturae 
communi , quo universum genus humanum ducitur? 

38. Ad 4 m , D. Suppetunt hujus consensionis causae 
commentitiae, C. verae causae praeter rei veritatem /V. 

3g. Ac 1. commentitia causa est timor ; nam 1° timor 
nullus unquam extitisset , nisi prius alte hominum cordi in- 
trinseca boni ac mali moralis insedisset distinctio, ac quod 
cum ea necessario copulatur , summi alicujus remunerato- 
ris ac vindicis persuasio ; timor igitur praesupponit no- 
tionem Dei , non eam gignit ; 2° quia timor idoneus po- 
tius est ad atheismum producendum ; nam non alia de 
causa increduli sibi persuadent , seu potius nituntur sibi 
persuadere Deum non exis tere, quam quia conscientiae ru- 
gitus sedari hac illusione posse arbitrantur ; 3° quia natura 
cultus univereim recepti , qui in festis , conviviis , sacrifi- 
ciis etc. magna cx parte constitit , hanc ideam seu causam 
excludit. 

40. 2. Fictitia pariter est rerum physicarum ignorantia, 
alioquin quo ulteriores progressus fecisset physica disci- 
plina , atheismus profecisset : ast experientia contrarium 
ostendit ; profundiores enim physici religiosiores gencratim 
fuere , quod pluribus exemplis facile ostendi posset , si opus 
esset. 

4 1 . Ad 5", Neg. Siquidem tum sacerdotium, tum insti- 
tutio , tum legislatorum agendi ratio , tum denique naturalis 
hominum propensio Dei notionem anteriorem ac praeexisten- 
tem supponunt. Sacerdotium enim ad honorandam divinita- 
tem ordinatam est ; idem de domestica aut publica institu- 
tione circa existentiam divinitatis dici par est, nemo siquidem 
alteri dat quod non habet ; legislatores autem non potuisse 
per cfiictam cum divinitate consuetudinem legibus venera- 
tionem conciliare nisi supposita Dei alicujus existeutis idea, 

manifeste patet. Naturalis denique propensio evincit insitam 
quodammodo esse humanis mentibus divinitatis ideam non 
secus ac sit lei naturalis impressa , praesertim cum non in 
sola steterit propensione sententia de existentia Dei , sed 
in jugi ac perpetua rationali hominum omnium persuasione, 
quae sane firmissimum est veritatis indicium. 

42. II. Ob. 1° Errores non pauci universales fuerunt , 
uti eclypseon , et meteorarum timor; solis motus circa tel- 
lurem ; astrologia judiciaria ; polytheismus , idololatria etc. 
Eodem igitur in censu haberi potest universalis persuasio 
de existentia Dei. 2° Nullus praeterea populus , ne exceptis 
ipsis Judaeis Deum localem profitentibus , rectam de Deo 
notionem habuit. 3° Perinde autem est sive nullum Deum 
admittere sive falsam de Deo doctrinam profiteri. Ergo. 

43. Resp. Ad l m , D. Quin tamen, dato etiam quod 
errores recensiti universales reipsa extiterint , fuerint con- 
stantes, C. constantes fuerunt , prout constans est sententia 
de existentia Dei iV. Dixi etiam dato quod fuerint univer- 
sales recensiti errores , nam reipsa tales non fuerunt, uti de 
polytheismo et idololatria constat recens illorum inductio sir 
ve ex malitia , sive ex ignorantia hominum; quoad reliquos 
pariter res est incerta. Ceterum plures errores postea ex- 
ciderunt religionis Christianae propagatione et scientiarum 
progressu , persuasio autem de existentia Dei ct constans et 
universalis semper extitit , adeoque nullam intercedere pari- 
tatem inter hanc et illos evincitur. 

44. Ad 2 m , D. Quoad reliquos populos, Tr. quoad ju- 
dacos N. Nam hoc non est nisi gratuitum rationalistarum 
vulgarium commentum ab universa Scriptura sacra explo- 
sum ; quod si gentes reliquae notionem de divinitate foe- 
darunt , ita tamen ut notio primitiva numquam penitus 
obliterata fuerit , rei nostrae non officit , cum hujus cor- 
ruptionis causas apprime cognoscamus. Satis est quod in 
thesi de existentia Dei convenerint omnes. 

45. Ad 3 m , Neg. Cum aliud sit rem admittere , aliud 
circa ejus naturam errare. Id ipsum enim contigit in pluribus 

aliis , quin tamen quis jure concludere possit perinde 
esse non habere veram rei notionem, ac negare rem ipsam. 
Sane errarunt veteres plcrique omnes circa objectum feli- 
citati^ , numquid inferri proinde licebit illos non admisisse 
hominem ad felicitatem nasci ? Nemo profecto sanus id 
affirmaverit ; neque igitur ex eo quod veteres plerique er- 
raverint circa naturam divinitatis , eos non agnovisse exi- 
stentiam divinitatis inferri potest. 

c a p u r ii. 

DE DEI UNITATE 

46. Dei unitati adversatur polytheismus , ej usque spe- 
cies dualismus et tritheisinus. 

47. Polytheismus hominum mentes ab antiquissimis 

«r 

invasit temporibus , postquam scilicet antiqua traditio aut 
obliterata est , aut saltem foedis commentis temerata atque 
corrupta ; quo vero magis ejusmodi oblivio aut corruptio 
dilatata est , eo etiam latius manavit polytheismus , qui 
in plurium deorum professione et cultu consistit. Quamvis 
vero polytheismus sine idololatria absolute consistere possit, 
attamen cum idololatria ex illo profluxerit, et eum comitata 
nullo non tempore sit, factum est ut promiscue polytheistae 
ac idololatrae sumantur simulque conjungi soleant. 

48. idololatria, quae in cultu sensibili fictitiae divini- 
tatis consistit, spectari potest aut in objecto , aut in subjecto , 
nimirum aut in eo quod colitur , aut in eo qui colit. Si rem 
sub primo respectu consideres , occurrit; 1 ° sabaeismus idest 
astrolatria seu cultus astrorum ; 2° zoolatria seu cultus ani- 
mantium ; 3° anihropolatria , seu cultus hominum ; 4° /e- 
ticismus , seu cultus rerum sensu carentium ; 5° daemonolatria, 
seu cultus daemonum ; 6° cultus imaginum abstractarum re- 
rum e. g. famae , concordiae etc. quibus omnibus erige- 
bantur templa , et constituebantur sacerdotes. Sub altero 
vero respectu , nempe ex parte subjecti pro varia hominum 
indole , regione , aetate , cultura , multiplex pariter extitit 

Vol. II. 2 

idololatria. Alii enim , populus rudis praecipue , recensita 
omnia objecta , aut aliqua saltem , eorumque simulacra , uti 

veros colebant deos ; alii statuas ac effigies veluti sedem ha- 
bebant, in qua inhabitaret divinitas, sic ut virtutem ipsis si- 
mulacris inderet , iisque per consecrationem conjungere- 
tur , ac motum etiam tribueret et operationes ; alii so- 
lem , lunam , stellas pariter sedes, deorum esse arbitraban- 
tur , iliisque cultum deferebant: donec sequiori aevo 
coeperunt philosophi sive polytheismum , sive idololatriam 
per symbolismum explicare , perinde ac si recensita objecta 
symbola essent unius divinitatis, aut diversarum ejusdem 
proprietatum seu attributorum. 

49. Ex his patet non omnes in eodem gradu polytheistas 
aut idololatras fuisse , cum alii tribuerent variis idololatriae 
objectis cultum absolutum tanquam diis , dum alii nonnisi 
relativum falsis aut fictitiis divinitatibus exhiberent. 

50. Quoad idololatriam objectivam vix ulla controver-. 
sia ; ast non modica viget circa idololatriam subjectivam , 
ac polytheismum. Etenim protestantes ut facilius Ecclesiam 
catholicam idololatriae ream traducerent in cultu sacrarum 
imaginum , contenderunt cultum quem antiquiores populi 
tribuebant idolis suis non fuisse nisi relativum , non autem 
absolutum , et quoties veteres ipsi Hebraei in Scripturis 
idololatriae accusantur , unice eos argui eo quod imaginem 
Dei sensibilem coluissent. Nonnulli etiam neoterici ad pro- 
pugnandum consensum universalem gentium omnium in 
admittenda Dei unitate , censucrunt numquam verum poly- 
theismum viguisse , ac idola non fuisse nisi totidem simu- • 
lacra aut symbola unius veri Dei, quae gentes cultu relativo 
prosequerentur. 

51. Et haec de polytheismo atque idololatria ; quod 
vero spectat ad dualismum , hic penes antiquiores orien- 
tales maxime obtinuit. Ortum suum dualismus fortasse re- 
petit ex corrupta lapsus Angelorum , tentationis transgres- 
sionisque primorum parentum traditione. Hunc dualismum 
quidam antiqui haeretici theologia orientali prius insti- 

tuti in christianismum intulerunt , cujusmodi fuere Cerdon, 
Marcion , Apelles et Manes , a quo manichaei ejus discipuli 
vocati sunt* qui per plura secula Ecclesiam divexarunt. 
Baylc tum in suo Dictionario tum in aliis operibus mani- 
cbaeismi argumenta promovit , non quidem animo revo- 
candi dualismuin jam cxtinctum , sed ut conficeret nullam 
reddi rationem posse tot malorum tum physicorum tum 
potissime moralium , quae in hoc mundo existunt. 

52. Tritheismus vix natus opera cujusdam Philopponi 
sec. Ecclesiae YI. interiit; jamdiu sabelliani et ariani catho- 
licos tritheismi accusaverant. Horum calumniam patribus 
nicaenis , aliisque acerrimis arianismi impugnatoribus Gib- 
bonius affinxit. 

53. His praemissis , jam accedimus ad veritatem pro- 
pugnandam primo gcneratim de Dei unitate ; deinde vero 
quo Ecclesiam catholicam ab omni erroris labe vindicemus 
adversus protestantium et neotericorum insectationes, osten- 
demus veram ac absolutam penes antiquiores populos obti- 
nuisse idololatriam, proprieque dictum polytheismum; ever- 
temus demum quae ad dualismi patrocinium excogitata sunt. 
De tritheismo siquidem satius erit aliquid innuere cum age- 
mus de Trinitate * ex cujus occasione hic est error exortus. 

. PROPOSITIO I. 

Deus unus est 

54. Haec propositio de fide est ; nam in symbolo Ni- 
caeno-constantinopolitano dicitur : Credo in unum Deum ; 
et in fidei professione edita a conc. generali Lateranen- 
si IV. cap. Firmiter legitur: Firmiter credimus et simpliciter 
confitemur , quod unus est verus Deus . Dum vero Deus unus 
dicitur , intelligi id debet numerice , non autem specifice , 
ita ut unicus ac singularis natura Deus admitti debeat. 

55. Monotheismus seu Dei unitas dogma est in universa 
Scriptura sacra inculcatum, ac fundamentum ceterarum ve- 
ritatum exhibitum ; hinc Deut. 6, 4. legitur: Audi Israel: 


20 


TRACTATUS DE DEO UNO 


Dominus Deus noster , Dominus unus est ; quod repetit Chri- 
stus Mare. 12, 29. Audi Israel , Dominus Deus tuus , Deus 
unus est. 

56. Huic dogmati ratio suffragatur ac ipsa Dei notio ; 
siquidem cum Dei nomine veniat ens , quo nibil majus aut 
melius esse aut excogitari potest , ens necessarium, a se, ae- 
ternum, infinitum, omnique perfectione praeditum, hoc ipso 
evidenter constat ejusmodi ens , seu Deum , nonnisi unieum 
esse posse. Si enim duo aut plura ponerentur , Dei conce- 
ptus ac notio plane destrueretur , quae necessario unitatem 
exposcit. Sane in hypothesi quod duo essent vel plures dii, 
deberent esse aut aequales, aut alii superiores, inferiores 
vero alii natura et attributis ; si aequales supponerentur, 
nullus eorum Deus esset utpote omni sub respectu pares , 
nemo supremus ; quod si gradu dispares , ille solus qui 
ceteris emineret Deus esset ; repugnat enim Deum cuivis 
alteri subesse. Optime proinde ac energice Tertullianus 
lib. 1. contra Marcionem cap. 3. Deus inquiebat, si non unus 
est , non est . . . non aliter Deus , nisi summum magnum ; 
nec aliter summum magnum , nisi parem non habens ; nec 
aliter parem non habens , nisi unicus fuerit. Eadem ratione 
Cyprianus, Athanasius, Hilarius, Lactantius, Jo. Damasce- 
nus argumentati sunt. Angelicus autem Doctor Contra Gen- 
tes lib. 1. cap. 42. ac in Summa par. 1. quaest. 9. ar. 3. id 
ipsum praeterea evincit tum ex Dei simplicitate , tum ex 
infinitate ejus perfectionis , tum denique ex unitate quae 
in hujus mundi ordinatione elucet. Plura adjicere ad hanc 
veritatem comprobandam quae jam in controversiam non 
venit , cum polytheismus penes excultos populos omnes 
obsoleverit , esset tempus inaniter terere. 

i 

DIFFICULTATES 

57. Obj. 1° Scriptura satis aperto insinuat monotheis- 
mum esse ideam recentius inductam , ac polytheismo su- 
peradditam , ut patet ex Genes. 1 , 1 . ubi legitur In prin- 
cipio creavit Eloim {dii, seu vires) caelum et terram. 2“ Hi- 

storia praeterea docet in Asia penes populos omnes prius 
polytheismum obtinuisse. 3° Hebraei ipsi , licet mosaico 
sub jugo reperireutur , passi m ad polytheismum redive- 
runt. 4° Ad summum, Deum seu localem venerati sunt. 
5° Sane quid sibi volunt , quae leguntur Genes. I, 26. Fa- 
ciamus hominem ad imaginem et similitudinem Jiostram ? et 
tum quae ibid. 3, 12. habentur: Ecce Adam quasi unus 
ex nobis ; uisi hanc ideam polytheismi ingerere ? 6° Quod 
Christus ipse indicat illis Psalmi verbis: Ego dixi, dii estis , 
quibus diis se ipsum comparat Jo. 10, 34. 'et Apostolus 
1. Cor. 8, 3. scribit : Siquidem sunt dii multi et domini mul- 
ti. 7° Quapropter si non repugnat juxta doctrinam Christia- 
nam tres in Deo admittere personas distinctas, nec repugnare 
dicendum est plures admittere deos , qui plus minus de 
eadem participent divinitate. Ergo. 

58. Rcsp. Ad l ro , JSeg. Neque id evincitur ex Dei no- 
mine plurali numero expresso , cum omnibus notum sit vo- 
ces non tam ab ethymologia quam ab usu determinari. 
Moyses ipse auctor Pentathcuchi pluries hujus vocis sensum 
determinavit, praesertim vero Deut. 32, 17. in celebri 
Cantico quod voluit ut ab omnibus memoriae mandaretur, 
illis verbis : Immolaverunt daemoniis et non Deo , diis quos 
ignorabant ; novi recentesque venerunt , quos non coluerunt par- 
tres eorum , Deum vero qui te genuit dereliquisti, et oblitus es 
Domini creatoris tui. 

59. Ad 2 m , D. Historia idealis et a priori conficta, C. 
realis N. Historia enim omnium antiquissima ea est, quam 
praebuit Moyses in Genesi ; jam vero Moyses tradit mono- 
theismum primam luisse religionem, quae in Asia obtinuit; 
exhibet unum Deum caeli et terrae creatorem , cui Abel , 
Cain ac Noe sacrificia obtulerunt. Idem dic de Aegypto, et 
Chananitide , ubi prius viguit monotheismus , uti liquet ex 
cap. 12. ejusdem Geneseos respectu Pharaonis, et c. 14. 
respectu Melchisedech , et cap. 20. respectu Abimelech regis 
Gerarac. Id ipsum aperte constat ex libro Job. Adeoquc 
polytheismus vere non est nisi monotheismi corruptio. 

GO. Ad 3 m , D. Hebraei vicinarum gentium scandalo 
seducti identidem in idololatriam lapsi sunt , C. redierunt 4 
quasi polytheismus aut idololatria fuerit religio ipsorum pri- 
mitiva et originalis JS. Contrarium asserere iterum esset hi- 
storiam a priori confingere , uti constat ex dictis. 

61. Ad 4 m , Neg. Numquam enim Hebraei potuerunt 
ejusmodi ideam de Deo locali ac indigete ad exemplum ce- 
terarum gentium adscisccre: noverant quippe ipsorum Deum 
creatorem esse caeli ac terrae , omniaque ambire prae- 
sentia ac immensitate sua , eumque omnipotentem ac 
aeternum pro certo habebant. Jam vero talis est Dei idea, 
quam ipsi a Moyse acceperant, quaeque deinceps a prophe- 
tis illustrata est. Quod si identidem videtur institui in sacris 
litteris comparatio inter Deum Hebraeorum et deos gentium, 
ejusmodi comparatio non instituitur juxta veritatem , sed 
juxta gentium persuasionem. Ubique enim gentium dii vo- 
cantur daemonia , et negantur dii esse , cum nonnisi unus 
ac solus Deus sit , nempe Jehova. 

G2. Ad 5 ro , D. Et haec aliaque ejusmodi testimonia 
insinuant pluralitatem in Deo personarum , C. pluralitatem 
deorum, seu naturae in Deo A r . Reipsa patres unanimi 
consensu ita intellexerunt objecta loca ; veteres etiam pro- 
testantes non alio eadem sensu exposuerunt , imo addo et 
ipsos antiquiores Hebraeos, ut ex eorum libris cabbalisticis 
seu traditionalibus antiquissimis; et praesertim ex Soliar ma- 
nifestum est; nec aliam quae satisfaciat interpretationem 
patiuntur. Sane cum Moyses totus in eo sit ut monotheis- 
mum perpetuo inculcet, putandum ne est, eum illis phra- 
sibus uti , quae polytheismo faverent ? 

63.. Ad 6 m , IV. Etenim Christus in objecto loco non 
instituit comparationem inter sc et veteres judices aut pro- 
phetas quoad naturam , sed solum quoad denominationem , 
ut evinceret argumento ad hominem , quod vocant , se mi- 
nime reum esse blasphemiae quamvis Dei denominatio- 
nem sibi tribueret , cum in Scripturis dii vocentur etiam 
judices et prophetae. Apostolus vero scripsit deos mul- 

tos ac dominos esse in ethnicorum opinione , non in rei 
veritate. 

64. Ad 7", Neg. paritatem, cum non repugnet plures 
in Deo seu in divina natura admittere personas , repugnat 
autem plures in Deo admittere divinas naturas , ut suo loco 
ostendemus. 


PROPOSITIO II. 

Ethnici vel polytheismo proprie dicto , vel idololatrico 
cultu absoluto , vel passim utroque simul 
se commacularunt 

65. Eos protestantes ac neotericos auctores perstringit 
haec propositio , qui ut praenotavimus , aut inficiantur 
verum polytheismum unquam viguisse , aut totum idolola- 
triae crimen in cultu relativo imaginum constitisse affir- 
mant. Ideo vero dicimus ethnicos vel polytheismo , vel 
idololatrico cultu absoluto se commaculasse , ne videamur 
asserere omnes prorsus ethnicos in ea perstitisse sententia, 
quod idola per se dii essent , cum non abnuamus stolidum 
ejusmodi errorem nonnisi apud populum , rudioremque 
plebem obtinuisse. 

66. Jam vero antiquiores populos passim polytheismo 
atque idololatrico cultu absoluto sorduisse evidenter patet 
tum ex Scriptura , tum ex ecclesiasticis scriptoribus , tum 
denique ex historicis monumentis profanis. 

67. Etenim ethnicos passim plures admisisse deos 
proprie dictos eosque coluisse; 1° illa omnia evincunt sa- 
crarum litterarum testimonia , quae illos ob ejusmodi er- 
rorem de pluralitate deorum arguunt ; porro legimus 
Act. 14. quod cum Lystrienses vidissent miraculum a Paulo 
ac Barnaba sub eorum oculis patratum exclamaverint ly- 
chaonice : Dii similes facti hominibus descenderunt ad nos , 
et vocabant Barnabam Jovem , Paulum vero Mercurium ; 
cumque tauros et coronas sacerdos Jovis et turbae attulis- 
sent , ut in illorum honorem immolarent , in turbas apo- 

stoli insilientes scissis vestibus dixerunt : F«ri quid hoc fa- 
citis? Et nos mortales sumus , similes vobis homines, annun- 
tiantes vobis ab his vanis converti ad Deum vivum , qui fecit 
caelum et terram . . . qui in praeteritis generationibus dimisit 
otmies gentes ingredi vias suas. Ex his igitur luculenter con- 
stat tum ethnicos in plures distinctos ac diversos deos cre- 
didisse , tum illos per oppositionem ad unicum verum Deum 
admisisse , tum denique ejusmodi errorem communem fuis- 
se ac antiquissimum. 2° Idipsum ex aperto Pauli testimo- 
nio evincitur qui in epist. ad Galatas 4,3. scribit eos , 
cum adhuc ethnici essent , verum Deum ignorassse cul- 
tumque falsis diis exhibuisse : Sed tunc quidem , inquit , 
ignorantes Deum , iis , qui natura non sunt dii , seniebatis. 3° Ex 
iis omnibus Scripturarum locis, quibus dii gentium dii alieni 
vocantur, dii locales, dii patrii uniuscujusque gentis, qui- 
bus universa Scriptura referta est. 4° Ex iis item testimo- 
niis in quibus infideles Hebraei , eo quod aliarum gentium 
deos coluerint, dicuntur/or/iican, adulterari etc. metapiiora 
ducta ex eo quod Deum , qui ipsis saepe adeo spousus 
ac maritus exhibetur , deseruerint , ut diis falsis adhaere- 
rent , quae pariter quamplurima sunt. 

G8. Ethnicas praeterea gentes idola uti totidem veros 
deos habuisse iisdemque cultum absolutum tribuisse evin- 
cunt; 1° ea apertissima verba, quibus Jeremias 2, 27. expro- 
brat idololatris , quod dicerent ligno : pater meus es tu ; et 
lapidi : tu me genuisti ; tum ea , quibus passim prophetae 
de idololatris affirmant ipsos colere opera manuum suarum , 
opera manuum hominum, inter quos eminet Isaias qui cap.44. 
cum exhibuerit fabrum lignarium operatum idolum : Adorat 
illud et obsecrat , dicens: libera me , quia Deus nurus es tu. 
2° Evincunt ea loca quibus propheta admonet Judaeos 
inter gentes commorantes, ne putent deos aureos et argen- 
teos et lapideos et ligneos veros deos esse ; quo spectat 
inter cetera integrum caput f>. Barucli, in quo saepe illud in- 
geminatur : Scitote quia non sunt dii , nec timueritis eos. 
3’ Evincunt facta ipsa quae in Scripturis referuntur; Danie- 

lis enim 14. Babylonii Bel et Draconem non modo deos 

vivos et immortales pro certo, habebant , sed quotidie da- 
pes eis adponebant , ipsosque adorabant. Igitur aut fides 
omnis Scripturae deneganda est , aut fatendum ethnicos vere 
polytheistas fuisse ac idola sua veros passiin existimasse 
deos et cultu absoluto fuisse prosecutos. 

G9. Veritas insuper propositionis nostrae ex scriptori- 
bus ecclesiasticis luculentissime adstruitur et confirmatur. 
Iidem enim ipsi , qui prius in etbnicismo instituti fuerant, 
quique cum ethnicis quotidie versabantur et deinde Chri- 
stiani effecti sunt , longe profecto melius quae ad etlini- 
cismum spectabant noverant quam recentiores protestantes 
aut neoterici ; porro ipsi sunt , qui exprobrabant paganis 
sui temporis polytheismum proprie dictum , dum agnosce- 
rent veram divinitatem in Jove, Apolline, Venere, Dia- 
na etc. , qui confundebant contribules suos eo quod colerent 
simulacra metallica, lignea ac lapidea tanquam totidem deos, 
a quo cultu ut populo satisfacerent , non abhorrebant vel 
ipsi philosophi , uti de Socrate et Platone testatur Orige- 
nes lib. 6. contra Celsum n. 4. Minutius Felix in Octavio sic 
de idolo pro Deo habito disserit : Quando igitur hic nascitur? 
Ecce funditur , fabricatur , sculpitur : nondum Deus est. Eccc 
plumbatur , construitur , erigitur ; nec adhuc Deus est. Ecce 
ornatur , consecratur , oratur ; tunc postremo Deus est , cum 
homo illum voluit et dedicavit. Eodem in sensu loquuntur 
Justinus, Athenagoras, Tatianus, Theophilus Antiochenus, 
Tertullianus , ut posteriores silentio praeteream. Sed prae- 
stat audire Arnobium dicentem de se adhuc ethnico : Ve- 
nerabar , o coecitas , nuper simulacra modo ex fornacibus 
prompta, in incudibus deos et ex malleis fabricatos: elephan- 
torum ossa ; picturatas veternosis in arboribus taenias si quan- 
do conspexeram , lubricatum lapidem ct ex olivi unguine 
sordidatum , tamquam inesset vis praesens, adulabar, affabar , 
et beneficia poscebam nihil sentiente de trunco ; et eos ipsos 
diros , quos esse mihi persuaseram, afficiebam contumeliis gra- 
vibus. Ita quidem Arnobius advers. dent. lib. 1. n. 13. Ex 

quibus luculenter novimus quinam sensus incsset ethnicis 
de diis ac simulacris suis. 

70. Verum id ipsum ex documentis profanis non minus 
perspicue constat. Etenim Horatius lib. 1. Sat. VIII. hanc 
superstitionem irridet , dum ex fabri arbitrio pendere scri- 
bit: Scamnum faceret an ne Priapum , et maluit esse Deum; 
Seneca in Fragment. apud Lactantium Diviti, institui, lib. 2. 
cap. 2. de paganis queritur quod ipsi Simulacra deorum 
venerantur , illis supplicant genu posito , illa adorant .... 
victimas caedunt ; et cum haec tantopere suspiciant , fabros , 
qui illa fecerunt , contemnunt. Diogenes Laertius lib. 2. de 
Stilpone refert eum fuisse exilio raulctatum , quod dixerit 
Minervam Phidiae divinitatem non esse. Josephus Flavius 
lib. 18. Antiquit. c. 3. historiam exhibet cujusdam mulie- 
ris turpiter a sacerdote deceptae putantis se cum Deo con- 
gressam sub Tiberio Caesare. Et haec satis sint ut pateat 
tum ex Scriptura tum ex documentis ecclesiasticis et pro- 
fanis omnigenis veritas assertae propositionis , quamque 
mereantur fidem qui facta a priori confingunt. His coro- 
nidis gratia adversus neotericos adjicimus auctoritatem 
Tridentini , quod sess. 25. statuit in decreto de Imagin. 
quod ab eis non sit aliquid petendum aut fiducia in imagini- 
bus figenda , veluti olim fiebat a gentibus , quae in 

IDOLIS SPEM SUAM COLLOCABANT. 

DIFFICULTATES 

71.1. Obj. 1° Idololatria non in negatione dogmatis, 
sed in violatione praecepti de non adorando nisi uno Deo 
consistit ; 2° prout reipsa gentibus exprobrabat Apostolus 
II om. 1. qui cum Deum cognovissent, non sicut Deum glori - 
fi caverunt ... et coluerunt et servierunt creaturae potius quam 
Creatori. 3° Et alloquens Thessaloni censes ad Christum con- 
versos Ep. 1 . cap. 1 , 9. Conversi estis t scribebat , ad Deum 
a simulacris servire Deo vivo et vero; quae repetit 1 . Cor. 13,2. 
Et reipsa 4° homo utpote sensuum servituti obnoxius ex- 

periens in se necessitatem alicujus numinis , illud sibi re- 
praesentabat sub aliqua imagine, et exinde idololatriae vox , 
quae cultum imaginum significat, orta est; aut etiam 5° in 
splendidioribus creaturis sole , luna , sideribus etc. veluti 
totidem Dei symbolis unum Deum coluit. Ergo. 

72. Resp. Ad l ra , D. Idololatria et in violatione prae- 
cepti et in negatione dogmatis consistit , C. in sola vio- 
latione praecepti IV. Nam cum de facto constet , quod 
reipsa gentes plura numina admiserint et coluerint , uti ex 
Scriptura et documentis ecclesiasticis et paganis ostendimus, 
quomodo adversarii obtrudunt totum idololatriae crimen 
in sola violatione praecepti constitisse ? Nuniquid ipsis me- 
lius perspecta est et sentiendi et agendi ratio ethnicorum 
quam scriptoribus sacris , ac ethnicis ipsis ? 

73. Ad 2 m , D. Prout exprobrabat Apostolus paucis 
philosophis , C. generatim omnibus N. Ad eos enim coar- 
ctat Apostolus sermonem suum qui se sophos seu sapientes 
vocabant , qui certe non constituebant universitatem 
ethnicorum. 

74. Ad 3 m , D. Conversi estis a simulacris plurimorum 
deorum , C. a simulacris unius veri Dei N. Scribebat haec 
siquidem Apostolus cohaerenter ad ipsorum sensum et pra- 
xim , quae in cultu plurium deorum diversorum , eorum- 
demque simulacrorum consistebat. Quod adhuc clarius pa- 
tet ex iis , quae idem scribit Apostolus 1 . ad Cor. 8,1. 
Nam etsi sunt qui dicuntur dii , sive in caelo , sive in terra 
( siquidem sunt dii multi et domini multi ) : nobis tamen unus 
est Deus. Ex particula porro adversativa autem patet Apo- 
stolum opponere unitatem Dei in dogmate Christiano plu- 
ralitati deorum in dogmate pagano. 

75. Ad 4 m , Neg. Idololatriae crimen in symbolica unius 
Dei repraesentatione constitisse , alioquin ejusdem criminis 
teneretur Ecclesia catholica , quae Deum pariter sub diver- 
sis figuris symbolicis, sub quibus identidem apparuit , re^ 
praesentat , prout reipsa protestantes Ecclesiae id crimini 
vertunt. Ecquis porro catholicus id dicat ? Falsa praeterea 

est idololatriae adducta ethimologia , cum exploratum sit 
philologis omnibus idolum proprie significare imaginem fal- 
sam, inanem nempe de eo quod non est, et a sola ima- 
ginatione fingitur. Quod pluribus ostendit Bellarminus De 
reliquiis et imaginibus Sanctorum lib.3. c. 13. adversus Hen- 
ricum Stephanum. 

76. Ad 5 m , N. In creaturis enim non Creatorem vene- 
rabantur , sed in ipsis sistebant tanquam diis , aut deorum 
sedibus, uti constat ex dictis. 

77. II. Obj. 1° Idololatria ad cultum spirituum , et 
defunctorum hominum tota revocatur, ad eum fere modum 
quo nunc Angeli et Sancti a Christianis coluntur ; 2° Nam 
ipsa Dei notio importat unitatem; qui propterea conten- 
dunt ethnicos plures deos coluisse , debent absurde admit- 
tere ipsos coluisse pluralitatem unius Dei . 3° Ex hoc patet 
potuisse quempiam idololatram esse , quin negaret supremi 
Numinis existentiam , uti etiam luculenter exemplum He- 
braeorum patefacit , qui identidem prolabebantur in idolo- 
latriam etsi unius Dei notionem non abjicerent. 4° Sane 
Exodi 32 , populus de vitulo aureo dicebat : Isti sunt dii 
tui , Israel , qui te eduxerunt de terra Aegypti , non alio 
profecto sensu nisi quatenus vitulus ille referret imaginem 
Dei veri ; Aaron proinde indicturus solemnitatem dedica- 
tionis illius vituli , his verbis usus est : Cras solemnitas Do- 
mini est, hebraice Jehovah ; Sic Judic. 17. mulier inducitur 
dicens : Sanctificavi et vovi Domino ( Jehovah ) mille et cen- 
tum argenteos ut faciam sculptile atque conflatile. 5° Cum 
propterea Hebraei reprehenduntur quod fornicati fuerint 
cum ligno et lapide , ideo est quia carnaliter verum Deum 
sub imaginibus colebant. 6° Quod pariter dicendum de 
ethnicis qui non adeo stupidi censendi sunt , ut putaverint 
Deum lapidem aut lignum esse ; 7° uti etiam ex eo liquet, 
quod mutarent ipsi passim simulacra , quin deos mutarent , 
unique Deo plura erigerent simulacra. 8° Cum vero ejusmo- 
di stupiditatis arguerentur a christianis , respondebant apud 
Arnobium loc. cit. n. 10. se non ita hebetes fuisse , ut auri 

argentique materiam , aliaque signa per se deos esse decerne- 
rent. Ergo. 

78. Resp. Ad l m , vel N. vel D. Aliqua idololatriae 
species pro objecto habebat spiritus et heroas , C. idolo- 
latria universim /V. Nos enim in probationibus contrarium 
prorsus ostendimus. Negamus praeterea’ impiam paritatem 
inter Angelorum Sanctorumque cultum relativum , qui in 
catholica viget Ecclesia cum absoluto ethnicorum cultu spi- 
rituum et heroum suorum. 

79. Ad 2 ro , />. Si homines logici semper essent in iis 
praesertim quae ad cultum religiosum spectant , C. si alo- 

. gicos se se exhibuerunt , neque ad rectae rationis normam 
cultum suum exegerunt N. Nempe ita alogici fuerunt ethni- 
ci in polytheisnio atque idololatria , uti in religione Chri- 
stiana sectae haereticae , praesertim vero protestantes alo- 
gicos se praebent. Heu saepe nimis homines parum sibi 
cohaerent , ubi praesertim cupiditates obcaecant eos ! 

80. Ad 3“, I). Absolute ac per se rem spectando , C. 
in concreto et in subjecta materia N. Satis est enim vel le- 
viter ethnicismi historiam consulere , ut pateat quinam sen- 
sus gentium fuerint. Falsum praeterea est Hebraeos cum 
in idololatriam laberentur, Dei unius intemeratam notionem 
conservasse. Scripturae contrarium , uti vidimus , testan- 
tur. Hinc Jcremia 2. Hebraeis idololatris exprobrabat 
Dominus : Tu fornicata es cum amatoribus multis , nempe 
cum diis gentium affinium. 

81. Ad 4'", D. Quatenus Hebraei incommunicabile nomen , 
uti loquitur auctor Sapientiae c. 14. lapidibus et lignis impo- 
suerunt , C. quateuus sub illis idolis Deum verum cole- 
rent N. Contrarium enim Calvini assertioni Scripturae te- 
stantur; Deuter. siquidem 32. legitur : Deum qui te genuit , 
dereliquisti , ei oblitus es Domini creatoris lui ; ac in Ps. 105. 
Fecerunt vitulum in Horeb , et adoraverunt sculptile: et obliti 
sunt Deum qui salvavit eos , qui fecit magnalia in Aegypto , 
mirabilia in terra Cham , terribilia in mari rubro, lltri cre- 
dendum ? 

82. Ad 5 m , Acy. sequelam , uti patet ex modo dictis, 
et ex allatis probationibus. 

83. Ad G m , D. Quoad cos qui historiam confingunt a 
priori , C. quoad eos qui innituntur factis reatibus et do- 
cumentis N. Cum evidenter constet de facto , conjecturae 

nostrae inanes sunt. 

84. Ad 7 m , Responsio patet ex iis, quae reposuimus 
ad 2 m , quod scilicet homines non semper sibi cohaereant; 
certe si eo devenire ethnici potuerunt ut Deum esse pu- 
tarent lignum ac lapidem , nil mirum si pariter pro mul- 
tiplicatione idolorum putaverint multiplicari deos suos ; et 
alia peregerint , quae eandem stupiditatem redolerent. 

85. Ad 8 m , D. Nonnulli et quidem a Christianorum 
exprobrationibus pressi symbolicas illas mythologiae ex- 
positiones invexerunt , C. omnes , ita ut hic sensus fuerit 
multitudinis , N. Haec sero nimis effugia excogitata sunt , 
interim populus ac philosophi ipsi , ut vidimus , practice 
turpissimam idololatriam ac polytheismum profitebantur. 
Alioquin tot martyres diris suppliciis non subjecissent eo 
quod nonnisi unum se Deum caeli ac terrae conditorem 
colere protestarentur. 

PROPOSITIO III. 

Absurdum est dualistarum systema , ac malorum 
origini explicandae impar 

86. Difficile omnino est veterum dualistarum , qui a 
primordiis religionis Christianae e scholis orientalibus, prae- 
sertim vero a parsismo in christianismum systema istud 
intulerunt , genuinam doctrinam definire. Uti haeretici re- 
centiores , sic haeretici antiquiores nunquam sibi ipsis con- 
stiterunt , neque cum sectis in quas dualismus divisus est^ 
Alii enim visi sunt profiteri duo principia boni ac mali 
veluti absoluta , improducta atque ab invicem independen- 
tia ; alii principium malum a Deo productum visi sunt ad- 
misisse , adeoque summi Dei unitatem professi , ut plcrique 

saltem Manetis seu Manichaei discipuli. Quo fit ut cum pa- 
tres exprobrarent ipsis dualismum proprie dictum , seu duo- 
rum deorum boni ac mali existentiam , ex consequenti po- 
tius , ut ajunt , quam ex propriis illorum principiis , ita 
se se gessisse putandi sint. Imo nec desunt qui contendant 
gnosticos ac manichaeos ideo doctrinam duorum princi- 
piorum professos esse , ne viderentur sive immediate, sive 
mediate Deo malorum tum physicorum tum moralium ori- 
ginem adseribere , ex quo concludunt pejores manichaeis 
ac gnosticis esse lutlieranos et calvinistas, qui Deum aucto- 
rem peccati constituerunt. 

87. Quidquid porro de germana dualistarum doctrina 
sit , operosum certe non erit in quavis hypothesi dualismum 
refellere , et absurdum evincere. 

88. Etenim si constituerunt duo ejusmodi principia im- 
producta , a se , independentia, absurditas hujus doctrinae 
iilico deprehenditur; Tineo quod duo summa , infinita, ab- 
soluta admittantur, quod repugnat et destruit ipsain summi , 
infiniti , ac absoluti notionem , quae unitatem involvit et 
exigit; ‘2° in eo quod pari virtute seu vi ac potentia prae- 
dita supponantur atque ex naturae bonae vel malae necessi- 
tate agentia , quae cum elidi necessario debeant , nec bona 
nec mala haberentur, quod esset contra hypothesim et 
contra factum ; 3° in eo quod admittatur summum numen 
omnibus perfectionibus cumulatum , una excepta bonitate ; 
quod profecto absonum est; 4° in eo quod hoc ipsum prin- 
cipium malum supponatur auctor mali moralis ac physici , 
sed hoc ipso quod necessario malum , morale praesertim, 
ageretur , jam amitteret rationem mali moralis, quod sine 
libertate supponi nequit. 

89. Quod si constituerunt principium malum produ- 
ctum , seu creatum , jam hoc ipso tollitur ratio summi 
principii , quod est contra hypothesim dualistarum , et tota 
ipsorum doctrina revocaretur ad daemonologiam. Proinde, 
quod consequens est , hoc principium , seu verius daemon 
utpote creatus subjicitur summi Principii , scu Dei potestati, 

ita ut nihil prorsus moliri possit absque ejus jussu aut per- 
missione. 

90. Sed ut alteram jam propositionis partem attinga- 
mus, ineptum nempe esse dualistarum systema malorum ori- 
gini explicandae , hoc patefit expendendo sive mala physica, 
sive mala moralia. Mala enim physica nuncupata, in primis 
talia non sunt absolute sed relative , dum quod uni malum 
est , alteri est bonum ; praeterea unam candemquc causam 
immediatam ac proximam habent , quam habent bona. Ut 
enim physica docet ex eadem lege eadcmque causa phae- 
nomena quae inter se videntur contraria prodeunt , sic ex 
eodem calore vitae animantium et stirpium evolutiones 
pendent ac molestae sensationes et incommoda non pauca , 
quae nos afiligunt ; ejusdem caloris effectus est evaporatio 
ex qua procedunt pluviae , rores , fontes etc. qui vege- 
tationi inserviunt , et ex ipsa grandines pariter , inunda- 
tiones etc. proveniunt ; idem dic de electricitatis , chimi- 
carum affinitatum, aliorumque effectibus. Cum una proinde 
eademque illorum effectuum, quos bonos aut malos dicimus, 
causa sit physica et immediata , pronum est inferre dualis- 
mum quoad hanc partem ex scieutiarum physicarum igno- 
rantia prodiisse. 

91. Coarctatur igitur totum dualismi systema ad mala 
moralia. Verum haec a natura intelli gente , finita ac libera 
originem habent , unde etiam malorum moralium denomi- 
nationem sortiuntur. Intelligentiae porro limitatio in quovis 
demum gradu , ac proinde possibilitas deceptionis ex parte 
voluntatis liberae inhaeret necessario creaturae. Moralis lex 
sive regula morum non est creaturae intelligenti ac liberae 
subjectiva , sed objectiva est ; hinc fit ut ista , seu creatura 
deficere ab ea lege possit. Quae cum ita sint jam per se 
patet , ad nullum principium per se malum confugiendum 
esse ut mali moralis origo exponatur. Huc proinde re- 
vocatur quaestio , utrum Deus potuerit condere creaturam 
intelligentem ac liberam nec ne , et an potuerit aut possit de- 
fectum moralem permittere, an vero hunc impedire teneatur. 

92. Jam vero Deum potuisse creaturam intelligentem 
ac liberam condere , cum hoc objectum per se bonum sit , 
inficias iverit nemo ; sic etiam non potuisse Deum ac non 
posse defectum moralem permittere , seu , quod idem est , 
debuisse ac debere liberam creaturam talibus munire prae- 
sidiis ne unquam a lege deficeret , nemo jure affirmare po- 
terit , tum quia nobis perspectus non est finis , quem Deus 
sibi proposuit in hoc rerum ac providentiae ordine con- 
stabiliendo ; tum quia Deus ad optimismum , ut vocant , 
non tenetur; tum quia denique ex facto contrarium con- 
stat. Etenim ex una parte jam a priori constat nonnisi uni- 
tatem summi principii posse admitti , ex altera vero parte 
ab experientia constat mala haec moralia in mundo esse , 
ergo patet a posteriori mala ejusmodi a Deo posse , salva 
ejus bonitate ac sanctitate, permitti, quamvis intimam hujus 
permissionis rationem angusta mens nostra assequi nequeat. 
Fatenda proinde potius ignorantia nostra , quam aut Deus 
incusandus , aut absurdum admittendum dualismi systema. 

93. Ad praecavenda Bayle potissimum sophismata circa 
permissionem mali moralis animadvertendum est; 1° diver- 
sum esse judicium ferendum de Deo provisore universali , 
et de creatura seu de provisore particulari ; hic enim ad 
ea tenetur, quibus subjici Deus nullatenus potest. Animad- 
vertendum ; 2° est , aliam prorsus esse rationem bonitatis 
infinitae cum omnipotentia conjunctae , et bonitatis creatae 
limitibusque in sua efficacia circumscriptae ; haec enim 
quandoque tenetur ad id omne praestandum erga alios , 
quod potest sive ex officio sive ex charitate , illa vero non 
item , alioquin tum Dei libertas destrueretur , tum nullus 
diversitatis gradus reperiri in creaturis intelligcntibus posset 
haud exiguo virtutis detrimento. 

DIFFICULTATES 

94. I. Obj. Cum veteribus dualistis : tum Scriptura 
tum ratio conspirant in duobus summis adstruendis prin- 
cipiis. Etenim 1° Amos 3, 6. legitur: Si erit malum in ci - 

vitate quod Dominus non fecerit ; ‘2° Ecclesiastici 23, 15. Con- 
tra malum bonum est . . . duo et duo et unum contra unum ; 
et iterum ibid. 42 , 25. Omnia duplicia unum contra unum; 
3° Jo. 12 , 31. ait ipsemet Christus : Nunc princeps hujus 
mundi ejicietur foras; et Apostolus 2. Cor. 4,4. Deus hujus 
seculi cxcaecavit mentes infidelium . 4° Sane cum eadem con- 
trariorum ratio sit , uti existit summum bonum omnis boni 
causa , ita cxistcre debet summum malum omnis mali causa. 
5° Eo magis quod nec bonum a causa mala , nec malum a 
causa bona produci queant ; 6° hinc quemadmodum bonum 
et melius dicuntur relate ad optimum , sic malum et pejus 
dici debent relate ad pessimum ; 7° cum tam bonum quam 
malum talia sint per participationem , revocari debent ad 
id quod bonum aut malum per essentiam est. Ergo. 

95. Resp. N. A. Ad l m , prob. D. Loquitur Amos de 
malo poenae quod Deus infligere constituit , C. loquitur de 
malo culpae quod fecerit principium malum N. Malum au- 
tem poenae cum ad punitionem culpae ordinetur , jam non 
est malum in se , sed relative ad peccantem qui illud pro- 
vocavit. 

96. Ad 2 ro , D. Respectu permixtionis boni et mali 
quibus homines tum in physico tum in morali ordine sub- 
jiciuntur , C. respectu duorum principiorum e quibus pro- 
veniant N. 

97. Ad 3 m , D. Id est diabolus , qui etiam volentium 
mentes fallacibus suis suasionibus excaecat , C. princeps et 
Deus proprie dictus N. Ideo vero diabolus a Christo, princeps 
hujus mundi dictus est, quod dominetur scculariler viven- 
tibus et ultro se ei subjicientibus , quos pariter excaecat, 
quatenus impii voluntarie excaecari patiuntur ; quo sensu 
idem Apostolus ad Philipp. 3. scripsit: Quorum Deu s ven- 
ter est. 

98. Ad 4 m , D. Eadem est ratio contrariorum , quae 
sibi opponuntur positive , C. quae sibi opponuntur priva- 
tive , N . Jam vero malum non opponitur bono nisi per 
ejusdem privationem. 

99. Ad 5”, />. Bonum a causa mala produci nequit , C. 
malum non potest produci a causa bona deficiente N, Hoc 
enim inter bonum et malum discrimen intercedit , quod 
bonum utpote positivum requirit causam efficientem , ma- 
lum vero utpote negativum non requirit nisi causam de- 
ficientem. 

100. Ad 6 m , Neg. paritatem ; .nam bonum et melius 
dicuntur relative ad bonum per accessum , malum vero et 
pejus per recessum a bono. 

101. Ad 7 m , Neg. iterum paritatem; cum malum , uti 
modo diximus , tale non sit per participationem , sed per 
privationem boni tantummodo. Et baec de his nugis. 

102. II. Obj. Sub Deo bono et optimo intelligi nequit 
mali moralis permissio ; 1° nam Deus aut non debuisset 
creaturae rationali concedere fatale libertatis donum , aut 
saltem illis praesidiis illud communire debuisset, quibus labi 
non posset ; 2° nulla enim ratio assignari potest ejusmodi 
permissionis nisi Dei gloria extrinseca per manifestationem 
divinorum attributorum, misericordiae praesertim et justitiae; 
jam vero hoc non argueret nisi turpissimum egoismum in Deo 
cum temporali ac aeterno innumerarum creaturarum dis- 
pendio. 3° Cum Deus praeterea non possit creaturam nisi ad 
felicitatem condere , sin minus absolute , saltem hypothe- 
tice debuisset malum hoc avertere a creaturis suis , ne fine 
ad quem conditae sunt aeternum privarentur. 4° Omnium 
consensu reus aut particeps saltem interpretative crimi- 
nis aut culpae censeretur, qui cum praeviderit alicujus rei 
abusum , eam tamen licet in se bonam concederet , uti 
pater, mater , ludimagister etc. jam vero Deus cum prae- 
visione certissima abusus libertatem concessisset. Ergo. 

103. Resp. D . A. Nequit intelligi adaequate, C. prout 
tenuitas nostra patitur N. Nam ad cognoscendam ratio- 
nem permissionis mali moralis adaequate necesse esset ut 
Dei consilia perfecte assequeremur , quod nobis datum 
in praesentia non est , olim Deo opitulante assequemur , 
cum eum videbimus sicuti est ; interim non desunt ratio- 

nes quibus saltem ostendamus eam minime repugnare , 
quod iuterim satis est. 

104. Ad l m , prob. D. Si finis ultimus et adaequatus 
creaturae rationalis esset ipsius felicitas , 7V. vel C. si non 
sit nisi mediatus et proximus IV. Porro Deus sibi in crea- 
tione rationalis creaturae constituit uti finem ultimum glo- 
riam suam , a quo praescindere non potest ; quo posito , 
creaturae rationales non habent nisi rationem medii , adeo- 
que Deus liber extitit in praefigendo harum creaturarum 
fine, ita ut ipsae illum conditionate assequerentur per rectum 
libertatis sibi concessae usum, aut ab eo exciderent per pra- 
vum libertatis abusum; libertatis donum cum bonum in se 
sit , nihil vetat quominus sic Deus bonus et optimus conce- 
dere illud potuerit , ut qui eo instructus est ipso abuti possit. 

105. Ad 2 m , Dist. min. Si Deus intendisset gloriam suam 
mediante creaturarum suarum detrimento , C. si intendit 
mediante ordinatione praevisi nec voliti creaturarum abu- 
sus IV. Nam Deus tantum ordinat praevisum libertatis abu- 
sum ad gloriam suam , cum vero noc vult nec intendit. 

106. Ad 3 m , D. Debuit Deus a creatura rationali 
omne malum avertere , si felicitas , uti diximus , esset finis 
absolutus et ultimus ejusdem creaturae , C. si non sit nisi 
conditionatus IV . Responsio patet ex dictis. 

107. Ad 4 m , D. Si sermo sit de provisore particulari, C 
6i de generali IV. Provisor particularis qui et lege et mu- 
nere detinetur erga alios, subditos praesertim, certe omnium 
consensu malus haberetur, si omni ratione qua posset etiam 
denegando rem in se bonam, cujus praevideret certo abu- 
sum , aut etiam solum probabiliter , non averteret ab illis 
malum omne. At provisor generalis hac lege non tenetur , 
cum prae oculis bonum universale habere debeat , ad quod 
alicujus mali permissio conferre potest , ut patet etiam in 
politica republica, a qua Magistratus non omne malum aver- 
tere tenentur. Exinde responsio patet ad singula objecta 
exempla patris etc. quae non sunt nisi de provisoribus par- 
ticularibus. 

CAPUT III. 

DE ESSENTIA DEI EJ USQUE PERFECTIONIBUS GENERATIM 

108. Quum theologi in Dei essentiam cjusque perfectio- 
nes inquirunt, non juxta id quod Deus in se reipsa est, 
hoc efficiunt , sed prout intelligentia nostra Deum assequi 
potest. 

109. Perfectiones autem, nomina , attributa sunt dotes 
illae, quibus divina natura consistit , aut instructa esse con- 
cipitur. In his porro perfectionibus ordo logicus spectatur, 
dum a theologis inquiritur quaenam prima censenda sit, ex 
qua ceterae profluant , aut profluere concipiantur , ita ut 
sit veluti reliquarum perfectionum, quae subjecto alicui in- 
sunt , fons , basis ac fundamentum etiam , quod eas su- 
stentet ac regat. Ejusmodi perfectio quae primo concipitur, 
ea est , quae essentiae nomine donatur. Essentia siquidem 
rei alicujus, est id quod eidem maxime intimum est, et ex 
quo cetera dimanant, aut emanare deprehenduntur, ac 
primo proinde in ea concipitur , et non modo a reliquis 
rebus omnino distinguitur , sed etiam res ipsa in suo esse 
constituitur. 

1 10. Cum igitur de Deo agitur, dum quaeritur quaenam 
sit ejus essentia , quaeritur quaenam perfectio prima in eo 
censeri debeat, ac ceterarum perfectionum veluti fons sit, 

et qua ab omni eo , quod Deus non est , secernatur. Circa I 

quam quaestionem quatuor sunt praecipuae theologorum 
sententiae; 1° nominalium , qui eam constituunt, in om- 
nium perfectionum cumulo ; 2° eorum qui eam collocant in 
infinitate , ut vocant, radicati , sive in omnium perfectionum 
exigentia; 3° illorum est thomistarum , qui eam autumant in 
actuali intellectione consistere ; 4° demum ceterorum est tho- 
mistarum, quaeque omuino praevaluit in scholis communis- 
que effecta est , qui censent eam in esse a se ( aseitatem 
vocant) constituendam esse, seu in necessitate existendi. 

Quaenam ex his sententiis verisimilior nobis videatur appo- 
sita propositione aperiemus. 

111. Interim divinae perfectiones generatim bifariam 
dividuntur , nempe in perfectiones illas, quas veteres scho- 
lastici simpliciter simplices vocarunt , nosque absolute sim- 
plices nuncupabimus ; et in eas quas iidem dixerunt secun- 
dum quid , nos vero dicemus mixtas. Perfectio simplex ea 
dicitur, quae nullam in suo conceptu imperfectionem involvit 
ac melior est sua opposita , ac proinde in Deo absolute 
cnunciatur, ejusmodi est intelligentia , bonitas etc. hinc Deus 
dicitur sapiens , bonus etc. ; mixta c contra illa vocatur per- 
fectio , quae imperfectionem aliquam in suo conceptu im- 
portat , ncc melior sua opposita est , c. g. extensio ma- 
terialis quae est perfectio in materia, esset imperfectio in 
spiritu , ejusmodi perfectio in Deo inessc nequit, nec de 
ipso absolute cnunciari potest, hinc nemo dicet Deum esse 
extensum proprie. 

112. Cum tamen nulla perfectio, quae in creaturis sit, 
Deo abesse possit , exinde factum est , ut aliae perfectio- 
nes dicantur Deo inessc formaliter , aliae vero eminenter , 
aut etiam acquivalcnlcr ac virtualiter. Deo formaliter insunt 
omnes perfeci iones simplices ; eminenter autem, aequivalen - 
ter ac virtualiter perfectiones mixtae ; quatenus nempe Deus 
eas aut longe perfectiori modo in se continet e. g. immen- 
sitatem, quae excellentior profecto extensione ; est aut qua- 
tenus eas habet, quibus perfectiones creaturarum produ- 
cere potest, aut idem potest praestare, quod possunt crea- 
turae , sed perfectione altioris ordinis e. g. omnipotentia 
et intelligentia. 

113. Nostri hic muneris est ostendere 1° Deo inessc 
omnes perfectiones ; 2° patefacere quanam ratione Deo 
omnes perfectiones insint; 3° determinare quacnam veri- 
similius haberi debeat perfectio illa prima, in qua Dei es- 
sentia consistit; quaeque etiam alio nomine constitutivum 
Dei metaphysicum nuncupatur ; sic porro ex ordine haec • 
praestamus. 

PROPOSITIO I. 

In Deo sunt omnes perfectiones 

114. Auctoritas et ratio hujus propositionis veritatem 
adstruunt. Etenim Exod. 33, 19. Deus de se Moysi dicit: 
ostendam omne bonum tibi ; jam vero Deus omne bonum dici 
non posset, si aliqua perfectione destitutus esset ; et Psal. 144. 
Magnus Dominus ct laudabilis , et magnitudinis ejus non est 
Jinis ; magnitudinis scilicet intensivae quoad ejus naturam, 
Hinc s. Gregorius Nazianz. Orat, in Natalilia in rem no- 
stram scribit : Universum esse in se ipso y nunquam incoeptum , 
nunquam desiturum , complexus continet , tanquam infinitum et 
interminatum essentiae pelagus. Plura congerere supervaca- 
neum esset, cum ratio ipsa id ipsum evidenter suadeat. Deus 
enim cum sit ens, quo nihil melius excogitari potest, hoc 
ipso perfectiones omnes in se habeat necesse est, alioquin 
jam Deus non esset. 

PROPOSITIO II. 

Deus habet omnes perfectiones simplices formaliter , 
mixtas autem eminenter 

115. Si Deo insunt perfectiones omnes , ut superior 
docet propositio , jure profecto infertur Deum habere 
perfectiones tura simplices tum mixtas , diversa tamen ra- 
tione : simplices siquidem vere et proprie , seu uti dicitur 
formaliter , cum uullam in sui notione imperfectionem in- 
volvant, et hac de causa Deus ab illis denominetur; dicitur 
enim bonus, justus, sanctus, intelligcns etc. Cum e converso 
perfectiones mixtae includant imperfectionem in suo con- 
ceptu, neque cum aequali aut excellentiore simul consi- 
stere queant , fit ut istas non vere et proprie , sed solum 
eminenter seu excellentiore ratione possideat , quatenus 
aut habet perfectiones quae illis aequivalent , aut potest 
efficere , quod habent et efficiunt creaturae omnes , longe 

perfectiore ratione. Immensitas aequivalet extensioni, omni- 
potentia creaturarum virtuti, et efficacitati, et ita porro. 

1 16. Ex his sequitur omne, quod perfectionem redolet in 
creaturis , cujusmodi essent bonitas , pulchritudo , entitas 
tum existens tum possibilis, in Deo reperiri at infinite perfe- 
ctius. Quod feliciter expressit s. Anselmus in suo Mono- 
/ogio c. 15. scribens: Quidquid igitur eorum de illa (Di- 
vina natura ) dicatur , non qualis vel quanta , sed magis quid 
sit y monstratur. Sed palam est f quia quodlibet bonum summa 
natura sit , summe illud est. Illa igitur est summa essentia , 
summa vita y summa ratio , summa salus , summa justitia , 
summa sapientia , summa veritas , summa bonitas , summa 
magnitudo , summa pulchritudo , summa immortalitas , summa 
incorruptibilitas , summa immutabilitas , summa beatitudo , .vhiw- 
?na aeternitas , summa potestas , summa unitas. Ecquis porro 
ejusmodi infinitum perfectionum pelagus toto corde non 
diligat? 

117. Dices 1° Relationes divinae quamvis perfectiones 
mixtae sint , in Deo tamen formaliter sunt , et ab eis de- 
nominatur, dicitur enim Deus Pater, Filius, et Spiritus S. 
2° Praeterea perfectiones ceterae quamvis simplices, ab es- 
sentia profluere intelliguntur , in ea igitur formaliter non 
sunt. 

118. Resp. Ad l m , D. Relationes divinae formaliter 
in Deo sunt et ab illis Deus denominatur , quatenus nul- 
lam important imperfectionem, sed solum mixtae dicuntur 
quatenus incompossibiles sunt in eodem subjecto cum alia 
perfectione , C. secus IV. Duplici sensu diximus vocari 
mixtas eas perfectiones aut prout admixtam imperfectio- 
nem praeseferunt , aut prout cum alia in eodem subjecto 
consistere nequeunt. Hoc porro sensu relationes in Deo 
mixtae perfectiones dicuntur ; Pater enim quatenus pater- 
nitatem habet non potest simul habere filiationem , alio- 
quin eadem persona Pater simul esset ac Filius , quod 
repugnat. Addo propter identitatem essentiae divinae in 
tribus personis unamquamque earum mediate ceteras per- 

fectiones has possidere. Ceterum longe verisimilius est has 
relationes nec perfectiones nec imperfectiones esse , sed 
unice modum , seu rationem habitudinis significare , qua 
una persona ad aliam refertur. 

119. Ad 2”, D. Juxta nostrum intelligendi modum , C. 
in se N. 


PROPOSITIO III. 

Essentia Dei metaphysica videtur constituenda in eo 
quod sil ens a se ac independens, seu in 
existentia a se 

% 

120. Etenim essentia metaphysica seu metaphysicum 
constitutivum ex communi sententia quatuor haec comple- 
ctatur necesse est; 1° ut sit quidpiam intrinsecum enti; 
2° ut ipsum ab alio quolibet secernat; 3° ut primo con- 
cipiatur ; 4° ut ceterarum omnium perfectionum spectari 
possit veluti fons et origo. Jam vero quatuor haec in ase - 
itate reperiuntur. Ratio enim entis a se sic intima Deo 
est, ut nihil ea prius excogitari possit. Ea praeterea est 
qua Deus a creaturis omnibus vel maxime distinguitur. 
Omnia demum attributa ex ipsa veluti dimanare conci- 
piuntur. Nam cx eo quod sit ens a se , hoc ipso intel- 
ligitur eum perfectionibus omnibus possibilibus instructum 
esse debere , nulloque termino circumscriptum , quod prae- 
clare evolvit s. Thomas 1. p. q. 4. ar. 2. et post eum 
Suarez in sua Metaphysica Tom. II. disp. 21. sect. 1. 
et seqq. 

121. Haec ipsa sententia magis videtur Scripturae , et 
patribus consentanea. Etenim Dens Exod. 3 , 14. volens 
sibi nomen proprium tribuere, dixit Moysi : Ego sum qui 
sum; sic dices Jiliis Israel: Qui est misit me ad vos. Quae 
verba expendens Hilarius De Trinit. lib. 1. Admiratus 
sum , inquit , plane tam absolutam de Deo significationem .... 
Non enim aliud proprium magis Deo , quam esse intelligitur , 
quia ad ipsum quod est , neque desinentis est aliquando ne - 


42 TBACT. DE DF.O UNO PAHT. I. C\P. III. DK ESSENT. DEI ETC. 

que coepti . Ac s. Bernardus De consideratione lib. 6. c. 6. 
Si bonum , si magnum , si beatum , si sapientem , vel quid- 
quid tale de Deo dixeris , in hoc verbo instauratur , quod est 
est. Nempe hoc ei esse , quod haec omnia esse. Sic patres 
reliqui passim , imo nec ab hac notione abnuerunt ipsi 
philosophi ethnici, solo rationis lumine duce. 

122. Et haec pro sententia nostra attulisse satis sit; 
cum enim nobis in animo haud sit lites domesticas serere, 
ideo in alienis sententiis sive expendendis sive refellendis 
minime immoramur. 


TRACTATUS 

DE DEO EJUSQUE ATTRIBUTIS 

PARS II. 

DE DIVISIS ATTRIBUTIS SINGILLATIM 


123. IMultiplex a diversis auctoribus attributorum di- 
vinorum partitio excogitata est plus minusve imperfecta , 
cum adaequata dari non possit. Praecipuas nos comple- 
ctemur partitiones ad finem quem nobis proposuimus. 

124. Itaque, alia attributa dicuntur absoluta quae nem- 
pe ipsam divinam naturam afficiunt, alia relativa quae 
attingunt personas. Rursum attributa absoluta dispertiun- 
tur in negativa et in affirmativa. Negativa ea dicuntur quae 
quamvis in sc positiva sint, tamen vocibus negativis si- 
gnificantur, e. g. infinitas, immensitas, immutabilitas etc. 
Affirmativa , quae vocibus affirmantibus enunciantur , uti 
bonitas , justitia etc. Alia fuere respectiva nuncupata , eo 
quod ad operationes referantur , uti scientia , omnipoten- 
tia , providentia etc. 

125. Nimis longa res esset de attributis singulis dis- 
serere ; de illis proinde agere instituimus , quae potissime 
in controversiam veniunt , aut in dubium revocata quo- 
quomodo sunt, nempe dc Dei simplicitate, immutabilita- 
te , libertate , infinitate , immensitate atque aeternitate. 

. CAPUT I. 


DE SIMPLICITATE DEI 


120. Ut perspicuitati inserviamus notiones praemitten- 
dae sunt, quae ad rem praesentem faciunt. Simplex illud 


44 


TIUCTATUS DE DEO UNO 


dicitur quod compositione caret ; compositio vero est di- 
stinctorum unio. Triplex distinguitur compositio , physica, 
metaphysica et logica. Compositio physica ca est, quae con- 
stat partibus rcalitcr distinctis , cujusmodi sunt corpora 
omnia ; metaphysica ea dicitur , quae cxurgit ex potentia 
et actu , essentia et existentia , natura et personalitate ; 
logica, quae coalescit ex genere et differentia. 

127. Adversus Dei simplicitatem peccarunt quotquot 
Deum corporeum admiserunt ut idololatrae , atque anthro- 
pomorphitae , qui humanam formam Deo tribuerunt , nec 
non pantheistac qui Deum adspectabile hoc universum aut 
esse aut saltem ex eo etiam coalescere autumarunt. Pecca- 
runt insuper qui realcm in Deo distinctionem inter divinam 
essentiam et attributa , atque inter attributa a se invicem ad- 
miserunt, cujusmodi vulgo censetur Gilbertus Porretanus, et 
Graeci illi schismatici qui, duce Gregorio Palama, virtutem 
Dei operationesque a divina essentia distinxerunt , et quan- 
dam ab eadem essentia promanantem lucem , qualis Christo 
affulsit in monte Thabor , commenti sunt , adeoque pala - 
mitae ac ihaboritae audiunt. Abbas Joachim pariter incu- 
satur, quod realem invexerit distinctionem inter divinam 
naturam divinasque personas, cujus proinde libellus iu 
conc. Lateranensi IV. an. 1215. damnatus est. Et lii qui- 
dem omnes defectu errarunt ; anomaei porro , una ex 
arianis secta , errarunt excessu circa eandem Dei simpli- 
citatem , dum Eunomium et Aetium sequuti nullam ne 
cogitationis quidem iu Deo aguoscere voluerunt distinctio- 
nem inter naturam et perfectiones sive absolutas sive re- 
lativas, ac inter perfectiones inter se, ut inde inferrent 
comprehcnsibilitatem divinae naturae , ct viam sibi ster- 
nerent ad Verbi negandam divinitatem. 

128. Quo vero melius hujus postremi erroris indoles 
cognoscatur , et varia theologorum doctrina circa distin- 
ctionem quae in Deo admitti debet , nonnullae iterum 
notiones praemittendae suut. Distinctio est negatio identi- 
tatis ; ea enim distinguuntur , quae non suut idem. Du- 

plici porro ratione aliquid potest non esse idem cum alio 
aut nempe in se , aut in conceptu nostro. Si aliquid in 
se non sit idem cum alio , tunc habetur distinctio , quae 
intercedit inter duo vel plura , ac realis vocatur ; quod 
si unum cum alio idein non sit nisi in conceptu nostro , 
illa exurgit distinctio , quae rationis aut etiam mentalis 
et cogitationis nuncupatur. 

129. Si idem aliquid cum alio non sit, aut quia haec 
separata sunt , ut Petrus et Paulus , aut quia saltem se- 
parari possunt , ut anima et corpus , aut quia relative op- 
ponuntur, uti pater et filius , illa habetur distinctio , quae 
dicitur realis major ; quod si aliquid idem in se cum alio 
non sit solum ratione modi , quatenus modus distingui- 
tur a re , cujusmodi sunt cogitationes respectu animae , 
et figura respectu corporis , haec distinctio modalis seu 
etiam realis minor appellatur. Praeter duas has distinctio- 
nes Duns Scotus aliam admisit inter duas pluresve ejusdem 
rei proprietates , quarum una non est altera in sua ratio- 
ne formali , cujusmodi in homine essent animalitas et ra- 
tionalitas , in Deo essentia et attributa , atque attributa 
singillatim sumpta ut misericordia , justitia , omnipoten- 
tia etc. ac realein minimam aut formalem nuncupavit. 

130. Hac de causa ingens rumor in scholis excitatus 
est , perinde ac si scotistae oh novam inductam distin- 
ctionem in Gilberti Porretani errorem lapsi essent: prout 
etiam nominales qui distinctionem admittere recusabant 
inter divinam essentiam et attributa , atque inter attri- 
buta ipsa absoluta , eunomianis accensiti sunt. Sedatis ta- 
men postea animis, ut fit, omnis ejusmodi rumor evanuit, 
cunctique sinceri catholici agniti sunt. 

131. Ceterum mentalis distinctio rursum bifariam in 
omnium sententia dividitur , quarum altera cum sine fun- 
damento in re prorsus sit, ut ille qui distingueret inter 
Petrum et Cepham , dicitur rationis ratiocinanlis ; altera 
vero cum res ipsa fundamentum distinctioni suppeditet , 
aut quia diversis inserviat usibus uti triticum quod se- 

menti , alimento etc. aut quia pluribus acquivalct aut di- 
versa efficere potest, uti Deus , nomen obtinuit distinctio- 
nis rationis ratiocinatae aut virtualis . Prior dicitur sine 
fundamento in re, posterior cum fundamento in re. 

132. Quibus praemissis ordo postulat ut 1° vindice- 
mus Deo summam simplicitatem ; 2° eumque quavis cor- 
poris compage expertem exhibeamus ; 3° refellamus pau- 
theismum; 4° nec non rejiciamus tum rcalem distinctionem 
a Gilberto , uti dicitur , invectam , tum 5° oppositum ano- 
maeorum dogma omnem etiam rationis distinctionem ex Deo 
ablegans. Quae ut praestemus , sit : 

, ( PROPOSITIO I. 

' ■ V ’ 'f* • ! . 1. •< '>.i. 

Deus est omnino simplex 

133. Haec propositio de fide est, ex concilio Latc- 
ran. IV. Cap. Firmiter statuente quod in Deo sit Una 
essentia , substantia seu natura simplex omnino. Quae definitio- 
ne omnimoda in Deo adstruitur simplicitas ad exclusionem 
cujus vis a parte rei compositionis. 

13 i. Jam vero omnem in primis compositionem phy- 
sicam , quae ex partibus realiter distinctis coalescat , cu- 
jusmodi in corporibus reperitur, removet a Deo Scriptura; 
Christus enimloquens de Deo Jo. 4, 24. ait: Spiritus est De- 
us. Vocem autem Spiritus Christum per oppositionem ad 
quodvis corpus usurpasse ejus scopus evincit edocendi Sama- 
ritanam, Deum oportere in Spiritu et veritate adorari. Hoc 
eodem sensu 2. Cor. 3, 17. scripsit Apostolus: Dominus 
autem Spiritus est. Accedit , quod Scriptura eas Deo pro- 
prietates tribuat, quae cum physica compositione componi 
nullatenus possunt, cujusmodi sunt infinitas, immensitas, 
aeternitas. 

135. Amovet praeterea Scriptura a Deo compositio- 
nem metaphysicam ac logicam, dum ei nomina abstracta 
tribuit ita ut eum denominent ; dicitur siquidem Deus pas- 
sim sapientia , justitia , bonitas , via, veritas , vita , nempe sub- 

sistens , minime vero veluti habens sapientiam , justitiam 
etc. prout ad praedictas compositiones requireretur. 

136. Summam Dei simplicitatem colligunt patres tum ex 
eius natura tum ex eius attributis; ex natura quidem quatenus 
Deus quod habet est; et quatenus ejus notio exposcit ut sit, quo 
ens nihil perfectius excogitari possit , tale porro non esset 
Deus, si compositione constaret; et quatenus demum ra- 
tio entis a se, seu primi entis necessitate naturae existen- 
tis omnem, quae fingi possit, compositionem respuit. Ex 
attributis vero id ipsum colligunt , quae cum compositione 
consistere nequeunt, cujusmodi sunt infinitas et immuta- 
bilitas. Has porro rationes omnes collegit et evolvit s. Tho- 
mas contra Gentes lib. 1. cap. 18. 

137. Quod si Deus omnino simplex est, merito infer- 
tur Deum esse suam essentiam , suum esse , actum purissi- 
mum ,' imo totum actum , seu talem ei simplicitatem com- 
petere, ut cum ea nulla comparari possit; exinde fluit : 




PROPOSITIO II. 


; ) t 

v 'W 1 - 


Absurda ei haeret icatis est illorum sententia , 
qui Deum corporeum esse censent 


138. Prior enunciationis pars afficit, praeter anthropo- 
morphitas , quotquot Deo corpus tribuerunt ; altera vero 
impetit socinianos aliosque autumantes doctrinam de Deo 
corporeo indifferentem quoad fidem esse , neque aliud de 
ea judicium veteres tulisse. 

139. Absurdam porro esse sententiam de Deo corpo- 
reo patet primo ex eo quod Dei naturae repugnet ; ex di- 
ctis enim ac demonstratis in superiore propositione, Deus 
est natura sua simplex omnino : ergo absurdum est Deum 
corporeum adstruere. Scriptura proinde eos objurgans, qui 
Deum simulacris sibi effingebant, sic loquitur : Cui ergo si- 
milem fecistis Deum? Aut quam imaginem ponetis ei? ( Isa. 
40, 18.) Optime hac in parte Origencs lib. 1. de principiis 
eap. 1 . n. 6. inferebat : Non ergo aut corpus aliquod aut 

in corpore esse putandus est Deus , sed intellectualis natura 
simplex , nihil omnino in se adjunctionis admittens .... Sed 
ut sit omni ex parte , et ut ita dicam , «**c et mens 
ac fons y ex quo initium totius intellectualis naturae vel men- 
tis sit. 

140. Indifferentem porro non esse doctrinam de Deo 
corporeo ad catholicam fidem , neqne eam ut indifferen- 
tem antiquitus spectatam fuisse sic ostendimus. Doctrina 
de Deo corporeo haeresibus accensi ta est , ej usque perti- 
naces seetatores vcluti haeretici habiti sunt. Ergo doctri- 
na de qua agimus nec indifferens ad catholicam fidem dici 
potest , neque uti talis antiquitus spectata est. Sane , vix 
orto anthropomorphismo Ecclesiae sec. IY. labente , illico 
ceu in absurdam haeresim adversus illum patres insurre- 
xerunt. Hieronymus enim lib. contra Joannem Hierosolym . 
n. 1 1. eum vocat stultissimam haeresim ; Theodoretus lib. 4. 
Haeret . fabul. c. 10. stultam appellat sententiam ; Cassianus 
vero Collat. 10. cap. 2. ineptam haeresim dicit , gravem 
errorem , qui in perpetuae mortis discrimen iiyiciat , et genti- 
lem blasphemiam . Qui proinde haeresiologias scripserunt Au- 
gustinus, Philastrius, Epiphanius, Jo. Damascenus, Isido- 
rus ac Rabanus anthropomorphitas contumaces haereticis 
accensuerunt. Ante istos jam eos universae Ecclesiae Theo- 
philus Alexandr. in epistolis paschalibus denunciaverat, ac 
ita protriti sunt , ut vix eorumdem reliquiae superfuerint. 
Quod vero dictum est de humano corpore, idem dici de alia 
quavis corporea substantia debet , cum eadem ratio sit. 
Patet igitur veritas utriusque assumpti. 

DIFFICULTATES 

141. I. Obj. Adversus primam partem: 1° Scriptura 
refert hominem ad imaginem et similitudinem Dei condi- 
tum esse ; ergo Deus spiritu et corpore constat. 2° Patres 
haud pauci etiam quoad corpus, similitudinem Dei homi- 
nem referre docuere. 3° Scriptura praeterea Deo humana 
membra oculos, os etc. corporisque proprietates, cujusmodi 

suili magnitudo et extensio , uti apud Job. 1 1 y8i Deus 

dicitur excelsior caelo , profundior injemo , longior terra , 
latior mari; tribuit demum affectiones humanas iram, jwc- 
nitmtiam, misericordiam , vindiciam etc. Ergo. 

142. Resp. Ad l m , I). Quoad animam, C. quoad cor- 
pus mbd. ratione dominii, quod a Deo homo accepit super 
animantia ac universam terram, C. respectu lineamentorum 
corporeorum JV. Hoc enim, ut vidimus, repugnat. 

143. Ad 2", D. Patres ita docuere ratione quarumdam 
proprietatum, quae toti homini insunt, quaeque Dei pro- 
prietates adumbrant, C. ratione exterioris formae aut fi- 
gurae N. intenderunt enim patres significare aut hominis 
dominium, uti diximus; aut humanam formam adscititiam, 
quam Detis, in quorumdam seutentia, uti typum adsciv it 
in hominis creatione ; aut etiam, ut pluribus placuit, qua- 
tenus hominem condidit ad similitudinem Verbi postea in- 
carnandi. 

144. Ad 3'°, /). Improprie seu metaphorico sensu , C. 
proprie /V. Possim siquidem Deus ut se se hominum quos 
alloquebatur imbecillitati accommodaret, illis formulis usus 
est quibus veluti sub sensibus proprietates suas ineffabiles 
subjiceret. Hac de causa ilii aut membra humana tribuun- 
tur , aut affectiones humanae quae longe ab ipso remotae 
sunt. Ne vero homines impropria hac loquendi ratione ac 
symbolica deciperentur, ea in Scripturis interseri voluit, 
quae homines ab hac opinione retraherent: cujusmodi sunt 
quae de ejus immensitate , infinitate , aeternitate praedi- 
cantur. Sic Jerem. 23, 24. A’ umquul non caelum cl terram 
ego impleo , dicit Dominus? et Sap. 1, 7. Spiritus Domini 
replevit orbem terrarum. Et alibi passim talia occurrunt , 
quae cum corpore aut corporea forma componi nequeunt. 

145. 11. Obj. Adversus alteram partem : 1° Doctrina de 
Deo corporeo revelationi non adversatur: etenim Scriptura, 
vel ipso Origene teste in op. de principiis lib. 1 . c. 1 . nus- 
piam exhibet vocem incorporei seu daupdxou de Deo dis- 
serens ; 2° vox autem spiritus non solum Deum incorpo- 

reum non evincit , sed potius contrarium adstruit ; 3" in 
communi enim acceptione vox spiritus usurpabatur ad cor- 
pus subtilius significandum, ut patet etiam ex eo quod ve- 
teres spiritus corporeos admiserint. Veium ct hoc omisso , 
qui Deum corporeum professi sunt aut lucem extensam, di- 
gni fuerunt indulgentia , tum quod 4° nullam nos substan- 
tiae spiritualis ideam habeamus ; tum etiam 5° ex eo quod 
nullum exinde religio detrimentum capiat, cum Dei cultus 
et amor et obsequium integrum omnino subsistant; 6° sane 
qui divinam naturam lucem esse autumarunt , eain nec 
minus sanctam, nec minus puram aut invisibilem credi- 
derunt , aut minus perfecti christiani fuerunt , uti Tertul- 
lianus , Melito aliique. 7° S. Gregorius jNazianzenus theo- 
logorum subtilissimus Orat. 34. fassus est Dei naturam esse 
prorsus incomprehensibilem ac ineffabilem , attributa ne- 
gativa nullam divinae essentiae ideam praebere ; positiva 
vero ideam semper rei alicujus sensibilis ingerere, adeo 
ut impossibile sit enti corpore praedito entia simplicia co- 
gitare absque rerum sensibilium adminiculo. 8° Anthropo- 
morphitae proinde tolerati sunt , neque a s. Epiphauio , 
Augustino teste, haereticis acccnsiti. Ergo. 

146. Resp. A r . A. Ad f m proh. D. Scriptura , Ori- 
gene teste, nuspiam conceptis verbis Deum incorporeum 
vocat , C. aequivalentibus incorporeum non adstruit /V. 
Eo enim ipso , quod Scriptura Deo tribuit proprietates , 
quae cum natura corporea consistere nequeunt , ipsum 
exhibet incorporeum, etsi vox haec in Scriptura non oc- 
currat; nec alia fuit Origenis mens in ejusmodi obser- 
vatione. 

147. Ad 2", Z). Vox spiritus per sc substantiam incorpo- 
ream non denotat , Tr. in attributis quae eidem affinguntur 
et in suis adjunctis spectata N. Haud abnuimus vocem 
spiritus per se notionem non praeseferre substantiae omni- 
no simplicis , nec proinde ex hac sola voce id conclu- 
dimus; ast falsum est, cum de Deo sermo est, in sensu 
substantiae simplicis in Seripturis non adhiberi. Attributa 

oniin quae de Deo Scriptura praedicat, cujusmodi sunt 
infinita», t immensitas , aeternitas, ostendunt vocem spiri- 
tus per oppositionem ad corpus, ac proinde in sensu sum- 
mae simplicitatis , cum de Deo sermo est , adhiberi. 

148. Ad 3 m , D. Id est, veteres interdum vocem spi- 
ritus usurparunt minus proprie , prout minus proprie usur- 
pabant vocem corporis , C. absolute vocem spiritus ad corpus 
subtilius significandum adhibebant N. Non iuiiciamur quan- 
doque nomine spiritus ad substantiam non oniniuo simplicem 
significandam adhibuisse veteres ; ast neque negari potest 
veteres pariter interdum nomen corporis in pressa signi- 
ficatione non adhibuisse. Ea enim voce aliquando substan- 
tiam designabant , aut ens non omnino simplex seu omnis 

compositionis expers, cujusmodi sunt spiritus omnes crea-^ 

\ 

ti respectu Dei. Hiuc interdum Deum corporeum dixerunt 
in sensu substantiae, et spiritus etiam vocarunt corpo- 
reos , quatenus non sunt prorsus simplices , sed aliqua 
compositione metaphysica ac logica constant , adeoque re- 
lative corporeos vocabant spiritus , non absolute. Nun- 
quam vero de Deo minus proprie adhibuerunt in ordine 
ad compositionem. 

149. Ad 4 m , D. Nullam ideam adaequatam substantiae 
spiritualis habemus , C. saltem inadaequatam , et per re- 
motionem materiae et compositionis N. Hoc porro sufficit. 

150. Ad 5 m , D. Nullum religio detrimentum capit quam- 
diu quis errat invincibiliter , Tr. errore cognito 7V Tunc 
enim sine piaculo et religionis saltem subjectivae detri- 
mento error esse non potest. Hinc nec verus cultus ne- 
que verum obsequium subsistere possunt cum professione 
cogniti erroris, qui necessario adversatur veritati. 

151. Ad 6 m , Rcsp. Esto , hoc tamen non impedit quo- 
minus illi qui ita de Deo sentiebant in exitiali errore ver- 
sarentur ac repugnarent veritati, etsi aliqui rustica simplici- 
tate ducti, ut loquitur s. Hieronymus, decepti essent. Non 
error , sed in errore pertinacia hominem haereticum facit : 
conjungi propterea possunt mores inculpati cum errore, eum 

hic e.\ ignorantia procedit. Perfectus Christianus nec dici 
nec esse potest qui deliberate et scienter veritati obsistit. 
Incertam autem est , nuin Melito ac Tertullianus Deum 
reipsa corporeum admiserint , plures eruditi ab hac macula 
tum hos tum alios qui ejusdem erroris incusari solent , 
vindicarunt. • 

152. Ad 7", />. Et haec s. Gregorius IVazianz. docuit 
absque ullo divinae simplicitatis detrimento , C. ut huic 
detraheret IV. Rite omnino statuit s. Doctor Deum et in- 
comprehensibilem et ineffabilem esse, cum haec doctrina 
Ecclesiae sit. Imbecillitatem porro nostram adstruit ad ideam 
Dei adaequatam in nobis efficiendam dum nitimur eum 
cogitare ; sed non inficiatur posse nos , saltem ope abstra- 
etiouis t omnem ab ipsius idea compositionem removere , 
adeoque rectam efformare nobis de Deo notionem , quam 
ipse in objecta oratione pluribus simplicem esse ostendit. 

153. Ad 8 m , /). Quamdiu rustica simplicitate rudes mo- 
nachi tali errore detinebantur , C . post perspectam Eccle- 
siae doctrinam IV. Nec alio sensu a s. Epiphanio excusa- 
tos Ulos anthropomorphytas esse docet Augustinus , nec 
haereticis formalibus acccnsitos. 

PROPOSITIO III. 

Systemata pantheismi et autotheismi absurda sunt 

154. Pantheismus cujus essentia consistit in unica ad - 
mittenda substantia profluxit ac profluit ex ignorato aut ne- 
gato aut perperam intellecto dogmate creationis , seu pro- 
ductionis a Deo factae ex nihilo hujus universi. Dominatus 
est pantheismus in plerisque antiquae philosophiae tum 
Graeciae tum Orientis scholis : labentibus vero seculis mo- 
do subdole delitescens , modo apertius se prodens sectato- 
res habuit non paucos; dein per Spinozam scientificam 
methodum est nactus : ac varie ex eo tempore expositus 
praesertim a criticismo et trasccndcntalismo Germanico ; ae- 
tate hac nostra eccleetismum Galbeum non parum infecit. 

155. Praeter ea quae hac de re jam disseruimus in 
superiore Tractatu p. IIT. sect. 1. n. 102 seqq. juverit 

hic tres illas praecipuas formas commemorare ad quas 
recentiores plerique pantheismum omnem revocant , nem- 
pe ad cmanatisticam , ad ulcafisticam et ad realisticam , 
Emanatistica pantheismi forma ea est , quae mundum 
spectat uti generationem , aut evolutionem substantiae di- 
vinae , quae effunditur , quin multiplicetur. Forma pan- 
theismi idealistici consistit in negatione realitatis phaeno- 
menorum , ut constituat unicam realitatem , nempe sub- 
stantiam absolutam. Forma denique realistica pantheismi 
mediam viam tenet ; admittit siquidem substantiam ab- 
solutam , et quandam realitatem in phaenomenis , quae 
spectat veluti attributa ac modos immanentes aut creatos 
substantiae infinitae. Autotheismus non est nisi modificatio , 
aut si placet, applicatio peculiaris ad hominem, humanamque 
societatem etiam , juxta sansimonianos , alicujus ex prae- 
dictis pantheismi formis seu spcciebus. Juxta Sal vador , 
qui spectari potest veluti organum sansimonianismi , omni- 
theismus, ut ipse loquitur, potissimum in societate politica 
a Mose instituta mirifice se prodit. 

156. Cum igitur tota pantheismi doctrina systemati in- 
nitatur de unitate substantiae per confusionem ideae sub- 
stantiae absolutae cum idea substantiae relativae et finitae 
seu contingentis , quae nempe produci ex nihilo potuerit 
ac reipsa producta sit , patet ad eversionem pantheismi 
sub quavis demum forma appareat , satis esse duplicem 
ejusmodi substantiarum existentiam evincere. 

157. Jam vero qui unicam statuunt substantiam ab- 
solutam, infinitam, sive realem , sive idealem, eam sta- 
tuunt a priori; attamen existentiam cujusvis substantiae 
nos neque cognoscimus , neque cognoscere possumus nisi 
a posteriori , nempe ab experientia immediate scilicet aut 
mediate ; porro experientia nos edocet dari existentias fi- 
nitas , limitibus circumscriptas , mutabiles , activas , et 
passivas, uno verbo contingentes, quae cum non habeant 

in se rationem hujus ipsius cxistentiae, necessario nos ducunt 
ad admittendam existcntiam absolutam , necessariam , infi- 
nitam, liberam, seu ad admittendam existcntiam Dei , sub- 
stantiae uempe divinae plane distinctae a substantiis finitis et 
contingenti bus. Quod si existcntiam contingentem cum exi- 
stcntia absoluta ac necessaria pantheistice conjungas atque 
unum idemque inde efficias , habebis cumulum absurdorum. 
Habebis nempe naturam , quae simul necessaria sit et con- 
tingens ; infinita ct finita ; simplex et composita ; una et 
multiplex; mutationis expers et particeps. Omitto morales 
turpissimas consecutiones ex pantheismo quovis manantes , 
quae omrtem perimunt moralitatem actionum. Praeterea 
systemata omnia pantheismi in suis diversis formis spectata 
innituntur principiis hypotheticis et gratuitis a priori pariter 
constitutis, quod e. g. substantia absoluta ac proinde infi- 
nita excludere debeat existcntiam quorumvis entium finito- 
rum , quae ab illa distincta sint ; item quod substantia 
infinita et absoluta sit causa necessaria , non vero libera , 
quae nil possit extra se ipsam in tempore procreare cx ni- 
hilo sui , ut ajunt, et subjecti ; quod res omnes nihil aliud 
sint aut esse possint -nisi aut modificationes substantiae 
unicae, infinitae et absolutae, antidea logica objectiviztms , 
siC enim ajunt, se ipsam in rerum productione aliaquo 
ejusmodi quae gratis omnino confinguntur, ac si negentur , 
probari ab ipsis nullatenus possunt. Sublatis porro gratuitis 
tiisee hvpothesibus quae praeter imaginationis aestum nul- 
lum aliud fundamentum habent , eadem systemata uti aedi- 
ficia in aere posita collabantur necesse est. 

158. Ad Spinozismum vero speciatim quod attinet, 
nemo est qui nesciat totum inniti definitionibus et axio- 
matibus ambiguis ; saepe falsis ct contradictoriis , excogi- 
tatis ad systema jamdiu prneconceplum fulciendum. Ex 
innumeris prope exemplis quae in Inijus assertionis pro- 
bationem adduci possent , seligatur substantiae definitio, 
.hixta Spinnzam substantia esi ul quod in se est el per se 
concipitur , hac est , id cujus conceptus non indiqcl conceptu 

alterius rei , ex quo formari debeat ( de f. 3. ) : utraque porro 
definitionis pars aequivoca est ; siquidem verba quod in 
se est , tum dc aseitate, tum de immunitate ab alio subjecto 
cui inhaereat , commode sumi possunt ; primus sensus est 
falsus, alter est verus; sed Spinoza primum arripit, ut hoc 
veluti fundamento constituto, omne sui systematis aedifi- 
cium excitet. Posterior pars versatur item in ancipiti , nam 
si sermo sit dc effectu , qui relationem dicat ad causam 
et in ordine ad iilam , seu sub conceptu effectus spectetur , 
sensus Spinozae verus erit in hac definitione ; sed si spe- 
ctetur res in se seu sine relatione ad causam , atque uti 
dicitur absolute , sensus Spinozae est falsus; attamen hunc 
ipse sensum unicum affingit definitioni suae; et ita porro 
pergit in evolutione systematis universi. Plura persequi pos- 
sem ostendendo quod Spinoza incipiat systema suum a notio- 
ne substantiae quin ejus rcalitatem ostendat; quod permisceat 
ideas subjectivas cum objectivis, ordinem logicum cum or- 
dine ontologico, aliaque ejusmodi non pauca, quae osten- 
dunt Spinozani neque philosophum fuisse, neque ullo modo 
sibi consistere, licet in sua Ethica continenti methodo geo- 
metrica sit progressus. At compendiariae hujus tractatio- 
nis circumscripti limites id non ferunt ; satis proinde sit haec 
pauca delibasse de hujus viri praestantia, quem tamen me- 
taphysicorum veluti principem in Germania et in Galliis re- 
centiorcs pantheistae certatim extollunt. 

159. Nec minus desipuit Judaco-incredulus Salvador, 
infimus Spinozae assecla, dum eo dementiae, ne impietatis 
dicam, devenit, ut faceret Moyseu infinitotheismi , imo et au- 
totheismi auctorem. Ad impium ejusmodi paradoxum ever- 
tendum satis sit animadvertere Moysen narrationem Gene- 
seos a creatione mundi exordiri , seu a caeli terraeque ex 
nihilo deductione solo divinae voluntatis actu , scribens : 
In principio creavit Deus caelum et terram. Verbum vero 
creavit hic adhiberi ad eductioncm ex nihilo sui et subjecti 
significandam hujus universi, tum ex nativa ejusdem vocis 
vi, tum ex sensu traditionali constanti Judaeorum et Christia- 

nortim luculenter constat * uti in tractatu de Deo creatore 
data opera ostendemus. Constituto porro dogmate creationis 
rerum omnium^ evanescit plane sive pantheismus, sive omni* 
thrisimis^ sive; demum autolheismus. Cum igitur Moyses hoc 
dogma jecerit uti fundamentum doctrinae suae, patet quam 
alienus ipse fuerit a doctrina sive religiosa sive politica, quam 
ei Sal vador omnium facile primus per maximam injuriam af- 
fingit. Possem id ipsum urgere ct confirmare tum ex divinae 
providentiae commendatione^ quae elucet in universa histon 
l ia mosaica circa regimen Hebraei populi aliarumque gentium , 
tum ex prodigiis ct vaticiniis quibus referta sunt Mosaica 
volumina T quidquid dc illis senserit Salv ador cum rationa- 
listis suis, tum denique cx universis prophetis qui juxta do- 
ctrinam Moysis seu in connexione, cum ejus doctrina ideam 
de J)eo praebuerunt. Verum eum rei per m? «I manifesta p 
necesse non est hacc fusius persequi. p oiup schuf.l^nua w 
-mlCO. Praestat igitur conci uderer systemata pantheismi 
et autotheismi sub quavis demum forma spectentur , 
niti gratiiitis,pfalsis, imo et contradictoriis saepe principiis 
adeoque absurda omnino osse prout probandum assumpsimus. 

-oiibJm/il fcuiiJil 'jcnsibittamoT tk i ia sorif mi 

DIFFICULTATES 

iwobn«oiq aitss;TiiimT non I iJqrmuumrjahf 

-■ 161- Ohjr 1" Vera philosophandi ratio est mentis in- 
tuitum in suo figere objecto qupd est infinitum et abso- 
lutum , et inde synthesi quadam ontologica omnia derivare: 
hinc vero conficitur , ut uni^a tantum absoluta realitas ex- 
tet ; T porro infinitum unicum est , atque ex sui notione 
excludit alia omnia sive finita sive infinita r aiioquin infi- 
nitum non esset nisi in uno genere , non autem absolutum 
quod omnia complectatur; 3" jam vero si infinitum ab- 
solutum natura sua unicum esse debet, plane consequi- 
tur , quacqumque aut sunt , ;aut apparent .finita non 
esse nisi modificationes , seu modos existendi diversos ejus- 
dem infiniti, quod perpetuo evolvitur et in seipsum pa-* 
riter perpetuo regreditur et involvitur ; seu ^ quod idem 
est; admitti necessario debet pantheismus, imo et auto- 

tlieismus, quatenus hoc infinitum in homine et per homi- 
nem intelligit se , ac proinde in eodem vult ; 4° quo sen- 
su admitti potest infinitum et finitum cum mutua relatio- 
ne seu Trinitas , imo et Incarnatio ; quatenus Ijoyos seu 
Ratio universalis in se unica, se in quolibet individuo pro- 
dit, scilicet incaimat se ctc. Ergo. 

162. ltesp. ad l m , D. Ilatio philosophandi transceu- 
dcntalis et a priori , C. ratio rite philosophandi i\. Basis 
omnis verae philosophiae est, uti alias monuimus, elementi 
empirici et rationalis , seu factorum experientiae ct princi- 
piorum rationis amica conjunctio ; sine qua nulla philoso- 
phia proprie dicta possibilis est. Quapropter qui ultra 
experientiam se collocant atque ab ea omnino praescindunt, 
ut intuitum figant immediate in infinitum et absolutum , 
in idealismum se projiciunt, non autem in realc et existens. 
Quae cum ita sint , qui ex infinito et absoluto abstracto 
deducunt consecutiones pantheisticas, non exhibent nisi ina- 
nem idearum conceptum , seu ideale systema quod omni 
fundamento destitutum est. 

1G3. Ad 2"*, Infinitum ct absolutum ideale quod a tran- 
scendentalibus concipitur ac fingitur, C. reale et in con- 
creto /V. Satis est ad veram infiniti et absoluti Entis notionem 
constituendam ut haec complectatur in se omnem realitatem 
ita ut nulla eidem desit, nulla ei adjici queat entitas aut 
perfectio , ac proinde nihil eo majus excogitari possit ; 
sed neccsse non est quin imo repugnat ut eodem modo rea- 
litates omnes in se habeat ; sufficit enim ut alias habeat 
formalitcr , ut scholae loquuntur , alias autem virtualiter et 
eminenter. Si hoc infinitum aliquid creando producat extra 
se, nihil in se amittit, et ea quae producta sunt nihil illi 
adjiciunt, et possunt simul consistere, sive eoexistere duae 
substantiae infinita nempe ct finita. Ponamus spiritum in- 
finitum creare, uti revera est, spiritus finitos, numquid ex 
hac creatione de suo amittit spiritus infinitus, aut ipsi huic 
adjecti eum majorem efficient ? numquid nequeunt spiritus 
finiti existere eo quod existat spiritus infinitus? Sequitur 

igitur ex dictis existentiam entium realiter distinctorum ah 
ente • absoluto nullo modo adversari hujus entis infi- 
nitati. 

164. Ad 3"*, D. Admisso falso et gratuito idealistico 
ac transcendcntali principio , Tr. hoc rejecto N. Transmi- 
simus primum distinctionis membrum , quum et in adver- 
sariorum hypothesi in plura tum contradictoria tum absurda 
offendere pronum sit ; e. g. dari posse modos finitos infini- 
tae substantiae; substantiam infinitam perpetuo evolvi in 
infinitum , ita ut successio infinita debeat admitti; ejusmodi 
evolutionem necessariam esse ; substantiam hanc unicam 
infinitam intellectu finito sc ipsam intelligere aut intellectum 
infinitum constitui ex summa finitorum intellectuum , et ita 
porro. Ast hisce praetermissis , negamus deductiones ac 
illationes omnes, quas pantheistae ex principio falso et gra- 
tuito colligunt ab ipsis a priori , ut osteudimus, constituto. 
Sublata autem basi, aedificium ruat necesse est. 

163. Ad 4 ra , Eadem esto responsio. Ex his patet futilitas 
et impietas neo-ecclectismi, qui tamen veluti aptissimum ar- 
gumentum ad religionem omnem ex integro pene dixerim 
restaurandam a superbientibus hominibus in praesentia ad- 
vocatur. 

s. 166. II. Obj. 1° Substantia est id quod in se est et 
per sc concipitur, seu cujus conceptus non indiget con- 
ceptu alterius rei a quo formari debeat; 2° jam vero ejus- 
modi substantia unica est, cum non possit produci ab alia , 
nec alias producere , alioquin conceptus unius involveret 
conceptum alterius a qua producta est , sicut effectus in- 
volvit conceptum causae , et vicissim conceptus causae in- 
volvit conceptum effectus; 3° quod si unica est, necessario 
est infinita absolute seu in omni genere , cum a nulla alia 
terminari possit ; 4° est proinde causa sui , seu ipsius es- 
sentia involvit necessario existentiam , aut etiam ad ejus 
naturam pertinet existcrc; 5° cogitatio proinde et extensio 
duo sunt attributa unicae substantiae , prout res omnes quae 
sunt in hac rerum universitate , quas nos videmus et ex- 

perimur , totidem sunt modi seu modificationes ejusdem 
unicae substantiae. Ergo. 

1G7.. Resp. Ad 1"*, D. Substantia est id quod in se est i 
id est quod in se subsistit absque ullo alio subjecto cui 
inhaerere debeat , C. quod a se est A r . Siquidem esse a se 
aut ab alio non afficit notionem et naturam substantiae. 
Sic etiam : cujus conceptus non indiget conceptu alterius rei 
a quo formari debeat I). Si spectetur substantia relative ut 
effectus in ordine ad causam , C. si spectetur absolute et 
in se N. Possumus enim concipere e. g. horologium in se 
absque relatione ad artificem , sub quo respectu una sub- 
stantia non includit seu involvit conceptum alterius rei 
a qua formari debeat. Jam vero haec definitio funda- 
mentalis est in Spinoziano systemate ; hoc igitur funda- 
mento everso cetera ruunt. Nec minus falsae , captiosae et 
ambiguae sunt definitiones reliquae et axiomata hujus prae- 
tensi geometrae ad suam demonstrationem efficiendam. Et 
hic est quem Riihle et Amand Saintes ( ille in historia phi- 
losophiae modernae tom. II F. , hic in Historia vitae et operum 
Spinosae Paris. 1842.) cum suis vellent nobis obtrudere 
veluti logicum rigorosum. 

108. Ad 2 m , f). Substantia quae sit a se non potest 
prodnei, C. quae sit in se JV. HaeCenim produci et pro- 
ducere potest : involvit porro aut non involvit conceptum 
alterius pro diverso illo duplici respectu relativo aut ab- 
soluto sub quo spectari potest. Hinc falsum est cam uni- 
cam esse debere. 

109. Ad 3", J). Concessis praemissis, C. his negatis 
A'. Falsum deinde est quod subjungitur, substantiam in- 
finitam eam esse quae a nulla alia terminari ptissit; falsum est , 
cum possit una cum substantia infinita dari substantia finita 
quin illa nullo ab ista modo terminetur. Dato intellectu infi- 
nito , hic profecto non terminatur ex eo quod eodem tem- 
pore plures intellectus in eodem genere sint. Ex eo profecto 
quod architecti mens conceperit e. g. aedificium atque istud 
erectum sit, per hoc aedificium non terminatur mens a rebiti»- 

cti, et tamen sunt in diverso genere. Falsum igitur est , quod 
ut substantia sit infinita , debeat excludere omnes substan- 
tias finitas sive in eodem sive in diverso genere. 

170. Ad 4 W , Neq. Siquidem absurdum est. quidpiam posse 
esse causam sui , causa enim dicit relationem ad effectum ; si 
igitur substantia de qua loquitur Spinoza esset causa sui 
produxisset se ipsam antequam existeret, quo nihil absur- 
dius cogitari potest. Nec magis proficit bic pantheista, cum 
dicit essentiam hujus unicae substantiae suae involvere exi- 
stentiam , seu ad ipsius naturam pertinere existcre ; nam 
in hac hypotbesi essentia hujus substantiae distinguere- 
tur ab ejus existentia quam involvit aut includit ; involu- 
tum enim et inclusum distinguitur ab eo quod involvit et in- 
cludit ; illa nempe essentia esset producens, haec , scilicet exi- 
stentia, esset producta. Sed juxta Spinozain in prop.20. exi- 
stentia Dei ejusque essentia idem suut. Jam vero si essentia 
Dei idem est cum sua existentia , haec propositio : essen- 
tia Dei involvit suam existentiam cum hac ident dicaretur : 
existentia Dei involvit existentiam Dei. Hinc Deus seu causa 
sui ipsius juxta Spinozam definiri posset : id cujus existen- 
tia involvit existentiam , quod est tautologieum. Deo nihil 
potest cogitari anterius, quod proinde contineat causam 
sufficientem ejus existentiae. Est ens absolutum, ac proinde 
inconditionale : quaerere rationem sufficientem, seu condi- 
tionem ejus existentiae est contradictorium , esset enim ab- 
solutum et eonditiwialc . Absolutum est prima conditio omnium 
existentiarum. Deus est id quod est. 

171. Ad 5 m , D. Admissa unica substantia, C. hac ne- 
gata yY. Jam vero ex dictis admitti nullatenus potest, ne- 
que Spinoza demonstravit , quod sibi demonstrandum as- 
sumpsit; ac dum id demonstrare adnisus est, principiis 
falsis , aequivoeis , contradictoriis uti debuit. Quum proin- 
de principia non subsistant ex quibus inferri posset hoc 
paradoxum , quod eadem substantia sit simul cogitans et 
extensa , patet logice etiam illud rejiciendum esse. Ac- 
cedit quod Spinoza ex suis principiis deberet admittere ia- 


Digitajd by Go«gle 


PAIIT. II. CAP. I. DE SIMPLICITATE DEI. 61 

fuiitum numerum substantiarum dum nititur substantiam 
unicam adstruere. Si enim substantia juxta ipsum est id 
quod in se est et per se concipitur, ex definit. 3 ; cum vero 
ex definitione 10. ejusdem Spinozae attributum alicujus sub- 
stantiae debeat concipi per se ipsum ; attributum igitur 
idem est cum substantia : sed juxta eundem pantheistam 
prop. 11. substantia praedita est infinitis attributis; ergo 
dantur infinitae substantiae seu quod idem est , simul sunt 
substantia unica et substantiae infinitae. Rursum extensio 
per se concipitur ; cogitatio per se concipitur ; sed quod 
per se concipitur ex def. 3. est substantia; ergo extensio 
et cogitatio sunt duae substantiae. Adjicere possem ex ejus- 
dem Spinozae principiis excludi omnia finita , quae tamen 
ipse admittit , cum concipi nequeat modificatio finita sub- 
stantiae infinitae , cui modificatio necessario inhaeret. Sed 
non vacat haec diutius persequi ; interi m intclligitur cujus- 
modi sit pantheistaruni transcendentalium Germaniae, et cc- 
clecticorum Galliae idolum. 

17*2. III. Obj. cum Salvador: 1° Idea entis absoluti , 
quod recte dici potest infmitotheismus fundatur in facto , 
analogia ct historia. 2° Moyses eam expressit per vocem 
Jehovah quae est a radice hajd seu hava , quae significat 
esse seu illum qui est, nempe existentiam essentialem. 3° Id 
ipsum confirmant nomina secundaria quibus in Scripturis 
Deus appellari solet Schaddai, sufficiens sibi ipsi, EI, fortis, 
Adonai, principium , Etion , excelsum, Elohim , quod est ab 
Eloah, vis , ideo vero in plurali adhibetur in significatio- 
ne singulari ut indicetur mitas virium ; Moses propterea 
incipit sic librum Gcneseos In principio Elohim seu vires 
aut unio virium fecit caelum et terram. 4° Ad eum porro 
modum , quo Elohim politicum reducitur ad esse generale, 
scilicet ad populum , ita Elohim theologicum revocatur ad 
unitatem Iehovah. Deus igitur ex Mose non est nisi Esse 
absolutum cujus creaturae sunt tempora et modi. 5° Hunc 
idcirco Deum Moses personificavit in lege et in populo, qui 
activus et passivus est, cuj usque vis pendet ab unitate, ct 

haec a conformitate cum lege. Ifacc Moses complexus est 
duobus verbis : l eho vah echad, Esse unum est, non existit 
nisi unum Esse. 6° Neque ab hac Saivador hypo thesi ablu- 
dunt Scriptores sacri, ut patet ex Eccl. 43, 29. ( Deus ) 
est in omnibus , et clarius in gr. textu ipse ( Deus ) est omne ; 
et ex Apostolo Rom. 11, 36. Ex ipso et per ipsum et in 
ipso sunt omnia ; et A et. 17, 28. i» ipso vivimus , movemur 
et sumus . Ergo. 

173. Resp. Ad l m , N. Injlnitotheismus non est nisi sen- 
sus subjectivus ipsius Saldador , per summam injuriam 
affictus qui Mosi, tamen ab illo alienissimus fuit , uti osten- 
dimus ; nec ullo modo eidem suffragatur factum , analogia 
aut historia. 

174. Ad 2 m , In sensu adversarii Neg. Quamvis enim Icfw- 
vah 6iguificet eum qui est seu ens quod a se existit , non 
excluduntur ea voce entia omnia a Deo condita adeoque 
a Deo realiter distincta : alioquin Moses non demandassct 
posteritati historiam creationis , seu eductionis hujus uni- 
versi ex nihilo , et quidem actu libero divinae voluntatis. 

175. Ad 3 m , N. Secundariis his nominibus Deus nuncu- 
patus est ratione habita proprietatum , quibus ejus natura 
fulget, et modo ab una, modo ab alia denominatus est. 
Quod vero adjecit Saivador de nomine Elohim plurali nu- 
mero , usurpato tamen in numero singulari ad significan- 
dam collectionem virium , quae fecerunt caelum et terram , 
falsum omnino esse vel ex eo deprehenditur quod passim 
in Scripturis occurrat ad aliquid individuale significandum , 
Mosem e. g. qui Exodo 4, 16. constituitur Elohim seu 
Deus Pharaonis, idolum Dagonis Jud. 16, 17. et ita porro. 
Sed est praeterea absurdum , siquidem vires se se exeruis- 
sent antequam essent, nondum scilicet existentibus caelo 
et terra. 

176. Ad 4 m , D. Juxta theorias sansimonianas , C. juxta 
rei veritatem N. Fictitium enim est tam esse absolutum po- 
liticum, quam theologicum, cujusmodi sunt tempora et 
modi roi esse Mosaici. Res enim juxta Moyscn coeperunt 

cxistere in tempore; modus autem, uti diximus, est actus li- 
ber Dei e nihilo res omnes educentis. - 

177. Ad 5 ,n , N. Ejusmodi enim personificatio tota et ex- 

clusive est Salvador ; jus porro suum unicuique tribuendum . 
Moses populo Israelitico divinae legis observationem et com- 
mendavit et praecepit , ac si inde tota ipsorum vel feli- 
citas vel infelicitas penderet. Talis est idea Mosis. Illud vero 
/ehovah cchad adhibitum a Mose est quo signiiiearet mo- 
notheismum ad exclusionem polytheismi. Cetera sunt so- 
mnia Sal vador, co-b/ .* ;•> *. , i» 

178. Ad G ra , A\ Haec enim aliaque scripturarum, quae 
objici possent loca, referuntur ad Dei virtutem et immen- 
sitatem commendandam. Quo sensu Ecclesiasticus dicit Deum 
esse omnia , seu omne ensy quatenus omnia per ipsum et 
in ipso subsistunt , uti etiam loquitur Apostolus ad Ro- 
manos. Sic idem Apostolus in Actis apostolicis eandem ob 
causam merito affirmat nos in Deo vivere , moveri ac esse, 
quia Deus immensitate sua omnia pervadit ; sed ita ut ipse 
sit Creator , nos creaturae; ipse habeat esse a se, nos per 
participationem. Nec alia ratione intelligi nonnulla patrum 
effata debent, cum vel Dei virtute mundum regi asserunt 
vel in ipso subsistere. Toto proinde , ut ajunt , caelo tum 
scriptores sacri , tum Ecclesiae patres a Salvador commen- 
to absunt. 

• « * 

PROPOSITIO IV. 

IS ulla admitti potest realis distinctio inter Deum ejusque 
attributa sive absoluta sive relativa , neque inter 
attributa absoluta ad invicem 

179. Deus ex demonstratis in Prop. I. est omnino sim- 
plex; ergo nequit in eo admitti realis quaelibet distinctio 
sive inter Deum et attributa absoluta ac relativa , sive in- 
ter attributa absoluta ad invicem. Ex rcali enim distin- 
ctione exurgeret realis compositio a qua abhorret sum- 
ma simplicitas. 


' 

180. Ad omnimodam ejusmodi in Deo simplicitatem 
commendandam Scripturae Deum nominant , uti vidimus , 
ex notionibus abstractis , cujusmodi sunt sapientia, vita, ve- 
ritas ctc. Cum vero in attributis absolutis minor sit dif- 
ficultas , ideo patres ad simplicitatem Dei adstruendam , 
removendamque quamlibet compositionem insistunt attri- 
butis relativis , ut efliciant haec nullam inferre Deo compo- 
sitionem , uti s. Gregorius Naz. qui Orat. 32. Unum , in- 
quit, tria et tria unum in quibus Deitas , vel, ut exactius 
dicam , quae tria sunt Deitas ; et s. Augustinus ep. 120. 
cap. 3. n. 13. scribit: ISunc vero tene inconcussa fide Pa- 
trem et Filium et Spiritum Sanctum esse Trinitatem , et ta- 
men unum Deum ; non quod sit communis quasi quarta di- 
vinitas , sed quod sit ipsa ineffabilis et inseparabilis Trinitas. 

S. Bernardus praeterea adjecit rationem theologicam ad ho- 
minem , uti dicunt, adversus Gilbertum Porretanum dispu- 
tans (Serm. 80. in Cantic. n. G. ), qui distinguebat inter divi- 
nitatem ac Deum ; nam si divinitas non est Deus erit ali- 
quid realiter a Deo distinctum; hoc porro si quid est, aut 
Deo superius erit, aut inferius, aut par; si primum dicatur 
ipsa divinitas Deus esset; si secundum, erit igitur inferius 
Deo illud quo Deus est , quod est absurdum ; si tertium ; 
neutrum erit Deus, quia neutrum summum, quod abhor- 
ret a communi Dei conceptu. 

181. Concludamus igitur systemata omnia quae inve- 
xerunt in Deo realem distinctionem adeoque compositio- 
nem, cujusmodi sunt illa palamitarum , Gilberti , et ab- 
batis Ioachimi , totidem esse absurda deliramenta non mi- . 
nus fidei . quam rectae rationi adversantia. 

DIFFICULTATES 

182. I. Obj. 1° Distinctio realis trium personarum nec 
opponitur simplicitati Dei , ■ neque ullam in Deo inducit 
compositionem ; ergo neque id eflicict distinctio realis in- 
ter Deum et attributa sive absoluta sive relativa , aut iuter 
attributa absoluta. 2" Quidquid proinde objiciatur adversus 


Digitized by Google 


PART. II. CAl». I. |»K SIMPMC1TATK 1>EI. (i-> 

praefatam distiuctionen» , intorqueri potest adversus distin- 
ctionem realem personarum ad invicem. 3° Quapropter pa- 
tres Graeci Rasilius, uterque Gregorius, ac Cvrillus Alex, 
disputantes contra anomacos, pro certo statuunt in Deo di- 
stingui , imo differre substantiam al) ejus operatione ac vi, 
seu fvsgy.Ma, qua voce etiam attributa significant. Ergo. 

183. Resp. Ad l m , Neg. Cous, et paritatem. Distinctio 
enim de qua agitur necessario cadiL in di\inam naturam, 
adeoque si realis est inducit realem compositionem , et ad- 
versatur divinae simplicitati ; contra vero distinctio relati- 
va eadit in personas, quae idcntificantur cum natura, nec 
dicit nisi rationem se habendi inter personas ad invicem, 
non igitur opponitur aut simplicitati divinae naturae, quae 
eadem est et in omnibus et in siugulis personis, aut ul- 
lam inducit compositionem. 

184. Ad ‘2 m , I\ r eg. Ob allatam disparitatem. 

185. Ad 3 ,n , D. Statuunt patres Graeci distingui seu 
differre substantiam ab operatione, aut etiam ab attributis in 
Deo , cogitatione seu in conceptu nostro , C. re /V. uti 
liquet ex ipsorum scopo anomaeos refellendi , qui hanc di- 
stinctionem cogitatiouis seu mentis nostrae rejiciebant. 

18G. Inst. Patres non solius rationis aut cogitationis 
distinctionem agnoverunt inter divinam substantiam atque 
attributa , sed realem ut patet 1° ex Dionysio vulgo x\reo- 
pagita , qui scripsit De unita et distincta theologia , seu 
de eo quod secundum unitatem cl secundum differentiam de 
Deo dicitur; ad unitatem porro refert ipse substantiam , ad dif- 
ferentiam vero Dei operationes et attributa quatenus ad crea- 
turas se porrigunt ad discrimen substantiae , quae ex eo- 
dem incommunicabilis est; 2° ex s. Jo. Chrysostomo , qui 
Hom.l\. in Joan. ad illa Cbristi verba: Philippe qui videt 
me videt et Patrem , haec scribit: Videamus praeterea quid- 
nam Philippus intueri velit. An sapientiam Patris? An vero 
bonitatem? Minime; sed hoc ipsum quid tandem sit Pater , ipsam 
inquam , essentiam. Secernit igitur Chrysost ornus essentiam 
ab attributis divinis; 3* ex s. Augustino, qui de Trinil. 

Vol. II. 5 


lil). 7. cap. 4. ii. 9. scribit: Aliud Deo est esse , aliud Pa- 
trem esse, vel Dominum esse ; quod enim est, ad se dicitur , 
Pater autem ad Filium, et Dominus ad servientem creaturam 
dicitur, quod et alibi inculcat. 4° Et sane nisi proprie- 
tates saltem personales realiter ab essentia divina distingue- 
rentur, intelligi non posset quomodo Pater hanc ipsam es- 
sentiam communicet Filio et Spiritui Sancto, quin cum ea- 
dem communicet paternitatem. Ergo. 

187. Resp. Di. A. Ad l m , D. Refert Dionysius ad sub- 
stantiam divinam, ac proinde ad unitum theologiam etiain 
attributa absoluta ac relativa, C. solam substantiam ad ho- 
rum exclusionem Di. Hoc evincitur exeo quod ipse cap. 2. 
ejusdem operis unum seu unitum definiat id totum esse, 
quod tribus personis convenit ; distinctum vero seu differens 
quod uniuscujusque personae proprium est , esse nempe 
Patrem aut Filium. Item ad theologiam unitam refert quae- 
cumque a tribus personis in creaturas profluunt ; contra 
vero ad distinctam theologiam refert quae ad Verbi incarna- 
tionem spectant et ad ea quae Verbum in assumpta huma- 
nitate gessit ad ceterarum personarum exclusionem. 

188. Ad 2 m , D . Fa scribit Chrysostomus in ordine ad 
distinctionem cogitationis , C. in ordine ad distinctionem 
realem Di. Mens s. Doctoris aliorumque sanctorum patrum , 
qui similia protulerunt magis patefiet ex iis quae in inse- 
quenti propositione dicemus. 

189. Ad 3 m , D. Ad secernenda ea quae de Deo absolute 
praedicantur ab iis, quae praedicantur aut relative, aut re - 
specti ve, C. ad inducendam distinctionem realem DI. Imo pu- 
gnat s. Augustinus adversus Maximinum arianum , qui ex 
distinctione trium personarum in Deo inferebat a catholicis 
induci compositionem in Deum eosque divinae simplicitati 
adversari; contra vero s. Augustinus ut hoc refellat, respon- 
det nullam induci ex Trinitate personarum compositionem ; 
nullam pariter ex eo quod alia absolute alia relative aut 
respective de Deo praedicentur, cum neque personae di- 
vinae, neque attributa constituant partes divinae substantiae. 

IOO. Ad 4", I). Non intelligitur nisi admittatur catho- 
lica doctrina de distinctione virtuali inter essentiam cjnsquc 
divinas proprietates relativas , C, Si admittatur A 7 . Haec 
enim virtualis distinctio , ut in Tract. de Trinitate osten- 
demus , sufficit ad ostendendum quomodo divina substan- 
tia sub uno respectu communicari possit , quin communi- 
cetur sub alio. Quod si paternitas e. g. directe et imme- 
diate non communicatur aliis personis , alioquin Pater ab 
his non distingueretur, indirecte tamen et mediate commu- 
nicatur, hoc ipso quod Pater reliquis personis totam di- 
vinam communicet essentiam cum qua ejus paternitas iden- 
tificatur. ■ 

-nhf bi' • * 

PROPOSITIO V. 

Admitti debet rationis seu cogitationis distinctio tum inter 
divinam essentiam cj usque attributa sive absoluta sive 
relativa, tum inter ipsa attributa absoluta 

191. Adstruitur haec propositio adversus Eunomium et 
Actium arianos , qui omnia de Deo dici contendebant se- 
cundum essentiam , ut ex hoc inferrent non competere Fi- 
lio divinam essentiam , eo quod ingenitus secundum essen- 
tiam de Patre solo dicatur, non autem de Filio qui genitus 
est secundum essentiam. 

192. Sic porro ejusdem veritatem evincimus: Profecto 
ea nos ratione de Deo et cogitare et loqui debemus , qua 
Deus sese imbecillitati nostrae accommodans de se ipso Io- 
quutus est, ac nobis se praebuit; atqui Deus de seipso suis- 
que attributis loquutus est tanquam de multis, seque ipsum 
uti objectum praebuit multiplex, ergo et nos de his ipsis 
tanquam de multis cogitare et loqui debemus ; id porro 
efficere secundum rem non possumus , ergo secundum co- 
gitationem ita debemus de Deo sentire et loqui. Sane Deus 
in Scripturis modo se nobis exhibet uti potentem , modo 
uti sapientem, modo uti justum , nunc uti misericordem etc. 
Quinimo et Christus perinde ac si plura in Deo essent, lo- 

((nuitis est dicens Jo. 16,15. Omnia quaecumque habet Puter , 
mea sunt. Ad quae Christi verba alludens s. Grcgorius fta- 
zianz. Orat. 44. Omnia , inquit, quaecumque habet Pater, 
sunt Filii, praeterquam quod ingenitus est. Sic ceteri patres 
virtualcm ejusmodi distinctionem in Deo adversus Actium 
et Kunomium propugnantes Gregorius Nyssenus , Basilius, 
Cyrillus Alex, aliique. S. vero Hilarius De Trinit. lib. G. 
hunc canonem constituit: Aon loquendum aliter de Deo est, 
quam ut ipse de se locutus est. 

193. Haec autem distinctio provenit ex foecunditatc tum 
mentis, tum rei contemplatae, nempe Dei, qui etsi in se 
unus ac simplicissimus sit, pluribus aequi valet objectis inter 
se dissitis, atque ex multiplici ejus efficentia, quae ad plu- 
ra caquc distincta se porrigit, quo lit 1° ut in mente nostra 
plures distinctaequc oriantur notiones, seu fit ut mens no- 
stra singillatim ea per distinctos conceptus apprehendat. 
2° Mens insuper nostra diversos, ut ita loquar, perfectio- 
nis gradus in hoc deprehendit : eoncipit scilicet majorem 
inter divinam essentiam ejusque attributa relativa distin- 
ctionem , minorem vero inter eandem essentiam atque at- 
tributa absoluta, et inter haec ipsa ad invicem; ita ut ma- 
jus apprehendat discrimen inter essentiam et paternitatem, 
quam inter essentiam et bonitatem, quamvis a parte rei 
nulla ejusmodi differentia sit. 3° Aecessario vero haec est 
admittenda rationis seu cogitationis distinctio tum ad ex- 
ponendum Trinitatis et Incarnationis mysterium, tum ad 
vitandam confusionem , quae alioquin oriretur in disseren- 
do de Deo ; cum enim volamus significare Deum omnipo- 
tentia sua universum condidisse, possemus dicere istud con- 
didisse sua immensitate; aut pro paternitate intelligere bo- 
nitatem et ita porro , quod sine perversitate admitti non 
potest. 


DIFFICULTATES 

194. I Obj. 1° Distinctio illa falsa est, adeoque re- 
jicienda quae non est conformis suo objecto; talis vero est 

distinctio de. qua agitur, quae unice residet iu mente no- 
stra. 2° Dum mente aliquam peculiarem notionem conci- 
pimus , includimus alteram sive oppositam ; e. g. si in 
notione ingeniti non includimus notionem incorruptibilis , 
includimus notionem corruptibilis, quo fit nt Deus qua in- 
genitus cogitatur, cogitetur corruptibilis; esset proinde in- 
corruptibilis in se, et corruptibilis in mente nostra. 8" Qui 
communi aliquid proprium adjiciunt ut aliquid complexum 
aut compositum apprehendant, vel mentiuntur, vel non ; 
si prius dicant, cui bono id efficiunt? 8i posterius eligant, 
composita igitur erit quaelibet Trinitatis persona, quod ab- 
surdum est et a fide alienum. Ergo. 

195. Uesp. Ad 1"', /). Si fiat judicando , seu affirmando 
aliquid aut negando de objecto , C. si fiat solum abstra- 
hendo , aut sub peculiari respectu objectum apprehenden- 
do IV. Qui in corpore solam spectat dimensionem , aut so- 
las ejusdem physicas proprietates per mentis apprehensio- 
nem nihil pronunciat aut judicat de eodem corpore sub 
aliis respectibus spectato, sed illud relinquit in sua rea- 
litatc ; sic qui in Deo aut solam considerat substantiam sive 
essentiam , aut quodlibet ejusdem attributum singillatim , 
praescindendo ab aliis, nihil affirmat aut negat de universa 
Dei natura , a qua mens abstrahit seu praescindit. 

190. Ad 2'", A ut patet ex modo dictis. 

197. Ad 3"', Hesp. Neutrum fieri juxta rei veritatem, 

sed dum mens ad aliquam sibi ideam alicujus divinae per- 
sonae efformandam eam apprehendit uti constantem ex divina 
essentia et quodammodo supervenientem proprietatem per- 
sonalem , nullam in ipsam inducit compositionem , adeoque 
nec falsum nec verum dicit de ipso reali objecto, llaec ope- 
ratio solius mentis est, quae apprehendit divinam naturam 
tali modo subsistentem, quo fit ut alia sit persona Patris, 
alia Filii, etsi ejusmodi persona simplicissima sit et iden- 
tificetur cum natura divina , a qua nonnisi virtualiter di- 
stinguitur. • 

198. II. Obj. l rt Docent patres nos eandem divinam 

designare substantiam cum diversis vocabulis diversas pro- 
prietates significamus , uti s. Basibus ep. 80. et s. Atha- 
nasius in lib. De decretis Nicaenae Synodi, Dccr. 4. cap. 8. 
2° Concilium proinde Rbernense adversus Gilbertum Por- 
retanum sancivit: In theologia inter essentiam ei persanam 
ratio non distinguat. Ergo. 

109. Resp. Ad l m , D. A parte rei, C. in conceptu 
nostro N. Recte omnino patres docuerunt diversis con- 
ceptibus nostris ac proinde vocabulis , quibus eos exprimi- 
mus eandem divinam substantiam designare quae in se sim- 
plicissima est; ast nunquam patres docuere bos diversos 
conceptus in sua ratione formali spectatos eundem esse con- 
ceptum , aut eundem conceptum diversis vocabulis nos si- 
gnificare, c. g. dum nos praedicamus l)eum omnipoten- 
tem significare misericordem , ita ut conceptus quem in 
mente habemus omnipotentiae idem sit ac conceptus mi- 
sericordiae, quod esset absurdum et falsum. Idque patet 
ex ipsorum scopo adstruendi adversus arianos Verbi divi- 
nitatem. 

‘200. Ad 2'", /). In sensu Gilberti, C . in sensu nostro ./V. 
Gilbertus enim per distinctionem theologicam significa- 
bat distinctionem realew, quam adstruehat inter divinam 
essentiam et attributa, ad discrimen distinctionis mathema- 
licae quae sola logica est. Jam vero nos in Deo solam lo- 
gicam distinctionem tuemur, quae se teneat cx parte nostra. 

CAPUT II. 

DE DEI LIBERTATE ET IMMUTABILITATE 

i 

201. Ideo ambas has proprietates simul complexi su- 
mus , quia potissima difficultas consistit in eisdem mutuo 
in eodem subjecto , Deo scilicet , simul conciliandis dum 
libertas immutabilitati ac immutabilitas libertati adversari 
videntur. 

202. Circa libertatem Dei peccavit Hermogenes , qui 
Tertulliano teste in libro adversus eundem , sic Deum im- 

mutabilem edixit, ut ei sustulerit libertatem. Contra immu- 
tabilitatem Dei peccarunt stoici , qui , teste Origene lib. III. 
advcrs. Celsum , Deum mutationi obnoxium effutierunt. 
Sociniani viam mediam incedentes docuere Deum immu- 
tabilem esse in sua substantia , mutabilem in suis decretis 
seu voluntatis actibus , ut sic in tuto ponerent ejusdem 
libertatem. Catholici tenent Deum omnimode immutabilem 
esse simul et liberum. 

203. Ad praecavendas difficultates in horum attribu- 
torum conciliatione praenotandum est 1° hic a nobis liber- 
tatem sumi in sensu strictissimo de facultate eligendi , ac 
proinde ab immunitate cujusvis intrinsecae aut extrinsecae 
necessitatis aut coactionis ; item de libertate contradictionis , 
ita ut possit Deus agere aut non agere seu velle aut nolle ; 

tr 

tum de libertate specificationis inter objecta diversa; non 
autem de libertate contrarietatis quae versatur inter bonum 
et malum, quae in Deum cadere non potest; 2° hanc liber- 
tatem in Deo nullam involvere imperfectionem quae crea- 
turis inest, cujusrnodi esset animi suspensio aut delibera- 
tio; 3° eam concipi in signo priori, uti scholae loquun- 
tur , anteriorem immutabilitate, quae eam subsequitur no- 
stro cogitandi modo ; 4° immutabilitatem in sua not ione non 
aliud esse nisi negationem transitus de statu in statum , 
seu ab uno se habendi modo ad alium , tum respectu sui , 
tum respectu temporis , tuni respectu cujusvis rei ab ex- 
trinsceo petitae, omnimodamque proinde immutabilitatem 
nos in Deo adstruerc. Quibus praemissis, sit: 

PROPOSITIO 

Deus est liber et immutabilis 

204. De immutabilitate habetur definitio lata a conc. 
Nicaeno in dehreto De fide : Eos qui dicunt erat aliquando , 
quando non erat . . . aut mutabilem et convertibilem Filium Dei , 
hos anathematizat catholica et apostolica Eccclesia (apud s. A ru- 
bros. De fide lib. I . c. 18. n. 120.) tum a conc. Late- 

raneusi IV. cap. Firmiter , in qua fidei professione Deus immu- 
tabilis asseritur. De libertate autem evidenter constat tum 
ex auctoritate tum ex ratione. 

205. Atque ut incipiamus a libertate, Deo inesse hanc 
perfectionem Scripturae luculenter ubique testantur, cete- 
ris porro locis praetermissis, in Ps. 134, 6. de Deo dicitur: 
Omnia quaecumque voluit fecit in caelo , in terra, in mari et 
in omnibus abyssis; et in ep. ad Eplies. 1, 11. Deus omnia 
operatur secundum consilium voluntatis suae , id est ut explicat 
s. Ambrosius Dc fulc Iib. 2. c. (i. n. 48. pro liberae volunta- 
tis arbitrio , non pro necessitatis obsequio ; cui reliqui pa- 
tres concinunt, illos praesertim philosophos impugnantes, 
qui Deum ex uaturae necessitate agere autumarunt , ut inde 
inferrent mundi aeternitatem, llatio autem evidenter, uti 
diximus , huic veritati suffragatur ; libertas euim cum sit 
maxima intellectualis naturae perfectio ct absolute simplex, 
a Deo abesse nequit ente omnium perfectissimo. 

206. Idem constat dc immutabilitate , quam Deo im- 
primis Scripturae tribuunt; etenim Num. 23, 19. legitur: 
/Von est Deus quasi homo ut mentiatur , ncc ut filius horni* 
nis ut mutetur: sed praecipue hanc sibi perfectionem Deus 
vindicat apud Malachiam 3, 0. dicens: Ego Dominus et 
non mutor: sic etiam in F. scribit s. Jacobus I, 17. 
Apud quem non est transmutatio nec vicissitudinis adumbratio; 
haec autem verba enarrans s. (Iregorius >1. Moralium lib. 12. 
cap. 33. n. 38. ipsa, inquit, mutabilitas umbra est, quae 
quasi obscuraret lucem , si hanc per aliquas vicissitudines per- 
mutaret. Sed quia in Deo mutabilitas non venit , nulla ejus 
lumen umbra vicissitudinis intercedit. Ex triplici rationes. Tho- 
rnas 1. p. q. 9. ar. 1. Deo lianc inesse proprietatem osten- 
dit ; 1° ex eo quod ipse sit actus purus excludens omnem 
potentiam ; T ex eo quod sit omnino simplex ; 3° ex eo 
quod sit infinitus ; quae cum in Deo solo inveniri possint , 
exinde concludit Deo soli omnimodam competere posse 
immutabilitatem. 

207. Et haec quidem penos omnes explorata sunt; at 

quomodo inter se duae hae proprietates in eodem subje- 
cto, Deo scilicet, conciliantur? Difficilis sane nodus hic 
est, cui solvendo non pauci theologi impares se prorsus 
professi sunt ; nos quid hac in re verosimilius dici possit , 
in solutione difficultatum aperiemus. 

DIFFICULTATES 

208. 1. Obj. Deus ex non operante fit operans res crean- 
do ; novas denominationes acquirit Domini , Salvatoris etc. 
factus est homo per incarnationem. Ergo mutationi obno- 
xius est. 

209. Resp. D. A . Extrinsece, C. intrinsece Omnes 
enim ejusmodi mutationes ab exlrinseco sunt ex parte vi- 
delicet creaturarum , quae ex non esse ad esse aeterno Dei 
voluntatis actu in tempore vocantur, cumque Deus Domi- 
nus natura sua sit in hypothesi existentiae creaturarum , 
ex his Dominas incipit nuncupari ; idem dic de Incarna- 
tione , qua divini Verbi persona aeterno decreto incipit in 
tempore humanam naturam sustentare , regere ac suam fa- 
cere exerendo extrinsece virtutem suam prout persona 
est , ad eum modum quo Deus iu tribus personis subsi- 
stens extrinsece suam virtutem exeruit in rerum creatione, 
absque ulla intrinseca mutatione sui. 

210. JI*. Obj. Intellectiones ac volitiones intrinsecae Deo 
sunt utpote actus vitales naturae intelligentis ac volentis; 
jam vero actus isti vitales circa res ad extra, Deo sunt con- 
tingentes ac liberi ita ut posset eos exerere vel non ; hoc po- 
tius quam illo modo. Ergo ab intrinseco Deus mutabilis est. 

211. Resp. Dist. Maj. Intellectiones ac volitiones in se 
spectatae, scu ut loquuntur scholae, entitatire Deo intrin- 
secae sunt , C. prout se referunt ad objecta extrinseca Deo 
seu terminalive N. Profecto actus vitales naturae intelli- 
gentis ac volentis intrinseci eidem sunt , et cum sermo de 
Deo est, cum eadem divina natura ident i (icantur , a qua 
nonnisi ratioue aut virtualiter distinguuntur, ac proindo 

Deus ipse suut intelligens ac volens , neque ab eo possunt 
abesse ; sed prout ad objectum seu terminum Deo extrin- 
sccum referuntur , extrinseci sunt , seu possunt uon habere 
hunc terminum , vel habere diversum ab eo quem habent. 
Nam creaturae possunt non intelligi ut futurae aut prae- 
sentes , ac potuit Deus eas non velle uti futuras et exi- 
stentes. Quod si semel uti futuras voluit ac intellexit in 
aeternum et ab aeterno eas voluit ac intellexit immuta- 
biliter ; quum vero -ex dictis , libertas electionis imo et 
electio ipsa libera concipiatur vel ut in siyno priori ante 
immutabilitatem , quae nostro cogitandi modo eidem ele- 
ctioni supervenit , fit ut Deus sit ab aeterno actus ita vo- 
lens ac intelligens immutabiliter libere. 

1 12. Quod autem Deus libere creaturas velit eodem actu 
quo se vult necessario, patet ex diversa natura objecti in 
quod divina voluntas tendit. Si enim hoc objectum sit in- 
trinsecum Deo et necessarium , divina voluntas in illud 
tendit necessario; tale porro objectum est Deus ipse ac 
ejus bonitas, nam Deus est finis sui ipsius, quem Deus ne- 
cessario appetere ac velle debet, ac proinde se ac boni- 
tatem suam necessario vult. Sin vero ejusmodi objectum 
sit Deo extrinsecum ac ordinatum ad iinem , cujusmodi sunt 
creaturae quae Dei gloriam extrinsecus manifestant, Deus 
non vult eas per se , sed propter suam bonitatem et ad 
oxtrinsecam gloriam , quae exinde ei provenit manifestan- 
dam, nec illi necessaria est nisi hypothetice; adeoque Deus 
in eas necessario non tendit , nec proinde necessario vult 
sed libere, ac in hypothesi quod velit sibi hanc gloriam 
procurare , et eo gradu ac eo modo quo ipsi placet eam 
cx creaturis eruere. Dum vero Deus quaerit gloriam suam 
hanc extrinseeam qua non eget , suam extrinsecus exerit 
bonitatem, communicando creaturis bona sua. 

213. inst. 1° Deus potuit diversas cognitiones ac vo- 
1 itiones habere ab iis quas habet. 2” Diversa praeterea ra- 
tione fertur in objecta quae modo futura, modo praesen- 
tia aut praeterita cognoscit ; item nunc diligit hominem 

quia justum, nunc odio habet quia peccatorem; ergo jugi 
mutationi intrinsecae obnoxius est. 

214 . Resp. Ad l m , D. Absque ullo transitu de una cogni- 

. •« '• av ’■ -.iit ° 

tione aut volitionc in aliam diversam aut contrariam, C . per 
transitum ex una in aliam N. In hoc porro transitn con- 
sistit mutatio. Deus igitur potuisset certo alias respectu ter- 
mini habere coguitiones ac voiitiones , sed has ab aeterno 
habuisset et actu aeterno ac immutabili. 

215. Ad 2'\ D. Diversa ratione fertur objecti ve , C. 
subjective A\ Deus enim intrinsecus eadem semper ratione 
se habet uno eodemque actu, qui complectitur omnia tem- 
pora , et omnes status objectorum sive physicorum sive 
moralium. Nihil ei novi obvenit quo cognitiones aut vo- 
iitiones mutare debeat. Adeoque si qua mutatio est, unice 
se tenet ex parte objectorum quae modo futura sunt, modo 
praesentia, modo praeterita ; nunc justa et proinde amore, 
nunc injusta ac proinde odio digna. Satis proinde erit tra- 
dita principia ad singulas difficultates seu potius subtili- 
tates quae opponi possint, applicare, ut inde habeatur 
solutio. 

-n rv. r 

CAPUT III. 

DE INFINITATE , IMMENSITATE AC AETERNITATE DEI 

216 . Mutuo inter se nexu tres ejusmodi perfectiones 
copulantur et ex eodem principio oscitatis dimanare con- 
cipiuntur ; ideo sub uno hoc capite complexi eas sumus. 
Circa haec vero attributa peccant potissime sociniani , qui 
Deum inficiantur essentia sua infinitum in omni genere per- 
fectionis, neque eum essentia ubique praesentem admittunt 
sed sola virtute et efficientia; item aeternum eatenus agno- 
scunt quatenus principio ac fine caret , non autem succes- 
sione ac temporis differentia. Ad quos errores refellendos 
tres subjicimus propositiones. 

PROPOSITIO I. 

.. • •; . , • , ; i * 

Deus csl infinitus absolute ac in omni ffcnere perfectionis 

.i * * i 

217. Infinitatis nomine hic venit summa et absoluta per- 
fectio. Summa quidem quatenus omnem perfectionem con- 
tinet, absoluta quatenus omnem gradum ac modum exce- 
dit ; adeo ut Deus cui competit perfectio , sit infinitus , ut 
ajunt, in ratione entis intemive. 

218. Sane Deus est ens a se, seu esse necessarium natura , 
ac essentia sua , ergo plenitudinem entis habeat necesse est 
cui nihil addi possit perfectionis intrinsecae. Nisi enim talis 
Deus esset, debuisset aut a se, aut ab aliol limites habere, 
utrumque vero repugnat; siquidem a se non potuit , cum 
non sit causa sui, sed id quod est, uecessario est, non 
ab alio, ut per se patet. Denique ipsa Dei notio hanc in- 
finitatem expostulat, cum illud ens sit quo nihil melius aut 
majus excogitari potest. Hinc de eo in-Ps. 144, 3. dicitur: 
Magnus Dominus ct laudabilis nimis , et magnitudinis ejus 
non est finis. 


DIFFICULTATES 

219. Obj. 1° Vox infiniti in Scriptura interdum hyper- 

bolice usurpatur ad ingentem significaudam multitudinem , 
uti Num. 32, 1.; 2° si Deus esset reipsa absolute infinitus 
coexistentiam ceterorum entium excluderet ; 3° vel saltem 
istorum perfectiones omnes in se complecteretur ; 4° omnes 
creaturae essent aequaliter perfectae , utpote aequaliter di- 
stantes a Deo.’ Ergo. * •' 

220. Resp. Ad 1"’, D. Adeoque ex substrata materia 
dignosci debet quando infiniti vox proprie vel improprie 
adhibeatur, C.'ex sono materiali • N. Si igitur de creaturis 
praedicetur infinitas , hoc ipso patet quod nonnisi impro- 
prie assumatur ; si de Deo , proprie ea sumi opo rtere ra- 
tio ipsa evidenter ostendit. 

221. Ad 2 W , /). Si infinitas de extensione materiali in- 
telligeretur , C. si de intensiva perfectione entis N. 

222. Ad 3 m , D. vel formaliter vel eminenter, C. forma- 

liter N. . . ' 

223. Ad 4 m , />. Si creaturarum perfectio ab intervallo 
esset dimetienda quod Deum inter et creaturas intercedit, C. 
Si a majori vel minori perfectionum numero et gradu quos 
consecutae sunt N. 

PHOPOS1TIO 11. 

4 

Deus est immensus rebusque omnibus et locis 
intime praesens essentia sua 

224. Propositio de fide est, siquidem conc. Lateranen- 
se JY. in cap. Dirmitcr profitetur Deum immensum , et in 
symbolo Athanasiano dicitur: Unus immensus. 

225. immensitas ad discrimen infinitatis, quae dicit nega- 
tionem termini in perfectione essentiali , dicit negationem 
termini in substantiali praesentialitate, uti scholae loquuntur, 
quatenus afficit modum existentiae divinae in se et quoad res 
omnes reales aut possibiles. Permisceri porro non debet 
immensitas cum ubiquitate , nam immensitas est essentialis 
Deo, ubiquitas vero non item, cum haec dicat relationem 
ad res creatas , quae possunt esse et non esse. 

226. His verbis s. Th. p. 1. q. 8. ar. 3. divinam im- 
mensitatem declarat: Deus est in omnibus per potentiam , in 
quantum omnia ejus potestati subduntur ; est per praesentiam in 
omnibus in quantum omnia nuda sunt et aperta oculis ejus; est in 
omnibus per essentiam , in quantum adest omnibus ut causa 
essendi. Quoad duos priores modos nemo est qui eos Deo 
denegaverit , ast postremum praeter antiquiores gnosticos, 
manichaeos et anthropomorphitas denegant sociniani, liti 
diximus , nec de fide esse consuit Iteausobre. Jam vero 
juxta doctrinam catholicam in hac substantiali praesentialitate 
divina immensitas consistit , quam sic Deo breviter vin- 
dicamus. 

227. Ac 1" quidem e\ Sacris Litteris; etenim Daruch 3, 
‘25. Deus dicitur: Excelsus et immensus; et J erem. 23, 24. 
IV um quid non caelum et terram ego impleo , dicit Dominus ? 
Ac rursum Ps. 138, 7. ajebat David : Quo ibo a spiritu 
tuo, et quo a facie tua fugiam? Si ascendero in caelum tu 
illic es y si descendero in infernum ades etc. Sed non minus 
luculenter substantialem hanc Dei omnipraesentiam decla- 
ravit Apostolus Act. 17, 28. dicens: In ipso vivimus , wo- 
vemur et sumus. 

228. 2° Inutile videretur post haec eandem veritatem 
ex patrum doctrina adstruere. Concors siquidem eorum 
sententia est nullis locis divinam definiri substantiam. Du- 
plici autem ratione id exponere solent , aut enim docent 
Deum ita esse omnibus in locis, ut non contineatur ab illis 
sed omnia excedat; aut ita continere omnem locum, ut ipse 
sit quodammodo locus locorum. Pulchre Dei immensita- 
tem hac similitudine exponit s. Theophilus Antiochenus : 
Quemadmodum inquit, punicum malum corticem habens quo 
comprehenditur intus habet mansiunculas loculosque plurcs mem- 
branis interceptos , ac multa grana in seipso locata continet ; 
sic universa creatura a spiritu Dei continetur , et spiritus qui 
comprehendit , cum creatura comprehenditur a manu Dei (lib. 1 . 
ad Autolycum.) 

229. Angelicus Doctor loc.cit. ar. 1. hoc ipsum evincit ex 

principio ipso a socinianis postea admisso. Deus ubique agit 
virtute et operatione sua dans omnibus esse; atqui Dei vir- 
tus et operatio ipsa sua substantia suut; ergo si Dei vir- 
tus et operatio ubique sunt, ubique pariter substantiali 
praesentia sua Deus esse debet. ' 

DIFFICULTATES 

230. I. Obj. Scripturae 1° ita Deum in loco exhibent 
ut alibi non sit; ex. gr. esse eum in caelo dicunt , eumque 
de loco in locum moveri, descendere, ambulare etc. affir- 
mant; in templo, in arca commorari docent. 2° Haec sen- 

tentia stetit patriarchis et prophetis; Jacoh enim Gen. 28,10. 
evigilans e somno ait. Vere Dominus est in loco isto et ego 
nesciebam ; Jonas vero (Jon. i , 3.) Surrexit , ut fugeret 
in T bursis a facie Domini. Ergo. 

231. Resp. Adi", Ratione manifestationis, protectio- 
nis, operationis etc. et improprie, C. ratione sui, ac pro- 
prie N. Itaque Deus in caelo exhibetur ob suam ibi ma- 
nifestationem beatis ; in justis vero per gratiae suae com- 
municationem ; in Christo per unionem hypostaticam , in 
ecclesia per suam protectionem ; in arca , in templo ob 
cultum quem ibi excipit ac publicam adorationem , et ita 
porro. Improprie vero Deus dicitur ascendere , descen- 
dere, ambulare, sistere, accedere, recedere etc. ob pe- 
culiares effectus quibus speciali modo praesentiam suam 
patefacit, uti contra Adimantum manichaeum exponit s. Au- 
gustinus. 

232. Ad 2 m , Ncg. Etenim Jacob loquitur de specia- 
li Dei manifestatione sibi in visu facta ; Jonas eo sen- 
su dicitur fugisse a facie Domini , quatenus ei jubenti 
obedire detrectavit , quae quidem phrasis in Scripturis usi- 
tata est. 

233. II. Obj. 1° Patres interdum materiam Denm permea- 
inficiati sunt , uti Tatianus in Orat. cont. gentes , et Clemens 
Alex. lib. 2. et 5. stromatum ; Chrysostomus item Hom. 5. in 
ep. ad Coloss. et Lactantius lib. De opificio cap.16. Interdum 
2° Deum nuspiam esse pronunciarunt , vel in caelis sedem 
habere, uti s. Augustinus in lib. 83. quaestionum , et alibi. 
3° Et sane si Deus ubique esset omniaque substantia sua 
permearet in foedioribus locis inveniri deberet , in daemo- 
nibus ac in inferno ipso. 4° Accedit quod ejusmodi im- 
mensitas cum Dei simplicitate componi nullatenus possit. 
Ergo. 

234. Resp. Ad l m , D. Patres inficiati interdum sunt 
materiam Deum permeare extensione ac diffusione sui in 
sensu Stoicorum quos oppugnabant , C. cum detrimento 
suae immensitatis N. Dogma Stoicorum fuit Deum esse ani- 

mam mundi, eumquc uti corpus informare; tum etiam ad 
modum cujusdam rcalis diffusionis ac magnitudinis Deum 
concipiebant. Haec proinde paradoxa impugnantes patres 
negabant Deum hac ratione materiam pervadere, cum Deus 
in se immensus sit ac ubique totus. 

23.'». Ad 2 m , D. Deum nuspiam esse dicunt circumseri - 
ptive , quasi alicui exclusi ve loco addictus esset, C. ad ejus 
immensitatis exclusionem /V. Patres enim Deum ct ubique 
esse docent quippe qui sua in locis praesentia omnia com- 
plet ; nullibi vero Deum esse dicuut, quatenus a nullo 
continetur. 

236. Ad 3 m , D . Si quae loca foeda sint respectu Dei, C. 
si nulla ejusmodi sunt iV. Quaecumque porro sunt , bona 
sunt , nec ullus Deo locus foedus est , sed tota foeditas in 
nostra est apprehensione. Sic Deus daemonibus adest prout 
ipsis esse communicat, ct inferno ad exercendam justitiam 
suam. 

237. Ad 4 ,D , Neg. Imo apprime inter se hae duae perfe- 
ctiones conciliantur, cum Deus non sit immensus per com- 
positionem partium , sed totus ubique est , seu ut vetus 
philosophus praeclare dixit, Deus ubique centrum est, pe- 
ri pheria nuspiain. 


PROPOSITIO III. 

Deus est aeternus 

238. Propositio de fide est, ut constat ex couc. La- 
teran. IV. in cap. Firmiter , ubi Deus aeternus definitur , et 
ex symbolo Athanasiano in quo dicitur : Unus aeternus. 
Aeternitatis vox ac notio multiplici ratione sumitur; 1° in- 
terdum ad diuturnam durationem significandam, etsi res 
de qua agitur ac aeterna dicitur, principium habuerit ac 
finem habitura sit , quae significatio latissima est ac de 
rebus creatis usurpatur ; 2“ interdum ad significandam du- 
rationem perpetuam etsi cp , de quibus dicitur initium 

habuerint , uti Angeli ac animae nostrae quae immortales 
sunt ; quae significatio minus lata est , et a scholasticis ae- 
vum nuncupatur ; 3° Ad significanda quae principio et fiuc 
carent quidem , sed necessaria non sunt , quo sensu actus 
contingentes ac liberi divini intellectus divinaeque volun- 
tatis aeterni dicuntur , et haec significatio magis propria 
est ; 4° Ad significanda quae non modo initio et fine carent, 
sed praeterea absoluta necessitate sunt , quo sensu Deus 
aeternus dicitur ct pressa significatione aeternitas dicitur. 

239. Haec aeternitas proprie accepta vel spectatur in 
se absque ullo ad tempus respectu et dicitur absoluta, cu- 
jusmodi vita Dei est , ac potest defmiri simplicitas infinita 
vel infinitudo simplicissima unius Dei viventis ; vel specta- 
tur cum respectu ad tempus et relativa nominatur , quo 
sensu definiri potest : duralio sine principio , sine fine , sine 
mutabilitate , vel etiam cum s. Thoma post Boetium : in- 
terminabilis vitae tota simul el perfecta possessio ( 1. p. q. 10. 
art. 1.). 

210. Hoc vero sensu quamvis aeternitas formali careat 
amplitudine in fluxu partium sibi succedentium posita , ha- 
bet tamen amplitudinem virtualcm, qua ob carentium prin- 
cipii ac finis tempori infinito aequivalet habenti partes ab 
aeterno et in aeternum sibi invicem succedentes. Quo fit, 
ut res creatae quamvis aeternitati coexistant , dici tamen 
nequeant realiter Deo esse ab aeterno praesentes , sed so- 
lum objective , quia Deus eas ab aeterno cognitioni suae 
praesentes habet; siquidem non coexistant aeternitati se- 
cundum totam virtualein ejus amplitudinem , verum secun- 
dum aliquam tantum ejusdem virtualis amplitudinis partem, 
quae respondeat tali temporis differentiae , quam aeterni- 
tas in infinitum praecessit , ct infinitum subsequitur juxta 
alias virtuales partes suas. 

24 1 . Notandum denique est , Scripturam de Dei aeter- 
nitate loqui in sensu relativae significationis , uti exposui- 
mus , seu cum respectu ad tempus ut nostrae sese aceom- 
modet imbecillitati. 

Vol. II. 

242. Quibus praemissis , sic veritatem enuntiatae pro- 
positionis adstruimus : Psal. 89, 2. dicitur : Priusquam 
montes Jierent , aut formaretur terra et orbis , a sacculo et 
usque in saeculum tu es Deus; et Apostolus 1. Timoth. 6, 16. 
de Deo loquens : Qui solus , inquit , habet immortalitatem. 
Haec expendens s. Augustinus Traci. 23. in Joan. n. 9. 
Quid est, interrogat, quod ait Apostolus de Deo, qui solus 
habet immortalitatem , nisi quia hoc aperte dixit, solus habet 
incommutabilitatem , quia solus habet veram aeternitatem ? Sic 
Tertullianus in lib. contra Hermogenem cap. 4. aeternitatem 
vocat censum Dei, et lib. 1. contra Marcion. c. 8. Non habet 
tempus aeternitas .... Deus tam alienus est ab initio et fine, 
quam a tempore. Sic patres reliqui apud Petavium de Deo 
lib. 3. c. 4. qui omnes eandem divinae aeternitatis notio- 
nem uno pene consensu nobis exhibent. 

243. Ratione porro id ipsum confirmat s. Thomas loc. 
cit. ar. 2. scribens : Ratio aeternitatis consequitur immutabi- 
litatem , sicut ratio temporis consequitur motum , unde cum 
Deus sit maxime immutabilis , sibi maxime competit esse aeter- 
num. Ex quo principio ibid. art. 3. infert Deo soli compe- 
tere stricte sumptam aeternitatem , imo Deum suam esso 
aeternitatem. 


DIFFICULTATES 

244. Obj. 1°. Scripturae Deo tribuunt successionem , 
uti Dan. 7,9. ubi Deus dicitur antiquus dierum; et Apoc. 1 ,8. 
Qui est , qui erat, et qui venturus est ; 2° tribuunt praeterea 
actiones praeteritas vel futuras ; ergo non eo sensu Deus 
aeternus praedicatur quasi omni careat successione, cum 
id intclligi nequeat. 

245. Resp. Ad l m , D. Relative, seu cum respectu tem- 
poris Dei aeternitatem exhibentes ut se accommodent intcl- 
ligentiae nostrae, C. absolute et prout in se est N. Re- 
colantur quae praemisimus circa notionem aeternitatis ab- 
solutae ac relativae , seu virtualis durationis. 

246. Ad 2 m , D. Respectu termini et objective , C. re- 
spectu sui et subjective N. Dei actio in se una ac simpli- 
cissima et aeterna est , quae tamen quoad terminum sive 
effectum multiplex est cum illis temporis differentiis quibus 
iste terminus obnoxius est. Difficultas vero in concipienda 
aeternitate sine ulla successione oritur ex imbecillitate ac 
tenuitate nostra , quae res concipere non potest sine du- 
plici forma temporis et spatii. 


TRACTATUS 

DE DEO EJUSQUE ATTRIBUTIS 

PARS III. 

PE SCIENTIA ET VOLUNTATE DEI 


247. JL/ivinac substantiae actus vitales duo sunt, intel- 
ligere ac velle ; postquam igitur de illa in se spectata una 
cum praecipuis ejus attributis egimus , de illius actibus ac 
operationibus, seu de scientia ac voluntate ex ordine aga- 
mus oportet. 


CAPUT I. 

DE SCIENTIA DEI 

248. Ex iis quae de divina scientia disceptari solent 
alia certa ac rata penes omnes catholicos sunt ; alia ve- 
ro nondum sunt explorata , ac magna de his in scholis 
catholicis controversia diu viguit , quam non praestat ite- 
rum revocare. Alia proinde ab aliis secernentes prius de 
certis , de ceteris vero ea tantum attingemus quae sci- 
tu necessaria sunt ad illarum quaestionum statum cogno- 
scendum. 

249. Duo sunt praecipua quae circa divinam scientiam, 
catholicam doctrinam attingunt ; videlicet divinae scientiae 
existentia, ejusque proprietates seu dotes; atque ejusdem 
objectum. Quae autem in controversiam veniunt , afficiunt 
potissimum ipsius scientiae medium ac divisionem. Distin- 
ctis articulis de his singillatim disseremus. 

ARTICULUS I. 

DE DIVINAE SCIENTIAE EXISTENTIA 
EJUSQUE PROPRIETATIBUS 

250. Cum ea insit hominibus de Deo notio ut summe 
intelligens imo et totus mens sit , vix quempiam reperire 
est qui eam Deo in se denegaverit , paucis proinde nos ab 
ea expediemus; quod vero attinet ad hujus divinae scien- 
tiae proprietates, Scriptura ac patribus facem praeferentibus, 
ad quatuor revocantur , ad simplicitatem scilicet , immuta- 
bilitatem , infinitatem , ac efficaciam , de quibus breviter 
agemus. 


PROPOSITIO I. 

Est in Deo veri nominis scientia eaque perfectissima 

25 1 . Scientiae nomine heic intelligimus intellectus co- 
gnitionem certam , evidentem ac immediatam : Hanc Deo 
inesse scientiam ad fidem pertinet, quam ei Scripturae 
perpetuo tribuunt. Etenim 1. Reg. 2,3. dicitur : Deus 
scientiarum Dominus est ; Esther 14, 14. Domine qui habes 
omnium scientiam ; Apostolus vero Rom. 11, 35. exclamat: 
O Altitudo divitiarum scientiae ac sapientiae Dei / Et haec 
ex pluribus attulisse sufficiat. 

252. Sed ratio ipsa id aperte docet. Scientia enim 
summa perfectio est naturae intelligentis ; ergo in Deo ea- 
que perfectissima necessario esse debet. 

PROPOSITIO II. 

Scientia Dei est simplex , immutabilis ac infinita 

253. Haec pariter propositio ad fidem spectat ; ac pri- 
mo Dei scientiam simplicem esse ex eo patet, quod sit purus 
actus in Deo , seu ipsa divina substantia intelligens. Hinc 
Sap. 7, 22. legitur : Est in illa (sapientia) spiritus intel- 

ligent iae sanctus , unicus , multiplex; unicus nempe in se, 
multiplex objective. Sane scientia non est in Deo ut acci- 
dens , aut qualitas ei superveniens , quod alienum a sum- 
ma Dei simplicitate esset , sed identificatur cum ipsa Dei 
substantia , tritumque est illud Augustini effatum lib.~15. 
De Trinit. Nosse et esse illi unum est . Unico praeterea ac sim- 
plici intuitu omnia eaque infinita percipit. Unde iterum 
Augustinus ibidem subdit : Simul omnia videt , quorum nul- 
lum est y quod non semper videt. 

254. Exinde profluit divinam scientiam immutabilem 
praeterea esse ; si enim Deus simplicissimo intuitu omnia 
sub quovis respectu complectitur , lioc ipso ejus scientia 
immutabilis esse debet nihil unquam amittens nihil novi 
acquirens. Idcirco Jac. 1 , 17. universim de Deo dicitur 
adeoque de scientia : Apud quem non est mutatio nec vicis- 
situdinis obumbratio ; quibus innixus Augustinus Confess. 
lib. 13. cap. 10. Sicut , inquit , omnino tu es , tu scis solus , 
qui es incommutabiliter et scis incommutabiliter et vis incommu - 
labiliter. Sane si Dei essentia immutabilis est , immutabilis 
pariter ejus scientia sit oportet, quae ab ea realiter minime 
distinguitur. 

255. Infinitam denique Dei scientiam Scripturae pariter 
testantur; Ps. enim 146, 5. dicitur: Sapientiae ejus non est 
numerus; et Hebr. 4, 13. Omnia nuda et aperta sunt oculis 
ejus. Huic veritati ipsa ratio suffragatur: si enim Deus illud 
ens est quo nihil melius cogitari potest, et omni finita scien- 
tia melior sit infinita , sequitur hac praeditum Deum esse 
debere , quae intensive ac extensive , uti scholae loquun- 
tur , talis sit. Id ipsum ex identitate scientiae et essentiae 
in Deo conficitur. 

256. Dei igitur scientia simplex , immutabilis ac infi- 
nita est. 

PROPOSITIO III. 

Scientia Dei est efficax et causa rerum 

257. Prout enunciatur propositio certa est atque ad 

fidem pertinet. Ast non minima est controversia circa ratio- 
nem qua Dei scientia efficax et causa rerum dici debeat. 

258. Siquidem divina scientia dici potest efficax et 
causa rerum aut adaequate , proxime et immediate , atque ut 
ajuut formaliter , aut imdaequate , remote , mediate ac ad 
modum directionis. Thomistae contendunt scientiam uti 
principium adaequatum , immediatum ac formale res omnes 
efficere sive necessarias sive liberas , seu quae a bbera crea- 
turae intelligentis determinatione pendent , adeo ut volun- 
tas divina applicet intellectum ad res moliendas. Reliqui 
vero theologi qui assequi nequeunt quomodo scientia for- 
maliter res producat , censent principium adaequatum, pro- 
ximum , formale efficientiae rerum esse voluntatem , intel- 
lectum vero voluntati praelucere ad modum prudentiae et 
artis ; prudentiae quidem quoad electionem , artis quoad 
exeeutionem. 

259. Hanc primam controversiam alia excipit ; nura 
scilicet ejusmodi scientia quae causa rerum dicitur ac proin- 
de practica, sit illa , quae scientia simplicis intelligcntiae a 
theologis vocatur ac uti anterior a nobis omni voluntatis 
decreto concipitur , an vero scientia quae dicitur visionis , 
quaeque concipitur ordine posterior. Thomistae autumant 
scientiam efficacem ac practicam esse scientiam visionis , 
qua fit ut res ideo futurae sint quia praevidentur. Contra 
vero alii theologi qui admittunt scientiam eo sensu dici ope- 
ratricem et practicam quia directrix est ac praelucet vo- 
luntati , contendunt scientiam , quae dicitur causa rerum , 
esse scientiam simplicis intelligentiac , ita ut res ideo prae- 
videantur quia futurae sunt ex voluntatis decreto. Nam 

- logice , ajunt ipsi , prius est aliquid esse quam videri. 

260. Nos , quibus propositum est nullam domesticam 
agitare quaestionem , ab ejusmodi controversiis superseden- 
tes , propositam tliesim prout gencratim enunciata est , ad- 
struimus , cum in utroque sensu verificetur scientiam Dei 
esse efficacem et causam rerum , sive immediate sive me- 
diate. 

261. Etenim Ps. 103. dicitur : Omnia in sapientia fe- 
cisti; et Sap. 7 , 21. Sapientia omnium artifex ; tum Je- 
rem. 10, 12. de Deo legitur: Praeparat orbem in sapien- 
tia sua et prudentia sua extendit caelos ; Prov. yero 8 , 27. 
divina haec ipsa Sapientia de se dicit : Quando praeparabat 
caelos aderam , quando certa lege et gyro vallabat abyssos . . . 
cum eo eram cuncta componens. Apposite ad haec s. Augusti- 
nus De Trinit. lih. 15, c. 13. scribebat: Universas creatu- 
ras suas et spirituales et corporales , non quia sunt , ideo novit , 
sed ideo sunt quia novit ; non enim nescivit quae fuerat creatu- 
rus , nec aliter scivit creata , quam creanda. Et alibi passim. 

262. Quod quidem s. Thomas 1. p. q. 14. ar. 8. hac 
ratione confirmat. Ita se habet Dei scientia ad omnes res 
creatas , sicut scientia artificis ad ea quae arte fiunt ; sed 
scientia artificis est rerum causa , quae arte fiunt ; ergo 
scientia Dei est causa rerum creatarum. Ipsi praeiverat 
s. Augustinus , qui Tract. 1 . in Joan. scripserat : Sapien- 
tia Dei , per quam facta sunt omnia , secundum artem con- 
tinet omnia , antequam fabricet omnia. 

DIFFICULTATES 

263. Obj. 1® Res creatae omnes in Scripturis divinae 
omnipotentiae tribuuntur ; ergo harum causa scientia dici 
nequit. 2° Profecto scientia non ad efficiendum, sed ad co- 
gnoscendum ordinata est. 3° Alioquin cum scientia aeterna 
sit , sequeretur res esse ab aeterno productas , quod falsum 
est. Ergo. 

264. Resp. Ad l m , D. Quoad exeeutionem , C. quoad 
artem ac directionem N. Tria ad rerum effectionem concur- 
runt scientia , voluntas, omnipotentia: scientia quidem quate- 
nus dircctrix praelucet per modum prudentiae et artis ; 
voluntas quae eligit ; omnipotentia, quae exequitur ; quod 
eleganter expressit Tertullianus in Apologet, c. 17. dicens: 
Deus totam molem cum omni instrumento elementorum , corpo- 
rum , spirituum verbo , quo jussit , ratione, qua disposuit, 

virtute qua potuit , do nihilo expressit in ornamentum ma- 
jestatis suae. 

265. Ad 2 m , Esto ; hoc enim nobis ad tuendam propo- 
sitionem satis est. 

266. Ad 3", D. Si scientia prout causa rerum est , 
causa esset necessaria, C. si libera A\ Optime s. Tliomas 
loc. cit. ad 2. bis verbis hanc ipsam difficultatem solvit : 
Scientia Dei est causa rerum , secundum quod res sunt in scien- 
tia. Non fuit autem in scientia Dei , quod res essent ab aeter- 
no : unde , quamvis scientia Dei sit aeterna , non sequitur ta- 
men , quod creaturae sint ab aeterno. 

ARTICULUS II. 

DE OBJECTO SCIENTIAE DIVINAE 

267. Scientiae divinae objectum est quidquid Deus co- 
gnoscit. Cognoscit porro Deus se , et alia extra se. Illud 
dicitur objectum primarium divinae cognitionis , istud se- 
cundarium. Hoc autem objectum secundarium complectitur 
omnia quae extra Deum sunt , seu distincta ab ipsa natura 
Dei ; jam vero ex his alia sunt mere possibilia , alia sunt 
praesentia aut futura ; haec rursum futura alia sunt neces- 
saria alia libera ; ex his iterum alia sunt absolute futura , 
alia conditionate. De utroque proinde objecto primario et 
secundario agendum a nobis est. 

PROPOSITIO I. 

Deus seipsum perfecte cognoscit et comprehendit 

268. Deum in primis se ipsum plene seu perfecte co- 
gnoscere testatur Apostolus 1. Cor. 2, 10. scribens ; Spi- 
ritus omnia scrutatur etiam profunda Dei , et iterum : Quae 
Dei sunt y nemo cognovit , nisi spiritus Dei. Ratio id ipsum 
suadet, viditque vel ipse Alcinous philosophus ethnicus: 
Quoniam prima mens , scribit , praestantissima est , neccsse est 
praestantissimum ei intelligibilc propositum esse , nihil autem 

se ipso praestantius habet , quare semetipsum notionesque suas 

semper intcl figet. Hinc Deus est sibi subjecto-objectum. 

2G9. Sc ipsum Deuin praeterea comprehendere ita osten- 
dit s. Thomas p. 1. q. 14. ar. 3. Deus se ipsum compre- 
hendit , si se ipsum cognoscit , quantum cognoscibilis est. 
Hoc porro modo Deus cognoscit se ipsum , cum tanta sit 
ejus virtus in cognoscendo quanta est ejus actualitas in 
existendo , nempe infinita. Ergo. 

270. Dices: Quod comprehendit se est finitum sibi, 
atqui Deus nec sibi finitus esse potest. Ergo. 

271. Resp. D. Si comprehendat se ut finitum, C. si 
comprehendit se quia facultas cognoscendi tanta est quanta 
est cognoscibiiitas objecti , scilicet infinita , /V. 

PROPOSITIO II. 

Deus cognoscit omnia possibilia 

272. Deus ex Apostolo ad Rorn. 4,17. vocat ca , quae 
non sunt tanquam ea quae sunt ; ergo Deus eadem ratione 
cognoscit quae non sunt ut ea quae sunt ; quae enim non 
cognoscuntur vocari non possunt; jam vero quae non sunt 
et vocari possunt sunt possibilia , ergo Deus haec cogno- 
scat necesse est. 

273. Hoc ipsum confirmat s. Thomas loc. cit. ex co- 
gnitione perfectissima quam Deus habet suimetipsius , adeo- 
que suae omnipotentiae ; hanc vero suae omnipotentiae 
cognitionem perfectam Deus non haberet , nisi distincte 
cognosceret ea ad quae haec ipsa omnipotentia se extendit; 
atqui ea ad quae se extendit divina omnipotentia sunt omnia 
possibilia, quae nempe in suo conceptu non repugnant , 
ergo divina scientia ad omnia possibilia pariter se extendit , 
seu quod idem est Deus perfecte distincteque omnia possibi- 
lia cognoscit.' 

PROPOSITIO III. 

Deus distincte cognoscit omnia praeterita , praesentia 
ct futura sive necessaria , sive contingentia et libera 

274. Ad fidem spectat haec propositio quoad omnes 
suas partes. Et sane primo quoad praeterita , praesentia 
ac futura necessaria , juxta quamcumque temporis diffe- 
rentiam , sic pronunciat Apostolus : Hebr. 4, 13. Pson est 
ulla creatura invisibilis in conspectu Dei , omnia autem nuda 
et aperta sunt oculis ejus ; sic etiam Ps. 1 38 , 3 . Intellexisti 
cogitationes meas de longe . . . omnes vias meas pracridisti . . 
cognovisti omnia , novissima et antiqua; nec non Sap. 8,8. 
de Sapientia dicitur : Scit praeterita , et de futuris aesti- 
mat . . . signa ct monstra scit , antequam Jiant , et eventus 
temporum et sacculorum . 

275. Patres vero non modo in id consentiunt omnes sed 
praeterea rationibus probant ac exemplis illustrant. Potior 
ratio desumitur ex eo quod Deo nihil sit praeteritum aut 
futurum , sed totum praesens cum suis temporum diffe- 
rentiis , ex ej usque infinita virtute quae se ad omnia di- 
stincte porrigit ; utuntur vero similitudine theatri in quo 
spectatori quaecumque circumstant sub unico veluti intuitu 
distincte offeruntur. 

276. Verum vix est in his difficultas, ac si qua est potis- 
sime attingit res libere futuras ; ast praeter modo allata 
Scripturarum testimonia, quae generalia sunt et huc pariter 
referuntur, nota sunt Susannae verba Dan.13,42. quibus sic 
Deum deprecabatur : Deus aeterne , qui absconditorum es 
cognitor , qui nosti omnia antequam fiant: et Ecclesiastici 23,18. 
Oculi Domini multo plus lucidiores sunt super solem circumspi- 
cientes omnes vias hominum ... et hominum corda intuentes in 
absconditas partes. Domino enim Deo antequam crearentur , 
omnia sunt agnita. Quot praeterea sunt in utroque Foedere 
vaticinia de futuris contingentibus ac liberis eventu compro- 
batis , tot habentur hujuscemodi divinae scientiae argumen- 

ta ; sunt porro fere innumera. Vere propterea scripsit Ter- 
tullianus Contra Marcion. lih.2. c. 5. Praescientiam Dei tantos 
habere testes , quantos fecit prophetas ; et s. Augustinus De 
civit. Dei lib. 5. c. 9. Confiteri esse Deum , et negare prae- 
scium futurorum apertissima insania est. 

277. Nec aliter dictat vel ipsa sana ratio : si quidpiam 
enim Deum a tota aeternitate lateret , novas posset acqui- 
rere cognitiones , quod repugnat immutabilitati , infinitati 
ac aeternitati Dei , nec amplius haberi Deus posset uti ens 
quo nil melius excogitari posset. 

DIFFICULTATES 

278. I. Obj. Adversus duas priores propositionis par- 
tes. 1° Nonnulli patres de distincta rerum omnium divina 
cognitione dubitare visi sunt. Etenim s. Hieronymus in 
cap. 1 . Habacuc scribit : Absurdum esse ad hoc Dei deducere 
majestatem , ut sciat per momenta singula , quot nascantur cu- 
lices, quotve moriantur; et s. Jo. Chrysostomus Ifom. 34. in 
Matth. n. 2. negat Deum capillos humano more numerare. 
2° Deum saltem internos animi motus secretasque cordium 
cogitationes non omnino cognoscere Scripturae ipsae insi- 
nuant ; alioquin enim Deus Abraham minime tentasset , id 
est explorasset, uti cum fecisse legitur Genes. 22, 1. ; post 
captum vero experimentum ibid. subdit Deus v. 12. Nunc 
cognovi, quod times Deum : Neque ibid. cap. 18, 21. Deus 
dixisset : Descendam et videbo , utrum clamorem , qui venit ad 
me , opere compleverint , an noti est, ita ut sciam. 3° Multo 
vero minus Deus dicendus cognoscere peccata quorum causa 
effectrix aut exemplaris ipse esse nequit , aut ea quae entia 
rationis vocantur. Ergo. 

279. Itcsp. Ad l m D. Si objecti patres loquerentur de 
scientia Dei , Tr. si de ejus providentia et quidem compara- 
tive non autem absolute N. Jam vero s. Hieronymus id unum 
contendit eandem specialem curam Deum non habere ac 
providentiam de irrationabilibus rebus ac de hominibus : 
eu ejus verba : Non simus tam fatui adulatores Det , ut dum 

potentiam ejus ad ima detrahimus , in ?ios ipsos injuriosi simus, 
eandem rationabilium , quam irrationabilium providentiam esse 
dicentes. Nec alia stetit Chrvsostomo mens , subdit enim et 
ipse post objecta verba : Quid vilius illis ( passeribus ) ? 
Attamen nunquam ignorante Deo capiuntur. 

280. Ad 2 m , N. ad proh, autem D. Quatenus Deus no- 
stro cogitandi ac loquendi modo se sc accommodavit , C. ' 
quasi reipsa interiorem animi .dispositionem ignoraret N. In 
priori eniin textu Deus voluit omuibus manifestam eflieere 
fidem ac obedientiam Abrahae ; in posteriori voluit pec- 
catorum quibus se Sodomitae inquinabant horrorem inge- 
rere , ac vindictam quam de illis sumere constituit pate- 
facere. Alioquin nimis probaretur, nempe vel ipsa exteriora 
opera Deum ignorare. 

281. Ad 3", D. Si Deus cognosceret peccata ac entia 
rationis in se , Tr. si cognoscit peccata in bono opposito , 
cujus peccata privatio sunt , entia vero rationis in suis cau- 
sis N. Peccata enim , ut suo loco ostendunt theologi , in 
sua ratione formali , non dicunt nisi defectionem a regula, 
ac negativam naturam habent , adeoque Deus ea videt in 
bono opposito cujus peccata privationes sunt. Entia vero 
rationis in suis causis seu in mentibus nostris quae ea sibi 
confingunt immediate cernit. Quamvis nec desint qui et illa 
ct ista in se Deum novisse affirment. 

282. II. Obj. Adversus tertiam partem. 1° Scripturae 
passim Deum exhibent de futuris dubitative loqucutem illis 
particulis forte , forsitan etc. Sic Jerem. 26 , 2. ct 3. l\oti 
subtrahere verbum , si forte audiant ct convertantur ; et Chri- 
stus ipse Jo. 4 , 10. ita Samaritanam alloquitur: Si scires 
donum Dei ... tu forsitan petiisses ab eo , et dedisset tibi aquam 
vivam; et ibid. cap. 5 , 46. ad Judaeos ait: Si crederetis 
Moijsi , crederetis forsitan et mihi. 2° Non pauci proinde pa- 
tres inficiati sunt in Deo esse praescientiam futurorum , uti 
Augustinus , Gregorius M. aliique passim apud Petavium 
De Deo lib. 6. c. 6. Sed 3° s. Thomas p. 1. q. 14. ar. 13. 
apertissime docet : Contingens consideratum ut futurum cl 

nondum determinatum ad unum a propria causa , non subdi 
per certitudinem alicui cognitioni. Unde quicumque cognoscit 
effectum contingentem in causa sua , non habet de eo nisi con- 
jecturalem cognitionem. 4° Sane futura contingentia eo ipso 
quod nullam habeant causam determinatam , nec determi- 
natam veritatem habere possunt , adeoque nec videri , cum 
possint non evenire ; prout 5° plura sic praenunciata even- 
tum sortita non sunt, legitur enim Is. 38, 1. Prophetam 
dixisse Ezechiae ex parte Dei : Dispone domui tuae , quia 
morieris , convaluit ille tamen ; subversionem Ninives post 
quadraginta dies praenunciavit Jonas cap. 3,4. quae sub- 
versa non est , et ita porro. Ergo. 

283. Resp. Ad l m , D. Ad exprimendam contingentem 
ac liberam rei enunciatae naturam , C. ad ejusdem incer- 
tam cognitionem significandam N. Ita objectas formulas 
exponunt patres , praesertim vero s. Hieronymus ad cit. 
caput Jeremiae , et s. Augustinus Enarr. in Ps. 2. Alioquin 
Deus tot ejusmodi libera futura uti certa non praenuncias- 
set. Itaque captui nostro Deus illis formulis se se accom- 
modavit. 

284. Ad 2 m , D. Inficiati sunt patres in Deo esse prae- 
scientiam quoad nomen et respectu cognitionis divinae in 
se , C. quoad objectum cognitum cum suis differentiis N. 
Cum enim Dei scientia simplicissimo intuitu omnia attingat 
cum differentiis suis prout in tempore contingunt , ideo 
patres proprie in Deo scientiam haberi edixere , non autem 
praescientiam. Sic inter ceteros s. Augustinus lib. 2. cui 
Simplic. q. 2. rem explicat : Quid est praescientia , nisi scien- 
tia futurorum ? Quid autem futurum est Deo , qui omnia 
supergreditur tempora ? Si enim scientia Dei res ipsas habet , 
non sunt ei futurae , sed praesentes ; ac per hoc non jam 
praescientia , sed tantum scientia dici potest. 

285. Ad 3 01 , D. Ex s. Thoma contingens indetermina- 
tum nulli subditur per certitudinem cognitioni creatae , C. 
divinae cui omnia contingentia in aeternitate praesentia 
sunt , non solum prout sunt in causis suis , ut ipse loquitur. 

ct successive , sed etiam prout sunt actu in seipsis simul /V. \ 
Uti patet ex integro ejus articulo. 

286. Ad 4 W , D. Futura libera nullam habent determi- 
natam veritatem in signo priori, seu ante determinationem 
praevisam, Tr. vel C. in signo posteriori , seu post praevi- 
sam determinationem quae in tempore fiet N. Sic etiam : 
Possunt non evenire ante praevisionem , C. post praevisio- 
nem A r . Cum omnia semper Deo praesentia sint in aeterni- 
tate sua quae fiunt in tempore , hoc ipso ea Deus cogno- 
scere debet. Repugnat porro aliquid in sensu composito , 
ut ajunt , praevisionis , non evenire si venturum praevisum 
est , quippe praevisum esset et non praevisum. 

287. Ad 5 m , D. Non evenerunt quae praenunciata 
sunt futura conditionatc , C. quae praenunciata sunt abso- 
lute N. Talia porro sunt adducta vaticinia quorum alterum 
a lacrvmis Ezechiae , alterum a poenitentia Ninivitarum im- 
pedimentum habuit quominus effectum sortirentur, utpotc 
conditiones a Deo volitae ; et sine quibus utrumque va- 
ticinium procul dubio adimpletum fuisset , ut cetera omnia 
adimpleta sunt. 

288. III. Obj. Dei praescientia conciliari nequit cum 
humana libertate; 1° quod enim praevisum est, necessario 
evenire debet : 2° quod si libertas humana subsistit , cum 
haec in facultate eligendi inter duo aut plura sita sit, ac 
proinde in indifferentia ad utrumlibet , saltem antequam 
homo determinetur, nequit a Deo futura electio praenosci ; 
non in se , quia nondum facta est electio , non in causa , 
seu in humana voluntate , quae indifferens est. Ergo aut 
neganda Deo praescientia , aut homini neganda libertas. 

289. Resp. N.A. Ad l" 1 , prob. D. Quod praevisum est, 
necessario evenire debet necessitate hypothetica et conse- 
quente , C. antecedente et absoluta A. Ut enim paulo ante 
animadvertimus , quod futurum praevisum est implicat non 
evenire ; at ejusmodi prae visio seu praescientia attingit 
objectum prout est in natura sua , sive necessarium sive 
liberum , nec ulla ratione inlluit in illud ; eo vel magis , 

quod , uti diximus , ol)jectum visum aut praescitum logice 
prius sit ipsa cognitione sive praescientia. Praeclare proinde 
s. Augustinus Dc libero arbitrio lib. 3. c. 4. Sicut tu , in- 
quit, memoria tua non cogis facta esse, quae praeterierunt, 
sic Deus praescientia sua non cogit facienda , quae futura sunt. 
Communis porro est haec doctrina apud patres , penes 
quos receptum est, non ideo res futuras esse quia Deus eas 
praescivit , sed ideo Deum praescivisse quia futura sunt ; 
ita Origcues , Eusebius , Theodoretus , Jo. Chrysostomus, 
Jo. Damascenus , Hieronymus , aliique passim apud Tour- 
nely Dc Deo q. 18. ar. 4. conclus. unica. 

290. Dices: Interdum patres , inter quos s. Augustinus 
et s. Gregorius M. docent res non ideo a Deo praesciri , 
quia futurae sunt , sed ideo futuras quia eas Deus praesci- 
vit. Alioquin futura libera essent causa scientiae seu prae- 
scientiae Dei , quae contingens esset , possetque non esse. 

291. Rcsp. D. Allegati patres ita docent respectu scien- 
tiae quae dicitur simplicis intcUigentiae , quae per modum 
artis ac prudentiae praecedit nostro concipiendi modo res 
et quidem necessarias faciendas a Deo aut permittendas, C. 
respectu scientiae visionis nuncupatae, quae res in signo po- 
steriori ad decretum faciendi vel permittendi videt , N. Jam 
vero de priori scientia praelucente voluntati divinae in re- 
bus faciendis laudati patres loquuntur quum dicunt res ideo 
futuras quia Deus eas praescivit , non vero praescivisse 
quia futurae erant , et eorum mens patet ab exemplo quod 
adducunt architecti , qui prius per modum artis habet in 
mente omnes aedificii extruendi partes , quae non reperi- 
rentur in aedificio nisi prius fuissent in mente sua prae- 
visae ac praeconceptae ; sed haec locum non habent nisi 
in iis quae a Deo tanquam causa efficiente pendent ; quoad 
ea quae libera sunt, quaeque a voluntate nostra tanquam 
causa immediate pendent , non ita se res habet , sed decre- 
tum voluntatis versatur tantum in illis permittendis aut 
impediendis. Haec igitur futura libera sunt objectum scien- 
tiae visionis, quae supponit jam res in suo esse futuras, 

ct ideo Deus has praevidit quia futurae sunt. Hoc modo 
patres inter se conciliantor ; imo ct secum ipso componi- 
tur s. Augustiuus , qui in Tract. 53. in Jo. haec hahet : 
Si no?i malum , sed bonum facere voluissent (Judaei), non 
prohiberentur , et hoc facturi praeviderentur ab eo , qui no- 
vit quid sit quisque facturus.’ , • , .* '] 

• • 292. Ad id vero quod subditur , futura libera fore cau^ 
sam praescientiae divinae, J). Terminative sive objective , C\ 
subjective Hoc secundo sensu esset absurdum id cogitari; 
in primo autem sensu verissimum est , quia , ut alias di- 
ximus , prius praecedat necesse est cognoscibilitas objecti 
quam ejus cognitio , prius enim praeconcipitur aliquid esse 
quam cognosci. * « , , • 

293. Contingentia pariter scientiae divinae objectiva es- 
set , non subjectiva ; fac , lumen irradiat natura sua , ast 
objecta irradiata seu illuminata possunt esse haec vel illa , 
nemo autem dicet hanc varietatem objectorum, quae sic il- 
luminata sunt quidpiam detrahere vi lucis irradiantis , aut 
quod haec ab illis pendeat. 

294. Ad 2 ,n , J). In signo priori seu ante determinatio- 
nem seu electionem voluntatis liberae , Tr. in signo poste- 
riori, seu consequenter ad electionem in tempore futuram N, 
Siquidem, ut paulo ante diximus cum s. Thoma , quaecum- 
que in tempore fiunt Deo praesentia sunt , adeoque et suc- 
cessiva electio uniuscujusvis individui ; hinc in actu secun- 
do , ut ajunt , has omnes liberas determinationes Deus ab 
aeterno futuras cognoscit. Atque hac ratione apprime inter 
se conciliantur et divina praescientia ct humana libertas 
quin necesse sit alterutram repudiare ; conciliatur praete- 
rea futurorum necessitas cum istorum libertate , quia illa 
necessitas non est nisi hypothetica atque cx suppositione 
certo futurae liberae determinationis ; etsi haec futura non- 
dum in se ipsis sint , prout vera sunt ea quae praecesse- 
runt ac memoria tenentur, quamvis actu haec ipsa non am- 
plius sint; uti apprime declarat s. Augustinus Iib,,2f>. Contra 
Faustum mamchaeum c. 5. 

PROPOSITIO IV. 

Deus certo ac infallibiliter cognoscit futura 
contingentia conditionata 

295. Futura conditionata ca dicuntur, quorum eventu» 
a conditione , cum qua connexus est , pendet , mediumque 
locum obtineut inter mere possibilia , et absolute futura ; 
nempe futura essent si poneretur talis conditio. Sic posita 
conditione quod Christus praedi casset in regionibus Tvrio- 
ruin ac Sidoniorum isti conversi ad poenitentiam certo fuis- 
sent ; adeoque istorum conversio non fuit mere possibilis, 
neque absolute futura , sed locum habuisset si Cliristus 
apud eos praedicasset , quod cum non fecerit, neque illi ad 
fidem pervenere. 

296. Ejusmodi scientiam Deo inesse ratum jam nunc 
exploratumque penes omnes theologos est , uti scribit Card. 
Gotti Ord. Praedicatorum vir doctissimus. Jamdiu enim pau- 
corum theologorum obsolevit opinio , qui Deo conjectura- 
lem tantum futurorum conditionatorum scientiam tribue- 
bant. Si qua controversia divisit scholas , haec non attingit 
nisi medium quo Deus futura haec conditionata cognoscit. 
Et sane vix salva lide , certa ejusmodi scientia denegari Deo 
potest , quam eidem Scripturae ac patres uno consensu 
tribuunt , atque admittendam esse vel ipsa sana ratio lu- 
culenter ostendit. 

297. Sic igitur , laudato cardinali duce, veritatem enun- 
ciatae propositionis adstruimus : Deus in Scripturis plura 
revelavit sub conditione futura , quae tamen deficiente con- 
ditione , non evenerunt ; ergo Deus ea certo cognovit ; 
repugnat enim Deum qui infinita veritas est , summaque 
veracitas, quidpiam sub conditione eventurum certo prae- 
nunciasse , quin certo praeviderit. 

298. Porro antecedens propositi argumenti, ceteris omis- 
sis, evincitur 1° ex 1. fteg. 23, ll.seqq. ubi Dayid per- 
hibetur Deum consuluisse, an, si mansisset Ccilac , Saul 

venturas esset ad eam urbem obsidendam , responditque Do- 
minus: descendet. Sciscitante iterum Davide , an Geilitae 
essent eum tradituri in manus Saulis , respondit Dominus : 
tradent. Jam vero hic non agebatur aut de re mere pos- 
sibili , nec de re absolute futura , cum fugiente David , ac 
deficiente proinde conditione , Saul ad obsidendam Ceilam 
minime se contulerit; agebatur igitur de re sub conditio- 
ne futura quam Deus certo praevidit , certoque praenun- 
ciavit. 2° Id ipsum constat ex 3. Reg. 11, 2. ubi Deus 
renovat praeceptum datum Exod. 34. de non ineundis con*» 
jugiis cum alienigenis , quia certissime avertent corda vestra 
ut sequamini Deos earum. Quae praedictio , adimpleta con- 
ditione in Salomone aliisque , exitum habuit , in abis vero , 
hac eadem non posita, locum non habuit.* 3° Evincitur ex 
bb. Sapient, c. 4, 21. ubi de justo in juventutis flore morte 
praerepto dicitur : Raptus est ne malitia mutaret intellectum 
ejus, aut ne fictio deciperet animam illius , praecognita igitur 
a Deo fuit illius mutatio si diu vixisset. 4° Denique ex Christi 
verbis Mattii. 1 1,21. quibus exprobrat Corozaitis ac Bethzui- 
ditis cordis duritiem dicens : Vae tibi Corozain , vae tibi 
Bcthzuida , quia si in Tyro et Sydone factae essent vir tutes, quae 
factae surit in vobis , olim in cilicio et cinere poenitentiam egis- 
sent. Tyriorum igitur ac Sidoniorum poenitentia certa fuisset, 
si quidem Cliristus inter eos signa fecisset, quae apud Ju- 
daeos fecit. 

299. Patrum tum Graecorum tum Latinorum in liac 
divina conditionatorum futurorum praescientia unanimis 
sensus est. Hac enim tum ad Dei providentiam vindican- 
dam circa infortunia quibus saepe affliguntur justi , tum ad 
parentes de immatura filiorum morte solandos utuntur.Ipsius- 
que ope gratiae naturam ej usque gratuitam distributionem 
adversus pelagianos ac semipelagianos tuentur, quod inter ce- 
teros s. Augustinus et s. Prosper praestiterunt. Etenim 
s. Augustinus sic in bb. de Correpi . et Gratia cap. 8. illos 
perstringit: Respondeant si possunt, cur illos Deus cum fi- 
deliter et pie viverent, non tunc de hujus vitae periculis rar 

puit, m malitia mutaret intellectum eorum, et ne fictio deci- 
peret animas carum . Utrum hoc in potestate non habuit? An 
eorum mala futura nescivit? Nempe nihil horum nisi perversis- 
sime ct insanissime dicitur .■ S. Prosper vero Rcsp. VII. ad Ex- 
cerpta Genuensium: de Tyriis vero, scribit, et Sydoniis, quid 
aliud possumus dicere , quam non esse eis datum ut crede- 
rent, quos etiam credituros fuisse ipsa veritus dicit, si talia, 
ijualla apud non cred-ntes Jacta sunt, virtutum siyna vidissent? 
Utcrque igitur certam ejusmodi luturorum scientiam Deo 
iribuiti 1 • • «••>.* . . i . 

•» 300* Ipsa demum ratio Deo eam inessc suadet; baec 

rfthn scientia sumina perfectio est, Deo proinde abesse non 
potest. Adeo vero Christianis omnibus persuasum est Deum 
futura eonditionata cognoscere, ut vulgo in adversis quae 
passim nos premunt dicere soleant: Deus scit quare hoc 
vel illud permiserit, quare ita disposuerit, praevidit in bo- 
num vel melius hoc cessurum. Tot proinde hujus scientiae 
testes sunt quot fideles , imo quot homines qui Deum esse 
profitentur. 

nirriciiLTATKs 

301. I. Obj. 1° Quae ex Scripturis ad hanc scientiam 
adstrueildam afferri solent improprie ae metaphorice intel- 
ligi debent, cura conditio suspensionem importet quae iu 
Deo admitti nequit ; 2° vel inteiligi possunt de cognitio- 
ne conjecturali , ut innuunt particulae forte , forsitan etc. 
quae ejusmodi praedictiones comitantur. Sic Genes. 3, 21. 
Deus ait : Ne forte mittat manum suam et. sumat etiam de 
ligno vitae; aut etiam ut legitur Matth. 1 1 , 23. Christus ait : 
Si in Sodomis factae fuissent virtutes , quae, factae sunt in te, 
forte mansissent usque in hanc diem; ac Exodi 4, 8. seqq. 
Si non crediderint tibi, ait Deus Moysi , neque audierint ser- 
monem signi prioris , credent vcrlm signi sequentis ; quod si 
nec duobus quidem his signis crediderint .... sume aquam, 
(luminis ele. Aon igitur certo oniuino sciebat Deus num 

Hebraei credituri nec ne essent duobus prioribus signis. 
Ergo. .<• »*»... 

30*2. Resp. Ad l m , Neg. Ad Prob. D. Conditio suspen- 
sionem importat ex parte objecti , C. ex parte divinae scien- 
tiae qua Deus uno actu omnia attingit, ut in pracc. pro- 
positione diximus, N. • » 

303. Ad 2 m , /V* Absonum enim est Deo tribuere scien- 
tiam conjecturalem aut probabilem , cum id abhorreat a 
Dei notione. Nec obstant particulae forte ac forsan quae* 
interdum in Scripturis occurrunt in ejusmodi praedictioni- 
bus, alioquin admitti pariter deberet scientia conjecturalis in 
Deo de futuris liberis absolutis in quorum praedictione , ut 
vidimus , eaedem particulae occurrunt, quo semel concesso , 
manus victas daremus socinianis. Igitur dicendum Scripturas- 
ejusmodi particulis minime significare horum futurorum co- 
gnitionem prout in Deo est, sed prout res ejusmodi sunt in 
sua natura, seu in causis suis, uti exponit s. Thomas 2, 
2. q. 171. ar. 6. ad 2. dicens: Divina praescientia respi- 
cit futura secundum duo , scilicet secundum quod sunt in sc 
ipsis, in quantum scilicet ipsa pracsentialiter intuetur ; et se- 
cundum quod sunt in suis causis , in quantum scilicet videt < 
ordinem camarum ad effectus. Et quamvis contingentia fu tu-' 
ra , prout sunt in se ipsis , sint determinata ad unum, tamen, ' 
prout sunt in suis causis, non sutit determinata, quin possint 
aliter evenire. Et quamvis ista duplex cognitio semper in in - * 
tellectu divino conjungatur ; non tamen conjungitur semper in 
revelatione prophetica. Alioquin et illud absurdum sequeretur 
nec Deo praesentium scientiam inesse , cum in allegato Exo- 
di cap. 4. Deus Mosen interroget. Quid est, quod tenes in' 
manu tua? Respondit: virga. 

304. II. Obj. Horum futurorum conditionatorum scien- 
tia a ss. Augustino , Fulgentio et Prospero adversus pela- 
gianos ac semipelagianos , qui eam adstruebant , decertanti- 
bus, Deo prorsus denegatur. Etenim s. Augustinus De ani- < 
ma lib. 1. c. 12. Ipsa, inquit, exinanitur omnino praescien- 
tia, si quod praescitur, non erit. Quomodo enim recte dicitur ' 

])racsciri futurum , quod non est futurum? et lib. De prae- 
destinat. Sanctorum c. 14. scribit in illud Sapientiae: Ita - 
ptus est ctc. Dictum est secundum pericula hujus vitae: non 
secundum praescientiam Dei, qui hoc praescivit , quod futu- 
rum erat, non quod futurum non erat: id est quod ei mor- 
tem immaturam fuerat largiturus , attentationum subtrahere- 
tur incerto; non quod peccaturus esset , qui mansurus in ten - 
tatione non esset. Consonat s. Fulgentius De vera Praedestinat . 
lib. 1. c. 7. scribens: Absurde dicitur Deum praescisse par- 
vuli futura peccata , quae futura non erant. Neque enim Do- 
minus rerum omnium conditor facienda praescissct , quae 
facienda non essent. S. denique Prosper in ep. ad Augusti- 
num n. 5. loquens de semipelagiauis ait : In tantum quibus - 
cumque commentitiis meritis electionem Dei subiiciunt , ut quia 
praeterita non exlant, futura, quae non sint futura, confin- 
gant , novoque apud illos absurdiiatis genere , et non agenda 
praescita sint , et praescita non acta sint. Ergo. 

305. Resp. D. A. Eliminatur ut norma gratiae et prae- 
destinationis aut reprobationis juxta semipelagianorum sy- 
stema, C. eliminatur in se N. Semipelagianorum systema 
erat gratiam et vocationem ad fidem secundum merita dari 
a Deo, cumque urgerentur a catholicis exemplo parvulo- 
rum, quorum alii perveniebant ad gratiam baptismi, alii 
vero non item , tum exemplo adultorum, quorum alii vo- 
cabantur, aliis in infidelitate relictis, respondebant Deum 
ob praevisa futura illorum merita aut demerita, si diu vi- 
xissent, ita se gessisse, istorum vero futuram fidem aut in- 
credulitatem, si ad eos fidei enunciatio pervenisset. Ex eo- 
dem pariter principio inferebant semipelagiani Deum ob 
praevisa ejusmodi merita ai;l demerita conditionate futu- 
ra aliis praemia, poenas vero aliis decernere. Quae cum 
absurda ac falsa essent , imo et aliena a divina justitia, 
quosdam rejici aut plecti ob demerita quae nunquam fu- 
tura erant ex defectu conditionis non adimplendae, ideo 
patres adducti stultum hujus praescientiae abusum rejicie- 
bant. Nam quod spectat ad horum futurorum praescicn- 

tiam in se spectatam, non solum hi patres non respuerunt, 
sed praeterea nonnisi insanissime ac perversissime negari as- 
serebant, ut vidimus ex Augustino et Prospero. 

306. Inst. Saltem cum principiis s. Thomae ejusmodi 
praescientia componi nequit. Docet enim s. Doctor 1° con- 
tingentia certo non posse cognosci , nisi prout actu sunt 
in seipsis, et sic considerantur ut praesentia ; jam vero ta- 
lia non sunt futura conditionata , quae pendent a conditio- 
ne non ponenda. Docet 2" futurum contingens videri a Deo 
quia est divinae aeternitati praesens; porro futurum sub 
conditione aeternitati praesens non est. 

307. Resp. N. A. Ad l m , prob. Dist. Maj. Non pos- 
sunt contingentia futura certo praenosci nisi prout sunt in 
se ipsis sive conditionate sive absolute futuris , C. absolute 
tantum N. Sic Dist. min. Futura contingentia non sunt in 
seipsis absolute, seu ut ajunt in actu secundo, seu exerci- 
to, C. sub conditione A\ Kxisterent siquidem et exere- 
rentur, posita conditione, adeoque certo a Deo cognosci 
debent , quia omnem veritatem cognoscit , quod vero sub 
tali conditione eveniret veritas est. 

308. Ad 2 m , D. Futurum sub conditione praesens non 
est aeternitati uti absolute futurum , C. uti futurum sub 
conditione A. Aeternitati divinae aliquid praesens est prout 
in tempore eveniet sive absolute sive conditionate. 

309. III. Obj. 1° In futuris conditionatis nulla est ve- 
ritas objectiva, pendet haec enim a conditione quae non 
erit ; 2° hoc magis patet ex eo quod nullus necessarius sit 
nexus inter conditionem et electionem, adeoque vel isto- 
rum futurorum scientia in Deo non est , vel est conjectu- 
ralis tantum, qualem admittit ratio nexus inter conditio- 
nem et liberum conditionatum. Ergo. 

310. Resp. Ad l m , D. In se spectatis, Tr. prout sub- 
suut scientiae Dei N. Nam in ordine ad Dei scientiam eo- 
dem modo se habent futura conditionata , ac futura libera 
absoluta ; haec enim spectata in se ipsis seu respectu li- 
berae futurae electionis nec vera nec falsa dici possunt ; ast 

respectu Dei vera omnino sunt; sic etiam futura conditio- 
nata, spectata nexus natura inter conditionem et conditio- 
natum , sunt nec vera nec falsa , ast vera sunt prout divi- 
nae subsunt scientiae. 

311. Ad 2 ,n , D. Et ideo in se nullam habent determi- 
natam veritatem, C. prout subjacent intellectui divino A'. 
Responsio patet ex modo dictis. 

. ARTICULUS DI. 

J)K MEDIO SCIENTIAE DIVINAE 

* 312. Medium scientiae a philosophis ac theologis vo- 

catur causa cognitionis , seu medium illud , quo cognito , 
devenitur in aliorum cognitionem ; sic speculum est me- 
dium cognoscendi formam nostram; axiomata seu principia 
sunt media ad cognoscendas conclusiones. 

313. Deus cognoscit se et alia a se distincta; quae a 
Deo distincta sunt , aut mere sunt possibilia , aut existentia 
cum suis temporis differentiis, nempe praeterita, praesentia, 
aut futura. Haec rursum aut sunt necessaria et a causis 
necessariis seu naturalibus pendent , aut sunt libera , qua- 
tenus a causa libera ponuntur ; demum haec ipsa aut 
absolute ac per se ponuntur , aut dependenter ab aliqua 
conditione , uti in praecedente articulo declaratum est. 

314. Circa rationem qua Deus objecta a se distincta 
cognoscit, haud exiguae quondam in scholis catholicis exar- 
sere controversiae , quae jam sopitae videntur. Haec sin— 
gillatiin placita iraenica methodo exponemus, ut sic quispiam 
possit illud libere amplecti quod sibi magis arriserit. 

315. Secernentes in primis certa ab incertis, 1. inter 
omnes convenit Deum essentiam suam immediate , id est 
absque ullo medio videre seu cognoscere , cum nulla causa 
anterior concipi possit ipsa divina essentia , qua haec co- 
gnoscatur. 

316. 2. Cum detur virtualis et cogitationis distinctio 
inter divinam essentiam ej usque attributa , quae illi super- 

venire concipiuntur , hinc fit ut omnes pariter admittant 
haec attributa sua Deum cognoscere mediante essentia sua. 

317. 3. Omnes pariter consentiunt in co quod Deus 
objecta a se distincta cognoscat in se ipso , scu in essentia 
sua uti objecto prius cognito , sive sermo sit de possibili- 
bus, sive de existentibus cum suis differentiis praesentis , 
praeteriti, ac futuri, quas habent in tempore , si agatur de 
necessariis , aut de iis quae a causis necessario agentibus 
procedunt. Triplici porro ratione exponitur quomodo divi- 
na essentia possit esse causa seu medium cognitionis ejus- 
modi objectorum ; ac primo quidem prout Deus est prima 
omnium causa productiva sive possibilium sive existentium ; 
2° prout est causa omnium exemplaris •; 3° ut est causa super- 
eminetis , seu quatenus aut formaliter aut eminenter in se 
continet perfectiones omnes quae in creaturis sunt aut esse 
possunt. Consuli de his potest s. Thomas Coni. Geni. lib. 

c. 49. et in Summa p. 1. q. 14. ar. 3. 

318. Hactenus quidem scholae omnes unanimes fuerunt. 

Ast cum ventum est ad discutiendum sub qua praecise 
ratione Deus in se tanquain causa cognoscat sive possibilia, 
sive existentia cum suis differentiis respecti vis , ab invicem 
dissentire theologi coeperunt. Thomistae siquidem conten- 
debant Deum in se tanquam causa effectrice seu productiva 
cognoscere tum possibilia , tum existentia ; ceteri autem 
existimant Deum utraque cognoscere in se tanquam causa 
exemplari ac supereminente , prout patres communiter docue- 
re. Nec defuerunt qui censuerint Deum immediate haec ipsa 
cognoscere veluti objectum ac terminum suae cognitionis, 
cum et haec ratio cognoscendi res in seipsis non sit minima 
perfectio , qua Deus destitui nequit. ,j , 

319. Sed potior controversia viguit quoad futura libera 
sive absolute , sive conditionate ; ex ea enim exitus pendet 
ceterarum quaestionum , quae circa gratiam agitatae sunt. 
Unaquaeque enim schola sedulo adnisa est fundamenta ma^ 
ture praejacere aedificii postea moliendi. 

320. Ut autem apprime status controversiae iutelliga- 

tur, necesse est ut daplex in primis distinguatur ordo , 
quorum alter est naturalis , supernaturalis vero seu gratiae 
alter. Duplex item hominis distinguendus est status , nempe 
innocentiae tot a Deo cumulatus donis , ac peccati post 
lapsum , quo primus homo dona illa et sibi ac nobis 
perdidit. 

321. Thomistae juxta illud generale principium , quod 
Deus est prima causa , universorum Dominus , et pri- 
mus movens , creaturae autem omnes sunt in potentia tum 
ad esse , ut loquuntur, tum ad operari , quae proinde cx 
se in actum erumpere nequeunt quin physice a Deo per- 
moveantur et praedetermi nentur , inferunt universim pro 
quovis ordine ac statu necessitatem praedeterminationis 
physicae. Ex eadem praeterea theoria colligunt Deum prae- 
noscere omnes actiones liberas futuras sive Angeli sive homi- 
nis , tum ante tum post lapsum , tam in ordine naturali 
quam in ordine supernaturali in decretis suis aeternis phy- 
sice praedeterminantihus ad has vel illas actiones in tem- 
pore quoad utrumque ordinem exerendas. Quod si sermo 
sit de peccatis, thomistae plerique docent haec Deum videre 
in decretis positivis praedeterminationis physicae ad actus 
materiales et physicos , permissivis vero quoad moralem 
voluntatis malitiam quae negativa est. 

322. Angustinenses vero juxta praemissas distinctio- 
nes duplicis ordinis ac duplicis status Angeli ac hominis , 
censent cum thomistis Deum videre actus sup ematur ales 
in decretis dandi gratiam victricem et a se efficacem pro 
statu naturae lapsae , non item vero quoad actus naturalis 
ordinis sive ante sive post lapsum ; tum etiam quoad actus 
supernaturalcs ante lapsum , quos omnes ante decreta , ac 
independenter ab ipsis Deum praenoscere contendunt. Nihil 
hic dicere attinet de jansenianis , qui quamvis cum augu- 
stinianis consentiant in omnibus circa diversum medium quo 
Deus pro utroque ordine , et pro utroque statu libera futura 
praenoscit , adjiciunt tamen haeresim suam de gratia ne- 
cessitatem inferente. 

323. Ceteri theologi quibus nulla arrident decreta phy- 
sice praedeterminantia ad unum in quovis ordine et pro 
quovis statu , utpote quae videantur sibi humanae libertati 
contraria, ac propterea rejiciunt gratiam a se efficacem, 
arbitrantur Deum libera futura praenoscere ante quodvis 
decretum. Ex his alii censent Deum ejusmodi futura videre 
in supercomprehenswnc naturae creatae, quatenus omnis ejus 
virtus a Deo cognoscitur ad quam se porrigere potest ; alii 
docent Deum haec cognoscere in seipsis absque cujusvis 
medii ope utpote veritates objcctivas futuras adeoque in- 
tellectui infinito cognoscibiles ; alii vero existimant Deum 
haec omnia videre futura contingentia libera in essentia 
sua veluti in speculo , quod refert quid actura sit creatura 
libera in tempore et in quacumque hypothesi constituta. 
Ad actus supernaturalis ordinis speciatim quod attinet, hos 
Deum videre putant in decretis dandi gratiam per scien- 
tiam futurorum conditionatorum , praevisam efficacem , 
ex libero nempe voluntatis gratiae assensu , quem sub tali 
gratia dandum Deus certe cognoscit. Hinc si eam conce- 
dere Deus decernat , praevidet consensum certum , potest 
vero , etiam non obstante hujus consensus praevisione, eam 
non dare. Peccata vero in istorum sententia Deus cogno- 
scit in forma opposita, seu in privatione boni quod inessc 
deberet in aliqua actione. 

324. Hae controversiae videntur ortae ex statu anti- 
quioris philosophiae ac inibi veram radicem suam habere , 
quae cum theologiam , ut ita dicam , penetraverit , diversae 
scholae theologi juxta illius placita res etiam theologicas 
pertractarunt. Remota enim sententia in pliilosophicis olim 
recepta , de necessitate physicae applicationis potentiae ad 
actum ut creatura operationes sibi consentaneas eliciat , 
jam patet totum labefactari thomistarum systema. Sic etiam: 
seposita necessitate medii ex parte Dei ad res cognoscen- 
das , sequitur opus haud esse alicujus sive speculi sive 
decreti ad horum futurorum scientiam , et ita porro. Jam 
vero ecquis nesciat illam philosophiam , quae tot ejusmodi 

quaestionibus originem praebuit antiquatam esse , et a mo- 
dernis scholis penitus exulasse ? Hinc vix non inutiles ejus- 
modi controversiae nunc temporis videntur , ac solum in- 
serviunt scientiae historiae theologicae cognoscendae. 

325. Equidem novi abs diversae scholae theologis in 
subsidium proprii systematis Scripturas advocari T verum » 
'et illud novi quod nisi praecessissent illa philosophica sy-. 
stemata , nemo unquam fortasse patrocinium Scripturarum 
adscivissct , cum nos Deus haec docere noluerit» Sane si 
praedeterminantes ad suum systema fulciendum ea conge- 
runt loca in quibus Deus dicitur quidquid ab hominibus 
agitur , praeparasse in decretis , viis ac judiciis suis , et id 
factum esse , quod ipse cogitavit ac fieri voluit; antipraede- 
terminantes ea testimonia afferunt , in quibus opera nostra 
cognita a Deo ac investigata dicuntur , in viis et in semitis 
nostris praevisa. Idem de patribus dicatur , quorum unani- 

t 

mis , ut vidimus , sententia est non ideo res futuras quia 
Deus praescivit , sed ideo praescivisse quia erant futurae, 
adeoque omne decretum praevertit ejusmodi divina prae- 
scientia. Audiatur prae ceteris s. Augustinus in libro Dc 
praedestinatione sanctorum cap. 10. ubi haec habet: Praede- 
stinatio ( seu decretum ) sine praescientia esse non potest , po- 
test autem esse sine praedestinatione praescientia. Praedesti- 
natione quippe Deus ea praescivit quae fuerat ipse facturus : 
unde dictum est : fecit quae futura sunt . Praescire autem 
potens est , quae ipse non fecit , sicut quaecumque pecca- 
ta. Hac propterea de causa idem s. Doctor Enarr. in 
Ps. 49. n. 88. fassus candide est se dicere non audere quo- 
modo Deus cognoscat , quoniam scire non potuit ; satius 
proinde nobis erit ejus modestiam imitari. 

ARTICULUS IV. 

• ■ , ■ • 

« t 

DE DIVISIONE SCIENTIAE DEI 

* »♦.*■*« ■ ‘ * « •• 

320. Scientia prout subjective in Deo est, nemine dis- 
sentiente , est simplicissima. Virtuatiter tamen multiplex 
est , quatenus pluribus scientiis et cognitionibus objective 
rcaliter distinctis aequivalet , et a nobis distiuetis mentis 
conceptibus apprehenditur. , 

327; Distinguitur igitur Dei scientia objective 1° in 
scientiam necessariam ac liberam. Necessaria ea est cognitio, 
quae pro objecto habet res quae a divinis decretis nulla- 
tenus dependent , cujusmodi est Deus ipse et omnia pos- 
sibilia. Libera est cognitio cujus objectum pendet a liberis 
Dei decretis , cujusmodi sunt res omnes existentes aut 
aliquando futurae. 

328. 2° Distinguitur in scientiam speculativam et p ra- 
dicavi. Speculativa ea dicitur quae versatur circa objectum, 
ut dicitur , non operabile , uti Deus ipse , et ea omnia 
quae mere possibilia permanent. Practica quae versatur circa 
objectum operabile, uti res omnes conditae aut condendae. 

329. 3° Distinguitur in scientiam approbationis et impro- 
bationis; approbationis cujus objectum bonum est in quo- 
cumque ordine ; improbationis cujus objectum est malum , 
cujusmodi sunt peccata. 

330. 4° Distinguitur in scientiam simplicis intclligentiac et 
visionis. Simplicis intelligcntiae vocatur ea cognitio , quae 
antecedit omne decretum, et versatur circa mere possibilia; 
visionis est cognitio Dei ipsius tum rerum omnium existen- 
tium vel aliquando futurarum in aliqua temporis differentia; 
quo fit ut scientia visionis partim objective necessaria sit , 
partim contingens et libera. 

331. Hactenus theologi uno ore consentiunt ; siquidem 
nulla circa enumeratas divisiones disceptatio est. *Verum 
non minima exarsit in scholis catholicis contentio circa 
postremam divisionem de scientia simplicis intclligentiac et 

scientia t 'itioni*. Tho mistae enim contenderunt illam esse 
prorsus adaequatam , ceteri refragati sunt et iuadaequatam 
proclamarunt co quod praeter cognitionem possibilium et 
futurorum, admittenda sit cognitio futurorum conditiona- 
torum. Scientiam hanc molinistae, cougruistae, et augusti- 
niani mediam vocarunt , quatenus ejus objectum locum 
medium tenet inter mere possibilia , et absolute futura ; 
et cam revocant veluti speciem ad scientiam simplicis in- 
tclligentiae ; eandem veteres exploratricein vocarunt. 

332. Thomistae igitur qui unicum medium ad futura 
cognoscenda Deo assignant , nempe decreta , respuunt 
scientiam mediam veluti novam , atque ad summum ab 
arianis et semipelagiauis invectam. Verum cum repugnare 
non potuerint apertis Scripturarum testimoniis , communi 
doctrinae patrum in admittenda scientia futurorum condi- 
tionatorum , tandem et ipsi eam admiserunt. Ut tamen cam 
componerent cum doctrina ipsorum fundamentali de unico 
medio quod Deo suppetit cognoscendi futura libera, quae- 
cumque demum sint sive absoluta sive condi tionata , in 
decretis , adnisi sunt ostendere Deum futura condit ionata 
cognoscere in decretis excogitatis primum a P. Alvarez , 
subjective absolutis et objective conditionatis. Quo nomine 
significant decreta illa quibus Deus sibi proponit aliquid 
faecre , dummodo ponatur conditio , quae iterum pendet a 
decreto suo objecti vo. Exemplo sit conversio Petri: Deus 
decrevit convertere Petrum, si ipseinet decernat movere Pe- 
trum gratia sua ad poenitentiam. Si Deus secundum hoc 
decretum faciat , dandi scilicet gratiam suam efficacem qua 
Petrus permoveatur ad poenitentiam , Deus videt in hoc 
secundo decreto conversionem certo futuram , quia condi- 
tionem a qua poenitentia pendet, ipse decrevit ponere ; quod 
si decreverit hanc conditionem non ponere , hanc non videt 
futuram conversionem , imo videt contrarium. Ejusmodi 
decreta subjective absoluta ct objective conditionata distin- 
guuntur a decretis mere objcctivis , in co quod baec omnino 
seu unice penderent ab objecto absque ullo decreto Dei 

ponendi ex se hanc conditionem , et hoc modo concipitur: 
J)cceriio Petrum salvare , si ipse assentiatur gratiae meae 
quam ei tribuo , etsi eidem resistere possit camque re- 
spuere. * 

333. Itaque tota controversia huc revocatur , utrum 
admitti debeant decreta ejusmodi subjective absoluta et 
objective conditionata, modo exposito, an non ; Si debent 
ea admitti , non datur scientia media ; si nori debent ad- 
mitti , ac sufficiant decreta mere objective conditionata , 
datur scientia media , quae nihil aliud est nisi scientia futu- 
rorum conditionatorum objectiva absque ullo decreto 
subjective absoluto , et objective conditionato. Thomistae 
affirmant ex suis principiis , alioquin non posset concipi 
cognitio certa horum conditiouatorum futurorum , cum 
Deus ea videre non possit in se quia non extitura sunt , 
neque potest videre in sua causa proxima , voluntate nempe 
humana , quae praeterquam quod indifferens est ad utrum- 
que , deficiente conditione , numquam habebitur electio ; 
restat proinde ut unice cognoscantur a Deo iu recensitis 
decretis. 

334. Reliqui vero theologi respuunt ejusmodi decreta, 
quae, relictis ambagibus , revocantur ad decreta unice sub- 
jectiva. Nam, ajunt ipsi , Deum decernere subjective con- 
versionem Petri , si ipsemet decernat gratiam efficacem dare, 
est dicere : volo , seu absolute decerno conversionem Petri ; 
contra vero si decernat non dare , perinde est ac dicere: 
nolo , vel decerno non converti Petrum. Insuper recens 
horum decretorum inventum objiciunt veluti toti antiquitati 
incognitum. Cum vero ex altera parte, fatentibus jam tho- 
mistis , universa antiquitas admiserit scientiam futurorum 
conditionatorum , nonnisi absurde arianis aut semipelagia- 
nis tribuitur invectio scientiae mediae , qui nonnisi scientia 
conditionatorum abutebantur. Demum, subdunt , ecquis di- 
xerit aliud medium divinae scientiae non suppetere praeter 
illa decreta de quibus nihil in Scriptura, nihil in patribus 
occurrit ? Quare ad summum non fateri ingenue cum Au- 

stino imbecillitatem nostram circa rationem qua Deus sive 
futura absolutai, sive conditionata cognoscat? 

- i 335. Nostri instituti profecto non est , ut professi su- 
mus , hasce discutere quaestiones , unum contenti sumus 
animadvertere , uti pariter praemisimus , nunc vix non 
obsoletas dici posse has disceptationes. Fundamentum si- 
quidem et: haec habet in antiquiori philosophia , quae cum 
omnino , aut pene universi m exulaverit e scholis nostris , 
ac vix philosophus supersit qui non doceat Deum cuncta 
immediate cognoscere , patet nec huic disceptationi locum 
superesse. Restat proinde , ut theologi oinnes , his feriati 
domesticis controversiis, uno animo conjunctisque viribus 
pugnent adversus veros religionis catholicae hostes. 

CAPUT II. 

DE VOLUPTATE DEI 

336. Voluntas definitur facultas appetendi bonum ac 
malum aversandi mente praecognitum. Voluntas in Deo 
quum identiticetur cum divina essentia a qua nonnisi vir- 
tualitcr distinguitur , sequitur eam unicam , siinplici&imam 
ac perfectissimam esse. 

337. Objeetive tamen, seu ex parte rei volitae , virtuali- 
ter multiplex distinguitur , prout nempe iu diversa objecta 
ac diversa ratione divina voluntas tendit. 

338. Ac 1° quidem distinguitur in voluntatem bcnepla - - 
citi, et in voluntatem signi. Voluntas beneplaciti est vo- 
luntas proprie dicta, ut loquitur s. Tliomas p. I. q. 19. 
ar. 2. , quia vere Deo inest; voluntas signi improprie ac 
metaphorice voluntas dicitur , cum non sit nisi signum 
voluntatis , uti improprie instrumentum a tabellione dige- 
stum vocatur voluntas testatoris. Ut autem signum verax 
sit , debet exprimere seu significare voluntatem ejus qui 
eam per signum manifestat , alioquin esset fallax ac men- 
dax. Sigua quibus Deus voluntatem suam patefacit plura 

sunt , quinque tamen recensentur praecipua , praeceptum, 
prohibitio , consilium , permissio et operatio ; praeceptum 
quidem, consilium, et operatio respectu boni, ait s.Thomas 
1. c. ar. 2. : prohibitio et permissio respectu mali , com- 
prehendi autem solent hoc versu : 

Praecipit aut prohibet , permittit , consulit , implet. 

339. 2°, Voluntas beneplaciti juxta eundem Angelicum 
doctorem Deverit. q. 33. ar. 3. distinguitur in anteceden- 
tem et consequentem. Antecedens porro ex s. Jo. Damasceno 
De fide orthodoxa lib. 2. c. 29. ea est quam Deus habet ex 
se ipso , seu cujus ipse auctor sit , nulla scilicet expectata 
occasione aut causa ex parte creaturarum. Talis est voluntas 
salvandi reprobos. Voluntas consequens ea 'est quam Deus 
non habet ex se solo , sed data occasione aut causa ex 
parte creaturarum ; seu ut inquit idem Sanctus , ex nostra 
causa ortum habens. Nempe ut clarius adhuc exponit s.Tho- 

. mas in 1. Sent. dist. 46. q. 1. ar. 1. Voluntas consequens 
ea dicitur eo quod praesupponit praescientiam operum , non 
tanquam causam voluntatis , sed quasi rationem voliti. Talis 
est voluntas damnandi reprobos , illorum praevisa impoeni- 
tentia finali. Hoc ipsum illustrat s. Doctor exemplo judicis 
ex se volentis omnem hominem vivere , et , cognita reitate , 
homicidam suspendi : s.Jo. Chrysostomus vocat voluntatem 
antecedentem primam , consequentem vero secundam. 

340. 3° Haec ipsa beneplaciti voluntas distinguitur in 
efficacem et inefficacem. Voluntas efficax ea dicitur, qua Deus 
ita effectum intendit ut omnia obstacula vincat. Quo sensu 
scribit Apostolus Rom. 9, 19. Voluntati ejus quis resistit ? 
Inefficax ea dicitur, qua etiamsi Deus aliquid velit non ei 
tamen propositum est omnia impedimenta superare ; hoc 
sensu dixit Christus Matth. 23,37. Jerusalem ... quoties volui 
congregare filios tuos , quemadmodum gallina congregat pullos 
suos sub alas , et noluisti. Voluntas proinde Dei efficax sem- 
per impletur , non item vero voluntas inefficax. 

34 1 . 4° Haec insuper voluntas distinguitur in absolutam 
, et conditionatam. Absoluta ea dicitur qua Deus absque ulla 

conditione ex parte objecti aliquid vult , bac ratione vult 
observationem mandatorum suorum. Conditionata ea est 
quae aliquam ex parte objecti conditionem includit ut 
adimpleatur ; hac ratione Deus voluit populum suum ab 
hostibus defendere ei que opem ferre , dummodo custodiret 
mandata ipsius , nec coluerit deos alienos. Voluntas porro 
absoluta permisceri non debet cum efficaci ; nam omnis 
quidem voluntas Dei efficax etiam absoluta est , non autem 
e converso ; cum possit voluntas absoluta non adimpleri 
ut patet ex mandatorum observatione, a qua saepe numero 
homines recedunt, licet eam Deus absolute velit. Vulgo 
tamen promiscue usurpatur utraque voluntas. 

342. Circa has praecipuas divisiones voluntatis divinae 
objectivae , nulla viget controversia. Non minima tamen 
excitata est a jansenistis , qui contendunt voluntatem be- 
neplaciti semper adimpleri , ex quo inferunt Deo haud 
inesse hanc voluntatem salvandi omnes homines , sed solum 
voluntatem signi adeoque impropriam ac metaphoricam , 
qualem etiam ei tribuunt quoad observationem divinorum 
praeceptorum. Quamvis praeterea iidem agnoscant distin- 
ctionem voluntatis Dei in autecedentem et consequentem, 
autumant nihilominus hanc in ordine ad hominum salutem 
desumendam esse ex peccato originali. Nam juxta ipsos 
Deus quidem habuit voluntatem omnes homines salvandi , 
antecedenter tamen ad praevisionem originalis noxae ; con- 
sequenter vero ad ejus praevisionem Deus jam non habuit 
voluntatem salvandi nisi solos electos et praedestinatos , 
unde sequitur ex ipsorum sententia Christum mortuum esse 
pariter pro solis electis ; quoad reliquos autem Deum non 
habere nisi voluntatem metaphoricam , et ex hac volantate 
Christum pro reprobis mortuum esse. Haec exeerabiiis do- 
ctrina est , quam impugnandam assumimus. 

PROPOSITIO 

Deus , supposito etiam peccato originali , voluntate bene- 
placiti seria et antecedente , vult omnes homines salvos 
Jieri , et Christus pro omnibus mortuus est 

343. Haec propositio ex ea parte quae complectitur 
alios praeter praedestinatos , de fide est , ex ea vero quae 
omnes prorsus homines includit , vera , pia , catholica et 
fidei proxima est , sive quoad voluntatem Dei , sive quoad 
mortem Christi. De fide esse quoad eam partem quae alios 
quam praedestinatos complectitur , patet ex censura propo- 
sitionis V. Jansenii in Constit. Cum ex occasione Innocentii X. 
et Alexandri VII. ab universa Ecclesia receptis. Semipelagia- 
num est dicere Christum pro omnibus omnino hominibus mor- 
tuum esse aut Sanguinem fudisse ; falsam , temerariam , scan- 
dalosam, et intellectam eo sensu , ut Christus pro salute dum- 
taxat praedestinatorum mortuus sit , impiam , blasphemam , 
contumeliosam , divinae pietati derogantem et haereticam de- 
claramus , et uti talem damnamus. Ergo contradictoria pro- 
positio : Christus pro aliis quam pro praedestinatis mortuus 
est et Sanguinem suum fudit , de fide est. Cura vero corre- 
lativa sint mors Christi pro hominibus et voluntas Dei eos 
salvandi , sequitur eadem certitudine constare de morte 
Christi , ac de voluntate Dei circa hominum salutem. Veram 
porro piam, catholicam ac fidei proximam esse propositionem 
ex ea parte quae includit omnes homines , ex firmissimis 
quibus innititur fundamentis , unicuique facile patebit. 

344. Deum igitur in primis velle voluntate beneplaciti 
seria et antecedente omnes homines salvos fieri, ceteris prae- 
termissis, sic ex Pauli apostoli testimonio luculentissimo 
1. ad Timoth. 2, 1 seqq. evincimus: Obsecro igitur, scribit, 
primum omnium fieri obsecrationes, orationes, postulationes , 
gratiarum actiones pro omnibus hominibus . . . Hoc enim 
bonum est, et acceptum coram Salvatore nostro Deo; qui omnes 
homines vult salvos fieri , ct ad agnitionem veritatis venire. 


TRACTATUS DE DEO UNO 


116 

Unus enim Deus , unus et mediator Dei et hominum , homo 
Christus Jesus , qui dedit redemptionem semeiipsum pro omni- 
bus. Atqui dum hic dicit Deum velle omnes homines salvos 
fieri , omnes prorsus et singulos , nemine excepto , signifi- 
cat Apostolus. Ergo. 

345. Etenim •) tam late patet in v. 4. omnes homines , 
quam in v. 1 . pro omnibus hominibus ; siquidem ideo vult 
Apostolus ut pro omnibus hominibus orent fideles , quia Deus 
vult omnes homines salvos fieri. Ergo sicut pro omnibus omni- 
no hominibus , nemine excepto , nobis orandum esse asse- 
ruit v. 1 . ut patet ex praxi Ecclesiae Apostolum sic intelli- 
gentis , ut fatetur vel ipse Estius Comment . in hunc loc., ita 
in v. 4. affirmat Apostolus Deum velle omnes prorsus ho- 
mines, nemine excepto , salvos fieri. 

346. b ) Nec minus idipsum luculenter evincunt rationes 
quas urget Apostolus w. 5. et 6. ad probandum Deum velle 
hominum salutem. Nimirum , quia unus est Deus omnium, 
ct quia Jesus Christus omnium hominum mediator est , et hic 
mediator noster dedit semetipsum redemptionem pro omnibus ; 
atqui Deus est omnium hominum , nemine excepto , crea- 
tor ; Jesus Christus est omnium hominum, nemine excluso, 
mediator ; pro omnibus hominibus redimendis , nemine 
excepto , semetipsum obtulit hic mediator Dei et homi- 
num ; ergo Deus vult omnes homines , nemine excepto , 
salvare. 

347. c ) Idem evincitur ex generali illa tradita ab Au- 
gustino regula interpretandi Scripturas , juxta quam in 
sensu proprio et secundum totam amplitudinem suam Scri- 
pturae verba intelligenda sunt , nisi vel alia Scripturae loca, 
vel evidens aliqua ratio , seu potius traditio aliter poscant; 
atqui verba Apostoli omnes et omnibus quominus in tota sua 
amplitudine sint intelligenda , et verbum vult in significa- 
tione propria sit accipiendum non solum tria recensita 
suadent , sed plane ita esse accipienda et intelligenda ne- 
cessario exposcunt ; etenim Apostolus Petrus in ep. 2. 
c. 3,9. ad omnem excludendam exceptionem ab hac sincera 


r 


9 


Digitized by Google 


PAHT. III. CAP. II. DE VOLUNTATE DEI. 117 

Dei voluntate salvandi omnes homines scribit : Nolens ali- 
quem perire , sed omnes ad poenitentiam reverti. Quod igitur 
alter Apostolus propositione generali affirmativa adstruit , 
adstruit alter propositione . generali negativa. 

348. Itaque alia Scripturae loca juxta Augustini regulam 
non solum non obstant amplissimae significationi vocum 
omnes et omnibus textus Paulini , sed eam imo postu- 
lant ; restat ut expendamus an id ipsum efficiat etiam tra- 
ditio. Porro extra omne dubium est traditionem , eandem 
universalem significationem verbis Pauli tribuisse. Omissis 
vero patribus Graecis , quos omnes adversus se esse ultro 
dat Jansenius , testes hujus traditionis exhibemus patres 
Latinos. S. Augustinus in lib. De spiritu et littera cap. 23. 
haec habet : Vult autem Deus omnes homines salvos Jieri , et 
m cognitionem veritatis venire , non sic tamen , ut eis adimat 
liberum arbitrium , quo vel bene vel male utentes , justissime 
judicentur. Illos itaque omnes Deus ex Augustino , vult sal- 
vos Jieri , quos justissime judicabit; atqui procul dubio Deus 
omnes ac singulos omnino homines judicaturus justissime 
est ; ergo omnes prorsus ac singulos homines Deus vult 
salvos fieri. Quum vim argumenti senserit Jansenius, ut ab 
eo se subduceret contendit allegata verba non ex propria 
sententia s. Augustinum attulisse, sed veluti objectionem 
sibi a pelagianis propositam. Ast inepte , ut patet ex verbis 
ipsis quibus orsus est s. Doctor caput immediate subsequens: 
Haec disputatio , si quaestioni illi solvendae ( cur scilicet non 
omnes de facto salventur , si Deus vult omnes salvos fieri) 
sufficit f sufjiciat ; quod de haeretica doctrina dici profecto 
a s. Augustino non potuisset. 

349. Hoc sensu propterea de universali voluntate Dei 
intellexit verba Augustini s. Prosper , qui in responsione ad 
secundam objectionem Yincentianam magistri sui fidelissimus 
discipulus paucis ac dilucide illius mentem exponit scribens ; 
Remota hac discretione quam divina scientia intra secretum 
justitiae suae continet , sincerissime credendum , ac profiten- 
dum est Deum velle , ut omnes homines salvi Jiant. Siquidem 

Apostolus , cujus ista sententia est , sollicitissime praecipit , 
quod in omnibus Ecclesiis piissime custoditur , ut Deo pro omni- 
bus hominibus supplicetur ; ex quibus quod multi pereunt , 
pereuntium est meritum , quod multi salventur , salvantis est 
donum. Quae si bene perpendantur , evincunt hanc fuisse 
mentem Augustini , Apostolum scilicet docuisse Deum vo- 
luntate antecedente vera ac sincera omnium prorsus homi- 
num velle salutem. 

350. His adjici debet celebratissimus auctor librorum 
De vocatione gentium , qui ab aliis ipse Prosper, ab abis vero 
s. Leo M. creditur. Hic igitur lib. 1. cap. 12. ex sensu ac 
praxi Ecclesiae universalis probat allegata Apostoli verba 
Deus vult etc. intelligenda esse de, omnibus hominibus , et 
lib. 2. cap. 30. concludit : Tribus saluberrimis et veracissimis 
definitionibus simus innixi , quarum una profitetur aeiemum 
et proprium divinae esse bonitatis , ut omnes homines salvos 
fieri velit . 

351. Concilium praeterea Carisiacum adversus Gothe- 
scalcum praedestiuatianum statuit Capitulo III. Deus omni- 
potens omnes homines sine exceptione vult salvos fieri , licet non 
omnes salventur . Hauc eandem doctrinam , patrum vestigia 
secuti . professi sunt scholarum principes Magister senten- 
tiarum , s. Thomas , Scotus , s. Bonaventura. 

352. Quod spectat ad alteram propositionis partem de 
morte Christi pro omnibus , qua hactenus dicta mirifice 
confirmantur, eam evincimus ex ejusdem Apostoli verbis, 
qui Bom. 5,18. scribit : Sicut per unius delictum in omnes 
homines (peccatum pertransiit) in condemnationem , sic et per 
unius justitiam in omnes homines ( redemptio Christi pertran- 
siit) in justificationem vitae , quantum scihcet ex parte Chri- 
sti fuit. Ac rursum 2. ad Cor. 5, 14. Si unus , inquit , pro 
omnibus mortuus est , ergo omnes • mortui sunt. Ex Apostolo 
igitur , Christus pro iis omnibus mortuus est qui mortui 
sunt per peccatum in Adam , atqui omnes et singuli ho- 
mines ( una excepta B. Virgine ex privilegio ) in Adam 
mortui sunt ; ergo pro omnibus et singulis mortuus est 

Christus. Id ipsum docet s. Joannes ep. 1. c. 2 j 2. scri- 
bens : Ipse ( Christus ) est propitiatio pro peccatis nostris ( fi- 
delium ) ; non pro nostris autem tantum , sed etiam pro totius 
mundi. 

353. Communis proinde et unanimis facta est doctrina 
apud patres j inter quos s. Leo M. Senn. 1 . de Nativ. c. 1 . 
ita loquitur : Sicut nullum a reatu liberum reperit , sic li- 
berandis omnibus venit. S. Ambrosius : Sol ille justitiae , in- 
quit ( Serm. 8. in Ps. 1 1 8. n. 57 ) , omnibus ortus est , omnibus 
venit , omnibus passus est .... Si quis autem non credit in 
Christum , generali beneficio ipse se fraudat , ut si quis clausis 
fenestris radios solis excludit , non ideo sol non ortus est omni- 
bus , quia calore ejus se fraudavit. S. Augustinus Enarr. in 
Ps. 95. n. 15. Judicabit, inquit , orbem terrarum in aequitate , 
non partem , quia non partem emit ; totum judicare debet , 
quia pro toto pretium dedit. Et hoc adversus donatistas ; 
scribens vero adversus Julianum pelagiauum, qui negabat 
transmissionem peccati originalis lib. 2. adversus illum as* 
sumit Christi mortem pro omnibus veluti medium proba- 
tionis ad ostendendam propagationem peccati originalis in 
omnes prorsus homines ; ex quo discimus aetate illa magis 
notam fuisse Christi pro o mnib us mortem quam ipsam pec* 
cati originalis propagationem. S. Augustino consonat s. Pro- 
sper, ut solet , nam in Respons. ad IX. artic. Gallorum scribit 
de Christo : Dedit pro mundo Sanguinem suum et mundus re- 
dimi noluit. Quapropter concilium Tridentinum sess. 6. c. 3. 
hanc doctrinam veluti certam ratamque supponit dicens : 
Verum etsi ille ( Christus ) pro omnibus mortuus est , non 
omnes tamen mortis ejus beneficium recipiunt , sed ii dumtaxat , 
quibus meritum passionis ejus communicatur. 

354. Si enim aliqui essent pro quibus dici posset Chri- 
stum mortuum non esse , adversariis ipsis fatentibus , ii 
profecto sunt quibus beneheium mortis ac redemptionis ejus 
non applicatur ; atqui tamen ex conc. Tridentino etiam pro 
his Christus mortuus est , ergo ex eodem concilio Christus 
reipsa pro omnibus omnino hominibus mortuas dici debet. 

Miror proinde qui factum sit , ut nonnulli auctores catho- 
lico licet nomine gloriantes , quas hactenus adstruximus 
veritates vel in dubium potuerint revocare. 

» 

DIFFICULTATES 

f 

Adversus voluntatem Dei salvandi omnes 

355. I. Obj. 1° Ex Scriptura generalis ejusmodi Dei 
voluntas minime adstruitur , cum notum sit voces omnes , 
omnis etc. coarctari ad multos, ut patet ex Gen. 6, 12. 
Omnis caro corruperat viam suam , et alibi saepe. 2° Quia 
Scriptura ipsa a propositione illa generali aliquot aperte 
excludit ; antecedenter siquidem ad omne meritum dicitur 
Malach. 1 , 2. 3. Jacob dilexi , Esau autem odio habui. Ergo. 

356. Resp. Ad l m , N. ac Neg. praeterea quod assumitur 
ab adversariis nos generalem Dei voluntatem salvandi omnes 
ex solis vocibus omnes et omnibus etc. adstruere. Nam et ex 
orationis serie , ex scopo Apostoli , ex motivis et rationi- 
bus quas adducit, ostendimus voces has in amplissima seu 
universali significatione ab eodem adhiberi ; et ex collatione 
utriusque apostoli Petri et Pauli ; licet proinde voces istae 
interdum in Scripturis adhibeantur in sensu , ut vocant , 
restrictivo , in allegato tamen Apostoli textu nullo modo 
sensus coarctari potest. 

357. Ad 2 OT , N. Ad prob. D.Dcus Esau odio habuit, id 
est minus dilexit quain Jacob et quidem in ordine ad tem- 
poralia bona , C. vere odio habuit et in ordine ad aeternam 
salutem N. Qui phrasaeologiam hebraicam novit, ignorare 
non potest , hanc inesse vim huic dictioni odio habere cum 
adhibetur comparative , ut significet minorem dilectionem, 
quo sensu dixit Christus Luc. 14 , 26. Qui non odit patrem 
suum et matrem non potest meus esse discipulus , alibi enim 
explicat quidnam sit ejusmodi odium , scilicet minorem 
dilectionem, dicens in loco parallelo Matth. 10,37. Qui amat 
patrem aut matrem plus quam me ... . non est me dignus . 
Accedit quod Deus apud Malachiam boc dixerit in ordine 

ad bona temporalia stirpis Israeliticae , et Idumeae, Aposto- 
lus vero illam praeelectionem profert, ad Rom. 9, 15. veluti 
typum gratuitae vocationis ad fidem. 

358. II. Obj. 1° S. Augustinus constanter rejecit gene- 
ralem illam interpretationem Paulini testimonii de salvandis 
omnibus hominibus tanquam pelagianam ; 2° hoc vero ipso 
quod illa interpretatio pelagianis vehementer placuerit, su- 
specta esse debet viro catholico ; 3° ab iis propterea quam 
maxime abscedit s. Augustinus , qui textus s. Pauli triplicem 
suffecit interpretationem ad illam sententiam coarctandain. 
Etenim in lib. De praedest. sanctorum cap. 8. eam intelligit 
de omnibus salvandis seu de omnibus electis ; in Enchiridio , 
c. 105. exponit dislributive seu de generibus singulorum 
non de singulis generum , quatenus Deus vult aliquot sal- 
vari ex omni statu et conditione hominum ; in lib. De cor - 
rept. et gratia c. 15. explicat de voluitate causali quia Deus 
vult nos velle omnium hominum salitem , minime vero de 
voluntate formali quae Deo insit. Eigo. 

359. Resp. Ad l m , D. In sensi pelagiano , C. in sensu 
catholico /V. Cum pelagiam conteDderent hominum salutem 
a solis pendere naturae viribus ad exclusionem necessitatis 
gratiae , docebant verba Pauli intelligenda esse de volun- 
tate universalissima Dei salvandi onnes homines , dummodo 
isti ex se , seu propriis viribus velint. Hunc sensum , et 
hanc interpretationem utpote haereticam merito constanter 
respuit s. Augustinus. Catholici autem contendunt Deum 
velle omnium salutem quatenus omnibus confert gratiam , 
cui si velint homines assentiri et obsequi , salvari pos- 
sunt. Hanc porro interpretatioiem non solum non respuit 
s. Augustinus , sed expresse , ut vidimus , ipse met eam 
praebuit. . 

360. Ad 2 m , D. Prout ean inteUigebant pelagiani , C. 
prout intelligunt catholici N. In sensu enim exposito non 
solum uti suspecta , sed ut hieretica respui debet generalis 
illa voluntas. Ceterum constat, juxta ipsum Jansenium , 
De gral. lib. 8. c. 21. non mnia quae haeretici docent esse 

haeretica; mos. enim solemnis omnium haereticorum est , ut 
falsis vera misceant , miscendoque perturbent omnia , quo ve- 
nenum quasi meile circumlitum ab incautis cum suavitate hau- 
riatur. 

361. Ad 3 m , D. Suffecit, id est , tres illas adjecit in- 
terpretationes, ut validius eliminaret generalem illam vo- 
luntatem qua pelagiaui ac semipelagiani abutebantur , C. 
ad cxclusiouem interpretationis catholicae N. Cum enim illi 
semper prae ore habuerint hunc textum Apostoli ad suos 
adstruendos errores , ideo s. Doctor ad eum ipsis eripien- 
dum exponit de voluntate consequente et efficaci , qua Deus 
reipsa non vult salvare nisi salvandos sive electos , et qui- 
dem ex omni classe , ac vult praeterea ut nos omnium 
optemus indiscriminatim salutem cum ignoremus quinam ex 
horum numero sint. Sed cum s. Augustinus de voluntate 
antecedente verba Apostoli intelligit eam ad omnes prorsus 
homines extendit. 

362. IIL Obj. S. iugustinus nullam unquam in Deo 

agnovit voluntatem anecedentem et conditionatam quae 
non adimpleatur. Sane ia Enchiridio c. 95. scribit : In cla- 
rissima sapientiae luce videbitur . . . quam certa , immutabilis , 
ejficacissima sit voluntas Dei ; quam multa possit et non velit , 
nihil autem velit quod non possit ; item cap. 96. adjicit , 
quod nisi credamus , perclitatur ipsum nostrae confessionis 
initium , qua nos in Deum Patrem Omnipotentem credere con- 
fitemur. Cap. 97. id confirnat exemplo parvulorum qui non 
pervenerunt ad baptisma de quibus dici nequit quod no- 
luerint , et objectis sibi Clristi verbis : Quoties volui con- 
gregare filios tuos et noluisti , interrogat : Et ubi est illa omni- 
potentia quae in coelo et in erra omnia , quaecumque voluit, 
fecit, si colligere filios JerusUem voluit et non fecit.? Demum 
c. 103. tribus expositis allats Paulini textus interpretatio- 
nibus , concludit quamcumqie aliam admitti posse , dum 
tamen credere non cogamur , tliquid Deum omnipotentem vo- 
luisse fieri , factumque non esse. Ergo. . . 

363. Resp. D. S. Augustinis nullam voluntatem in Deo 

agnovit consequentem , efficacem et absolutam , quae non 
impleatur , C. antecedentem et conditionatam ex parte 
objecti N. Jam vero omnia adducta testimonia sunt de 
voluntate consequente efficaci et absoluta quam erga ele- 
ctos pelagiani admittere detrectabant. In horum enim sy- 
stemate omnis voluntas Dei est conditionata , conditione 
unice se tenente ex parte creaturae et quidem viribus pro- 
priis volentis. Ad quod systema fulciendum abutebantur 
verbis Apostoli : • Deus vult omnes etc. , et Christi ipsius : 
Quoties volui ... et noluisti. Voluntatem autem anteceden- 
tem et conditionatam , quae non impleatur in sensu catho- 
lico s. Augustinum agnovisse patet ex eodem Enchiridio 
cap. 105. ubi eam admittit respectu salvationis omnium 
hominum , et Angelorum , qui quamvis omnes gratia prae- 
diti fuerint , ipso Jansenio fatente , non omnes tamen salvi 
facti sunt. 

364. IV. Obj. Juxta s. Thomam voluntas antecedens ea 
est quae praescindit ab omnibus creaturae circumstantiis , 
cui nisi adjiciatur voluntas consequens nullum habet effe- 
ctum , ut ipse loquitur in 1. Sent. d. 47. q. 1. ar. 2. qua- 
lem nempe habet judex salvandi hominem priusquam con- 
stet de ejus homicidio : hanc proinde vocat velleitatem et 
complacentiam , quam etiam habet Deus de salute daemo- 
num et damnatorum. Ergo ex his principiis Deus, suppo- 
sito in homine peccato originali , non amplius habet veram 
voluntatem salvandi omnes. 

365. Resp. D. A. Voluntas antecedens ex s. Doctore 
ea est quae praescindit ab omnibus circumstantiis particula^ 
ribus creaturae , C. communibus , cujusmodi est peccatum 
originale, N. Id constat ex definitione quam ipscmet praebet 
voluntatis antecedentis et consequentis ; nam prima est quae 
praescindit a praescientia operum , secunda est quae supponit 
praescientiam operum , ac propterea dissensum , aut assensum 
gratiae. Hoc sensu voluntas antecedens non habet effectum 
scilicet principalem , cujusmodi est salus ipsa formalis , 
habet tamen effectum quoad largitionem gratiae. Compa- 

ratio porro judicis non est adaequata y quia ipse nullum 
medium suppeditat reo evadendi , uti suppeditat Deus gra- 
tia sua. Dum vero voluntatem illam antecedentem vocat 
velleitatem aut complacentiam , non absolute sed comparate 
ad voluntatem consequentem ita vocat , et in ordine ad 
salutem formalem , seu in actu secundo. Sane in op. Coni. 
Gent. 1. 3. c. 49. s. Thomas docet , Deum quantum in se 
est omnibus gratiam tribuere, quia vult omnes homines sal- 
vos fieri , eosque solum damnari qui eam ex propria culpa 
respuunt , seu ei resistunt. 

366. V. Obj. 1° Voluntas conditionata est illusoria , 
cum a Deo ipso pendeat ponere conditionem per gratiam 
efficacem ; 2° est Deo indigna quasi ipse a creatura pendere 
deberet ; 3° si Deus insuper vult omnes homines salvos 
fieri , quorsum oratio , quam tamen Apostolus pro omnibus 
faciendam praecipit ? Ergo. 

367. Resp. Ad l ro , D. In sensu Jansenii , conditione 
unice se tenente ex parte Dei per gratiam physice ac ne- 
cessario praedeterminantem , C . in sensu concilii Tridentini 
adeoque Ecclesiae catholicae , per gratiam cui potest huma- 
na voluntas resistere aut obtemperare N. 

368. Ad 2 m , A J eg. Nam Deus non vult nos salvare 
nisi per liberam cooperationem gratiae suae , ut ratio me- 
riti habeatur. 

369. Ad 3 m , Neg. cum Deus possit alligare gratias suas 
orationibus nostris. Hinc Deum etiam oramus pro Ecclesia 
de cujus tamen firmitate certi sumus. 

DIFFICULTATES 

Adversus mortem Christi pro omnibus 

370. I. Ohj. Scriptura ipsa ad multos coarctat quod 
alibi dicitur de Christi morte pro omnibus. Etenim 1° Chri- 
stus Matth. 20, 28. profitetur se venisse ad dandam animam 
suam redemptionem pro multis ; sic ib. 26, 28. Hic est , in- 
quit , Sanguis Novi Testamenti , qui pro multis effundetur in 

remissionem peccatorum; seu , ut legitur apud Lucam 22, 20. 
Qui pro vobis fundetur ; nempe declarat .Sanguinem suum 
effundendum pro solis electis cujusmodi erant apostoli. 
Quo sensu Apostolus Hebr. 9, 28. scripsit: Christus semel 
oblatus est ad muUorum exhaurienda peccata. 2° Sane Scri- 
pturam ad solos electos Christi redemptionem restringere 
manifestum littum ex Jo. 10, 15. ubi Christus ait : Am- 
mam meam pono pro ovibus meis; tum ex Matth. 15. se 
missum non esse declarat nisi ad oves quae perierunt domus 
Israel; quod et in Apocal. 5,9. confirmatur; legimus 
enim : Redemisti nos Deo in Sanguine tuo ex omni tribu et 
lingua. Ergo. 

371, Resp. D. A. Scriptura coarctat ad multos quod 
dicitur alibi de Christi morte pro omnibus quoad effectum 
seu in actu 6ecundo , C. quoad affectum et in actu pri- 
mo N, Christus Dominus venit ad redimendum universum 
genus humanum , quod per noxam originalem perierat , ac 
si de adultis sermo sit, innumeris peccatis personalibus se 
inquinaverat , adeoque obtulit se ipsum hostiam pro pec- 
catis totius mundi ; meruitque omnibus gratias necessarias , 
quibus si velint homines cooperari , possint salutem adipisci 
aeternam. Ex his plures obsequuntur ac plures resistunt. 
Qui obsequuntur usque in finem salvantur de facto ; qui 
resistunt aeternum pereunt. Si igitur disseratur de Christi 
intentione et affectu , Christus pro omnibus passus et mor- 
tuus est , si disseratur de actuali consecutione et salute 
formali, dici potest mortuus pro solis electis , quatenus isti 
praevisi sunt fideles gratiis conferendis. Proinde ex sola 
hominum malitia fit ut ipsi fructum finalem Christi passio- 
nis non consequantur, etsi media ad illum obtinendum omnes 
habuerint ac jugiter habeant. Hac ratione exponi debent 
objecta Scripturarum testimonia ,* aliaque ejusmodi quae 
afferri possent. 

372. II. Obj. Christus non oravit nisi pro multis , ergo 
reipsa nonnisi pro multis mortuus est. Jo. enim 17. Chri- 
stus sic Patrem orat : Non pro mundo rogo , sed pro his , 

quos dedisti mihi. 2° Profecto si Christus pro omnibus or as- 
set, omnium obtinuisset salutem , dicente ipso Jo. 11, 42. 
Ego sciebam; quia semper me audis; et Apostolus Hebr. 5, 7. 
de Christo scribit : Bscauditus est pro sua reverentia ; 3° di- 
cendum est igitur cum Jansenio De Grat. lib. 3. c. 21. 
Christum orasse pro quibusdam ut salvarentur ; pro abis , 
ut justificarentur ; pro abis ut crederent sine charitate , 
eodemque modo pro tribus his classibus mortuum esse. 
4° Nec aliter esse potest , dicente Augustino De civit . Dei 
lib. 21. c. 24. Si de aliquibus certa esset (Ecclesia) , quod 
praedestinati sint in aeternum ignem ire cum diabolo tam pro 
eis non oraret, quam nec pro ipso. Christus porro optime 
noverat reprobos ad aeternum ignem destinatos , pro eis 
igitur nec oravit nec mortuus est , aboquin 5° poenas luis- 
set peccatis reproborum debitas, qui proinde jam damnari 
non possent. Ergo. 

373. Resp. D. A. Non oravit nisi pro multis aliquando, 
Tr. semper N. Ad 1. vero prob. D. Illa speciali orationis 
parte, Tr. vel C. in ejusdem orationis decursu et alibi N. Si- 
quidem ibid. v. 20. Christus orat : et pro cis qui credituri 
sunt per verbum eorum in me. Insuper Luc. 23, 34. oravit 
pro suis tortoribus: Pater dimitte illis ; et Luc. 6, 12. erat 
pernoctans in oratione Dei. 

374. Ad 2 m , D. Si orasset pro salute ipsa formali, C. 
si oravit pro omnium salute in ordine ad media, quibus 
homines cooperarentur N. 

375. Ad 3 m , D. In ordine ad ipsam aeternam salutem, 
in quem finem et vocatio , ac justificatio aliaque omnia 
referuntur , C. ad illius exclusionem N. Horribile hoc esset 
ac Deo indignum , nam solum orasset ut deteriores poe- 
nas incurrerent innumeri prope homines. 

376. Ad 4 m , Dist. sensum verborum s. Augustini : Non 
oraret consequenter ad praevisam eorum damnationem , C . 
non oraret anteccdenter ad ejusmodi praevisionem N. Sic 
etiam : Christus pro eis non oravit consequenter ad prae- 
visam eorum damnationem , C. anteccdenter /V. Damnatio 

enim non esi nisi effectus abusus gratiarum , quas Christus 
omnibus promeruit , ac reipsa suo modo omnibus largitur, 
ut idoneo loco ostendemus. 

377. Ad 5 m , D. Christus poenas luisset reprobis debitas 
conditionatc , C. absolute N. Nempe obtulit se ipsum uti 
victimam pro peccatis totius mundi , ct pro omnium pec- 
catis poenas luit , ita tamen ut uniuscujusque esset fideli 
ad gratias sibi promeritas cooperatione , et applicatione 
meritorum Christi poenas sibi debitas vitare , quod si haec 
homines negligant, procul dubio aeternum peribunt, etiamsi 
Christus ipsorum peccatis debitas poenas luerit. 

378. III. Obj. S. Augustinus ejusque fideles discipuli 
aperte docent Christum pro solis electis mortuum esse. Nam 
exponens s. Doctor Tract. 1. in epist. Joan. n. 8. Apo- 
stoli verba : Ipse est propitiatio . . . pro totius mundi ; Ec- 
clesiam mundi nomine significatam affirmat pro qua Chri- 
stus tantum mortuus est; sic in Tract 52. in Jo. illud Chri- 
sti : Omnia traham ad me ipsum , exponit de omnibus prae- 
destinatis; et in lib. 21. De civit. Dei c. 24. verba Apostoli 
Rom. 1 1 . Conclusit omnia in incredulitate , ut omnium mise- 
reatur, sic enarrat: Omnium miseretur vasorum misericordiae... 
eorum scilicet , quos ex gentibus et eorum quos ex judaeis 
praedestinavit , vocavit , justificavit , glorificavit. Hinc semper 
sibi cohaerens , Epist. 169. ad Evodium scribit : Non perit 
unus ex illis pro quibus mortuus est Christus ; et in lib. 1 . 
De adulterinis conjugiis c. 15. Omnis , inquit, qui Sanguine 
Christi redemptus est , homo est : Non tamen omnis , qui homo 
est , etiam Sanguine Christi redemptus est. In hac s. Augu- 
stini schola enutriti Prudentius episcopus Trccensis in 
Tractatoria ; s. Remigius episcopus Lugdunensis in lib. De 
tribus epistolis , et in lib. De tuenda veritate Scripturae id 
ipsum docuerunt ; item concilium Yalentinum III. quod una 
cum Remigio damnavit capitulum IV. Carisiacum de Christi 
morte pro omnibus , ac definivit Christum pro solis credenti- 
bus mortuum esse, quod et praestiterunt concilia Lingonense 
et Tullense quorum capitula probavit Nicolaus I. Ergo. 

379. Rcsp. D. A. S. Augustinus ejusque discipuli do- 
cuerunt Christum pro solis electis mortuum esse , quatenus 
ratio habeatur salutis formalis in actu secundo , seu quoad 
effectum juxta voluntatem Dei consequentem praevisionem 
horum cooperationem gratiis sibi concessis, C. ad exclu- 
sionem reproborum, quatenus ipsis non promeruerit gratias 
quibus et ipsi cooperantes eandem potuissent obtinere sa- 
lutem juxth voluntatem Dei antecedentem N. Haec vera est 
ratio componendi quae prima fronte inter se pugnantia 
circa Christi mortem Deique voluntatem salvandi homines 
scripsit s. Augustinus. Certum enim est ipsum alibi docere 
nulli unquam dcesse gratiam qua homines si velint bene uti, 
possint salvari ; hanc gratiam Christum omnibus morte sua 
promeruisse. Certum praeterea est objectis verbis s. Au- 
gustinum impugnasse haereticam pelagianorum et semipe- 
lagianorum doctrinam de salute obtinenda solis naturae 
viribus , deque aequali Dei erga omnes homines dilectione, 
posseque omnes homines suis viribus salutem , aut ejusdem 
initium consequi ad gratiae exclusionem. Certum denique 
est pelagianos unicam causam assignasse hominum damna- 
tionis , quod ipsi obstiterint Deo volenti ipsos salvare , quin 
admiserint gratiam quam Deus hominibus largitur ad salu- 
tem assequendam. Haec si prae oculis habeantur , tum 
objecta , tum alia quae afferri possent ex s. Doctore testi- 
monia rite intelligentur. 

380. Quod porro dictum est de s. Augustino , de ejus 
discipulis dici pariter debet ; ex horum autem numero Pru- 
dentius Trecensis excipi debet , cum is delapsus sit in haere- 
sim praedestinatianam. Concilia vero recensita et s. Remi- 
gius damnarunt capitulum IV. Carisiacum errore facti dece- 
pta , quasi Christus mortuus sit pro jam damnatis. 

PARS IV. 

» 

/ 

DE PROVIDENTIA AC DE PRAEDESTINATIONE 

381. Tum generalis rerum omnium providentia tum 
specialis Sanctorum ad gloriam praedestinatio , uti animad- 
vertit s. Thomas 1. p. q. 2. spectant ad divinam scientiam 
et voluntatem. His propterea vindicatis ordo postulat ut 
de providentia et praedestinatione disseramus , acturi de 
visione beatifica, quae finis praedestinationis est, in Tract. 
De Deo Creatore. 

CAPUT I. 

DE PROVIDENTIA 

382. Providentia a s. Th. loc. cit. ar. 1. definitur : 
Ratio ordinis rerum in finem in Deo existens. Duo comple- 
ctitur providentia , ordinationem rerum in finem , ej usque 
per media idonea exeeutionem , primum spectat ad intelle- 
ctum , alterum ad voluntatem. 

383. Plures quovis tempore divinae providentiae hostes 
insurrexerunt , inter quos eminent epicurei , fatalistac , 
philosophi recentiores non pauci in diversis systematibus 
quae invexerunt , quique athei practici jure nuncupari 
possunt. Ast non solum revelatio sed et ratio ipsa Divino 
Numini hanc providentiam rerum omnium etiam minima- 
rum vindicant. 

Vol. II. 

PROPOSITIO 

Datur in Deo providentia quae ad omnia 
cl singula se se extendit 

384. Ad fidem spectat propositio. Sacra eloquia nihil 
magis inculcant quam hanc providentiam quae se ad omnia 
vel minima porrigat. Etenim Sap. 12, 13. legitur: Non 
est alius Deus , quam tu , cui cura est de omnibus. Sortes , 
inquiebat Salomon Prov. 16, 33. mittuntur in sinum , sed 
a Domino temperantur. Sed ceteris prope innumeris omissis, 
nihil illustrius in hanc rem adduci potest sermone Christi , 
apud Matth. 6 , 26 seqq. et apud Lucam c. 12 , 22 seqq. 
in quo distinctissime tradit volatilia coeli , hortorum lilia , 
foenum agri , et capillos capitis omnino Dei providentiae 
ita subjici , ut illorum ne unum quidem cadat absque ejus 
nutu. Exinde colligit Christus multo magis nihil esse vel 
minimum in humanis actibus , quod ab ejus providentia 
ordinatum non sit. 

385. Sed et ratio id luculenter ostendit. Si enim Deus 
utpote infinita sapientia praeditus , nihil casu molitur , pro- 
fecto ad illa omnia ejus providentia se extendat necessc est, 
ad quae se ejus extendit efficientia ; jam vero haec ad mini- 
ma quaeque se se extendit , ergo et illa ; uti praeclare ar- 
gumentatur s. Thomas 1. c. 

386. Jure igitur merito Clemens Alex, affirmat lib. 5. 
Stromatum ; Nec reprehensionem sed poenam mereri cum, qui 
demonstrari sibi petit esse providentiam ; ac lib. 6. Atheum 
vocat qui providentiam esse non putat . Superfluum est pa- 
trum testimonia quae huc referri possent , congerere , cum 
integros tractatus confecerint. 

387. Sedulo tamen advertendum hic est , Deam non 
immediate semper rebus omnibus providere , sed mul- 
tis mediate prospicere , nempe per causas secundas , non 
quidem propter defectum suae virtutis , ut loquitur s. Tho- 
mas 1. c. ar. 3 , sed propter abundantiam suae bonitatis , ut 

dignitatem causa litat is communicet. Quavis autem ratione pro- 
videat , sive immediate sive mediate , obtinet tamen Deus 
semper finem generalem , scilicet gloriam suam , quamvis 
non semper obtineat fines particulares. Ratio vero est, quia 
non omnia efficaciter et absolute intendit , sed plura solum 
condi tionate ; ast has ipsas inordinationes , quas uti pro- 
visor generalis permittit , dirigit ad finem ultimum ac ge- 
neralem efficaciter intentum, et ad ejus assecutionem effi- 
caciter perducit. 


DIFFICULTATES 

388. I. Obj. 1° Praeterquam quod Scripturae ipsae 
insinuant de minutis objectis curam Deo non esse , dicente 
Apostolo 1. Cor. 9, 14. Numquid de bobus cura est Deo? 
et Habacuc 1,4. Facies homines quasi pisces maris et qua- 
si reptile non habens principem ; 2° providentia in Deo 
admitti nequit , quin injustitiae arguatur , impiis enim 
prospera, justis vero adversa passim contingunt; 3° frequen- 
tes illae propterea exortae querelae quibus justi in Scriptu- 
ris ipsis Deum expostulant i Quare impii vivunt ? Sciscitatur 
Job. c. 21 , 7. Quare via impiorum prosperatur ? interrogat 
Psalmista Ps. 72 , 2. qui candide profitetur de se : Mei 
autem pene moti sunt pedes .... pacem peccatorum videns. 
4° Nec omittenda est inaequalis bonorum malorumqne di- 
stributio ; 5° sane quotidiana experientia ostendit non pro 
uniuscujusque meritis , sed pro uniuscujusque industria 
res omnes succedere ; 6° hinc illud Ecclesiastici 15, 14. 
affirmantis Deum hominem reliquisse in manu consilii sui , vel 
ut loquitur Psalmista de impiis , Deum dimisisse eos se- 
cundum desiderium cordis eorum. Ergo. 

389. Resp. Ad l m , D. Scripturae insinuant eandem cu- 
ram specialem non esse Deo de minutis objectis , brutis 
praesertim , quam habet de homine , C. nullam prorsus 
de iis curam habere N. Profecto non alium sensum ad- 
mittunt sive verba Apostoli , quibus significat Deum vo- 
luisse prospicere alimentis praeconum evangelicorum ; nec 

verba Habacuc , quae respective non autem abtoluU intel- 
ligenda sunt, uti exponit s. Thomas p. i. q. 23. ar. 7. 
dum docet Deum praeordinare individua ad species , quae 
peculiari ratione conferunt ad perfectionem universi. 

390. Ad 2 m , JV. Ad prob. vero D . Prospera impiis ac 
justis adversa contingunt ex peculiari ac altiore divinae 
providentiae ordine justissimisque de causis , Tr. vel C. ex 
justitiae defectu N. Ut rite de divina providentia disseratur 
numquam dispesci debet ordo providentiae in hac vita ab 
ordine , qui obtinet in altera vita , sed ambo simul per 
modum unius spectari debent. Quo principio constituto , fa- 
cilis redditur ratio illius apparentis anomaliae, quae in prae- 
sentia cernitur respectu bonorum ac malorum. Justis enim 
per aerumnas , infortunia , insectationes major praebetur 
meriti , adeoque et coronae materia et occasio , purgantur 
melius naevis illis sine quibus vita haec non transigitur , 
vigilantiores ferventioresque redduntur. Malis porro exigua- 
rum quas interdum operantur bonarum actionum retributio 
confertur. Cum utrique ad vitae hujus exitum pervenerint, 
pro ratione meritorum praemium aut poenas consequentur 
aeternas. Supponit praeterea objectio , quod nulla rationo 
probari potest, nempe justos ideo afflictos esse eo quod 
boni sint , impios prosperari eo quod sint mali ; attamen 
huic gratuitae hypo thesi tota nititur argumenti vis. Demum 
neque dc facti veritate constat. 

391. Ad 3 m , D, Et hae querelae proveniebant ex pe- 
culiari zelo quo justi percellebantur gloriae Dei in punitione 
impiorum, C, ex injustitiae alicujus suspicione N. Cum 
enim impii ex longanimitate divina ansam sumerent ma- 
gis ac magis in deteriora mala proruendi , ideo efflagita- 
bant ut Deus illorum comprimeret audaciam , justa ultione 
in ipsos animadvertendo. 

392. Ad 4“, D. Si inaequalis ejusmodi distributio quid- 
quam detraheret justae Dei providentiae , C. si potius eam 
commendat N. Ex hac enim inaequali distributione innume- 
ra pene bona promanant in societatem ipsam , ac in in- 

dividua. Fides exercetur , alitur spes , acuitur ingenium , 
plures virtutes exercentur , pluraque alia proveniunt , quae 
sapientiam Dei commendant. 

393. Ad 5 m , D. Quia Deus constituit in praesenti or- 
dine suo veluti motu res humanas agi , Tr. vel C. secus N, 
Data enim assertionis veritate , quae tamen saepe plures 
patitur exceptiones , ideo sic humana negotia pro industria 
accidere solent , quia Deus omnia - suaviter regit; verum 
et hi ipsi successus ab ejus providentia ordinati sunt ad 
suum finem. 

394. Ad 6 m , Neg. haec opponi providentiae ; Ecclesiasticus 
enim hic loquitur de libertate homini a Deo tributa ; Psaltes 
vero denunciat divinam punitionem in eo ipso quod impios 
dimiserit in desideria cordis eorum. Optime s. Augustinus 
Confess. lib. 4. c. 9. Ubi non invenit (impius ) legem tuam in 
poena sua ? ... In vetustatem perducens superbos et nesciunt. 

395. II. Obj. Sub providentia divina dari non possent 
inutilia, monstruosa ac noxia; 2° tot insuper peccata ; 3° re- 
cte proinde sic Epicurus , apud Lactantium De ira Dei c.13. 
divinae providentiae perstringebat *:assertores : Deus aut 
vult tollere mala et non potest ; aut potest et non vult ; 
aut neque vult neque potest ; aut vult et potest. Si vult 
et non potest, imbecillis est, quod in Deum non cadit; si 
potest et non vult , invidus , quod aeque alienum a Deo 
est ; si neque vult neque potest , et invidus et imbecillis , 
ideoque neque Deus ; si vult et potest , quod solum Deo 
convenit , unde ergo sunt mala ? 4° Deum praeterea de- 
decet minutis hisce negotiis implicari ; 5° imo nec beatus 
esset tot curis distentus. Ergo. 

396. Resp. Ad l m , D. Si talia absolute darentur, C. si 
talia aut reipsa non sint , et omnia imo mirifice ad bonum 
totius universi conferant N. Inutilia non sunt nisi in appre- 
hensione et ignorantia nostra ; monstruosa arguunt defectum 
causarum secundarum , qui tamen confert ad melius aesti- 
manda quae ad normam progrediuntur ; noxia sunt rela- > 
tiva, quia dum sub uno respectu nocent, sub altero prosunt. 

397. Ad 2 m , D. Si ex peccatorum permissione nulla 
Deus bona eruere posset, C. si multa c contra bona eruat /V. 
Maluit porro Deus ex malis bona tacere quam mala nulla 
esse permittere , uti scite animadvertit s. Augustinus; pro- 
movent virtutem bonorum 1 , commendautque Dei misericor- 
diam atque justitiam. Recolantur dicta adversus dualistas. 

398. Ad 3 m , liesp. Deum posse et nolle omnia mala 
avertere , cum habeat lines sapientia sua dignos in hac per- 
missione , nec proinde nisi stulte dici eum posse invidum ; 
qui sic arguebat Deum , ex homine dimetiebatur. 

399. Ad 4", ISeg . Deus enim minima haec fecit , ergo 

ipsum non dedecet et illis providere , juxta illud Ambrosii 
effatum De officiis lib. 1 , c. 13 .Si injuria est regere, nonne 
est major mjuria fecisse ? \ 

400. Ad 5 m , D. Si Deus perinde ac homo fatigaretur, C. 
si uno ac simplicissimo actu hi» omnibus prospiciat N. v 
•j 401. III. Obj. Nullum saltein est argumentum quod ex 

constante regularique causarum secundarum serie et effe- 
ctuum ad divinam providentiam adstruendam deducitur., 
Constantia enim haec a causis regularibus , quae prius la- 
tebant, fundamentum habet. Ergo. 

402. Resp. D. Cons. Ita tamen ut hae ipsae regulares 
causae sapientiam summi Conditoris in illis constituendis 
evincant, providentiamque in illis conservandis, C . ut eam 
excludant N. Hoc enim inferre prodigiosae stultitiae esset, 
alioquin deneganda esset sapientia cujusque artificis in ma- 
chinis inveniendis et elaborandis , quae constantes effectus 
producunt. Quo igitur magis nobis admirabilis apparet 
universi hujus constitutio , eo magis se nobis commen- 
dandam praebet Dei sapientia et providentia. 

; 1 CAPUT II. 

; DE PIIAEDESTINATIOXE 

403. De praedestinationis existentia, natura , causa et 

effectibus hic agendum est ; de his , duobus articulis dis- 
seremus. • 


I 

ARTICULUS I. 

DE PRAEDESTINATIONIS EXISTEKTIA , NATURA 
ET PROPRIETATIBUS 

* . 

404 . Dari praedestinationem in confesso est penes catho- 
licos omnes adversus pelagianos , nosque eam vindicabimus 
apposita propositione. 

405. Quaenam vero sit ejusdem natura ex ipsius defi- 
nitione cognoscitur. A s. Augustino lib. de Praed. Sanet. 
c. 10. definitor: Gratiae praeparatio; ac fusius etiam in lib. 
De dono Perseverantiae c. 14 : Praedestinatio nihil est aliud 
quam praescientia et praeparatio beneficiorum Dei , quibus cer- 
tissime liberantur , quicumque liberantur. A s. autem Thoma 
p. 1 . q. 23. ar. 2. definitur his verbis : Praedestinatio est 
quaedam ratio ordinis aliquorum in salutem aeternam , in 
mente divina existens. Ex his definitionibus intelligimus duo 
praedestinationem complecti, actum scilicet intellectus et 
actum voluntatis , utpote partem providentiae et opus mi- 
sericordiae. 

406. Praedestinatio 1. in adaequatam et in inadaequa- 
tam distinguitur. Adaequata complectitur , ut fides docet, 
gratuitam electionem ad gratiam et ad gloriam ; inadae- 
quata solam electionem ad gloriam. 

407. 2. Praedestinatio adaequate sumpta consideratur 
quoad intentionem et quoad exeeutionem , seu potius con- 
sideratur in actu primo et in actu secundo , uti alii loquuntur, 
aut etiam ratione principii et ratione termini. Quatenus 
praedestinatio spectatur respectu exeeutionis, in actu se- 
cundo , seu in concreto , de fide est duo ad eam requiri , gra- 
tiam ex parte Dei et cooperationem gratiae ex parte ho- 
minis , cum vita aeterna , quae terminus est praedestina- 
tionis , sit merces et corona justitiae , quae non tribuitur nisi 
legitime certantibus, uti declarat Apostolus 2. ad Timoth.2,5. 
Quatenus vero spectatur in intentione , seu in actu primo 

et in abstracto , scholae ab invicem dividuntur , quarum 
placita una cum praecipuis fundamentis jam subjicimus. 

408. Itaque ex theologis catholicis alii contendunt prae- 
destinationem etiam inadaequate sumptam quoad electionem 
ad gloriam gratuitam esse , seu Deum gratuito decreto 
ante praevisa quaecumquc merita per cooperationem ad 
gratiam , quosdam ex universa perditionis massa in quam 
incidit totum humanum genus ob originale peccatum , 
elegisse , reliquis in hac perditionis massa relictis , quos 
saltem negative reprobavit. Hac porro electione facta , 
Deus , ex istorum sententia , decrevit dare gratias quibus 
electi seu praedestinati certissime perveniant ad gloriam 
ipsis destinatam. Alii autem censent Deum prius homines 
praeelegisse ad gratiam , et ex praeviso bono vel malo gra- 
tiae usu aliis gloriam aliis vero decrevisse poenam , scu 
quod idem est , praedestinationem ad gloriam factam esse 
post praevisa merita gratiae. Priores vocant praedestina- 
tionem gratuitam in se, posteriores gratuitam in causa. 

409. Fundamenta prioris sententiae desumuntur 1° cx 
illis omnibus Scripturae locis in quibus gratuita praede- 
stinatio asseritur, e. g. Act. 13, 48. Crediderunt quotquot 
praeordinati erant ad vitam aeternam. Ephes. 1, 4. 5. Elegii 
nos in ipso ante mundi constitutionem , ut essemus sancti . . . 
qui praedestinavit nos in adoptionem filiorum per J . C. in 
ipsum, secundum propositum voluntatis suae ; Rom. 9, 11. ubi 
Apostolus exemplo adducto Jacob et Esau uti typo prae- 
destinatorum et reproborum pergit: Cum nondum nati fuis- 
sent , aut aliquid boni egissent aut mali (ut secundum electio- 
nem propositum Dei maneret) , non ex operibus , sed ex vo- 
cante dictum est ei ( Rebeccae ) : Quia major serviet minori , 
sicut scriptum est. Jacob dilexi , Esau autem odio habui. Et 
ita porro ; 2° cx s. Augustino et s. Thoma , qui ambo illud 
constituunt principium de quorundam electione ad gloriam 
ex communi perditionis massa , ceteris in ca relictis. Ad 
hoc illustrandum adversus semi pelagi anos s. Augustinus 
exemplo utitur duorum infantium quorum alter baptizatur, 

alter vero ad baptismum pervenire non potest , in quibus 
certe nulla merita gratiae supponi queunt. Angelicus vero 
Lect. 6. in cap. 8. epist. ad Rom . exponit conformitatem 
cum Christo veluti terminum et effectum praedestinationis , non 
autem ut ejus causam ; 3° ex ratione theologica , quae docet 
recte ordinantem prius velle seu proponere sibi finem ad 
quem deinceps obtinendum media seligit ; porro finis in 
subjecta materia est gloria , media vero sunt gratiae, ergo 
Deus utpote ordinator sapientissiinus prius intendit gloriam 
quam gratiam. 

410. Fundamenta posterioris sententiae pariter eruuntur 

1° ex Scriptura quae non aliam exhibet rationem electionis 
aliquorum ad gloriam , et aliorum reprobationis ad poenam 
quam praevisam cooperationem gratiae ; vel praevisum ejus- 
dem abusum non solum in executione verum etiam in in- 
tentione. Quo spectant quae Matth. 25, 34. leguntur : 
Venite benedicti Patris mei, possidete paratum vobis regnum a 
constitutione mundi , esurivi enim etc. item 42. Discedite a 
me maledicti . . . Esurivi enim etc. Porro particula enim pa- 
tefacit quare alii electi ad regnum , alii ad supplicia de- 
stinati fuerint. Huc etiam referunt quae scribit Apostolus 
ad Rom. 8, 29. Quos praescivit et praedestinavit conformes 
Jieri imaginis Filii sui : seu non ante praedestinavit quam 
praescierit: et illud Petri Ep. 2. c. 1 , 10. Magis satagite 
ut per bona opera certam vestram vocationem et electionem 
faciatis ; aliaque ejusmodi pene innumera Scripturarum ora- 
cula ; 2° ex patribus omnibus Graecis et Latinis tum ante 
tum post s. Augustinum , quorum unanimis sententia est, 
Deum ex meritorum praescientia praemia aut poenas de- 
crevisse ; nec ipse s. Augustinus ab hac sententia abnuit, 
imo eam juxta Joseph Triassinum Ord. Cappuc. in op. De 
praedestin. hominum ad gloriam propugnavit constanter ; 
3° ex ratione theologica de sincera voluntate Dei salvandi 
omnes homines , etiam supposito originali peccato , quae 
in opposita sententia vix aut nullatenus defendi potest. 
Hisce constitutis ad fundamenta prioris sententiae respondent 

Scripturam in adductis omnibus testimoniis non loqui nisi 
de praedestinatione ad gratiam et ad fidei vocationem; s. Au- 
gustinum agere de praedestinatione adaequate sumpta ad- 
versus pelagianos ac semipelagianos ut ejus ferebat scopus ; 
rationem denique petitam ex fine qui prius intenditur quam 
media , eliminant ex eo quod unice valeat quando finis est 
absolutus , non autem cum est conditionatus ut in casu de 
quo agitur. 

411. Unaquaeque schola , ut patet , . sua fundamenta 
habet ad propriam tuendam sententiam ; Ecclesia numquam 
istam controversiam dirimere voluit ; poterit igitur unus- 
quisque salva fide illi opinioui adhaerere quae magis ar- 
riserit , mcliusque ad solvendas incredulorum ct haereti- 
corum difficultates conferre deprehenderit. 

Ut igitur ad id quod magis interest accedamus , sit : 

PROPOSITIO I. 

, % 

Datur cx parte Dei veri nominis praedestinatio 
caquc certa est et immutabilis • 

• i , 

412. Utraque propositionis pars de fide est , prout 
s. Augustinus , universa Ecclesia probante, eas adversus pe- 
lagianos ac semipelagianos propugnavit in lib. De praedest . 
Sanctorum et in lib. De dono Perseverantiae. Praemittimus 
vero heic agi de praedestinatione adaequate sumpta tum ad 
gratiam tum ad gloriam. 

413. Dari igitur in primis ex parte Dei ejusmodi prae- 
destinationem sacrae litterae apertissime evincunt ; etenim 
Matth. 25, 34. Christus electis dicet : Venite benedicti Patris 
mei , possidete paratum vobis regnum a constitutione mundi ; et 
Rom. 8, 29 seqq. Quos praescivit et praedestinavit . . . quos 

• autem praedestinavit hos et justificaait , quos autem justifica- 
vit , hos et glorificavit ; ad Ephes. 1,4. Elegit nos in ipso ante 
mundi constitutionem , ut essemus sancti .... praedestinavit 
nos . . . secundum propositum voluntatis suae. Hinc s. Augu- 
stinus lib. De dono Perscv. c. 23. n. 65. Veritatem , inquit , 

praedestinationis hujus et gratiae , quae nunc contra novos hae- 
reticos cura diligentiore defenditur , numquam Ecclesia Christi 
non habuit ; ac s. Prosper in Rcsp. 1. ad Ohject. Gallor, ait: 
Praedestinationem Dei nullus catholicus negat. 

414. Sed et ratio ipsa theologica eidem veritati suffra- 
gatur. Si enim praedestinatio ex s. Augustino est gratiae 
praeparatio , seu praescientia et praeparatio beneficiorum Dei , 
quibus certissime liberantur , quicumque liberantur , sequitur 
ejusmodi praeparationem gratiae, qua pervellitur ad vitam 
aeternam debuisse a Deo ab aeterno decerni , seu dari prae- 
destinationem , uti etiam evolvit s. Th. p. 1. q. 23. ar. 1. 

415. Quod si ab aeterno haec praeparatio a Deo facta 
est, jam necessario fluit quod secuudo loco propositum est, 
nempe praedestinationem et certam et immutabilem esse , 
prout certa est ac immutabilis ejus praescientia, certumque 
ac immutabile est divinae voluntatis decretum. Hoc Christus 
declaravit Jo. 10, 27 seq. dicens : Oves meae vocem meam 
audiunt , et ego cognosco eas , et sequuntur me , et ego vitam 
aeternam do cis cl non rapiet eas quisquam de manu mea. Iu 
quae verba apposite Augustinus lib. De Corrept. cl Gratia 

' c. 7. n. 14. Si quisquam perit , scribit, fallitur Deus ; sed 
nemo eorum perit quia non fallitur Deus ; horum si quisquam 
perit , vitio humano vincitur Deus; sed nemo eorum perit , 
quia nulla re vincitur Deus. :> , 

416. Impervium hoc quidem praedestinationis myste- 
rium est imbecillitati nostrae, cujus profunditatem potius 
venerari quam perscrutari debemus ; optime proinde s. Au- 
gustinus lib. De Spir. et litt. c. 34. concludebat: Jam si 
ad illam profunditatem scrutandam quisquam nos eoarctet , cur 
illi ita suadeatur ut persuadeatur , illi autem non ita ; duo 
sola occurrunt interim , quae respondere mihi placeat : O al- 
titudo divitiarum, et: Numquid iniquitas apud Deum? Cui ista 
responsio displicet, quaerat doctiores ; sed caveat, ne inveniat 
praesumptores. 

DIFFICULTATES 

417. I. Obj. Adversus 1. partem. Data praedestinatione 
ex parte Dei, jam sequitur l°Dcum injustum fore accepto- 
rem personarum , dum sine merito vel demerito alios ab 
aeterno elegit, rejecit alios ; T homines sic posse rationari : 
vel sum praedestinatus vel non ; si sum praedestinatus, quid- 
quid egero , salvabor ; si non sum praedestinatus , quidquid 
egero, peribo, adeoque aut praesumptione aut desperatione 
agetur , omnisque stimulus intercipitur ad resipiscentiam 
et ad virtutem ; 3° jure propterea monachus ille Adrume- 
tinus, de quo s. Augustinus in lib. De dono Persev. c.15 , mo- 
nasterium deseruit ad saeculi deliciis libere indulgendum. 
Ergo. 

418. Resp. Neg. 1” sequelam. Deus enim injustitiae , aut 
acceptionis personarum argueretur , si quidpiam alicui debe- 
ret; nihil porro Deus alicui debet. Accedit quod Deus omni- 
bus suam gratiam conferat , ut idoneo loco ostendemus , in 
sententia proinde eorum qui tenent praedestinationem ad 
gloriam esse post praevisa merita gratiae , sibi homo tan- 
tum adscribere deberet reprobationem ex praeviso ipsius 
gratiae abusu. 

419. Neg. 2 m seq. In hypothesi enim de praedestinatio- 
ne ad gloriam post praevisa merita, ad propositum dilemma 
respondetur : eris praedestinatus, si obsecutus fueris usque 
in finem collatae tibi gratiae ; alio quin damnaberis. Sic 
aegroto dici potest : sanaberis , si sumpseris medicinam ; 
morieris, si eam recusaveris ; aut etiam agricolae: colliges, 
si seminaveris ; secus, si seminare neglexeris ; et ita porro. 
Cum enim Deus velit sincero animo omnes salvos fieri , ex 
homine solo est damnatio. Et bac ratione , quin tem- 
pus in his diutius teramus , evanescunt reliquae sequelae 
quae ex falso supposito procedunt. 

420. Inst. Eadem urgeri possunt incommoda quoad 
praedestinationem in causa , posset enim quispiam dicere : 
vel Deus decrevit mihi conferre gratiam efficacem ac finalem 


PART. IV. CAP. II. DE PRAEDESTINATIONE. 14! 

perseverantiam, vel non: si primum , salvabor ; si alterum, 
damnabor : et hoc etiam in sententia de gratia efficaci , 
ut ajunt , ab extrinseco ; quod enim aliquis consequatur 
gratiam praevisam efficacem ex Dei munere est. Ergo. 

421. Resp. Vel N. vel D. Si gratia constituatur efficax 
a se , seu ab intrinseco , Tr. Si ab exir inseco, seu a libera 
hominis cooperatione AT. In hac enim posteriore hypothesi, 
cum Deus , ex dictis , omnibus gratias conferat sive remote 
sive proxime sufficientes , ex sola hominis malitia fit ut 
ea respuatur et inefficax efficiatur , nec perseveret. Optime 
rursum Augustinus in lib. De corrept. et grat. O homo, in 
praeceptione cognosce , quid debeas habere ; in correptione 
cognosce , tuo te vitio non habere ; in oratione cognosce , unde 
accipias quod vis habere . Quod si Deus ex peculiari bene- 
ficio et praedilectione quibusdam velit dare gratiam prae- 
visam efficacem , hoc non obstat quominus gratiae quas 
ceteris elargitur , ad consensum sufficiant , et ex sola iterum 
hominum malitia fiat, ut illae inefficaces reddantur. Deserunt, 
inquit s. Augustinus De natur, et grat. c.26 , et deseruntur ; 
deseruit et desertus est. 

422. II. Obj. adversus alteram partem. 1° Potest prae- 
destinatio amitti et recuperari , dicitur enim Apoc. c.3. de 
aeterna corona : Tene quod habes , ut nemo accipiat coronam 
tuam. 2° Deleri electi possunt de praedestinationis libro juxta 
illud Moysis Exod. 32, 3 1 seq. Aut dimitte eis . . . aut dele 
me de libro vitae ; et illud Christi Jo. 17 , 12. Quos dedisti 
mihi , custodivi ; et nemo ex eis periit, nisi Jilius perditionis; 
idcirco s. Petrus ep. 2. c. 1, 10. Magis satagite , scribebat, ul 
per bona opera certam vestram vocationem et electionem facia- 
tis ; et Ecclesia Deum rogat , ut omnia electorum nomina bea- 
tae praedestinationis liber adseripta reiineat. Ergo praedestina- 
tio nec certa nec immutabilis est , alioquin fatalem neces- 
sitatem inferret. 

423. Resp. D. A. Potest praedestinatio amitti vel re- 
cuperari , spectata in causa et ex parte hominis, C. spectata 
in se et ex parte Dei N. Scripturae ita loquuntur sive de 

corona , sive de libro vitae , sive de hominum sollicitudine 
ad vitam aeternam comparandam, ratione .habita humanae 
libertatis et incertitudinis, in qua ipsi versantur quamdiu in 
hac vita sunt , non autem de praedestinatione spectata 
prout subest praescientiae et decreto Dei ; quod esset ab- 
surdum et implicaret. Et hoc modo explanantur omnia 
objecta loca, si tamen omnia referuntur ad praedestina- 
tionem de (pia loquimur. Intelligitur etiam quo sensu Ec- 
clesia Deum roget , nempe ut justi perseverent et pecca- 
tores resipiscant , ut beati esse aliquando mereantur. 

424. Non aliam vero certa ac immutabilis praedestinatio 
necessitatem infert , quam hypotheticam et consequentem , 
quae oritur ex divina praescientia , quae certe non officit 
libertati, sed etiam eam supponit. Adeoque s. Th. loc. cit. 
ar. 3. concludit : Sic igitur et ordo praedestinationis est cer- 
tus y et tamen libertas arbitrii non tollitur , ex qua contingen - ’ 
ter provenit praedestinationis effectus . 

PROPOSITIO U. 

Nemo sine speciali revelatione certus esse potest 
de sua praedestinatione 

425. De fide propositio est , ex definitione cone. Tri- 
dentini sess. 6. can. 16. Si quis magnum illud usque in 
finem perseverantiae donum se certo habiturum absoluta et in- 
fallibili certitudine dixerit , nisi hoc speciali revelatione di- 
dicerit ; anath. sit . 

426. Scripturae hoc dogma evidenter ostendunt. Apo- 
stolus Rom. 1 1 , 20. Tu y inquit , fide stas , noli altum sa- 
pcrcy sed time; et 1. Cor. 10, 12. Qui se existimat stare , vi- 
deat ne cadat , ut alia pene innumera ejusmodi effata prae- 
termittamus. 

427. His innixus s. Augustinus in lib. l)e Correpi, et 
grat. c. 16. scribebat : Quis enim ex multitudine fidelium , 
quamdiu in hac mortalitate vivitur , in numero praedestinato- 
rum se esse praesumat ? 

428. Ratio porro aperta est ; praedestinatio , ex dictis, 
est actus divini intellectus et voluntatis ; nemo igitur illum 
novisse potest , quin Deus illi revelaverit. 

DIFFICULTATES 

429. Ob. 1° Christus Mare. 11 , 24. ait : Chnnia quae - 
cumque orantes ‘petitis , credite quia accipietis , adeoque et 
perseverantiam ; 2° et Apostolus ad Rom. 8, 16. Spiritus, 
inquit, testimonium reddit spiritui nostro , quod sumus filii 
Dei. Si autem filii et haeredes ; 3° ac 1. Thess. 1,4. Scien- 
tes , fratres dilecti , a Deo electionem vestram ; 4° Qui proin- 
de 2. Timoth. 4,8. de se scribebat : Reposita est mihi co- 
rona justitiae ; 5° Nec aliter Apostolus Joannes ep. 1. 5, 13. 
docuit fideles dicens : Haec scribo vobis , ut sciatis , quo- 
niam vitam habetis aeternam , qui creditis in nomine Filii 
Dei. Ergo certitudinem praedestinationis habere possumus. 

430. Ad l m , D. Si certi simus nos bene orare, et per- 
severaturos in oratione , C. si simus incerti N. Porro , 
Quid oremus , sicut oportet, nescimus, scribit Paulus Rom. 8,26. 

431. Ad 2 ro , D. Si filii et haeredes in spe , C. in re N. 

432. Ad 3 m , D. Electionem ad fidem , de qua loquitur 
Apostolus , C. ad perseverantiam et ad gloriam N. 

433. Ad 4 ra , D. Ex fiducia quam conceperat tot labori- 
bus pro Christo exantlatis , C. ex certitudine , seposita re- 
velatione , N. 

434. Ad 5 m , D. Vitam aeternam inchoative per fidem, C. 
formalem N. Alioquin omnes illi ad quos scribebat s. Joau- 
nes, fuissent certo praedestinati , nec excidere potuissent , 
quod nemo dicet. 


ARTICULUS II. 

DE CAUSIS ET EFFECTIBUS PRAEDESTINATIONIS 

435. Nullus hic sermo esse potest de causa physica et 
a priori , quae Deum movere potuerit ad aliquot praede- 
stinandos , quod esset absurdum , uti jamdiu auimadver- 

terat s. Tbomas loc. cit. ar. 6. De sola proinde causa mo- 
rali agi potest. 

436. Pelagiam ac semipelagiani hanc constituerunt in 
virtutibus naturalibus , seu in meritis per vires proprias 
comparatis ; pelagiani absolute , semipelagiani saltem ad 
initium iidei promerendum. Theologi cathohci , uti vidi- 
mus , alii admittunt hanc causam, quoad praedestinationem 
inadaequatam ad gloriam, in meritis ope gratiae comparatis; 
alii eam respuunt et a solo Dei beneplacito repetunt. His 
placitis scholarum dimissis, de quibus satis egimus , causa 
finalis praedestinationis est gloria Dei , efficiens est Dei de- 
cretum dandi gratiam et gloriam , meritoria externa seu 
principalis sunt merita Christi , meritoria interna scu secun- 
daria , saltem quoad executionem, sunt merita supematu- 
ralia ipsius praedestinati. 

437. Et haec de causis; quoad effectus praedestina- 
tionis , ad eos constituendos duae conditiones requiruntur, 
1° ut praedestinatio sit a Deo tanquam causa praedestinan- 
te , effectus enim supponit causam ; 2° ut cum gloria aeterna 
connexionem habeat , et ad eam de facto perducat. Quo- 
circa praedestinationis effectus sunt vocatio , justificatio , 
et glorificatio ; Huc solet afferri illud Pauli Rom 8. Quos 
praescivit et praedestinavit; quos praedestinavit , hos et vocavit; 
et quos vocavit , hos et justificavit ; quos autem justificavit , 
illos et glorificavit. Si tamen glorificatio , de qua hic loquitur 
Apostolus, sit heatitudo in altera vita , et non potius do- 
norum collatio , qua Deus primos fideles gloriosos effecit , 
seu magnificavit , ut habet gr. textus. Inter divinae prae- 
destinationis effectus recensentur praeterea naturalia illa 

. bona , quae ex speciali Dei providentia et amore ad vitam 
ordinantur aeternam, e. g. ingenium, indoles etc. dicente 
eodem Apostolo 1. c. Diligentibus Deum omnia cooperantur 
in bonum tis qui secundum propositum vocati sunt sancti; mala 
item poenae hujusce peregrinationis ; et juxta nonuullos 
lapsus ipsi morales, seu peccata quae a Deo interdum per- 
mittuntur, ut inde majus bonum pro sua bonitate eruat in 

favorem electorum , tunc enim per accidens , ut ajunt , et 
haec conferunt ad electorum utilitatem. Quo sensu s. Au- 
gustinus De civ. Dei. lib. 14. c. 13. scripsit: Audeo dicere, 
superbis esse utile cadere in aliquod apertum , manifcstumque 
peccatum; unde sibi displiceant , qui jam sibi placendo ceci- 
derunt . Salubrius enim Petrus sibi displicuit , quando flevit , 
quam sibi placuit, quando praesumpsit. Hoc dicit et sacer 
Psalmus : Imple facies eorum ignominia , et quaerent nomen 
tuum , Domine. Id est : Ut tu cis placeas , quaerentibus nomen 
tuum , qui sibi placuerunt quaerendo suum. Alii tamen aliter 
rem explicant. Consuli potest Suarez De effectibus praede- 
stinationis lib. 3. 

CAPUT III. 

DE REPROBATIONE 

438. Reprobatio seu rejectio, prout positiva est, a 
Magistro Sententiar. lib. 1. dist. 11. definitur : Praescientia 
iniquitatis quorumdam , et praeparatio damnationis eorumdcm. 
Tres ipsa actus complectitur , permissionem culpae , ne- 
gationem gratiae efficacis ad resurgendum, decretum damna- 
tionis. Culpa igitur , uti patet , causa proxima reproba- 
tionis est. In his conveniunt catholici omnes adversus prae- 
destinatianos et calvinianos. 

439. Praeter reprobationem vero hanc positivam , ad- 
mittenda ne est aha reprobatio , negativa nuncupata? Alii 
affirmant , alii negant. Affirmant quotquot tuentur prae- 
destinationem inadaequatam ad gloriam gratuitam in causa. 
Cum enim ex horum placito Deus ex universa damnationis 
massa decreverit ante praevisa merita quosdam ad gloriam 
eligere , hoc ipso ceteros omnes negative reprobavit. Ne- 
gant quotquot adstruunt hanc ipsam praedestinationem ad 
gloriam post praevisa merita , siquidem in hac sententia 
Deus neminem solum negative rejicit , sed positive reprobat 
eos omnes quos peccato vel originali vel actuali praevidet 
inquinatos ex hac vita decessuros. 

Vol. II. 

440. Quavis porro sententia admissa , exploratum est, 
causam proximam positivae reprobationis , nempe pecca- 
tum, causam remotam supponere , quam radicalem theologi 
vocant. Haec in permissione peccati , seu in decreto non 
dandi gratiam efficacem sive ad illud praecavendum , sive 
ab illo resurgendum. Et hic rursum theologi disceptant in 
assignanda causa hujusce agendi rationis , quam cum re- 
probis Deus tenet ; num scilicet ex sola ejus voluntate ; 
num ex defectu gratiae ; num ex peccato originali quamvis 
dimisso , remote tamen influente ? Nobis videtur alcae imo 
et temeritatis plena ejusmodi ulterior inquisitio. 

441. His igitur quaestionibus dimissis, veteres potius 
recentioresque praedestinatianos seu calvinistas adorimur , 
qui autumant , Deum ex beneplacito suo et ante praevisa 
demerita positive homines quosdam reprobasse , seu ad ae- 
ternum exitium destinasse. Hac de causa , juxta Calvinum , 
Deus non solum fidem ac omnem gratiam denegat , sed 
eos impellit etiam necessario ad peccata , decipit ac illudit ; 
sacramenta quoad istos sterilia sunt , nudaque signa. Hujus 
doctrinam refert Bellarminus lib. 2. De statu peccati c. 3. 
nec non Pctavius De Deo lib. 10. c. G seqq. Cum vero non 
sibi Calvinus cohaereat , et interdum reprobationis causam 
soli tribuat Dei beneplacito , interdum vero rejicere videa- 
tur in peccatum originale , prout etiam placuit Jansenio , 
factum est ut calvinistac in antelapsarios et postlapsarios 
seu supcrlapsarios distinguantur, prout alterutri adhaerent 
sententiae. 


PROPOSITIO 

Impium est asserere Deum ex solo beneplacito aliquos ho- 
mines positive reprobasse , atque aeterno supplicio de- 
stinasse , absque praevii peccati praecisione 

442. Repugnat enim Scripturae , universae traditioni , 
rcctacque rationi ejusmodi assertio. Sapient. 1, 13. legitur: 
Deus mortem non fecit , nec laetatur in perditione vivorum. 


i 

Diligis omnia , quaesunt , subditur ib. 18, 25. et nihil odisti 
eorum , quae fecisti. Praeterea si, Ezech. 18, 23. , dicit 
Deus : Numquid voluntatis meae est mors impii ... et non ut 
convertatur a viis suis et vivat ? Quanto minus vult ipse quem- 
piam sine praevisione peccati ad aeterna supplicia de- 
stinare? Hinc expresse s. Petrus ep. 2. 3,9. de Deo testa- 
tur : A 'olens aliquos perire. Demum nullam aliam praeter 
peccatum assignat Scriptura causam indignationis Dei aeter- 
naeque damnationis , dicente Christo Matth. 25, 41. Disce- 
dite a me maledicti in ignem aeternum , qui paratus est dia - 
> » 

bolo et angelis ejus. Esurivi enim et non dedistis mihi man- 
ducare. Unica igitur ratio , quae a Christo assignatur ob 

* 

reproborum damnationem , est bonorum operum ad quae 
illi tenebantur neglectus ; non alia igitur est aeterni damna- 
tionis eoruindem decreti. 

443. Supervacaneum vero est patrum testimonia ad hoc 
ipsum evincendum congerere, cum una omnium mens fuerit. 
Audiatur prae ceteris unus Augustinus, qui lib.3. contr. Ju- 
lianum scribit : Bonus est Deus , justus est Deus ; potest ali- 
quos sine bonis meritis liberare , quia bonus est ; non potest 
quempiam sine malis meritis damnare , quia justus est. 

444. Sed et ipsa ratio , imo et communis hominum 

sensus juxta ideam quam quisque de Deo habet , abhorret 
ab ejusmodi doctrina. Dei enim justitiae notio postulat ut 
nemini poenam sine culpa decernat , alio quin humana 
justitia melior divina foret. f 

445. Deum autem neminem ad peccatum destinare , 
adeoque neque peccati auctorem esse ; hominem insuper 
libero pollere arbitrio , etiam originali supposito peccato , 
suis locis ostendemus. 

DIFFICULTATES 

446. Obj. Unica reprobationis et damnationis ratio, Dei 
voluntas in Scripturis assignatur ; Apostolus enim Rom. 9 , 
1 1 seqq. aperte scribit : Cum enim nondum nati fuissent , 
aut aliquid boni egissent aut mali ( ut secundum electionem pro- 

positum Dei maneret ) , non ex operibus , sed ex vocante dictum 
est: Jacob dilexi , Esau autem odio habui; et v. 16.: Igitur 
non est volentis , neque currentis ; sed miserentis est Dei ; 
hinc de Pharaone ex nomine ipsius Dei, subjicit y. 17. Quia 
in hoc ipsum excitavi te , ut ostendam in te virtutem meam ; 
concludit vero v. 18. Ergo cujus vult miseretur , et quem vult 
indurat; ac 21. rationem reddit dicens : An non habet pote- 
statem figulus luti , ex eadem massa facere aliud quidem vas 
in honorem , aliud vero in contumeliam ? Ergo. 

447. Resp. N. A . Ad probationes vero reponimus prae- 
ter argumentum de quo agimus illas afferri. Etenim Apo- 
stolus in tota hac ad Rom. epistola nihil aliud sibi proposuit 
quam statuere gratuitam vocationem ad fidem. Cum omnes 
homines Judaei ac gentes sub peccato essent et egerent 
gloria Dei, ex gratuita sua bonitate, sine ullis praecedentibus 
meritis gentes ad fidem vocavit , Judaeos ex justitia sua 
reprobavit ob ipsorum incredulitatem. In cujus rei confir- 
mationem adduxit Apostolus exemplum Esau et Jacob ex 
quibus praeelegit Deus quoad temporalem benedictionem 
Jacob prae Esau in pari conditione ; item Pharaonis et 
Nabuchodonosor , quorum primum in sua induratione re- 
liquit , alterius vero misertus est. Sic quare ex duobus pec- 
catoribus Deus unius misereatur , alterum in sua iniquitate 
relinquat , nulla alia ratio reddi potest , quam quod cum 
altero misericordiam , cum altero vero justitiam -exercere 
voluerit. Sed , ut patet , peccatum semper supponitur uti 
causa reprobationis et damnationis. Hinc s. Augustinus 
Epist. 194. n. 14. Quaerimus , scribit, meritum obdurationis 
et invenimus . . . Quibus ( misericordiam ) non impertitur , 
nec digni sunt , nec merentur; at potius ut non impertiatur , 
hoc digni sunt , hoc merentur . 

448. Inst. 1° Prov. 16, 4. dicitur : Universa propter se - 
metipsum operatus est Dominus , impium quoque ad diem ma- 
lum; ac 2° Sap. 14 , 11. Creaturae Dei in odium factae sunt ; 
3° Sane non alio fine infantes qui sine baptismo decedunt , 
ac infideles negativi conditi sunt , nisi ut damnentur. Ergo. 

449. Resp. Ad l m , D. Supposito peccato, impius ad 
diem malum servatur , C. illo nou supposito N. Alioquin 
impius non foret. 

450. Ad 2 m , D. Ex hominum culpa , C. ex intentione 
Dei N. Homines enim sunt , qui propria malitia, creaturis 
in se bonis pessime in suam pernicem abutuntur. 

451. Ad 3”, Neg. Nam praeter Dei Yoluntatem infantes 
non perveniunt ad baptismum , ut suo loco ostendemus , et 
infideles nihil audierunt quandoque de Christo. Nec enim 
Deus his infidelibus gratiam suam denegat , qua si bene 
utantur, ad observationem legis saltem naturalis , ulteriori- 
bus auxiliis praesto erit ne pereant ; Deus enim facienti quod 
in se est gratiam non denegat , juxta tritum in scholis effa- 
tum ; et s. Augustinus in lib. De vera religione c. 25. du- 
plici distincto providentiae ordine, publico cum nationibus, 
privato cum unoquoque individuo , concludit : Quoniam 
divina providentia non solum singulis hominibus quasi priva- 
tim, sed universo generi humano tamquam publice consulit; 
quid cum singulis agatur , Deus 9 qui agit , atque ipsi cum 
quibus agitur , sciunt; quid autem agatur cum genere humano , 
per historiam commendari voluit , et per prophetiam . Et s. Pro- 
sper in Respons. ad objectionem tertiam Vinceniianam gene- 
ratim pronunciat : Nemo a Deo ita creatus est , ut pereat ; 
quia alia est causa nascendi , cdia pereundi. Ut enim nascan- 
tur homines , Creatoris est beneficium ; ut autem pereant prae- 
varicationis est meritum . 

TRACTATUS 

DE SANCTISSIMA TRINITATE 

PROOEMIUM 


1 . irugustissimae Trinitatis mysterium basis ac funda- 
mentum est totius religionis Christianae. Hujus professionis 
summam complexus est auctor symboli Athanasiani his ver- 
bis : Fides autem catholica haec est , ut unum Deum in Tri- 
nitate , et Trinitatem in unitate veneremur : neque confun- 
dentes personas , neque substantiam separantes ; et Ecclesia in 
praefatione Ss. Trinitatis , eo revocat fidei hujus profes- 
sionem , ut in personis proprietas , in essentia unitas , et in 
majestate adoretur aequalitas. 

2. Si proinde fides catholica de Trinitate consistit in 
admittendis tribus personis realiter distinctis in unitate nu- 
merica essentiae , sequitur has personas sibi coaeternas , 
coaequales ac consubstantiales esse ; alteram ab altera pro- 
cedere, Filium quidem a Patre per aeternam generationem; 
Spiritum Sanctum ex Patre et Filio tanquam ab unico 
principio per simplicem processionem. 

3. Errores omnes circa hoc mysterium exorti ad tres 
classes revocari facile possunt. Prima classis eorum est qui 
nullam agnoscunt in personis divinis distinctionem , cujus- 
modi fuere sabelliani , ct qui ab illis processerunt sociniani 
et uuitarii. Altera eos complectitur qui inficiati sunt con- 
substantialitatem et aequalitem trium personarum , uti 
ariani , macedoniani , ct qui illos secuti sunt. Tertia a grae- 
cis schismaticis conflatur qui inficiati sunt processionem 
Spiritus Sancti a Patre et Filio , veluti ab unico principio- 

Rationalistae cum socinianis et unitariis totum mysterium 
rejiciunt tanquam adversans rectae rationi. 

4. Ut igitur catholicam doctrinam vindicemus adversus 
tot adversarios, praemissis prius necessariis notionibus ad 
dicendorum inteUigentiam ; 1° generatim trium personarum 
in unitate naturae subsistentium veritatem adstruemus. Qua 
veritate constituta, 2° Filii , ac Spiritus S. singiUatim divini- 
tatem deducemus ; 3° Spiritus Sancti a £atre Filioque osten- 
demus processionem ; 4° denique nonnulla subjiciemus co- 
rollaria ad uberiorem argumenti totius illustrationem. 

CAPUT I. 

DE VOCIBUS QUAE IN DISSERENDO DE AUGUSTISSIMO 
TRINITATIS MYSTERIO USURPANTUR 

5. Ab haereticis , qui vocibus adhiberi solitis circa Tri- 
nitatis mysterium abusi sunt, ad earum expositionem com- 
pellimur. Ex hac duo commoda in rem nostram proveniunt, 
ac primo ut clarior evadat tractatio , secundo ut facilius ad- 
versariorum dissolvantur sophismata. 

6. Cum tota praesens controversia ad unitatem et distin- 
ctionem revocetur , fit , ut ex vocabulis explanandis alia ad 
unitatem, ad distinctionem alia referantur constabiliendam ; 
et ad posteriorem hanc classem spectant quae de relatio- 
nibus et origine disseruntur. 

7. Sunt autem in primis vocabula istaec , essentia , wo- 
tura , substantia , existentia , item subsistentia , suppositum 
atque persona . 

8. Essentia , quae ab esse dicitur , est id quo res quae- 
libet in suo esse constituitur , seu est id quod est. Sic es- 
sentia hominis est id per quod homo est ; nihil ea prius ex- 
cogitari in qualibet re potest. Tria in eam concurrunt , 
1° ut sit quod primum in ente concipitur ; 2° ut ceterorum 
quae in eodem sunt aut ab eo dimanant radix sit ac funda- 
mentum ; 3° ut id sit quo ab alia re qualibet distinguatur. 
Sic essentia hominis est ut sit animal rationale. 

9. Natura a nascor dicta in primaeva significatione ex- 
primit id quod ex alio ortum habuit seu progenitum est. 
Ast postea vox haec adscita fuit uti synonima essentiae ; 
prout vero ab essentia distinguitur definiri natura solet : 
principium actionis ac operationis rei intime inhaerens. Prout 
Beo accommodatur posset dici : Principium actionis divinae 
ab ipsa tamen actione interiori minime sejunctum. Haec natu- 
rae notio communissima apud patres veteres est , ex ea 
enim inferebant duplicem in Christo distinctam naturam 
juxta duplicem ejus operationem divinam et humanam. Hinc 
actio dicta ah iis est substantialis naturae motio. 

10. Substantia vulgo definitur : id quod nullo alio indiget, 
cui inhaereat ad existendum. Triplici autem sensu substantia 
accipitur; 1° pro essentia; 2° pro eo quod accidentibus seu 
modificationibus subest , quasi a substando ; 3° pro re per 
se existente ; qua postrema significatione tam de Deo , 
quam de creaturis enunciari potest. 

11. Existentia definiri solet essentia in actu, seu essentia 
extra merae possibilitatis statum , quae quidem notio com- 
petere creaturis potest, non autem Deo. Deus siquidem exi- 
stit per essentiam , seu vi essentiae suae , utpote ens a se, 
quod scilicet in se habet rationem suae existentiae. 

12. Subsistentia hic sumitur pro modo quo substantia 
quaedam singularis tota et ultimo completa subsistit, suique 
juris efficitur ; hinc definitur : Ultimum substantiae comple- 
mentum , eam reddens sui juris sive incommunicabilem alteri 
tanquam supposito sive personae. Quo fit ut per subsistentiam 
ita compleatur suique juris substantia efficiatur ut absque 
dependentia ab alio tanquam persona vel supposito agat et 
operetur. 

13. Suppositum idem est ac subsistentia sed in concreto 
existens ; ac definitur : Substantia ultimo completa suique ju- 
ris , seu substantia cum modo suo , qui tamen potest abso- 
lute alienus esse a substantia , seu ab eo diversus quem 
substantia per se haberet , ut patet in Incarnatione , in qua 
humanitas u subsistentia divina regitur, ut existat. 

14. Persona idem est ac suppositum , sed ratione prae- 
ditum. A Boetio definita est : rationalis naturae individua 
substantia. Cum tamen nonnullis , licet immerito , ambigua 
ejusmodi definitio videatur , maluerunt eam dicere supposi- 
tum seu subsistentiam rationalem. 

15. Graeci naturam , essentiam , personam vocant , 
ovcrlav f uirocrr<xcnv phy sin , usum , liypostosin . Eadem tamen 
his vocibus haesit significatio , nec nisi temporis tractu de- 
terminata est ex occasione abusus sabellianorum in his vo- 
cibus usurpandis , et contentionum etiam quae inter catho- 
licos ipsos ortae sunt. 

16. Nonnisi improprie essentiae, existentiae , et naturae 
nomina de Deo praedicantur , cum tria haec in Deo iden- 
tificcntur ; sic etiam vel ipsa personae vox Deo accommo- 
datur ; nam in Deo non est persona , sicut in nobis con- 
tingit, substantia individua et distincta ab alia, imo diversa; 
sed personae vox , cum de Deo dicitur, indicat tantum di- 
stinctos ejusdem substantiae existendi seu subsistendi modos. 

17. Sed jam de originibus ac relationibus nonnulla sunt 
delibanda. Origo est emanatio unius ab alio. Emanare autem 
potest unum ab alio vel tanquam a principio , vel tanquam 
a causa; tum aut generatione aut simplici processione; et hae 
propterea voces exponendae sunt. 

18. Principium est id quod rationem continet , cur illud 
sit , cujus dicitur principium , quodque principiatum voca- 
tur ; aut etiam : est illud quod habet in se rationem prin - 
expiati. Pater e. g. est principium , filius principiatum, quia 
pater est ratio cur filius sit. Ex qua notione sequitur 1° prin- 
cipiufn aliquo modo debere distingui a principiato ; con- 
tinet enim rationem principiati : dictum porro est aliquo 
modo distingui , quia satis est ut in ratione tantum existendi 
seu subsistendi alterum ab altero distinguatur , non autem 
in ratione essentiae. Sic in Deo eadem est essentia Patris ac 
Filii , Pater tamen a Filio distinguitur distincta ratione sub- 
sistendi. Sequitur 2° necessariam adesse connexionem inter 
principium et principiatum , quae mutuam habent inter se 


CAP. I. DB VOCIB. QUAB IN DISSERENDO ETC. !65 

relationem. Sequitur 3° principiatum esse saltem ordino 
ac ratione suo principio posterius a quo pendet. 

19. Causa dicitur principium influens esse in aliud; seu 
causa gencratim sumpla, est id quod rationem continet cur ali- 
quo modo habetur aliud natura distinctum. Id autem quod 
sic a causa profluit seu producitur effectus nuncupatur. Hoc 
igitur interest discrimen inter causam et principium, quod 
illa sit veluti genus , hoc veluti species , cum omnis causa 
sit principium , non vero omne principium sit causa ; fieri 
siquidem potest ut principiatum non sit natura distinctum 
a suo principio , uti evenit in divinis. Graeci quod nos 
vocamus principium vocant causam sed intrinsecam. 

20. Generatio post s. Thomam definiri solet : Origo vi- 
ventis a principio vivente conjuncto in similitudinem naturae. 
Haec similitudo respicit speciem non genus. 

21. Processio est origo unius ab alio ; ejusmodi origo 
esse potest vel ad intra Yel ad extra , adeoque per actionem 
immanentem si ad intra , transeuntem si ad extra sit. Proces- 
sio magis patet quam generatio , cum omnis generatio 
processio sit , non autem e converso. 

22. Relatio est ordo seu habitudo unius ad alterum. Duo 
idcirco extrema , seu duos terminos saltem postulat. Nempe 
unum quod refertur , aliud ad quod refertur. Si mutua sit 
haec relatio dicitur perfecta e. g. patris et filii ; si mutua 
non sit , ut domus ad tectum , dicitur imperfecta. Relatio 
autem potest esse aut inter substantias , aut inter modos 
unius ejusdemque substantiae. 

23. Si relatio seu oppositio sit inter substantias dici- 
tur ad aliud, si inter modos dicitur ad alterum, talis porro 
est quae habetur in divinis. 

• 24 . Quum tot creatae difficultates sint a fidei catholicae 

adversariis ex aequivocationc vocis ingeniti , nonnulla et de 
hac voce adjicienda sunt. Ingenitum potest significare idem ac 
non factum aut non creatum , quo sensu haec vox aeque com- 
petit tribus personis divinis ; idem praeterea valet ac non 
generatum , quo sensu convenit Patri ac Spiritui Sancto ; 

demam potest significare non emanatum sub quovis respectu , 
et hoc sensa solius Patris propria est. 

25. In hac postrema significatione ingeniti vox bifariam 
accipi potest , negative aut privative ; in sensa negativo , 
accipitor , cum removetur a subjecto de quo praedicatur , 
aliqua affectio, quae eidem convenire nequit, uti cum Deus 
immortalis aut incorruptibilis dicitur ; in sensu privativo ali- 
quid enunciatur abesse a subjecto , quod absolute inesse 
ei posset , uti dicitur de homine quod caecus aut amens 
non sit. Si igitur vox ingeniti negative usurpetur competit 
divinae essentiae , imo et Patri quatenus Pater est , cum 
exprimat notionem primae personae propriam ; si privative 
competit etiam Patri , sed quatenus in genere divina per- 
sona est. 

26. Notio est id quo valemus alteram ab altera persona 
secernere atque internoscere. 

27. Animadvertendum hic denique est vocem personae 
in Deo longe verisimilius esse relativam et non absolutam , 
adeoque directe ac primario relationem exprimere, secun- 
dario vero ac in obliquo significare substantiam ; sic re- 
lativae sunt voces Patris, Filii et Spiritus Sancti. Yox autem 
Dei absoluta per se est , ac primario naturam seu substan- 
tiam , secundario personas significat. 

28. Et haec de vocibus quae in decursu tractatus adhi- 
beri solent , earumque significationibus. 

CAPUT II. 

DB NUMERICA DIVINAE ESSENTIAE UNITATE 
IN TRIBUS PERSOfflS 

29. Fidei dogmata ex divina revelatione constitui de- 
bent. Cum vero duplex via nobis sit qua constare potest 
de divina revelatione dogmatis alicujus , Scriptura et Tradi- 
tio , ex utraque veritas mysterii Trinitatis probanda a nobis 
est. Praetermittimus consulto quaestionem, utrum supposita 
revelatione, eadem veritas, sola ratione demonstrari possit, 

ne re non necessaria detineamur , cum satis nobis sit evin- 
cere , quod ostendi nequeat Trinitatis mysterium cum recta 
ratione pugnare. 


PROPOSITIO I. . 

Tres sunt in una divina essentia personae reatiter distinctae. 

Probatur primo ex sacris litteris generatim 

30. De fide propositio est , uti constat tum ex symbolo 
Athanasiano ; tum ex omnibus catholicae fidei professioni- 
bus , tum denique ex conc. Lateranensi IV. cap. Firmiter . 

31. Urgemus ex sacris Litteris potissime auctoritates 
ex N. T. desumptas ; quamvis enim ex V. T. pluralitas per- 
sonarum non uno in loco praedicetur, uti Gen. 1 , 16. 
Faciamus hominem ad imaginem et similitudinem nostram ; et 
c. 3, 22. Ecce Adam quasi unus ex nobis factus est ; tum 
Ps. 2, 7. Dominus dixit ad me filius meus es tu , Ego hodie 
genui te ; et Ps. 109, 1. Dixit Dominus Domino meo : sede a 
dextris meis , adscita praesertim expositione Christi, et Pauli; 
attamen cum explicita trium distinctarum personarum in 
unitate essentiae doctrina in N.T. tradatur , ideo exinde pro- 
bationes nostras proferemus. 

32. Jam vero nota est baptismi formula ex Christi prae- 
cepto Matth. ult. Euntes ergo docete omnes gentes , bapti- 
zantes eos in nomine Patris , et Filii et Spiritus Sancti. Porro 
per particulam et tres distinguuntur personae ; per voces 
in nomine communis tribus istis personis efficientia , virtus, 
auctoritas , adeoque natura , significatur, cum tribus his 
personis in communi gratia sanctificans tribuatur seu effe- 
ctus baptismi , et mancipatio baptizati illarum cultui. Nec 
omittendum, Christum hac formula paucis contraxisse totam 
doctrinam suam circa trium harum personarum essentiae di- 
vinae unitatem. 

33. Hanc enim doctrinam Christus aperte tradidit Jo. 15, 
26. dicens : Cum venerit Paraclitus , quem ego mittam vobis 
a Patre , Spiritum veritatis qui a Patre procedit , ille testisno - 

nium perhibebit de me. Ubi tres numerantur distinctae per- 
sonae Pater , Filius , et Paraclitus ; item communis natura 
cujusmodi est Patris et Filii , et praeterea Paracliti qui a 
Patre procedit , sive emanat ; quod enim a Deo procedit 
ac emanat Deus est ; cujusmodi pariter est Filius , qui, ut 
habetur Jo. 16, 27. 28., a Patre Deo exivit. Idem Christus 
docuit ibid. 14, 16. Et ego rogabo Patrem et alium Paracli- 
tum dabit vobis ; alium vocat per oppositionem ad semetipsum; 
et iterum cum ibid. v. 8. et seqq. Philippo percontanti vi- 
sionem Patris , respondit : Philippe , qui videt me , videt et 
Patrem . . . Non creditis quia ego in Patre et Pater in me est? 
Verba quae ego loquor vobis , a me ipso non loquor ; Pater 
autem in me manens , ipse facit opera . Ex his autem liquet 
1° unam Patri ac Filio eandeinque efficientiam ct actionem 
tribui adeoque naturam ; 2° commeationem praedicari Pa- 
tris in Filium ac vicissim, quae nonnisi in identitate naturae 
locum habere potest ; 3° affirmari uno viso alterum videri, 
quod consequens non esset si diversa esset Patris Filiique 
substantia. Cum vero de Spiritu S. affirmet Christus ex 
Patre procedere , ac de suo accipere , jam patet unam ean- 
demque in tribus distinctis personis naturam seu substan- 
tiam praedicari. 

34 . Haec confirmantur ex collatione Isa. 6, 9. Jo. 1 2,40. 
et Act. 28, 26. Quibus in locis verba illa: Audite audientes 
et nolite intelligere , aeque tribuuntur uti prolata a Patre , 
a Filio , et a Spiritu Sancto , atque idcirco personis his 
singulis eadem efficientia tribuitur , eadem gloria atque 
majestas. 

35. Demum id ipsum conficimus ex celebri textu 1 . Ep. 
Jo. 5, 7. Tres sunt qui testimonium dant in caelis , Pater , 
Verbum et Spiritus Sanctus : et hi tres unum sunt : quo et 
distinctio personarum et unitas essentiae aperte praedicantur. 
Quorum verborum genuinitatem licet negaverint recentiores 
biblici cum socinianis ac rationalistis , certum tamen est ea 
reperiri in antiquissima versiouc Vulgata , ut neque adver- 
sarii diffitentur ; haec citasse patres Africanos , quadringen- 

tos nempe episcopos sec. Ecclesiae Y. in disputatione cum 
Vandalis arianis sub Hunnerico habita ; ea allegasse patres 
antiquissimos Eucherium, Phacbadium, utrumque Idacium, 
praeter Tertullianum et Cyprianum qui aperte saltem ad 
ipsa alludunt , ut omittamus posteriores patres ; certum 
pariter est in antiquissimis codicibus graecis ca reperta fuis- 
se, ut patet ex recensione Hieronymiana, quam exhibet ve- 
tustissimus codex Boeticus qui exaratus est ex ipsis membra- 
nis quas ex dictatu s. Hieronymi exceperunt notarii ad cum 
missi a Lucio Boetico. Porro s. Hieronymus professus est 
sc ex mandato Damasi Rom. Pontificis novum testamentum 
graecae lidei reddidisse ; argumento igitur ineluctabili est 
olim in graecis codicibus palaestinensibus quibus s. Doctor 
usus est hunc versiculum extitisse. Idem dic de complexio- 
nibus Aurelii Cassiodorii , qui eas confecit juxta praestan- 
tiores codices graecos, quos prae manibus habebat. Proinde 
cum reperiatur comma istud in Vulgata , quae antiquissi- 
ma est , utpote aevo apostolico confecta , quaeque omni- 
bus codicibus graecis qui supersuut est anterior , juxta cri- 
ticae regulas est retinendum, atque catbobcae doctrinae est 
ineluctabile argumentum. 

3G. Et haec quidem in Scripturis , quae majus robur 
accipient ex constante Ecclesiae universae traditione, quam 
nonnisi majoris claritatis gratia a Scripturis sejungimus , 
cum simul spectari debeant. 

DIFFICULTATES 

37. I. Obj. 1° N uspiam in Scripturis aperte traditur 
Trinitas personarum distinctarum in consubstantialitate na- 
turae ; 2° formula baptismi distinctionem personarum ex- 
hibet , non autem unitatem substantiae , jubemur enim 
baptizari in nomine Dei Patris hominum , Jesu Messiae , 
et Spiritus Sancti peculiaris Dei vis personae forma indu- 
tae; 3° eodem sensu intelligi debet apprecatio Apostoli 2. 
Cor. 13 , 15. et reliqua omnia quae adduci solent uti 
Matlb. 3, 16-17. de baptismo Christi; 1. Cor. 12, 4-6. 

1. Petri 1-2. , Rom. 15, 30. in quibas consubstantialitatis 
nulla fit mentio. Ergo. 

38. Resp. Ad 1”, D. Nusquam hae voces in Scripturis 
occurrunt Trinitatis et consubstantialitatis , C. non occurrit 
aperte veritas his vocibus significata N. Ex probationibus 
enim quas attulimus quoad eos qui sincere veritatem quae- 
runt , apertissime constat ejusmodi veritatem in Scripturis 
contineri. 

39. Ad 2 m , Neg. Cum tribus distinctis personis eandem 
virtutem efficientiamque divinam tribuat baptismatis for- 
mula , divinae scilicet gratiae largitionem. Quod autem 
dicitur de Deo Patre hominum , Jesu Messia , ac de Spi- 
ritus Sancti peculiari vi , pia est socinianorum ac rationa- 
lis tarum speculatio, non autem baptismi forma; cumque 
forma haec , ex dictis , sit veluti compendiosa expressio 
doctrinae Christi circa hoc mysterium , ejus sensus ex ce- 
teris doctrinae capitibus , quibus eadem veritas docetur , 
colligendus est. 

40. Ad 3 M , D. Si singula objecta loca seorsum ac so- 
litarie spectentur absque nexu cum doctrina fundamentali , 
non sunt demonstrativa, Tr . vel C. si in nexu cum do- 
ctrina fundamentali sumantur, ad quam per illa alluditur, N . 
Jam vero cum Trinitas personarum , e arumque communis 
natura adeo aperte a Christo in adductis apud Joannem 
testimoniis tradatur , atque haec doctrina fidelibus , uti 
ostendemus , ab Apostolis adeo inculcata fuerit , ad eam 
tanquam ad rem notissimam , quin clarius sensum aperirent 
suum , alludunt Petrus et Paulus , quorum verba non in- 
telligerentur nisi supposita doctrina ac fide in Trinitatis 
mysterium. 

4 1 . Inst. 1° Ex baptismi formula unitas naturae in tribus 
personis colligi nequit, cum vel ipse Apostolus 1. Cor. 10, 2. 
de Israelitis scribat quod fuerint baptizati in Moyse, in nube 
et in mari in quibus nulla unitas naturae fingi potest , prout 
nec in Deo et Angelis et Sanctis in quorum tamen nomine 
Ecclesia commendare solet animas exeuntium. Ergo. 

42. ltesp. Neg. paritatem in utroque argumento ; nam 
Apostolus non scribit Israclitas baptizatos fuisse in nomine 
Moysis , nubis, et maris , ut in formula baptismi habetur ; 
Quod si Ecclesia morituros commendat in nomine Dei Pa- 
tris ... . in nomine Angelorum etc. ea addit quae omnem 
dubitationem dc ejus sensu tollunt , dicens : in nomine Dei 
Putris qui te creavit , in nomine Filii qui pro te passus 
est , in nomine Spiritus S. qui in te effusus est , in no- 
mine Angelorum et Arckangelorum , in nomine Patriarcha- 
rum etc. quin aliud adjiciat , ut sic insinuet horum effla- 
gitare intercessionem. 

43. II. Inst. 1° Etsi nonuulla hujus doctrinae semina, 
in Scripturis habeantur, explicari debent vel ex philosophe- 
matibus judaicis et platonicis, quae tunc temporis obtine- 
bant , vel ex pio discipulorum in magistrum affectu; 2° ha- 
beri proinde debet doctrina haec uti typus quo significetur 
Deum Patrem uti Spiritum Sanctum se se per Jesum Chri- 
stum hominibus manifestasse. Ergo. 

44. Resp. Ad l m , Neg. Si enim vera semina hujus dog-. 
matis in Scripturis occurrunt , ut id demus adversariis , 
semina evolvi debent, non autem explicari arbitraria ra- 
tione. Unde ipsi probant illa philosophemata platonica 
apud Judaeos in Palaestina obtinuisse? Unde ostendunt di- 
scipulos ex pio in magistrum affectu mentiri voluisse ac de- 
cipere universum orbem , donec insurrexissent sociniani 
ac rationalistae ? Asserere facile est , demonstrare valde 
difficile , imo in casu nostro impossibile plane. 

45. Ad 2 m , Neg. Hic enim typus est absurdus , ratione 
habita biblicae doctrinae. Etenim Spiritus S. est alius Pa- 
raclitus , qui procedit a Patre , et prout a Filio distinguitur , 
quomodo dici potest Pater , qui ut Spiritum Sanctum se 
manifestavit? Qui fieri potuit ut ejusmodi typum nemo no- 
verit per XVIII. integra secula? 

46. II. Obj. 1° Christus Jo. 17, 3. ita Patrem alloqui- 
tur : Haec est autem vita aeterna , ut cognoscant te solum 
Deum verum , et quem misisti Jesum Christum. Unde sic : 

Deus verus , de quo hic loquitur Christus, est Deus sum- 
mus : atqui hic est solus Pater: ergo Christus et Spiritus S. 
non sunt Deus ille summus ; 2° id ipsum docet Apostolus 
scribens 1. Cor. 8, 5. seqq. Nam etsi sunt , qui dicuntur dii 
sive in coelo sive in terra ( siquidem sunt dii multi et domini 
multi); nobis tamen unus Deus , Pater , ex quo omnia et nos 
in illum , et unus Dominus Jesus Christus , per quem omnia 
et nos per ipsum . Paulus igitur explicans quis sit ille unus 
Deus absolute affirmat hunc esse Patrem solum ; non autem 
Patrem , Filium et Spiritum Sanctum , ut ferret systema 
catholicum ; ergo Filius et Spiritus S. ex Pauli doctrina e 
censu divinitatis excludi debent ; 3° prout iterum inculcat 
idem Apostolus Ephes. 4, 6. dicens: Unus Deus, et Pater 
omnium , qui esi super omnes et per omnia , et in omnibus no- 
bis. Ergo. 

47. Resp. Ad t m , Dist. min. Si Christus vocem solum 
ita ad Patrem retulisset ad exclusionem ceterarum perso- 
narum , C. si ita ad Patrem referat ad exclusionem falso- 
rum deorum ac idolorum N. Porro in objecto textu vox 
solum non exprimit subjectum id est Patrem , sed attri- 
butum seu praedicatum divinitatis quae sola est. Hunc 
sensum exposcit gr. textus qui ita construitur: 'i»a vd<rx«<n 
<re tov fjLoyot «XfSivov Qioy , nempe : Ut cognoscant te solum ve- 
rum Dcum. Qao fit ut Christus in hac sententia non exclu- 
dat nisi falsos deos et vana gentium idola , quae certe 
veri dii non sunt ; declarat proinde vitam aeternam sitam 
esse in cognitione solius veri Dei , et incarnationis Filii 
ejus , scilicet Jcsu Christi. Quinam vero sit solus bic verus 
Deus alibi Christus patefacit, dum sibi et Spiritui Sancto ve- 
ram tribuit divinitatem. Hinc nomen Pater non ftd perso- 

. nam coarctat hujus nominis , sed Deo tribuit , qui pater 
hominum est , uti praeter Maldonatum in hunc loc. osten- 
dunt Petavius De Trin. lib. 3. c. 1. et Maran in op. Divini- 
tas J. C . lib. I. p. 2. c. 21. §. 1. et 2. 

48. Ad 2 ra , D. Paulus explicat quis sit unus Deus ad 
excludendos falsos gentium deos , C. ad excludendas per- 

sonas Filii et Spiritus Sancti A. II oc enim exposcit Pauli 
scopus, qui cum praemisisset multos a gentibus deos ac 
dominos dici , docet nonnisi Deum unum ac Dominum 
esse , Deum Patrem ac dominum Filium ; et quoniam a 
nomine Domini non excludit Patrem ita a nomine Dei non 
excludit Filium. Ideo vero hac loquendi ratione usus est 
Paulus , quia allusit ad fidei symbolum in quo fideles pro- 
fitebantur credere in unum Deum , et in unum Dominum J. C. 
uti Graeci recitabant ; vitavit autem repetitionem vocis Dei 
et Domini ut prospiceret teneris adhuc Christianis recens ex 
cthnicismo conversis , ne ex repetitione harum vocum re- 
vocati viderentur ad plures deos ac dominos admittendos, 
ut scite post s. Joannem Chrysost. animadvertit Petaviusl.c. 

49. Ad 3 m , Fadein esto responsio , quae clare adhuc 
colligitur ex verbis immediate praecedentibus : Unus Domi- 
nus , una fules , unum baptisma. Hic enim Unus Dominus , 
fateute Crellio, Christus est. Nec omittendum ex ethnicorum 
mente vocem Dominus significare Deum , ac proinde cum 
Apostolus hoc sensu vocem Dominus Christo applicet , hoc 
ipso ostendit se haud excludere Christum voluisse a di- 
vinitate proprie dicta, quam alibi saepe ei tribuit. 

50. III. Obj. Authenticitas commatis Joannei nulla ra- 
tione adstrui potest. Nam 1° labilia sunt fundamenta quae 
habentur in Tertulliano et Cypriano , quorum allusio ni- 
mis vaga est ; 2° Horum auctoritate permoti recentiores 
Africani coeperunt illam allusionem amplificare , donec 
textum integrum confecerint, et obtruserint idiotis Vanda- 
lis; 3° in antiqua Itala desiderabatur, adeoque iu versione Vul- 
gata antiquissima , et in ipsa Hieronymiana versione ; alio- 
quin s. Augustinus procul dubio illud allegasset adversus 
Maximinum arianum ; 4° deest in omnibus graccis codicibus 
rccentioribus et vetustioribus , siquidem nemo ex Graecis 
patribus illud allegavit ; 5° sed nec favet ipsa orationis se- 
ries ; etenim dia omnia verba dant in coelo , item dant in 
terra intrusa sunt; insequentia porro: Si testimonium hominum 
accipimus , testimonium Dei majus est , alludunt ad postrema 

verba v. G. Et Spiritus est , qui testificatur quoniam Christus 
est veritas. Nempe Spiritus Sanctus ut in nonnullis codicibus 
legitur. Desunt igitur argumenta extrinseca et intrinseca 
quibus hic versiculus fulciatur. 6° Verum ineptus etiam est 
versiculus iste ad dogma catholicum adstruendum , cum 
Pater , Verbum et Spiritus S. unum dicantur non unitate 
essentiae , sed unitate testimonii , uti praeter nobilissimos 
interpretes qui hunc sensum confirmant , patet ex v. 8. in 
quo pariter de spiritu , aqua et sanguine dicitur quod unum 
sint , profecto non essentia , sed unitate testimonii. Ergo. 

51. Resp. N. A. Ad 1% prob. ISeg . Ad hanc enim su- 
spicionem eliminandam satis est utriusque verba proferre. 
Jam vero Tertullianus cum adversus Praxeam cap.25. osten- 
dere voluisset unam trium personarum substantiam esse 
scribit : Ita connexus Patris in Filio , et Filii in Paracleto , 
tres efficit cohaerentes alterum ex altero qui tres UKUM sunt, 
non unus , quomodo dictum est , ego et Pater unum sumus 
ad ostendendam unitatem. Porro verba : Tres unum sunt 
nuspiam alibi quam in versiculo nostro leguntur; quod vero 
subdit : quomodo dictum est , ego et Pater unum sumus ; 
affert ad interpretandum locum parallelum priori textui. 
S. Cyprianus bis allegat eundem textum , nempe in epist . 
ad Jubajan. scribens : Cum tres unum sint , quomodo Spiri- 
tus S. placatus ei esse potest , qui aut Filii aut Patris ini- 
micus est ? et in lib. De unit. Ecclesiae ubi haec leguntur : 
Dicit Dominus : ego ei Paler unum sumus. Et iterum de Patre 
et Filio et Spiritu Sancto scriptum est : et hi tres unum sunt. 
Quibus non modo provocat ad Scripturam , sed praeterea 
confirmat quod de Tertulliano diximus , cum eadem ratione 
Joanneum comma alleget. 

52. Ad 2 m , D. Etiam , Tr. solum A\ Nam eo ipso quod 
posteriores scriptores Africani permoti sint illorum duorum 
auctoritate , consequitur utrumque hunc textum ex Scriptura 
attulisse , adeoque in antiquissimis codicibus latinis et grae- 
cis repertum. Ceterum non soli scriptores Africani , verum 
etiam Galli et Itali periocham nostram adduxerunt ; imo 

et TTispani , qui omnes dici nequeunt permoti sola Tertul- 
liani et Cypriani auctoritate. Quapropter non ad illuden- 
dum Vandalis concilii Africani patres illum versiculum alle- 
garunt , sed quia reipsa in suis codicibus prout nunc est 
continebatur. 

53. Ad 3 m , D . Quia jam forte exciderat ab illo pri- 
mitivo typo ex quo Itala confecta est , C. quia a fonte 
ipso defecerat N. Alioquin ratio nequit amplius assignari 
quare in codicibus illis ex quibus africana versio latina 
prodivit , repcriretur. Certum enim est Tertullianum ad 
codices graecos interdum appellare ; Hieronymum cum co- 
dicibus graccis suam recensionem contulisse , quo factum 
est ut in ejus versione reperiatur , falsum proinde est in 
Hieronymiana versione non inveniri. De s. Augustino res 
est incerta ; siquidem in Sessoriana Bibliotheca Speculum 
sub Augustini nomine habetur , quod genuinum ejusdem 
s. Doctoris opas creditur , in quo textus noster legitur. 
Accedit quod s. Doctor versione Itala uteretur in qua ver- 
siculus hic desiderabatur ; attamen ad ipsum alludit scribens 
adversus Maximinum. 

54. Ad 4 m , D. Idest in plerisque , C. in omnibus pror- 
sus N. In exemplaribus enim quibus Robertus Stephanus 
usus est , in illo quo permotus est Erasmus ad eundem 
restituendum , in exemplaribus quibus confecta est editio 
Complutensis , in pluribus codicibus anomalis , ac in Cyprio 
non ita pridem detecto , adest haec periocha. Cum igitur 
argumenta positiva habeantur quibus constat hunc versi- 
culum extitisse , ad rei explicationem satis est probabiles 
afferre rationes quare in plerisque desideretur. Potuit porro 
vel fraus primorum haereticorum id efficere , potuit osci- 
tantia librariorum ab omioteleunton , seu idem initium et 
finem vv. 7. et 8. uti patet etiam ex eo quod in nonnullis 
codicibus desit v. 8. de quo tamen numquam dubitatum 
est. Nil mirum proinde si patres Graeci comma istud non 
excitaverint , saltem eorum plerique. 

55. Ad 5 ro , D. Si admitteretur delenda omnia indicata 

verba , Tr . si id negetur N. Porro tum Bcngel tum Millius 
ex collatione codicum evincunt ejusmodi verba esse omnino 
retinenda. Cum praeterea vox illa Sanctus quae nonnisi in 
paucis codicibus reperitur , delenda sit , mutilus evaderet 
sensus , sublato v. 7. , praesertim cum adeo s. Joannes in- 
sistat in illo majori Dei testimonio. Hinc vere scripsit Bengcl: 
Adamantina versiculorum cohaerentia omnem codicum penuriam 
compensat. 

5G. Ad 6 m , Neg. Piam 1° eodem sensu scribit Aposto- 
lus et hi tres unum sunt , ac saepe in Evangelio unum uni- 
tate essentiae perhibet Patrem , Filium , et Spiritum S. 
2° Quia de tribus omnino disparatis , cujusmodi in sententia 
unitariorum essent Pater , Filius et Spiritus S. , affirmare 
Joannes non potuisset tres unum esse. 3° Quia quotquot ex 
antiquis hunc locum adduxerunt , constanter de praedicta 
essentiae unitate intellexerunt ; ac nisi ita esset , numquam 
unitarii adeo se sollicitos praebuissent in hujus commatis 
genuinitate deneganda. Nec obest quod etiam de testibus 
terrenis dicatur et hi tres unum sunt; nam, practcrquam- 
quod in gr. textu legitur in unum sunt , quod numquam 
dicitur de testibus caelestibus , testes illi inter se confe- 
runtur tantum quoad vim testimonii , non autem quoad 
qualitatem , ut per se constat. 

PROPOSITIO H. y 

Unitas divinae essentiae in tribus distinctis personis 
ex perpetuo et constanti Ecclesiae sensu 
traditionali confirmatur 

57. Illud quoque rectae rationis documentum est , 
quod optima ad veterum scriptorum mentem assequendam 
regula sit , si coaevos viros consulamus , qui scriptores 
illos collocuti ad posteros quod acceperant transmiserunt , 
qui demum eorum doctrinas in praxim deduxerunt. Quod 
potissimum obtinet , si haec praestitit non individuum ali- 
quod , sed persona moralis , seu hominum societas. Jam 

vero hanc regulam sectantes ostendemus patres antiquissi- 
mos et apostolicos tum factis , tum dictis , tum agendi ra- 
tione quam tenuerunt erga illos omnes, qui dogma Ss. Tri- 
nitatis quoquomodo labefactare adnisi sunt doctrinam 
Christi et apostolorum circa hoc mysterium , tradidisse 
quam Ecclesia perpetuo professa est. His adjicimus vel 
teterrimos fidei christiauae hostes, qui ex hac suppositione 
religionem sunt adorti Christianam. 

58. Jam vero primaevae fidei apostolicac circa hoc 
dogma suppeditat 1° ineluctabile documentum tum baptismi 
forma , tum ritus illum conferendi ; nam scmper admini- 
stratus est baptismus sub invocatione trium distinctarum 
personarum sub communi nomine ; invocatas porro fuisse 
tres personas distinctas in sensu catholico, evincit argumen- 
tum quod patres exinde extruebant adversus sabellianos , 
.perinde ac a ritu quo administrari consueverat, per trinam 
scilicet immersionem ad evincendam trium divinarum per- 
sonarum distinctionem, uti testatur Tertulbanus lib. 1. 
cont. Marcion. c. 28. et adversus Praxcam cap. 27. et patet 
ex can. 50. aposlolico , et ex Justino Apol. 1. n. 61. Aliud 
documentum suppeditat recepta in Ecclesia doxologia ab 
aetate apostolica : Gloria Patri per Filium in Spiritu S. , vel 
Deo Patri et Filio D. N. J. C. cum Sancto Spiritu gloria et 
imperium in saecula saeculorum . Arnen. De qua praeter s. Ba- 
silium lib. De Spiritu S. c. 27. sermo est in Constitutionibus 
apostolicis lib. 8. c. 12. et alibi passim. Tertium documen- 
tum suppeditat Ecclesiae antiquissimae agendi ratio adver- 
sus novitates Sabellii, Jioeti aliorumque patripassianorum qui 
personas confundebant, et adversus ebionitas, cerinthianos , 
Artemonem , Paulum Samosatenum qui Christi adeoque 
Verbi divinitatem adorti sunt , quos omnes uti haereticos 
e sinu suo illa expulit. 

59. Id ipsum evincunt solemnes fidei professiones seu 
symbola primis tribus Ecclesiae seculis recepta , in quibus 
eminet apostolicum , quo Ecclesia semper professa est sc 
credere in Deum Patrem, in Jesum Christum unicum Filium 

ejus et in Spirhim Sanctum , quae in sensu obvio referunt 
eandem divinitatem in tribus personis , et hoc sensu hanc 
professionem esse intclligcndam patefaciunt ulteriores ejus- 
dem symboli declarationes quae , cogentibus haereticis , 
adjecta sunt a synodo Antiochena I. et a s.Gregorio Tbauma- 
turgo in quibus fit professio de fide in Deum Patrem , in Deum 
Filium , et in Spiritum S. imaginem Filii perfecti perfectam , 
in Trinitatem perfectam. 

60. Hac eadem fide primitivam Ecclesiam catechumenos 
ac fideles instituisse constat ex martyrum actis, in his enim 
exhibetur popularis et vulgaris instructio. Porro in actis 
martyrum Lugdunensium, qui passi sunt an. 17. Marci 
Aurelii , legitur s. Epipodium hanc fidei professionem co- 
ram praeside emisisse : Christum cum Patre ac Spiritu San- 
cto Deum esse confiteor. In actis s. Polycarpi discipuli s.Joan- 
nis apostoli , reperimus ejusmodi orationem ad Deum , 
s. Martyrem fudisse alta voce in omnium conspectu : Pro - 
pterca et de omnibus te laudo , te benedico , te glorifico per sem- 
piternum Pontificem Jesum Christum dilectum filium tuum , 
per quem tibi cum ipso in Spiritu Sancto gloria nunc et in 
futura secula secutorum , Arnen. Quibus profecto nihil lu- 
culentius pro dogmate nostro dici potest. 

6t. Sed et haeretici ipsi testes sunt locupletissimi hujus 
dogmatis ; nazaraei enim, qui ab aetate apostolica se ob 
observationes legales ab Ecclesia separarunt, hanc fidem 
professi sunt, siquidem auctor Recognitionum et Homiliarum, 
quae sub nomine s. Clementis editae sunt , quarum memi- 
nit diversis in locis Origenes , quique nazaraeus erat , 
cultum docet eundem tribus personis deferendum, dicens 
Hom. 3. c. 72. Ad te enim pertinet aeterna gloria , laus Pa- 
tri et Filio et Spiritui Sancto in omnia saecula , Arnen. Te- 
statur praeterea baptismum conferri ter beata invocatione. 
Insuper testantur s. Irenaeus, Clemens Alex., Tertullianus, 
Origenes , Pamphilus , Novatianus aliique, ideo docetas et 
phantasiastas aliasque gnosticorura sectas detraxisse veritati 
carnis Christi , quia Deo indignum putabant hanc induisse; 

qua agendi ratione ostenderunt se agnovisse veram in Chri- 
sto divinitatem : hos praeterea recte de Trinitate sensisse 
nobis ultro concedunt unitarii , qui eos uti sibi contrarios 
admittunt. Sed unde hanc doctrinam nisi ab Ecclesia a qua 
divisi sunt hauserunt ? 

62. Non solum porro haeretici, sed infideles ipsi, Judaei 
nempe et pagani, testes sunt quod olim in Ecclesia doctrina 
haec nostra obtinuerit. Judaeis enim scandalum semper ex- 
titit praedicatio Dei crucifixi , gentibus vero stultitia. 
Utrorumque difficultates huc constanter tendunt ut incre- 
dibile evincant Deum pauperem , humilem , patientem , 
crucifixum fuisse , uti patet ex epistola Bamabae, aut certe 
viri apostolici, adversus Judaeos scripta , ex dialogo s. Ju- 
stini cum Tryphone judaeo : item ex objectionibus quas 
Celsus ex persona Judaei urget apud Origenem lib. 2. , nec 
non ex disputationibus Tertulliani , Cypriani, Arnobii, La- 
ctantii adversus ethnicos. Sed celebre potissimum in rem 
nostram documentum est quod suppetit in Luciano , seu 
potius antiquo auctore dialogi Philopatris inscripti. Hic in- 
ducit Critiam jurantem per varios ethnicorum deos , quos 
respuens Triephon vult ut Critias juret per Deum alte re- 
gnantem , magnum , immortalem , Filium Patris , Spiritum ex 
Patre procedentem , unum ex tribus , et ex uno tria. Hunc 
tu Jovem puta, hunc existima Deum. Dum vero hic auctor 
Christianos irridet , ostendit quaenam fuerit illorum fides 
circa Dei unicam essentiam trinasque distinctas personas. 

63. Longa res esset singulorum patrum testimonia pro- 
ferre*, quibus antiquae Ecclesiae fides circa Trinitatis my- 
sterium evidenter adstruitur. Quoniam vero unitarii autumant 
a Justino martyre platonicis dogmatibus addicto primum 
in Ecclesiam de Trinitate doctrinam invectam esse, nonnulla 
ex anterioribus Justino patribus testimonia afferemus. S.Bar- 
nabas seu vetus auctor epistolae sui) illius nomine editae , 
scribit Patrem dixisse Filio ante constitutionem mundi : facia- 
mus hominem etc. Et Filium vocare cos super quem Spiritum 
praeparaverat , adeoque tres personas in Deo consubstan- 

tialcs , cum Filius sit in sinu Patris , et Spiritus S. prae- 
paratus seu missus a Filio. Hermas pariter scriptor apo- 
stolicus in op. inscripto: Pastor lib.3. Simii. 6. c. 19. et 22. 
scribit : Qui crediderunt Deo per Filium ejus , induti sunt Spi- 
ritum. Sic Clemens Rom. apud s. Rasilium in lib. De Spiritu 
Sancto cap. 29. n. 72. Vivit , inquit , Deus et Domitius J. C. 
et Spiritus Sanctus ; qui praeterea in Epist. 1. ad Corinth. 
cap. 2. meminit passionis Dei et effusionis Spiritus Sancti ; 
ac praetermisso s. Polycarpo, cujus jam verba protulimus, 
s. Ignatius M. in Ep. cui Magnesianos cap. 3. sic scribit : 
Studete igitur et confirmamini in dogmatibus Domini et Apo- 
stolorum in Filio et Patre et Spiritu Sancto. Auctor actorum 
martyrii ejusdem s. Jgnatii , sic claudit historiam suam : 
Cursum perfecit ( Ignatius) in Christo Jesu D. N., per quem 
et cum quo Patri gloria et potestas cum Sancto Spiritu in sae- 
culo. Arnen. Demum vel ipse Justinus in Dial. cum Tryphone 
a. n. 4. ac 7. refert se a sene presbytero qui eum perduxit 
ad religionis Christianae cognitionem , didicisse Spiritum 
Sanctum regiam mentem esse, qua anima humana non exor- 
nata Deum videre nequit , tum Christum verum aeternum- 
que Dei Filium esse a prophetis praenunciatum una cum 
Patre invocandum. 

64. Quae cum ita sint ecquis non miretur unitarios 
nobis obtrudere fidem in Trinitatem a Justino primum in 
Ecclesiam inductam esse ? Quis non miretur rationalistas 
ulterius progredientes autumare Joannem reliquosque sa- 
cros scriptores dogma nostrum vel a platonica schola , vel 
a cabbalistica doctrina haustum Ecclesiae propinasse? Nonne 
hoc est dare manus victas , faterique se a totius sacrae an- 
tiquitatis fide , atque a fide sacrarum Scripturarum reces- 
sisse ? Non alia igitur ratione negari dogma de Trinitate 
catholicum potest , quam sola infidelitate seu incredulitate. 

DIFFICULTATES 

65. I. Ob j. 1° Licet patres apostolici profiterentur Deum 
Patrem , Filium et Spiritum S. , non ideo censendi suut 

admisisse Trinitatis dogma quod ipsi penitus ignorarunt. 
2° Alii enim a Christianae rei primordiis Jesum uti purum 
hominem habuere , ut ebionitae , Thcodotus, Byzantius et 
Artemon ; alii docetismum sectantes , ut gnostici , docuere 
juxta emanatismi principia Aeonem seu divinam vim in Je- 
sum delapsam cum eoque conjunctam. 3° Nec praevaluit 
doctrina de Filio et Spiritu S. veluti hypostasibus , nisi 
agentibus Justino M. , Theophilo Antiocheno, Irenaco , et 
Gemente Alex. , qui tamen et has hypostases Patri subje- 
ctas docuerunt ex emanatismi principio. 4° Sane doctrina de 
tribus hypostasibus consubstantialibus a Tertulliano et Ori- 
gene , potissime vero a Dionysio Romano, amplificata est. 
5° Formula orthodoxa de Trinitate neque a scriptoribus 
sacris neque a patribus apostolicis adbibita est , sed accepta 
referenda est scriptoribus sec. TII. quo tempore Ecclesia ad 
paganismi errores jam se procliviorem ostendit. Ergo. 

66. Resp. Ad l m , Neg. Aliud enim est asserere non- 
dum a patribus apostolicis adseitam fuisse tcrminologiam 
dogmatis, nullis cogentibus haereticis, ut a simplicitate con- 
fessionis recederent , aliud vero dogma ipsum non fuisse 
admissum ab antiquissimis illis patribus. Dum cuim ipsi 
crediderunt Deum Patrem , Filium et Spiritum S., eos ab 
invicem distinxerunt , Deumque unicum iu substantia pro- 
fessi sunt , et unamquamque personam uti Deum sunt ve- 
nerati. Tn hoc porro consistit Trinitatis dogma. Cum igitur 
de hoc constet , etsi voces naturae et personae non adhibue- 
rint , inferri exinde nequit illos ignorasse quod his vocibus 
postea significatum est. 

67. Ad 2”, J). Id est haeretici hac ipsa de causa ab 
eadem Ecclesia damnati , qua postea haeretici iusequentes 
uti lutherani , calvinistae , protestantes , unitarii, damnati 
sunt , C. christiani proprie dicti N. Quae enim participatio 
justitiae cum iniquitate ? Aut quae societas luci ad tenebras ? 
Quae conventio Christi ad Belial? Yae nobis si de doctrina 
Ecclesiae ex haereticorum stultitiis dijudicare deberemus , 
praesertim cum ob hos ipsos errores fuerint ebionitae , 

Theodotus , Artemon aliique expulsi. Imo ex Istorum da- 
mnatione cognoscimus contradictoriam in Ecclesia doctrinam 
obtinuisse. 

68. Ad 3 m , Neg. Siquidem nos contrarium luculenter 
ostendi mus, prolatis patrum apostolicorum ac insequentium 
testimoniis. S. Irenaeus vero lib. 1. Advers. Haeres, c. 10. 
testatur doctrinam catholicam de tribus divinis personis di- 
stinctis ex traditione apostolica in omnibus totius orbis Ec- 
clesiis orientalibus ct occidentalibus obtinuisse , et ab omni- 
bus praedicari tanquam si unam omnes haberent animam , 
unum cor , unum os. Et hoc profecto ante Justinum et 
Theophilum. Falsum pariter est recensitos patres exhibuisse 
hypostases Filii et Spiritus Sancti subjectas Patri , si exci- 
pias earum originem a Patre aut generatione aut processione. 

69. Ad 4 1 ", D. Id est asserta ac vindicata tum ab his 
tum ab aliis patribus est trium personarum consubstantia- 
litas adversus haereticos , C . amplificata in sensu adver- 
sariorum N. 

70. Ad 5 m , D. Formula prout dicit tcrminologiam in 
scriptoribus sacris duorum priorum seculorum non reperitur, 
sed solum apud patres tertii seculi , Tr . vel C. prout dicit 
doctrinam perfectam dogmatis catholici N. Duo porro haec 
valde inter se differunt , uti saepius animadvertimus ; certe 
primus auctor penes quem vox Trinitatis invenitur est Theo- 
philus , sed neque ipsam uti novam protulit, sed veluti 
notam ac receptam ; neque hac nova voce novam sed anti- 
quam veritatem Theophilus expressit. Quod adjicitur de 
proclivitate Ecclesiae sec. III in paganismum , est impuden- 
tia digna rationalista vulgari , qualis Weghscheider est ; imo 
et absurda. Erat scilicet proclivis in paganismum Ecclesia 
dum ubique terrarum sanguinem effundebat inter atrocissi- 
mos cruciatus, ne se paganismo commacularet ? quam bene 
haec cohaerent ! 

71. II. Obj. Atqui certissima documenta evincunt ab 
Ecclesiae primordiis ignotam tum formulam tum dogma 
per eam significatum fuisse. Etenim 1° Tertulliano teste 

Sec. II. exeunte lib. 1. adversus Praxeam c. 3. doctrina de 
Trinitate plurimis nova et heterodoxa visa est , simplicibus 

nempe , imprudentibus et idiotis , quae major setnper creden- 
tium pars est, qui expavescunt ad oeconomiam , numerum et 
dispositionem Trinitatis ; itaque duos et tres jactitant Deos a 
nobis praedicari; se vero unius Dei cultores praesumunt. 2° Sa- 
ne alii , uti Athenagoras in Legatione pro Christianis, Tatia- 
nus in Orat. cont. Graecos ct Theophilus Antiochenus lib. 2. 
ad Autolycum, non admittebant nomine Verbi nisi ipsam es- 
sentialem Dei sapientiam seu rationem. 3° Alii, uti Hermas 
Semil. 5. n. 4. seqq. , Justinus M. in Apolog. 1 . n. 3G. , Theo- 
philus op. et 1. cit., Lactantius Instit. divinor, lib. 4. c. 6, 9. 
collat. , Hicron. Ep. 49 , et 65. Spiritum Sanctura a Filio 
non satis distinxerunt, ac tanquam divinam vim adstruxe- 
runt. 4° Origenes etsi tres praedicaverit hypostases ejusdem 
naturae divinae, ejusdem tamen eas non posuit dignitatis, ct 
propterea in lib. De Oratione affirmat Christo non deberi ve- 
ram precationem Tr^oa-su^rjv. Ergo. 

72. llesp. N. A. Ad l", proh. D. Tertulliano teste, do- 
ctrina de Trinitate nova visa est et heterodoxa haereticis, C. 
catholicis N. In objecto enim loco Tertullianus sibi objicit 
difficultates patripassianoruin, qui ex distinctione trium per- 
sonarum colligebant plurcs deos induci juxta ethnicorum 
insaniam; at eos Tertullianus refellit ex argumento prae- 
seriptionis , quod nempe veritas catholica praeiverit poste- 
riori haereticorum doctrinae, et repellit calumniam a mo- 
narchianis Ecclesiae doctrinae impactam dc multiplicatione 
deorum ob personarum distinctionem. 

73. Ad 2 m , D. Dixerunt Verbum sapientiam aut ratio- 
nem Patris sed subsistentem et hypostaticam, C. essentia- 
lem solum N. Siquidem omnes adducti scriptores apprime 
hanc sapientiam seu rationem distinguunt a Patre, ct proin- 
de docent hanc Sapientiam carnem induisse, hominesque 
Deo reconciliasse , et Trinitatem profitentur , uti Tertullia- 
nus et Theophilus expressis verbis. Haec porro Trinitas ad- 
mitti non potuisset, nisi Verbum et Spiritus S. totidem perso- 

nae seu hypostates crederentur. Theophilus praeterea lib. 2. 
§. 15. comparat tres personas cum tribus diebus qui crea- 
tionem luminarium praecesserunt. 

74. Ad 3 m , Neg. Sed confusio tota se tenet ex parte 
rationalistarum eo quod ipsi non animadverterint inter- 
dum Spiritum S. vocari Sapientiam, perinde ac Yerbum ; 
item vocari Spiritum Christi , quia ab eo missus est ; vocari 
Filium non quidem re , sed per similitudinem , prout fecit 
Hermas in objecto loco, qui assimilat Ecclesiam vinace cujus 
domino Patrem , cultori Filium , lilioque familias Spiritum 
Sanctum comparat. Ex quibus etiain apparet quomodo pa- 
tres apostolici , cujusmodi fuit Hermas , aperte tres in Deo 
personas distinxerint. Absurdum vero est vel suspicari La- 
ctantium et Hieronymum sec. 1Y. Spiritum S. a Filio mi- 
nime distinxisse, cum ipsis adversariis fatentibus, jam scc.UI. 
constituta fuerit doctrina de Trinitate. 

• • < • » t ? r v, 

75. Ad 4 m , D. Origenes tres hyposthases ejusdem non 
posuit dignitatis respectu originis , C. respectu naturae N. 
Nam eo ipso quod tres hypostases ejusdem naturae divinae 
agnosceret Origenes , quin secum pugnaret , non potuisset 
in hac natura dignitates et gradus distinguere ; igitur non 
aliam potuit distinctionem admittere, quam quae oritur ex 
diversa origine duarum personarum , Filii scilicet ct Spiritus 
Sancti. Et sane , ceteris omissis , Origenes tomo 1 5. in Matth. 
n. 15. vocat imperatricem Trinitatem , et tomo 6. in Jo. 
adorandam Trinitatem. 

76. Dum vero in lib. De oratione veram precationem 
Christo Origenes denegare videtur , non alio sensu id as- 
serit, nisi ut inducat iidelcs ad se conformandos in suis 
orationibus Ecclesiae praxi , quae in sua liturgia consuevit 
fundere preces suas ad Patrem per summum Pontificem 
auimarum nostrarum ac mediatorem Jesum. Siquidem in 
hoc ipso loco exhortatur fideles ad obsecrationem , postula- 
tiones et gratiarum actiones Christo faciendas , quae certe 
soli Deo competunt. 

PROPOSITIO IU. 

Mysterium Sanctissimae Trinitatis rectae rationi 
adversari nullo modo ostendi potest 

77. Tum indirecte tum directe ostendimus numquam 
posse unitarios et rationalistas efficere quod maxime vellent, 
nempe evincere Trinitatis dogma rectae rationi adversari. 

78. Ac primo quidem indirecte; nam ex dictis Deus hanc 
veritatem nobis revelavit ; atqui fieri omnino non potest 
ut Deus per revelationem aliquid doceat contrarium iis quae 
nos docet per rationem; sibi enim repugnaret. Ergo. 

79. Secundo directe; ut enim ostendi posset aliquid pu- 
gnare cum ratione , seu eidem adversari , deberent cogno- 
sci apprime termini , ut ex eorum comparatione posset judi- 
cari eos esse inter se repugnantes ; etenim nunquam posset 
aliquis affirmare circulum non posse esse quadratum , nisi 
prius bene calleat quid sit circulus , quid sit quadratum. 
Jam vero increduli, sociniani, rationalistae adaequatam co- 
gnitionem non habent utriusque termini , scilicet naturae 
divinae, et personae divinae, seu modi et rationis subsi- 
stendi in divinis , cujusmodi sunt personae , ergo numquam 
poterunt ostendere has subsistentias, hos modos, has per- 
sonas repugnare divinae naturae. Si hoc dicant , sunt caeci 
qui judicant de colore. Rursum : mysteria sunt supra ra- 
tionem , ac proinde etiam mysterium Trinitatis de quo agi- 
mus, atqui numquam fieri potest, ut ratio ostendat repu- 
gnantiam in eo quod ipsam superat. Ergo. 

DIFFICULTATES * 

80. Obj. 1° Ratio docet omnem pluralitatem in Deo 
repugnare; 2° adeoque unum subjectura quod velit et in- 
telligat cum tribus subjectis intelli gentibus et volentibus 
inter se distinctis, et distincte operantibus; necessario pro- 
inde, admissa Trinitate, delabendum est vel in sabellianismum 
vel in arianismum aut tritheismum ab Ecclesia proscriptos. 

3° Et sane Trinitatis dogma philosophico axiomati: Quae 
sunt eadem uni tertio , sunt eadem inter se , omnino adver- 
satur; etenim divina essentia a persona realiter non distin- 
guitur ; ergo si unaquaeque persona idem est cum natura 
divina, personae divinae idem erunt inter se. 4° Sic pro- 
inde fas est argumentari: Pater est Deus , Filius est Deus, 
ergo Pater est Filius et vicissim ; et en nos in sabetlianismum 
prolapsos. 5° Quod si dicantur personae inter se distingui, 
idem argumentum institui potest: Pater realiter distinguitur 
a Filio , sed personae divinae identilicantur cum divina es- 
sentia , ergo divina essentia prout est in Patre et Filio 
distinguitur realiter a se ipsa, et Tritheismus exurgit , quod 
confirmatur ex Boetii definitione personae; quod haec sit 
rationalis naturae individua substantia. Ergo. 

Sl^llesp. Ad l m , D. Docet ratio omnem pluralitatem 
essentiae aut substantiae in Deo repugnare, C. pluralita- 
tem personarum , seu modorum quibus una eademque di- 
vina natura subsistit N. Docere ratio non potest utrum hoc 
repugnet nec ne; cum divinae essentiae naturam intime 
non cognoscat, ut possit id affirmare. 

82. Ad 2 m , D. Si tria haec subjecta intelligentia , vo- 
lentia et operantia diversa aut etiam distincta essent ah illo 
uno subjecto intelligcntc aut volente , C. si unum idemque 
cum illo sint N. Hoc unum subjectum est divina illa ea- 
demque essentia quae est in Patre, Filio, et Spiritu S. , et 
eadem est quae naturaliter intelligit et vult et operatur in 
tribus personis, et in earum qualibet cum modo suo. Hinc 
negamus dilabi nos aut in sabellianismum , qui destruebat 
personarum distinctionem, aut in tritheismura qui divide- 
bat naturam , aut in arianismum qui gradus ponebat in 
divina natura. 

83 ..Ad 3 m ,IVeg. Ad probationem vero , D. Personae quae 
identificantur cum natura seu essentia divina idem sunt 
inter se <^uoad naturam, seu essentiam, C. quoad perso- 
nalitatem N. Nam juxta hujus axiomatis vim quae sunt ea- 
dem uni tertio , sunt certo etiam eadem inter se sed sub eo 

respecta qao sunt eadem uni tertio , non autem sub alio in 
quo uni tertio idem non sunt. Jam vero licet unaquaeque per- 
sona unum sit cum natura divina a qua nonnisi virtualiter 
distinguitur , at id per quod unaquaeque persona est e. g.. 
paternitas in Patre , et filietas seu filiatio in Filio realiter di- 
stinguuntur inter se , cum sit realis inter hos terminos op- 
positio relationis. Sic in spatio , altitudo identificatur cum 
spatio , identificatur item cum eodem spatio longitudo , idem 
dic de magnitudine ; attamen haec distinguuntur realiter 
inter se , cum altitudo non sit longitudo , magnitudo vero 
nec altitudo nec latitudo , etsi ab illis exurgat. 

84. Ad 4 m , Neg. illationem, quae ut legitima sit, ita 
esse debet : Ergo Pater et Filius sunt idem Deus ; non au- 
tem Pater est Filius ; quia sub hoc respectu non sunt idem, 
et sic evadimus sabellianismum. 

85. Ad 5 m , Neg. pariter illationem, quae ut legitima 

sit , debet haec esse : ergo Pater et Filius realiter distin- 
guuntur inter 6e. INam eadem est natura divina in Patre 
ac Filio, quae duabus subsistentiis, seu subsistendi modis 
inter se realiter distinctis paternitatis et filiationis afficitur, 
at distinctio non habetur nisi inter modos ipsos ad invicem : 
et sic effugimus tritheismum. Idem enim semper viget in his 
argumentationibus vitium , quod confundatur res cum modo 
ejusdem rei. Quod vero attinet ad Boetianam personae de- 
finitionem, notum est eatenus eam a theologis admitti , qua- 
tenus substantia in notione subsistentiae accipitur , seu sub- 
sistendi modo. * ' j, 

86. Inst. 1° Admissa Trinitate personarum, admitti debet 
trinitas Divinitatis, sic enim institui potest argumentum: ea- 
dem ratione qua infertur : Pater est persona divina , Filius 
est persona divina, Spiritus S. est persona divina, ergo 
tres sunt personae divinae ; inferri potest : Pater est Deus , 
Filius est Deus, Spiritus S. est Deus, ergo sunt tres Dii. 

2° Aut etiam : Deus est trinus in persona , sed quaelibet 
persona est Deus , ergo quaelibet persona est trina in per- 
sonis. 3 ? Insuper : nomen personae in se substantiam inclu- 

* 12 

dit, ergo multiplicatis personis, divina multiplicatur substan- 
tia : 4° si igitur una est in Deo natura , una pariter est in 
Deo persona , quod exposcit ipsa Dei notio quae indicat 
naturam subsistentem , adeoque unicam ac singularem 
personam, infinitam et indivisibilem, simplicem, excluden- 
tem scilicet omnem compositionem quae ex numero orire- 
tur personarum; aut saltem aggregationem entium , quae et 
perfectionem et existentiam diversam haberent ; 5° quaelibet 
enim persona divina ea caret perfectione, quae alterius pro- 
pria est; 6° hinc factum est, ut philosophi ac theologi prae- 
stantiores in dogmate catholico haud consistere potuerint. 
Ergo. 

87. Resp. Ad \ m , Ncg. et Ncg. paritatem inter duas 
propositas argumentationes; siquidem in priori cum mul- 
tiplicentur personae , seu soli subsistendi modi, legitime in- 
fertur tres esse personas divinas : at in posteriori multipli- 
caretur divina natura , quod est falsum ; natura enim divina 
eadem semper est. 

88. Ad 2 01 , D. Si nomen Dei in Majori assumatur in 
concreto ad divinam naturam significandam prout subsistit 
tribus modis, C. si coarctctur ad significandam naturam prout 
singulari aliquo modo affecta est ad alterius exclusionem N. 
Sic distinguenda est Minor ; quaelibet persona est Deus , 
quatenus vox Dei arctatur ad significandam subsistentiam 
singularem, C. quatenus absolute accipitur ad significan- 
dam divinam substantiam tribus modis affectam N. Et en 
totum paralogismum detectum. 

89. Ad 3™, D . Nomen personae substantiam includit 
indirecte et in obliquo , C. directe N. Directe enim signi- 
ficat subsistentiam; et en alium paralogismum detectum. 

90. Ad 4 W , Ncg. sequelam; ad prob. vero D. Notio Dei 
indicat naturam subsistentem una vel multiplici subsisten- 
tia, C. unica tantum N. Dei euim notio hoc non exigit; 
imo hoc ipso quod natura divina infinita sit , plures potest 
in se admittere subsistentias, quales non admittit natura 
finita, quae nonnisi unico modo subsistere potest. Quae- 

libet porro divina persona infinita est , quia sui) peculiari 
suo respectu totam afficit naturam divinam , quae est infi- 
nita ; adeoque et indivisibilis ac simplex prout est ipsa di- 
vina natura. Nec ullam divinae personae compositionem 
inferunt, nec enim sunt partes divinitatis ut possint efficere 
compositionem , sed sunt ipsa natura divina subsistens tri- 
plici modo , qui etsi rcaliter distinguantur inter se , realiter 
non distinguuntur a natura divina quam afficiunt ; nec pa- 
riter inferunt entium aggregationem, cum unicum sit ens 
existens sub trina ratione subsistendi, adeoque tres personae 
divinae non constituunt tria entia , ac tres existentias diver- 
sas. Utrum autem relatio sit dicenda perfectio nec ne, disce- 
ptant theologi , plures negant , eo quod in suo conceptu 
formali ea non dicat nisi rationem sive modum se habendi 
unius in ordine ad alterum. 

91. Ad 5" 1 , D. Si relatio sou proprietas relativa per- 
fectio sit , et mediate saltem quaelibet persona non ha- 
beat eam perfectionem quae alteri immediate competit , C. 
secus IV. 

92. Ad 6 m , D. Id est increduli et haeretici, C. catho- 
lici V. 


CAPUT III. 

DE VERBI SEU FILII DIVINITATE, ET CUM PATRE 
CONSUBSTANTIALITATE 

93. In hoc discriminantur sociniani ab arianis , quod 
isti immediate Verbi seu Filii divinitatem adorti fuerint , 
ac mediate divinitatem Christi ; illi immediate impugnave- 
rint divinitatem Christi ac mediate divinitatem Verbi, ce- 
terum quoad rei substantiam in idem recidunt. 

94. Ariani, ut haereticis omnibus contigit, numquata 
sibi constiterunt. Ipsi primo Verbum puram creaturam 
esse effutierunt ac in tempore conditum ; deinde creaturam 
quidem dixerunt, sed ab aeterno procreatum ex non ex- 
tantibus; demum non abnuerunt in eo agnoscere divini- 

tatem sed inferioris naturae et conditionis a natura Patris , 
nec unquam potuerunt adduci ut ipsum Patri consubstan- 
tiale profiterentur. 

95. Semiariani ex saniorum criticorum sententia ortho- 
doxam doctrinam de Yerbi divinitate tenuerunt , ac in eo 
tantum improbati sunt , quod vocem o^oWiov seu consub- 
stantiale a concilio Nicaeno uti tesseram fidei consecratam ad 
secernendos haereticos a catholicis admittere recusaverint. 

96. Rationalistae antiquos arianos ac recentes socinia- 
nos impietate superaut , dum vel ipsam hypostasin Verbo 
denegant , autumantes logon esse divinitatis attributum , et 
Christum uti purum hominem traducunt ac philosophum , 
qui se se accommodarit gentis suae opinionibus ac praeju- 
diciis. 

97. Rejicientes ad Tractatum De Incarnatione quae Chri- 
stum ejusque divinitatem immediate attingunt , hic Yerbi 
divinitatem ejusque cum Patre consubstantialitatem adstrue- 
mus , etsi ob argumenti necessitudinem , quaedam , quae 
Christi divinitatem afficiunt, dicere cogamur. 

PROPOSITIO I. 

Verbum est vere et proprie Deus ac Dei Filius 
Pairique consubstantiale 

98. De fide propositio est, ut patet ex symbolo Ni- 
caeno, quo profitemur credere in Filium Dei unigenitum , ex 
Patre natum ante omnia saecula , consubstantialem Patri. Tum 
indirecte, tum directe ejus veritatem evincimus. 

99. Ac 1° indirecte; ex demonstratis enim, tres sunt in 
una eademque divina essentia personae distinctae , Pater , 
Filius et Spiritus Sanctus. Verbum igitur est vere ct proprie 
Deus, Filius Dei ac Patri consubstantiale. Omnia proinde 
quae in praecedentibus propositionibus ad probandum dog- 
ma de Trinitate allata sunt, Verbi seu Filii divinitatem et 
cuin Patre consubstantialitatem pariter evincunt. 

100. 2° Directe; ac primo quidem ex Evangelii s. Joan. 
initio: In principio erat Verbum , et Verbum erat apud Deum , 
et Deus erat Verbum ; omnia per ipsum facta sunt : quibus 
quatuor de Verbo praedicantur, nempe 1° ejus aeternitas, 
siquidem in principio seu ante omnia tempora erat; 2° ejus- 
dem a Patre distinctio: erat enim apud Deum; 3° ejus pro- 
prie dicta divinitas , nam Deus erat Verbum; 4° denique vir- 
tutem ejus creatricem, omnia enim per ipsum facta sunt. 

101. Huic initio cetera congruunt quae in totius hujus 
Evangelii decursu leguntur , quae adeo cum magnifico illo 
exordio connexa sunt , ut Verbi divinitate admissa, omnia 
congruant ac' facile intelligantur ; hac sublata totidem in- 
intelligibilia aenigmata evadant. Sane Filius dicitur Unige- 
nitus qui est in sinu Patris (ib. 1, 18.), Unigenitus Filius 
Dei{%, 16.), qui sit in caelo dum loquitur in terra (ib.v. 13.), 
qui Patrem suum dicat Deum, aequalem se faciens Deo 
(ib.v. 18.), qui sibi tribuat potestatem homines extinctos ad 
vitam revocandi (6, 40. et alibi), qui profiteatur se e caelo 
descendisse (ib. v.38.), exivisse a Deo (13, 13; 16,27.), 
exivisse a Patre (ib.v. 28.), unum esse cum Patre (10, 30), 
se in Patre esse et Patrem in se (ib. v.38. ), se praeextitisse 
non solum Abrahae (8,58.), sed et mundi creationi (17, 5.), 
qui praedicet se esse viam, veritatem ac vitam (14, 6.), 
qui fidem in se tanquam in Filium Dei exigat (9, 35; 11, 
26. 27. ), et adorationem admittat (ib. v.38. ) , qui ut Filius 
Dei credatur, totum Evangelium scriptum est (20, 35.). 
Igitur cum Verbum omnia quae Dei solius propria sunt sibi 
tribuat , uti patet , et vindicet , vere Deus est , Filius Dei , 
Patrique consubstantiale. 

102. In hoc ipsum evangelistae atque scriptores sacri 
reliqui conspirant; ex Matth. enim 26, 64.; Marci 14, 60.; 
Luc. 22, 70. ideo Christus morti uti blasphemiae reus ad- 
dictus est eo quod se palam Filium Dei professus sit. Paulus 
Rom. 8, 32. eum vocat Filium Dei proprium ; Gal. 4, 14. 
Filium suum , nempe Dei; 1 . Cor. 2,8. Dominum gloriae; ad 
Tit. 2, 13. Deum salvatorem y magnum Deum; ad Hebraeos 

vero 1,2. scqq. scribit Deum novissime locutum esse no- 
bis in Filio per quem fecit et secula, qui cum sit splendor gloriae 
et figura substantiae ejus , pertansque omnia verbo virtutis suae , 
purgationem peccatorum faciens , quibus verbis magnifice Filii 
Dei aeternitatem , omnipotentiam, divinamque naturam com- 
mendat. 

103. Quamvis autem ariani ac sociniani eludere clara ac 
perspicua ejusmodi Scripturarum eloquia tentaverint, ratio- 
nalistae candidiores se praebuerunt , fatentes tum Christum 
sibi , tum cvangelistas ac apostolos Christo Filii Dei deno- 
minationem una cum attributis divinis vindicasse. Jam vero 
hoc admisso, aut Christus et apostoli deceperunt nos, omnes- 
que veteratores fuerunt , et tunc non est quod amplius de 
religione christiana disseramus ; aut fatendum pariter est 
Christum seu Verbum vere ac natura Deum esse, ac Patri 
consubstantiale. 


DIFFICULTATES 

104. I. Obj Aoyo? seu Verbum, de quo Ioannes non est 
nisi conceptus idealis ac sub prosopopaeja propositus, prout 
de So<pi<x seu Sapientia a Salomone in Proverbiis 8 , 22. et 
a Siracide Ecclesiastici 1 , 6-9. 24 , 4. seqq. aliisque jam- 
diu factum fuerat; cum vero ejusmodi Sapientia nihil aliud 
sit quam ipsa Dei ratio sic personificata , nil mirum si di- 
vina attributa , aeternitas , omnipotentia , aliaque de ea prae- 
dicentur. 2° Cum voluerint praeterea sacri scriptores signi- 
ficare hanc Dei Sapientiam per Christum in summo gradu 
manifestatam esse , ideo veluti incarnatam exhibent, et Chri- 
stum Dei Filium, unigenitum etc. vocarunt; 3° nisi malis 
dicere eo sensu ejusmodi appellationes Christo tributas esse , 
quo Angelis , judicibus , regibus tributae passim inveniuntur, 
inter quos David. ps. 88, 28. Primogenitus sive summe di- 
lectus vocatus est; 4° ac propterea etiam Christo nomen 
Filii Dei , imo Unigeniti ac dilecti tributum est in sensu ideali 
ac metaphorico ad eximiam ejus commendandam virtutem 
et specialem Dei erga ipsum amorem ; 5 a nec obstat ge- 

nerationis vox , quae adhibita interdum invenitur , ejus enim 
notio analogice tantum ac symbolice iu summum Numen 
cadere potest. Ergo. 

105. Rcsp. Ad l m , Neg. Siquidem dc mero ideali con- 
ceptu, aut prosopopaeja, dici nequit quod caro factus sit , 
et habitaverit in nobis , ceteraque ilii tribui non possent , quae 
Verbo caro facto in totius Evangelii decursu tribuuntur , 
quaeque singillatim recensuimus. Absurdum praeterea est 
continuari metaphoram idealemque conceptum per integrum 
librum , quin unquam Evangclista de hoc moneret lectorem, 
aut saltem ipsi suspicionem ingereret. Accedit , quod sensus 
traditionalis ab aetate apostoiica proveniens gratuitum ejus- 
modi rationalistarum conceptum excludat. Falsum insuper, 
aut saltem valde dubium est quod adversarii assumunt dc 
personificata seu Sapientia a Salomone, aut Siracide, 
cum veteres uno animo quae dc Sapientia loc. cit. dicun- 
tur, intellexerint de hypostasi proprie dicta, seu de Filio 
Dei. Verum , et hoc praetermisso , inficiamur paritatem , 
quae asseritur inter Sapientiam essentialem Dei personifica- 
tam, et Verbum de quo Joannes; non enim ea Sapientiae 
illi adseribuntur quae Verbo Joannes adseribit , quaeque 
nonnisi subsistenti byposthasi convenire possunt ; nam non 
solum divina attributa , aeternitas etc. sed carnis seu huma- 
nitatis susceptio , et in hac suscepta humanitate affectiones 
omnes tribuuntur, quae profecto nonnisi absurde prosopo- 
paejae aut ideali conceptui adseriberentur. 

106. Ad 2 ra , In seasu adversariorum Ncg. Ejusmodi enim 
inductio pendet a principio quod evertimus; sed scripto- 
res sacri loquuntur de Verbi seu Filii persona carnem in- 
duta in qua seipsum manifestavit tot prodigiis , quae in eum 
finem patrata sunt , ut ostenderet veritatem suae aeternae 
originis a Patre , adeoque se vere Dei Filium esse ac Patri 
suo consubstantialem, neque aliud unquam sacri scriptores 
praedicaverunt et inculcarunt. 

107. Ad 3 ra , Neg. Nam Christum exhibent uti caeli ac 
terrae conditorem , ac rectorem, adeoque Deum Angelorum, 

judicum ac regum; non potuerunt idcirco eodem sensu 
vocare filium Dei , primogenitum Dei , unigenitum , quo 
interdum Angeli, judices, reges, justique universim filii 
Dei appellati sunt. Adeoque Christus seu Verbum per pro- 
prietatem , ceteri per participationem et extensionem quan- 
dam filii Dei appellationem, dilecti, etc. consecuti sunt. 

108. Ad 4 m , Neg. Haec enim pariter sequela ex prae- 
postero principio, seu gratuita adversariorum fluit hypothe- 
si. Hoc enim Verbum seu Dei filius perhibetur a scriptoribus 
sacris uti unigenitus qui est in sinu Patris , qui a Patre exi- 
vit ac venit in mundum , qui processit a Deo , qui in carne 
assumpta datus est in mortem ad humani generis redemptio- 
nem , ad placandum Patrem ctc., quae certe non conveniunt 
conceptui ideali ac mctaphorico , uti adversarii autumant. 

109. Ad 5 m , D. Notio generationis si materialiter atque 
carnaliter accipiatur analogice tantum ac improprie in sum- 
mum Numen cadere potest, C. in sensu formali de origine 
viventis a vivente principio conjuncto in similitudinem na- 
turae V. Notio formalis generationis in omnibus eadem est , 
modus generationis diversus est pro diversa natura entium 
quae gignere, aut gigni dicuntur; duo haec permiscent 
adversarii in objecta difficultate. 

1 10. Inst. 1° Dei nomen Jo. 1. praecise Logo seu Verbo 
tribuitur, non Christo. 2° Jesus numquam se Deum aut Aoyov 
divinum nominavit ; 3° quinimo eum Deum suum ac suorum 
appellat Jo. 20, 17. quin unquam duplicis cuj usquam in 
se naturae meminerit. 4° Neque discipuli aliquando Christum 
Deum salutaverunt. 5° Quod si interdum perfectiones divi- 
nas, scientiam absolutam, e. g. aut omnipotentiam ei ad- 
scribunt, Christus tamen Matth. 1 1 , 27. et 28, 18, Jo. 3, 35. 
et alibi sibi eas a Patre communicatas declarat. 6° Idem dic 
de operibus divinis , cujusmodi sunt creatio et conservatio , quae 
Jesu tanquam logo quasi summo Dei administro , non vero 
tanquam Deo summo assignata sunt Jo. 17, 3. 4, 7. sed 
neque illud quidpiam evincit, quod juberi videamur divi- 
nos honores Dei filio deferre; nam praeterquam quod dubiae 

interpretationis sunt textus qui adduci solent , Christus num- 
quam divinam adorationem sibi poposcit , quin potius hanc 
ipsemet Deo exhibuit Matth. 26, 39. ac Jo. 17. ac disci- 
pulos suos ad Patrem tantum preces suas convertere jussit 
Matth. 6, 9. nec unquam apostoli J esum uti Deum ado- 
raverunt. Quod si identidem Christianis gratiam a Deo et 
Christo apostoli apprecantur, non exinde vera in Christo 
divinitas inferri potest. Ergo. 

111. Resp.Ad l m , D. Dei nomen tribuitur Logo uti 
personae subsistenti, quae caro facta est ex eodem Jo. 1 , 
14., C. Logo ut vi divinae iV. uti constat ex dictis. 

112. Ad 2 m , D. Expresse, C. aequivalenter N. 

113. Ad 3 m , D . Ast di versa ratione, C. eadem ratione iV. 
Numquam Christus in communi vocat Deum Patrem no- 
strum , sed constanter in singulari Patrem meum , prout 
etiam in objecto loco , dicit : Ascendo ad Patrem meum et 
Patrem vestrum , Deum meum et Deum vestrum. Quo satis 
ostendit diversam esse conditionem suam a ceterorum con- 
ditione , etiam prout homo est. Toties porro duplicem natu- 
ram suani commemorat quoties se Filium Dei et Filium ho- 
minis, seu Deum et hominem praedicat, prout ubique fa- 
cit; satis est Evangelia legere. 

. 1 14. Ad 4 Neg. Etenim Jo. 20, 28 Thomas dixit ei: 

Dominus meus et Deus meus. Item s. JoannesEp. 1 . c. 5 , 20. 
scripsit de Christo : Hic est verus Deus et vita aeterna , et alibi 
passim. 

1 15. Ad 5 m , D. Christus declarat sibi communicatas esse 
perfectiones divinas ratione originis quam habet uti Filius 
a Patre, C. tanquam a principio extrinseco N. 

116. Ad 6 ra , Neg. Etenim non solum passim dicitur 
omnia per ipsum facta esse , sed apostolus Paulus in Ep. 
ad Hebr. c. 1 . scribit praeterea : portansgue omnia verbo 
virtutis suae f quod certe ministri non est, sed Dei summi; 
insuper Christus eandem sibi potestatem vindicat quam 
habet Pater suus Jo. 5. dicens : Pater meus usque modo 
operatur et ego operor .... Sicut enim Pater suscitat mortuos 

et vivificat , sic et Filius, quos vult vivificat. Ex quibus optime 
intellexerunt Judaei quod Jcsus se Deum et aequalem Deo 
faceret ib. v. 18. 

1 1 7. Ad 7 M , D. Expresse , Tr. aequivalenter N. Siqui- 
dem et veram adorationem sibi poposcit quoties se Deum 
ac Filium Dei esse declaravit ; poposcit per baptismi for- 
mam; admisit adorationem caeci nati Jo. 9, 38. et apo- 
stolorum omnium Matth. 28,17. Apostolus Paulus ex Chri- 
sti nomine ad Rom. 14 , 11. dicit: Mihi flectetur omne genu; 
et ad Philipp. 2, 10. scribit: In nomine Jesu omne genu- 
flectatur caelestium , terrestrium et infernorum. 

118. Quod si Christus adorationem exhibuit Patri, ex- 
hibuit ut homo , nempe in assumpta humanitate , et in for- 
ma servi. 

119. Docuit vero apostolos orare Patrem, aut prout 
est fons totius Trinitatis, aut prout Deus est pater omni- 
um , adeoque sub nomine Patris tota Trinitas significatur. 
Insuper Jo. 14 , 14. docuit etiam rogare se ipsum. 

120. Non poterant autem apostoli gratiam a Christo 
perinde ac a Patre apprecari , nisi Christus ejusdem gratiae 
auctor esset , ac proinde Deus ; alioquin inutilis imo et ab- 
surda foret ejusmodi apprecatio. 

121. II. Obj. Cum veteribus arianis 1° Sapientia Prov. 
8, 22. atque Ecclesiastici 24, 4. dicitur creata; 2° Apo- 
stolus proinde ad Coloss. 1 , 15. vocat Christum primo- 
genitum omnis creaturae; 3° qui et de se testatur Jo. 14, 28: 
Pater major me est; 4° se negat bonum bonitate scilicet es- 
sentiali apud Matth. 19, 32. aut etiam 5° fatetur se judicii 
diem ignorare Mare. 13, 32. 6° Pater praeterea secundum 
substantiam ingenitus dicitur, ergo Filius qui genitus est 
secundum substantiam differt a Patre; 7° Sane aut Pater 
gignit Filium necessitate aut voluntate ; si necessitate miser 
est, si voluntate potuit non gignere; 8° demum Filius si 
natus est , aeternus esse non potest , quia non erat antequam 
nasceretur; si natus, dependens est, neque est a se, quae 
quidem Deo repugnant. Ergo. 

122. Resp. Ad l m , D. Sapientia creata, id est genita per- 
hibetur in objectis locis , C. creatione presse sumpta N. 
Notum enim est tum apud Graecos , teste Eusebio de Eccles. 
Theolog . c. 2. , tum apud Latinos, vocem fecit aut creavit ac- 
cipi in sensu generandi , sic Horatius scribit : Fortes crean- 
tur fortibus et bonis. Praeterea Prov. 8. in hebraico est 
possedit me. 

123. Ad 2 ra , />. Causalitate et dignitate, ut dicitur pri- 
mogenitus mortuorum , vel in natura assumpta , C. in ordi- 
ne ad creaturas N. 

124. Ad 3 ra , D. Vel ratione originis, ut placet patribus 
Graecis plerisque , vel ratione humanae naturae , uti expo- 
nunt patres Latini, C. ratione naturae divinae N. 

125. Ad 4 m , D. Ad mentem juvenis cum interpellantis, C . 
simpliciter N. 

126. Ad 5 m , D. In ordine ad manifestationem, C. ab- 
solute N. 

127. Ad 6 m , Neg. Patrem dici ingenitum secundum sub- 
stantiam , sed ita vocatur per negationem originis ab alio , 
uti exposuimus. 

128. Ad 7 ra , Resp. Patrem Filium gignere neccssitato 
et voluntate , uti et nos necessitate et voluntate prosequi- 
mur felicitatem in genere , quin tamen miseri dici possimus. 

129. Ad 8°*, Neg. sub omni respectu, quia nativitas 
Filii Dei aeterna est ac Patri coaeva ; nec dependens pro- 
prie dici potest ac absolute, sed solum respectu originis 
prout respectu solius originis non potest dici a se , sed a 
se est respectu naturae quam identicam habet cum Patre. 
Deus enim seu ens a se est Pater , Filius et Spiritus Sanctus. 

PROPOSITIO n. 

I, 

Eadem veritas ex Traditione invictissime ostenditur 

130. Ea omnia quae ex patribus traditionis testimonia 
deprompsimus et ad dogma Trinitatis vindicandum superius 

attulimus , eadem pari robore Verbi divinitatem confir- 
mant. Hoc monuisse contenti, ea tantum heic adjicimus, 
quae speciatim divinitatem et consubstantialitatem Filii cum 
Patre respiciunt. 

131. Ac 1° adversus unitarios qui contendunt Justi- 
num M. primum invexisse in Ecclesiam de Filii divinitate 
doctrinam, urgemus auctoritatem s. Irenaei , quilib. 1. 
cont. Haeres, c. 10. scribit : Ecclesia enim per universum 
orbem usque ad fines terrae seminata , et ab Apostolis et a di- 
scipulis eorum accepit eam fidem , quae est in Deum Patrem 
omnipotentem, et in unum Jesum Christum Filium Dei , incar- 
natum pro nostra salute. Loquens Hegesippus Jrenaeo coae- 
vus de eadem fide testatur apud Eusebium lib. 4. c. 22. 
se cum Romam proficisceretur plurimos episcopos adiisse, et ab 
omnibus unam eandemque audivisse doctrinam. 

132. 2° Urgemus auctoritatem symbolorum fidei ; etenim 
praeter symbolum s. Gregorii Thauraaturgi quod jam de- 
dimus, symbolum quod exhibent Constitutiones apostolicae 
lib. 7. c. 4. ita se habet: Et in unum Dominum J. C. Uni- 
genitum ejus Filium , qui ante saecula beneplacito Patris ge- 
nitus est , non creatus; per quem omnia facta sunt in caelis 
et in terra , visibilia et invisibilia. 

133. 3° Urgemus Martyrum acta, inter quae eminent 
acta s. Ignatii in quibus legitur ipsum coram Trajano pro- 
fessum esse unum J. C. Filium Dei unigenitum. In actis 
s. Symphorosae, sancta haec martyr vocat Christum Deum 
suum. In actis ss. Felicitatis et Perpetuae, Martialis natu 
minimus respondit Publio ; Chnnes , qui non confitentur Chri- 
stum verum Deum , in ignem aeternum mittentur. In actis s. Acha- 
tii , s. Martyr dixit praesidi : Filius Dei Verbum veritatis ex 
Dei corde processit. Et ita passim in aliis Sanctorum anti- 
quissimorum actis. 

134.4° Urgemus vel ipsos fidei hostes haereticos , judaeos 
et paganos. Haeretici qui catholicam doctrinam foedarunt duo- 
bus prioribus seculis, si paucos excipias ebionitas et cerinthia- 
nos, qui tamen contraham doctrinam in Ecclesia ab apostolis 

ad sua usque tempora obtinuisse non inficiabantur, dogma 
de Verbi divinitate cum Ecclesia professi sunt docetae, phan- 
tasiastae, nazaraei, ac reliqui omnes. Judaei hac ipsa de 
causa Christum morti addixerunt, recentiores autem Orobius 
et Salvador, priorum sententiam confirmant, ut suo loco 
ostendemus. Pagani denique ipsis suis difficultatibus quas 
adversus Christianam religionem intorquebant , dogma no- 
strum prima illa aetate commune fuisse ostendunt. Etenim 
Celsus apud Origenem lib. 4. n. 7. 6eqq., lib. 6. n. 13. , et 
lib. 7. n. 41. Christianos exagitabat eo quod Deum natum, 
et crucifixum crederent, Deum qui fugam arripuerit; sic alii 
passim apud Tertullianum Advers. Judaeos c.7. et 11. apud 
Arnobium in Disput. adv . gentes lib. 1. ac ceteris omissis, 
Plinius in celebri sua ad Trajanum epist. scribit Christia- 
nos solitos fuisse stato die Christo quasi Deo carmen dicere. 

135. 5° Urgemus demum adversus unitarios ac rationa- 
listas testes singulares cx duobus prioribus seculis. S. Igna- 
tius M. in Epist . ad Ephes. c. 18. vocat Christum Deum 
in utero gestatum , et ad Magnes, c. 8. Verbum aeternum a 
Patre prodiens. Presbyter apostolorum discipulus dc quo 
Irenaeus lib. 4. c. 27. non solum vocat Christum Filium 
Dei et dominum Salomonis , verum etiam dixit ipsum immen- 
sum Patrem in Filio mensuratum ; mensura enim Patris Filius, 
qui et capit cum. Antiquissimus Auctor XII. Patriarcharum 
testamentorum , passim Christum Deum vocat , ac Deum qui 
corpus assumens et comedens eum hominibus salvabit eos. Auctor 
libr. Sibyllin. lib. 6. dicit Christum Deum in ligno extensum; 
et lib. 7. ipsum genitum magnum Deum. 

136. Quae cum ita se habeant, patet agi de re testa- 
tissima; et sec. Ecclesiae I. et II. communem, universa- 
lemquc fuisse fidem de vera ac propria Verbi seu Filii di- 
vinitate; ex quo inferimus 1° gratuita esse uuitariorum ac 
rationali8tarumphilosophemata, imo ct somnia, quaecumque 
ab ipsis excogitata sunt, ad eludendas Scripturarum auctorita- 
tes; 2° Verbum seu vere personam subsistentem semper 
creditam fuisse ; 3° merito synodum Nicaenam adhaerentem 

traditionis auctoritati Verbum seu Filium Patri consubstan- 
tialem declarasse , ut omne arianis effugium eriperet. 

DIFFICULTATES 

137. I. Obj. 1° Filii Dei notio primis seculis varia ac 
inconstans fluctuabat, eaque nonnisi Messia significabatur. 
2" Solliciti tantummodo erant veteres de vera Christi ad- 
struenda humanitate. 3° Nazarae i , Hegesippo uno ex illis 
non excluso, teste Epiphanio Haeres. 29. c. 2. ctTheodorcto 
Haeretic. fabularum lib. 2. c.2., Christi divinitatem inficia- 
bantur. 4° Hinc Hegesippus apud Euseb. lib. 4. c. 22. in- 
ter haereticos haud recenset ccrinthianos et ebionitas , cum- 
que ibid. c. 2 1 . testetur idem auctor, se cum Hornam pro- 
ficisceretur, eandem penes omnes ecclesias fidem obtinuisse, 
patet dogma de Christi divinitate duobus prioribus seculis 
nondum fuisse in Ecclesiam invectum. 5° Quod vel ipse 
Justinus fatetur in Dialogo cum Tryphone n. 48. scribens: 
Sunt quidam , o amici , ex genere nostro qui Christum ( Messiam ) 
esse confitentur , quamvis hominem ex hominibus genitum pronun- 
tient, quibus ego non assentior , nec assentirer, etiamsi maxima 
pars , quae mecum consentit , idem diceret. Ergo quod Christus 
Deus sit , non fuit nisi privata Justini sententia, cum satis esset 
ad Christianam religionem profitendam ut Christus uti Mes- 
sias agnosceretur, et ad Ecclesiam pertinerent tam qui ejus 
divinitatem admitterent, quam qui rejicerent. 

138. Resp. Ad l m , Neg. Contrarium enim evincunt do- 
cumenta omnia luculentissima, quae ex illis seculis in pro- 
bationibus attulimus. 

139. Ad 2 m , D. Etiam, imo potissimum , co quod 
docetarum haeresis praevaleret, qui Deo indignum existi- 
mabant veram carnem induisse , C. solum N. Joanncs e- 
nim , ut testatur Historia ecclesiastica , duplicem sco- 
pum sibi proposuit in conscribendo Evangelio , ad- 
struendi tum Christi divinitatem adversus cerinthianos et 
cbioneos , tum ejusdem humanitatem adversus docetas. In- 
sistebant porro veteres potissimum adversus istos eo quod 


Digitized by Google 


CAP. III. DE VERBI SEU FILII DIVIJf IT. ETC. 191 

numerosiores essent, ac praevalerent, dum qui negabant 
Verbi seu Christi divinitatem pauci ac numerabiles essent. 
Jam vero horum haereticorum paucitas, ac indoles ipsa do- 
cetismi ej usque progressus evidens argumentum est, quod 
doctrina de Christi divinitate altas radices egerit. 

140. Ad 3“ fl/eg. Justinus enim ac Hieronymus qui bene 
nazaraeos noverant cum quibus conversati sunt , eos discri- 
minarunt ab ebionitis ex hoc ipso articulo divinitatis Christi 
quem nazaraei profitebantur , negabant vero ebionitae. Ex 
ipsorum praeterea nazaraeorum libris documenta attulimus 
in quibus ipsi aperte hoc dogma tradiderunt. Quod si du- 
bium circa illos se exhibet Epiphanius , et Theodoretus scri- 
bit eosdem Christum uti hominem justum habuisse , decepti 
sunt ex obscuritate istius sectae , quae parum cognita erat. 
Gratuita autem assertio est Hegesippum ad nazaraeos spe- 
ctasse , cujus nullum documentum afferri potest , imo ex 
antiquis contrarium constat, a quibus ejus fidei integritas 
perpetuo commendata est. 

141. Ad 4 m , D. Quia Hegesippus eos complexus gene- 
ratim jam fuerat , cum commemoravit pseudochristos , pseu- 
doprophetas , et pseudapostolos, qui adulterinam invexerunt 
doctrinam adversus Deum et adversus Christum ejus, C. 
quasi eos non habuerit uti haereticos N. Nam eos omnes 
inter haereticos recenset, qui a siraonianis , cleobianis aliis- 
que orti sunt ad discindendam Ecclesiam , prout refert Eu- 
sebius lib. 4. c. 22., nominatim vero non recensuit ob il- 
lorum obscuritatem et paucitatem, prout etiam se gessit 
J ustinus. Porro cum Hegesippus fuerit lrenaeo fere coaevus, 
ex quo discimus universas Ecclesias unanimes fuisse in Christi 
divinitate profitenda , deprehendimus consensum illum quem 
reperit Hegesippus versari circa ejusdem divinitatis doctri- 
nam , prout etiam confirmatur ex allatis documentis in pro- 
bationibus. 

142. Ad 5 m , Neg. S. Justinus hic respondet Tryphoni 
contendenti haud posse demonstrari ex Scripturis V. T. 
Christum uti Deum praeextitisse B. Virgini, et ex Virgine na- 

tum. In primis itaque respondit s. Martyr , quod etsi id 
efficere nequiret , non tamen debilitari quod jam ex sacris 
Litteris evicerat, nempe Jesum esse Messiam in V. T. a Deo 
promissum. Quod quidem ad praesens argumentum , seu 
praesentem disputationem satis erat. Nam , ait ipse , sunt 
quidam qui Christum ex genere nostro Messiam esse confitentur , 
quamvis hominem ex homine genitum pronuntient seu dogmatizent, 
quibus ego non assentior , nec assentirer , etiamsi maxima pars 
quae mecum consentit , idem diceret. Deinde pergit ad osten- 
dendum ex sacris litteris utrumque articulum de Christi 
nempe divinitate, ej usque nativitate ex Virgine. Ex quibus 
liquet illud de genere nostro non referri ad sectarios qui 
utrumque dogma denegarent, sed ad Christum quem illi 
sectarii Messiam fatebantur, etsi dicerent fuisse hominem 
ab homine genitum , qui quidem haeretici pauci sunt , sed 
si etiam maxima illorum pars esset , ipse nullo modo illis 
esset assensurus, cum id sit contrarium Scripturis, uti dein- 
ceps ostendit et adversus Tryphonem et adversus haereticos 
illos. Hac posita expositione , quae magis congruit graeco 
textui, nulla amplius est difficultas ; quod si alii censeant illud 
ex genere nostro referri ad sectarios, tunc respondendum est 
hac locutione eos omnes fuisse complexum, qui agnoscunt 
in Christo Messiam, per oppositionem ad Judaeos qui id ad- 
mittere recusant, nulla ratione habita errorum particula- 
rium quibus sectae detinebantur , uti etiam nunc temporis 
fit , cum nobis res est adversus ethnicos , judaeos aut isla- 
mitas. Utraque responsio bona est, ac corollaria destruit 
quae deducunt exinde adversarii. 

143. Inst. 1° Atqui ss. patres, vel ipso Petavio teste, De 
Trinit. lib. 1. cap 3, 4, et 5. ante Nicaenum concilium 
maxime discreparunt circa hoc dogma; fides igitur de Verbi 
divinitate ante id temporis nondum in Ecclesia firmiter con- 
stituta erat. 2° Sane alii docuerunt Verbum non ab aeter- 
no , sed ante res ceteras fuisse prolatum vel genitum , ut 
Deus eo tanquam administro ad res condendas uteretur , 
ita Tertullianus in lib. adversus Praxcam , Theophylus 


Digitized by Google 


C\P. III. DE VERBI SKU FILII DIVIMT. 198 

i 

Antioch. lib. 2. n. 19. Tatiauus in Orat, contr. Graecos n. 5. 
Athenagoras in Apolog . n. 10. , Hippolytus lib. de Antichristo 
n. 30. Alii 3° Filium etiam quoad naturam divinam Patri 

inferiorem esse , ita Hippolytus, qui ib. n. 15. docet Ver- 
bum non fuisse perfecte Filium nisi post incarnationem, et 
Tertullianus qui lib. cit. c. 9. Filium vocat modulum diviuae 
substantiae , cujus plenitudo in solo Patre est , et Filium 
proprie factum asserit , nec proinde Deum semper fuisse Pa- 
trem ; bis praeiverant Ignatius , Justinus , Irenaeus. Alii 
4° solum Filium a prophetis visum docent , eo quod nec 
invisibilis, ut Pater, nec immensus sit; ita rursum Justi- 
nus, Theophilus et Tertullianus. Merito igitur 5° concludit 
Juriaeus Arii doctrinam oimiium theologiam , nemine excepto , 
ante Nicaenam synodum fuisse. Alioquin 6° nulla ratio assi- 
gnari posset tam latae arianismi propagationis. Ergo. 

144. llesp. Ad l m , 1). Patres anteuicaeni, teste Pctavio, 
non satis accurati fuerunt in terminologia , seu in forma ex- 
primenda dogmatis , C. dissenserunt circa dogma ipsum N . 
JNon aliud sibi proposuit Petavius in objectis capitibus, quae 
ingentem adeo clamorem excitarunt. Patres porro priorum 
scculorum consentientes circa dogma fuisse in eruditissima 
praefatione, sex capitibus comprehensa, libris de Trinitate 
praefixa luculenter ostendit doctus vir, qua non modo omnem 
a 6e suspicionem removit, sed insequentibus scriptoribus ac 
Hullo ipsi validiora arma ad vindicandam patrum antenicae- 
norum orthodoxam doctrinam suppeditavit. 

145. Ad 2 m , D. In ordine ad generationem, seu verius 
manifestationem Verbi ad extra , C. in ordine ad genera- 
tionem proprie dictam ad intra N. Triplicem enim antiquio- 
res patres distinguebant generationem, scilicet aeternam, 
quae est prima ; generationem improprie dictam per ma- 
nifestationem Verbi ad extra in rerum creatione , ct est 
secunda ; generationem pariter improprie dictam per assum- 
ptionem humanitatis , et est tertia. Patres igitur quando 
loquuntur de externa ejusmodi duplici manifestatione eam 
vocant generationem , quasi tunc primum fuerit Verbum 

prolatum , scilicet ad extra , quae tamen fundata in prima 
est, in qua cum Verbum in sinu Patris delitesceret, ideo 
\ix a Patre distinguunt. 

146. En quomodo mentem suam exponat Tertullianus 
in eodem libro contra Praxeam c. 8. Sermo (Verbum) et 
in Patre semper , sicut dicit : Ego in Patre; et apud Deum 
semper , sicut scriptum est: et Sermo erat apud Deum; et nun- 
quam separatus a Patre , aut alius a Patre; quia Ego et Pa- 
ter unum sumus. Ergo dum cap. 7. scripsit tunc genitum 
perfecte Filium, cum dixit Deus , Jiat lux , loquitur de ex- 
terna manifestatione. Hanc eandem doctrinam fuisse Athe- 
nagorae , Tatiani , Thcophili , et Hippolyti declarat Hippo- 
lytus ipse contra haeres. No€ti c. 10. scribens: Quod Ver- 
bum cum in se haberet ( Pater ), essetque mundo creato inad- 
spectabile , fecit adspectabile , emittens priorem vocem, et lu- 
men ex lumine generans. Hujus generationis methaphoricae ad 
extra meminerunt etiam patres postnicaeni , praesertim 
vero s. Athanasius. 

147. Ad 3", D. Batione originis, C. ratione naturae N. 
Quo sensu Hippolytus non solum adnotat se dicere Filium 
alium esse a Patre , non aliud , sed adjicit: Cum alium dico, 
non duos Deos dico, sed tanquam lumen ex lumine , aut aquam 
ex fonte , aut radium a sole. Sic ratione derivationis ejus- 
dem Tertullianus lib. cit. c. 9. totam substantiam Patri tri- 
buit , Filium vero portionem seu modulum vocat , nec enim 
divina substantia utpote simplicissima in partes scindi potest. 

148. Dum Ignatius , Irenaeus , Justinus vocant Filium 

V 

Patris administrum, Patris subditum, ej usque voluntati ser- 
vientem, consilio ac voluntate Patris genitum, alludunt ad rerum 
creationem quam Pater per Filium executus est per pecu- 
liarem appropriationem, nam et Pater et Spiritus S. res omnes 
crearunt ; sed tribuitur creatio peculiari ratione divinae Sa- 
pientiae. 

149. Justinus Filium etiam vocat secundam post Patrem 
potestatem , id est , personam , interdum Patrem vocat causam , 
id est , principium Filii. Quo sensu Filium dixerunt inferio- 

rem Patri , nempe ratione originis , prout etiam patres post- 
nicaeni ita exposuerunt verba Christi , Pater major me est . 

150. Ad 4 m , D. Docuerunt patres solum Filium visum 
esse per apparitionem quam vi missionis suae fecit patriar- 
chis primum ac prophetis , deinde vero per incarnatio- 
nem , C. quasi alterius eum naturae putaverint a Patre N. 
Fuit enim constans apud veteres sententia usque ad Augu- 
stinum solum Filium apparuisse in V. T. in visibili forma 
symbolica, utpote qui in plenitudine temporis humanam 
suscepturus esset naturam ad hominem reformandum quem 
ipse condiderat. Cum vero Pater missionem non hahuerit 
nec habere possit qui a nullo originem habet, ideo Patrem 
invisibilem, visibilem vero Filium dixere ; idem dic de im- 
mensitate, ratione assumptae exterioris formae sub qua Fi- 
lius apparuit. 

151. Ad 5“, D . Immerito et contra historicam verita- 
tem , C. ad veritatis normam N. En quomodo s. Athana- 
sius in op. de Synodi Nicaenae decretis n. 37. ejusmodi ca- 
lumniam jamdiu everterit arianos perstringendo : En igi- 
tur nos quidem demonstravimus istiusmodi sententiam ( de Fi- 
lii cum Patre consubstantialitate ) a patribus ad Patres qua- 
si per manus esse traditam. Vos autem , o novi Judaei et Cai - 
phae discipuli , quos demum assertionum vestrarum Patres osten- 
dere valetis? Ne unum quidem ex prudentioribus et cordatis 
nominare potestis; cuncti vos aversantur, praeter unum diabo- 
lum, qui solus hujus definitionis vobis auctor fuit . 

152. Ad 6", Resp. Data assertionis veritate, quae ta- 
men falsa est , cum ariani proprie dicti semper pauci fue- 
rint , ita ut ad fucum faciendum debuerint se sub formu- 
lis in specie catholicis tegere ; dicimus eadem ratione qua 
aetate hac nostra protestantismus , sub quovis respectu ab- 
surdus , longe lateque brevi diffusus est principum favore 
fretus, fraudibus ac mendaciis, divitiarum ope ac cupidita- 
tum licentia , propagatum esse quoque arianismum. 

153. II. Obj. Saltem Nicaena synodus vocem obscuram 

ct ambiguam consecravit. Etenim 1° vox vi sua 


196 TRACTATUS DE SS. TRINITATE 

unitatem specificam non autem numericam significat ; si- 
quidem Aristoteles vocavit stellas opoovc f prout homines 
ofAoovaiot sunt, quia ejusdem specie substantiae. 2° Hanc pro- 
inde vocem Deo applicatam jamdiu proscripserat synodus 
Antiochena an. 259. vel 260. adversus errores Pauli Samo- 
sateni congregata. 3° Quapropter non immerito patres Ni- 
caeni tritheismi accusati sunt. Ergo. 

154. Resp. N. A. Ad l“prob. />. Ita tamen ut Nicaeni 
patres eam consecraverint ad unitatem numericam significan- 
dam, C. ad unitatem specificam N. Utique penes ethnicos , 
quibus consubstantialitas numerica prorsus ignota erat , 
vox haec usurpata erat ad unitatem specificam designan- 
dam , ut patet ex Aristotele ; at in ore Christianorum , 
quum de Trinitate sermo est , nullum alium patitur sensum. 
Numquam enim Christiani tres substantias individuas divi- 
nas agnoverunt , ac propterea alium sensum non patitur 
vox consubstantialis quam unitatis numericae in substantia 
subsistente in tribus personis. Quod confirmat agendi aria- 
norum ratio sive ante sive post definitionem nicaenam , 
qui eam semper detestati sunt. 

155. Ad 2 B , IVcg. Etenim nunc iuter saniores criticos 
convenit supposititiam esse synodi Antiochenae damnatio- 
nem vocis ofiooi/cno? , qui his rationibus innituntur ; 1° quod 
nonnisi post an. 90. a celebratione conc. Antiocheni semia- 
riani in conc. Ancyrano au. 368. hanc vocem dissemi- 
naverint ; 2’ quod alte semper ariani de hac damnationo 
siluerint ; 3° praesertim Eusebius arianis addictus, cuique 
semper vox haec displicuit , et tamen fatetur eam a vete- 
ribus usurpatam ; 4° quod Athanasius , Hilarius ac Basilius , 
qui a semiarianis decepti sunt , fateantur sc acta illius sy- 
nodi non vidisse ; 5° quod Dionysius Alex, fuerit accusa- 
tus apud Dionysium Rom. quod Filium Patri non diceret 
consubstantialem 6^oou<rio> • 6" quod s. Pamphilus in apo- 
logia pro Origcne paulo post praetensam illam damna- 
tionem ostenderit Filium esse o^ooveiov consubstantialem Pa- 
tri ; 7° quod eadem synodus Antiochena in damnatione Pau- 

& Samosateni saepius hac voce usa fuerit , uti ostendit 
Mftran. 

156. Ad 3 m ,D. Ab unitariis per summam calumniam, C . 
ab aliis N. Si patres Nicaeni fuissent labe tritheismi infe- 
cti , id certe non fugisset arianos, quibus non minus invisi 
erant Nicaeni patres quam unitariiis nostris , attamen etsi 
audaces, numquam ejusmodi calumniam intentarunt, id re- 
servatum erat novis arianis. Ceterum post Petavium lauda- 
tus Maran in op. De divinitate J. C. lib. 4. c. 30. Nicaenos 
patres evidentissime vindicat. 

CAPUT IV. 

DE DIVINITATE SPIRITUS SANCTI 

157. Macedoniam omnium primi divinitatem Spiritus 
Sancti adorti sunt , ita nuncupati a Macedonio ariano epi- 
scopo Constantinopolitano intruso a Constantio. Hic docuit 
Spiritum S. creaturam esse. Damnatus fuit ab oecumenica 
synodo Constantinopolitana I. an. 381. Sociniani ulterius 
progressi inficiati sunt Spiritum S. esse hypostasin seu 
personam subsistentem , eoque nomine divinam autuma- 
runt significari vim et efficaciam. Rationalistae id ipsum 
effutierunt. 

158. Hi omnes Spiritus Sancti osores Pneumatomachi 
vocantur. Eadem porro ratione qua Ss. Trinitatis dogma, 
et in specie Verbi divinitatem adstruximus , divinitatem 
vindicabimus Spiritus S. Cum vero argumenta quae ex Scri- 
ptura et Traditione efferuntur , eundem quoque personam 
subsistentem esse evincant , ideo per modum corollarii ve- 
ritatem hanc deducemus , prout praestitimus dc Verbi agen- 
tes divinitate. 

PROPOSITIO I. 

Spiritus Sanctus vere et proprie Deus est 
ut in primis ex Scripturis constat 

159. Et haec propositio de fide est ut patet, ex omni- 
bus fidei nostrae symbolis , praesertim Constantinopolitano. 

160. Ita vero ejus veritatem evincimus : Ille vere et 
proprie Deus est cui Dei nomen , proprietates divinae ac 
operationes , divinus item cultus , honor et dignitas , divina 
demum processio et origo tribuuntur. Atqui talis est ex 
sac. Litteris Spiritus Sanctus. Ergo. 

161. Et 1° quoad nomen , Petrus Act. 5, 3. 4. arguens 
Ananiam dixit : Cur tentavit Satanas cor tuum mentiri te 
Spiritui Sancto ? . . Non es mentitus hominibus , sed Deo. Igitur 
Spiritus Sanctus, cui mentitus erat Ananias, Deus vocatur. 
Sic etiam Apostolus Hebr. 3,7. scribit : Quapropter sicut 
dicit Spiritus Sanctus : Hodie si vocem ejus audieritis ; hunc 
vero Deum vocat, dicens v.12. Videte fratres , ne forte sit 
in aliquo vestrum cor malum incredulitatis , discedendi a Deo 
vivo. Id ipsum adstruitur ex collatione Is. 6 , 9. cum 
Act. 28, 25. ubi quem Isaias vocavit Dominum Deum Sa- 
baoth , Paulus vocat Spiritum S. dicens : Quia bene Spiri- 
tus S. locutus est per Isaiam . . . . dicens : vade ad populum 
istum nec non ex collat. 1. Cor. 3 , 16. cum c. 6 , 19. ubi 
fideles dicuntur Templum Dei et Templum Spiritus Sancti. 
Dei igitur nomine Spiritus S. in Scripturis designatur. 

162. 2° Sed praeterea divinae proprietates et operationes 
Spiritui S. tribuuntur in sac. Litteris. Omniscientiam enim 
ei tribuit Apostolus 1. Cor. 2, 10. cum scribit: Spiritus 
omnia scrutatur , etiam profunda Dei. . . . Quae Dei sunt , 
nemo cognovit , nisi Spiritus Dei; tribuit et Christus Jo. 16,13. 
Cum venerit ille Spiritus veritatis , docebit vos omnem verita- 
tem; item Omnipotentia , ut in Ps. 32, 6. Verbo Domini Coeli 
firmati sunt , et Spiritu oris ejus omnis virtus eorum , cum 
qua connexa est vivificandi virtus de qua scribit Apostolus 
Bom. 8. Spiritus ejus , qui suscitavit Jesum a mortuis. . . . 
vivificabit et mortalia corpora vestra. Omnipraesentia, Sap. 1,7. 
Spiritus Domini replevit orbem terrarum , et hoc quod continet 
omnia scientiam habet vocis. Quod vero spectat divinas ope- 
rationes , adscribitur Spiritui Sancto inspiratio prophetarum 
I. Petr. 1, 11. et iterum II. Petr. 1 , 21 . : Spiritu S. inspi- 
rati locuti sunt sancti Dei homines; Creatio Ps.!03, 30. Emit- 

tes Spiritum tuum et creabuntur ; Operatio miraculorum 
Matth. 12,28. In Spiritu Dei ejicio daemonia; Operatio gratiae, 
uti Christi conceptio Luc. 1, 35. Unctio et missio ls. 61 , 1. 
peccatorum remissio et regeneratio 1. Cor. 6, 1 1. Ecclesiae re- 
gimen Act. 13, 2. Collatio donorum 1. Cor. 12, 4. Sanctifi- 
catio 2. Thess. 2 , 12. et 1. Pet. 1 , 2. Diffusio gratiae 
Rom. 5, 5. Resurrectio mortuorum , ib. 8. 11. 

163. 3° Divinum cultum et honorem Spiritui S. tribui 
patet ex baptismi forma in qua ipse cum Patre et Filio 
conjungitur; prout pariter conjungitur 2. Cor. 13, 18. a 
Paulo his verbis : Gratia D. JS. J. C. et charitas Dei et com- 
municatio Sancti Spiritus sil cum omnibus vobis. 

164. 4“ Demum Spiritus S, cum Filio ita comparatur , 
ut alius Paraclitus dicatur Jo. 14, 16. et ei tribuatur divina 
origo ac processio uti Christo , qui eum Jo. 16, 26 vocat 
Spiritum veritatis , qui a Patre procedit , prout de se dixit : 
Exivi a Deo . 

165. Cum talia igitur in Scripturis de Spiritu S. prae- 
dicentur , non modo asserta est ejus divinitas, sed praeterea 
ejus personalis seu hypostatica subsistentia ; etenim et vivens 
et operans eadem ratione perhibetur ac Pater et Filius ; in- 
super et missus ac mittens , et alius dicitur et procedens 
per comparationem ad Patrem et Filium ; cum proinde 
Pater et Filius duae sint hypostases seu personae subsi- 
stentes , talis quoque dicendus Spiritus S. , nisi desipere 
velimus. 


DIFFICULTATES 

166. 1. Obj. Spiritus S. nec peculiaris persona, nec 
Deus est. Etenim 1° Quae de Spiritu S. in Scripturis prae- 
dicantur , de Deo sunt intelbgenda qui Spiritus est ; 2° aut 
vis quaedam Dei , quae per prosopopaejam veluti persona 
exhibetur ; 3° nec obest aut apparitio Spiritus S. sub co- 
lumbae specie in Christi baptismate , aut sub forma Un- 
guarum ignearum die Pentecostes super discipulos Act. 2 , 
1 . seqq. hac siquidem narrationes mythicae sunt ac symbo- 


20Q TRACTATUS DE SS. TRINITATE 

licae de Dei virtute ; 4° Sane Scriptura rebus inanimis con- 
suevit subsistentiam tribuere et operationem perinde ac si 
reipsa existereut, viverentque ; inducit e. g. hac ratione 
mortem ( Rom. 5, 12. Jac. 1 , 15.), peccatum (Rom. 6, 
12 seqq. 7, 14.) , legem (Rom. 7, 23. Gal.3, 24), et Scri- 
pturam sacram ( Gal. 3, 8. ). Ergo. 

167. 'Resp. N. A. Ad l m , prob. D. De Deo sunt in- 
telligenda, quatenus in peculiari Spiritus Sancti persona 
subsistit, C. quatenus divina tantum significatur natura N. 
Certe Deus Spiritus est , ut ait Christus Jo. 4, 24. ast cum 
de Spiritu Sancto in Scripturis sermo est , uti divina pecu- 
liaris persona designatur , qui in ipsa natura divina agit et 
operatur, ut patet ex adducto Apostoli 1. Cor. 2, 14. textu, 
ac ita nominatur per oppositionem ad Patrem ac Filium , 
quod profecto ostendit agi de peculiari in Deo persona. 
Accedit , quod Pater , aut Deus, prout absolute in sua 
natura accipitur , nuspiam Spiritus Sanctus nuncupatur. 

168. Ad 2°*, Neg. Nam cum Christus Spiritum S. di- 
cat Spiritum veritatis qui a Patre procedit , cum dicat se 
eum a Patre missurum ut apostolos omnem veritatem do- 
ceret ; cum eum exhibeat veluti alium Paraclitum , quem 
sibi ipsi sufficiat , seu qui vices suas impleat ; nonnisi ab- 
surde haec per prosopopaejam dicta perhibentur , alioquin 
Christus omnes loquendi leges invertisset. 

169. Ad 3 m , Neg. Nimis sero mythicum systema a 
rationalistis inductum est , quo vel ipse Christus uti mythus 
effertur. Si legamus quae scribit s.Lucas3,22. Et descendit 
Spiritus S . corporali specie sicut columba in ipsum (Christum ) 
et vox de coelo facta est : Tu es Filius meus dilectus ; tum 
quae scribit idem auctor Act. 2. de Spiritu Sancto qui 
descendit super apostolos , seditque supra singulos eorum , 
de effectu in iis secuto , de commotione universae civita- 
tis Hierusalem de stupore et extasi spectatorum , de trium 
millium conversione ad Petri concionem ; qui , inquam , 
haec legerit, numquam in suspicionem veniet alicujns mythi. 
Nemo porro tam nidis ast, qui nesciat formam columbae, 

aut ignearum linguarum non esse nisi exteriora visibilia 
symbola ad numinis praesentiam significandam , non autem 
ipsam Spiritus Sancti substantiam , quasi haec finita et cor- 
porea esset. Haec inter se permiscent rationalistac ut inde 
suum mythum obtrudant. 

: 170. Ad 4 m , D. Ita tamen ut ex substrata materia ap- 
prime innotescat quando haec figura adhibeatur , et quando 
de vera subsistente persona sit sermo , C. secus N. Alioquin 
concludi pariter posset nec homines veras personas seu in- 
dividua esse , quoties de ipsis in Scriptura aliquid legitur; 
Igitur quamvis interdum Scriptura res inanimes uti subsisten- 
tes et operantes per figuram prosopopaejae exhibeat, inferri 
nequit eandem adhibere figuram cum loquitur de Spiritu S. 
Etenim praeterquam quod in illis per se figura obvia est , 
numquam Scriptura res illas iis characteribus et notis insi- 
guivit , quibus Spiritum S. praeditum exhibet , ut ex addu- 
ctis probationibus abuude liquet. : - » ■'•'i ' [ . > i 1 . 

171. Inst. 1° Ad eum modum quo spiritus hominis non 
est persona distincta ab ipso in quo est , sic Spiritus S. qui 
passim in Scripturis dicitur Spiritus Dei et Spiritus Christi 
non est persona a Deo vel Christo distincta. 2° Eo vel magis 
quod nos dicamur baptizari in Spiritu Sancto , quo dicimur 
baptizari in aqua , quae certe persona non est. 3° Spiritus S. 
praeterea dicitur donum Dei , in multos effusum die Pente- 
costes , quod personae non convenit. 4° Ita mentibus ho- 
minum inhaerens Spiritus S. exhibetur ut excitari possit 
Is. 50,13. 14. etibid. 63, 10. 11., possit item homini tribui 
vel auferri ope mediorum externorum uti habetur 1 . Rcg. 10, 
6. 11. tum 16, 24. e. g. unguento ibid. 16, 13. Jud.15, 14*' 
16, 20. Ejusdemque quasi particulae ab uno qui imbutus 
est ad alios multos transferuntur, ut legitur Num. 11, 17.25. 
Quae quidem omnia cum proprie dicta persona conciliari 
nequeunt. Ergo. 

172. Resp. Ad 1“, Neg. paritatem ; vox enim Spiritus 
cum de homine usurpatur denotat essentialem ejus proprie- 
tatem , cum vero usurpatur de Spiritu Sancto , denotat pro- 

prietatem notionalem , ut vocant, ac relativam . Adeoque fit 
ut in divinis cura relative vox Spiritus assumitur nonnisi de 
persona intelligi possit , secus ac eveniat in homine in quo 
absolute ponitur ad essentialem ejus partem significandam , 
prout naturam divinam significat quando absolute de Deo 
dicitur. Ex subjecta proinde materia dignosci debet quando 
vox Spiritus absolute aut relative adhibeatur. Nec obest in- 
stituta ab Apostolo comparatio inter spiritum qui in ho- 
mine est , et spiritum qui est in Deo , haec enim non re- 
fertur ad modum subsistendi , sed ad modum cognoscendi , 
eo vel magis quod in divinis una persona in altera esse pos- 
sit , juxta Christi effatum Jo. 10, 38. Pater in me est , ei 
ego in Patre. 

173. Ad 2 m , D. Improprie, C. proprie A r . Etenim dici- 
mur baptizari in Spiritu S. uti etiam dicimur baptizari in 
Christo quem etiam induimus , Christus nihilominus , fa- 
tentibus unitariis , persona est subsistens. Itaque dicimur 
baptizari in Christo tanquam causa meritoria gratiae quam 
in baptismo consequimur , dicimur baptizari in Spiritu S. 
tanquam causa efficiente ipsam sanctificationem , dicimur 
baptizari in aqua tanquam causa instrumentali. 

174. Ad 3”, D . Dicitur donum Dei personale ac sub- 
sistens , quod effusum dicitur in suis effectibus , C. donum 
accidentale et effusum in se N. Donum igitur Dei dicitur 
Spiritus S. uti donum dicitur etiam Christus Jo. 3,16. ra- 
tione missionis divinae, Pater quatenus miseratione sua utram- 
que personam nobis largitus est ; effusum autem dicitur iit 
multos quia novo effectu esse coepit in multis , conferens 
gratias suas quas dividit prout vult , quo fit ut active nou 
autem passive se effundat Spiritus S. 

175. Ad 4 m , D. In suis effectibus, C. in se N. sive 
sermo sit de gratia sanctificante , sive de gratiis gratis datis, 
quae obnoxiae sunt augmento et decremento , hae autem a 
suo auctore Spiritus Sanctus generatim nuncupantur. Ceterum 
falsum est ope mediorum externorum , unguenti e. g. Spi- 
ritum dari aut auferri , idque Scripturis perhiberi. Ad sum- 

mnm ejusmodi media externa possunt esse symbolica, qua- 
tenus exterius aliquo ritu significatur interior operatio. Et 
hac ratione evanescunt quae male congessit rationalista vul- 
garis Wegscheider. 

176. II. Obj. Quamvis Spiritus S. uti persona subsistens 
admitteretur , haud exinde sequitur eum Deum esse. Nam 
1° numquam in Scripturis expresse Deus appellatur ; 2° Ne- 
que unquam adorandus aut invocandus proponitur ; 3° Dei 
dona enumerans Apostolus 1. Cor. 8, 6. Patri ac Filio tri- 
buit , nulla Spiritus Sancti injecta mentione ; 4° Spiritum S. 
existere primi fideles ignorarunt , cujusmodi fuerunt duo- 
decim illi Ephesii qui in Actis Apost. c. 19, 2. interrogati 
ab Apostolo si Spiritum S. accepissent credentes , responde- 
runt : Nec si Spiritus S. est , audivimus. 5° Imo non obscure 
in Evangelio Joannis c. 1,3. factus perhibetur illis verbis: 
Omnia per ipsum (Verbum) facta sunt. Ergo. 

177. Resp. N. A. Ad l ro prob. N. Nam nos contra- 
rium ostendimus. Ideo juxta adversarios Deus in Scripturis 
non vocatur Spiritus S. quia legere nolunt , prout nolunt 
legere quoties Verbum , seu Christus Deus vocatur. 

178. Ad 2 m , N. Oppositum constat juxta dicta et ex 
baptismi forma, et ex apprecatione Apostoli 2. Cor. 13, 13. 

179. Ad 3“, D. In objecto loco, Tr. alibi N. Nam in 
eadem Epist. c. 12. charismatum dona Apostolus tribuit 
expresse Spiritui S. 

180. Ad 4 m , Ncg. Illi enim duodecim Ephesii discipuli 
solum fuerant Joannis Baptistae , et quidem satis rudes , 
cum ignotum nemini sit Judaeos Spiritus Sancti notitiam 
habuisse, ut constat ex Luc. 1 , 1 5. et v. 36. Item Matth. 1 ,20. 

181. Ad 5 ra , Neg. Siquidem omnia a Verbo facta sunt, 
quae reipsa sunt facta , ut ibid. dicitur: Spiritus S. a Patre 
procedit , adeoque factum non est. 

182. Inst. 1° Spiritui S. tribuitur oratio Rom. 8, 26. 
Spiritus postulat pro nobis gemitibus inenarrabilibus ; 2° e con- 
tra scientia in dependens seu divina denegatur , dicente 
Christo Jo. 16, 13. Non loquetur a semetipso , sed quae cum- 

que audiet loqueiur ; ct scrutari omnia dicitur etiam profunda 
Dei 1. Cor. 2, 10. Scrutari porro est dc eo quod inquiri- 
tur ; 3° demum Spiritus Sancti vox non est relativa ; 4° vel 
esset genitus vel ingenitus ; si genitus, esset Filius, si inge- 
nitus esset Pater. 5° Quod si a Patre perinde ac Filius 
procedere dicatur , Filius et Spiritus S. fratres essent, sin 
vero procedat per Filium , Pater ejus esset avus. Sic ve- 
teres pneumatomachi apud s. Athanasium Ep. 1 . ad Serapion . 

183. Resp. Ad l m , D. Efficienter, C. formaliter N. Ideo 
postulare dicitur , quatenus nos postulare facit , eadem 
ratione qua dicitur de Spiritu S. per appropriationem quod 
locutus sit per prophetas , quatenus loqui eos fecit. 

184. Ad 2"*, Kcg. Ideo vero dicitur de Spiritu S. quod 
scientiam suam mutuetur a Filio , quia ah ipso subsisten- 
tem essentiam 'habet ab eo procedendo , ut paulo post 
ostendemus. Etsi vero scrutandi verbum interdum vim in- 
quirendi habeat , in objecto tamen Apostoli loco usurpatur 
ad perfectam cognitionem significandam , uti de Deo dicitur 
Ps. 7, 10. Scrutans corda et renes. 

185. Ad 3 m , D. per se , Jr. relative non usurpatur 
Spiritus Sancti vox N. 

186.. Ad 4 m , Resp. non esse genitum nec ingenitum, 
sed procedentem , ut Scripturae ct traditio nos docent. 

187. Ad 5 ro , D. Si procederet per generationem uti Fi- 
lius , C. si per solam emanationem a Patre et Filio tan- 
quam ab unico principio N. Sic non habetur nec frater 
nec avus in Trinitate. 

PROPOSITIO II. 

Eadem veritas evincitur ex Traditione 

« # 

188. Hujus traditionis in Ecclesia constantis testes in 
primis sunt patres apostolici. Etenim Hermas qui primo 
Ecclesiae sec. floruit seu aetate apostolica lib.3. op. inscri- 
pti Pastor c. 5. aperte distinguit Spiritum S. a Patre et 
Filio dum orbem terrae exhibet sub similitudine fundi seu 

vineae cujus Dominus Pater est , Filius fundi Spiritus San- 
ctus, Servus qui excolit fundum Filius Dei forma scilicet 
servili indutus per incarnationem; ac de Spiritu Sancto 
speciatim haec scribit: Nuntius audit Spiritum Sanctum in 
quo habitaret Deus; seu corpus in utero B. Virginis effor- 
mavit Verbo carnem ex ea sumenti. S. Clemens Rom. apud 
s. Basilium in lib. De Spiritu S. c. 29. n. 72. scribit : Ille 
ergo Spiritus S. est et rectus , qui ab ipso (Patre) procedit ; 
adeoque Deus et a Patre distinctus. S. Ignatius in Ep. ad 
Trallen. n.6. inter haereticos recenset eos , qui Spiritum S. 
nec esse confitentur dicentes eundem esse Patrem , Filium , et 
Spiritum S. S. Polycarpus, ut vidimus , glorificat Spiritum S. 
cum Patre et Filio. 

189. 2° Ejusdem traditionis testes praeterea sunt pa- 
tres qui apostolicis successerunt secundo et tertio seculo. 
Justinus enim in Apolog. 1. n. 6. et Athenagoras in Legat, 
pro Christianis n. 10. ad repellendam calumniam atheismi 
qua Christiani inpetebantur , profitentur Christianos credere 
in Patrem , Filium , et Spiritum S . quos adorabant. Tatiauus 
in Orat. cont. Gentes n.4. vocat Spiritum S. perfectum Deum 
cui Patris et Filii substantia tradita est. S. Irenaeus lib. 4. 
Advers. haeres, c. 20. vocat Sapientiam Patris , Creatorem et 
cum Patre et Filio solum verum Deum , Spiritum Dei , Spiri- 
tum Patris. Item s. Theophilus Antiochenus, Clemens Alex., 
Tertullianus , s. Hippolytus , Origenes , antiquus auctor 
constitutionum apostolicarum , Minutius Felix, s. Cyprianus, 
Novatianus ipse apud Maran op, cit. lib. 4. capp. 10-19. 
qui singulorum patrum dicta expendit , ex quibus patet 
eos unanimes esse in profitenda divinitate Spiritus S. uti 
subsistentis personae. 

190. 3° Testes ejusdem sunt martyres, ex quibus jam 
attulimus verba s. Epipodii coram judice dicentis : Christum 
cum Patre et Spiritu Sancto Deum esse confiteor. Spiritus 
Sancti virtus atque omnipotentia celebrantur etiam in actis 
s. Felicitatis et septem filiorum ejus, et in epistola eccle- 
siarum Viennensis et Lugdunensis apud Ruinartium. 

191. 4° Testes demum suut monumenta eaquc anti- 
quissima , quae exhibent Spiritum S. sub columbae specie 
a Patre et Filio distinctum animas in baptismo gratia san- 
ctilicantem , vel B. Virgini ab Angelo salutatae obumbran- 
tem , aut malo navis quae Ecclesiam refert insidentem , 
quae collegerunt, praeter Gener, archaeologi Christiani Bo- 
sius , Arringhius , Boldettus aliique. 

1 92. Quae cum ita se habeant, pronum est inferre illum 
uti Deum divinamque subsistentem personam creditum con- 
stanter in Ecclesia fuisse ex divina Traditione, quem testes 
omnes quos adduximus aut indicavimus Deum praedicant 
cum Patre et Filio adorandum , omnibusque perfectionibus 
praeditum. Talis porro est Spiritus S. Ergo. 

DIFFICULTATES 

193. 1. Obj. 1° Patres interdum Spiritum S. cum Verbo 
confundunt, uti Justinns in Dial. 8. Ireanaeus adv. haeres. 
lib. 1. c. 19. et Jo. Damascenus De fide orthodoxa 1.3. c. 2. 
Sane 2° Tertullianus adv. Praxeam c. 26. Spiritu Dei , in- 
quit , et Sermone et Virtute collatis in Virginem , quod de eo 
nascitur , Filius Dei est . 3° Athenagoras in Legat, pro Chri- 
stianis c. 10. Logi et Pneumatis , sive vocis et Spiritus utpote 
ex eodem ore prolatorum sub ideae et operationis notione 
tanquam unum idemque exhibet. 4° Aevo antenicaeno ra- 
rius substantiae unitas cum Patre et Filio vindicata fuit 
SpirituiS. 5° Patri Filioque quodammodo subesse Spiritum S. 
docuerunt veteres illi. 6° Nec nisi ante mundum conditum 
Spiritum S. peculiarem bypostasin prodiisse contenderunt. 
Ergo. 

194. Resp. Ad l m , A r eg. patres aliquando Spiritum S. 
cum Verbo confudisse , sed apprime semper alterum ab 
altero distinxerunt. Etenim s. Justinus non solum vocat 
Spiritum propheticum , sed praeterea in Apolog. 1 . n. 6. et 
n. 13. cum dicit tertiam Trinitatis personam, seu tertiam 
ordine. Causa erroris in adversariis orta ex eo est quod 
s. Martyr in cit. Apol. ( siquidem in Dialogo nihil de hoc 

habet) n. 33. De Spiritus Sancti persona intelligit quod 
legitur Luc. I. Spiritus S. superveniet in te, et virtus A Itis simi 
obumbrabit tibi , ideoque etc. quatenus hic Spiritus S. et virtus 
altissimi sit ipsum Verbum quod carnem ex B. M. V. assum- 
psit , prout et alii patres exposuerunt. Verum ex hoc in- 
ferri nequit aut Justinum , aut alios patres qui eandem de- 
derunt ejusdem textus interpretationem , confudisse perso- 
nam Verbi cum persona Spiritus S. , sed solum evertisse 
socinianorum commentum , quod ideo Christus dictus fuerit 
Filius Dei ratione admirabilis ejus conceptionis, cum patres 
isti potius docuerint ipsum Filium Dei supervenisse Mariae, 
et ex ea carnem sumpsisse. 

195. Irenaeus lib. 1. c. 22. seu c. 19. juxta editionem 
adversarii haec scribit : Pater . . . per Verbum et Spiritum S . 
omnia faciens etc. Haec vero scribendi ratio indicat ne con- 
fusionem Verbi cum Spiritu S. ? Joannes Damascenus lib. 1 . 
op. cit. cap. 8. ex professo agit de Trinitate , distinctis vero 
capitibus, nempe 6. et 7., agit de persona Verbi et de per- 
sona Spiritus Sancti. 

196. Ad 2“, Neg. Tertullianus enim , ut Irenaeus , ac 

postea s. Joannes Damascenus, nomine Spiritus Sancti et vir- 
tutis de quo scribit s. Lucas : Spiritus S. superveniet in te et 
virtus Altissimi etc. interpretatur de ipso Filio Dei carnem 
assumente in utero Virginis. Contendit porro solum Filium 
incarnatum esse adversus Praxeam. Apprime autem Ter- 
tullianum distinxisse Spiritum S. a Verbo aperte liquet ex 
argumento quod urget ex forma et ritu baptismi ad per- 
sonarum distinctionem statuendam scribens: Mandavit Chri- 
stus ut Unguerent in Patrem et Filium et Spiritum S 

non in unum. Nam non semel , sed ter , ad singula nomina , 
in personas singulas tinguimur. 

197. Ad 3“, D. Athenagoras objectis verbis adstruit 
unitatem naturae in tribus personis , C. personas Verbi et 
Spiritus S. confundit N . Cum enim ostendisset non posse 
Christianos atheos dici qui adorant Patrem , Filium et Spi- 
ritum S. , ad tollendam suspicionem tritheismi aut poly- 

thcismi , affirmat unam esse Patris ac Filii ct Spiritus S. ua- 
turarn. Concludit enim: Quis igitur non miretur , cum atheos 
vocari audiat eos qui Deum Patrem , ct Filium Deum ct Spi - 
ritum S. asserunt , at eorum in unione potentiam et in ordino 
distinctionem demonstrant? 

198. Ad 4 ro , N. Toties euim unitatem substantiae pa- 
tres antenicacni in tribus personis vindicarunt quoties se se 
illis obtulit occasio , ut ex allatis hactenus documentis ma- 
nifestum fit ; imo adeo vindicarunt ut rationalistae in sus- 
picionem venerint patres illos confudisse Verbi ac Spiritus 
Sancti personas. Quomodo hacc sibi cohaerent ? 

199. Ad 5 m , D. Id est praedicarunt dependentiam quae 
oritur ex ordine processionis adeoque improprie dictam, C, 
quae oriatur ex diversitate naturae N. 

200. Ad 6 ra , D. Quoad externam manifestationem, uti 
pariter praedicarunt de persona Verbi , C. quoad processio- 
nem internam N. Recolantur autea dicta. 

201. II. Obj. 1° Ariani etiam divinitatem Spiritus S. 
rejiciebant , attamen neque patres, neque Nicaena synodus 
hac de causa eos impugnarunt aut divinitatem Spiritus S. 
asseruerunt ; 2° concilium vero Constantinopolitanum I. 
quamvis adversus maccdoniauos coactum , nusquam ex- 
presse Deum Spiritum S. nominavit ; 3° prout se gesserunt 
sive Hilarius qui in XII. de Trinitate libris numquam hoc 
nomine eum donavit , neque Rasilius qui integrum scripsit 
de Spiritu S. librum, qui praeterea auctor presbyteris Thar- 
sensibus fuit , ut contenti essent exigere a maccdoniahis 
confessionem quod Spiritus S. dici non debeat creatura ; 
et reprehendit Dionysium Alex, in ep. 9. ad Maximum 
philosophum eo quod Spiritum S. ab adorata deitate sejun- 
xerit , ac inferioribus una cum creata ac ministra natura nu - 
meraverit. 4° Atque hinc factum est , ut Ecclesia num- 
quam ad Spiritum S. preces direxerit ; 5° imo sanci vit 
concilium Carthaginiense III. cap. 23. , ut , cum ad altare 
assistitur semper ad Patrem dirigatur oratio ; 6° demum in 
antiqua doxologia recepta formula haec erat : Gloria Patri 

et Filio in Spiritu Sancto , qua indicatur neque uti Deum 
Spiritum S. habitum fuisse , neque proinde Patri ct Filio 
aequalem , imo neque uti peculiarem personam. Ergo. 

202. Besp. Ad t ra , D. Patres ac Nicaena synodus hac 
de causa arianos non impugnarunt directe, neque expresse 
asseruerunt dogma divinitatis Spiritus Sancti quia praeci- 
puus ac primarius illorum error versabatur circa divinitatem 
Filii , C. quasi dubitarent de Spiritus S. divinitate N. Cum 
igitur primarius arianorum error versaretur circa divinitatem 
Yerbi , nec nisi per consequens ac indirecte inficiarentur 
divinitatem Spiritus Sancti , ideo tum antiquiores patres , 
tum Nicaena synodus primarium liuuc errorem directe op- 
pugnandum sibi sumpserunt , et contradictoriam veritatem 
asserendam, ut facere Ecclesia consuevit. Ceterum, s. Atha- 
nasio teste in Epist. synodica ad Jovianum Imperat ., Nicaeni 
Patres neque etiam Spiritum S. a Patre et Filio disjunxere , 
sed illum potius una cum Patre et Filio glorificavere in una 
sanctae Trinitatis fide , quia nempe una est in sancta Trinitate 
divinitas. 

203. Ad 2 m , D. Conceptis verbis , prout ferebat re- 
ceptus loquendi usus , C. aequivalentibus N. Nam eo ipso 
quod credendum synodus definierit et in Spiritum Sanctum 
Dominum et vivificantem , ex Patre procedentem et cum Patre 
et Filio adorandum et glorificandum , catholicum de Spiritus S. 
divinitate dogma adstruxit , cum vero usus non ferret Spi- 
ritum S. Deum dicere in fidei formulis , eum usum ser- 
vandum synodus duxit. * 

204. Ad 3 m , D . Id est nonnulli oeconomiae usu rece- 
ptae causa , C. omnes N. Plures enim , uti Dionysius Alex., 
Tatianus , aliique Deum Spiritum S. expresse nuncupavere ; 
alii vero formulae adhaerentes justis de causis ab apostolis 
inductae , aequivalentibus verbis ad idem significandum 
uti maluerunt. 

205. Ita saltem ad tempus se gessit s. B asili us , qui in 
ep. 7. alias 141. scribit : Cum confiteri oporteat Deum Pa- 
trem f Deum Filium , Deum Spiritum S ut eloquia divina , 

et qui ea sublimius intellexere , docuerunt. Ita pariter Hila- 
rius , qui in Camment . ad illud Matth. ult. Euntes ergo , 
haec praeclare habet : Ut quorum est una divinitas , sit una 
largitio , nomenque Trinitatis unus Deus est. 

206. Incerta porro res est inter criticos unde prove- 
nerit illa s. Basilii in s. Dionysium objurgatio , cum explo- 
ratum sit magnum hunc Antistitem recte ac orthodoxe de 
Spiritus S. divinitate sensisse , uti ostendit s. Athanasius il- 
lius successor in epist. De Dionysii sententia ; ipsemet s. Ba- 
silius s. Dionysium inter assertores ejusdem divinitatis re- 
censet , pluraque ex ejus operibus testimonia profert in 
lib. de Spiritu S. Demum palmaria sunt s. Dionysii verba 
in resp. ad propositiones Pauli Saraosateni : Spiritus autem 
est Deus , loquitur porro de Spiritu S. Nonnulli suspicantur 
non omnia adhuc scripta Dionysii ad Basilii manus perve- 
nisse , cum laudatam dedit epistolam , atque exinde factum, 
ut ab arianis deciperetur. 

207. Ad 4 m , D. Quatenus in publica liturgia Ecclesia con- 
suevit ad Patrem totius Trinitatis fontem preces dirigere, C. 
in sensu exclusivo N. Accedit quod in doxologia sua Ec- 
clesia tres simul semper divinas personas complexa sit , 
uti ex allatis documentis patet. 

208. Ad 5 m , D. Ob conformitatem in publica liturgia 
servandam , et ad privatorum errores praecavendos , C. alia 
de causa I\. En integra ipsius concilii verba ex quibus ejus 
mens aperte innotescit : Ut Jiemo in precibus vel Patrem 
pro Filio , vel Filium pro Patre nominet: Et cum altari as- 
sistitur , semper ad Patrem dirigatur oratio. Et quicumque 
sibi preces aliunde describit , non eis utatur , nisi prius eas 
cum instructioribus fratribus contulerit. 

209. Ad G m , D. Alicubi et ad certum tempus, Tr. vel C. 
universim et constanter N. Varia enim fuit in antiqua Ec- 
clesia doxologiae formula , ut constat ex s. Basilio , qui 
op. cit. de Spiritu Sancto cap. 29. plures collegit , quae 
tamen omues in idem recidunt , sive dicerent in Spiritu S., 
sive cum , sive et Spiritum Dei. Eo enim omnes referuntur, 

ut tres aeque personae divinae celebrentur et conglorificen- 
tur utpote unus Deus. Quae cum ita sint , evanescunt ad- 
versariorum cx falso principio deductae consecutiones. 

CAPUT V. 

DE SPIRITUS SANCTI A PATRE ET FILIO PROCESSIONE 

210. Dogma, ejusque professio in symbolo per addi- 
tamentum vocis Filioque impugnantur a Graecis schismaticis , 
qui Latinos accusant tum quod doceant Spiritum S. a Pa- 
tre ac Filio procedere , tum quod contra decretum conci- 
lii Ephesini inseruerint symbolo particulam Filioque. 

211. Quo tempore quove auctore introduci penes Grae- 
cos coeperit error de Spiritus Sancti a solo Patre proces- 
sione , incerta plane res est. Verisimilius videtur orta haec 
controversia ex occasione errorum arianorum ac macedo- 
nianorum. Theodoretus omnium primus impugnavit s. Cy- 
rillum eo quod in auathematismo IX. adversus Nestorium 
appellaverit Spiritum S. Spiritum Christi proprium. Rursum 
monothclitac , teste s. Maximo martyre , reprehenderunt 
s. Martinum I. eo quod in sua synodica docuerit Spiri- 
tum S. a Patre ac Filio procedere; tum etiam Constantinus 
Copronymus iconomachus de hoc articulo litem movit ad- 
versus apostolicam sedem a qua damnatus fuerat. Exinde 
vero Photii error, quem Nestorii fautores pepererunt, mo- 
nothelitae aluerunt et iconomachis agentibus altas apud Grae- 
cos radices egit. 

212. Sic pariter incertum est quo tempore et quo pri- 
mum auctore inserta symbolo fuerit particula Filioque. Ra- 
tum penes omnes est in Hispania intra Missarum solemnia 
usum invaluisse canendi symbolum cum ejusmodi addita- 
mento , ex occasione conversionis Gothorum ab ariana hae- 
resi an. 589. Hic usus in Gallias, deinde vero in Germaniam, 
postea in Italiam propagatus est , Rom. Pontificibus pas- 
sive circa eum se habentibus. Romae demum adoptatus 
videtur hic usus cum, adnitente Henrico Imperatore , aegre 

tandem Benedictas VIII. indulsit ut symbolum Constantino - 
politanum in Missarum solemniis Romae caneretur; cani' 
autem coepit una cum particula Filioque. Sane Photius de 
boc ritu siluit , Michael vero Cerularius graeci schismatis 
instaurator Rom. Ecclesiae id crimini vertit. 

213. In conciliis Oecumenicis Lugdunensi et Florentino 
Graeci ad unionem cum Ecclesia catholica admissi sunt , 
postquam tum processionem Spiritus Sancti a Patre ac Filio 
admiserunt , et legitimum esse additamentum symbolo a 
Latinis factum sunt professi. Verum prout fert Graecorum 
indoles , agente potissimum turbulento Marco Ephesino , 
cito ipsi ad schisma iterum deflexere Adversus catholicum 
dogma praeter Theophanem Propocowicz apostatam no- 
strum , scripsit novissime Philaret actualis moscovita me- 
tropolita. 

214. Nostri igitur muneris est prius catholicam adstrue- 
re veritatem , deinde Latinam vindicare Ecclesiam ob adje- 
ctam symbolo particulam Filioque. 

PROPOSITIO I. 

Spiritus Sanctus a Patre Filioque procedit 

215. De fide haec propositio est : concilium enim 

Lugdun. II. sub B. Gregorio X. eam his verbis definivit : 
Credimus et Spiritum S. ... ex Patre Filioque procedentem : 
ac iterum conc. Florentinum : Definimus. . . . quod Spiri- 
tus S. ex Patre et Filio aeternaliter tanquam ab uno principio 
et unica spiratione procedit. \ 

216. Sic vero primum exsac. Litteris hoc dogma evin- 
cimus: Christus Jo. 16, 13 seqq. ita de Spiritu S. loquitur: 
Ille me clarificabit , quia de meo accipiet , et annunciabii 
vobis. Omnia quaecumque habet Paler , mea sunt. Proptcrea 
dixi: quia de meo accipiet , et annunciabit vobis. Unde sic : 
Ille in divinis non solum a Patre sed et a Filio tanquam a 
communi ac unico principio procedere dicendus est, qui de 
eo accepit, et ideo accipit, quia Filius omnia cum Patre com- 

munia habet: atqui talis est ex verbis Christi Spiritus Sanctus. 
Ergo tum a Patre tum a Filio tanquam ab unico principio 
Spiritus Sanctus procedit. Hunc porro sensum verborum Chri- 
sti antiquissimae versiones mirifice confirmant : etenim sy- 
riaca sic refert Christi verba : Ipse glorificabit me , quippe (le 
meo accipiet ... Quidquid habet Pater meus , meum est: prople - 
rea dixi vobis: ex meo accipiet. Persica: Et ille est , qui me 
glorificabit , propterea quod a me accipiet. Arabica demum: 
Et ille me glorificabit , nam accipiet de eo quod meum est. 
Quae idem significant, nempe ideo Spiritum S. accipere a 
Filio , quia quod habet Filius a Patre habet , sed Filius 
habet a Patre per generationem substantiam , ergo hanc 
substantiam quae identica est in Patre et Filio accipit Spi- 
ritus S. , adeoque sicut a Patre , sic a Filio procedit. 

217. Hinc Spiritus S. a Filio missus perhibetur Jo. 16,7. 
Ejusmodi autem missio in origine necessario fundatur in 
divinis , nec enim potest esse missio , quae dependentiam 
importet , nec in natura in se spectata , neque in imperio , 
ergo ratione originis est. Quapropter Spiritus S. vocatur Spi- 
ritus veritatis quae Filius est , Spiritus Christi Rom. 8,9., 
Spiritus Filii Gal. 4,6. 

218. Nec alia fuit utriusque Ecclesiae orientalis et oc- 
cidentalis fides. De occidentali nullum dubium esse potest, 
ut patet ex monothelitarum , et iconomachorum hac de 
causa objurgationibus adversus Ecclesiam Latinam. Primi 
enim , uti testatur s. Maximus in Epist. ad Marinum Cy- 

- prium, reprehenderunt in Epistola synodica s. Martini quia 
dixit procedere etiam ex Filio Spiritum Sanctum; posteriores, 
teste Adone Viennensi in Chronico , synodum celebravere , 
et quaestio ventilata est inter Graecos et Romanos de Trini- 
tate , et utrum Spiritus S. sicut procedit a Patre , ita procedat 
a Filio. 

219. Quod attinet ad orientalem non. minus id luculen- 
ter constat. Scribens siquidem Hormisdas Rom. Pontifex 
an. 521 . ad Imperat. Justinum ait : ISotum est . . . proprium 
Spiritus Sancti ut de Patre et Filio procederet sub una substan - 

tia Deitatis. Epistola haec vulgatissima fuit penes Graecos 
nec aliquis movit querelam , etsi dicat Notum est. Ante id 
tempus .^ynodus Ephesina oecumeniea non solum improba- 
vit symbolum nestoriani Charisii, in quo dicebatur de Spi- 
ritu S. Sed nec Filium illum putamus , neque per Filium 
existentiam habere , sed probavit anathematismos s. Cy- 
rilli cum suis declarationibus , et epistolam synodieam ex 
nomine Ecclesiae Alexandrinae datam adversus Nestorium , 
in qua dicebatur : Non est alienus (Spiritus S. ) ab eo (Filio) ; 
Spiritus enim veritatis nominatur , et Christus est veritas , et 
proinde quoque ab illo , atque a Deo Patre procedit. Et in 
anatbematismo IX. Spiritum S. vocat proprium Filii , in 
ejusdem vero declaratiouibus adjecit : Qui ex ipso est, ipsi - 
que essentialiter inest. Plenus proinde extitit utriusque Ec- 
clesiae circa hunc articulum consensus, nec ei , ut vidimus , 
refragati sunt nisi pauci obscuriquc haeretici absque ullo 
successu. 

220. Hujus praeterea consensus testes sunt utriusque 
ecclesiae patres. Ex Latinis enim s. Hilarius Dc Trinit. lib.2. 
n. 4. scribit Spiritum S. esse ex Patre et Filio auctorilms ; 
et alibi passim. Spiritum S. a Patre Filioque procedere con- 
ceptis verbis docet s. Ambrosius lib. I. De Spiritu S. c. 11. 
n. 120, s. Augustinus De Trinit. lib. 15. c. 7. eum dicit 
Spiritum amborum; s. Leo M. Ep. 4. ad Turribium c. 1. 
inquit: Qui de utroque processit , ut omittam Gennadium, 
s. Fulgentium , auctorem symboli Athanasiani , s. Grego- 
rium M., ceterosque insequentes. 

221. Ex Graecis eminent s. Athanasius lib. de Trinit. 
n. 19. ubi scribit: Est Filius fons Spiritus Sancti , et Orat. 3. 
contra Arianos n. 25. Ipse (Filius), inquit, dat Spiritui , 
et quaecumque Spiritus habet , haec a Verbo habet ; s. Basilius, 
qui in lib. dc Spir. S. c. 18. haec scribit : Quia et Spiritus 
Christi dicitur .... Denique tanquam Paracletus in se ipso 
exprimit Paracleti , « quo missus est , bonitatem , el in sua 
propria diqnitatc ejus , A quo PROCESSIT , majestatem exhi- 
bet ; s. Jo. Ghrysostomus qui comparat Spiritum S. aquae 

ex fonte qui Christus est profluenti , concluditque : Ob id 
etiam ex Patre procedit (apud Pctav. de Triti, lib. 8. c. 4. 
n. 4.) ; s. Epiphanius qui in Anchorato n. 67. ait: Et Dei 
Spiritus a Christo , ulpote qui ab utroque procedit , id 
quod Christus ipse testatur : qui a Patre procedit , inquit , 
et hic de meo accipiet ; Didymus qui in iib. de Spiritu San- 
cto n. 34. sic Christum de Spiritu S. loquentem inducit : 
Quia non ex se est , sed ex Patre d me est; et haec suf- 
ficiant , ut pateat Latinis patribus Graecos patres circa hunc 
articulum plane consentientes esse. 

222. Sed juverit hoc ipsum confirmare ex ipsa haere- 
ticorum agendi ratione. Ariani enim ac macedoniani 1° ex 
receptissima in Ecclesia doctrina de processione Spiritus S. a 
Patre et Filio occasionem nacti sunt asserendi Spiritum S. 
a Filio procreatum esse ; 2“ Macedoniani praeterea ex eodem 
principio sic adversus catholicam doctrinam argumentaban- 
tur apud s. Athanasium in epist. ad Serapionem n. 15. Si 
Filii dicatur esse Spiritus , Pater ergo avus est Spiritus San- 
cti, prout et argumentabatur Eunoraius ad tertiam Spiritus S. 
naturam adstruendam apud s. Basilium iu lib. 3. adversus 
eundem , qui admissa Traditionis auctoritate quod Spiritus S. 
sit ordine tertius , pergit : Nam dignitate secundum esse a 
Filio , ut qui esse ab illo habeat , et ab ipso accipiat .... 
pietatis sermo tradit . 

223. Quae cum ita se habeant, aut dicendum Ecclesiam 
universam errasse , aut errare Graecos qui ab avita Eccle- 
siae doctrina defecerunt. 

DIFFICULTATES 

224. I. Obj. 1° Semel Christus locutus est de Spiritus S. 
processione Jo. 15, 26. atque a Patre illum plane procede- 
re testatur dicens : Cum venerit Par aclitus , quem ego mit- 
tam vobis a Patre , Spiritum veritatis , qui a Patre procedit. 
2° Acutum hoc telum non' effugiunt Latini testimoniis quae 
ipsi pro sua sententia allegare solent ; Christus enim quo 
sensu dixerit : Mittam vobis Spiritum S. declarat dicens :• 

Ego rognho Patrem et alium Paraclitum dabit vobis , nempe de 
missione morali rogando , non de missione physica spirando 
locutui ’st. 3° Sic cum ait : Ille de meo accipiet et annun- 
ciabit vobis , contextus ostendit se id dixisse de sua doctrina 
quam tunc inteliigere nequibant discipuli ejus , prout ex- 
posuit vel ipse Maldonatus suam confirmans interpretatio- 
nem ex tempore futuro : de meo accipiet. 4° Nec magis 
proficiunt ex verbis illis : Omnia quaecumque habet Paler 
mea sunt; quae si ad vivum resecarentur, evincerent Fi- 
lium pariter gigni a Spiritu S. cum in Filii generatione 
nulla intercedat Patrem inter et Spiritum S. relativa op- 
positio , quod tamen a fide alienum est. 5° Demum non 
intelligitur quare si Spiritus S. etiam a Filio procederet , 
Christus qui dixit eum procedere a Patre , non adjecerit 
quoque et a se procedere. Ergo. 

225. Resp. Ad l m , D. Testatur Christus Spiritum S. 
procedere a Patre in sensu inclusivo Filii , C. in sensu ex- 
clusivo N. Hoc ipso enim quod Christus saepe professus 
fuerit se unum esse cum Patre suo , dicens Spiritum S. a 
Patre procedere, a se quoque procedere testatur : praeser- 
tim cum id postea aperte declaraverit dicendo Spiritum S. 
a se missum iri , et de suo accepturum , quia omnia quae 
sunt Patris , sua quoque essent. Ideo vero hic meminit 
Christus solius Patris , vel ut ostenderet Patrem processio- 
nis ejus esse auctorem qui talem Filium genuit , et gignendo 
dedit ut etiam de ipso procederet Spiritus S. , uti exponit 
s. Augustinus Contr. Maximinum lib. 2. c. 14. n. 1. vel uti 
placuit s. Cyrillo , ut ostenderet identitatem substantiae 
Patris ac Filii. Sane quamvis antiqui patres Graeci eadem 
verba legcriut , tamen , ut vidimus , non ideo abnuerunt 
Spiritus Sancti processionem a Patre ac Filio profiteri. 

226. Ad 2 m , Resp. non satis acutum esse ejusmodi te- 
lum, ut vidimus ; ceterum ad prob. D. Christus loquitur 
de missione physica simul et morali , C. de morali tan- 
tum N. Loquitur enim Christus ut Deus ac proinde de mis- 
sione physica cum dicit : Mittam vobis Spiritum S. , loquitur 

ut homo, ac propterea de missione morali cum addit : 
Ego rogabo Patrem , ct alium Par ac litum dabit vobis. Sic 
optime utraque missio simul consistit , nec altera cum 
altera confunditur , uti Graeci ambas confundunt. 

227. Ad 3 ra , D. De doctrina loquitur seu scientia es- 
sentiali , C. de doctrina accidentali , seu prout exterius a 
Christo manifestata est discipulis suis, N. Absurdum enim 
est Spiritum S. accepisse seu didicisse a Christo docente 
Apostolos suos. Porro doctrina seu scientia essentialis ipsa 
est divina substantia , si proinde Spiritus S. a Christo scien- 
tiam seu doctrinam accepit , accepit et essentiam , adeoque 
ab ipso procedit. Praesertim cum Christus affirmet se ideo 
dixisse Spiritum S. dc suo accipere , quia omnia quaccum- 
que habet Pater mea sunt. Nec refert Christum in futuro 
locutum esse , tum quia in aeternitate nulla successio est., 
tum quia Christus alludit illis verbis ad externam futuram 
Spiritus S. processionem , quae in interiori fundatur. Atque 
hac ratione solvitur Maldonati difficultas. 

228. Ad 4 ,n , D. Id sequeretur si Spiritus S. non esset 
in processionis ordine secundus , C. si talis sit N. Jam 
vero uti ex baptismi formula constat ac fidei professioni- 
bus omnibus, Spiritus S. tertia ordine persona est , adeo- 
que secunda in ordine processionis ; fieri proinde non 
potest ut Filius , qui in hoc ordine primus est , gignatur 
a Spiritu S. 

229. Ad 5 m , Rcsp. nostrum non esse in rationes in- 
quirere ob quas Christus his potius vel aliis verbis uti vo- 
luerit ; satis nobis est ostendisse Christum hanc veritatem 
docuisse. Ad summum ex hoc sequeretur in Scripturarum 
dogmatica interpretatione non privatum sensum , sed Ec- 
clesiae magisterium et sensum traditionalem nos sectari 
debere , ut Graeci ipsi fatentur. 

230. II. Obj. Antiquae Ecclesiae fidei testis est ine- 
luctabilis synodus Constantinopolitana 1° quae in symbolo 
quod adhuc Ecclesia canit nos profiteri jubet Spiritum S . , 
qui a Patre procedit. 2° Testis est Theodoretus , qui illico 


218 TRACTATUS DE SS. TRINITATE 

impugnavit Cyrillum vocantem Spiritum S. proprium Filii, 
quin hic quidpiam reposuerit , adeoque Theodoretus per- 
rexit eandem doctrinam profiteri. 3° Testis est commu- 
nis loquendi ratio apud patres recepta , ut Spiritus S. 
diceretur procedere a Patre per Filium. 4° Imo s. Athana- 
sius tum in Refutat, hypocris. Meletii , tum in Quaest. Sacris 
testatus est Spiritum S. a solo Patre procedere. 5° His in- 
nixus s. Jo. Damascenus de fide Orthodoxa 1. 1 . c. 8. scribit: 
Spiritum S. et ex Patre esse dicimus , et Patris Spiritum no - 
minamus. At vero eum ex Filio esse non dicimus , Filii tamen 
Spiritum nominamus. 6° Hinc neque Theodorus Mopsueste- 
nus , neque Theodoretus , aut Photius hac de causa damnati 
sunt. Ergo. 

231. Resp. Ad l m , D. Objecta verba inseruit synodus . 
Constantinopolitana ut se se directe opponeret macedonianis 
docentibus Spiritum S. a solo Filio procedere , seu potius 
esse factum , C. ut excluderet processionem etiam a Fi- 
lio N. Nam macedoniani utpote ab arianis profecti qui Fi- 
lium Patris creaturam esse docebant , et ipsi docuerunt 
Spiritum S. facturam seu creaturam Filii esse , quam bla- 
sphemiam exeerans synodus adjecit symbolo verba, quibus 
Spiritum S. a Patre procedere significaret. Quod et pa- 
tres reliqui deinceps hac ipsa de causa praestare solliciti 
fuerunt. 

232. Ad 2 m , D. Theodoretus impugnavit s. Cyrillum 
errore facti deceptus , C. in sensu catholico N. Odio in 
Cyrillum non parum exaestuans Theodoretus , ratus quod 
sicut in ceteris , sic et in hoc Apollinaris erroribus fuerit 
implicatus , ideo censuit Cyrillum ex hujus haeretici , imo 
et Macedonii placitis docuisse Spiritum S. proprium Filii 
esse. En ejus verba ex Epist. ad Monasteria scripta adversus 
s. Cyrilli anathematismos : Blasphemat vero (Cvrillus) et Spi- 
ritum S. non ex Patre ipsum procedere dicens , secundum 
Domini vocem , sed ex Filio esse. Iste vero Apollinaris se 
minum fructus est : propinquat vero et Macedonii malignae 
culturae. Et haec ratio est quare nec Cyrillus institerit , 

nec Theodoretus in falsi dogmatis propterea suspicionem 
venerit. Ceterum ejus epistola damnata est in Quinta Synodo. 

233. Ad 3 m , D. Et haec formula per Filium eundem 
referebat sensum ac ex Filio , C. alium N. Hac enim for- 
mula expensa, patres Florentini, Graeci scilicet ac Latini, 
declararunt : Quod id quod sancti Patres et Doctores dicunt , 
ex Patre per Filium procedere Spiritum S. , ad hanc intel - 
ligentiam tendit , ut per hoc significetur Filium quoque esse 
secundum Graecos quidem causam , secundum ImUuos vero 
principium subsistentiae Spiritus Sancti sicut et Patrem. Sane 
s. Gregorius Naz., s. Cyrillus ac s. Epiphanius modo dicunt 
ex Filio , modo per Filium , prout et in Scripturis promiscue 
hae voces usurpantur. 

234. Ad 4 m , Ncg. Primum enim opusculum a criticis 
inter dubia , alterum vero inter spuria recensetur. 

235. Ad 5 m , D. Negat s. Jo. Damascenus Spiritum S. 
procedere ex Filio tanquam causa procatarclica seu ab origine 
sine origine , cujusmodi est solus Pater , C. simpliciter N. 
Talem esse sensum s. Joannis Damasceni exponunt ipsi 
doctores Graeci Manuel Calecas c.39., Demetrius de Process. 
Spiritus S., Bessarion. in Orat. Dogmat. c. 6. Atque ex ipso 
Jo. Damasceno , qui explicans se ipsum in cap. De divinis 
nominibus , scribit Patremur Filium producere manifestantem 
Spiritum ; et iterum : Spiritum autem Filii , non tanquam ex 
ipso , sed tanquam per ipsum ex Patre procedentem ; et in 
Epist. de hymno Trisayio n.28. aeternam Spiritus S. processio- 
nem his verbis enunciat: Spiritus Sanctus est ex Patre , siqui- 
dem per Filium procedit , non tamen filiationis more ; ut alia 
omittamus. Patet igitur illa particula ex s. Joannem Dama- 
scenum significare voluisse originem primam ex qua omnis 
processio provenit sive Filii , sive Spiritus S. , quo sensu 
profecto nonnisi a Patre repeti potest processio Spiritus 
Sancti. 

236. Ad 6 m , D. Expresse N seu directe hac de causa 
damnati non sunt recensiti auctores , quia hic non fuit 
praecipuus illorum error , Tr. vel C. implicite ac indirecte 

ob hunc etiam errorem N. Theodori enim Mopsucsteni svm- 
bolnm a Charisio concibo Ephesino oblatum , nec non scri- 
pta Theodoreti contra s. Cyrillum reipsa repudiata sunt 
in conc. Chalcedonensi , ac rursum expresse damnata in 
concilio Oecumenico V. Sed ipse Theodoretus haec scripta 
sua improbavit suscipiendo epistolas Synodicas s. Cyrilii. 
Quod vero spcciatim ad Photium attinet , ipse damnatus 
fuit praecipue ob ejus schisma ad quod tollendum con- 
cilium VITI, congregatura est. 

237. III. Obj. Si Spiritus S. etiam a Filio procederet, 
sequeretur 1° ipsum a duplici spiratione dimanare ; T Pa- 
tris posse appellar^ nepotem ; 3° magis a Patre quam a 
Filio distare ; 4° prius genitum Filium , quam illum spira- 

< . tura ; 5° Filium esse supervacaneum Spiritus Sancti prin- 
cipium , aut Patrem non fuisse principium sufficiens ad eum 
spirandum. Ergo. 

238. Resp. Neg. Ant. quoad omnes partes; quia cum 
agitur de veritate a Deo revelata , quae comminiscitur 
humana ratio ex se evanescunt. Et reipsa : 

239. Non sequitur 1 . siquidem cum nulla in spiratione 
sit rcalis oppositio inter Patrem et Filium , Spiritus S. ab 
utroque tanquain ab uno codemque principio procedit , uti 
aqua ex fonte ct rivo in lacum dimanans. Spiritus enim 
Sanctus procedit a divina substantia subsistente in Patre 
et Filio. 

240. Non sequitur quod 2. 3. et 4. loco objectum est; 
nam spiratio coaeterna est ac immediata tam a Patre quam 
a Filio , qui per modum unius ejusdemque principii Spiri- 
tum S. spirant , nec nisi ordine alia persona prior altera 
dicitur ; hinc fit , ut neque Spiritus S. appellari possit 
nepos , neque magis a Patre quam a Filio distans dici , ne- 
que Filio posterior. 

241. Non sequitur 5. eadem ratione qua non sequitur 
Filium et Spiritum S. non esse unum eundemque creato- 
rem cum Patre , etsi Pater dici posset principium seu causa 
creationis , quia una eademque est omnipotentia in tribus 

personis. Haec sequela supponit quod falsum et alienum a 
fide est , nempe Patrem spectari posse sine Filio. Ergo si 
Pater spirat Spiritum S., necessario spirat cum Filio. 

PROPOSITIO II. 

Immerito Graeci Ecclesiam Latinam corrupti symboli 
insimulant ob additamentum particulae Filioque 

s 

242. Graecis ac Latinis consentientibus in conc. Floren- 
tino statutum fuit sess. 25. Explicationem verborum illorum , 
filioque , veritatis declarandae gratia , imminente tunc neces- 
sitate , licite ac rationabiliter symbolo fuisse appositam. Jam- 
diu pariter in conc. Lugdunensi II. an. 1274. a Graecis ac 
Latinis intra Missarum solemnia symbolum decantatum est 
cum additamento Filioque ad publicam patefaciendam utrius- T 
que ecclesiae concordiam. Post haec patet nonnisi injuste 
Graecos jam hac de causa succensere Latinis posse. 

243. Ad tollendam nihilominus quamvis cavillandi cau- 
sam sic assertae propositionis veritatem adstruimus : Si qua 
ratio foret culpandi Ecclesiam Latinam ob insertam symbolo 
ejusmodi particulam , haec esset decretum concilii Epbesini 
id vetantis ; nulla enim alia ratio a Graecis profertur aut 
proferri potest. Jam vero haec ratio nulla est. 

244. Etenim si spectetur motivum memorati decreti et 
ejusdem decreti tenor , patebit nullo modo Concilium sibi 
proposuisse prohibere ejusmodi fidei declarationes. Moti- 
vum siquidem quo permota est synodus ad suum decretum 
edendum, fuit symbolum a Cliarisio presbytero oblatum 
Nestorianis erroribus inspersum quo plures decepti fuerant. 
Hoc enim recitato , synodus ad omnem in posterum sedu- 
ctioni viam intercipiendam decretum emisit Act. VI. his 
verbis conceptum : Statuit sancta synodus , alteram fidem 
nemini licere proferre , aut conscribere , aut componere , prae- 
ter definitam a sanctis Patribus , qui in Nicaena synodo cum 
Spiritu S . congregati fuerunt. Qui vero ausi fuerint aut compo- 
nere fidem alteram , aut proferre, aut offerre converti volentibus 

ad agnitionem veritatis , sive ex gentilitate , sive ex judaismo, 
sive ex qualicumque hncrcsi ,* hos quidem si sunt episcopi aut 
clerici , alienos esse episcopos ab episcopatu , et clericos a 
clericatu decrevit : si vero laici fuerint , anathemati subjici. 

245. Porro si per alteram fidem Ephesina synodus signi- 
ficavit fidem contrariam aut diversam a fide catholica , ut 
plurcs sentiunt , liquet eam minime prohibuisse quominus 
justa de causa possit symbolo adjici hujusce orthodoxae 
fidei declaratio. Quod si per alteram fidem intendit synodus 
ulteriorem fidei formulam vel declarationem significare, ex 
ipsius decreti verbis patet decretum hoc solum afficere 
privata individua non autem integras ecclesias, multo vero 
minus Ecclesiam universam , alioquin Orientales , ac Graeci 

- ipsi primi fuissent hujusce decreti violatores. 

246. Etenim concilium Chalcedonense quod immediate 
post Ephesinum celebratum est , additamentum probavit a 
patribus Constantinopolitanis symbolo Nicaeno factum pro- 
pter illos qui Spiritui S . repugnabant , et ita auctum symbo- 
lum recepit , et quod nondum hactenus factum fuerat , in 
communem totius Ecclesiae usum deduxit. 

247. Insuper non obstante Ephesino decreto , peculia- 
res viguerunt fidei formulae Antiochena , Hierosolymita- 
na ac Philadelphiensis ab utroque symbolo discrepantes , 
quin quispiam reclamaverit tanquam dc x iolata lege 

Ephesina. , 

248. Licitum praeterea sibi duxerunt , decreto illo non 

obstante , orientales oh novas exortas haereses monothe- 
litarum praesertim et iconomachorum novas prolixioresque 
fidei formulas condere ac declarationes ulteriores adjicere 
ad praemuniendos ab illis erroribus fideles. Ut inter cete- 
ros praestitit Tharasius episcopus Constantinopolitanus qui 
fidei formulam misit ad Patriarchas , hoc additamento : Et 
in Spiritum S. Dominum vivificantem qui ex Patre pjek filium 
procedit , nempe juxta dicta ex Filio . 

249. Demum in consecratione episcoporum Graeci tres 
fidei professiones ad instar symboli emittunt , seu ipsum 


CAP. V. DE SPIRIT. SANCTI A PATRE ET FILIO PROC. 223 

symbolum Constaniinopolitanum pluribus adjectionibus re- 
citant locupletatum. 

250. Jam vero si Orientalibus ac Graecis ipsis ita licuit 
legem Ephesinam interpretari ac in praxim deducere , cur 
eodem jure frui non potuit Ecclesia Romana cum ceteris 
occidentalibus Ecclesiis , gravi adeo urgente necessitate , 
qualem esse vidimus quae in Hispaniis , et Galliis viguit re- 
spectu arianorum et ichonomachorum? Certe numquam Grae- 
ci illarum regionum Ecclesiis ejusmodi additamentum sym- 
bolo insertum exprobrarunt , aut ea de causa se ab illarum 
communione separarunt ; cur itaque nunc hanc causam 
obtendunt , quare ab Ecclesia Romana defecerint , cum 
haec omnium novissima illud additamentum uniformitatis 
gratia admiserit ? Multo vero minus eam obtendere nunc 
possunt, postquam scilicet in duobus Oecumenicis conciliis, 
Graecis adsentientibus , ratum ac licitum illud additamen- 
tum declaratum et dictis et factis est. 

251. Immerito igitur Graeci sub quovis respectu disci- 
plinaris Ephesina sanctio spectetur, Ecclesiam Latinam cor- 
rupti symboli ob adjectam particulam Filioque insimulant. 

DIFFICULTATES 

% 

252. Obj. 1° Ephesina sanctio totius Ecclesiae est. Ergo 
nonnisi ab universa Ecclesia ei derogari potuit ; 2° jure 
proinde conc. Chalcedonense utpote Ecclesiam universam 
repraesentans illi derogavit ; 3° fidei formulae quae in con- 
trarium adducuntur non fuerunt toti Ecclesiae propositae , 
sed Ecclesiis particularibus inserviebant ; 4° haec ratio est 
quare additamentum injectum symbolo ab Ecclesiis Hispani- 
cis , Gallicis aut Germanicis toleraverint Graeci , reclama- 
verint autem , cum Rom. Pontifices illud toti Ecclesiae 
commune efficere voluerunt ; 5° hoc sane sibi non licere 
patefecit exemplo suo Leo III. qui cum curasset symbolum 
pro amore et cautela orthodoxae fidei duobus argenteis scutis 
incidi , ut refert Anastasius bibliothccarius , sine illa par- 

tieula Filioque descriptum est ; 6" idque merito , cum ne- 
fas sit verbis dominicis quibus usi sunt Constantinopolitani 
patres quidpiam interserere ; 7° et nequeat unus Rom. Pon- 
tifex absque ceterorum patriarcharum consilio quidpiam 
symbolo communi auctoritate sancito adjicere. Ergo. 

253. Resp. Ad l m , D. Si lata esset ejusmodi lex eo 
fme ut omnes sive Ecclesias sive individua obligaret , Tr. si 
ut sola particularia individua obligaret N. Transmisimus 
primum membrum , cum constet sanctiones disciplinares 
conciliorum etiam oecum enicorum , gravi praesertim inter- 
cedente causa, modificationi supremi Ecclesiae capitis , cu- 
jusmodi est Summus Pontifex, subesse. Ceterum, uti osten- 
dimus , sanctio illa non afficiebat nisi particularia indivi- 
dua, non autem Ecclesias, prout de facto intellexerunt illam 
etiam ipsi Graeci ; ac demum duo oecumcnica concilia eidem 
derogarunt in casu de quo agimus. 

254. Ad 2 m , D. Eodem nempe jure quo concilia Lug- 
dunense et Florentinum eidem derogarunt , C. alio sensu N. 

255. Ad 3™, Neg. Sed ex illis patefit quo sensu Eccle- 
siae illae acceperint Ephesinum statutum , quod non di- 
stinxit inter Ecclesiam universam et Ecclesias particulares , 
alioquin ceterae illis obstitissent. 

256. Ad 4 m , IScg. Vera enim ratio quare Graeci non 
obstiterint Ecclesiis Hispanicis , Gallicis , Germanicis atque 
Italicis est , quia ita intellexerant sanctionem Ephcsinam , 
obstiterunt vero Rom. Pontifici , quia bic titulum Patriar- 
chae oecumenici denegaverat Michaeli Cerulario quem et 
anathemate perculit , qui proinde inter ceteras causas in- 
staurandi Photianum schisma et hanc praetexuit additamenti 
symbolo facti. 

257. Ad 5 W , D. Ita se gessit Leo III. pacis et oecono- 
miae gratia , C. quasi illicitum sibi censuerit clausulam 
illam symbolo adjicere N. Alioquin omnes Ecclesias eam 
expungere j ussisset. Ideo vero Anastasius refert Leonem vo- 
luisse symbolum scutis argenteis describi pro amore ct cautela 
orthodoxae fidei , quia integritati fidei consultum hac ratione 

voluit. Omissum porro est additameutum Filioque , quia 
nondum ab Ecclesia Romana adoptatum fuerat. 

258 . Ad 6 m , Ncg. patres Constantinopolitanos eadem 
Christi verha symbolo iuseruisse , mutarunt enim particulam 

, scilicet a, in »£ ex; tum tempus *xrog*utT«i procedit , iu 
participium ixito^suo^o^ procedentem ; atque idcirco licuit 
etiam Ecclesiae Latinae inserere vocem Filioque ad catho- 
licam fidem declarandam , prout a Tharasio aliisque orien- 
talibus jamdiu praestitum fuerat. 

259. Ad 7 m , Ncg. Ut patet ex resp. ad 1. Nunc addo 
nec potuisse Rom. Pontificem in consilium adsciscere pa- 
triarchas orientales, qui et a fide in hoc articulo defecerant, 
et schismatici erant. Accedit quod patres Constantinopoli- 
tani plura adjecerint symbolo Nicaeno, non consulto Rom.: 
Pontifice , aut episcopis occidentalibus , adeoque eodem 
jure usae sunt tum Ecclesiae occidentales tum peculiaris 
ipsarum Patriarcha Rom. Pontifex. Ad summum ex hoc 
sequeretur non decuisse Rom. Pontificem obligare Eccle- 
sias orientales ad ejusmodi additamentum admittendum 
absque Patriarcharum consilio , prout rcipsa facta est libera 
illis facultas illud omittendi in utroque concilio Lugdunensi 
et Florentino , confirmavitque Clemens YIU, in peculiari 
sua Constitutione quoad Graecos unitos. 

CAPUT VI. 

AD EA QUAE DICTA SUNT SCHOLIA COMPLECTENS 

260. Ne filum disputationis abrumpere cogeremur , 
quae ulteriorem expositionem exigere videbantur circa ea 
quae ad augustissimum Trinitatis mysterium spectant, huc ea 
reservavimus , ut sic pleniorem auditores cognitionem hau- 
rire possent ad apte de hoc mysterio disserendum. Com- 
plexi porro id sumus nonnullis scholiis quae jam subjicimus. 

261 . I. Atque ut a processionibus et relationibus exor- 
diamur , duae sunt processiones admittendae , generatio ct 
processio simpliciter dicta , et quatuor relationes , Paterni - 

Vol. II. 15 

tas } Filiatio , Spiratio activa et Spiratio passiva. Duas si- 
quidem processiones ac origines dari Scriptura testatur , 
quae Filium genitum a Patre docet Ps. 2, 7. et Spiritum S. 
procedentem a Patre Jo. 15, 17. Patris nulla est origo , sed 
potius fons supremus ceterarum originum , qui propterea a 
Graecis , uti suo loco diximus , vocatur causa procatarcti - 
ca f a Latinis vero principium summum; hinc Pater dicitur 
ingenitus , improductus et innascibilis. 

262. Fiunt autem processiones per actiones quae dicun- 
tur immanentes , seu quae intimae sunt Deo ac in ipso 
manent ad illarum discrimen , quae transeuntes vocantur , 
quaeque respectu termini, extra Deum sunt, nempe creatu- 
rae. Actiones immaneutes ex theologorum doctrina duae 
sunt intelUgere et velle. 

263. Exinde plerique theologi inferunt principium pro- 
ximum processionum esse intellectum et voluntatem quatenus 
proprietates notionales sunt. Certe Scripturae ac patres pas- 
sim Filium Verbum et Sapientiam vocant , quae spectant ad 
intellectum ; Spiritum vero Sanctum Amorem , Charitatem, 
Gratiam , quae quidem sunt voluntatis. Cum igitur Filius 
sit terminus adaequatus divini intellectus , utpote qui eum 
exhauriat , prout et Spiritus S. qui totam exhaurit volun- 
tatis foecunditatem, divinae voluntatis terminus est adaequa- 
tus ; hinc concludunt nonnisi duas esse posse processiones. 
Ita quidem communiter theologi , quibus tamen alii re- 
fragantur ; agitur enim de eo quod fides reliquit liberum 
circa modum explicandi tanti mysterii. 

264. Salva itidem fide, theologi diversas tenent sen- 
tentias in ratione exponenda quare Filii processio sit ge- 
neratio, non item vero Spiritus Sancti. Alii enim cum s.Tho- 
ma p. 1. q. 27. ar. 4. inter utramque discrimen repetunt a 
modo originum. Cum generatio sit origo viventis a vivente 
principio conjuncto in similitudinem naturae , ad cam requiritur, 
ut geniti origo sit a gignente per actionem quae commu- 
nicet similitudinem naturae ; cum vero processio non dicat 
nisi emanationem unius ex altero , et voluntas ad amaudam 

rem non autem ad inducendam rei similitudinem sit ordi- 
nata , fit ut Verbi processio sit generatio , non autem Spi- 
ritus S. qui est charitas et est ex voluntate. Alii vero cum 
s. Augustino sentiunt solum Filium esse genitum , quia so- 
lus ab uno Patre procedit, cum nullus Filius duos possit 
habere patres. S. Anselmus in Monoloyio lib. 1. c. 57. di- 
versas sententias conciliare simul adnititur. Ast satius vide- 
tur fateri cum s. Grcgorio Nazianzeno tum generationem 
Verbi tum processionem Spiritus S. honorandas potius esse 
quam investigandas utpote ineffabiles. Illud solum adjicere 
praestat , quod quamvis duae hac processiones distinguan- 
tur respectu termini , idem tamen sunt respectu principii.* 

265. II. Proprietates quibus singulae personae gaudeut, 
vocantur notiones. Adeoque notio est character, tessera, seu 
nota singularis qua divina quaeque persona internoscitur. 
Proprietas tamen , relatio ac notio una eademque divina res 
sunt. Proprietas , quatenus est Paternitas soli Patri competit; 
relatio , quatenus respicit Filium; notio , quatenus Patrem con- 
stituit et a Filio discernit. Notiones quinque numerantur a 
theologis , Paternitas , Filiatio , Spiratio activa , Spiratio 
passiva , et Innascibililas . Quatuor priores cum se mutuo 
respiciant , ideo etiam relationes dicuntur , non item vero, 
si presse sumatur innascibili tas. In Deo igitur natura est una, 
processiones duae , personae tres , relationes quatuor , notiones 
quinque sunt. 

266. Disputant theologi fttrum relationes dici debeant 
necne perfectiones ; alii enim affirmant, alii negant. Disce- 
ptatio videtur potius de voce quam de re. Quaecumque de- 
mum sententia admittatur , illud pro certo habendum est, 
quod si dicantur esse perfectiones per quas altera ab altera 
persona distinguitur , non ideo personas singulas destitui 
ea perfectione qua alia gaudet , quia etsi non habeat im- 
mediate , prout persona est , habet tamen mediate ratione 
ejusdem naturae, quae eadem in tribus et in singulis per- 
sonis est. 

267. Sunt autem ejusmodi relationes in Deo verae ac 

reales , alioquin personae realiter ab invicem non distin- 
guerentur, secus ac fides docet. Si enim ratione naturae unum 
sunt , debent personae tres realiter esse per reales relatio- 
nes , prout ipsarum nomina important ; ac proinde Pater 
vero et realiter est Pater , sicut et Filius , et Spiritus S. 

208. III. Circumsessio , seu ut ab aliis dicitur circumin - 
cessio seu commeutio , illa proprietas est per quam divinae 
personae ratione identitatis naturae secum invicem commu- 
nicant , definiri autem solet : Intima existentia unius Perso- 
nae in altera , sine confusione personae seu personalitatis. Quo 
sensu s. Fulgentius lib. De fide c. 1. n. 4. scribebat : Totus 
Paler in Filio et Spiritu S. est ; et totus Filius in Patre et 
Spiritu S. est; totusque Spiritus SaJictus in Patre et Filio est . 
Ad hanc proprietatem referuntur Christi verba Jo. 14, 11. 
Ego in Patre et Pater in me est. S. Thomas p. 1. q. 2. ar.3. 
exponit id triplici ratione contingere , essentia quae eadem 
est , relatione qfla simul consistunt relativi termini ; origine 
qua una persona ab altera emanat per processionem ad in- 
tra. Ejusmodi proprietas valde confert tum ad personarum 
distinctionem , tum ad earum consubstantialitatem consta- 
biliendam. 

269. IV. Missio est processio uniics personae ab alia cum 
ordine ad terminum. Missio prout dicit processionem, aeterna 
ac immutabilis est utpote necessaria et ad intra ; prout 
dicit terminum, temporalis esse potest, gratuita et libera. 
Dc missione sub utroque respectu locutus est Christus 
Jo. 8, 42. Ego ex Deo processi et veni, neque enim a me ipso 
veni; sed ille me misit. Jamdiu observaverat s. Augustinus 
De Trin. lib. 2. c. 5. Pater solus numquiun legitur missus , 
quia videlicet a nullo procedit. Si mittentis nomine prin- 
cipium designetur personae quae mittitur , uti animadvertit 
s. Thomas p. 1, 43. ar.8., tunc illa sola intelligitur mittere, 
quae personae missae principium est , sic Filius a solo Pa- 
tre mittitur , Spiritus S. autem a Patre et Filio ; quod si 
mittentis nomine significetur principium effectus secundum 
quem attenditur missio , a tota Trinitate persona missa di- 

cenda est; uti Filius qui Isa. 48, 16. missus perhibetur a 
Patre et Spiritu S. Dominus misil me et Spiritus ejus. 

270. V. Ut ratio accurate servetur cum dc hoc myste- 
rio disseritur , theologi plures solent regulas tradere , ex 
quibus nos hic praecipuas seligemus : Unius aut Unitatis vo- 
cabula usurpantur ad essentiae unitatem significandam. Si 
tamen unius vox in masculino genere adhibeatur, refertur ad 
personam non ad naturam , hinc nisi adjiciatur vox Deus 
dici nequit Tnnitas est unus , alioquin propositio sabelliana 
evaderet. Idcirco cum de personis sermo est , debet dici 
alius et alius non autem aliud et aliud; cum enim neu- 
trum genus adhibeatur in ordine ad naturam , si diceretur 
Pater est aliud a Filio , propositio foret ariana. Magis idonea 
theologis videtur vox Unitatis quam unionis ad significandam 
trium personarum naturae identitatem. Si res sit adversus 
Christianos , praestat Deum unum vocare quam unicum , sin- 
gularem , solitarium prout facere consueverunt soeiniani , 
qui proinde Unitarii appellantur ; si vero adversus polythei- 
stas, perinde est eum unum ac unicum dicere , quia haec vox 
refertur ad naturam , quae reipsa unica numero est. Ex hac 
perfectissima divinae substantiae unitate in tribus personis, 
factum est , ut Deus unum aut unus Deus , aut Trinitas unus 
Deus diceretur , prout dicitur Trinitas est Deus , et promi- 
scue Tres personae sunt Deus , vel Deus est Trinitas , vel 
Deus est personae tres. 

27 1 . Trinitas idem est ac* ternarius vel ternio , et ad 
collectionem personarum refertur. Usus obtinuit ut dicatur 
Deus trinus non triplex , si de personis sermo sit , possunt 
dici personae irinae aut persona triplex. In Deo dici nequit 
esse tres res , tria entia, tres unitates etc. nisi adjiciatur re- 
lativas; nullo vero modo asseri potest tria esse individua cum 
haec vox ad naturam specie unam, non autem numero , cujus- 
modi Dei est , referatur. 

272. Nomina essentialia in abstracto non possunt sup- 
ponere pro personis divinis ; adeoque dici nequit essentia 
generat aut generatur , prout etiam definivit conc. Latera- 

ncnse IV. Prout vero nomina essentialia concreta sumun- 
tur , nisi adjiciatur attributum , sive proprietas notionalis, 
supponunt pro natura subsistente in tribus personis , uti 
eum dicitur : Deus creat ; si autem proprietas notionalis ad- 
jiciatur , tunc nomina essentialia concreta supponere pos- 
sunt modo pro una , modo pro duabus personis , ut cum 
dicitur : Deus generat , Deus spirat. 

273. Merito synodus Pistoriensis castigatur a Pio VI. 
in constit. A uctorem fidei , eo quod a communi et accurata 
loquendi ratione recesserit sive cum asseruit Deum in tribus 
personis distingui , sive cum affirmavit secundum earum pro- 
prietates personales ct incommunicabiles exactius loquendo expri- 
mi seu appellari Patrem , verbum , et Spiritum S. y quasi minus 
propria esset appellatio Filii. Sic jure arguitur Hermesius, 
dum in sua Christiana cathol. dogmat . pag. 470. scripsit 
Patrem , Filium et Spiritum S. esse effectus Dei; Filium esse 
efficientiam Patris seu divinae essentiae; ortam esse reactio- 
nem divinae essentiae in seipsam per coefficientiam Patris 
ac Filii , aliaque ejusmodi , quae non minus a recta loquen- 
di , quam a recta sentiendi ratione circa Augustissimum 
hoc Trinitatis mysterium abhorrent. 

t. Postquam Deum in suis actionibus ad intra spe- 
ctavimus , eundem prout se creaturis rationalibus manife- 
, stat in suis actionibus ad extra spectandum assumimus. 
Tria distinguuntur genera rerum , quibus Deus suam bo- 
nitatem communicando gloriam suam nobis manifestare di- 
gnatus est. Alia mere spiritualia sunt , ut Angeli ; alia 
mere corporea ut res materiales quibus hic orbis constat ; 
alia denique mixta, cujusmodi homo est substantia spiri- 
tuali et corporea coalescens. In tres proinde partes tracta- 
tionem hanc partiemur, in quarum prima de Angelis; in 
secunda de Mundo ; in tertia de Homine disseremus. 

PARS I. 

m 

DE ANGELIS 

2. Pauca sunt quae Scriptura et Traditio nos de An- 
gelis docent ; eorundem videlicet existentiam , naturam , 
officia , gratiam , plurimorum lapsum, poenam, machinatio- 
nes. Et haec fere capita sunt de quibus agendum suscipi- 
mus adversus incredulos ac rationalistas qui illa aggre- 
diuntur. 


CAPUT I. 

DE ANGELORUM EXISTENTIA 

3. Angeli nomen, uti patres observant, officii potius 
est quam naturae. Quos Graeci Angelos , Latini Nuntios ap- 
pellant, Hebraei Malachim aut etiam Elohim , ethnici pas- v 

sim genios aat daemones vocant. Angelorum existentiam 
praeter antiquos sadducacos impugnant sociniani passim 
ac rational istae. Contra quos sit : 

PROPOSITIO 

Tum ex Scriptura, tum ex Traditione universa 
Angelos cxistere constat 

Haec propositio spectat ad fidem , uti ex dicendis 
constabit. Mirum est potuisse sadducaeos Angelorum exi- 
stentiam inficiari , etsi , ut pluribus placet , illi solum Pen- 
tateuchum uti divinum admitterent. Frequens enim in libris 
Mosis Angelorum occurrit mentio. Ceteris omissis, Genes. 1G. 
Angelus commemoratur qui Agarem compellat; ibid. 19. 
duo Angeli Sodomam veniunt , ac I.othum inde educentes, 
servant; et alibi passim. Quoad reliqyos Veteris Testamenti 
libros sive propheticos sive historicos non vacat ex iis testi- 
monia congerere, cura notissima ea sint. Nec minus frequens 
Angelorum fit mentio in Novo Testamento. Angelus Gabriel 
primum Zachariae , deinde B. Virgini apparuit Lue. 1 . Al- 
ter Angelus apparuit in somnis Joseph, referente Matthaeo l 
Angeli apparent mulieribus ad ipsis annunciandam Christi 
resurrectionem. Apostolus Hebr. 1. comparat Angelos cum 
Christo , ut illorum inferiorem conditionem commonstret , 

quos dicit Dei ministros. Quapropter jure merito Augustinus 

« 

affirmatam. 1. in Psalm. 103. Esse Angelos novimus ex 

a 

Jlde . . . nec inde dubitare fas nobis est. 

5. Omnes populi antiqui ac rccentiores in admittenda 
Angelorum , seu substantiarum spiritualium, quae sub Deo 
sint ac natura hominibus praestantiores , existentia con- 
veniunt. Thales , ut refert Athenagoras in Legat pro Chri- 
stianis num. 23. trifariam superiores substantias distin- 
xit , in Df>os , in daemonas , et heroes. Hierocles ad Aurea 
Pythagorae carmina Angelos ab ipso Pythagora deos im- 
mortales a summo Deo conditos , appellatos fuisse testatur. 
Socrates , teste Xenophonte , in daemonis seu genii custo- 

diam traditam se dictitabat. Plato has substantias tum 
daemonas , tum Angelos vocat. Hujus generalis persua- 
sionis fidem facit Tertullianus in Apologet, cap. 22. nec non 
Cyprianus in lib. De ulolor. vanitate. Demum Angelorum 
bonorum et malorum conflictus veluti fundamentum theolo- 
giae Orientalium est tum veterum tumrecentiorum. Historici 
conveniunt hanc persuasionem vel ad ipsos silvestres Ame- 
ricanos pervenisse. 

G. Constat igitur tum Scripturas tum universam tradi- 
tionem nos certos facere de Angelorum existentia. 

DIFFICULTATES 

7. Obj.- 1° Moses nuspiam Angelos creatos refert. 
2° Angelorum nomina Michael , Gabriel , Raphael nonnisi 
sub captivitate Babylonica innotuerunt , nihil igitur vetat 
quominus a Chaldaeis ad Judaeos hanc opinionem de An- 
gelorum existentia proraanasse dicamus. 3° Eo ipso quod 
Angelus nomen officii est , verisimile est Scripturam Ange- 
lorum nomine homines significasse , qui Dei voluntatem no- 
bis annunciaverunt , prout reipsa Malachias , et Joannes 
Baptista , imo et Christus ipse hac appellatione donati sunt. 
4° Quae proinde in Scripturis de Angelorum leguntur ap- 
paritionibus metaphorice intelligi debent et ex vulgi opi- 
nione ad Dei omnipotentiam , aut efficientiam naturalem 
significandam , quae utpote vulgo ignota tribuebatur su- 
pernaturalibus causis. Ergo. 

8. Resp. Ad l ra , D. Expresse, Tr. implicite N. Nam 
hoc ipso quod Moses tradit Deum Creatorem coeli et terrae, 
eundem Creatorem illorum Angelorum exhibet quorum adeo 
frequenter meminit. Specialem autem et expressam Angelo- 
rum creationem non refert , cum ipsi propositum fuerit 
adspoctabilis hujus universi originem describere. 

9. Ad 2 m , Esto ; Ncg. tamen consequentiam , quae ^ex 
antecedente non fluit , cum potuerint ignota esse usque ad 
id temporis trium illorum Angelorum nomina, quin ignora- 
retur Angelorum existentia , prout certum est ex Penta- 

teuclio aliisque Y. Testamenti libris fuisse compertam ante 
Babylonicam captivitatem 

10. Ad 3 m , Neg. Ea siquidem a Scripturis tribuuntur 
Angelis quae nonnisi substantiis sui generis competere pos- 
sunt , uti cum Christus Matth. 22, 30. respondit Sadducaeis 
homines in futura resurrectione sicut Angelus fore ; vel cum 
ibid. 18, 10. testatur Angelos puerorum semper videre fa- 
ciem Patris ; vel cum Apostolus antithesim Hebr. 1. et 2. 
instituit inter Christum et Angelos , et non Angelos , sed 
semen Abrahae apprehendisse. 

11. Ad 4 m , Neg. Si enim metaphorice quaecumque de 
Angelis in Scripturis referuntur intclligi possent ac de di- 
vina «vfgyitoc , nihil certi in Scripturis superesset ; quae Chri- 
stus aut Apostolus in adductis locis dicunt et falsa et sine 
sensu essent. Rationalistarum proinde mythica interpretatio 
violenta est et Scripturae obvio sensui plane contraria. 

12. Inst. Saltem Michaelis nomine intelligendus est ipse 
Filius Dei , qui variis sub figuris ac symbolis se in Y. T. 
videndum praebuit ) ac propterea per analogiam de eodem 
Filio Dei intelligi possunt quae de ceterorum Angelorum 
apparitionibus in Scripturis occurrunt , prout Exod. 3, 2. 
Flamma ignis vocatur Angelus Dei, qui Mosen est allocutus. 

13. Resp. Neg. In Apocalypsi c. 12. Michael exhibetur 
pugnans cum Dracone quem virtute Agni , id est Christi , 
devicit ; differt igitur Michael a Filio Dei. Sic Luc. 1 , 26. 
Gabriel differt a Christo quem nunciare venerat ad Mariam. 
Falsum est Exod 3 .flammam ignis dictam esse a Mose Ange- 
lum Domini , sed hunc plane ab illa distinguit Moses scri- 
bens : Apparuit illi ( Mosi ) in deserto montis Sina Angelus in 
igne flammae rubi. Haec excogitata sunt a protestantibus ad 
impugnandum Angelorum cultum. 

CAPUT II. 

DE NATURA ANGELORUM 

1 4 . Angeli definiri solent : substantiae spirituales comple- 
tae ad discrimen animarum nostrarum, quae ordinatae sunt 

ad informandum corpus , adeoque sine illo sunt incomple- 
tae. Plerique veterum Angelos existimarunt subtili aliquo 
corpore praeditos. Post concilium Lateranense IV. vix non 
obsolevit ejusmodi opinio. Pluribus tamen heterodoxis et 
philosophis adhuc ea arrisit sententia autumantibus haud 
posse dari spiritum activum sine corpore. Ast vix nunc salva 
fide hoc placitum adstrui potest. 

PROPOSITIO 

Angeli sunt meri spiritus omnis corporis expertes 

15. Propositio haec certa est ex conc. Lateranensi IV. 
quod cap. Firmiter definivit adversus manichaeos : Unum 
esse universorum principium qui . . . utramque condidit crear- 
turam , spiritualem et corpoream , Angelicam videlicet et mun- 
danam , ac deinde hominem , quasi communem ex corpore et 
spiritu constitutam. Angelica igitur natura omnino spiritualis 
est omnis que corporis expers, qualis anima nostra est, alio- 
quin homo substantia media seu communis non esset inter 
angelicam et mundanam. 

16. Inniti autem ejusmodi doctrinam Scripturis aperta 
res est; etenim sacrae Litterae constanter Angelos sive bonos 
sive malos Spiritus vocant. Sic Apostolus Hebr. 1 , 14. eos 
vocat Administratorios Spiritus. S. Joannes Apoc. 1,4. scri- 
bit : Et a septem spiritibus , qui in conspectu throni ejus sunt; 
Christus Luc. 10 , 20. Spiritus , inquit , subjiciuntur vobis , 
et alibi Spiritus nequam , Spiritus immundi vocantur ; et 
Ephes. 4, 12. Spiritualia nequitiae. Jam vero vocem Spiritus 
substantiam simplicem et incorpoream significare patet ex 
eo quod Jo. 4, 24. Deo tribuatur, et 1. Cor. 2, 11. ani- 
mae hominum. Et sane cum homo corpore etiam praeditus 
sit, numquam simpliciter Spiritus vocatur ; contra vero nus- 
piam fit mentio corporis Angelorum , sed semper et abso- 
lute Spiritus dicuntur. Evidens igitur est eos vere substantias 
spirituales esse et corpore plane destitutas. 

17. Inniti praeterea hanc ipsam doctrinam traditioni 

exinde liquet , quod quamvis , ut diximus , pleriquc vete- 
rum subtili aliquo corpore constantes Angelos existimave- 
rint, plures tamen contrarium semper senserunt. Etenim 
ex patribus alii eos plane dicunt incorporeos acrdfxarowf , uti 
Auctor Homiliae in Theophaniam , qui creditur Gregorius 
Thaumaturgus vocans Angelos incorporeas virtutes ; Grego- 
rius Nyss. qui lib. 12. contra Eunom. eos appellat incorpo- 
ream creaturam ; Gregorius Nazian. naturam intelligibilem ei 
incorpoream apud Pctavium de Angelis lib. 1. c. 3. ; Eusebius 
Caesariensis in Demonstr. Evangelica 1.1. c.3. qui non solum 
eos nominat substantiam incorpoream , sed praeterea cum 
Deo comparat ; itera s. Jo. Chrysostomus , Epiphanius , 
Theodoretus , Procopius , qui Comment. in Genesim c. 15. 
expresse insuper vocat substantias penitus incorporeae ; nec 
non Dionysius Areopagita nuncupatus , Nilus , Jo. Dama- 
scenus etc. Nec alia stetit patribus Latinis sententia ; nam 
Marius Victorinus et Lactantius Angelos dicunt incorporeos 
vel incorporales , prout praestiterunt Julius Africanus atque 
Fulgentius apud eundem eruditissimum auctorem , quibus 
accedunt duo summi Pontifices Leo M. et Gregorius M. quo- 
rum primus in Ep. ad Turrib. c.6. scribit, veram fidem quae 
est catholica , omnium creaturarum , sive spiritualium , sive 
corporearum , bonam confiteri substantiam; alter vero Dialog. 
lib. 4. c. 29. interrogat: Quis sanum sapiens esse Spiritus 
corporeos dixerit ? 2° Alii non solum Angelos incorporeos vo- 
cant , sed insuper cos appellant mentes seu substantias 
intelligentes , uti Gregorius Nazianz. et Nyssenus , Eusebius , 
Dionysius Areopagita dictus , aliique ; 3° Alii demum eos 
dicunt simplices et sine materia avXoug , uti uterque pariter 
Gregorius , Marius Victorinus , Lactantius etc. apud eun- 
dem auctorem. 

18. Quae cum ita se habeant , patet doctrinam de spi- 
rituali ac incorporea Angelorum natura non minus Scri- 
pturae quam traditionis auctoritate fulciri. 

DIFFICULTATES 

19. 1. Obj. 1° Scripturae exhibent Angelos mulieribus se 
commiscentes, uti legitur Genes. 6, 2. Videntes filii Dei fi- 
lias hominum quod essent pulchrae , acceperunt sibi uxores ; 
2° filiorum porro Dei nomine Angelos significari ex versio- 
ne Alexandrina discimus , quae sic vertit : Videntes Angeli 
Dei etc. nec non ex libro Henoch , teste Augustino De Civit. 
Dei lib. 15, c. 24. n. 4. 3° Quam sententiam secuti sunt 
Justinus, Clemens Alex., Tertullianus, Ambrosius, Sulpi- 
cius Severus , Lactantius aliique non pauci apud Petavium 
op. cit. lib. 3. c. 2. Sed 4° contextus ipse eam exigit , cum 
referatur ex bis connubiis procreatos esse gigantes; 5° et sa- 
ne si pro filiabus hominum in sensu litterali veniunt foemi- 
nae ab hominibus oriundae , pro filiis Elohim in sensu pro- 
prio significari debent Angeli seu naturae supernales , prout 
animadvertit Rosenmiiller, adeoque Angeli aut corpus sunt , 
aut corpus habent. Ergo. 

20. Rcsp. Ad 1" , Neg. Neque id evincit objectus Ge- 
neseos locus in quo ex communi interpretatione Filii Dei 
intelliguntur filii Seth , seu principes , uti ex pluribus aliis 
testimoniis constat voce Elohim significari principes , ut 
Exod. 21 , 6. et c. 22. et alibi; hinc Symmachus vertit : 
Filii potentum , eadem ratione verterunt Onkelos et Saa- 
dias ; Arabs Erpenii : Filii magnatum ; interpres Samarita- 
nus .* Filii dominatorum , ac de filiis Seth vel ipse Clericus 
ea verba accepit , qui praeterea observat his vocibus pas- 
sim in Scripturis designari veros Dei cultores , prout reipsa 
plerique patres ea intellexerunt. Profecto repugnat expositio 
de Angelis ; nam si boni ii sunt , utpote Dei visione fruen- 
tes, non potuerunt capi mulierum illecebris , si mali , non 
potuerunt dici Filii Dei . 

21. Ad 2 m , Neg. Ut enim praeteream non omnes co- 
dices sic dictae versionis LXX. habere: Angeli Det , eodem 
Augustino teste , sed alios habere : Filii Dei , prout habet 
codex quo usi sunt editores polyglottae Complutensis , no- 

tum est per Angelos Dei saepe homines religiosos designari 
in Scripturis. Librum autem Henocli supposititium esse cri- 
tici omnes norunt. 

22. Ad 3", D. Ex versione Alexandrina aut libro Henoch 
decepti , C . ex sensu Ecclesiae traditionali N. Plerique cx 
objectis patribus a versione illa decepti sunt ; alii vero 
a libro Henoch quem uti sacrum habebant , ut Tertullianus 
nonnullique alii. Ex hoc fonte fabulam hanc plures hausisse 
videntur. Verum haec sententia peculiaris istorum patrum 
extitit, nec unquam in Ecclesia praevaluit. Etenim alii patres 
eam aperte refellerunt , alii , ut Philastrius Brixiensis , inter 
haereses connumerant, sic enim in lib. de Haeresibus Phi- 
lastrius haereses recensens inter ceteras et hanc notat , An- 
gelos se miscuisse cum f heminis ante diluvium , et inde esse 
natos gig antes. 

23. Ad 4 m , Neg. Tum quia nondum exploratum est vo- 
cem Nephilim significare gigantes proprie dictos , non autem 
homines fortes , violentos , defectores , seu impios ac prae- 
potentes , qui omnia sibi pro arbitrio licere existimabant, 
prout vox illa alibi vertitur , et verba immediate sequentia 
insinuant : Isti sunt potentes , a seculo viri famosi ; tum quia 
ex naturalibus causis fieri potest ut ex communis generis 
parentibus gigantes , seu procerae staturae homines orian- 
tur , prout observat s. Augustinus loc. cit. , qui id exem- 
plis confirmat ex historia sacra et profana petitis , quin 
nccesse sit confugere ad Angelorum cum mulieribus nuptias. 

24. Ad 5 m , pariter Neg. Alioquin etiam nomine filiorum 
Dei deberemus intelligere Angelos a Deo progenitos , sicut 
filiae hominum ab hominibus generatae sunt. 

25. Inst. 1° Angelis a Paulo 1. Cor. 13,1. lingua tribui- 
tur ; imo et os praebere cis videtur Christus Matt. 24, 31. 
dicens : Mittet Angelos suos cum tuba et voce magna. 2° Luc.20, 
36. aequales Angelis in resurrectione homines futuros affir- 
mat ; nulla porro esset ejusmodi aequalitas nisi dicantur 
Angeli corpus habere. 3° Daemones profecto Matt. 25 , 4 1 . 
2. Petr. 2,4. Jud. 6. igne torqueri perhibentur; l.Rcg. 16,23. 

sono citharae compesci ; Tob. 6, 8. fellis fumo fugari. 4° Pa- 
tres etiam docent passim eos allici cibis , nidore , suffimen- 
tis etc. quae sine corpore intelligi nequeunt. Ergo. 

26. Resp. D. Angelis lingua et os tribuuntur meta- 
phorice , C. proprie N. Apostolus hypothetice loquitur de 
Angelorum lingua , seu potius idiomate ; Christus vero , 
ut aliqui volunt, sub sensibili figura significat terrorem quem 
homines experturi sunt cum ad judicium vocabuntur , seu 
ut alii existimant , corpore adscito Angelos daturos vocem 
similem tubae clangori. 

27. Ad 2 m , D. Aequales Angelis homines redivivi erunt 
quoad modum vivendi , C. quoad modum existendi N . 

28 Ad 3 m , D. Daemones torquentur , compescuntur, 
fugantur virtute divina , C. propria ac materiali iV. Uti 
sacramenta , inquit s. Augustinus , sanctificant animam. 

29. Ad 4 m , D. Alliciuntur ut Spiritus signis , divini sci- 
licet honoris quem affectant , C. ut animalia cibis N. Ita 
s. Augustinus De civ. Dei lib. 21. c. 6. 

30. II. Obj. Justinus M. , Clemens Alex. , Tertullianus, 
Lactantius alii que non pauci apud Petavium op. cit. lib.l. 
c. 2. Angelos corporeos dixerunt. Ss. Augustinus et Ber- 
nardus ancipites se praebuerunt. Ergo. 

31. Resp. D. Quorum tamen plerique improprie vocem 
corporei usurparunt , C. omnes de corpore proprie dicto lo- 
cuti sunt N. Alii enim corpore interdum Angelos praeditos 
dixerunt quatenus corporis nomine substantiam significarunt, 
quo sensu Tertullianus Deum ipsum corporeum vocavit ; 
alii corporeos dixerunt Angelos non absolute sed comparate 
ad Deum cui omnimoda solum simplicitas competit. Alii 
vero ea voce usi sunt ad significandum quidquid definito 
in loco continetur aut agit , uti Cassianus et Hilarius. Si 
qui sunt quorum verba emolliri nequeant , sunt deserendi, 
quibus plures alii obsistunt , ac praecipue Ecclesiae sensus. 
Sancti Augustinus et Bernardus in re nondum definita ab 
Ecclesia , maluerunt prudenter dubitare , quam quidpiam 
certi proferre. 

32. Inst. Synodus Nicaena II. dialogum probavit Joan- 
nis Thessalonicensis , in quo Angeli dicuntur corporei , si 
non omnino , saltem ex parte. Ergo. 

33. Resp. Neg. A. Cuin enim dixisset Tharasius: Ostendit 
pater (Joannes) quod et Angelos oporteat pingi , quoniam cir- 
cumscripti sunt , et veluti homines apparuerunt , respondit Sy- 
nodus : Etiam Domine , nempe Angelos posse pingi. Sed 
clarius adhuc mens synodi apparet ex fidei professione his 
verbis expressa : Veneramur imagines sanctorum et incorporeo- 
rum Angelorum , qui tanquam homines figura humana homi- 
nibus apparuerunt. Quibus yerbis patefecit concilium se plane 
rejicere sententiam Joannis de Angelis corporeis. 

34. Ex dictis non solum habetur Angelos natura sua 
spirituales esse ac incorruptibiles , sed etiam immortales ; 
tum eos intelligentiae vi , ac virtute humanae naturae 
praestare. 

CAPUT HI. 

DE AXGELORUM OFFICIIS 

35. Plura esse Angelorum officia nemo in dubium re- 
vocat , tot enim sunt quot ministeria quae Deus illis com- 
mittit. Inter haec eminet hominum custodia ac tutela di- 
cente Apostolo Hebr. 1 , 14. Omnes sunt administratorii Spi- 
ritus in ministerium missi propter eos , qui hacrcditatcm ca- 
piunt salutis. Nonnulli antiquiores plus aequo istorum mi- 
nisterium protenderunt , nec enim solum regnis , provin- 
ciis , communitatibus aut bomiuibus singillatim sumptis , 
quod et nos tuemur , Angelos praefici docuerunt , verum 
etiam et bestiis ipsis , plantis , rebusque fere omnibus. 

i 

Horum sententia numquam ab Ecclesia probata est, adeo- 
que obsolevit ; perperam Joannes Bodinus , et Le Maitre 
calviniani homines eam instaurare adnisi sunt. Quod magis 
mirari subest in ejusmodi hominibus, est, quod ipsorum pa- 
rens Calvinus veluti perniciosum commentum rejiciat Angelo- 
rum custodiam. Calvinum seeuti rationalistae doctrinam de 

Angelorum custodia aevi rudioris et incultioris ingenio ad- 
scribunt. Contra quos sit : 

PROPOSITIO 

• » 

Dogma catholicum est , Scripturae ac Patrum auctoritate 
firmatum , Angelos in hominum custodiam deputari 

36. Propositio generalis est, qua adstruimus hominibus 
Angelos praefici ad custodiam , quo sensu theologi passim 
cam ad fidem spectare docent. Singulis autem hominibus 
Angelos singulos deputari non solum justis et praedestina- 
tis , verum etiam peccatoribus et reprobis , singulis prae- 
terea regionibus ac provinciis , praecipue autem Ecclesiis 
Angelos praeesse, certa quidem et communis sententia est , 
ad fidem tamen minime spectare omnes pene fatentur. 

37. Ut ad veritatem adstruendam enunciatae proposi- 
tionis accedamus , praeter Apostoli verba quae ante addu- 
ximus , eam evincunt quae Ps. 90. leguntur: Angelis suis 
Deus mandavit de te , ut custodiant te in omnibus viis tnis , quae 
tanquam de justis dicta omnes admittunt patres ac theologi; 
huc pariter referuntur Christi verba Matth. 18, 10. Videte , 
ne contemnatis unum ex his pusillis ; dico enim vobis , quia 
Angeli eorum in caelis semper vident faciem Patris mei. 

38. His testimoniis innixi Origenes Hom. 8. in Genes. 

n.8. r s. Basilius Hom . in Ps. 33. n. 3., s. Ambrosius Serm. 
in Ps. 123. n. 9. , aliique passim hoc Angelorum ministe- 
rium propugnant , nobis hic satis sit verba s. Ambrosii re- 
citare : Mittit Dominus , incpiit ipse , Angelos suos ad defen- 
sionem eorum qui haeredes futuri sunt promissorum caelestium . 
S. Augustinus vero in lib. De octoginta tribus quaesi. q. 67. n.7. 
statuit Angelos adjuvare nos pro sua sublimitate , dum obtem- 
perant Deo , gui pro nobis etiam unicum Filium suum digna- 
tus est mittere. •• 

39. Singulis autem hominibus singulos Angelos depu- 
tari , prout communis sententia fert , aperte colligitur ex 
recitatis Christi verbis : Angeli eorum . . . vident faciem Pa- 
tris. Christus enim non dixit Angelus sed Angeli , et adje- 

Vol. II. ltt 

cit eorum , id est proprii , seu cuilibet adscripti. Pervulgatam 
persuasionem hanc penes Judaeos ac priinos Christianos 
evincit quod legitur Act. 12, 15. de Rhode puella asserente 
Petrum adesse ac pulsare , cui lideles domi congregati re- 
sponderunt : Angelus ejus est ; quae de Angelo Petri custode 
intelligenda esse res clamat per se , ac patres omnes con- 
firmant. Hinc s. Hieronymus Comment. in Matth. 1. 3. jure 
exclamabat : Magna dignitas animarum , ut unaquaeque ha- 
beat ab ortu nativitatis in custodiam sui Angelum delegatum. 
Et s. Rasilius contra Eunotn. lib. 3. Quod autem , inquit , 
unicuique fidelium adsit Angelus tanquam paedagogus aliquis , 
et pastor vitam gubernans , nemo contradicet , qui verborum 
Domini meminerit , dicentis : ne contemnatis etc. Exinde con- 
cludebat s. Bemardus Serm. 12. in Ps. 90. n. 5. In quovis 
diversorio , in quovis angulo Angelo tuo reverentiam habe . . . 
Si fidem consulas , ea tibi Angelicam probat praesentiam non 
deesse. 

40. Porro Angelorum custodiam non ad pios tantum 
electosque homines extendi , verum etiam ad peccatores ac 
reprobos theologi colligunt tum ex generali patrum loquen- 
di ratione , tum ex divina bonitate et clementia; s. Tbomas 
p. 1. q. 113. ar. 4. ad 3. ejusmodi custodiam peccatoribus 
ac reprobis utilem esse ostendit , quatenus hi juvantur 
quantum ad hoc , quod ab aliquibus malis retrahuntur , quibus 
et sibi et aliis nocere possunt. 

4 1 . Variis autem Scripturarum testimoniis innixi catho- 
lici theologi docent hanc ipsain tutelam Angelis commis- 
sam esse regnorum , provinciarum et communitatum. Sane 
Exod. 14, 19. memoratur Angelus Dei , qui praecedebat ca- 
stra Israel ; Jos. 5, 14. apparuit Princeps exercitus Domini; 
Dan. 10. fit mentio Angeli regni Persarum , Graecorum 
et Judaeorum. Erudite de hoc argumento egit Trombellius. 

DIFFICULTATES 

42. Obj. 1° Quae in Scripturis referuntur de Angelorum 
custodia aut apparitionibus totidem mythi sunt, quibus po- 

pulo incultiori divina providentia commendatur , ac veluti 
sub oculos ponitur. 2° Sane Angelorum custodia supervaca- 
nea est, cum Deus ipse homines custodiat, juxta illud Ps. 1 20. 
Non dormitabit neque dormiet , qui custodit Israel . 3° Acce- 
dit , quod intelligi nequeat , cur si Angeli custodes nobis 
dati sunt , a nobis non arceant calamitates quibus torque- 
mur , tentationes quibus propulsamur , peccata quibus in- 
quinamur. 4° Sed nec possunt Angeli praecipuis nostris ne- 
cessitatibus prospicere , quae internae sunt , cor autem 
nostrum Deo soli patet. 5° Concludi igitur debet ethnico- 
rum fabulas de geniis cuilibet homini assistentibus origi- 
nem huic opinioni de Angelorum tutela dedisse. 

43. Resp. Ad l m , D. In systemate rationalistarum qui- 
bus Scriptura universa non est nisi mythologia , C. in rei 
veritate juxta sensum Christianum ac traditionalem N. Juxta 
adversarios enim divini scriptores imo et Christus ipse ut 
sese accommodarent populo incultiori nos perpetuo dece- 
pissent. Yerum cum haec sentiendi ratio tota ac unice in 
gratuito systemate adversariorum innitatur, quod vix natum, 
obsoletum fere jam effectum est, non est cur in ea impro- 
banda immoremur. 

44. Ad 2 m , D. Si Deus excluderet in mundi ac homi- 
num regimine cooperationem causarum secundarum, C. si et 
his utatur N. Porro Deus qui fortiter suaviteique dispo- 
nit omnia , quemadmodum Ecclesiam per legitimos pasto- 
res , populos per principes regit , sic Angelos custodes ad 
hominum tutelam delegat. 

45. Ad 3 m , Resp. Custodes Angelos non omnia a nobis 
mala propulsare eadem ratione (pia eadem a nobis non 
arcet Deus ipse. Nonnulla nobis mala utilia sunt , alia a 
voluntate ac deliberatione nostra pendent. 

46. Ad 4 m , D. Immediate, fr. mediate, seu divina ma- 
nifestatione N. 

47. Ad 5 m , Neg. Sed ethnici potius ex primaeva tradi- 
tione didicere Angelorum erga homines tutelam. Sane in 
Genesi librorum omnium antiquissimo c. 48,16. Jacob me- 

minit peculiaris Angeli sui , dicens : Angelus qui eruit me de 
cunctis malis , benedicat pueris istis . 

48. Inst. In hac hypothesi 1° Angeli hominibus quibus 
exhibent ministeria inferiores essent. 2° Divina visione in- 
terim destituerentur. 3° Moerore aut laetitia afficerentur ex 
bono vel malo tutelae quam praestant exitu. Quae abso- 
na sunt. Ergo. 

49. Besp. Ad l m , Neg. In hoc enim famulatu Angeli 
Deo obediunt eique serviunt , etsi objectum illorum mini- 
sterii sit utilitas nostra ; uti officiales ac ministri publici 
qui in bonum populi a Principe constituti sunt , dici ne- 
queunt populo inferiores. 

50. Ad 2 m , Neg. pariter ; testante efnim Christo, Angeli 
puerorum custodes semper vident faciem Patris. 

51. Ad 3 ro , D. Si contra ipsorum voluntatem malus 
exitus accideret , C. secus IV. Jam vero Angelorum volun- 
tas divinae voluntati prorsus conformis est , quae mala sive 
adversa aut vult aut permittit. Eo vel magis quod numquam 
ex Angelorum negligentia, sed semper ex hominum malitia y 
mala moralia repeti debeant. 

CAPUT IV. 

DE ANGELORUM GRATIA , LAPSU ET POEKA 

52. .Nulla circa hos articulos nohis controversia est 
cum incredulis aut heterodoxis. Si quae viget disceptatio , 
opiniones varias ea afficit quae in scholis vigent. 

53. I. Ac primo quidem Angelos omnes a primo crea- 
tionis instante gratia sanctificante ornatos fuisse , qua Deo 
conjungerentur, communis est catholicorum doctorum sen- 
tentia , quibus familiare est illud Augustini effatum De Ci- 
vit. Dei lib. 12. cap. 9. n. 2. Deus erat simul in cis ct con- 
dens naturam et largiens gratiam, Biblicis fundamentis innixa 
ea est ; Christus enim Jo. 8. de diabolo ait : In ventate non 
stetit , nempe in sanctitate et justitia, uti exponuut s. Jo. 

Cbrvsostomus et Leo M. Sic etiam s. Judas v. 6. Angelos , 
scribit , qui non servaverunt suum principatum ; ut alia omit- 
tam. Non defuerunt tamen , qui censuerint Angelos prius 
in puris naturalibus conditos esse , ac nonnisi post aliquod 
tempus gratia illos sanctificante praeditos fuisse ; horum 
testimonia collegit Estius , qui recenset inter ceteros Hu- 
gonem Victorinum , Petrum Lombardum una cum ejus com- 
mentatoribus usque ad s. Thomam. Hi recitata s. Augustini 
verba exponunt dc gratia actuali , ut insinuare videntur 
quae immediate s. Doctor adjecit : Unde sine bona volunta- 
te , hoc est Dei amore numquam sanctos Angelos fuisse cre- 
dendum est. Quidquid porro de hac sententia sit , illud ex 
ea saltem colligitur , perperam jansenianos ad negandam 
possibilitatem purae naturae , priorem sententiam ad fidem 
spectare affirmasse. 

54. Praeter gratiam sanctificantem Angelos consecutos 
esse gratias etiam actuales sine quibus perseverare haud 
potuissent , dubitari nequit. Sed quaestio movetur utrum 
gratia hacc actualis eadem fuerit sive in Angelis reprobis 
sive in electis. Congruistac, augustiniani, atque etiam jan- 
senistae affirmant ; inficiantur autein juxta principia alias 
exposita thomistac , qui contendunt perseverantibus datam 
esse gratiam ex se efficacem seu cum physica praedetermina- 
tione , quae data non est illis qui non perseverarunt. Unus- 
quisque in suo sensu abundet. Verisimilis porro sententia 
est gratiam Angelis coUatam fuisse independenter a futuris 
Christi meritis. 

55. II. Certum insuper est non omnes Angelos his gra- 
tiis instructos in officio stetisse , sed plures ex illis excidisse 
a sanctitatis statu per grave peccatum. 

56. Quod ad ejusmodi peccati speciem attinet , dimis- 
sis falsis aut minus probabilibus sententiis , communis 
est opinio illud superbiam fuisse , dicente Scriptura ( Ec- 
clesiastici 10, 15.) Initium omnis peccati superbia; et iterum 
{ 1. Tim. 3 , 6. ) Non neophytum , ne in superbiam elatus , in 
judicium incidat diaboli. Quod si in lib. Sapient, legitur : 

Invidia diaboli mors introivit in mundum , intelligi id debet de 

causa daemonem impellente ad protoparentes seducendos. 

57. Ast iterum quaeritur in quonam superbia ejusmodi 
constituenda sit ? Alii enim existimant ideo Diabolum su- 
perbia peccasse , quod voluerit ex se , seu absque alieno 
subsidio beatitudinem illam assequi ad quam conditus fue- 
rat. Alii censent iu eo superbia elatum fuisse quod divinos 
sibi bonores expetierit ; alii demum quod dominatum ani- 
bierit in res creatas omnes. Antiquorum hac in re testimo- 
nia collegit Petavius lib. 3. De Angelis eap. 3. 

58. III. Quodnain temporis intervallum effluxerit ab 
Angelorum creatione ad illorum praevaricationem, longum 
an breve, res est quae certo detiniri non potest. Extra dubi- 
tationis autem aleam est , ipsos post illud peccatum , quod- 
cumque demum fuerit , illieo mulctatos velut laesae divi- 
nae majestatis reos , atque a caelestibus sedibus pulsos fuisse. 

50. Multiplex fuit daemonum perduellium poena; ac pri- 
ma quidem justitiae et gratiae sanctificantis amissio; privatio 
item perpetua juris adipiscendae beatitudinis ad quam or- 
dinati erant; bis accessit obumbratio quaedam intellectus , 
atque voluntatis in malo oblirmatio. Nihil tamen amiserunt 
daemones de naturae essentialibus. 

60. Sed quid dicendum de poena sensus ? Varia extitit 
veteribus hac in parte opinio. Siquidem plures censueruut 
poenam sensus statim daemonibus minime inflictam fuisse, 
quorum testimonia congessit Petavius op. et loc. cit. c.4. 
Fx istis nonnulli autumarunt daemones ignis sempiterna 
poena nonnisi post extremum judicii diem fore plectendos; 
etsi Estius connitatur ipsorum verba detorquere ad aliam 
poenam secundariam et accidentalem significandam. Alii 
iique non pauci veteres in ea versati sunt opinione quod 
non omnes nefarii hi Spiritus detrusi in tartara fuerint , sed 
eorum pars in aere locisque proximis sedem quandam ha- 
beant. Alii voluerunt ex daemonibus eos , qui in tartareas 
regiones compulsi sunt , vicissira quodammodo inter se mu- 
tare sedem , ut qui in inferis sunt illinc emergant , atque 

ultro citroque commeent. Alii demum existimarunt eos igne 
vero proprieque dicto seu materiali minime torqueri. Ma- 
gna ex parte ejusmodi sententiae obsoleverunt , ratum nunc 
fere penes omnes est tum omnes statim et ex aequo dae- 
mones mulctatos esse , tum veri semper ubicumque fuerint 
ignis tormenta sustinere. 

61. Cum ex his alia penes omnes certa sint , alia in 
mera opinione domestica versentur , haec ideo attulisse suf- 
ficiat , quin propositiones statuamus. 

CAPUT V. 

DE DAEMONUM CUM HOMINIBUS COMMERCIO 

62. Generali hac commercii voce significamus molimina 
omnia quibus daemones utuntur sive ad homines vexandos, 
sive ad malum extremainque perniciem illos impellendos. Ad 
hominum vexationes referuntur potissime corporum obses- 
siones ; ad mala autein quibus homines inducere satagunt, 
referuntnr tentationes , ac reliqua omnia ad quae daemones 
solent homines inducere, sive pacto intercedente id fiat, sive 
sine pacto. 

63. Duo extrema in his vitari debent , credulitas nimia, 
ac nimia incredulitas. Alii enim nimis facile aures pronas 
habent daemonologiae ; alii autem omnia prorsus rejiciunt, 
quod postremum , uti observat s.Thomas in 4. seni. dist. 34. 
ar. 1. n. 3. procedit ex radice infidelitatis sive incredulitatis , 
quia non credunt esse daemones nisi in aestimatione vulgi 
tantum. 

64 . Ad hanc incredulitatem spectat recentiorum prote- 
stantium passim , neotericorum , ac rationalistarum senten- 
tia, juxta quam , eae, quas daemonum obsessiones dicimus, 
nihil aliud sunt , quam naturales morbi , vel superstitiosi 
vulgi figmenta , cui non obscure ex catholicis adstipulatus 
est Jaha in sua Archaelogia biblica §. 194. seqq. Hi ipsi 
cum prudentiore philosophia ceteros , qui referuntur , 
effectus componi haud posse pronunciant. Tum igitur ve- 

ros dari daemoniacos , tum sapicuter latas esse leges adver- 
sus superstitiones ac maleficia exercentes ostendendum as- 
sumimus. 


PROPOSITIO I. 

Tum ex Scriptura, tum ex Patrum et catholicae Ecclesiae 
sensu constat veros dari daemoniacos 

seu a daemone obsessos 
f 

65. Obsessorum , possessorum , daemoniacorum , energu- 
menorum nomine veniunt illi quorum corporibus daemones 
insident , eaque movent, ac variis rationibus pro data sibi 
a Deo facultate exagitant. Quandoque minus presse voces 
illae usurpantur ad significandos scilicet peccatores aut in- 
fideles qui sub daemonis potestate vivunt. Nos de veris dae- 
moniacis agimus. 

66. Sic igitur rem primo ex Scripturis conficimus. 
Aut veri dantur daemoniaci , aut de Christi et sacrorum 
scriptorum veracitate actum est. Etenim Christus non solum 
passim exhibetur ejiciens daemones ab obsessorum corpo- 
ribus, atque iis in adjunctis, ut nullus dubitandi locus sit 
quin ibi de veris daemonibus , verisque obsessis agatur. 
Nam 1° praecipit Matth. 4, 21. et Mare. I, 32. daemoni ut 
exeat et non amplius introeat in cum , qui obsessus fuerat ; 
profitetur aliquod esse genus daemoniorum quod in nullo 
potest exire nisi in oratione et jejunio , ut Mare. 9 , 24. et 
alibi ; 2° Daemones interrogat , ipsi respondent , rogant 
praeterea et impetrant , ut Euc. 8, 27. seqq. 3° Discipulis 
gestientibus quod in ejus nomine ejicerent daemones , re- 
spondit Luc. 10, 19. In hoc nolite gaudere, quia Spiritus 
vobis subjiciuntur. 4° Pbarisaeis calumniantibus quod in Reel- 
zebub ejiceret daemonia reponit Christus Matth. 12, 23-28. 
Omne regnum in se divisum desolabitur. 5° Matth. 10, 1. 
Mare. 16, 17. potestatem apostolis confert ejiciendi dae- 
moues distinctam a potestate aegros sanandi. 6° Apostolus 
Act. 16 , 16. ejicit spiritum Pythonem a puella quae haud 


v 


Digitized by Google 


PART. I. CAP. V. DE DAEMON. «CM HOMIN. COMMKR. 249 

9 

modicum quaestum divinando dominis suis praebebat. 
Haec porro aliaque ejusmodi detorquere ad sanationes mor- 
borum perinde est ac vim inferre sacro textui , ac Chri- 
stum traducere voluti apostolorum, populique deceptorem, 
scriptores vero sacros tanquam fabulatores ; quae impia et 
absurda sunt omnia. 

G7. Sed non minus luculenter res conficitur ex patrum 
et Ecclesiae sensu. Patres siquidem antiquissimi uno con- 
sensu tum veros daemoniacos dari , tum inesse Ecclesiae 

potestatem obsessos a daemone liberandi tradunt ; ac ita 

% 

tradunt ut publice provocent paganos ut ad experimen- 
tum veniant , et videant an tali potestate ehristiaui prae- 
diti sint necne. Ita passim Justinus , Minucius Felix , Ire- 
naeus, Tertullianus , Cyprianus aliique. Satis hic sit verba 
Tertulliani proferre ex Apologet . c. 23. Detur hic , inquit , 
aliquis sub tribunalibus vestris , quem daemone agi constet ; 
jussus a quolibet christiano loqui spiritus ille , tam se daemo- 
nem confitebitur de vero , quam alibi Deum de falso . . . jam 
ergo subjecta christianis divinitas vestra. Quinimo et pagani 
ipsi hanc potestatem de facto in Ecclesia admiserunt, quam- 
vis aut magiae aut daemonum simulationi ejusmodi expul- 
sionem ab obsessis corporibus tribuerent , uti Celsus apud 
Origenem lib. 1. n.G., Porphy rius apud Hieronymum in lib. 
Advers. Vigilantium n. 11. nec non Julianus apostata apud 
Cyrillum lib. G. 

68. Ex publica ac notoria potestate christianis tributa 
colligebant patres ineluctabile argumentum ad divinitatem 
Christi Jesu ejusque religionis veritatem adstruendam. Exin- 
de etiam profluxit exorcistatus ordo ab ipsa apostolica ae- 
tate in Ecclesia institutus , ut eo instructi ex officio ejus- 
modi munus expellendi daemones exercerent ; constitutae 
regulae ad illud rite obeundum , quae adhuc perseverant. 
Igitur aut omnia gravissima documenta abjicienda sunt 
absque ullo prorsus fundamento , aut omnino fatendum 
veros daemoniacos dari , prout tum ex sacris Litteris , tum 
ex universa antiquitate hactenus ostendimus. 

DIFFICULTATES 

69. [. Obj. Plura sunt quae aperte insinuant daemo- 
niacos de quibus in Scripturis fit mentio eosdem esse ac 
aegrotos. Nam l°Evangeiistae inter aegrotorum numerum re- 
ponunt daemoniacos , ut Matth. 4, 23. 10, 18. Marc.I, 32. 
et alibi ; 2“ quinimo aegroti omnes , quorum plerique in 
Evangeliis vocantur daemoniaci, Act . Apost. 10, 38. op- 
pressi a diabolo dicuntur; 3° Qui liberati a diabolo per- 
hibentur curati aut sanati dicuntur ad hoc ipsum insinuan- 
dum ; 4° hinc Joannes nec in Evangelio, nec in ceteris scri- 
ptis ullam daemoniacorum mentionem facit , et apostolus 
Paulus I. Cor. 12, 14. licet commemoret dona omnia mi- 
raculorum , de dono ejiciendi daemones alte silet. Ratio 
vero hujus rei est, quia hi duo apostoli iis in locis praedica- 
runt ubi ars medica florebat , et infirmitates non exor- 
cismi sed artis medicae mediis depellebantur. Ergo. 

70. Resp. N. A. Ad I", prob. vel N. vel D. Quatenus 
nonnulli ex illis daemoniacis praeter obsessionem morbo 
insuper detinebantur , Tr . vel C. daemoniaci simpliciter N. 
Nam in primis Evangelistae apprime secernunt aegrotos sa- 
natos a liberatis a daemone , illis ipsis in locis , quae nobis 
objiciuntur et alibi passim , ex qua agendi ratione lucu- 
lenter patet haud posse daemoniacos cum aegrotis permi- 
sceri , ut promiscue hi sumi possint. Deinde Christus, qui 
et sanitatem contulerat, et ab obsessione liberaverat , du- 
plicem ad haec praestanda potestatem distincte apostolis 
contulit Mare, ultimo. Si proinde aliqui exhibentur in 
Scriptura morbo aliquo laborantes et a daemone oppressi , 
uti surdus et mutus de quo Matth. 9, 32. tum caecus et 
mutus de quo ibid. 1 2, 22. duo haec bene inter se compo- 
nuntur , cum simul consistere possint , praesertim si admit- 
tatur , ut plures contendunt effectus hos morbosos a dae- 
mone ipso excitatos fuisse. 

71. Ad 2™, D. Oppressi a daemone dicuntur a Christo 
sanati , quatenus peculiari hac locutione voluit Petrus li- 

beratos a daemone distinguere ab illis quos Christus a mor- 
bis liberavit per collationem beneficiorum , C. quatenus 
aegrotos omnes indiscriminatim designare voluit N, Dixit 
enim Petrus de Christo. Transiit benefaciendo et sanando 
omnes oppressos a diabolo ; quibus verbis et curationem a 
morbis et liberationem a diabolo Apostolus complexus est. 
Quoniam vero plures ex illis qui a daemonis vexatione libe- 
rati sunt , aegritudine etiam laborabant , ideo ea loquendi 
ratione usus est , quae utrumque significaret. 

72. Ad 3 m , D. Aliquando , C. semper N. Addo voces 
curandi aut sanandi generales esse , quae aptari etiam com- 
mode possunt ad liberationem de qua agimus ; praesertim 
si animadvertatur ad id quod modo diximus de energumenis 
aegrotantibus. Ceterum saepe etiam vox ejecit occurrit , 
quae nullam difficultatem admittit. 

73. Ad 4", D. Joannes non meminit daemoniacorum 
quia ejus scopus non ferebat , C. ad eos excludendos N. Ex 
historia enim novimus Joannem sibi proposuisse ea sup- 
plere quae a reliquis Evangelistis omissa fuerant , quaeque 
peculiari ratione ad constabiliendam Christi divinitatem re- 
feruntur. Cum igitur de liberatione obsessorum ceteri abun- 
de scripserint , ideo Joannes eam praetermisit. 

74. Falsum autem est Paulum in objecto loco tacere 
prorsus de peculiari hoc dono ; illud enim complexus est 
dum commemorat operationem virtutum. Sane Paulus non 
semel hanc exercuit potestatem, ut constat ex Actis aposto- 
licis capp. praesertim 16, ac 19. 

75. Ex his falsitas deprehenditur rationis quae addu- 
citur silentii duorum apostolorum , quae gratuita est et 
contra factum ; nam in Asia minori et praecipue Ephesi , 
ac in Macedonia , praecipue vero Philippis, celebriores libe- 
rationes obsessorum contigerunt , ut ex citt. Actuum apo- 
stolorum locis manifestum fit. Adeo acuti sunt adversarii ! 

76. II. Obj. 1° Qui agitati a daemone inScripturis di- 
cuntur signa omnia ac symptomata amentiae praescierunt , 
aut epilepsiae ; amentia seu idea fixa laborabant duo illi 

daemoniaci furiosi Gadarcni de quibus Matth. 8 , 28. 
Mare. 5, 2. et Luc. 8, 27. quos propterea regionis incolae 
invenerunt sanae mentis effectos ; epilepsia vero affec tus 
erat juvenis ille de quo Marcus 9. refert modo in terram , 
modo in aquam aut in ignem detrusum , emittentem inte- 
rirn ex ore spumam , dentibusque frendentem. 2° Non de- 
sunt exempla de foeminis rudibus , quae melancholia labo- 
rantes concinne latine , aut alio idiomate loquebantur , te- 
stibus Petro de Abano , ac Pomponatio. 8° Nulla dantur 
certa signa ad veros daemoniacos secernendos a fictitiis. 
4° Experientia docet ibi daemoniacos majori numero repe- 
riri , ubi major ignorantia viget , ac fervidiores sunt exor- 
cistae. 5° Quapropter exorcismorum usus, qui fanatismum 
et credulitatem fovet, prorsus est eliminandus. Ergo. 

77. llesp. Ad l m , D. Quatenus praeter obsessionem 
nonnulli illis morbis correpti erant , Tr. ad exclusionem 
obsessionis A r . Nihil enim vetat quominus dicamus interdum 
qui a daemone agitabantur aut amentia , aut epilepsia la- 
borasse , cum et hi morbi a daemone ipso injici possint , 
Deo ita permittente , uti plures patres ac interpretes cen- 
suere. Sed hi casus singulares sunt , neque idem de omni- 
bus daemoniacis dici potest. Historia evangelica Gadareno- 
rum ac juvenis de quo est sermo , nos dubitare non sinit 
de vera possessione daemonis , ac vera proinde liberatione; 
cum salva historiae veritate , de solis morbis naturalibus in- 
telligi nequeat quod in ea refertur. 

78. Ad 2 m , D. Quorum tamen fundamentum historicum 
nutat , C. secus N. Nam Petrus de Abano ex aliorum eaque 
incerta relatione factum illius foeminae scriptis consignavit ; 
Pomponatius vero adjuncta non recensuit , quomodo scili- 
cet , quanto tempore , quo idiomate mulier alia , de qua 
ipse egit , locuta fuerit. Adeoque ex incertis nihil inferri 
potest. 

79. Ad 3'*, Neg. Plura enim eaque certissima signa , si 
simul spectentur , post Rituale Romanum tit. De exorci- 
zandis obsessis theologi recensent ; quae si adsint, nulli po- 

test esse deceptioni locus , praesertim si exorcistae docti ac 
prudentes sint. 

80. Ad 4 ra , Neg. Ex historia enim novimus quovis tem- 
pore et quovi9 loco ejusmodi contingere obsessiones. Certe 
cum Paulus Ephesi aut Philippis moraretur cultissimae re- 
giones illae erant , magno tamen numero exhibentur energu- 
meni. Vigente incredulitate , diabolus ne se prodat suaeque 
causae noceat , a corporibus invadendis praecavet. 

81. Ad 5”, D. Nisi certo constet de veris daemonia- 
cis, C. si vere constet ex indubiis signis N. Exorcismi si- 
cut et pharmaca , nonnisi necessitate exigente , sunt ad- 
hibenda. 

PROPOSITIO n. 

Jure merito leges sancitae sunt adversus 
superstitiosa cum daemone commercia 

82. Uti circa obsessiones sic circa superstitiosa eum dae- 
mone commercia in contrarias plane sententias diversis tem- 
poribus dilapsi homines sunt. Interdum plus aequo illis lides 
habita tum a catholicis tum a protestantibus est , interdum 
vero nulla prorsus , ita ut soli ignorantiae ac superstitioni 
iidem tribuant quaecumque ad magiam , incantationes , di- 
vinationes aliaque ejusmodi referuntur. Media via semper 
tutissima : siquidem aeque insanum est sive omnia quae re- 
feruntur ejusmodi admittere , sive omnia contemnere. 

83. Sane argumenta validissima tum intrinseca tum ex- 
trinseca de veritate istius commercii nos dubitare non sinunt. 
Et quidem quoad intrinseca , admissa semel daemonum exi- 
stentia ac malefica indole , ecquis in dubium revocare po- 
terit , eos , sic Deo permittente , omni quo possunt nisu, 
homines inducere ad talia molienda quibus ex condicto ipsi 
respondeant ? Ecquis praeterea ignorat quantum ferant, imo 
impellant vaferrimorum hominum cupiditates ad illa ten- 
tauda ? Nihil profecto est quod ex utraque parte repugnet. 
Quoad extrinseca , monumenta certissima nobis suppeditat 

Scriptura sacra ; Exodi enim capp. 7. et 8. referuntur quae 
a Magis ac Maleficis Pharaonis patrata sunt per incantationes 
Aegyptiorum. Pythonissa Endorea a Sanie consulta comme- 
moratur 1 Reg. 28. In Novo Foedere celebris est Simon Ma- 
gus , qui Samariae , uti legitur Act. 8. Multo tempore ma- 
giis suis plures dementaverat. Alter Magus , scilicet Elymas 
memoratur ib. c. 13., et c. 16. puella habens Spiritum Py- 
thonis quae divinationem exercebat. Huc accedit totius an- 
tiquitatis consensus non vulgi imperiti tantummodo , sed et 
ipsorum philosophorum , uti ostendit Cudworth in System, 
mtellect. c. 5. §. 1. cum notis Mosehmii , et auctoritas gra- 
vissimorum scriptorum , qui praeterea magiae originem 
pandunt , cujusmodi est Eusebius in Praeparat. Euangelica 
capp. 10. et 11. qui id ipsum confirmat testimonio Por- 
phyrii , nec non s. Augustinus in op. De doctrina christ. 
lib. 2. c. 20. n. 30. et s. Hieronymus in vita s. Hilarionis , 
ut ceteros omittam. 

84 . Quo praemisso necessario fundamento , sic acce- 
dimus ad veritatem propositionis evincendam. Leges illae 
jure merito sancitae dicendae sunt, quae homines arcent a 
nefariis sceleribus , imo a scelerum uberrimo fonte ; tales 
porro sunt quae adversus diabolicas superstitiones consti- 
tutae sunt a Mose, seu potius a Deo ipso per Mosen, postea 
vero ab Ecclesia. Etenim Exod. 22, 18. Deus praecepit po- 
pulo suo : Malejicos non patieris vivere ; item Levit. 19, 31. 
Aon declinetis ad magos , nec ab ariolis aliquid sciscitemini ; et 
iterum ibid. 20 , 27. Vir sive mulier , in quibus pythonicus 
vel divinationis fuerit spiritus , morte moriantur. Demum 
Deut. 23, 10. Aon inveniatur in te . . . qui ariolos sciscitetur 
et observet somnia atque auguria , nec sit maleficus nec incanta- 
tor , nec qui pythonem consulat nec divinos , aut quaerat a 
mortuis veritatem. Sic etiam Ecclesia plures leges tulit ad 
superstitiones has compescendas quae insertae sunt juri ca- 
nonico, inter quas eminet Constitutio data ab Innoccntio VIII. 
an. 148 ». praecipue vero Constitutio Sixti Y. Caeli ct terrae 
Creator , in qua tum eos damnat qui sorlilegiis et supersti - 

tionibns non sine daemonum saltem occulta societate aut tacita 
pactione operam dare non verentur , tum cos , qui etiam ex- 
pressa cum diabolo pactione nefarias magicae artis incantatio- 
nes adhibent ; quam confirmavit et extendit Gregorius XV. 
in Constit. Omnipotentis Dei. 

85. Aut igitur realis admittitur diabolici hujusmodi 
commercii existentia , prout admittendam esse prolata paulo 
ante documenta ostendunt , et jam nemo poterit non agno- 
scere aequitatem illarum legum quibus nefarium ejusmodi 
crimen compescitur ; aut ea non admittitur nisi in vulgi 
opinione., ac emotae phantasiae ludibrio , et iterum earun- 
dem tegam aequitas deprehenditur , quibus molimina sal- 
tem et nisus nefariorum hominum compescuntur , quae 
in religionis non minus quam societatis perniciem cedunt. 
Exinde enim factiimcest , ut quovis tempore a potestate 
eliam civili severissimae leges latae fuerint ad eliminandas 
ejusmodi superstitiones*, atque ad plectenda delicta quae 
hac in parte patrarentur. • 

DIFFICULTATES 

i 

86. Obj. 1° Leges quae objectum reale non habent per- 
niciosae sunt; jam vero iu carum censu ponendae sunt leges 
adversus magiam , variasque ejus species , potissime autem 
adversus sagas ae lamias constitutae. 2° His enim ad plura 
secula superstitiones altae sunt , ac proinde facinora omni- 
moda exinde orta. 3° Innumerae prope innocentes victimae 
ubique locorum ferro et igne consumptae sunt. 4. Philoso- 
phica lux tot tandem malis remedium attulit , diaboli re- 
gnum omnium ferine gentium conspiratione constitutum 
destruendo. 5° Haec, scientiae ope ad sua vera elementa tot 
physicorum ac moralium malorum congeriem revocavit , 
scilicet ad insitas hominibus cupiditates. 6° Optandum proin- 
de esset ut tandem et ipsi exorcismi cessarent ad incanta- 
tiones dissolvendas ac maleficia invecti , cum his fanatismus 
foveatur. Ergo. 

87. Eesp. Ad l m , D. Maj. Leges quae nullum objectum 

rcale aut apprehensum habent , Tr. quae saltem obje- 
ctum habent apprehensam ac reali aequivalens /V. et Ncy. 
min. Nam ex dictis superstitiosa ejusmodi commercia cum 
daemone vera ac realia sunt. Verum , et hoc praetermisso , 
si ita sint in opiuione, ut. pro realibus habeantur, eosdem 
effectus gignunt , seu eadem facinora , quae legibus sunt 
praecavenda aut compescenda ; quod pluribus exemplis il- 
lustrari , si opus esset , facile posset. 

88. Ad ‘2 m , Ncy. Tum quia haec difficultas falsae inni- 
titur hypothesi de solum apprehensa ejusmodi superstitio- 
num existentia ; tum quia leges istae numquam datae essent, 
nisi superstitiones illae praecessissent , uti patet ex ipsa rei 
natura. 

89. Ad 3 m , Ex prava legum applicatione , Tr. vel C. 
ex legibus ipsis N. Optimae interdum leges pessime appli- 
cari possunt ; verum ex mala applicatione , quae ex re- 
rum adjunctis ut plurimum pendet , legibus detrahi ne- 
quit , cum constet optime statutas esse, alioquin in absurda 
laberemur. Accedit , quod quamvis pleraeque victimae de 
quibus agitur innocentes fuerint quoad accusationem super- 
stitionis culpabiles certe erant quoad reliqua delicta de 
quibus ex processu constabat. 

90. Ad 4'", Ncg. Gloria enim haec uni religioni catho- 
licae debetur , quae extremas paganismi reliquias e cordibus 
avulsit. Fridericus Spee Soc. Jesu , teste Leibnitio in Theo- 
dicea p. 1. §. 9G , omnium primus remedium attulit incon- 
sultis sagarum insectationibus et suppliciis opere suo quod 
vulgavit suppresso nomine : Cautio criminalis circa processus 
contra sagas . Fridericus Bierlingius Lutheranus miratus est 
in op. De Pyrrhonismo historico cap. 4. §.5. et in nota (a) 
celebravit ejusdem animi fortitudinem in hoc opere evulgan- 
do. Sane antiquiores philosophi prae ceteris superstitio- 
nibus et magiae addicti erant. 

91 Ad 5 ,n , D. Ope destructionis, C. ope moderatae 
discussionis N. Scilicet rationalistae eos imitati sunt qui ad 
purgandam domum, eam incendunt. Nam ad destruendum 

diabolicum regnum , ut ipsi loquuntur , negarunt ipsam 
daemonum cxistentiam adversus Bibliorum auctoritatem. 
Elementa ad quae ipsi autumant revocasse malorum physi- 
corum et moralium congeriem multo ante indicata fuerant 
a Christiana religione , quam rationalistac orirentur. Ipsa 
vere homines docuit cupiditatum illecebris obsistere , ac 
peccata devitare ex quibus calamitates profluunt omnigenae. 

92. Ad 6 m , Ticg. Siquidem his exorcismis christiani ad- 
monentur de Dei omnipotentia et Christi meritis ad diabo- 
lica molimina coercenda ac dissolvenda. Emotae phantasiae 
sedandae haud mediocriter iidem inserviunt. Penes prote- 
stantes numquam in usu exorcismi fuerunt , attamen penes 
ipsos magis invaluit diabolica superstitio , diutiusque per- 
duravit. Nec alia fuit antiquiorum haereticorum conditio. 
Stulte igitur ab exorcismorum usu repetitur ejusmodi male- 
ficiorum dilatatio. Hactenus de Angelis. 

93. Ilaud pauci ex reccntioribus physicis, geologis et 
astronomis, quum ea quae experientia compererant, cum mo- 
saica cosmogonia componere vel nescirent vel nollent, hujus 
veritatem adorti sunt. Rationalistae quo brevius scse.ab in- 
visa veritate expedirent , ea qua sunt impudentia , totam 
illam historiam inter fabulas amandarunt. Utrisque itaque 
ob oculos veritatem ponere praesenti tractatione aggredimur. 

CAPUT I. 

DE MUNDI CREATIONE EX NIHILO 

94 . Quotquot divinam revelationem aut ignorarunt aut 
rejecerunt plus minus errarunt circa veram hujus mundi 
originem. Plerique veterum materiam aeternam constitue- 
runt , et hylozoismum , vel emanatismum professi sunt , 
aut pantheismum , aut dualismum aeternum. Recentiores 
philosophi qui revelationis facem dedignati sunt, evanuerunt 
et ipsi in cogitationibus suis , dum alii purum idealismum , 
alii purum materialismum , alii purum phaenomenicum tui- 
ti sunt. 

95. ?ios mundi nomine significamus congeriem entium 
finitorum et contingentium , seu rerum universitatem, quae 
praeter Deum existuut , sive sint mere spirituales , sive cor- 
poreae , sive mixtae. Cum de mere spiritualibus , cujusmodi 

Angeli sunt , in superiori tractatus parte egerimus , de 
mixtis vero, cujusmodi sunt homines, tractaturi simus in tertia 
parte , hic propterea sistimus in adspectabili hoc universo , 
quod ex nihilo conditum propugnamus. 

90. Dum autem adstruimus mundum ex uihilo condi- 
tum , nihili voce intelligiinus statum possibilitatis mere in- 
ternae , logicae ab aliis nuncupatae , seu non existentiae , 
adeoque mundum eductum statuimus ex nihilo sui , ut ajunt, 
et subjecti. 


PROPOSITIO 

Deus , prout ex divina revelatione constat , mundum 
ex nihilo in tempore et cum tempore condidit 

97. Propositio est de fide , uti ex utroque symbolo 
Apostolico, et Nicaeno patet quo profitemur credere in unum 
Deum Omnipotentem , Creatorem caeli et terrae , visibilium 
omnium et invisibilium ; tum ex conc. Lateranensi IV. san- 
ciente in cap. Firmiter : Unum esse Creatorem omnium . . . 
qui simul ab initio temporis utramque de nihilo condidit crea- 
turam , spiritualem et corporalem , angelicam videlicet et 
mundanam. 

98. Jam vero in divina revelatione doctrinam hanc 
inniti constat ex Genes. I. In principio creavit Deus caelum 
et terram , scilicet in principio temporis Deus ex nihilo res 
omnes esse jussit , quae prius non erant. Talem porro 
sensum esse verborum Gencseos patet 1. ex vi vocis 

( bara ) quae cum adhibetur in prima conjugatione 

kal significationem retinet primitivam creandi seu educendi 
substantiam ex nihilo , uti adnotant praestantissimi rabhini 
David Kimchi , Moses Nachmanides , Obadias Sephorno , 
Mendeissohn , ac Salomon Dubna: patet 2° ex sensu tradi- 
tionali Hebraeorum ; Nam Ps. 101. legitur: Initio tu, Do- 
mine, terram fundasti, et opera manuum tuarum sunt caeli ; 
et iterum Ps. Ii8. Ipse dixit et facta sunt, ipse mandavit cl 

creata sunt. Ac ceteris omissis , sensum hunc traditionalem 
optime expressit fortis ac pia mater Machabaeorum illi» 
verbis quibus 2. Maehab. 7, 28. filium suum natu minimum 
adhortata est ad fortiter martyrium subeundum : Peto , nate , 
ut aspidas ad caelum ct terram , et ad omnia quae in eis 
sunt , ut intclligas , quia ex nihilo fecit illa Deus , seu ut 
legitur clarius adhuc in Graeco textu: ut agnoscas quod Deus 
ea fecerit ex non esse , seu ex eo quod non est. His adjici- 
mus Christi verba Jo. 17, 3. sic Patrem orantis: Clarifica 
me tu , Pater , apud temetipsum claritate , quam habui , 
priusquam mundus esset. 

99. Post haec supervacaneum foret opus, patrum re- 
censere testimonia ad constantem hanc Ecclesiae doctrinam 
confirmandam, praesertim cum si paucos incredulos et hae- 
reticos contemptibiles excipias, vix unquam fuerit qui ve- 
ritatem hanc in dubium revocaverit. His igitur praetermis- 
sis rem sic ratione ipsa conficimus. Mundus finitus est utpote 
partibus finitis coalescens ; si finitus est , hoc ipso est con- 
tingens ac mutabilis nec suae existentiae in se rationem ha- 
bet ; ab alio igitur a mundo distincto ab esse mere logico 
seu possibili ad existentiam determinari debuit , ab eo nem- 
pe , qui omnipotens sit et aeternus , qui alius nisi Deus est. 

100. Cum vero ex hujus dogmatis negatione effluxerint 
hylozoismus , autotheismus , pantheismus , manicheistnus, ema- 
natismus sive immanens sive transiens , ac demum infinito - 
theismus , illo semel constituto , systemata haec omnia ex 
se concidunt ac evanescunt. 

DIFFICULTATES 

101. I. Obj. 1° Creatio mundi ex nihilo dogma potius 
philosophicum est qnam theologicum, quum ejus revelatio 
non satis constet. 2° Etenim verba Genes. 1 . juxta quosdam 
interpretes sic reddi debent: Cum Deus ferit caelum et terram, 
materia erat informis. 3° Sane hunc sensum confirmat versio 
Alexandrina : In principio Deus FECIT caelum ct terram, seu 
formavit ex praejacente materia. 4° Prout pariter Sap.l 1,18. 

legitur juxta gr. textum: Fecit (Deus) mundum ex informi 
materia. 5* Hinc Tertullianus aliique pati es , ac nonnulli 
etiam theologi fassi sunt creationem ex nihilo ratione potius 
quam Scripturae auctoritate comprobari. G° Imo Beausobrc 
in Hist. Manich. Tom. 2. p. 182. creationis dogma alienum 
esse affirmat ah antiqua Judaeorum theologia. Sed et alie- 
num pariter fuit ah antiqua theologia christiana ; siquidem 
Justinus M. , Origenes , Clemens Alex, nullam agnovere 
creationem ex nihilo , sed materiam aeternam professi sunt. 
Ergo. 

102. Rcsp. Ad l m , Neg. Nam nonnisi cx revelatione 
dogma hoc novimus; quod adeo verum est, ut et antiquio- 
res philosophi ex ejus ignoratione in absurda systemata, 
quae paulo ante enumeravimus, dilapsi sint, rccentiores vero 
revelationem dedignati, eadem renovaverint, et creationis 
dogma rectae rationi adversari proclamarint , uti patet ex 
kantianis , hegelianis et eclecticis. 

103. Ad 2 m , D. Juxta interpretes socinianos , C . juxta 
interpretes catholicos N. Sociniani enim abjicientes omnem 
sensum traditionalem ex principio protestantico , cui pro- 
priam debent existentiam , Scripturam ad propria placita 
detorquent , nihilque adeo firmiter constitutum est , ut 
vel glossis vel commentis suis non infirment , sed perpe- 
ram ; sunt enim hacc gratuita. 

104. Ad 3 ", Vel N. vel D. Quatenus in gracca lingua 

verbum iVciVj ( epiese ) fecit in eadem significatione usur- 
patur ac creavit , C. quatenus in sensu ordinandi aut 

T T 

formandi usurpetur hoc in loco N. Hoc enim aperte colli- 
gitur ex ipso symbolo Constantinopolitano, in quo profes- 
sionem fidei emittimus in unum Deum facto hem , id est , 
Creatorem caeli et terrae. 

105. Ad 4 m , Neg. Etenim in objecto loco Sapientiae 
auctor in eo Dei potentiam commendat quod prius condi- 
derit materiam informem , deinde vero eam disposuerit tot 
mirabilia efficiendo quae in mundo sunt , uti pariter in- 

sinuatur in cap. I. Geneseos ad quod alludit sacer scri- 
ptor ; quae duo , materiae scilicet creationem et ejus di- 
spositionem , quidam vocant creationem primam et crea- 
tionem secundam. 

106. Ad 5", Neg. Tertullianus siquidem et ex Scriptura 
et ex argumento praescriptionis et ex ratione dogma de 
creatione ex nihilo evincit adversus Hermogenem. Nullus 
autem ab adversariis aut Ecclesiae pater , aut catholicus 
theologus profertur aut proferri potest, qui contrarium ali- 
quando docuerit , seu istiusmodi dogma ex Scripturis de- 
monstrari non posse contenderit. 

107. Ad 6'% D. Quin tamen quod adstruit evincat, C. 
ita ut assertionem suam documentis ostendat A r . Porro 
omnia Biblica documenta quae attulimus assertioni Beauso- 
brii refragantur, falsitatisque eam aperte arguunt, quum 
nobis constantem exhibeant judaicac gentis traditionalem 
sensum circa hunc articulum, quemque confirmant Joscphus 
et Philo Judaei , ac recepta ab ipso mundi exordio consue- 
tudo distribuendi in septem dies periodum hebdomadarum , 
quae in omnes pene gentes ex antiqua traditione primitiva 
diffusa est. 

108. Ad 7 m , Neg. Etenim s. Justinus in Exhort. ad Gent., 
Creator , scribit , nulla re alia indigens , sua virtute et po- 
testate id , quod Jit , efficit. Opifex vero accepta ex materia 
condendi facultate , opus suum construit. Adeoque Platonem 
arguit , quod Deum non creatorem sed opificem fecerit. Ori- 
geues autem in Genesim cap. 1. erroris et impietatis eos 
accusat qui materiam Deo coaeternam constituerunt , la- 
teque confutat. Nec alia ratione se gessit Clemens Alex, 
qui in Exhort. ad gentes Dei voluntatem solam hujus con- 
diti orbis causam adstruit efficientem. 

109. II. Obj. 1° Creationis notio ex nihilo contradi- 
ctionem implicat ; 2° prout viderunt antiqui philosophi , 
penes quos vulgatum erat axioma : Ex nihilo nihil fit ; 
3° etenim creari est mutari a non esse ad esse ; subjectum 
igitur in quo mutatio haec fiat necessario exigitur, quod 

cum in nihilo constitui nequeat , patet impossibilem crea- 
tionem esse; 4° sane materia, quae a Deo creata supponitur, 
ante creationem vel fuisset in Deo vel extra Deum ; jam ve- 
ro in Deo esse non potuit , qui totus Spiritus est, non extra 
Deum , alio quin fuisset antequam crearetur. Ergo. 

110. Resp. Ad l m , Ncg. Nulla siquidem concipi ineo 
contradictio potest , quod ex non esse educitur ad existen- 
tiam Dei omnipotentis virtute. 

111. Ad 2 m , D. Viderunt antiqui philosophi quibus per- 
spectum non erat creationis dogma , C. si fuisset ipsis 
perspectum N. Certe aut neglecta aut ignorata revelatione, 
difficile admodum fuit antiquis philosophis rerum genesi n 
explicare , uti patet ex Zenone , Xenophane , Platone , Ari- 
stotele aliisque antiquitatis sapientibus , qui omnes plus 
minus circa eam erraverunt imo et evanuerunt ; eo vel ma- 
gis quod ipsi objectum axioma vel de nihilo absoluto in- 
tellexerunt, vel de nihilo tanquam termino positivo , et ex 
quo res omnes ad esse perductae fuerint , quod certe con- 
tradictionem involvit. 

112. Ad 3 m , Ncg. Mutari enim proprie significat transi- 
tum ab uno positivo essendi statu in alium ; jam vero 
quae condita ex nihilo sunt , ex non esse ad esse divina 
omnipotentia educta sunt , adeoque coeperunt esse , non 
autem mutata sunt , adeoque nullum requiritur subjectum 
in quo fieri mutatio debeat. 

113. Ad 4 m , Resp. fuisse in Deo virtualiter non autem 
formaliter , uti scholae loquuntur , quatenus Deus virtute 
pollet materiam, quae nonnisi in possibilitate erat , ad exi- 
stentiam educendi. 

114. Inst. 1° Modus creationis concipi nequit, neque 
ulla experientia fulcitur, ergo est impossibilis e nihilo crea- 
tio ; 2° aut saltem ab aeterno constitui debet , cum a causa 
aeterna et necessaria veluti effectus profluat ; 3° imo cum 
effectus causae proprietates ex qua dimanat participare 
debeat , hoc ipso mundi creatio debet aeterna esse , ut in- 
tellectio respectu intellectus ; 4° profecto nulla ratio assi- 


2C4 TRACTATUS DE DEO CREATORE 

gnari potest , cur Deus adeo distulerit creationem ; 5* nisi 
enim ab aeterno facta fuisset, debuisset tempus infinitum 
creationi praecedere, quod est absurdum. Ergo. 

115. Resp. Ad l m , Neg. conseq. Ex eo enim quod ali- 
quid nobis incomprehensibile sit, profecto non sequitur id 
impossibile esse censendum. Innumera prope sunt quae ob 
oculos nostros obversantur , quaeque in nobis etiam ex- 
perimur , modum tamen quo sunt et operantur plane 
ignoramus. 

116. Ad 2“, D. Mundi creatio a Deo est veluti a causa 
libere agente et quidem extra se , C. necessario agente et 
intra se iV. Ludunt adversarii in ambiguo dum permiscent 
causam necessariam in se , seu necessario existentem, cum 
causa libere effectum producente. Prius verissimum est, cum 
Deus sit ens necessarium , seu necessario existens , poste- 
rius est falsum , cum Deus possit ad extra effectum pro- 
ducere vel non producere actu libero suae voluntatis. Ac- 
cedit quod nonnisi improprie creatio dicatur effectus ; nam 
mundus effectus dicitur, quatenus productus a Deo est , 
non autem quatenus ex causa proprie sese evolverit , uti 
in causis physice agentibus contingit. 

117. Ad 3 m , Neg. Responsio patet ex modo dictis , 
difficultas enim haec ex falsa suppositione oritur. 

118. Ad 4 m , Resp. assignari Dei voluntatem , quae 
reipsa unica ratio est , quae a nobis reddi possit, ut omit- 
tamus prius ac posterius relativa nobis esse : nam in aeter- 
nitate nihil ejusmodi locum habere potest. 

119. Ad 5“, Neg. Tempus enim proprie cum rerum 
effectione incipit , exinde enim incipit successio sine qua 
tempus concipi nequit ; atque liinc est , quod creatio po- 
tius cum tempore coeperit , quam in tempore , nisi malis 
usurpare in tempore , pro cum tempore. Tempus proinde 
quod ante creationem ab adversariis fingitur, nonnisi ima- 
ginarium est. 

CAPUT II. 

DE MOSAICA COSMOGONIA 

120. Increduli non ita pridem se plura blandiebantur 
invenisse tum ex physicis , tum ex geologicis tum ex astro- 
nomicis argumenta ad concutiendam mosaicam cosmogo- 
niam , aut saltem geogoniam. Ex physicis quidem quatenus 
assumebant sive aquae , sive ignis actionem longiorem pe- 
riodum exigere ad telluris interiorem constructionem quam 
quae a Mose figitur, perinde ac ad montium primitivorum, 
quos vocant, formationem. Ex geologicis ad idem adstruen- 
dum urgebant maris situs mutationem , vulcanorum extin- 
ctorum pervetustam antiquitatem , fossilia in terrae visce- 
ribus delitescentia , aliaque ejusmodi non pauca. Ex astro- 
nomicis provocabant ad eclipticae inclinationem, ad constel- 
lationum , Zodiaci praesertim evolutionem , ad phaenomena 
praecessionis aequinoctiorum etc. quae quidem omnia ne- 
cessario eam seculorum seriem exposcunt, quae cum historia 
mosaica conciliari nullo modo possint. 

121. Verum 1° animadvertendum est mosaicam chrono- 
logiam proprie ex hominis creatione initium ducere , si- 
quidem Moses Adae ceterorumque patriarcharum annos 
tantummodo enumeravit. 

122. 2° Notandum praeterea est neque patres neque 
interpretes sacros ac theologos consentientes esse circa die- 
rum de quibus scribit Moses Genes. 1 . naturam ; alii siqui- 
dem creationem dispositionemque omnium putant uno eo- 
demque instante peractam fuisse , uti s. Augustinus, et illi 
qui eum sequuntur , qui proinde dies mosaicos allegorice 
interpretantur ; alii vero de totidem temporis periodis in- 
determinatis dies illos accipiimt ; quod quidem tum ex vaga 
diei significatione apud Mosem ipsum, usuque penes Graecos 
et Latinos consecrato colligunt , tum ex natura trium prio- 
rum dierum eruere se putant , qui certe ceteris similes esse 
nequiverunt , nondum conditis luminaribus quae praeessent 

diei ac nocti , nec non ex postremo die qui adhuc perse- 
verat; etenim dies septimus, inquit Augustinus iib. 13. Con- 
fess. c. 36, sine vespere est , nec habet occasum. 

123. 3° Denique , dato etiam quod de diebus natura- 
libus in Genesi sermo sit , haud pauci , ex recentioribus 
praesertim, existimant duplicem in Mosaica narratione epo- 
cham esse distinguendam , alteram quae tribus prioribus 
versiculis concluditur , scilicet ante lucis creationem ; alte- 
ram vero quae a lucis formatione incipit , et protrahitur 
in seqq. versiculis. Jam vero in horum sententia prior illa 
indeterminata est , ac tempus indefinitum complectitur ex- 
plicandis phaenomenis, quae difficultatem facessunt, maxime 
idoneum. 

124. Nullum horum placitorum fidei adversatur, cum 
numquam hac super re Ecclesia quidpiam definierit. Adeo- 
que , quod consequens est , aut quae ab adversariis oppo- 
nuntur cosmogoniae mosaicac commode per communiorem 
sententiam, quae sensum litteralem sex dierum naturalium 
sectatur disjici possunt , et huic erit insistendum ; aut talia 
sunt, quae nisi confugiatur ad aliquam ex datis expositioni- 
bus , explicari nequeant , et in hac hypothesi nihil vetat 
quominus aliqua earum admittatur, et salva erit mosaica 
cosmogonia. 

125. His praemissis, jam via facilis patet ad doctrinam 
catholicam adstrucndam. Sit igitur : 

PROPOSITIO 

Neque ex geologicis aut physicis , neque ex astronomicis 
observationibus quidpiam eruitur , quo cosmogonia 
Mosaica infirmari possit 

126. Cum vix praeoccupata non fuerint quae ab incre- 
dulis adversus mosaicam cosmogoniam objici solebant , aut 
etiam objici possunt , ad pleniorem tamen catholicae causae 
triumphum , et ad magis detegendam conatuum infirmita- 
tem, quibus ipsi tanta fiducia sibi adblandieb&ntur evertere 

sacrorum Bibi iorum veritatem , nonnulla subjiciemus quae 
huc referuntur. 

127. Atque 1° animadvertimus omnia pene obsole- 
visse systemata illa geologica , quae ad haec ferme tem- 
pora invecta sunt, uti contraria mosaicae cosmogoniae , 
quaeque ad octoginta excreverant ; 2° plures , cosque do- 
ctissimos physicos et geologos Walerium , Kirvan , Pallam, 
Hermenegildum Pinium , Henslerum , De Luc , Andr£ , 
Buckeland aliosquc , etiam non recedendo a communi in- 
terpretatione , contendere mosaicam cosmogoniam apprime 
convenire cum observationibus a se institutis. Qui proinde 
veluti somniatores habent quotquot aut ex telluris con- 
structione aut ex ejus superficie adnisi sunt falsitatis mo- 
saicam cosmogooiam arguere. 3° Imo videmus doctos geo- 
logos Brocchi , Demerson , De Luc, adeo progressos esse , 
ut consentientem ostenderint historiam mosaicam cum ob- 
servationibus suis. 4° Quae communi textus intelligentiae ac 
vulgari interpretationi obsistere potissime videbantur , nul- 
lius esse momenti doctiores natural istae fassi sunt. 5° Plura 
phaenomena a Noetico cataclysmo explicari optime posse 
contendunt , praesertim si admittatur terras minus elevatas 
olim ab aquis maris usque ad diluvium coopertas fuisse ; 
exinde enim repetunt ossa fossilia elephantum , rhinocero- 
tum, aliorumque animantium, quae adhuc passim deteguntur. 

128. Id ipsum contigit difficultatibus, quae pariter non 
ita pridem petebantur ex astronomia , ac praecise ex motu 
eclipticae , ex phaenomenis aequinoctiorum , ac nutationis 
axis telluris lunae ac planetarum ; qui enim baec studia 
excoluerunt nullas illas plane esse demonstrarunt ; Eule- 
rus enim prius quidpiam suspicatus fuerat , sed postea , 
scientia magis progrediente , absque ulla ambage Lagrauge , 
Laplace , Frisius, aliique ostenderunt motum eclipticae non 
esse progressivum , sed oscillatorium; parvas irregularitates, 
ex quibus phaenomenon oritur praecessionis aequinoctio- 
rum nuncupatum , ex motu poli qui nutationis dicitur , pro- 
venire compererunt , perinde ac telluris inclinationis , ce- 


268 TRACTATUS DE DEO CREATORE • 

tcrorumque phaenomenorum caelestium , ex quibus diffi- 
cultates promebaut increduli. 

129. Tantum igitur abest, ut scientia, cum perfectio- 
nem attingit , religioni adversetur , ut eidem potius conso- 
lidandae atque tuendae non parum conferat. Quapropter 
dimissis quae ambitioso quondam apparatu objiciebantur , 
ea dissolvemus quae a rationalistis adhuc obtruduntur. 

DIFFICULTATES 

130. I. Obj. 1° Duplex cosraogoniae species quae ex- 
hibetur Genes. 1, 1. et 2, 4. mythis priscarum gentium si- 
millima e philosophematibus et antiquissimis traditionibus 
videtur esse couflata. 2° Duplicis enim illius cosmogouiae 
auctor sibi in illis tradendis Unem proposuit primo unius 
Dei conditoris notionem veluti religionis et politici regi- 
minis israelitici fundamentum confirmare , secundo consti- 
tuere observationem diei Sabbati in Dei honorem. 3° Cete- 
rum cum ejusmodi cosmogonia ncc secura bene cohaereat, 
neque cum vera Numinis idea , neque cum perspecta nobis 
historia telluris , frustra in hoc mytho solutionem quaestio- 
num metaphysicarum quaeras. Ergo. 

131. Resp. Ad l m , Neg. duplicem in primis a Mose 
cosmogoniae speciem tradi capp. 1. et 2. Geneseos , sed 
una eademque est , quodque compendiose in primo capite 
continenti oratione absolvitur , latius explicatur in capite 
secundo circa hominis creationem. Negamus praeterea Mosen 
a philosophematibus , aut antiquissimis priscarum gentium 
traditionibus historiam de mundi origine hausisse ; ipsi 
enim praesto erat domestica patriarcharum traditio , ac 
etiam, si placet, non defuerunt ipsi sincera documenta quibus 
tuto posset de veritate certior fieri. Cosmogouiae antiqua- 
rum gentium fabulis et amplificationibus refertae post plura 
a Mosis aetate secula a Phoeniciis et Graecis scriptoribus 
editae sunt. 

132. Ad 2”, D. Praestituto fundamento historico ac> 
reali , C. hoc non supposito /V. Nihil vetat , quominus bi- 

storica rei veritate praestituta, Moses ad duplicem illum fi- 
nem cosmogoniam ordinaverit ac direxerit ; nam duplex 
hic finis esset intrinsecus atque ex ipsa rei natura profluens. 
Ast fingere historicam narrationem suam ad duplicem hunc 
finem obtinendum absurdum est , nec ullo modo probari 
ab adversariis potest , qui in hoc asserendo solis conjecturis 
gratuitis indulgent , et cum recens esset adhuc universalis 
traditio, argui falsitatis facile potuisset Moses, neque figmen- 
tum suum ulli persuadere potuisset. 

133. Ad 3 m , Ncg. Quicumque enim comparaverit ca- 
put 2. Geneseos cum l. illico comperiet utrumque apprime 
inter se cohaerere , nec de duplici geogonia sed de una ea- 
demque sermonem esse. Certe hanc incohaerentiam adver- 
sarii non ostenderunt , ac nemo eam hactenus deprehendit. 
Conciliari autem illam non posse cum vera summi Numinis 
idea, aliud somnium vulgarium rationalistarum est; summae 
siquidem Dei sapientiae , potentiae ac bonitatis ideam ex- 
hibet mosaica cosmogonia ; ecquid aliud exigerent adver- 
sarii ad veram Numinis ideam comparandam ? Quomodo 
vero perspecta nobis telluris historia cum mosaica geogonia 
conveniat vidimus ex geologis peritissimis , quibuscum 
rationalistae comparari non possunt , quum quod ignorant 

, loquantur. Quae cum ita sint, patet quid sit iis respon- 
dendum, cum adjiciunt mosaicam narrationem mythum esse 
metaphysicis quaestionibus solvendis imparem. Haec non 
sunt nisi verba sensu vacua , quaeque ex systemate a priori 
constituto dimanant. 

134. II. Obj. 1° Mosis cosmogonia infantiam redolet phy- 
sicae scientiae , et astronomicae ; 2° terram enim sistit ve- 
luti centrum ad quod universum systema caeleste referatur , 
sydera vero tanquam caelo expanso infixa ; 3° dies quinque 
terrae instruendae assignat et unicum corporibus caelesti- 
bus efformandis; 4. nubes veluti solidum diductum exhibet 
ad detinendas aquas superiores destinatum ; 5“ Nondum 
astris constitutis, dierum noctiumque vicissitudines refert ; 
0° animantia c terra eruit ; 7° Frustra proinde vetus ejus- 

modi commentum cum aevi nostri scientia componere 
studeas. Ergo. 

135. Ilesp. Ad 1", T). Id est non reperitur in mosaica 
cosmogonia tractatus scientificus physices ac astronomiae, C. 
‘ non reperitur quod ad scopum satis est N. Scopus Moysi 

fuit nobis praebere mundi creationis historiam, et hunc 
l obtinuit; quod nobis sufficit. 

. 136. Ad 2 m , D. Quia reipsa potissimum geogoniam 

sibi describendam Moses assumpsit , C. absolute N. Nani 
nihil ibi visitur de systemate universi , neque modum quo 
universum se habeat nobis tradere Moses constituit. Sydera 
Mosen exhibere velut caelo expanso infixa ex proprio no- 
bis dant rationalistae , de hoc siquidem Moses ne verbum 
quidem. 

137. Ad 3 m , D. Quia hanc describendam Moses as- 
sumpsit , C. quasi reipsa unicum diem caelis formandis 
tribuat N. Paulo ante attulimus diversas interpretationes 
expositorum et doctorum hominum circa intelligentiam 
textus Gcncscos , adeoque si una potius quam altera arri- 
deat , quae melius componi possit cum systemate universi, 
nihil est quod obsistat. 

138. Ad 4 m , Neg. Haec pariter adversariorum exco- 
gitatio est , nec de solido firmamento quidpiam Moses scri- 
psit. Firmamentum, de quo loquitur Moses, est atmospbaera, 
quae reipsa inservit aquis ab aquis dividendis , evaporatis 
videlicet aut evaporandis. 

1 39. Ad 5 ra , D. Quatenus exhibet lucem ab astris in- 
dependentem , 7r. vel C. alio sensu N. Duplex systema vi- 
get apud recentiores physicos emissionis scilicet et vibratio- 
num circa lucem , ex Mosis historia posterius hoc quod 
nunc communius est ad summum videretur magis conforme 
veritati esse , et sacram historiam scientiae etiam hac in parte 
praeivisse. Motu autem luci communicato dierum noctium- 
que vicissitudines haberi potuerunt. 

140. Ad 6'", D. Accedente Dei jussu ac potentia , C 
per se A\ 

141. Ad 7 1 ”, Neg. Consequentiam, quin potius ex ha- 
ctenus disputatis liquet non solum historicam Mosis narra- 
tionem de mundi origine conferri cum statu scientiarum 
naturalium posse , verum etiam debere suspici antiquissimi 
hujus libri accuratam adeo rerum notionem , ut non obstan- 
te mirifico scientiae progressu , nec verbum nec apex sit 
qui non plene cum eo conveniat. Opus siquidem hoc non 
hominis , sed Dei est. 

• 

CAPUT III. 

DE MOSAICA EPOCHA QUATEEUS SPECTAT 
HUMAEUM GEEUS 

142. Chronologia mosaica , quae ab hominis incipit crea- 
tione juxta textum hebraicum et vulgatam latinam editio- 
nem ab Adam ad nos usque , annos plus minus sex millia 
enumerat ; septem eoque amplius millia effluxerunt juxta ' 
graccam Alexandrinam seu lxx. versionem ; codex Sama- 
ritanus mediam veluti epocham inter utramque assignat. 

143. Nihil intentatum reliquerunt increduli ut falsita- 
tis arguerent historiam mosaicam , undique corrogarunt ar- 
gumenta ex Aegyptiorum, Chaldaeorum, Indorum atque 
Sinensium annalibus , ut quod sibi proposuerunt aliquo mo- 
do efficerent. Ast infelicem laborum suorum exitum sortiti 
sunt ; in tanta enim historiae et critices qua fruimur luce, 
sic omnia sunt discussa , ut vix nunc non pudeat nos ipso- 
rum argumenta proferre. Hoc tamen lucri exinde conse- 
quimur, ut in propatulo ponamus imbecillitatem eorum, qui 
religionem aggrediuntur, et hujus soliditatem, quae nul- 
lius impetus reformidat. 

PROPOSITIO 

Frustra increduli ex historicis documentis affirmant humanum 

genus antiquius esse epocha quam Moyses constituit 

144. Nulla historica documenta ultra sextum ante Chri- 
stum seculum penes ethnicos quae fidem mereantur sive 

in occidentalibus sive in orientalibus regionibus existunt ; 
ergo ex historicis documentis assignari nequit humano ge- 
neri epocha, quae antiquior illa sit, quam idem Moses con- 
stituit. Sane ad occidentales populos quod attinet, documen- 
ta ejusmodi apud illos non reperiri ultro dant adversarii 
ipsi ; quod vero spectat ad orientales quibus Graecos etiam 
accensemus omnium antiquior historicus qui ad nos perve- 
nerit est Herodotus, qui floruit an. 440. seu seculo V. cum 
dimidio ante Christi adventum, reliqui omnes posteriores 
sunt. Porro quae Graeci Scriptores facta antiqua referunt 
aut mythologica sunt, aut ultra Moysis aetatem non se 
porrigunt , cujusmodi sunt quae de Cecropis , Deucalionis , 
Cadmi, Danai et Dardani migrationibus scriptis consigna- 
runt. 

145. Nec aliud judicium ferre possumus de iis quae 
Aegyptii, Chaldaei, Indi ac Sinenses ad antiquitatem sibi va- 
nam tribuendam proferebant. Critici siquidem omnes sive 
antiquiores sive recentiores uno ore veluti fabulosa rejece- 
runt chronica Babylonensia et Aegyptiaca , ex antiquiori- 
bus quidem Tullius, Varro et Plutarchus, ex recentiori- 
bus omnes prorsus. Quae quidem ex ipsa Mosis agendi ra- 
tione confirmantur qui Aegypti scientiis enutritus documen- 
ta, si quae erant, cognovisset, attamen nonnisi recentem 
Mundo originem assignat , cumque praevidisset ac praedi- 
xisset populum suum penes gentes omnes dispersum iri, 
tamen numquam falsitatis argui historiam suam posse cer- 
tus omnino fuit. 

146. Exitus porro veritatem Mosaicae historiae confir- 
mavit ; Josephus Hebraeus qui ut Romanorum indoli mo- 
rem gereret in suis Archaeologiae libris passim miraculo- 
rum magnitudinem extenuat; quod vero attinet ad mundi 
antiquitatem Moysi apprime consentit. Imo scribens ad- 
versus Appionem Alexandrinum , data opera Mosem vindi- 
cat atque tuetur. Sic etiam Celsus Christianae religionis acer- 
rimus impugnator apud Origencm lib. 1. n. 20. recentem 
mundi originem vel invitus fateri debuit. Democritus , 

referente Diogene Laertio lib. 9. Segjn. 35., peragratis Ae- 
gypti, Chaldaeae, Persidis, Aethiopiae, Indorumque regio- 
nibus , exeussisquc quotquot potuit illarum gentium docu- 
mentis , in Graeciam redux mundum recens ortum procla- 
mavit, nullumque monumeutum Thebano bello, ac Trojae 
excidio antiquius reperiri. 

147. Restant Sinensium Indorumque antiquitates excu- 
tiendae. Porro quae de Sinensibus antiquitatibus magnifica- 
bantur , nunc critica lance discussa sunt , atque inde com- 
pertum est primam annalium Sinensium partem totam my- 
thologicam esse , alteram vero partem putidis fabulis sca- 
tere , tertiam denique aliquam historiae speciem praese- 
ferre , quae tamen vix ad Abrahae tempora pertinet , uti 
ostenderunt Goguet, et Gerdilius. Idem dic de antiquita- 
tibus Indicis, quae juxta Guillelmum Joncs et cetera socie- 
tatis Calecutii membra vix pertingunt ad Sinensium et Ae- 
gyptiorum monumenta. Ezour Vedaem , cujus antiquitatem 
adeo extollebat Voltaire , compertum est esse opus supposi- 
titium P. Roberti De Nobilibus Soc. Jesu , qui illud con- 
scripsit an. 1632. in lingua Samscritica quam apprime 
callebat. Atque hae sunt antiquitates illae quae ad Scri- 
pturarum auctoritatem evertendam opponebantur ! 

118. Cum Mosaica historia congruunt historia profana, 
initia atque incrementa scientiarum et artium, ipsaeque 
denique observationes geologicae. Perhibet enim Moyses 
filios Noe in campo Sennaar primum versatos esse , ex quo 
deinceps emigrationes coeperunt ; jam vero Babylonenses 
Aegyptii et Assyrii, quibuscum Chaldaei permiscentur, pri- 
mae gentes sunt de quibus Herodotus et Diodorus Siculus 
mentionem injiciunt. Quod si oculos ad scientiarum et ar- 
tium originem et progressus convertamus , nullum de illis 
ante Mosem occurrit vestigium. Cadmus, qui uti perhi- 
betur , primus ex Phoenicia in Graeciam litteras, seu al- 
phabetum detulit, nonnisi XII. aut XVI. ante Christfim 
seculis floruit. Ante Thaletem et Pythagoram vix auditum 
philosophiae nomen. Quod si adeo antiqua est mundi origo 
Vol. II. 18 

qualem adversarii contendunt , intelligi nequit qui fieri 
potuerit, ut tanta seculorum serie humana mens activi- 
tatem ac energiam suam numquam explicuerit sed in per- 
petua infantia haeserit. Observationes denique geologicae 
a Couvier, De Luc, Brocchi, Rauzani, aliisque institutae 
Mosaicae historiae veritatem confirmant. Ex illis enim con- 
stat nusquam fossilia humana, seu anthropolitas y ut vocant, 
reperta hactenus fuisse , aut si quae reperta perhibentur , 
dubia omnino ac rarissima esse; neque pariter uspiam ap- 
paruisse instrumenta sive metallica , sive lapidea ab homi- 
nibus fabrefacta in locis et adjunctis quae nimiam osten- 
dant antiquitatem. 

149. Quae cum ita se habeant, pronum est colligere 
adeo firmam consistere mosaicam de generis humani pri- 
mordiis epoeham, ut nullis omnino argumentis concuti illa 
possit. 


DIFFICULTATES 

150. f. Obj. r Observationes astronomicae penes Chal- 
daeos, teste Herodoto , asservabantur quadringentorum se- 
ptuaginta duorum annorum millium. 2° Hic ipse historicus 
refert se ah Aegypti sacerdotibus accepisse documenta, qui- 
bus longa regum et pontificum series continebatur , quae 
pertingeret ad an. 11,840. ante Christum. Quo temporis 
spatio his Sol ah ocdi dente ortus est , bisque occidit ad 
orientem. Observationes astronomicae penes ludos ac Si- 
nenses praedictis plane consonant. Zodiacum et planisphae- 
rium detecta in templis Tentyrae atque Latopolis , quae 
juxta regulas praecessionis aequinoctiorum a duodecim an- 
norum millibus constructa reperiuntur, hactenus dicta con- 
firmant. Ergo. 

151. Resp. Ad l ro , et 2 m , D. Observationes asservabantur 
apud Chaldaeos imaginariae , non secus ac imaginaria docu- 
menta regum successionis et pontificum penes Aegyptios , C. 
realia N. Ut ordine progrediamur in iis quae objiciuntur, 
Observationes astronomicae Chaldaeorum , uti ostendit La- 

Place in Expositione systematis mundi lib. 5. c. ! . , non 
excedunt au. 800. aerae Christianae, neque eis antiquiores 
sunt observationes Aegyptiorum ; adhuc recentiores sunt , 
ut ibid. idem auctor ostendit , observationes Indorum ac 
Ptolomeo posteriores. Delambre vero in Historia astrono- 
miae antiquae lib. 2. cap. 1. evincit longe probabilius Si- 
nenses doctrinam astrouomicam mutuatos primum esse ah 
Indis , deiude a Mahumedanis. Vel ipsimet Sinenses luten- 
tur antiquas omnes suas observationes ac tabulas periisse; 
uec nisi an. 104. ante Christum Sse-Ma-Tssien nonnulla do- 
cumenta ac praecepta collegisse ad dimetiendum planeta- 
rum motum, et ad eclipses determinandas. Nec est quod 
immoremur in aenigmatica sacerdotum Aegyptiorum evol- 
venda narratione dc duplici solis ortu in occidente et occasu 
in oriente, in quo specimen habetur illorum imperitiae in 
doctrina astronomica ; cum vel mentiti fuerint , vel decipere 
Herodotum voluerint. 

1 52. Quod attinet ad prodigiosas series regum et pontifi- 
cum Aegyptiorum, de quibus idem scriptor egit, nonnulli 
suspicantur eas fuisse collaterales non autem successivas; 
alii censent fuisse series illas confictas, certe nihil actum 
ab ejusmodi suppositis regibus traditur. 

153. Exploratum vero penes viros doctos nunc est, tem- 
pla Tcntyrae atque Latopolis recentioris constructionis esse, 
quippe quae initio aer ee Christianae aut paulo post aedi- 
ficata sunt ; adeoque tum zodiacum tum planisphaerium 
ad haec tempora pertinere. Sic etiam compertum est di- 
visionem signorum in zodiaco nullam habere cum solstitio, 
uti putabatur, relationem. Concidunt propterea quae in- 
creduli ex ejusmodi fictitiis antiquitatibus adversus mosai- 
cam chronologiam petebant , quibusque se plenum de di- 
vina revelatione triumphum retulisse blandiebantur. 

154. II. Obj. 1° Fieri nequit ut tam cito multiplicaretur 
genus humanum ad universam terram occupandam. 2° Nul- 
lum insuper argumentum est quod ex artium seientiarumque 
progressu instituitur ad novitiam generis humani evincen- 

dam originem, cum vicissitudinibus nobis ignotis, aut ge- 
neralibus cataclysmis oblivioni dari illae potuerint. Ergo. 

155. Resp. Ad l ra , Neg. Siquidem supputationibus ab 
Eulero aliisque matheseos peritis ostensum est brevi inter- 
vallo an. 400. a creatione aut diluvio ita multiplicari ho- 
mines potuisse, ut vix terra ipsis alendis sufficeret. Ad 
cujus rei confirmationem satis est adducere exemplum Is- 
raelitarum, qui an. 240. in Aegypto ita multiplicati sunt 
ut ex 70. animabus quae in eam regionem descenderant, 
sexcenta hominum millia armis ferendis idonea exierint , 
quibus si adjicias senes qui an. sexagesimum aetatis exces- 
serant, juvenes qui nondum an. vigesimum attigerant, foe- 
minas denique omnes, babebis ad minus tres myriades. 

156. Ad 2“, D. Si indulgendum esset conjecturis omni 
probabilitate destitutis , Tr. Si factis insistendum sit N. Satis 
non est ad factum evertendum sese intra possibilia conji- 
cere, sed documentis opus est, quae cum adversarii nulla 
proferant , argumentum nostrum ne quidem attingunt. Non- 
nullae praeterea artes talis necessitatis sunt , usuquc jugi 
et quotidiano tritae, ut semel inventae perire nullatenus , 
quavis vicissitudine supposita , potuerint , nisi universum 
periisset humanum genus. 


TRACTATUS 

DE DEO CREATORE 

PARS III. 

DE HOMINE 


157. Regia quodammodo aede constituta, rex qui eam 
incoleret erat accersendus ; quod Deus praestitit , dum 
adspectabili universo hoc prius condito, ad hominem crean- 
dum se contulit, ut ejus usu et contemplatione frueretur , 
seseque ad Dei cognitionem , admirationem et amorem at- 
tolleret. Cum vero de hoc nobilissimo Dei opere agere ag- 
gredimur , illas quaestiones missas facimus , quas sibi uti 
proprias vindicant sacrarum Scripturarum ac philosophiae 
institutores ; nos eas persequemur quae propriae theologi 
dogmatici censentur. De hominis proinde creatione, feli- 
citate et gratia seu gratuita elevatione , de ejusdem dein- 
ceps lapsu , et peccati originalis propagatione et effectibus ; 
de futura denique ejus pro meritis sorte ac resurrectione 
disceptare eonstituimus. 

CAPUT I. 

DE HOMINIS CREATIONE 

158. Circa anthropogoniam seu hominis originem po- 
tissimum increduli evanuerunt; cum enim creationem sint 
inficiati, qua una explicari hominis origo potest, incredi- 
bile dictu est, quam insana et absurda commenta excogi- 
taverint. Alii quippe effutierunt hominem ab ovo , alii a 
limo , alii ab ipsius terrae foccunditate prodiisse. Rationa- 

listac ipsam aggrediuntur mosaicam dc heminis creatione 
historiam , quam veluti mythum traducunt ; his adjiciendi 
sunt praeadamitae nuncupati, qui duce Isaaco La Peyrere 
calviniano, autumarunt alios Adae homines praecxtitisse , 
quem tamen errorem una cum calviniana secta ille ejura- 
vit, nec non coadamitae qui plures simul homines imo 
et hominum species varias conditas esse existimarunt. Ad 
hos igitur errores evertendos nos prius immediatam pri- 
morum hominum a Deo creationem factam propugnabi- 
mus , deinde unicam humano generi originem contra prae- 
adamitas et coadamitas vindicabimus. 

PROPOSITIO I. 

Primi parentes immediate a Deo conditi sunt 

159. Haec propositio de fide est, uti constat ex Cone. 
Lateranensi TV. Cap. Firmiter statuente unum esse univer- 
sorum principium Creatorem, omnium . . . qui sua omnipo- 
tenti virtute . . . utramque condidit creaturam . . . ac deinde 
humanam , quasi communem ex corpore et spiritu constitutam. 
Dum vero dicimus protoparentes immediate a Deo condi- 
tos esse, significamus totum hominem tum quoad corpus 
tum quoad |animam, adversus eos qui saltem corpus primi 
hominis ex causis naturalibus ex. gr. ex terrae limo fun- 
gorum instar prodiisse affirmant ; non autem illorum im- 
petimus doctorum sententiam, qui censent Deum Ange- 
lorum ministerio humanum corpus coagmentasse, cui dein- 
ceps ipse vitam et animam infuderit. Licet enim huic pla- 
cito minime assentiamur , cum tamen fidei non adversetur , 
ideo ne domesticum dissidium instituamus , illud prae- 
termittimus. Sic porro veritatem enunciatae theseos evin- 
cimus: Genes. 2, 7. legitur: Formavit Deus hominem de 
limo terrae , et inspiravit in faciem ejus spiraculum vitae , et 
factus est homo in animam viventem. Deus igitur totum ho- 
minem condidit , corpus quidem quatenus illud e limo ter- 
rae formavit , animam autem quatenus eam inspiravit. 

160. Ad focminam autem quod attinet, legitur ibid. 
v. 21. Immisit Dominus soporem in A dam : cumque obdor - 
inisset, tulit unam de costis ejus et aedificavit eam in mu- 
lierem. Etsi liberioris ingenii homines ejusmodi foeminae 
formationem uti mythicam habeant aut saltem allegoricam, 
in historico tamen ac litterali sensu adducta verba intelli- 
genda esse suadent tum ipsa orationis series , tum sensus 
Hebraeorum traditionalis, tum denique ceterorum sacro- 
rum librorum ineluctabilis auctoritas. 

161. Etenim nisi in primis litteralis sensus veritas admit- 
tatur , cohaerere non amplius cum praecedentibus insequen- 
jtia possent. Vix enim Adam c sopore suo expergefactus 
Hcvam conspexit , ut in illas voces eruperit : Hoc nunc 
os ex ossibus meis , et caro de came mea ; haec vocabitur vi- 
rago, quoniam de viro sumpta est. Ad quae alludens Pau- 
lus 1 . Cor. 11,8. scribit : ISon enim vir ex muliere est, sed 
mulier ex viro; et similia habet 1. ad Tim. 2, 13. Judaei 
omnes , si paucos rabbinos fabulatores excipias , com- 
muni consensu litterali sensu mosaicam narrationem intel- 
ligimt. Veteres Ecclesiae patres in ratione qua Heva ex 
latere Adam dormientis educta est , agnoscunt typum seu 
figuram Ecclesiae quae ex latere demortui Salvatoris ef- 
formata est. 

162. Hujus historici facti vestigia in omnium pe- 
ne gentium etiam recens detectarum traditionibus de- 
prehendere est. Ipsis enim adversariis fatentibus, mythi 
recepti penes superioris Asiae populos parum differunt a 
mosaica descriptione; penes populos Novae Zelaudae, et 
insularum Tongae traditionem de muliere e latere viri 
educta reperit an. 1830. Donant d’ Oreille. Quae quidem 
argumento sunt de nativo mosaicae historiae sensu , adeo- 
que de immediata protoparentum a Deo facta creatione. 

DIFFICULTATES 

163. I. Obj. 1° Nihil vetat quominus primum homi- 
nem ultro e terra prodi isse admittamus per fortuitam mo- 

tus ac materiae conjunctionem , prout e terra jugiter ani- 
malia organis instructa producuntur. 2° Mosaica historia 
Genes. 2, 7. evincit hominem puduisse humilis conditio- 
nis suae , nobiliorcmque sibi a Deo originem accersivisse ; 
3° cum praeterea prima anthropogonia, quae exhibetur Ge- 
nes 1, 26. purior ea sit quae traditur ibid. 2, 7. 21. 22. 
illa praeferri debet. Ergo. 

164. Resp. Ad l m , Neg. Haec enim hypothesis absurda 
est; qui vel leviter admirabilem sub quovis respectu con- 
sideret humani corporis , ut nihil de anima dicam , stru- 
cturam, nequit non suspicere divini conditoris sapientiam. 
Tribuere proinde fortuitae motus ac materiae conjunctioni 
opus adeo perfectum, vere est camelum degiutire, prout 
increduli faciunt , qui dummodo Deum non cogantur 
agnoscere , absurda quaelibet lubenti animo devorant. Ani- 
malia organis instructa quotidie a natura ultro produci 
novum est adversariorum figmentum a sana physice ab- 
horrens. 

165. Ad 2 ro , I). Juxta adversarios , C. juxta rei ve- 
ritatem N. Dum vero rationalistae ejusmodi originem sper- 
nuut, ipsi nescirent aliam eidem suflicere. 

166. Ad 3 m , JScg. falsum adversariorum suppositum de 
duplici mosaica anthropogonia, cum nonnisi una eadem- 
que in utroque capite referatur , licet diversa ratione ; 
prout in simili argumento de duplici creatione paulo ante 
animadvertimus. Illud igitur ipsum quod summatim et com- 
pendiose de hominis creatione retulerat Moses in capite 
primo, uberius exponit in capite secundo. 

167. II. Obj. 1° Iievae ex costa Adam formatio phi- 
losophema est ad mutuum in utroque sexu instiuctivum 
amorem a Creatore inditum significandum. 2° Simili my- 
tho usus est Plato in eundem finem. 3° Voces emissae 
ab Adam expergefacto cum Hevam conspexit, fabulae ador- 
nandae causa adjectae sunt. 4° Ab Lac expositione non 
valde absunt catholici ipsi interpretes, quorum aliqui al- 
lcgorice Mosis verba intellexerunt, uti Cajetanus, alii au- 

tem hominem androgynum prius ab eo conditum vel her- 
maphroditum existimarunt. 5° Quam expositionem ipsa quo- 
dammodo rei natura exposcere videtur, alioquin primus 
homo monstrosus vel antea vel postea fuisset , antea ut- 
pote constans costa superflua, postea utpote costa defi- 
ciente. Ergo. 

108. Resp. Ad l m , D. Id est Hevae formatio ex Adae 
costa a Deo directa est ad mutuum conjugum amorem signi- 
ficandum, C. narratio ipsa historica mythica est N. Duo 
haec distingui debent , prius enim verissimum est , et Ec- 
clesiae patres illam significationem agnoverunt, ast ejus- 
modi significatio in litterali facti veritate fundatur; po- 
sterius est falsum , alioquin historiae veracitas periclita- 
retur. Biblicis reservatum erat purum philosophema in 
historia Mosaica reperire. 

169. Ad 2 m , D. Plato mytho suo exornavit quod in 
traditione populorum Orientalium invenit, C. purum my- 
thum dedit N. Ostendit enim Banier in op. Mythologia ac 
fabulae ab historia explicatae tom. 1. lib. 1. c. 1. antiquae 
traditionis de mulieris formatione vestigia penes omnes gen- 
tes Orientales conservata esse ; has igitur cum peragratus 
esset Plato , inter ceteras traditiones et hanc invenit , quam 
ipse deinceps exornavit fingendo ab initio marem et foc- 
minam simul conjunctos conditos esse, quos Jupiter postea 
in duos dissecuit. 

170. Ad 3 m , Ncg. Ejusmodi siquidem violenta exposi- 
tio cum unice innitatur falso supposito de narratione my- 
thica, veritate historiae constituta, ex se concidit. 

171. Ad 4", D. Qui proinde deserendi sunt, C. ipsis 
est adhaerendum N. Nam hoc ipso quod hi expositores 
a veritatis tramite aberraverint, suis conjecturis plus aequo 
indulgentes, utpote singulares deserendi sunt, nec ulla eo- 
rum interpretationis ratio haberi debet. Idque iis omni- 
bus accidit , qui in Scripturarum explanatione sensum tra- 
ditioualem deserunt ad novitates aucupandas. 

172. Ad 5 m , Ncg. Etenim si Deus aliam costam suf- 

fecit, ut innuit sacer textus, pro alia quam aedificavit 
in mulierem, jam sponte fluit Adam moustrosum non ex- 
titisse sive ante sive post Hevae formationem, seu non pec- 
casse ejus corpus aut excessu aut defectu , uti adversa-» 
rii supponunt. 


PROPOSITIO II. 

Universum humanum genus ab Adam omnium 
proioparente propagatum est 

173. Haec propositio spectat ad fidem ; huic enim 
innititur domina de propagatione peccati originalis ; sta- 
tuitur vero tum adversus praeadamitas , tum adversus coa - 
damitas , qui scilicet autumant aborigenes sive autochto- 
nas in peculiari terrae solo conditos esse et ex ipsis di- 
versas hominum repetunt species. Praeadamitac Scripturis 
pugnant, adeoque Scripturae auctoritatem adversus illos ur- 
gemus; coadamitae eam rejiciunt, hinc argumentis solum 
extrinsecis eos urgere possumus. 

174. Jam vero sic in primis ex Scriptura adversus 
praeadamitas insurgimus : Divina eloquia unum Adam ve- 
luti totius humani generis progenitorem exhibent, ergo nulli 
extitere praeadamitac. Sane Genes. 1, 27. legitur: Creavit 
Deus hominem ad imaginem suam . . . masculum et foeminam 
creavit cos. De hoc rursum homine, priusquam enucleatius ejus 
creatio describatur, dicitur ibid. c. 2, 5. et homo non erat , 
qui operaretur terram; et iterum v. 20. Adae vero non in- 
veniebatur adjutor similis ejus; denique cap. 3, 20. Iit vo- 
cavit Adam nomen uxoris suae Hcva : eo quod mater esset 
cunctorum viventium. His consonant quae leguntur Sap. 10, 1 . 
Haec (Sapientia) illum, qui primus formatus est a Deo pater orbis 
terrarum, cum solus esset, creatus, custodivit; et Act. 17, 26. 
Fecitque ex uno omne genus hominum inhabitare super uni- 
versam faciem terrae. 

175. Huc accedit sensus traditionalis Hebraeorum et 
Christianorum constans et universalis, nec non dogma de 

propagatione peccati originalis in oinnes homines, quod huic 
facto innititur. 

170. Sed ut coadamitas jam aggrediamur, qui popu- 
los aborigenes seu autochthonas inducunt sive a Deo con- 
ditos sive e solo sponte prodeuntes, sic arguimus: 1° An- 
thropogoniae omnes quarum memoria extat cum anthro- 
pogonia mosaica prorsus conveniunt. Ex Sanchuniatonc 
apud Eusebium Praepar. Evangel. lib. 1. c. 10. habemus 
ex Meruach Kolpia seu ex Spiritu vocis Dei procreatos esse 
aeonern et protogonon , Adam videlicet et Hevam ex quibus 
ceteri homines suut progeniti. Idem habemus ex Deroso, 
apud Syncellum, in sua Theogonia ; nec non ex Diodoro 
Siculo in Biblioth. bb. 1. c. 1. qui exhibet theogoniam 
Aegyptiorum et Graecorum; item ex Orphei Hymno 1., He- 
siodi lib. 1. inscripto Dies , Aristophanis comoedia cui titu- 
lus: Aves vers. 667. Horatii Odar. lib. 1. Ode 16. v. 13. 
et Ovidii Metamorph . lib. 1. v. 75. quae omnia collecta 
inveniuntur apud Banier op. cit. 

177. 2° Conveniunt traditiones omnium populorum tum 
antiquiorum tum recentiorum , quas inter ceteros collegit 
Klaproth in Tabulis historicis Asias. 

178. 3° Historiae omnes, quae coloniarum transmi- 
grationes ex Asia , praesertim vero Chaldaea , Phoeni- 
cia, Aegypto, Graecia etc. referunt. Kae praeterea con- 
sentiunt in exhibenda communi populorum origine , ac in 
tenuibus \uniuscujusque populi principiis assignandis, quae 
postea incrementa acceperunt , uti traditur in historia Mo- 
saica cujus profanae historiae veluti totidem commenta- 
ria spectari possunt. 

179. 4° Couvenit philologia cx qua discimus linguas 
omnes ad duas veluti matres ac primitivas revocari , nempe 
ad Semiticam ac Japeticam 1 ac diversa idiomata quae dein- 
ceps efformata sunt, pluros radices, imo et voces commu- 
nes habere , formas item et grammaticale systema. No- 
vimus praeterea linguam samscriticam quae in Indiis do- 
minatur in plerisque vocabulis cum graeca et latina aliis-» 

que antiquioribus ac recentioribus apprime congruere. 
Animadverterunt insuper doctissimi philologi interdum 
populos longe a se dissitos eadem pene lingua uti, dum 
alii proximiores populi diversissima utuntur , licet non 
desint vocabula illis omnibus communia. Ex his proinde 
evidenter patet unam ab initio penes omnes linguam vi- 
guisse ; adeoque , quod consequens est , unam communcm- 
que gentibus omnibus originem fuisse. 

180. Quod vero spectat ad illos aborigenum et au- 
tochthonum assertores , qui insane homines absque divini- 
tatis interventu e solo uti fungos prodeuntes exhibent, fa- 
cile profecto est eos impietatis arguere. Etenim praeter- 
quam quod , uti paulo ante adnotavimus , nonnisi stulto 
imo et absurde supponi potest hominem intelligentia prae- 
ditum atque adeo delicatis organis instructum, quae omnia 
in fines sibi proprios conspirant, e terra fortuito prodiisse; 
physica docet viventia cuncta a viventibus ejusdem spe- 
ciei originem ducere, adeo ut tanquain absurda et repetitis 
experimentis adversantia rejiciat systemata tum ovi, tum ani- 
malculorum, tum putredinis non ita pridem invalescentia, 
ut inter ceteros ostenderunt Vallisncri , Redi ac Spalan- 
zani in respectivis lucubrationibus de hoc argumento e- 
ditis. Debuit igitur a fortiori homo ab alio procreari , quem 
Deus ipse condiderit. Quod si quispiam contenderet dari 
infinitam generationum seriem , illi opponimus mathesim , 
qua demonstratum est quamvis seriem infinitam sive suc- 
cessivam sive simultaneam repugnare. 

181. Constat igitur ex hactenus vindicatis neque praea- 
damitas , neque coadamitas admitti ulla ratione posse , 
sed unum esse agnoscendum omnium hominum protopa- 
rentem, a quo omnes origiuem traxerint. 

DIFFICULTATES 

Praeadam i tarum 

182. 1. Obj. V Non obscure Scripturae duplicem exhibent 
anthropogoniam , alteram (lenes. 1 . 20. ubi primi hominis 

creatio traditur], scilicet protoparentis gentilium, alteram 
Gen. 2, 7. ubi alterius hominis scilicet Adae protoparen- 
tis Hebraeorum. 2° Sane diversa sunt utriusque creationis 
adjuncta, in priori enim conditi simul sunt masculus et foe- 
mina, in posteriori solus Adam conditus est, ex cujus po- 
stea latere Heva ejus conjux efformata est ; prior in pa- 
radiso , posterior extra paradisum locum habuit. 3° Quae re- 
feruntur de Adae filiis Cain et Abel c. 4. id mirifice con- 
firmant, Abel fuit pastor ovium, qui gregem a furibus 
custodiebat; qui certe neque ejus parentes neque fratres esse 
poterant; Cain fuit agricola, nemo porro ignorat pluribus 
instrumentis opus esse ad hanc artem exercendam, debue- 
runt igitur esse fabri lignarii , fabri ferrarii , aliique opi- 
fices. 4° Nec deerant judices , qui Orientalium more in fo- 
ribus civitatis consisterent , ut patet ex illis verbis ib. v. 6. 
et 7. a Deo prolatis : Nonne si bene egeris recipies? Sin 
autem male , siatim in foribus peccatum aderit ? id est defe- 
retur ad tribunal in quo judices poenas juxta codicem cri- 
minalem decernent. 5° Rursum ibid. v. 14. Cain a Deo 
ejectus ait, Omnis igitur qui invenerit me , occidet me, Deus 
vero ne id fieret posuit Cain signum ; a quibusnam porro 
timere potuisset Cain nisi ab hominibus alterius stirpis , 
ex quibus 6° uxorem duxit , et eorum opera usus est 
ad aedificandam civitatem Henochiam nuncupatam a pri- 
mogenito suo , et in quam incolas induxit ex iisdem ho- 
minibus? 7° neque his obstat dogma de peccati originalis 
propagatione, cum omnes homines illi in diluvio perie- 
rint. Ergo. 

183. Resp. Ad l ro , Neg. Sed uti saepius adnotavimus 
et ostendimus , una eademque est anthropogonia quae in 
utroque capite a Mose describitur, in primo quidem sum- 
matim et compendiose ad explendam totius creationis hi- 
storiam , in secundo autem capite enucleatius , ut sibi viam 
sterneret ad referendum lapsum Adami. Duplex origo gen- 
tilium et Hebraeorum commentitia est, et aperte adver- 
satur universae Scripturae, quae eandem gentibus omni- 

bus originem tribuit, uti patet ex allatis Scripturae te- 
stimoniis. 

184. Ad 2 ro , I). Diversa referantur adjuncta ejusdem 
creationis in sensu exposito , Tr. duplicis creationis A 7 . Hoc 
ipso quod MoRes sibi proposuerit in secundo capite am- 
pliorem describere anthropogoniae narrationem, debuit ad- 
juncta illa commemorare quae in primo capite silentio 
praeterierat ; cujusmodi illud est de creatione hominis se- 
orsum a formatione mulieris, tum illud de creationis situ, 
de verbis ab Adam prolatis ad conspectum mulieris , et 
aliis ejusmodi. 

185. Ad 3'", A r cg. Ars siquidem pastoritia non in solis 
furibus arcendis consistit, ut notum est; agricultura vero 
in sua infantia illum profecto apparatum non exigebat 
qualem adulta requirit ; industria supplebat instrumen- 
torum defectui. 

186. Ad 4 W , IScy. Phrasis enim, statim in foribus peo* 
catum aderit , figurata est , nec aliud significat quam con- 
scientiae angorem ac poenam quae culpam ut umbra cor- 
pus suapte natura comitatur. Orientalium consuetudo multo 
post tempore introduci coepit. Phrasis ipsa hebraica sen- 
sum quem dedimus aperte patefacit. Adeoque gratuitae 
hvpotheses evanescunt. 

187. Ad 5 m , D. Si cum Caiu facinus suum patravit 
solus cum parentibus extitisset , Tr. si jaindiu multipli- 
cati homines erant A. Jam vero ex communi sententia 
ehronologorum et interpretum Cain fratricidium patravit 
an. ab orbe condito 125. quo tempore alios genuerat fi- 
lios et filias Adain, uti postea dicitur; probabile praeter- 
ea est ct ex Abel ipso filios procreatos esse ; timere in- 
super poterat Cain, nti animadvertit s. Ambrosios, ex po- 
steris, qui ex parente didiceruut homicidium posse com- 
mitti , oh pravum scilicet exemplum. 

188. Ad 6 m , IScy. Tum quia, uti patres omnes docent , 
in illis mundi primordiis, necessitate cogente, ad propaga- 
tionem generis humani licitum erat propriam sororem in 

conjugium adducere; tum quia ex posteritate Abel, uti 
diximus, fortasse natae jamdiu foeminae erant. Quod vero 
spectat ad Henochiam a Cain aedificatam, ante omnia con- 
stitui debet cujusmodi ea civitas fuerit, longe probabi- 
lius non erat nisi tabernaculorum congeries, in quae se 
praecipue collegerunt, qui ex Cain posteritate provene- 
rant ; cum juxta chronologos civitas illa an. ab orbe con- 
dito quadringentesimo aut quingentesimo fuerit aedificata. 

189. Ad 7 ,u , Neg. Dogma siquidem de originalis pec- 
cati propagatione juxta doctrinam catholicam omnes pror- 
sus homines , seu universum humanum genus respicit. Sup- 
poni proinde nequit ante diluvium homines extitisse qui fue- 
rint ab illo immunes , cum omnes pariter morti obnoxii 
fuerint. 

190. 11. Obj. Apostolus Ilom. 5. scribit: Usque ad te- 
gem enim peccatum eral in mundo ; peccatum autem non im- 
putabatur, quum lex non esset; sed regnavit mors ab Adam 
usque ad Moysem etiam in eos , qui non peccaverunt in simi - 
iitudinem praevaricationis Adae. Haec porro lex ea est, quae 
Adae et in eo posteris ejus data est ; ac proinde A da in 
eam peccante, omnes ejus posteri peccasse censentur. Pec- 
catum igitur, de quo loquitur Paulus, illud est quod re- 
gnavit usque ad legem Adamiticam, ab illis scilicet patra- 
tum qui ante Adam extiterant, quod tamen ipsis impu- 
tatum non est ex legis positivae defectu. Ergo. 

191. Resp. Negamus legis nomine hic designari legem 
Adae datam, sed significatur lex Mosaica, quae antonoma- 
stice lex dicitur, uti innumeris prope Scripturarum exemplis 
confirmari posset ex. gr. Jo. 1, 17. Jxx per Moysem data 
est , et gratia et veritas per Jesum Christum. Sed potissime 
in tota epistola ipsa ad Romanos; et in loco objecto ab 
adversariis, ubi Apostolus exponens seipsum , subdit : sed 
regnavit ?nors ab Adam usque ad Moysem. 

192. Verum id ipsum luculentius adhuc patet ex scopo 
quem sibi proposuit Paulus in allegatis verbis, qui fuit 
ostendere peccatum originale ad omnes Adae posteros 

transmissum fuisse. Id porro colligit ex morte quae poena 
est illius peccati ; proinde cum mors dominata fuerit vel 
in ipsos infantes , qui nullo se coinquinare actuali potuere 
peccato , uti Adam , tamen obnoxii huic poenae fuerunt ; 
concludit ex hoc facto universali universalem peccati ori- 
ginalis propagationem. Quod si plures peccatores, legis sci- 
licet naturalis transgressores , morte mulctati a Deo sunt , 
ejusmodi punitio fuit potius poenae mortis anticipata exa- 
ctio, quam mors simpliciter, quae jam incurrebatur ob 
originalem noxam. Atque hac ratione evanescit superstru- 
cta a Peyrerio moles. 


DIFFICULTATES 

Coadamitarum 

193. I. Obj. 1° Plures hominum species zoologi di- 
gnoscunt suis peculiaribus characteribus notisque distin- 
ctas. 2° AI) homine bimano progrediendo usque ad ves- 
pertilionem, species quaedam consanguinei tatis reperitur. 
3° Homo intellectualis necessaria couscquentia tantum est 
hominis mammalis ; 4° Linneos propterea duas hominis spe- 
cies admisit , hominis scilicet sapientis et hominis troglody - 
tis. Duas pariter distinguit species Vircy quas determinat 
ex angulo faciali ; Demoulins undecim enumerat, quinde- 
cim vero Bory de s. Vincent. 5° Praeterea fieri nequit ut ad 
eandem speciem spectent homines caudati , ac populi im- 
berbes Americac; patagonici et pygmaei, nigritae insuper, 
cuprei, anacrocephali aliique ejusmodi. Ergo. 

194. Resp. Ad l ra , D. Gratuito seu absque ullo solido 
fundamento nonnulli zoologi plures hominum species di- 
stinguunt , C. prudentiores zoologi N. Nonnulli utique non 
defuere zoologi qui ex desiderio veritatem revelationis di- 
vinae impugnandi , varias hominum species distinguere ad- 
nisi sunt ; ast , ut ejusmodi hominibus contingere consue- 
vit, scientia progrediente , irrisioni expositi sunt et con- 
temptui. Nam nulli specifici characteres fuerunt reperti et 

omnes ad unitatem humanae speciei proclamaudain con- 
sensere. Novissime D. Flourens iu op. Buffonius , Historia 
ejus laborum ei idearum , Lutetiae 1844. unitatem speciei 
humanae uti factum physicum dononslratum ostendit pluri- 
bus ineluctabilibus argumentis , quae ibidem doctus auctor 
fuse persequitur 

195. Ad 2 m , D. Quae tamen consauguineitas cum ve- 
spertilione relinquenda adversariis est , C. -quae admitti 
uti realis debeat N. Duo permiscent adversarii qui hanc 
nobis consanguineitatem obtrudunt, conformationem sci- 
licet organicam sive externam configurationem , quam ana- 
tomia comparata agnoscit in homine et in brutis per gra- 
dus quosdam, cum notis specificis quibus diversa omnino 
iu homine origo apparet, ac species quae toto caelo dif- 
fert ab animantibus brutis. 

196. Ad 3 m , Neg. Ratio euim sive intelligentia ita pro- 
pria hominis est , ut in brutis quibusvis nullo modo re- 
periatur. In brutis crtim solus instinctus praevalet quo agi- 
tantur et moventur. Sagacitas quae in animantibus cicu- 
ribus apparet nulla ratione comparari potest cum facul- 
tate intelligendi, comparandi, judicandi, abstrahendi, ulterius 
semper proficiendi, quali praeditus homo est. Si intelligentia 
esset consequentia hominis mammalis, in omnibus ani- 
mantibus brutis mammalibus deberet reperiri, nec repe- 
ritur tamen. 

197. Ad 4 m , D. Liuneus duas subobscure visus est ho- 
minis species admittere, quas tamen postea rejecit, C . 
absolute et constanter N. Ipsemet agnovit in eo quod 
cunctanter scripserat de duabus illis speciebus se pas- 
sum aliquid bumani , adeoque ab hac opinione se recepit 
retractando quae ei exciderant. Quod vero spectat ad 
Virey , Demoulins ct Bory de s. Vincent , reponimus aut 
ipsos minime significare voluisse species proprie dictas, 
quae diversam scilicet originem habeant, sed quas vo- 
camus varietates constantes , vulgo rasse sive stirpes ; aut 
cos falsitatis argui ab ipsa scientia, quae patefecit plu- 

ribus ex capitibus unicam humanam esse admittendam 
speciem , uti Blumembach , Cuvier, Rauzani , Flourens alii- 
que recentiores celebrioresque zoologi ostenderunt. Hoc 
porro exploratum habemus , neminem adhuc adversus reve- 
lationem extulisse caput, quin indelebili se notarit ignominia. 

198. Ad 5 m , D. Si reipsa homines ejusmodi caudati, 
cincturiati, aliique ejusmodi in rerum natura existerent, 7r. 
Si non existant nisi in fabulosis quorumdam viatorum re- 
lationibus N Nunc porro ex pleniore luce quam ade- 
pta est geographia , compertum est nuspiam ejusmodi po- 
pulos reperiri , quos nimis leves ac creduli viatores non 
ita pridem se reperisse vulgaverant. 

199. Quod vero speciatim attinet ad populos patago- 
nicos et pygmaeos , quorum tamen aut procera in illis 
statura, in his vero depressa, nimium exaggerata sunt , non 
nisi excessum arguit aut defectum in eadem specie juxta 
accuratiores zoologos. 

200. Sic color niger, cupreus, flavus rubeus etc. Ex 
climate, aere, aquis, alimentis, localitatibus aliisque ejus- 
modi accidentalibus adjunctis pendet. Sane transitus ex 
uno in alium colorem insensibilis est per gradus quosdam , 
ita ut nulla exinde speciei diversitas colligi possit. Imo 
tantum abest, ut ejusmodi colorum varietas evincat mul- 
tiplices species humanas , ut nunc assumatur ad unitatem 
speciei statuendam. Siquidem materia pigmentatis, quae juxta 
Malpighi , Rayseh , Alberium , Mekel inveuitur in . epider- 
me nigritae , reperitur etiam in Kabyle , Arabe , Mauro , 
qui spectant ad stirpem albam ; ac stratum idem pigmentate 
quod cernitur in Americano , simile omnino est strato pig- 
mentati quod detectum est inEuropeo^ Adeo ut nunc appri- 
me cognoscatur quomodo apparatum pigmentatis ex quo stir- 
pes coloratae effectae sunt , ex homine origine albo prove- 
nerit. Exinde patet unicum esse typum primitivum totius 
humanae speciei , idque evinci ex varietate ipsa colorum ; 
consulatur cit. Flourens. 

201. II. ()bj. .1° Unitate generis humani constituta , 

ratio assignari nequit incolarum, qui in remotissimis in- 
sulis habitant; 2° multo vero minus incolarum utriusque 
Amcricae , cum nullum ipsis suppeteret medium illuc trans- 
migrandi ; 3° Sane hae de causa s. Augustinus De civit. Dei 
lib. 16. c. 9. inficiatus est antipodum existentiaiu, et Za-* 
charias Pontifex durius excepit Virgilium presbyterum qui 
sec. VIII. docebat dari antipodas, mandavitque Bonifacio 
Germaniae apostolo , ut nisi sententiam perversam y et iniquam 
doctrinam retractasset , illum damnaret. Cum vero nunc 
constet de antipodum existentia, concludi ex eodem prin- 
cipio debet plures homines in diversis mundi plagis con- 
ditos esse , prout plura animantia bruta condita sunt , 
quae sub alio climate vivere nequeunt. Ergo. 

202. Resp. Ad l m , et 2 ra , Neg. Quamvis enim nostrum 
haud sit determinare peculiare medium quo insularum in- 
colae illuc appulerint, certum est hos incolas ex conti- 
nentaii terra ad illas transmeasse. Ritus siquidem , lingua , 
traditiones potissimum religiosae, evincunt ad nationes Eu- 
ropeas et Asiaticas illos pertinuisse. Porro ex geographia 
novimus duo emisphaeria contigua esse, nec nisi angusto 
freto Americam dividi sive ab Asia, sive a Groenlandia. Quis 
itaque neget homines sive ex intentione sive ex nau- 
fragio hinc potuisse ad eas oras appellere ? Non igitur 
opus est ad plurium hominum creationem recurrere, ut 
explicemus quomodo factum sit, ut insulae remotissimae 
habuerint incolas. 

203. Ad 3 m , D. Ita tamen ut s. Augustinus et Zacha- 
rias Pontifex nonnisi hypothetice negaverint antipodum exi- 
stentiam, C. absolute N. Nempe tum s. Augustinus, tum 
Zacharias juxta communem vigeutemque illorum aetate sen- 
tentiam, quod immensitas Oceani transmeari non posset, 
inficiati sunt existentiam antipodum , quippe qui in ea hy- 
pothesi ab alio quam ab Adam originem duxisse dicendi 
essent, quod revelationi opponitur. Cum vero nunc tem- 
poris falsa illa hypothesis demonstrata sit, sequitur cun- 
ctandum amplius non esse de eadem antipodum origine 

ac ceterorum hominum. Sane quod objecti s. Augustinus 
et Zacharias nonnisi hypothetice locuti fuerint , liquet ex 
utriusque verbis. Sic enim s. Augustinus loc. cit. scribit: 
Nimis absurdum est , ut dicatur aliquos homines ex hac in 
illam partem , Oceani immensitate trajecta , navigare ac per- 
venire potuisse, ut etiam illic ex uno illo primo homine ge- 
nus institueretur humanum. S. Zacharias vero in epist. ad 
Boni/acium : Si clarificatum fuerit , ita eum (Virgilium) con- 
fiteri , quod alius mundus et alii homines sub terra sint , hunc 
accito consilio ab Ecclesia pelle , sacerdotii honore privatum . 
Attamen et nos scribentes ... ut nobis praesentatus et subtili 
indagatione requisitus, si erroneus fuerit inventus, canonicis 
sanctionibus condemnetur. Nunc addimus nullo modo hac de 
causa illis succensere posse adversarios incredulos aut pro- 
testantes, quia si ipsi eadem illa aetate vixissent, in ea- 
dem pariter sententia fuissent versati. Ecclesia non attin- 
git quaestiones physicas, nisi quatenus connexionem cum 
dogmate habent , ut in casu nostro accidit. 

CAPUT II. 

i * 

DE PROTOPAREXTUM GRATIA ET FELICITATE 

204 . Philosophis metaphysicis et psychologis dimittimus 
ea quae ad animae spiritualitatem , ac immortalitatem spe- 
ctant, ut de iis nos agamus quae proxime ad theologos 
pertinent, cujusmodi ea sunt , quae ad ordinem supematu- 
ralem referuntur, uti elevatio per gratiam seu justitiam 
originalem , quatenus haec complectitur dona illa gratuita y 
quibus Deus primum hominem praeditum pro sua beni- 
gnitate voluit. Ex his cetera fluunt de quibus in hujus par- 
tis prosecutione acturi sumus. 

205. Ac 1° Circa statum in quo primus homo con- 
stitutus a Deo est , catholica veritas docet eum instructum 
esse justitia originali. Haec phrasis synthetica sive comple- 
xiva est; quatuor siquidem comprehendit, gratiam sancti- 
ficantem sive elevationis ; donum integritatis seu omnimo- 

dani subjectionem partis inferioris , nempe concupiscentiae ", 
ad superiorem , scilicet rationem ; item donum immorta- 
litatis; donum denique scientiae. Docet Ecclesia dona haec 
fuisse, ut innuimus, gratuito humanae naturae superaddita, 
quum ea non exigeret essentialis ejus constitutio, ac proinde 
esse accidentalia respectu humanae naturae, quae abso- 
lute sine illis consistere potuisset. 

206. 2° Circa hanc catholicam doctrinam duplex exti- 
tit oppositus error. Pelagiani , sociniani , arminiani , ratio- 
nalistae negant protoparentes his donis a Deo auctos fuisse, 
adeoque inferunt hominem talem nunc esse , qualis a Deo 
conditus est, videlicet sine gratia et sine peccato, nulla proin- 
de indiguisse reparatione , nullum existere originale peccatum 
nullam esse gratiae necessitatem. Lutherani e contra calvini- 
stae, janseniani assumunt justitiam originalem, qualem expo- 
suimus, fuisse homini debitam ac naturalem, ex quo dedu- 
cunt hominem per lapsum in essentialibus naturae fuisse cor- 
ruptum ; destitutum esse libero arbitrio ; concupiscentiam 
formale esse peccatum , cum reliquis ex his consequentibus. 

207. 3° Praeter haec, quaestiones inter catholicos agitatae 
inveniuntur, quarum l a est circa tempus, num scilicet Deus 
justitiam originalem , quatenus quatuor recensita dona com- 
plectitur, primo homini contulerit in ipso creationis in- 
stanti, an vero homo prius conditus fuerit in naturalibus, et 
adjecta deinde ei fuerint dona gratuita: 2* est circa rem ipsam, 
num detur distinctio inter gratiam sanctificantem seu ele- 
vationis , et integritatem , immortalitatem et scientiam , ex 
quibus postremis donis distinctis a gratia sanctificante con- 
stituatur justitia originalis , quam prius seu in ipsa creatione 
Deus contulerit, cui postea adjecerit gratiam sanctifican- 
tem, qua protoparens ad ordinem supernaturalem evectus 
sit ; an vero per modum unius ita Deus dona haec simul 
ita contulerit, ut penderent tria recensita a gratia san- 
ctificante et in esse suo et in ipsorum conservatione; po- 
sterior sententia aliquot habuit inter scholasticos adstipu- 
latores ; prior quae est s. Thomae , communis in scholis 

effecta est ; 3“ quaestio versatur circa possibilitatem , uti 
loquuntur,- status naturae purae absolutam et ordinatam , 
num scilicet ratione habita decentiae et convenientiae potue- 
rit Deus condere hominem saltem sine integritate, quae 
dicat immunitatem a concupiscentia inordinata nec ne ; plu- 
res negant , plures vero communiter affirmant. Qui tamen 
negant , non ideo docent debitam fuisse et non gratuitam 
illam integritatem. 

208. Mos igitur his aliisve ejusmodi disceptationibus 
dimissis , de sola catholica doctrina solliciti sumus adversus 
heterodoxos, quae ut adstruatur, sit: 

PROPOSITIO I. 

Primi parentes in statu justitiae et sanctitatis 
constituti a Deo fuerunt 

209. Propositio ad fidem catholicam spectat ; in con- 
cilio enim Trid. sess. 5. can. 1 . sancitum est : Si quis non 
confitetur primum hominem , Adam , cum mandatum Dei in pa- 
radiso fuisset transgressus , statim sanctitatem et justitiam , in 
qua constitutus fuerat , amisisse . . . anathema sit ; et can. 2. 
Si quis Adac praevaricationem sibi soli . . . asserit nocuisse , 
et acceptam a Deo sanctitatem et justitiam , quam perdidit , 
sibi soli , et non nobis etiam perdidisse . . . anathema sit. 

210. Evincitur autem ejus veritas tum ex Scriptura, tum 
ex traditione. Ex Scriptura quidem 1. Genes. 1 , 26. illis 
verbis a Deo prolatis : Faciamus hominem ad imaginem et 
similitudinem nostram ; quae ex communi patrum exposi- 
tione apud Bellarminum lib. De gratia primi hom. c. 2. et 
apud Petavium lib. 2. De Opific. sex dierum c. 2. intclligi 
debent de sanctitate Adamo collata, qui praeterea distinguen- 
tes inter imaginem et similitudinem y illam referunt ad naturam, 
hanc ad gratiam et justitiam. 2° Ex verbis Ecdesiastae 7, 30. 
Solummodo hoc inveni , quod fecerit Deus hominem rectum. 
Hanc porro rectitudinem non solum moralem, sed supernatu- 
ralein ex sanctitate et gratia provenientem esse, facile depre- 

henditur ex voce jassar quae de Deo passim usurpatur, ut • 
Deut. 32 , 4. et de hominibus justis , ut Num. 23, 10. 
Ps. 22, 1. Ps. 7, 11. et alibi. 3° Potissime ex Apostolo 
Ephes.4, 23.24. scribente: Renovamini spiritu tnentis vestrae , 
et induite novum hominem , qui secundum Deum creatus est 
in justitia et sanctitate veritatis ; et rursum Coloss. 3, 9. 10. 
Expoliantes vos veterem hominem . ... et induentes novum , 
eum , qui renovatur in agnitionem , secundum imaginem ejus 
qui creavit illum. Jam vero , ut animadvertit fiellarminuS 
lib. cit. c. 3. qui renovari jubetur , fuit aliquando novus , 
cum autem haec renovatio ex Apostoli verbis consistere 
debeat in eo ut hominem induamus Christo similem , crea- 
tum secundum Deum in justitia et sanctitate veritatis , se- 
quitur nos fuisse aliquando, seu in primo parente, homines 
novos , conditos secundum Deum in justitia et sanctitate 
veritatis , adeoque primos parentes in tali statu fuisse a Deo 
constitutos. 

211. Ex traditione vero eadem veritas constat, ut pa- 
tet ex conc. Arausicano II. quod cap. 19. docet : Unde cum 
sine Dei gratia salutem non possit (humana natura) custo- 
dire , quam accepit , quomodo sine Dei gratia poterit repa- 
rare quod perdidit? Reparatur autem per Christum gratia 
sanctificans amissa per Adam , ergo Adam illam consecutus 
fuerat ante peccatum. Ex patribus quorum unanimis in 
hac doctrina consensus est , satis heic nobis sit verba 
s. Augustini describere ex lib. 4 . De Genesi ad litt. c. 26. 
ubi ait : Vide ergo quod sequitur : induite novum homi- 
nem , qui secundum Deum creatus est in justitia -et sanctitate 
veritatis : Ecce quod perdidit Adam per peccatum. Reliqua 
exhibet Bellarminus loc. cit. 

DIFFICULTATES 

212. I. Obj. 1° Nihil vetat quominus allata Scriptura- 
rum testimonia intelbgantur de justitia et sanctitate morali, 
quam Adam habuit ex integritate seu physico-morali con- 

stitutionc in creatione, quae non modo fuit independens 
a gratia sanctificante , sed censeri potius haec debet effe- 
ctus integritatis , non autem illius causa efficiens. T Sa- 
ne per subjectionem sensus ad rationem homo Deo erat 
gratus et acceptus , vidit enim Deus cuncta quae fecerat et 
erant valde bona. 3° In hac porro Dei benevolentia erga 
homines gratia sanctificaas consistit , oh quam hi efficiuntur 
amici Dci y et vi cujus Deus ipsis tribuit auxilia supernaturalia 
necessaria ad bonum morale patrandum. 4° Neque ab hac 
doctrina abludit s. Bonaventura qui in lib. 2. Seni. Diet.29. 
ar. 1 . q. 1 . agnovit hanc Dei erga primos homines benevo- 
lentiam provenientem ex eorum integritate , perinde ac Sco- 
tus aliique antiqui scholastici. Ergo. 

213. Resp. Ad l m , IVcg. Quominus enim allata Scriptu- 
rarum oracula de justitia ct sanctitate morali intelligamus, uti 
contendit Hermesius in dogmatica speciali par.3. p. 15. seqq., 
vetat sensus traditionalis circa illos textus. Concil. insuper 
vetat Arausicanum II. quod adducta loca exponit de sa- 
lute supernaturali , de justitia et sanctitate quam perdi- 
dit Adam , ad quam reparandam opus est gratia Salvato- 
ris. Quamvis vero daretur cum nonnullis antiquis scho- 
lasticis primos parentes prius a Deo accepisse integritatis 
donum gratuitum , in quo nihil est quod doctrinae catho- 
licae adversetur , ast erroneum est et contra eandem ca- 
tholicam doctrinam asserere moralem illam integritatem , 
seu uti loquitur adversarius , constitutionem physico-mora - 
leni , seu nat urafi-mor aleni , esse causam efficientem gratiae 
sanctificantis , adeoque hanc gratiam esse effectum illius phy- 
sico-moralis constitutionis. Hoc siquidem pelagianum est ; 
ct cum in systemate auctoris , quem impugnamus, illa in- 
tegritas seu constitutio inseparabilis sit a creatione hominis, 
utpote humanam naturam ita perficiens , ut haec sine illa 
condi non posset , sequeretur gratiam sanctificantem una 
cum gratiis supernaturalihus ad bonum morale operandum 
necessariis, sequelam esse creationis ; quod damnatum est in 
proposit. Baji 2G. Integritas primae creationis non fuit in - 

debita humanae naturae exaltatio , sed naturalis ejus conditio; 
et prop. 79. Falsa est doctorum sententia , primum hominem 
potuisse a Deo creari et institui sine justitia originali. 

214. Ad 2 m , D. Erat in data hypothesi primus homo 
per illam subjectionem gratas Deo aeque ac sine illa, si 
Deo sic creare eum placuisset , benevolentia generali qua 
prosequitur omnes creaturas suas , C. benevolentia speciali 
et in supernaturali ordine de quo disserimus N. Hac su- 
blata aequivocatione , ruit difficultas. 

215. Ad 3 m , ISeg. Haec enim doctrina quae constituit 
essentiam gratiae sanctificantis in Dei favore extrinseco et 
benevolentia, novatoribus sec.XVI. in acceptis referenda est, 
utpote abhorrens a catholico sensu. Concilium Tridentinum 
sess. G. cap. 6. docet eam consistere in charitate Dei , quae 
diffunditur in cordibus eorum , qui justificantur , atque ipsis 
inhaeret ; in sanctificatione et renovatione interioris hominis 
per voluntariam susceptionem gratiae, unde homo ex inju- 
sto fit justus , et ex inimico amicus. Quod si vi aut in- 
tuitu illius externae benevolentiae et favoris , qui provenit 
in adversarii sententia , ex naturali physico-morali constitu- 
tione hominis a Deo conditi, repeti deberent auxilia superna-/ 
turalia ad bene moraliter operandum , haec dona sequela 
essent creationis , quod damnatum est in Quesnelli prop. 35. 
Gratia Adami est sequela creationis , et erat debita naturae 
sanae et integrae. Idem docuerat Bajus prop. 21. 

216. Ad 4 m , Neg. Quin imo in allegato loco contrarium 
expresse docet Seraphicus auctor ; en ejus verba : Dupliciter 
contigit dicere aliquid acceptari a Deo. Uno modo quadam 
acceptatione GENERALI , ut idem sit acceptare aliquid quod 
reputare bonum , et in bono conse rvarc : et hac acceptatione non 
tantum acceptatur creatura rationalis , sed etiam omne opus Dei. 
Est etiam alia acceptatio specialis , qua dicitur Deus ac- 
ceptare illud quod dignum reputatur aeterna beatitudine : et 
tali acceptatione non acceptat Deus nisi creaturam rationa- 
lem . . . Primum genus acceptationis non requirit superaddi 
donum gratiae ultra ea quae sunt de conditione naturae. Se— 

eundum vero genus acceptationis , non potest npn esse graiui n 
tum , tum propter gratuitam Dei condesccntionem , tum propter 
creaturae exaltationem ultra terminos, sive status na- 
turae ... Et sic patet quod homo in statu innocentiae gratia 
gratum faciente indiguit ad hoc ut Deo placeret. Quae cum 
ita se habeant, jure merito Gregorius XVI. in decreto damna- 
tionis librorum Herraesii , et hanc ejus doctrinam notavit 
uti erroneam circa protoparentum statum. Yidesis Reflexiones 
circa methodum a Georgio Hermesio introductam in Theo- 
logiam catholicam , quam italica lingua vulgari Romae 1843. 

217. II. Obj. 1° Apostolus 1. Cor. 15, 45. scribit: 
Factus est primus homo Adam in animam viventem , novissimus 
Adam in spiritum vivificantem. Adam igitur spiritu vivifican- 
te, seu sanctificante gratia instructus non fuit. 2° Hinc 
s. Augustinus passim docet non statim Adam accepisse spi- 
ritum gratiae , sed solum spiritum animae rationalis. Ergo. 

218. Resp. Ad 1™, D. Et loquitur Apostolus in objecto 
loco de diversa corporis conditione ante et post resurre- 
ctionem , C. loquitur de gratia sanctificante N. Hoc aperte 
liquet tum ex «Apostoli scopo, tum ex orationis serie ; agit 
enim de Christi resurrectione tanquam causa efficiente et 
exemplari resurrectionis nostrae futurae , ac de diversa con- 
ditione corporis mortalis sive terreni , et corporis gloriosi. 

219. Ad 2°‘, D. Adeo ut senserit s. Augustinus Adam 
non ipso creationis instante gratiam elevationis accepisse , Tr. 
non fuisse postea , saltem cura in paradisum translatus 
est gratia sanctificante ornatum N. Ad summum enim se- 
queretur s. Augustinum tum lib. 22. De Civ. Dei c. 23. 
tum lib. 2. De Genesi contra Manich. c. 8. n. 10. qui objici 
solent , in ea fuisse sententia quod Adam prius in solis na- 
turalibus conditus fuerit , cui postea , cum scilicet in para- 
disum trauslatus est , adjecta cetera fuerint dona una cum 
gratia sanctificante. Sic enim scribit in posteriori lib. cit. 
Nondum spiritualem hominem debemus intelligere , qui factus 
est in animam viventem , sed adhuc animalem. Tunc enim 
spiritualis effectus est , cum in paradiso , hoc est in beata 

vita constitutus , praeceptum etiam perfectionis accepit , ut ver- 
bo Dei consummaretur. 

» 

PROPOSITIO II. . . 

♦ 

Una cum justitia et sanctitate conjuncta erant in primis pa- 
rentibus eximia tum animae tum corporis dona : Scien- 
tia in primis et perfecta voluntatis ordinatio quoad ani- 
mam ; immortalitas et immunitas ab aerumnis et dolori- 
bus quoad corpus 

220. Ad catholicam doctrinam hanc pariter propositio- 
nem spectare constat ex Tridentino sess. V. can. 1 . Si quis 
non confitetur primum hominem , Adam , cum mandatum Dei 
in paradiso fuisset transgressus , statirn sanctitatem et justitiam 
in qua constitutus fuerat , amisisse , incurrisscque per offensam 
praevaricationis hujusmodi , iram et indignationem Dei , atque 
ideo mortem , quam antea illi comminatus fuerat Deus , et 
cum morte captivitatem , sub ejus potestate , qui mortis deinde 
habuit imperium , hoc est , diaboli , totumque Adam per illam 
praevaricationis offensam , secundum corpus et animam in 
deterius commutatum fuisse , anath. sit . Si igitur Adam pec- 
cando amisit amicitiam Dei , quae exurgit ex gratia sancti- 
ficante illi inhaerente , si mortem incurrit , si quoad corpus 
et animam in deterius commutatus est , patet ante praeva- 
ricationem ipsum et illa habuisse , et his destitutum esse , 
praesertim vero immunitate ab inordiuata concupiscentia , 
quae ibid. can. 5. declaratur ex peccato esse. 

221. Jam vero scientia in primis praeditos protoparen- 
tes a Deo fuisse constat ex Eccl. 17, 6. Creavit illis scientiam 
spiritus y sensu implevit cor illorum , et bona et mala ostendit 
illis; nec obscure colligitur ex nominibus quae Genes. 2, 19. 
Adam animantibus singulis tribuit. S. Augustinus De lib. 
arbit. lib. 3. c. 18. n. 52. ostendit ignorantiam cum bea- 
tissimo protoparentum statu consistere haud potuisse , quia 
ex ignorantia dehonestat error , ex difficultate cruciatus af- 
fligit. Quod et ratio ipsa suadet cum Adam futurus pater 

esset totius humani generis , adeoque doctor filiorum suo- 
rum in iis quae ad Deum et ad mores spectant. Amplitu- 
dinem porro hujus scientiae definire difficile est, nec plu- 
ribus id opus est persequi , de quo fuse agit inter ceteros 
Suarez De hominis Creat, lib. 3. capp. 9. et 10. 

222. De voluntate jam agentes , dum asserimus fuisse 
in protoparentibus perfectam ordinationem , significamus nul- 
lis eorum voluntatem pravis affectionibus vitiatam fuisse , 
nullis pravis motibus exagitatam ; adeo ut nulli luctae ob- 
noxii fuerint protoparentes inter carnem et spiritum , sed 
plena pace frucrentur per plenam Deo adhaesionem. Talem 
autem fuisse primorum hominum conditionem Scriptura 
perspicue docet dum Genes. 2, 25. scribitur: Erat autem 
uterque nudus ... et non erubescebant ; et cap. 3,7. post pec- 
catum: Aperti sunt oculi amborum , cumque cognovissent se esse 
nudos etc. Cumque ibid. v. 10. dixisset AdamDeo: Timui eo 
quod nudus essem , respondit ei Deus : Quis indicavit tibi , quod 
nudus esses ,* nisi quod ex ligno , de quo dixeram tibi ne co- 
mederes , comedisti ? His innixus s. Augustinus De peccat . 
meril. et remiss. lib. 2. c.22. n. 36. de protoparentibus scri- 
bebat : Hanc ergo ( obedientiam ) priusquam violassent, pla- 
cebant Deo , et placebat eis Deus f et quamvis corpus animale 
gestarent , nihil inobediens in illo adversum se moveri sentie- 
bant . . . Hinc et nudi erant et non confundebantur. 

223. Tertium porro donum praestantissimum quo in- 
nocentes protoparentes cumulati sunt, in immortalitate situm 
erat. Haec autem intelligi debet de eo quod ipsi potuissent 
non mori , uti scite animadvertit s. Augustinus, minime vero 
quod non potuerint mori. Hoc posterius non congruit nisi 
substantiae simplici et indestructibili , seu indissolubili , 
eujusmodi sunt spiritus. Potuisset igitur Adam non mori , 
si in officio scilicet perstitisset ; sicut enim per peccatum 
justitiae , sic per amissionem justitiae jacturam immortali- 
tatis facere poterat ; nec enim absolute , sed sub conditione 
Deus primo parenti privilegium immortalitatis largitus est. 
Sic componuntur contraria in speciem patrum effata , dum 


PART. III. CAP. IT. DE PBOTOPAR. GRATIA KT FELICIT. 30! 

alii immortalem protoparentcm dixere, alii mortalem; immor- 
talem scilicet ex privilegio , mortalem ex conditioiie et in 
potentia. 

224 . Immortalitatis itaque dono Adam ante peccatum a 
Creatore praeditum esse luculenter Scripturae testantur ; 
etenim Sapient. 1, 13. legitur: Deus mortem non fecit , nec 
laetatur in perditione vivorum; et ih. 2, 23. Quoniam Deus 
creavit hominem inexterminabilem . . . invidia autem diaboli 
mors introivit in orbem terrarum. Eadem veritas evincitur 
ex illa Dei comminatione, quae Adae facta legitur Genes.2, 17. 
si transgressus fuisset ejus praeceptum de non edendo fru- 
ctu arboris scientiae : In quocumque die comederis ex co morte 
morieris ; nec non ex verbis Apostoli Rom. 5, 12. Per pecca- 
tum morSy et ib. 8, 10. Corpus mortuum est propter peccem 
tum ; cum proinde mors non solum animae , sed et corporis 
exhibeatur in sac. Litteris uti poena peccati , sequitur , 
quod si non peccassct Adam , obnoxius morti minime 
fuisset. 

225. Neque alia fuit unquam Ecclesiae traditio ; siqui- 
dem in conc. Milevitano II. seu potius Carthaginiensi uni- 
versali adversus Pelagii doctrinam hic canon 1. constitu- 
tus est : Placuit ... ut quicumque dicit , Adam pritnum ho- 
minem mortalem factum , ita ut sive peccaret , sive non pec- 
caret, moreretur in corpore, hoc est , de corpore exiret , non 
peccati merito , sed necessitate naturae ; anathema sit. Eadem 
habentur in conciliis Diospolitano , Carthaginiensi IY. et 
Arausicano II. can. 2. Merito idcirco s. Augustinus De ci- 
vit. Dei lib. 13. c. 15. scribebat: Unde constat inter Christia- 
nos veraciter catholicam tenentes fidam , etiam ipsam nobis cor- 
poris mortem , non lege naturae , quia nullam mortem homini 
Deus fecit , sed merito inflictam esse peccati. 

226. Exinde promanat quod quarto loco constituimus, 
videlicet in innocentiae statu hominem immunem prorsus 
fuisse ab omnibus aerumnis, afflictionibus doloribusque. 
Haec enim non sunt nisi sequelae mortalitatis; sane Genes, 
cap. 2. traditur Deum posuisse hominem in paradiso 

ptatis. Hanc beatitudinis statum pulchre describit s. Augu- 
stinus De civit. Dei lib. 14. n. 26. dum paucis complexus 
est quae hactenus vindicavimus dicens : Vivebat itaque homo 
in paradiso sicut volebat , quamdiu hoc volebat , quod Deus 
jusserat ; vivebat f ruens Deo , ex quo bono erat bonus ; vive- 
bat sine ulla egestate f ita semper vivere habens in potestate. 
Cibus aderat , ne esuriret , potus , ne sitiret ; lignum vitae , 
ne illum senecta dissolveret. Nihil corruptionis in corpore vel 
ex corpore ullas molestias ullis ejus sensibus ingerebat. Nul- 
lus intrinsecus morbus , nullus ictus metuebatur extrinsecus. 
Summa in carne sanitas , in anima tota tranquillitas. 

227. Hujus autem primaevae felicitatis traditio propa- 
gata est in universas gentes , ita ut ejus vestigia occurrant 
in omnium populorum antiquiorum ac rccentiorum anna- 
libus et documentis , in philosophorum scriptis , in poe- 
tarum carminibus, quibus aurei seculi bcatitudo describitur. 

DIFFICULTATES 

228. I. Obj. P Sanctitas congenita, perinde ac sapientia 
implicat. 2° Certe hae conciliari nequeunt cum Adami 
lapsu , qui postea subsecutus est , quique supponit ignoran- 
tiam et sensuum illecebras. 3° Nativam denique humanae 
naturae conditionem excedunt , praesertim vero immorta- 
litas ac immunitas a doloribus et aerumnis. Ergo. 

229. Rcsp. Ad l m , Neg. Nulla enim est repugnantia tum 
in eo quod Deus habitualem ut vocant , gratiam , ac proinde 
sanctitatem una cum natura , aut si placet , paulo post ejus 
creationem homini communicaverit , qua carus ipsi esset 
et acceptus in ordine ad supernaturalem beatitudinem ; tum 
quod ejus menti notiones illas ingesserit quae ad scientiam 
constituendam requiruntur, prout adultum etiam quoad cor- 
pus eum condidit. Ceterum Scriptura , ut vidimus , de his 
collatis donis primo parenti nos dubitare non sinit. 

230. Ad 2 m , D. Si scientia et gratia sanctificans con- 
ciliari cum lapsu minime possint , C. si secus accidat , uti 
htu nimium experientia nos docet N. De scientia cum peccato 

nihil attinet dicere ; quod vero spectat ad amissionem gra- 
tiae luctuosa experientia id fieri passim patefacit in tot ju- 
stis , qui a justitiae statu decidunt , nec enim gratia sancti- 
ficans praebet impeccabilitatem. Adam porro neque ex igno- 
rantia peccavit neque ex sensuum illecebris, sed ex superbia 
ac seductione Hevae ; Heva autem seducta est ex falsa ser- 
pentis promissione. Sed de his postea. 

231 . Ad 3 1 ", D. Et idcirco tenet doctrina catholica dona 
illa fuisse gratuito, praeterquam exigeret humana conditio, 
a Deo superaddita protoparentibus , C. tenet a naturali ho- 
minis conditione haec illis provenisse N. 

232. ll.Obj. Ex iis quae allata sunt inferri nequit, pro- 
toparentes ordinationem seu rectitudinem ante peccatum 
praese tulisse ; etenim 1° quod non erubuerint de propria 
nuditate, ex statu infantili in quo conditi sunt, repeti id de- 
bet , ut accidit in infantibus recens natis. Quod si postea 
pudore suffusi sunt , esus vetiti fructus id effecit , quo ra- 
tionis usum adepti sunt. 2° Neque ab hac sententia nonnulli 
patres abludunt. 3° Accedit quod concupiscentia bonum 
naturae est quo destitui protoparentes non debuerunt. 
Ergo. 

233. Resp. N. Ant. Ad l m , proh. Z>. In infantili statu 
protoparentes conditi sunt quoad innocentiam ac simplici- 
tatem , C. quoad defectum usus rationis 1S\ Nam haec as- 
sertio adversatur facto , • quo constat Adam rationis usu 
potitum esse et ex nominibus quae animantibus imposuit , 
et ex praecepto quod dedit ei Deus , et ex responsione 
quam Heva dedit serpenti de comminatione sibi facta de 
non comedendo fructu ; adversatur praeterea auctoritati , ex 
qua novimus Deum iisdem bonum et malum ostendisse. Stul- 
tum porro est asserere ex fructus vetiti comestione protopa- 
rentes rationis usum accersivisse. 

234 . Ad 2 m , D. Id est nonnulli patres admiserunt in 
protoparentibus illam innocentiam ac integritatem quae in 
infautili reperitur aetate una cum expedito rationis usu , C . 
ad hujus exclusionem N, Alioquin sibi non constitissent in 

admittendo peccato , quod sine rationis usu supponi 
nequit. 

. 235. Ad 3 m , D. Concupiscentia quatenus denotat facul- 

tatem bonum appetendi , C. quatenus denotat inordinatio- 
nem , et contra rationem insurgit , seu vitiositatem ac mor- 
bum, prout hic ab adversariis accipitur, N. Ast de concupi- 
scentia paulo post. 

- 236. III. Obj. 1° Quae de protoparcntuin immortalitate 

traduntur in Scripturis , de magna longaevitate iutelligi de- 
bent , prout reipsa Josephus Flavius Antiquit. lib. I. 
c.l. exposuit. 2° Comminationes autem Adae factae, si prae- 
ceptum praevaricatus esset , vel de morte animae , vel de 
mortis festinatione et poena accipiendae sunt, quam qui- 
dem poenam, si uon peccasset, forsitan homo expertus non 
esset, cui mors ad iustar dulcis somni obvenisset. 3° Hoc 
innuit ipsa cibi ac potus indigentia cui protoparentes inser- 
vire debebant. 4° Imo arbor illa quae viribus instauran- 
dis, ac reparandis ad medicinae modum ordinata erat, aper- 
tissime id ipsum ostendit. Ergo. 

237. Resp. Ad l m , Neg. Scripturae enim loquuntur de 
morte ipsa quam Deus non fecit , sed peccatum intulit , 
quae praeterea primum hominem inexterminabilem appellant. 
Josepho , qui ut morem Romauis gereret , plura fabulatus 
est, Scripturarum auctoritatem opponimus. 

238. Ad 2 m , Neg. De morte euim corporis commina- 
tiones illas intclligendas esse verba iusequentia declarant : 
pulvis cs et in pulverem reverteris ; Apostolus pariter expresse 
docet loc. cit. per peccatum corporis mortem homines in- 
currisse. Mors animae nequit habere rationem poenae, cum 
in ipsa culpa cousistat. Sed neque de mortis tautum fe- 
stinatione , sed de morte simpliciter comminationes Dei 
intelligeudas esse patet ex ipsa orationis serie , quae de 
morte absolute est ; et ex patrum interpretatione , qui ver- 
ba : In quacumque die comederis , morte morieris exponunt 
ita ut sensus sit : morti obnoxius eris , seu ut vertit Sym- 
machus : mortalis eris. 

239. Ad 3 m , D. Illi indigentiae subjiciebantur proto- 
parentes ita ut illam semper explentes, semper viverent , C. 
ut aliquando esseut morituri N. 

240. Ad 4 m , IScg. Arbor enim vitae illum producebat 
effectum non ad instar naturalis medicinae , sed ex pecu- 
liari virtute illi a Deo insitae , ita ut mortem in perpetuum * 
arceret ab iis qui illius fructibus vescerentur. 

241. IV. Obj. 1 8 Mytili qui in populorum traditioni- 
bus inveniuntur non sunt historici , sed addicti ad prae- 
sens fastidium temperandum, fictione melioris conditio- 
nis aut temporis anteacti , aut temporis futuri. Sane quo 
incultior est aetas, eo foecundior ejusmodi fabulis ac fictio- 
nibus est. 2° Theoria progressus postulat ut humani generis 
primordia fuerint incultissima , mediisque pene omnibus 
destituta, quibus vitae commoda comparari possint. 3° Aetas 
proinde aurea adeo celebrata ea praecise est in qua uni- 
versalis vigebat anthropophagia , belluino more homines 
vivebant, nudi incedebant, et glande nutriebantur. Ergo. 

242. Resp. Ad l m , Neg. Aliud enim est mythis tradi- 
tiones quandoque exornare , aliud vero cos omnino fin- 
gere. Prius fieri potest, imo et consuevit prout laetiori ima- 
ginatione populi praediti sunt, nec hoc abnuimus. Posterius 
autem in re nostra fieri omnino non potuit. Nam traditiones 
de quibus agimus non sunt vagae , incertae , locales , sed 
determinatae characteribus et notis illis sunt quae ostendunt 
primaevam historicam originem ; constantes praeterea inve- 
niuntur et universales. Si simul conferantur quae Sinenses, 
Graeci , Latini , Aegyptii de primaeva tradidere hominis 
conditione nna cum iis , quae de hominis ejusdem lapsu 
et de effectibus inde consecutis prodiderunt , vix ipsa hi- 
storia Mosaica non habetur. Porro gentes omnes longe inter 
se et loco et tempore dissitas non solum quoad rei sub- 
stantiam, verum etiam quoad ejusdem adjuncta confingenda 
conspirasse , hoc profecto omnem fidem superat. Hinc con- 
cidunt quae de fastidio leniendo actualis conditionis per 
fictionem melioris aevi sive praeteriti sive futuri , nec non 

Vol. II. 20 


300 TRACTATOS DE DF.O CREATORE 

de pronitate fabulas contingendi quam praescfert incultior 
aetas , conjiciunt adversarii. 

243. Ad 2 m , D. Post hominis lapsum , C. ante illum N. 
Non modo enim historici profani Hesiodus , Herodotus , 
Diodorus Siculus humilem hominum societatisque conditio- 
nem nobis exponunt , sed ipse Moyses , qui nobis patefacit 
praecipuarum artium inventionem , primani civitatum ori- 
ginem , populorum nomadum tribus , progressum societa- 
tis. Attamen tum historici profani tum Moyses pariter con- 
veniunt in describendo illo innocentiae ac felicitatis origi- 
nario statu , prout pariter traditiones omnes in id ipsum 
apprime collineant. Dummodo igitur tempora secernantur , 
haec quae prima fronte sibi invicem adversari videntur, opti- 
me conciliantur. 

244. Ad 3 m , Neg. Anthropophagia siquidem et belluina 
feritas numquam extitit primaeva humani generis conditio , 
uti ex historia omnium antiquissima , Mosaica videlicet , 
novimus. Spectari idcirco illa debet uti degeneratio , cujus- 
modi pariter populorum sylvestrium conditio habenda est. 
Ad eum vero modum quo dantur progressus in societate , 
dantur itidem regressus et defectiones , nonnullis praeser- 
tim impellentibus rerum adjunctis ; levis antiquiorum quo- 
rumdam populorum conditionis cum praesenti in qua ver- 
santur conditione collatio, ejusmodi mutationem facile per- 
suadebit. Veteres siquidem Aegyptii , Chaldaei , Graeci 
cultissimi fuerunt , nunc vero sub Arabum dominatione in 
magna ignorantia tabescunt , prout Romanis contigit post 
barbarorum invasionem toto fere medio aevo. 

PROPOSITIO III. 

Status justitiae originalis seu gratiae sanctificantis 
et felicitatis in quo primi parentes constituti 
( a Deo sunt , non erat cis debitus 

245. Continet haec propositio catholicam doctrinam, 
uti constat ex damnatione contradictoriae doctrinae in pro- 

positionibus Baji et Qucsnelli , quas paulo post adducemus. 
Ne in obscuris versemur in re tanti momenti, ex qua ger- 
mana catholica doctrina , aut doctrina novatorum sec.XVI. 
ac janseuistarum veluti ex primo annulo totius catenae de- 
pendet circa peccatum originale ej usque effectus, nec non 
circa gratiam ejusque naturam et consecutiones , non- 
nulla praemittere praestat ad status quaestiouis declara- 
tionem. 

246. Ac 1° Debitum naturae dici aliquid potest , vel 
quatenus origine contrahitur , vel quatenus naturae con- 
sentaneum est , vel quatenus naturam in sui ordinis opera- 
tionibus perficit , vel demum quatenus partem naturae de- 
notat , aut quod ex naturae principiis seu constituentibus 
profluit , cujusmodi sunt in homine corpus et anima , aut 
facultas sentiendi et intelligendi. Sic etiam indebitum na- 
turae ac supernaturale duplici ratione dici aliquid potest, 
scilicet per se seu ratione sui , ac per accidens seu ratione mo- 
di. Aliquid indebitum naturae censetur per se , cum ex 
naturae principiis provenire nequit , cujusmodi e. g. fuit 
Eliae in caelum conscensus , Sampsonis robur etc. Per ac- 
cidens vero aliquid uti indebitum naturae habetur seu ra- 
tione modi , quod miraculo obtinetur , quamvis alioquin ex 
naturae principiis fluere soleat , e. g. omnes curationes in- 
stantaneae , visus caeco restitutus , sapientia Adami etc. 

247. 2° Lutherus ac deinceps Bajus , Jansenius et Ques- 
nellus contenderunt tum gratiam sanctificantem , tum im- 
munitatem a concupiscentia , nec non immortalitatem cum 
consectariis exinde profluentibus sic naturales, seu debitas 
hominis naturae esse , ut sine ipsis humana natura perfe- 
cta ac integra consistere non possit ; nec proinde potuisse 
Deum, salva justitia sua ac bonitate, siue illis hominem con- 
dere. Ex hoc principio colligunt hominem in praesenti 
statu naturali bono destitutum esse , prout pecus aestima- 
retur quae clauda aut caeca nasceretur. Quod si originalis 
justitia cum adnexis donis alicui redderetur , supema- 
turalis quidem ea diceretur , ast non per se ac ratione 

sui , sed per accidens ac ratione modi , ut visus caeco re- 
stitutus. 

248. 3° Catholica doctrina est tum gratiam sanctifican- 
tem , tum immunitatem a concupiscentia ac immortalitatem 
supernaturalia esse in se seu ratione sui , ac naturae hu- 
manae indebita sic ut Deus , salvis attributis suis , sine illis 
potuerit hominem condere, nec adjecerit ejusmodi dona 
nisi gratuito atque ex pura sua liberalitate. Quapropter 
dum homo per peccatum excidit e statu originalis justitiae 
nihil amiserit ex essentialibus naturae suae, sed solum dona 
eidem naturae gratuito ex pura Dei liberalitate superaddi- 
ta, seu , quod idem est , si statum peccati excipias, homo 
nunc nascatur prout a Deo constitui poterat sine gratia , 
sine immortalitate , sine immunitate a concupiscentiae lucta. 

249. 4° Circa subjectionem concupiscentiae , seu ut vo- 
cant, donum integritatis nonnulli theologi catholici , licet fa- 
teantur cum doctrina exposita , ejusmodi subjectionem non 
esse exigentiam naturalem nec proinde debitam humanae na- 
turae , ac donum esse gratuitum , contendunt tamen ex 
aliqua decentiae ratione juxta providentiam ordinatam Deum 
non potuisse sine subjectione concupiscentiae hominem con- 
dere , non secus ac absque elevatione ad ordinem super- 
naturalem. Alii praeterea adjiciunt praesentem statum na- 
turae lapsae deteriorem in accidentalibus effectum esse , 
prout foret si Deus hominem in puris naturalibus condidis- 
set. Esto , ipsi viderint. Neque enim liic intendimus quae- 
stionem domesticam attingere, quam quisque , salva ca- 
tholica doctrina , defendere pro suo sensu potest. 

250. 5° Concertationibus igitur privatis dimissis , duo 
juxta catholicam doctrinam in nostra propositione adstrui- 
mus, primo indebitam esse gratiam, secundo indebita pa- 
riter esse dona scientiae , integritatis et immortalitatis , 
quae sub generali felicitatis nomine complexi sumus. 

25 1 . Quibus ita compositis , sic ad probationes deve- 
nimus : status ille debitus non est sive ex parte hominis 
sive ex parte Dei , ergo ex sola Dei liberalitate gratuita 

repeti potest. Debitus non est ex parte hominis , cujus 
natura non exigit nisi ut sit animal rationale et ad bonum 
sui ordinis comparatum ; jam vero gratia sanctificans eo 
ipso quod gratia sit , non est ex debito , alioquiu non es- 
set gratia , uti loquitur Apostolus Rom. 4. Idem dic de 
concupiscentiae immunitate; conflictus siquidem ac lucta 
quae inter carnem et spiritum viget ac passiiu exoritur , 
effectus est naturalis humanae constitutionis , seu duplicis 
substantiae qua homo constat , carnis scilicet et spiritus , 
ex quibus caro habet pro objecto bonum sensibile , spiritus 
pro objecto habet bonum spirituale ac intelligibilc , ac in 
diversa imo contraria proinde feruntur ; cum vero sibi in- 
time praesentia sint et in unitatem suppositi conveniant , ac 
mutuo ab altero dependeant , hinc conflictus et lucta inter 
sensum et rationem suapte natura exsurgit. Quod conse- 
quens propterea est , humanam naturam per se ejusmodi im- 
munitatem non exposcere. Nec aliud possumus judicium fer- 
re dc immortalitate , et immunitate a doloribus ac poenis. 
Etenim humana natura utpote diversis contrariisque ele- 
mentis seu principiis concreta poenis , doloribus , cor- 
ruptioni , dissolutioni denique obnoxia est , prout uno ani- 
mo physiologi docent etiam ex anatomia comparata. Si 
igitur hominis natura quae recensuimus ex se non exigit , 
jam et illud consequitur , quod nec debita sint cx parte 
Dei, qui Uberrimus est, ac in gradilius majoris vel minoris 
perfectionis quos adjicere creaturis potest, in illo consistere, 
qui ipsi placuerit juxta suae sapientiae dispositionem. Si 
quid addat exigentiae naturae , jam addit ex gratuito dono, 
atque ex pura liberaUtate. 

252. Id ipsum constat cx Baji , et QuesueUi propositio- 
nibus a Rom. Pontificibus proscriptis. S. Pius V. et Grc- 
gorius XII I. has Baji theses confixerunt, scilicet 21. Hu- 
manae naturae sublimalio et exaltatio in consortium divinae 
naturae , debita fuit integritati primae conditionis , et proinde 
naturalis dicenda est , et non supernaturalis ; 2G. Integritas 
primae creationis non fuit indebita humanae naturae cxaltaiio y 

sed naturalis ejus conditio ; 55. Deus non potuisset ab initio 
talem creare hominem qualis nunc nascitur. 78. Immortalitas 
primi hominis non erat gratiae beneficium , sed naturalis con- 
ditio ; demum 79. Falsa est doctorum sententia primum ho- 
minem potuisse a Deo creari et institui sine justitia naturali. 
Clemens vero XI. hanc eandem doctrinam Const. Unigenitus , 
damnavit in prop. 35. Quesnelli : Gratia Adami est sequela 
creationis et erat debita naturae sanae et integrae. Cumque 
his affinia docuerit Hermesius in sua Dogmatica speciali 
part. 3. pag. 18. seqq. Gregorius XVI. in Decreto dato 26. 
Septemb. 1835. inter erroneas ejusdem sententias recensuit. 
Contradictoria igitur doctrina catholica est. 

253. Jansenius pressus damnatione propositionum Baji, 
non aliter se se ex angustiis potuit expedire quam fidenter 
affirmando censura s. Pii V. et Gregorii XIII. damnatos 
fuisse novem doctissimos sanctissimosque Pontifices a qui- 
bus s. Augustini doctrina, uti Ecclesiae catholicae fidem 
continens, iterum iterumque laudata et confirmata est. Ast 
nonnisi summa s. Doctoris injuria Jansenius uti certuin as- 
sumit eum Baji doctrinae praelusisse. Etenim s. Augusti- 
nus Contra Maximin. lib. 2. c.16. n.2. ita gratuitam adstruit 
gratiam sanctificantem qua primus homo Dei filius effectus 
est: Homo ad Dei similitudinem factus est ; tamen , quia non est 
unius ejusdemque substantiae , non est verus filius , et ideo fit 
gratia filius , qui non est natura ; si gratia , non igitur debita 
fuit. In libro vero 1. Itetract. c. 9. n. 6. his verbis de 
ignorantia et difficultate disserit : Quamvis ignorantia et dif- 
ficultas , etiamsi essent hominis primordia naturalia nec sic 
culpandus Deus , sed laudandus esset; et De lib. arbitrio lib. 3. 
c. 20. n. 56. loquens de anima ; Si , inquit , talis esse coe- 
pit non solum ante peccatum , sed ante omnem vitam suam , 
qualis alia post vitam culpabilem facta est , non parvum bonum 
habet , unde conditori suo gratias agat .... Non enim me- 
diocria bona sunt , non solum quod anima est . . . sed etiam 
quod facultatem habet , ut adjuvante Creatore , se ipsam excolat , 
et pio studio possit omnes adqvirere et capere virtutes , per 

quas et a difficultate cruciante et ab ignorantia caecante libe- 
retur. De immunitate a concupiscentia haec pariter scribit 
Cont. Julian. lib. 4. cap. ult. n. 82. Gratia Dei magna ibi 
erat , ubi terrenum et animale corpus bestialem libidinem non 
habebat. Qui ergo vestitus gratia non habet in nudo corpore , 
quod puderet , spoliatus gratia sensit , quod operire deberet. 
Demum de immortalitate disserens De civ. Dei lib. 23. c.20. 
Qui status, inquit , eis mirabili Dei gratia praestabatur ; et 
alibi passim. 

254. Neque a s. Augustini vestigiis hac in parte recessit 
Angelicus Doctor fidissimus illius discipulus ; Quodlibet . 
enim 1. ar. 8. aperte scribit, possibile fuit Deo , ut hominem 
faceret in puris naturalibus ,* et in 2. Sentent . dist. 31. q. 1. 
ar. 2. ad 3. Poterat Deus , inquit , a principio quando ho - 

' minem condidit , etiam alium hominem ex limo terrae formare, 
quem in conditione naturae suae relinqueret, ut scilicet mortalis 
et passibilis esset , et pugnam concupiscentiae ad rationem 
sentiens, in quo nihil humanae naturae derogaretur , quia hoc 
ex principiis naturae consequitur ; non tamen iste defectus in 
eo rationem culpae et poenae habuisset , quia non per volunta- 
tem ( Adami) iste defectus causatus esset. Quam eandem do- 
ctrinam alibi saepe repetit et inculcat. 

255. Auctoritas igitur ac ratio in id conspirant , ut 
indebitum prorsus statum justitiae originalis in quo proto- 
parentes coustituti sunt ostendant, prout tradit catholica 
doctrina. 

DIFFICULTATES 

256. I. Obj. 1° Finis ultimus ac naturalis hominis est 
beatifica Dei visio ; haec enim sola explere potest naturale 
rationalis animae desiderium juxta tritum Augustini effa- 
tum : Fecisti nos ad te, et inquietum est cor nostrum donec re- 
quiescat in te. T Nisi proinde homo hunc finem appeteret 
esset perversus, quod si appetat, et non possit attingere, esset 
infelix. 3° Perstringens proinde s. Augustinus pelagianos do- 
centes infantes, etsi nulla labe originali infectos, sine baptismo 

decedentes excludi tamen a regno caelorum sic scribit Serm. 9 \ . 
n. G. Quare patrimonium regni caelorum abripis innocenti ? 
A quo regnum caelorum non adquiritur , projecto magno bono 
fraudatur. Quae esi ista justitia ? 4* Nihil denique magis fre- 
quens in Augustino est, quam beatitudinem olim futuram 
meriti mercedem , factam nunc esse gratiae donum. 5° Nec 
aliter sensit s. Thomas , qui cont. Gent. lib. 3. c. 50. et 
in Summa p. 1. q. 10. ar. 1. docet inesse homini naturale 
desiderium videndi Deum , ac viso effectu desiderare ho- 
minem videre primam causam. Ergo. 

257. Resp. Ad l - , Neg. Finis enim ultimus naturalis 
hominis est beatitudo in genere , in quocumque demum ista 
consistat, sive in cognitione abstracti va Dei in summo gradu, 
sive in alio quopiam. Beatitudo , quae in ipsa Dei visione 
sita sit , finis est supernaturalis hominis per gratiam ad 
superiorem ordinem elevati , alioquin gratia quae medium 
est ad hunc finem obtinendum naturalis homini esset eique 
debita , quod a doctrina catholica abhorret. Aut igitur ob- 
jectum Augustini effatum est de fine naturali hominis, et 
tunc nequit intelligi de beatifica visione sive intuitiva Dei ^ 
aut est de fine supernaturali hominis ad sublimiorem or- 
dinem evecti , et in hac hypo thesi non ferit thesim nostram. 

258. Ad 2 m , A eg. Si enim visio beatifica non est finis 
naturalis hominis non elevati , is nec esset perversus si eum 
non appeteret , neque infelix si cum non attingeret. 

259. Ad 3 m , J). In pelagianorum hypothesi, C. secus IV. 
Pelagiani qui non agnoscebant ullam hominis ad ordinem su- 
pernaturalem per gratiam elevationem , nec ullum propter- 
ea ab eodem lapsum , dum inficiabantur infantes nulla labe 
infectos sine baptismo decedentes ad regnum coelorum per- 
venire posse , turpiter sibi contradicebant , Deumque inju- 
stitiae accusabant. Injuste quippe Deus arceret a regno 
caelorum seu beatifica visione eos, qui absque culpa erant , 
et quibus tamen haec ipsa beatifica visio finis naturalis 
est , eo quod non potuerint pervenire ab baptismum. Jure 
igitur meritoque Augustinus eos perstringebat. 

260. Ad 4 m , Improprie ac relative , C. proprie et ab- 
solute N. Illa siquidem loquendi ratione s. Augustinus in- 
terdum usus est ad significandum majori gratia , imo et 
misericordia factum esse ut homo post lapsum ad beatitu- 
dinem supernaturalem admittatur, quam ante lapsum , quam- 
vis et in statu innocentiae etiam ex gratia concederetur. En 
quomodo in Enchir. cap. 106. aperte id constituat dicens: 
Quamvis sine gratia nec tunc ullum meritum esse potuisset ; 
dum igitur ibid. scribit : hanc est acceptura per gratiam , 
quam fuerat , si non peccasset , acceptura per meritum ; in- 
telligi debet de uberiori gratia et misericordia , prout ipse- 
met exponit , adjiciens : Sed post illam ruinam major est 
misericordia Dei. 

261. Ad 5 m , D. Prout ejus fert conditio, C. absolute 
ac intuitive N. Et eodem modo intelligi debet s. Doctor 
cum affirmat hominem, viso effectu, naturaliter desiderare 
primam videre causam. Talem sane esse veram s. Thomae 
mentem patet tum ex eadem quaest. ar. 4. ubi docet neque 
hominem , neque aliquam quamcumque creaturam natura- 
liter , seu spectata naturali conditione , Dei essentiam vi- 
dere posse ; tum De veritate q. 22. art. 7. ubi scribit : 
Homini inditus est appetitus ultimi finis sui in communi , ut 
scilicet appetat naturaliter se esse completum in bonitate. Sed 
in quo ista completio consistat, utrum in virtutibus , vel scien- 
tiis , vel delectationibus , vel hujusmodi aliis , non est deter- 
minatum a natura. 

262. II. Obj. 1° Deus condere non potuisset homi- 
nem absque rectitudine phgsico-morali , seu obnoxium igno- 
rantiae et concupiscentiae. 2° Physica enim constitutio ut 
recta dici possit, debet hominem immunem efficere a quovis 
errore etiam materiali , et ab omnibus illaesum illecebris , 
alioquin homo esset inordinatus a Deo effectus sive con- 
ditus , quod repugnat. 3° Haec erat unica conditio qua 
homo Deo placere posset , ac sine illa jam fuisset in pec- 
cato constitutus. 4° Hinc s. Augustinus passim docet igno- 
rantiam et concupiscentiam poenas peccati esse , et Apo- 

stolas Rom. 7, 20. absolute concupiscentiam peccatum ap- 
pellat. 5° Ecquis sane audeat naturalem hominis conditio- 
nem edicere statum illum ob quem idem gemit Apostolus 
1. c. scribens: Ego autem carnalis sum venundatus sub pec- 
cato. Quod enim operor non intclligo . Non enim quod volo 
bonum , hoc ago , sed quod odi malum , illud facio . . . Nunc 
autem jam non ego operor illud , sed quod habitat in me pec- 
catum . . . Video aliam legem in membris meis , repugnan- 
tem legi mentis meae et captivantem me in lege peccati , quae 
est in membris meis. Infelix ego homo etc. 6° Haec concupi- 
scentia non solum esset naturalis hominis proprietas , sed 
etiam bona , in adversariorum hypothesi ; cum tamen s. Au- 
gustinus plurimis in locis ostendat contra Julianum eam 
esse ex se malam , probrosamque. 7° Eundem insectatur 
eo quod eam naturalem vocare non erubuerit. 8° Exinde 
originalis peccati transfusionem evincere satagit. 9° Quam 
quidem naturae corruptionem vel ipsi ethnici philosophi 
cognoverunt , naturam hac de causa non matrem sed no- 
vercam vocantes. 10° Alioquin Deus tum ignorantiae tum 
concupiscentiae , malorumque ex illis profluentium auctor 
censendus esset. 1 1° Hinc receptum illud in scholis effatum, 
hominem per peccatum originale et spoliatum esse gratui- 
tis et vulneratum in naturalibus. Quod et Tridentina sy- 
nodus sess. 5. cap. 1. expressit, dum per peccatum totum 
hominem secundum corpus et animam in deterius commu- 
tatum fuisse declaravit ; adeoque ignorantia et concupi- 
scentia uti naturae vulnera non autem proprietates spectari 
debent , quae cum non susceperit Christus , ideo ab igno- 
rantia et concupiscentia immunis prorsus fuit. Ergo. 

263. Resp. Ad l m , D. Id est nou potuisset Deus ho- 
minem condere cum actuali inordinatione physico-morali, C. 
non potuisset condere hominem tali natura praeditum ex 
qua oriri posset inordinatio moralis N. Aequivocatio in eo 
est , quod permisceatur actualis inordinatio in homine a 
Deo condito aut condendo , quod utique repugnat , cum 
natura defectui obnoxia , in quo certe nulla est repugnan- 

tia , cum Deus ad optimum non teneatur , neque ejusmodi 
immunitatem exigat naturalis hominis constitutio. 

264. Ad 2 m , D . In sensu exposito , C. in alio sensu N. 
Alioquin Deus ita humanam naturam debuisset perfectam 
constituere ut nulli unquam obnoxia esset defectui , quod 
et a priori et a posteriori patet esse falsum. A priori qui- 
dem ob adductas rationes in probationibus ; a posteriori ex 
facto scilicet lapsus adamitici , etsi Adam pluribus fuerit 
auctus donis superadditis. 

265. Ad 3 m , Ner/. Haec enim doctrina erronea est; num- 
quam enim homo ob defectus naturae physicae potest displi- 
cere Deo ; absurdum autem est in physico hoc defectu pec- 
catum reponendum esse. Quamvis etiam physica haec con- 
stitutio influxum exerceat super voluntatem liberam , adeo- 
que super morale , quamdiu tamen haec non assentit cu- 
piditatum illecebris , immunis est a peccato , et a statu 
peccati. 

266. Ad 4*% D. S. Augustinus docet ignorantiam et 
concupiscentiam esse poenas peccati in praesenti rerum 
ordine , C. absolute et in alio ordine, de quo disserimus , N. 
Agebat enim contra pelagianos qui negabant propagatio- 
nem originalis peccati , adeoque ex conditione naturae a 
Deo conditae repetebant ignorantiam et concupiscentiam , 
cum tamen ex lide sciamus eas in praesentiarum poenas esse 
peccati. 

267. Apostolus vero ad Rom. 7. vocat concupiscen- 
tiam peccatum improprie , quatenus , ut declaravit Tridcn- 
tinum , et ex peccato est et ad peccatum inclinat. 

268. Ad 5 m , D. In actuali scilicet physicae constitutionis 
evolutione quam deplorat Apostolus, C. in potentia quae pro- 
venit ex defectu seu limitatione naturae N. Jam praevenimus 
hanc difficultatem animadvertendo haud posse concupiscen- 
tiam in potentia permisceri cum concupiscentia prout est in 
actu exercito , uti scholae loquuntur , quam profecto Deus 
non potuit homini indere , cum haec sit inordinatio positi- 
va f prout non potuit eum condere in statu morboso dolo- 

ribusque affecto , quod pariter absonum est de Deo co- 
gitare; ast nulla est repugnantia in eo quod Deus condi- 
derit talem naturam ex qua deinceps ejusmodi sive mo- 
rales sive physicae inordinationes ac proinde luctae oriri 
possent. Jam vero Apostolus in persona illius qui ante le- 
gem, sub lege , et sub gratia invenitur, gemit de actuali 

« 

statu inordinationis, non autem de natura in se obnoxia 
huic inordinationi, quae bona est, licet defectibus ob suam 
limitationem subjiciatur. Accedit quod non pari gradu in 
individuis singulis haec inordinatio evolvatur , sed alius 
magis alius minus urgetur et concutitur. £x indole , ex 
habitu, ex sensuum custodia, aliisque ejusmodi major vel 
minor in tonsitas ejus pendet. 

269. Ad 6 m , Vel N . vel D. Si concupiscentiae nomine 
significetur facultas bonum sensibile appetendi malumque 
aversandi, tum naturalis tum bona dici potest, C. si pro 
actu malum concupiscendi V. Responsio patet ex dictis. 
S. Augustinus autem loquitur de concupiscentia actuali , 
atque ut poena peccati e*t, dum disputat adversus Julia- 
num pelagianura, qui actualem ipsam concupiscentiam quae 
inordinatio est , bonam vocabat. Nec obest eundem s. Do- 
ctorem lib. 5. contr. Juliau. n. 8. vocare concupiscentiam 
et peccatum , et poenam peccati , et causam peccati ; nam ipse 
loquitur de actuali concupiscentia, quae ex peccato ori- 
ginali profluxit et cum quo est in nexu causali, neque 
vocat peccatum formate ; loquitur enim in sensu Apostoli : 
concilium porro Tridentinum declaravit quo sensu concu- 
piscentia peccatum vocetur. 

270. Ad 7 m , D. In sensu exposito, C. secus N. 

271. Ad 8", D. Conjecturaliter, ut ajunt, divina bo- 
nitate spectata, C. perse /V. Nam jam praemiserat veras 
probationes ex Scriptura et traditione. 

272. Ad 9”, D. Idest nonnulli suspicati sunt , 77*. 
omnes N\ Philosophi ethnici , uti Bellarminus jamdiu 
animadvertit, diversimode prorsus de homine senserunt 
et locuti sunt , alii eum nimium dejeceruut , alii nimium 

extulerunt, prout nostri etiam increduli faciunt, qui eum 
modo brutis exaequant , modo Deo , imo et Deum faciunt 
ut pantheistae et hegeliani. 

273. Ad 10 01 , Ney. Deus enim est causa naturae quae 
bona est, non autem defectuum qui ex illa oriuntur, quos 
solum non impedit , ac permittit justissimis de causis. 
Alioquin artifex dicendus esset auctor rubiginis, qui ex 
ense gignitur. 

274. Ad ll m , D. Vulneratus in naturalibus, perficienti- 
bus scilicet naturam in suo ordine , cujusmodi est inte- 
gritas , ac proinde relative , C. in essentialibus naturae et 
absolute N. Siquidem nihil homo per peccatum de essen- 
tialibus naturae deperdidit , prout neque Angeli in his per 
lapsum quidpiam amiserunt. Itaque tota haec vulneratio 
relativa est ad naturam donis superadditis a Deo in suo 
ordine perfectam. Nonnulli, uti praemisimus, contendunt 
deteriorem factam esse humanam naturam saltem in ac- 
cidentalibus, hi possunt in sensu suo abundare, cum Ec- 
clesia niliil de his constituerit; s. Thomas, Bellarminus , 
Suarez et communis scholasticorum sententia id negant : 
Ex his jam patet etiam mens Tridentini in objectis verbis, 
et quo sensu ignorantia et concupiscentia vulnera dici 
debeant naturae, quatenus natura a Deo constituta scien- 
tia et integritate praedita est , et per peccatum his est de- 
stituta. Christus porro naturam sine peccato suscepit , qua- 
lis in Adam ante peccatum fuit , adeoque neque ignorantiae 
neque concupiscentiae ulli obnoxius esse poterat. Quod si 
doloribus ac morti se subjecit , ex libera quadam dispensa- 
tione , seu sponte illos in se suscepit. 

275. III. Obj. 1° Saltem sine culpa homo nequit esse 
mortalis doloribusque obnoxius , ut declarat cone. Arau- 
sicanum II. can. 2. definiens: Injustitiam, Deo dare, qui 
censent Adainum moriturum fuisse , etiamsi non peccasset; et 
s. Augustinus De civ. Dei lib. 13. c. 15. affirmat, corpo- 
ris mortem non lege naturae sed merito inflictam esse pec- 
cati,' et Disp. Contr. Fortunatum manich. n. 9. et Disp. 2. 

n. 28. scribit crudelitatis fore si Deus hujus vitae aerumnis 
animas nullius peccati reas addiceret. 2° Quod vel ipsa ratio 
suadet , corpus enim animae naturam ac sortem , quae 
immortalis est, experiri debet; alioquin 3° homo neque 
beatitudinem naturalem assequeretur , quae ci saltem com- 
petit, vita autem, si non est aeterna , ut saepe arguit s. Au- 
gustinus, nec est beata. 4° Cumque anima perpetuo cor- 
poris, ad quod ordinata est, desiderio detineatur, vim 
pati deberet, aeternumque discruciaretur. 5° Illud demum 
omnium veluti animis insculptum principium est, nemi- 
nem qui innocens sit, posse doloribus, poenis, aerumnis- 
que subjici. Tum igitur immortalitas tum immunitas a 
doloribus proprietates hominis naturales sunt censendae. 

276. Resp. Ad l m , Neg. Concilium porro Arausicanum 
objectam edidit definitionem ex principiis catholicae do- 
ctrinae de immortalitatis dono Adae innocenti collato, quo 
Deus absque injustitia eum privare non potuisset, ubi ille 
nullo se peccato commaculasset. Eodem etiam sensu lo- 
quitur s. Augustinus , et ex eadem suppositione , dum af- 
firmat corporis mortem merito inflictam esse peccati. Dum 
vero contra Fortunatum asserit crudelitatis fore, si Deus 
hujus vitae aerumnis animas nullius peccati reas addiceret , 
perstringit nianichaeos qui Deum auctorem simul et ulto- 
rem peccati faciebaut ; sic etiam dum contra Julianum 
pariter scribit , Deum fore injustum , si tam gravi jugo pre- 
meret innocentes, loquitur, ut ipse subdit, juxta hujus se- 
cuti dispositionem , seu de praesenti providentiae ordine. 

277. Ad 2 m , D. Nisi naturalis corporis conditio aliud 
exposceret , C. secus Neg. 

278. Ad 3 m , D. Competeret homini beatitudo saltem 
naturalis vel in hac vel in altera vita , C. in hac vita N. 
Praesens enim vita non est nisi praeparatio ac disposi- 
tio ad beatitudinem iu altera vita obtinendam , quae me- 
ritis rependitur , ac proinde homo nunc in via est ad ter- 
minum ei praestitutum. Atque hoc sensu intelligi debet 
s. Augustinus. 

279. Ad 4", Tr. A. et Neg. cons. Quae de animae de- 
siderio post hanc vitam se iterum cum corpore conjun- 
gendi dicuntur, incerta sunt; verum et hoc dato, Deus 
illi extraordinaria ratione supplere potest, prout reipsa 
beatis nunc supplet, donec universalis corporum resurre- 
ctio fiat ; aut etiam potest dono , ut ajunt , quoad modum 
supernaturali iterum corpora propria aniraabus restituere. 

280. Ad 5 1 ", D. Principium omnium animis insculptum 
est neminem sine causa affligi ac cruciari posse, C. sine 
culpa N. Causa porro dolorum , aerumnarum , et afflictio- 
num quibus subesset homo si in puris naturalibus con- 
stitutus fuisset , petitur ex physica ipsius constitutione , 
quod etiam patet in brutis animantibus , quae illis subji- 
ciuntur , sine culpa. Hinc merito damnatae sunt binae Baji 
propositiones, scilicet 75. Omnes omnino justorum afflictio- 
nes sunt ultiones peccatorum ipsorum; unde et Job et mar- 
tyres quae passi sunt , propter peccata sua passi sunt ; et 73. 
Nemo praeter Christum est absque peccato originali: hinc B. F. 
morlua est propter peccatum ex Adam contractum , omnesque 
ejus afflictiones in hac vita , sicut et aliorum justorum , fue- 
runt ultiones peccati actualis vel originalis. Exinde patet 
quomodo homini connaturales censeri possint sive immor- 
talitas sive integritas, quatenus scilicet ejus naturae con- 
sentaneae sunt , et a Deo naturae innocenti concessae. 

CAPUT III. 

DE PROTOPARENTUM LAPSU 

281. Brevi protoparentes a statu justitiae originalis ac 
felicitatis , in quo constituti liberaliter a Deo fuerant , ex- 
ciderunt per mandati sibi traditi transgressionem , omni- 
busque obruti poenis sunt quas ipsis Deus interminaverat. 
Hunc lapsum tum neoterici biblici , tum rationalistae impu- 
gnant ac mythis accensent. Ast perperam. 

PROPOSITIO 

Primi parentes mandatum sibi a Deo datum transgressi 

sunt , ac per ejus transgressionem graviter peccarunt 

282. Utraque propositionis pars ad fidem pertinet, uti 
ex recitatis canonis Trid. verbis constat. Ac primo protopa- 
rentes mandatum sibi divinitus datum transgressos esse lu- 
culentissime patet tum ex sacris Litteris , tum ex constanti 
traditione Judaeorum , Christianorum imo et omnium ferme 
gentium. Sane Genes. 2, 17. Moses exhibet sic Deum Adae 
praecipientem : De ligno scientiae boni et mali ne comedas , in 
quacumque enim die cot)iederis ex eo , morte morieris; jam 
vero ibid. cap. 3. de Heva legitur: Tulit de j ructu illius 
et comedit: deditque viro suo , Hinc Apostolus Rom. 5, 12. 
Per unum hominem , inquit, peccatum intravit in mundum. 

283. Constantem praeterea Judaeorum et Christianorum 
de hujusmodi praevaricatione traditionem viguisse , osten- 
dunt quoad Hebraeos documenta , quae de Sammaele Ile- 
vac seductore collegit Eisenmenger in op. Judaismus de- 
tectus vol 1 . ; tum quae passim in sac. Litteris Moysi po- 
sterioribus traduntur, sic Sap. 2, 34. legitur: Invidia diaboli 
mors introivit in orbem terrarum ; et ibid. 10, 2. de Adam 
dicitur et eduxit (Sapientia) illum a delicto suo. Quod vero 
ad christianos spectat, nullum dubium oriri potest, cum 
Ecclesia id ipsum didicerit a Christo et ab apostolis. Si- 
quidem Christus Io. 8, 44. de diabolo dixit: Ille homi- 
cida erat ab initio , quatenus protoparentes ad peccandum 
induxit; et Apostolus 2. Cor. 11, 3. loquens de serpente, 
quo veluti instrumento diabolus usus est, Hevam , inquit, 
seduxit astutia sua , et alibi. 

284. Nec desunt penes omnes gentes primitivae hujus 
traditionis vestigia, ut patet ex Zoroastri doctrina de Ahri- 
mane in Zcndavesta apud mediae ac superioris Asiae po- 
pulos pervulgata; item apud Graecos ex Promethei et Her- 
culis fabulis ; apud Aegyptios ex hieroglvphicis ibidem 

repertis; adeo ut vel ipse Voltaire in Philosophia histo- 
riae scribere haud dubitaverit : Casus hominis est fundamen- 
tum theologiae omnium pene antiquorum populorum. 

285. Graviter porro per hanc praevaricationem pro- 

toparentes peccasse prout secundo loco constituimus , evin- 
cunt verba Ecclesiastici 10, 14. Initium superbiae hominis 
apostatare a Deo , quoniam ab eo qui fecit illum recessit cor 
ejus. Peccarunt proinde primi parentes superbia; pecca- 
runt praeterea inobedientia , prout eis exprobravit Deus 
Gen. 3, 17. dicens Adae: Quia audisti vocem uxoris tuae, 
et cofnedisti de ligno , ex quo praeceperam tibi ne comederes. 
Hinc Apostolus Rom. 5. antithesim instituit inter inobe- 
dientiam Adae et obedientiam Christi ; peccavit insuper 
Heva infidelitate , dum assensit serpenti dicenti sibi : Ne- 
quaquam moriemini , secus ac comminatus Deus esset. Quae 
profecto levia non sunt. Quapropter auctor Sapientiae , ut 
vidimus , peccatum Adae vocavit delictum , prout etiam 
Apostolus vocat praevaricationem et delictum. Poenae porro, 
quae ejusmodi delictum subsecutae suut ejusdem gravita- 
tem magis patefaciunt , quod et collegit s. Augustinus Op. 
Imperfecti coni . Julian. lib. 13. n. 57. tum ex praecepti fa- 
cilitate, tum ex ei aduexa poenae comminatione. Constat 
proinde quod proposuimus. -r.- r / mtou Jj.i 

DIFFICULTATES 

286. Obj. 1° Quae de protoparentum lapsu in Genesi 
referuntur mythice et allegorice exponi possunt , nibil 
proinde certi ex Mosaica historia potest constitui. 2° Si ex 
objecto de gravitate peccati disserere velimus ac judicare , 
quisque facile intelliget non potuisse protoparentes gravi 
se peccato commaculare ; agitur de esu fructus. 3° Quis , 
praeterea sibi persuadeat , Deum homini innocenti et ju- 
sto sub gravi reatu vetare voluisse rem indifferentem ac 
plane innocuam ? 4° Nonne Deus , qui hominem iis in 
adjunctis coastituit , in quibus eum brevi lapsurum prae- 
vidit, dicendus esset ejusdem peccati auctor? 5 C Iniquum 

demum videtur Adamum eadem cum Ileva poena mulcta- 
tum a Deo, cum tamen longe levius ejus peccatum fue- 
rit. Ergo. 

287. Resp. Ad l ra , D. A. A liberioris ingenii exposito- 
ribus , omnibusque sanae exegeseos legibus pessumdatis , C. 
a sobriis interpretibus catholicis N. Si protestantium ac 
rationalistarum expositiones admitterentur, vix ac ne vix 
quidem certi quidpiam in Bibliis superesset, quibus uni- 
versa Biblia non sunt nisi mythologia. Jam vero prima rectae 
ac germanae interpretationis regula sensus est traditiona- 
lis. Cum autem ostenderimus constantem viguisse hujus 
lapsus traditionem tum in Syuagoga tum in Ecclesia Chri- 
stiaua , et quidem fultam auctoritate biblica, nonnisi te- 
mere imo et erronee quispiam ab ea discedere potest in 
Mosaicae historiae enarratione. Cajctanus qui ailegorice ex- 
posuit colloquium serpentis cum Heva , etsi a vero ablu- 
serit, nunquam tamen protoparcntum lapsum in dubium 
revocavit. 

288. Ad 2™, D. Si ex solo reipsa praecepti objecto 
dijudicandum esset de peccati proto parentum gravitate 
aut levitate, Tr. si praeterea dijudicari debeat ex omni- 
bus adjunctis et ex auctoritate Scripturarum IV. Nemo est qui 
nesciat non ex solo objecto materiali ferendum judicium esse 
de culpae reatu, sed praeterea ex dispositione subjecti, ex 
actibus qui materialem transgressionem comitantur , ex com- 
minatione poenae, aliisque ejusmodi. Jamvero ad protoparen- 
tum inobedientiam accessit superbia et infidelitas , poenae 
gravis insuper comminatio , et exeeutio. Cumque Scriptura 
ipsa iterum iterumque vocet Adae peccatum praevaricationem 
ac delictum , ecquis dubitare poterit de illius gravitate mate- 
riali insistendo fructus comestioni? Certe s. Augustinus in 
Enchiridio cap. 26. et 27. ineffabiliter Grande peccatum 
illud Adami vocavit. 

289. Ad 3 m , D . Si justas Deus causas non habuisset 
suaque sapientia dignas ad illud praeceptum homini dan- 
dum , C. Si has habuit N. Plures autem patres causas as- 

signant ob quas Deus ejusmodi praeceptum protoparenti 
dederit , tum scilicet ut homo cognosceret se Deo ac Do- 
mino subjectum esse , tum ut haberet in quo obedien- 
tiam exerceret , fidelitatem , grati animi sensum erga tam 
munificum benefactorem , ac proinde mereretur ; alias 
praeterea causas se dignas habere Deus potuit cur ita se 
gereret, etiamsi nos eas ignoremus. Cum de Deo agitur 
optimum id esse dicendum est , quod ipsi placuit decernere. 

290. Ad 4", D. Si Deus hominem ab eum finem con- 
jecisset in illa adjuncta ut laberetur, Tr. si praeter ejus 
intentionem solum futurum lapsum praevidit, neque adjun- 
cta exposcebant N. Impium foret vel suspicari Deum in 
eum finem hominem posuisse in illis rerum adjunctis, ut 
ipse transgrederetur praeceptum, quod ei dedit. Posita au- 
tein lapsus prae visione , nihil impedit quominus Deus po- 
tuerit illum lapsum permittere , uti ostendimus cum age- 
remus de permissione mali moralis ; eadem enim ratio 
valet tum quoad permissionem peccati adaraitici, tum quoad 
permissionem alterius cujuscumque peccati. 

291 . Ad 5 m , D. Si levius reipsa peccatum Adae fuisset He- 
vae peccato, Tr. vel C. si levius non fuit N. Porro determina- 
re utrum gravius alter prae altera peccaverit , nostrum non 
est , sed soli cordium scrutatori Deo est reservandum. 
Doctores plures rationes pro utraque afferunt sententia, 
sed hae incertae sunt et conjecturales , nihilque certi ex 
illis constitui potest. 

CAPUT IV. 

DE PECCATI ORIGINALIS PROPAGATIONE 

292. Peccati originalis in omnes homines propagatio , 
generisque humani redemptio per Christum effecta, duo 
veluti cardines sunt, quibus tota volvitur religio Christiana. 
Nil mirum proinde si ad utrumque dogma labefactan- 
dum religionis Christianae hostes conatus omnes contu-* 
Ierint. 

293. Pelagiani omnium primi tum existentiam tum pro- 
pagationem originalia noxae adorti sunt. Eos sociniani, neo- 
terici biblici , rationalistae , reccntioresque protestantes sunt 
imitati. 

294. Ad germanum quaestionis statum cognoscendum 
juverit praemittere , 1* Non esse permiscendum dogma 
de originalis peccati existentia et propagatione cum pro- 
pagationis modo. Illud enim de fide est, iste vero non 
item. 2° Non esse pariter permiscendam controversiam de 
existentia, cum natura et essentia originalis peccati. Circa 
ejusmodi peccati essentiam seu naturam plures viguerunt 
discrepantes sententiae non solum inter catholicos et pro- 
testantes , sed etiam inter catholicos ad invicem. Antiquio- 
res enim novatores Sec. XVI. autumarunt peccatum ori- 
ginale aut in substantia aliqua consistere, aut in ipsa con- 
cupiscentia, aut in actuali jugi peccato, quod ex fomite 
oritur , aut in actuali prava aliqua cupiditate. Nonnulli 
catholici theologi existimarunt idem peccatum consistere in 
morbida quadam animae qualitate , aut in ipsa Adae ino- 
bedientia nobis imputata, Quae quidem sive novatorum 
sive theologorum placita expendit Bellarminus De amiss. 
grat . et statu peccati lib. 5. c. 1 . seqq. 

295. Nos ut fundamentum dicendorum constituamus , 
subjicimus concilii Tridentini canones Sess.Y. in quibus ca- 
tholica veritas de natura et propagatione originalis no- 
xae traditur. Can. 1° Si quis non confitetur, primum ho- 
minem Adam, cum mandatum Dei in paradiso fuisset trans- 
gressus ; statim sanctitatem et justitiam in qua constitutus fue- 
rat , amisisse ; incurrisseque per offensam praevaricationis hu- 
jusmodi iram et indignationem Dei , atque ideo mortem, quam 
antea illi comminatus fuerat Deus, et cum morte captivita- 
tem sub ejus potestate, qui mortis deinde habuit imperium > 
hoc est , diaboli, totumque Adam per illam praevaricationis 
offensam, secundum corpus et animam in deterius commutes- 
• tum fuisse ; anathema sit. 

296. Can. 2° Si quis Adae praevaricationem sibi soli et 

non ejus propagini asserit nocuisse , et acceptam a Deo san- 
ctitatem et justitiam , quam perdidit , sibi soli et non nobis etiam 
perdidisse; aut inquinatum illum per inobedientiae peccatum 
mortem et poenas corporis tantum in omne gemis humanum trans ▼ 
fudisse , non autem et peccatum , quod est mors animae ; anath.sit. 

297. Can. 3° Si quis hoc Adae peccatum quod origine unum 
est , et propagatione , non imitatione transfusum , omnibus inest 
unicuique proprium . . . per aliud remedium asserit tolli , quam 
per meritum . . . Jcsu Christi . . . ; anathema sit. 

298. Can. 4° Si quis parvulos recentes ab uteris matrum 
baptizandos negat , etiamsi fuerint a baptizatis parentibus orti , 
aut dicit in remissionem quidem peccatorum eos baptizari , sed 
nihil ex Adam trahere originalis peccati . . , anath. sit. 

299. Can. 5° Si quis per J. C. D. N. gratiam , quae in 
baptismate confertur , reatum originalis peccati remitti negat; 
aut etiam asserit , non tolli totum id, quod veram et pro- 
priam peccati rationem habet . . ; anath. sit. 

300. Ex his colligimus 1° reatum culpae, quatenus ab 
Adae actioue provenit, in omnes ejus posteros transfundi, 
fierique uniuscujusque proprium. 2° Hunc reatum in quo 
tota ratio , seu formalitas consistit peccati originalis , non 
aliud esse nisi mortem animae. Adeoque naturam scu es- 
sentiam hujus peccati prout actionem dicit, seu ut pecca- 
tum actuale est, esse ipsum peccatum personale Adae, qua- 
tenus caput erat totius humanae naturae ; prout vero rea- 
tum dicit, seu habituale iu Adae posteris est, consistere 
in privatione (non simplici carentia rei indebitae) gratiae 
sanctificantis et justitiae quae nobis inesse deberet juxta or- 
dinem a Deo constitutum; hac privatione fit , ut nos vere 
peccatores simus , filii irae , Dei inimici , et habitualiter, 
saltem negative, a Deo aversi. Hinc s. Thomas 1. 2. q. 82. 
ar. 3. aperte scribit: Sic ergo privatio originalis justitiae , 
per quam voluntas subdebatur Deo , est formale in peccato ori- 
ginali. 3° Colligimus mortem, concupiscentiam, morbos, ad 
malum pronitatem aliaque ejusmodi , non esse nisi peccati 
originalis effectus, appendices seu poenas. 

301. Hujuscc igitur originalis peccati existentiam et 
propagationem uti fidei nostrae dogma firmissimum, tum ex 
Scriptura tum ex traditione (listinctim ob rei gravitatem 
ostendere adgredimur adversus haereticos omnes sive an- 
tiquiores sive recentiores. Adversus incredulos autem osten- 
demus numquam eos evincere posse hunc fidei articulum 
rectae rationi repugnare. 

302. Protestor vero cum s. Augustino , quod De 
B. Virgine Maria cum de peccato agitur , propter honorem 
Domini , nullam proreus habere volo quaestionem. Inde enim 
scimus , quod ei plus gratiae collatum fuerit ad vincendum 
omni ex parte peccatum; quae concipere et parere meruit 
Eum, quem constat nullum habuisse peccatum. Quo pariter 
sensu declaravit Tridentina synodus sess. V. Non esse suae 
intentionis comprehendere , ubi de originali peccato agitur , 
Beatam et immaculatam Virginem Mariam Dei Genitricem. 

PROPOSITIO 

Peccatum originale, quod est mors animae, in omnes Adae 
posteros transfundi sacrae litterae docent 

303. Cum Vet. Testamenti testimonia quae huc referuntur 
lucem mutuentur a Novo foedere, ideo ex hoc incipimus ad 
assertam thesimadstruendam. Ac 1° luculentissima sunt quae 
habet Apostolus Rom. 5, 12. 5 icut per unum hominem pec- 
catum in hunc mundum intravit , ct per peccatum mors , et 
ita in omnes homines mors per transiit, in quo omnes pec- 
caverunt , et v. 18. Sicut per unius delictum in omnes ho- 
mines in condemnationem , sic et per unius justitiam in omnes 
homines in justificationem vitae ; ac v. 19. Sicut per ino- 
bedientiam unius hominis peccatores constituti sunt multi, ita 
per unius obeditionem justi constituentur multi. Ac ceteris omis- 
sis 2. Cor. 5. 14. Unus, inquit, pro omnibus mortuus est , 
ergo omnes mortui sunt , et pro omnibus mortuus est Christus. 

304. Ex Apostolo igitur 1° ideo omnes morti obnoxii 
sunt, quia omnes in Adam peccaverunt; jam vero non 

peccaverunt omnes qui morti obnoxii sunt, peccato actuali 
uti infantes , ergo omnes peccaverunt peccato originali. 
2° Eadem ratione constituuntur homines peccatores per 
Adae peccatum, seu inobedientiam, qua constituuntur ju- 
sti per Christi meritum et obedientiam ; atqui homines 
vere et intrinsece per obedientiam et meritum Christi ju- 
sti constituuntur , seu formaliter ; ergo vere et intrinsece , 
seu formaliter per peccatum et inobedientiam Adae homines 
constituuntur peccatores. 3° Eatenus Christus mortuus est 
pro omnibus, quatenus omnes mortui sunt aliquo peccato sive 
propria voluntate patrato aut patrato voluntate aliena. Porro 
non omnes mortui sunt peccato propria voluntate pa- 
trato, ergo mortui omnes sunt peccato patrato voluntate 
aliena, nempe Adae; seu, quod idem est, ex adductis Pauli 
testimoniis luculenter patet in omnes transfundi peccatum 
originale. 

305. Haec robur accipiunt ex Apostoli scopo , qui est 
ostendendi adversus Judaeos quomodo omnes homines ex 
justitia unius Christi justificentur ; id autem evincit argu- 
mento , quod vocant ad hominem , ex recepta apud illos 
doctrina de damnatione in omnes homines per Adae pecca- 
tum illata; uti fatentur ipsi ratioualistae biblici Michae- 
lis, Rosenmuller et Ammon. 

306. Hanc vero persuasionem seu doctrinam in Judaeos 
promanasse ex sensu traditionali in Sacris litteris fundato, 
Veteris Testamenti , nec pauca nec obscura evincunt testi- 
monia. Etenim Job. 14, 4. legitur : Quis potest facere 
mundum de immundo conceptum semine ? Nonne tu qui solus 
es? Seu juxta hebraicam veritatem? Quis dabit mundum ab 
immundo? Non unus , etiamsi breves dies ejus: quem sensum 
sic expressit versio Alexandrina : Nemo mundus a sorde , 
nec infans cujus est unius diei vita super terram . Item nota 
sunt verba Ps. 50, 7. Ecce enim in iniquitatibus conceptus 
sum et in peccatis concepit me mater mea; quae sic clarius 
exhibet hebraicus textus : Ecce in iniquitate genitus sum , 
et in peccato fovit me mater mea ; quae versio traditur ad 

literam a Rosenmiiller. Jam vero in his sermo est de im- 
munditia individuali passiva , seu de iniquitate et pec- 
cato inhaerente subjecto genito ac concepto , et quidem 
adversariis ipsis nostris fatentibus, juxta traditionalem et 
communem persuasionem. Porro nullum aliud peccatum , 
nulla alia immunditia aut iniquitas fingi in infante concepto 
aut recens edito potest , praeter illud quod ex protoparente 
contrahitur, ergo utroque Foedere consentiente, existit ori- 
ginale peccatum quod in omnes homines propagatur 

DIFFICULTATES 

307. I. Obj. 1° Apostolus ad Rom. 5. non loquitur 
nisi de personali Adae peccato, quod cum primum fuerit , 
ceterorum peccatorum agmen ducit, quae imitatione patran- 
tur. 2° Aut si loquitur de peccato , quod in posteros dima- 
naverit , peccati nomen metonymice usurpat ad significan- 
dam peccati poenam ac effectus , quatenus infirmitas hu- 
mana ac malorum colluvies quae humanum genus invasit, 
inde est repetenda. 3° Hoc confirmatur ex particula y « ex 
quo, cujus vis est quatenus vel quia, eo quod, ita ut sensus 
sit: omnes peccarunt seu peccare solent ex quo et ipse 
Adam peccaverit, omnesque propterea poenas luunt. Ergo 
Apostolus in loc. cit. nullo modo de peccato originali in 
sensu catholicorum loquitur. 

308. Resp. Ad l ra , Neg. Primum enim peccatum fuit 
Angelorum , aliud deinde fuit peccatum Hevae quod pri- 
mum ab hominibus patratum fuerit. Ceterum Apostolus 
loquitur de eo peccato , quo homines constituuntur pec- 
catores , adeoque et infantes , qui morti propterea obnoxii 
sunt, per antithesim ad justificationem, quam homines per 
Christum consequuntur et ideo efficiuntur justi, etiam in- 
fantes pro quibus Christus pariter mortuus est, quin ipsi 
peccatum Adae imitari potuerint. 

309. Ad 2 m , Neg. Alioquin sic absurda evaderet sen- 
tentia Apostoli per peccatum mors intravit in mundum : per 
mortem mors etc. tum regnum mortis per regnum mortis 

introductum esse. Nulla demum esset comparatio inter 
damnationem inductam per Adam et justificationem quam 
attulerunt merita Christi. 

310. Ad 3 ra , Neg. iterum tum quia ipsi Graeci patres , 
uti Chrysostomus , nec non graeci interpretes Oecumeni- 
cus et Teophylactus particulam i<p « exposuerunt in sensu 
Vulgatae in quo , quo in sensu usurpat idem Apostolus 
Hebr. 9,14; tum quia, etiam admissa litterali illa versione 
ex quo , non alius sensus erui potest ex contextu Apostoli, 
quam de peccati adamitici propagatione , cum ipse ex 
causa universali, nempe peccati in omnibus, colligat effe- 
ctum universalem in omnibus , scilicet mortem , quae etiam 
in infantibus dominatur, etiamsi personalis peccati rei mi- 
nime sint. 

311. I. Inst. 1° Apostolus in v. 12. de eodem pec- 
cato loquitur ac in vv. 13. et 14. ut patet ex causali 
enim ; atqui in his versiculis loquitur dc peccato actuali 
quod non imputabatur ex defectu legis positivae. Ergo. 2° Si 
de peccato originali loqueretur Apostolus, non dixisset in 
v. 15. quod multi unius delicto mortui sint, cum debuis- 
set omnes mortuos dicere; 3° cumque instituat antithesim 
inter damnatos per Adam ct justificatos per Christum, scri- 
bit donum in gratia unius hominis J . C. in plures abundavit , 
quod falsum esset si omnes in Adam peccassent. 4° Non 
omnes justificantur per Christum , ergo neque omnes da- 
mnantur per Adam. Ergo. 

312. Resp. Ad l m Tr. Maj. Variae siquidem de hoc sunt 
Expositorum sententiae; D. min. loquitur etiam de peccato 
actuali in illis versiculis, C. solum N. loquitur enim de 
eo peccato per quod mors regnavit in mundo etiam in eos 
qui non peccavemnt in similitudinem praevaricationis Adae , 
nempe etiam in infantes, quorum peccatum profecto actuale 
non fuit. 

313. Ad 2 m , D. Si per illud multi non significasset om- 
nes , C. si significavit omnes N. Porro contextus Apostoli hanc 
significationem exposcit ; jam enim prius dixerat omnes in 

Adam peccaverunt . Fatente Rosenmulier o» noXXoi cum ar- 
ticulo idem valet ac multitudo , totum genus humanum , est 

enim hebraismus in hac dictione , nam etiam omnes 

• 

denotat ; et confirmatur ex versicme Theodotionis Dan. 12, 3 . 
imo et Latini interdum multos pro omnes usurparunt. 

314. Ad 3 m , D. Si antithesis institueretur inter nu- 
merum et numerum, C. si instituitur inter damnum per 
Adam illatum, et donum proveniens ex Christi meritis IV. 
Institui autem antithesim inter malum quod intulit Adae 
peccatum et beneficium quod nobis attulit Christus patet 
ex scopo Apostoli , et ex orationis ejus serie. Totus enim 
hic Apostolus est, ut magnificet justificationem quam no- 
bis Christus promeruit , quae non tantum nos liberavit ab 
illo peccato, quod generatione contraximus, sed et a pluri- 
bus aliis quae propria voluntate patramus , hinc conclu- 
dit: Ubi abundavit delictum superabundavit et gratia. 

315. Ad 4 m , D. Conseq. Quatenus non omnes renascun- 
tur in Christo qui nati sunt ex Adam, C. alio sensu IV. 
Scopus Apostoli est instituere antithesim inter utrumque ca- 
put vitae naturalis et vitae supernaturalis , Adam et Chri- 
stum, ita ut quemadmodum omnes qui nascuntur ex Adam 
naturali generatione nascuntur in statu peccati ac mortis 
animae , ita omnes qui renascuntur in Christo per [appli- 
cationem ejus meritorum renascantur in statu gratiae ac 
vitae. Quo sensu antithesis perfecta est , etiamsi non omnes 
nati ex Adam renascantur in Christo. 

316. II. Inst. 1° Adam propter peccatum mortalis ef- 
fectus , necessario debuit filios gignere mortales , etiamsi 
ad filios peccatum suum non transmiserit. Ergo perperam 
ex regno mortis infertur regnum peccati. 2° Sane Apostolus 
cap. 4, v. 15. docuerat : ubi non est lex; nec praevaricatio : 
jam vero infantibus non est lex , ergo non potest in ipsis 
concipi praevaricatio: ac rursum 2. Cor. 5, 10. ejusmodi 
peccatum generatione contractum excludit scribens : Omnes 
nos manifestari oportet ante tribunal Christi , ut referat unus- 
quisque propria corporis , prout gessit sive bonum , sive malum; 

infantes igitur, qui nihil boni vel mali gesserunt, ullo modo 
damnari poterunt. 3° Alioquin infantes poenam luerent ob 
peccatum patris secus ac Deus protestatus sit per Eze- 
chielem 18, 20. Anima , quae peccaverit, ipsa morietur; fi- 
lius non portabit iniquitatem patris , et pater non portabit 
iniquitatem filii. Ergo. 

317. Resp. Ad l m , D. Si Adam mortalis tantum effe- 
ctus esset quoad corpus et non etiam esset mortuus quoad 
animam , C. Si praeterea etiam quoad animam mortuus 
sit N. Cum vero ex praenotatis formalitas, ut ajunt, pec- 
cati originalis consistat in privatione justitiae originalis , fit 
ut Adam hac semel privatus , nequiverit eam ad posteros 
suos non transmittere, adeoque omnes ejus posteri non solum 
nascuntur morti obnoxii, verum etiam justitia originali 
privati , seu peccato originali infecti : regnumque mortis 
in praesenti providentia necessario connexum est cum re- 
gno peccati quoad naturaliter ab Adam genitos. 

318. Ad 2 m , I). Ubi non est lex , nec praevaricatio est 
actualis, C. originalis per modum habitus transmissa in 
Adae posteros, ob ipsius Adae personalem seu actualem 
praevaricationem , N. Quod vero spectat ad alterum Apo- 
stoli testimonium ex 2. ad Cor. 5. negamus exinde inferri 
exclusum esse peccatum generatione contractum, de quo 
hic Apostolus non agit, loquitur enim de solis adultis, qui 
sive bonum sive malum gerere possunt. 

319. Ad 3 m , D. Propter peccata quorum filius parti- 
ceps non sit sive imitatione sive generatione, C. quorum 
filius particeps sit saltem generatione , ut in casu nostro, N. 
Uti patet ex orationis serie in objecto Ezechielis loco sermo 
est de filiis imitantibus aut non imitantibus patris peccata , 
non autem de peccato quod generatione contrahitur , qua- 
tenus filii nascuntur , uti dictum est , justitia originali pri- 
vati ob personale Adae peccatum, quod spectari debet 
uti peccatum naturae. 

PROPOSITIO II. 

Eadem veritas constat ex traditione 

320. Quum neoterici cum socinianis soleant s. Augu- 
stinum traducefe veluti auctorem doctrinae de originalis 
peccati propagatione , idcirco ostendamus oportet catholi- 
cum hunc articulum traditioni inniti quae Augustino an- 
terior sit. 

321. Ante s. Augustinum porro hanc ipsam doctrinam 
ex Graecis jam tradiderat s. Justinus, qui in Dialogo cum 
Tryphone n. 88. docet Christum non ideo baptizari et cru- 
cifigi voluisse , quod his rebus indigeret , sed pro humano 
genere , quod ab Adamo in mortem et serpentis fraudem in- 
ciderat. Nec non Tatianus , qui in Orat, cont . Graecos u. 1 1 . 
Non facti sumus , inquit, ut moreremur , sed nostra culpa 
morimur. Perdidit nos libera voluntas ; servi facti sumus qui 
liberi eramus , per peccatum venditi sumus; moriuntur au- 
tem etiam infantes nullo personali inquinati peccato, ergo 
originale peccatum est quod omnes perdidit , mortalesque 
effecit. S. Irenaeus Cont . haeres, lib. 5. c. 16. Deum , scri- 
bit, in primo Adam offendimus , non facientes ejus praece- 
ptum; in secundo autem Adam reconciliati sumus , obcdientes 
usque ad mortem facti. Ex Latinis Tertullianus De testimo- 
nio animae c. 3. haec habet: Per quem (diabolum) homo 
a primordiis circumventus , ut praeceptum Dei excideret , et 
propterea in mortem datus; exinde totum genus de suo se- 
mine infectum , suae etiam damnationis traducem fecit. 8. Cy- 
prianus in epistola totius Carthaginiensis concilii nomine 
ad Fidum scripta contendentem, infantes, nonnisi octavo a 
nativitate die baptizari debere , A gratia , inquit , prohiberi 
non debet infans , qui recens natus nihil peccavit , nisi quod 
secundum Adam carnaliler natus contagium mortis antiquae 
prima nativitate contraxit. Illi remittuntur non propria sed 
aliena peccata , id est non actualia sed originale peccatum. 
His adjici ii omnes debent qui verba Ps. 50. Ecce enim in 

iniquitatibus etc. de originali noxa exponunt, uti inter Grae- 
cos Athanasius et Gregorius Naz., inter Latinos Hilarius, 
Ambrosius , Hieronymus. Satis bic sit verba describere 
s. Gregorii Naz. ex Orat. 5. n. 5. quae haec sunt : Cum omnes 
ex eadem terra et massa coagmentati simus , eamdemque vitii 
arborem gustaverimus. 

322. Non minus luculenter apostolica haec traditio 
constat tum ex praxi baptizandi infantes in remissionem pec- 
catorum juxta Nicaeno-Constantinopolitanum symbolum , 
tum ex praxi quae ab immemorabili in Ecclesia viguit ex- 
orcismorum ac insufflationum ad abigendum immundum spi- 
ritum. Neutram praxim umquam pelagiani inliciati sunt. 
Jam vero si infantes nullo inquinati peccato nascerentur , 
nulla esset ratio eos in remissionem baptizandi , et Sa- 
tanam ab eorum anima abigendi. His inuixa principiis vi- 
ginti quatuor concilia , quae in causa pelagianorum cele- 
brata sunt, inter quae tria eminent Carthaginiense, Diospo- 
litanuin et Milevitanum , hanc orthodoxam fidem de trans- 
missione peccati originalis sanxerunt. 

323. Sed vel ipsa pelagianorum agendi ratio, viguisse 
antea in Ecclesia universa hanc fidei doctrinam , patefacit. 
Nonnisi siquidem cunctanter , et verborum ambagibus tecti 
suas novitates disseminare coeperunt , vcrentcs , uti testa- 
tur s. Hieronymus Dial. 3. , ne si palam proposuissent do- 
ctrinam suam , a plebe lapidarentur. Attamen vix ea inno- 
tuit, eam statim Ecclesia exhorruit atque damnavit. Merito 
proinde s. Augustinus in lib. De nupt. ct concupiscent, lib. 2. 
c. 12. expostulationi , quod ipse peccatum originale inve- 
xerit , respondebat : Non ego finxi originale peccatum , quod 
catholica fides credidit antiquitus. 

DIFFICULTATES 

• • • 

324. I. Obj. Paucis ante Augustinum annis , nondum 
in Ecclesia innotuerat doctrina de originalis peccati propa- 
gatione ; etenim s. Jo. Chrysostomus Hom. 10. in ep. ad 
Rom. exponens Apostoli verba : In quo omnes peccaverunt ; 

1° doeet mortem non culpam ex Adam provenisse scribens: 
Illo lapso ii etiam , qui de ligno non comederant , effecti sunt 
ex illo omnes mortales. Si solum mortales , non igitur pec- 
catores ; 2° imo expresse negat nos Adamo peccante factos 
esse peccatores, adjiciens : Quod enim illo peccante et mortali 
facto , qui ex illo orti sunt , tales efficiantur , id a verisi- 
mili non abhorret; quod autem ex inobedientia unius alter 
peccator fiat , id quam consequentiam habuerit ? 3° Exponens 
illa Apostoli verba : Per inobedientiam unius hominis pecca- 
tores constituti sunt multi , sciscitatur : Quid hic significat 
illud peccatores ? Afihi quidem videtur supplicio obnoxios et 
ad mortem damnatos. 4° Clarius demum mentem suam ex- 
ponens concludit: Non solum nihil nocumenti accepimus a 
morte hujusmodi et condemnatione , si sapuerimus , sed mor- 
tales effecti lucrum etiam fecimus. Ergo. 

325. Resp. N. A. De sincera s. Jo. Chrysostomi mente 
circa hunc articulum duplici ratione constat; l°ex apertis ejus 
testimoniis ; 2° ex theoria quam statuit circa originale pec- 
catum. Ac primo quidem ex apertis ejus testimoniis ; ceteris 
enim omissis, in hom. ad Neophytos haec habet. Venit semel 
Christus y invenit nostrum chirographum paternum , quod scripsit 
Adam; ille initium induxit debiti , nos foenus auximus posterio- 
ribus peccatis . Quibus verbis s. Doctor confert debitum con- 
tractum a nobis per actualia peccata cum debito quod con- 
traximus per peccatum Adae , ad quod utrumque debitum 
solvendum venit Christus. Jam vero nisi in nos transfun- 
deretur Adae peccatum, non potuisset dici debitum nostrum, 
aut debiti initium auctum per peccata nostra. Insuper in 
objecta ipsa Homifca iO. mentem suam aperit dicens pecca- 
tum quod ante legem dominatum erat in mundo non fuisse 
legis transgressionem , sed illud Adami peccatum inobedien- 
tiae ipsummet fuisse quod omnia perdidit. Cumque praemisis- 
set , quod uno inobediente Adatn y orbis condemnatus est , pros- 
sequitur : Cum tibi Judaeus dixerit , quo pacto , uno recte 
agente Christo , universus orbis salvus factus est ? Possis illi 
respondere : quo pacto uno non obediente Adam , universus orbis 

condemnatus est? Ex qua antithesi patet s. Doctorem con- 
tulisse justificationem per Christum illatam cum damnatione 
illata per Adam ; porro Christus nos justificavit a peccato , 
ergo damnatio illa totius orbis erat damnatio quam induxit 
peccatum. Dixi praeterea constare de s. Patris mente ex 
theoria quam ipse de peccato originali statuit ; Chrysostomi 
enim sententia , ex Adae peccato factum est , ut ipse Adam 
tum originali justitia, tum dono immortalitatis ac integritatis 
naturae illi adnexo destitueretur ; exinde vero omnes ejus 
posteri eadem justitia originali destituti nascerentur , ac 
proinde mortalitati , aerumnis , corruptionique obnoxii , 
seu damnationi. Fieri idcirco non potuit ut homines morta- 
les ac damnati ex Adam nascerentur quin originali pa- 
riter justitia orirentur destituti ac privati. Sed in hac pri- 
vatione formale peccati origiualis consistit , ergo ex ejus 
mente , quoties docet homines mortales per Adae pecca- 
tum ac damnatos nasci, docet simul originali noxa nasci 
obstrictos. Quum vero haec culpa personalis fuerit Adae , 
qui actu eam propria voluntate patravit , sub hoc respectu 
inficiatur nos peccatores actuali peccato effectos esse, cum 
nondum extiterimus. His praemissis , satis est ea applicare, 
ut solutio habeatur eorum quae prima fronte doctrinae de 
originalis peccati propagatione adversari in ejus scriptis 
videntur. 

326. Ad l m , prob. D. Mortales omnes effecti sunt ob ori- 
ginalis justitiae privationem , adeoque ob contractum pec- 
catum , C. absque hac privatione N. 

327. Ad 2 ra , D. Quod ex inobcdientia unius alter pec- 
cator fiat , peccato actuali quod in Adam praecessit , nullam 
habet consequentiam, C. non constituatur peccator habitualis 
propter illius iuobedientiain N. 

328. Ad 3 m , D. Morti obnoxios ob privationem origi- 
nalis justitiae , ex qua mors profluit , C. ad illius exclu- 
sionem iV. 

329. Ad 4 m , D: Quatenus per Christi gratiam possu- 
mus malum in bonum vertere , C. quatenus peccatum haud 

contraxerimus N. Peccato enim originali per baptismum de- 
leto , Dei gratiae cooperando possumus peccati poenalitates 
in meritum per patientiam convertere. Namque juxta Apo- 
stoli sententiam : Non sicut delictum , ita et donum , bona 
quae Christus morte sua contulit multo praestantiora suut 
malis , quae ex peccato toti hominum generi provenerint. 

330. I. Inst. 1° Enumerans idem sanctus Hom. ad Neo- 
phytos decem baptismi effectus penitus emundationem ab 
originali noxa praetermisit, quae tamen in catholica doctri- 
na primo loco recenseri debuisset. 2° Infantes praeterea 
omnis peccati expertes esse affirmat dicens : Hac de causa 
etiam infantes baptizamus , cum non sint coinquinati peccato , 
ut eis addatur sanctitas , justitia , adoptio , haereditas , frater- 
nitas Christi , et ejus membra sint . Ergo. 

331. Resp. Ad l m , D. Praetermisit emundationem a 
peccato quia sic ferebat propositus sibi scopus , C. ad ejus 
exclusionem N. Scopus s. Joannis Chrysostomi in hac Homi- 
lia praecipue fuit ostendere effectus baptismi non ad solam 
peccatorum remissionem coarctari , ut vulgo censebatur , 
hac propterea supposita , pergit s. Doctor alios recensere 
effectus. Ceterum paulo ante vidimus eundem in hac ipsa 
homilia constituisse peccati originalis existentiam et pro- 
pagationem , quamvis parcius ob haereses tunc grassantes 
maniclieorum , et massalianorum , qui doctrina de peccati 
originalis propagatione abutehantur ad naturam humanam 
Yel ex principio malo procreatam , vel essentia sua malam 
constituendam. 

4 ' 4 • 

332. Ad 2”, D. Si verba s. Joannis Chrysostomi legi de- 
berent prout a Juliano efferebantur, Tr . vel C. si aliter omni- 
nose habeant N. Porro s. Augustinus, qui prae manibus de- 
perditam hanc Homiliam habuit, lib. 1. coni. Julian. n. 22. 
observat textum s. Joannis hunc esse: Praeterea etiam in- 
fantes baptizamus , quamvis peccata non habentes ; quo re- 
lato , subdit s. Augustinus : intellige propria (scilicet actua- 
lia ) , et nulla contentio est. Sane in hoc ipso sensu s. Cy- 
prianus ep. 69. , ad Fidum scripsit infantibus remitti non 

propria, sed aliena peccata. Dum vero ait s. Joannes Chryso- 
stomus infantes baptizari ut eis addatur sanctitas etc. juxta 
dicta, intelligi debet praeter peccati originalis remissionem, 
non autem quasi sanctitati sanctitas adderetur , quod ejus 
menti aperte refragatur. 

333. II. Inst. Idem s. Joaunes Clirysost. Hom. 39, n.3. 
in verba Apost. 1. Cor. 15, 22. Sicut in Adam omnes mo- 
riuntur etc. haec scribit : Quid igitur , dic mihi , num omnes 
in Adam peccati morte mortui sunt? Qui ergo Noe vir justus ... 
Qui Abraham , qui Job , qui multi denique alii ? Quid ve- 
ro , dic ergo , omnes vivificabuntur in Christo ? Et ubi sunt , 
qui abducuntur in gehennam ? Ergo de corpore si dictum acci- 
piamus , oratio constabit ; si de peccato et justitia minime. Ac 
rursum Hom. 17. in eandem epist. scribit : Quid ergo , in- 
quies , Jaciam ego? Propter illum ne (Adam) peream? Non 
sane propter illum. Neque enim tu sine peccato mansisti; sed 
si non idipsum peccatum , aliud utique admisisti. Demum 
Hom. 4. in epist. ad Ephcs. Corruptibile , inquit, est corpus 
nostrum , sed anima incorruptibilis. Ne itaque ipsam corrum- 
pamus. Hoc fecit prius peccatum. Quod est autem post lava- 
crum, potest etiam animam corrumpere. Ex Chrysostomo igi- 
tur 1° non omnes extiterunt peccatores in Adam, sed plures 
justi semper fuerunt ; 2° nemo propter Adae peccatum pe- 
rit , sed ob peccata personalia quisque perit ; 3° solum 
corpus propter peccatum Adae corruptibile factum est, non 
anima quae corrumpi nequit nisi per actualia peccata. 

334. Resp. Ad l ra , D. Non omnes extiterunt peccato- 
res ex Adam peccato actuali proprio , C. peccato origina- 
li N. Loquitur enim s. Doctor in primo textu de justitia 
et peccato actuali , ut liquet ex adductis exemplis. Hic 
praeterea agit adversus mauichaeos , qui negantes futuram 
corporum resurrectionem , quae de resurrectione leguntur 
in sacris Litteris exponebant de resurrectione metaphorica et 
spirituali , scilicet a peccato. Ad hoc porro effugium ipsis 
eripiendum s. Joannes Chrysostomus ostendit tolli hac ra- 
tione resurrectionem omnem , cum plures justi sine peccato 

gravi vixerint a quo resurgere non potuere ; nemo vero sit 
sine aliqua levi culpa , adeoque neminem plene resurgere 
a peccatis venialibus. Quid hoc autem commune habet cum 
originali peccato , de quo s. Pater non disserit? 

335. Ad 2 m , D. Nemo perit ob peccatum Adae , seu 
originale deletum baptismate , C. non deletum N. Alloqui- 
tur autem Chrysostomus baptizatos , qui si pereunt , certe 
ob actualia peccata pereunt. 

336. Ad 3 m , D. Incorruptibilis anima per baptismum 
ita effecta est , ut non amplius corrumpatur nisi velit per 
actualia post baptismum peccata, C. incorruptibilis, quatenus 
per Adae peccatum corrupta non sit perinde ac corpus N. 
In hoc inter corpus et animam discrimen constituit Chryso- 
stomus quod corpus semel corruptibile per Adae peccatum 
effectum, incorruptibilitatem in hac vita recuperare amplius 
non possit , contra vero anima per baptismum ad pristinam 
est incorruptionem revocata , quae corrumpi non potest 
nisi peccatis actualibus. 

337. Et haec de mente s. Joannis Chrysostomi , quem 
nonnulli temere pravi dogmatis accusant , cum tamen de 
orthodoxa ejus doctrina post allata documenta dubitari non 
possit. Illis aliud adjicimus ex Hom. 40. in 1. Cor. n. 2. 
ubi scribit : Solus Deus hoc facit , quod quidem operatur 
in lavacro regenerationis . Ipsam animam (Deus) tangit , et 
illinc peccatum, evellit radicitus. Loquitur autem de infanti- 
bus. In cp. vero 4. ad Olympiadem deflet Pelagii lapsum. 

338. II. Obj. 1° Clemens Alex. Strom. lib. 3. n. 16. 
scribit : Dicant ergo nobis , ubi fornicatus est infans natus , 
vel quomodo sub Adae cecidit praevaricationem , qui nihil est 
operatus ? 2° Origenes passim docet : Non omnes homines , sed 
inultos unius delicto peccatores fuisse effectos. 3° Tertullianus 
Denupt. c. 18. Quid festinat , inquit, innocens aetas ad re- 
missionem peccatorum? 4° Cyrillus Hicros. Catech. 4. n. 19. 
Hoc quoque addisce , quod , priusquam anima in hunc mundum 
veniret , nihil peccaverit; sed cum absque peccato venerimus , 
nunc ex libera voluntate peccamus. 5° Demum Thcodoretus 

Commcnt. in epist. ad Rom. cap. 5. v. 12. scribit : IVon enim 
propter primi parentis peccatum , sed propter suum unusquis- 
que mortis decretum suscipit. Unanimis igitur sententia patrum 
antiquiorum est nullum ex Adam propagatum in nobis esse 
peccatum. 

339. Resp. Ad l u ‘, D. Ad excludendam basilidianorum 
et encratitarum haeresim , qui docebant malas esse nuptias, 
quosque hic Clemens impugnat , C. ad excludendam pec- 
cati originalis propagationem IV. Ejus mens patet ex con- 
textu et ex substrata materia. 

340. Ad 2 m , D. Scilicet peccati sectatores , C. peccato- 
res simpliciter N. Negat Origenes omnes qui peccant vo- 
candos esse peccatores , qui tales non sunt juxta ipsum , 
nisi qui peccandi usum contraxerunt. Ceterum Origenem 
dogma de peccato originali docuisse patet ex iis , quae 
scribit Hom. 1 4 . in Luc. Parvuli baptizantur in remissionem 
peccatorum . 

34 1 . Ad 3 m , D . Innocens , seu nulla personali noxa 
obstricta aetas , C. nulla originali N. Alioquin necessitatem 
baptismi haud inculcasset , scribens lib. De Baptismo c. 17. 
Tunc enim constantia succurrentis excipitur , cum urget cir- 
cumstantia periclitantis. Quoniam reus est perditi hominis , si 
supersederit praestare , quod libere potuit . Et alibi passim. 

342. Ad 4 ro , D. Juxta platonicum aut originianum com- 
mentum de praeexistentia animorum, qui se polluerint ante- 
quam corpora informarent, C. juxta doctrinam catholi- 
cam N. Nam ipse Catech. 13. n. 17. agnoscit universum 
genus humanum peccato obstrictum , vocatque humanitatem 
peccatricem , ac peccatum dicit maximum humani generis 
vulnus . 

343. Ad 5 m , D. Unusquisque decretum mortis suscipit 
propter peccatum quod contrahit , C. quod quisque pro- 
pria voluntate fecit et prout actuale est IV. Alioquin infan- 
tes non morerentur. Sane Theodoretus in Epitome divin. de- 
cretorum c. 1 1 . mentem suam aperit scribens : Justitiae de- 
cretum , cum unus peccaret , universum genus humanum morti 

tradidit. Divina autem misericordia , cum omnes homines es- 
sent sub maledicto , et peccati laqueis essent implicati , per unius 
justitiam dedit omnibus salutem. 

PROPOSITIO ra. 

Dogma de propagatione peccati originalis nullo 
modo rationi adversatur 

344. Praeter generale principium , quo saltem indirecte, 
■veritas propositionis adstruitur , non posse videlicet fieri , 
ut quae divinitus revelata sunt rectae adversentur rationi, 
sic directe etiam id ipsum conficimus. 

345. Ex dictis formalis ratio , seu natura ac essentia 
peccati originalis in sola consistit justitiae originalis priva- 
tione , ac praecise gratiae sanctificantis qua Deus gratuito 
elevavit primum hominem ad statum supernaturalem , et 
dilectum , amicum , imo et filium suum adoptione fecit. 
Huic gratiae adnexa erant cetera dona integritatis , immor- 
talitatis , scientiae etc.,quae quidem dona in sua conserva- 
tione pendebant a conservatione gratiae. Ejusmodi elevatio 
una cum recensitis donis ex Dei ordinatione erant veluti 
ipsius naturae dos et ornamentum ; si proinde illam Adam 
Deo obsequendo conservasset , universum genus humanum 
ab eo propagandum iisdem muneribus fuisset auctum , quae 
naturae superaddita fuerant. Ast Adam mandatum sibi datum 
transgressus est , et transgrediendo graviter peccavit , priva- 
vitque proinde se gratia illa, et quod consequens est, univer- 
sam posteritatem suam , quae gratia supernaturali privata 
peccatrix effecta est , et spoliata pariter ceteris donis quae il- 
lam comitabantur. Hoc porro est , quod dicitur peccati 
originalis propagatio , quatenus singula individua ex Adam 
progenita nascuntur privata originali justitia, quae ipsis 
ex Dei ordinatione inesse deberet , et qua solum debebant 
esse Deo accepta. Prout vero justitiae originalis nomine 
significatur gratia sanctificans , ejus privatio rationem ha- 
bet peccati , seu reatus aut maculae , quae per modum 

habitus sequitur ipsam peccati actionem , sive actum ipsum 
peccati , quo lit ut Adae posteri nascantur a Deo aversi , 
filii irae , peccatores , damnationi obnoxii ; prout vero ju- 
stitiae originalis nomine complexio significatur ceterorum 
donorum , illius privatio efficit , ut Adae posteri nascantur 
cum concupiscentiae inordinatione , mortales , ignorantiae 
et doloribus addicti, quae sunt totidem poenae et effectus pec- 
cati illius , seu prioris privationis. 

346. Totam hanc doctrinam paucis ac dilucide expres- 
sit s. An8elmus in lib. De Concepi. Virgin, et peccato orig. 
c. 23. scribens: Quod in illis (infantibus) non est justitia , 
quam debent habere , non hoc fecit illorum voluntas personalis 
sicut in Adatn , sed egestas naturalis , quam ipsa natura ac- 
cepit ab Adam . . . spoliavit persona naturam bono justitiae in 
Adam ; et natura egens facta omnes personas , quas ipsa de 
se procreat , eadem egestate peccatrices et injustas facit. Et 
c. 27. Hoc peccatum , quod originale dico , aliud intelligere 
nequeo in eisdem infantibus , nisi ipsam , quam supra posui ; 
factam per inobedientiam Adae justitiae debitae nuditatem. Nec 
minus luculenter s. Thomas in 2. Sent. dist. 30. q. 1. ar. 2. 
idipsum docuit : Dicendum , scribit , quod defectus illius ori- 
ginalis justitiae , quae homini in sua creatione collala est , ex 
voluntate hominis accidit , et sicut illud naturae donum fuit , 
et fuisset in totam naturam propagatum , homine in justitia 
persistente , ita etiam et privatio illius boni in totam naturam 
perducitur , quasi privatio el vitium naturae ; ad idem enim 
genus privatio et habitus referuntur. Et in quolibet homine ra- 
tionem culpae habet ex hoc , quod per voluntatem principii 
naturae , id est , primi hominis inductus est talis defectus. 

347. Ex his inferimus cum Cajetano Comment. in 1,2. 
q. 109. ar. 2. s. Thomae , Dom. Soto De nat. et grat . lib.l. 
C.9., Bellarmino De grat. primi hominis lib. 1. c. 5. §. 12. 
illud intercedere discrimen inter hominem quem Deus con- 
didisset in statu purae naturae , et hominem lapsum , quod 
attinet ad collationem gratiae et adnexa ipsi dona, quale est 
inter hominem nudum et spoliatum ; adeoque nullum , in . 

essentialibus saltem , detrimentum in se naturam ex Adae 
peccato passam esse. Voces propterea corruptionis , vul- 
neris etc. sunt relativae ad statum ex quo primus homo 
decidit. 

348. Quibus praemissis, sic jam perstringimus incredu- 
los ac rationalistas, qui adversari rectae rationi autumant 
dogma de peccati originalis propagatione. Si qua esset re- 
pugnantia , haec haberetur aut ratione sui , aut ratione mo- 
di ; neutrum porro dici potest. Non ratione sui , nulla si- 
quidem repugnantia est quod natura ex culpa privetur re 
indebita , cujusmodi est gratia et dona quae eam comitaban- 
tur: Deus enim ex pura sua liberalitate gratiam seu justitiam 
originalem superaddi dit naturae. Non ratione modi ; nam 
cum peccatum originale ex dictis in sua ratione formali 
consistat in privatione , nulla concipi potest repugnantia 
quod homo qui per peccatum suum personale privatus ju- 
stitia originali est , non amplius posteris communicet quod 
in se non habet. Ergo. 


DIFFICULTATES 

340. I. Obj. Peccatum originale repugnat in se , ac re- 
pugnat in modo propagationis. Etenim Tomne peccatum 
necessario debet esse voluntarium , prout ejus notio postu- 
lat , est enim libera legis transgressio ; peccatum vero ori- 
ginale nobis voluntarium non est. 2° Praeterea hoc dogma 
componi nequit sive cum divina bonitate , quod passa sit ob 
unius hominis peccatum universam hominum naturam cor- 
rumpi ac depravari ; sive cum diviua sapientia , quod per- 
miserit humanam naturam praestantissimis dotibus cumula- 
tam ob levissimam causam in aliam plane deterioremque con- 
ditionem paulo post transformari ; sive cum divina justitia , 
quod innocentes ob alienum peccatum ita puniantur, ut ipsis 
peccandi necessitas imponatur; quare optime Pelagius, apud 
Augustinum De peccat . merit. 1. 3. c. 8 , monuit , nulla ra- 
tione concedi posse, ut Deus, qui propria remittit peccata , 

. aliena imputet. 3° Repugnat ratione modi , ut enim iterum 

arguebat Julianus apud euudem Augustinum lib. De nupt . 
et concup. c. 28., Non pcccat qui nascitur 9 non peccat qui ge- 
nuit , non peccat qui condidit , per quas rimas inter tot prae- 
sidia innocentiae , peccatum fingis ingressum? 4° Profecto nisi 
admittatur aut pactum Dei cum Adain , ut ex ejus fideli- 
tate humani generis sors futura penderet ; aut voluntates 
nostras in Adae voluntate inclusas fuisse ; aut Adain caput 
morale posterorum suorum , qui nempe eos repraesentaret , 
aut per traducem una cum anima peccatum propagari , 
aliaque ejusmodi plus minus absona ac absurda , peccati 
originalis propagatio adstrui nequit. Ergo. 

350. Resp. Neg. Ant. Ad l m prob. D. Peccatum actua- 
le , seu quatenus dicit actum , C. quatenus dicit reatum , 
Subd. debet esse voluntarium ex parte illius qui reatum in- 
duxit per transgressionem legis , C. ex parte illius in quem 
reatus per modum habitus transit, ut in casu nostro, N. Pec- 
catum enim prout originale est , seu in Adae posteros trans- 
mittitur et propagatur, est sui generis neque cum aliis com- 
parari potest , quae semper actualem legis transgressionem 
requirunt. Quatenus ab Adam patratum est, fuit certe actuale 
et reatum induxit amissionis justitiae originalis , perdurat 
autem ejusmodi reatus donec justitia seu gratia restituta 
non fuerit. Quicumque igitur ex Adam gignuntur , privati 
originali justitia nascuntur, adeoque cura reatu illo jugiter 
perseverante, et ex dictis, in peccato* seu statu peccati, cum 
privati illa gratia seu justitia sint, quae ipsis inesse deberet, 
et qua sola Dei amici ac filii esse possunt. 

351. Ad 2 m , Neg. Optime enim cum tribus recensitis 
Dei attributis componitur existentia et propagatio originalis 
peccati dummodo rite intelligatur. Quid enim officit sive 
divinae bonitati , sive sapientiae aut justitiae quod spolia- 
tus homo fuerit propter peccatum dono gratuito , ac natu- 
rae humanae indebito , liberaliterque superaddito ? Adver- 
sarii profecto Deo indignum non asserunt , imo dignum 
plane Deo affirmant , quod homo conditus a Deo fuerit in 
illo ignorantiae , infirmitatis , imo et concupiscentiae statu 

in quo nunc est , multo igitur minus Dei attributis indi- 
gnum censeri debet, quod homo in hunc statum ex feliciori 
dejectus fuerit propter peccatum , quod praecesserit. Quod 
vero adjicitur de peccandi necessitate per originalem no- 
xam illata , relinquimus Luthero et iis qui lutherana placita 
sectantur , nihil enim ejusmodi docet Ecclesia catholica. 
Iisdem pariter dimittimus Pelagii monitum , quod suppo- 
nit nobis imputari peccatum Adac prout actus personalis 
extitit , quod tamen ex dictis falsum est. 

352. Ad 3 m , seu ad Juliani expostulationem reponi- 
mus illud ipsum , quod ei jamdiu reposuit Augustinus : 
Quid quaerit latentem rimam ,• cum habeat apertissimam ja- 
nuam? Per unum hominem, ait Apostolus , per unius delictum, 
ait Apostolus, per inobcdienliam unius hominis, ait Apostolus. 
Quid quaerit amplius ? Quid quaerit apertius ? Quid quaerit 
inculcatius ? Scilicet opus non est rima ad propagandam 
privationem. Tale autem est in sua notione formali ori- 
ginale peccatum. 

353. Ad 4 m , Neg. Quandoquidem necesse non est ali- 
quam ex recensitis hypothesibus , quae adversariis non ar- 
rident, admittere ut peccati primordialis propagatio ad- 
struatur. Dogma catholicum permisceri non debet cum ex- 
positionibus privatorum, quae, salva fide, admitti aut rejici 
possunt : sane commemoratum pactum a Dominico Soto fa- 
bula vocatur ; voluntates vero nostras inclusas in voluntate 
Adae fuisse, cum sana philosophia componi haud posse vi- 
detur , imo et in se repugnare ; idem dic de capite mo- 
rali ac repraesentativo ; animam demum propagari per phy- 
sicam generationem , haereticum a s. Thoma pronunciatur. 

CAPUT V. 

DE PECCATI ORIGINALIS EFFECTIBUS 

354. Prout novatores diversimode circa statum primi 
hominis , paradisiaci nuncupati , senserunt , sic etiam diver- 
sum tulerunt judicium de originalis peccati effectibus. 

355 Luthcrus enim ccterique ejus sectatores ex prin- 
cipio, quod justitia originalis partem essentialem constitue- 
rit humanae naturae , essentialiter ex ejus amissione intu- 
lerunt immutatam fuisse naturam humanam. Ac 1° docuerunt 
hominem lapsum omni pene libertate destitutum esse ac ipsa 
potentia ad se determinandum et agendum ; factumque esse 
in spiritualibus veluti truncum , lapidem , salis statuam ; 
2° concupiscentiam verum peccatum esse ; quae cum proin- 
de in omnes hominis actiones influat , eas inficere , toti— 
demquc esse peccata , philosophorum proinde virtutes to- 
tidem vitia esse docuerunt. 

356. Janseniani cum idem constituerint principium eas- 
dem deduxere consequentias. Jansenianis siquidem eadem 
haesit doctrina de justitia originali , ac de effectibus qui 
ex illius amissione provenere. Discrepantia si qua est inter 
jansenianos et lutheranos calvinianosque in sola vacabulo- 
rum diversitate consistit. Nam jansenistae dixerunt justitiam 
originalem debitam esse humanae naturae utpote partem 
ejus integralem ; illa igitur deperdita , amissa est libertas 
a necessitate ; concupiscentiam peccatum esse , hinc infi- 
delium virtutes totidem esse peccata ac vitia pariter ef- 
futierunt. 

357. Rationalistis , quibus homo paradisiacus conceptus 
idealis est , peccatum originale non est nisi limitatio na- 
turae ; prout vero praevalet in homine sive sensibilitas , 
sive ratio , necessitate adigitur aut ad vitium aut ad virtu- 
tem. Christi redemptio non est nisi quaedam rehabilitalio 
ad vitam rationalem , cujus Christus in se typum exhibuit , 
quem typum homines possunt non solum attingere seu 
exprimere in se , verum etiam superare. 

358. His rationalistis seu potius incredulis velo biblico 
tectis dimissis , quos suo loco refellemus , nec non aliis 
protestantium ac jansenistaruni erroribus , hic illorum ado- 
rimur errores , qui sive germanam libertatis naturam , sive 
ejus in homine lapso existentiam impugnant. Sit igitur: 

PROPOSITIO I. 

Ad merendum vel demerendum in statu naturae lapsae , 
non sufficit libertas a coactione , sed illa praeterea 
requiritur , quae dicitur a necessitate 

359. Propositio de fide est, contradictoria enim, quae III. 
est Jansenii propositio his verbis concepta : Ad merendum 
vel demerendum in statu naturae lapsae non requiritur liber- 
tas a necessitate , sed sufficit libertas a coactione , uti haere- 
tica proscripta est ah Innocentio X. in Eulla Cum occasione. 
Jansenio praeiverat Bajus cujus propositio 39. Quod volun- 
tarie fit , etiamsi necessario fiat , libere tamen fit jamdudum 
damnata fuerat a s. Pio V. et Gregorio XIII. 

360. Ne verborum ambagibus implicemur notiones prae- 
mittimus , quas circa naturam Ubertatis tum theologi tum 
probati philosophi tradunt. 

361. Ac I. libertas, prout hic accipitur , definiri po- 
test : facultas eligendi . Haec definitio universalissima est ac 
tum Deo , tura Angelis , tum homini competit. Libertatis 
species omnes complectitur , excluditque quamcumque ne- 
cessitatem tum intrinsecam tum extrinsecam. 

362. Multiplex distinguitur libertatis species , alia est 

libertas exercitii , alia libertas ex ecutionis. Libertatis exercitii 
nomine venit imperium ipsum voluntatis , seu ipse actus 
intimus volendi ; Ubertatis vero exeeutionis voce significatur 
actus imperatus a voluntate et externus, cujusmodi ex. gr. 
esset actus surgendi , deambulandi etc. Prior proinde liber- 
tas pro objecto habet actus internos voluntatis , posterior 
autem etiam actus externos. Quo fit ut proprie dicta libertas 
ea sit quae dicitur exercitii , in qua sola facultas eligendi 
residet , quae a latinis optio , a graecis seu electio 

vocatur. 

363. Ad electionem porro , cum agitur de actibus in- 
ternis voluntatis , requiritur ut quis possit inter duos aut 

plores terminos , spectatis reruin omnium adjunctis , unum 
vel alterum velle aut nolle, ac vicissim. 

364. Libertati executionis opponitur violentia seu coactio , 
uti cum quispiam impeditur ab aliquo moliendo , aut co- 
gitur ad aliquid faciendum , aut omittendum contra volun- 
tatem suam , seu suae voluntatis imperium. 

365. Libertati exercitii opponitur necessitas , quae sccum 
trahit impossibilitatem oppositi , uti si aliquis interius deter- 
minaretur ad aliquid volendum , vel nolendum. 

366. Fieri proinde potest , ut aliquis fruatur libertate 
exercitii non autem executionis , aut c couverso libertate 
executionis, minime vero exercitii. 

367. Electio duos saltem terminos comparationis exigit, 
alioquin facultas eligendi seu optio non haberetur. Qui enim 
determinatus ad unum est, non habet objectum in quod ele- 
ctio cadat. Liber propterea non est sive homo circa felici- 
tatem in genere , sive beatus circa Dei amorem. 

368. Termini comparationis multiplices sunt ; nam 
possunt esse duo contradictoria , ex. gr. amare vel non 
amare, quo in casu illa habetur libertatis species, quae di- 
citur contradictionis; possunt praeterea esse duo contraria, 
ut amare et odisse , et cx his exurgit alia libertatis species , 
contrariefatis nuncupata. Possunt denique esse duo diversa 
ex. gr. scribere vel legere ; et tunc prolluit tertia libertatis 
species , que specificationis , aut etiam dispar itatis dicitur. In 
Deo et in Peatis nulla datur contrarielatis libertas inter bo- 
num ac malum. In homine autem viatore una cum ceteris 
libertatis speciebus et haec reperitur. 

369. Libertatis enim radix , ut docet s. Thomas 1 , 2. 
q. 17. ar. 1 . ad 2., est voluntas sicut subjectum, sed sicut causa 
est ratio ; ex hac enim voluntas libere potest ad diversa ferri , 
quia ratio potest habere diversas acceptiones boni. Mutua ta- 
men datur actio voluntatis in rationem, ac vicissim rationis 
in voluntatem , quatenus voluntas potest rationem applicare 
ad consideranda motiva electionis inter diversos terminos , 
seu ad deliberandum, ac ratio permovere voluntatem po- 

tcst ad eligendum. Nulla in Deo deliberatio repentur , sed 
solum in creaturis finitis ac limitatis. 

370. Pronum porro ex his notionibus colligere est 
1° non esse permiscendam libertatem exercitii, quae ante- 
cedens etiam dicitur , cum libertate exccutionis quae consequens 
appellari consuevit ; 2° neque voluntatem cum libertate , cum 
fieri possit actum maxime voluntarium esse, nec tamen libe- 
rum ; 3° inferri nullam libertatem concipi posse , ubi non 
datur electioni locus , aut electionem , ubi duo saltem non 
habentur comparationis termini, in quorum unum in presen- 
tibus circumstantiis cadere non possit electio , aut optio ; 
4° naturam libertatis de qua est sermo , proprie consistere 
in antecedenti immunitate a quavis necessitate, qua indiffe- 
rentia ad electionem tollatur inter duos aut plures terminos 
sive diversos , sive oppositos , sive contrarios , si de homi- 
ne viatore agatur. Parum vero refert quo nomine necessitas 
illa vocetur physica , nempe aut moralis. Cum talis immuni- 
tas a necessitate reperitur, libertas quae inde exurgit, indif- 
ferentiae aut arbitrii libertas nuncupatur, qua homo vere 
dominus efficitur actionum suarum . 

371. Animadvertendum autem est ad veterum scripto- 
rum intelligentiam , ipsos consuevisse 1 a voluntarium passim 
ac spontaneum pro libero usurpare ; 2° vocabula voluntatis 
ac libertatis promiscue adhibere ; 3° necessitatem cum coa- 
ctione praeterea vi atque violentia saepe confundere ; 4° nec 
non libertatem naturalem cum morali , non secus ac servi- 
tutem moralem cum naturali. 

372. Quibus praemissis perspicuitatis gratia , sic jam 
accedimus ad enunciatam thesim vindicandam. Etiam in 
statu naturae lapsae ad merendum vel demerendum non 
sufficit libertas a coactione , sed requiritur praeterea liber- 
tas a necessitate , si haec necessitas etiam in hoc statu omnis 
meriti ac demeriti rationem tollit. Res porro ita se habet. 

373. Etenim 1° Scripturae rationem meriti aut demeriti 
illis tantum actionibus tribupnt, quarum homo per electio- 
nem dominus est; ut patet ex Deut. 30, 19. ubi dicitur : 

Testes invoco hodie caelum et terram , quod proposuerim vobis 
vitam et mortem, benedictionem et maledictionem. Elige ergo 
vitam etc. Item ex omnibus locis in quibus continentur prae- 
cepta , exhortationes et consilia , quae inania forent , nisi 
in hominis potestate esset ea exeeutioni mandare ad obti- 
nenda quae illis adnexa sunt praemia , aut ad evitandas ex 
illorum transgressione comminatas poenas, quae sunt retri- 
butiones meriti vel demeriti. His autem plena sunt utriusque 
foederis eloquia, Exod. 20, 3. seqq. Non habebis deos alie- 
nos . . . Non assumes nomen Dei tui frustra etc. Patet demum 
ex illis omnibus testimoniis in quibus aliquid hominibus 
promittitur ea sub conditione si voluerint, sicMatth. 19, 17. 
Si vis ad vitam ingredi , serva mandata , ac v. 23. Si vis per- 
fectus esse etc. 

374. 2° Nec alia unquam stetit patribus sententia; s. Hie- 
ronymus Cont. Jovin . lib. 3. n. 3. Liberi , inquit , arbitrii 
nos condidit Deus , nec ad virtutes nec ad vitia necessitate tra- 
himur. Alioquin ubi necessitas , nec corona est. Quae quidem 
verba maxime probat Augustinus , ita in lib. De Nat. et 
Grat. c. 65. n. 78. scribens: Quis non agnoscat? Quis non 
toto corde suscipiat? Quis aliter conditam humanam neget esse 
naturam? Qui proinde in lib. De duabus animabus cap. 12. 
n. 17. inter cetera haec habet: Quamobrem illae animae , 
quidquid faciunt , si natura , non voluntate faciunt , id est , 
si libero et ad faciendum et ad non faciendum motu animi 
carent , peccatum earum tenere non possumus. Alia plura ejus- 
modi testimonia exhibet Petavius toto lib. 3. De opificio. 

375. S. Thomas s. Augustini ceterorumque patrum ve- 
stigiis insistens Quaest. 6. De malo , cum sibi proposuisset 
quaestionem : Utrum homo habeat liberam electionem , aut 
ex necessitate eligat , respondet : Dicendum quod quidam po- 
suerunt , quod voluntas hominis ex necessitate movetur ad ali- 
quid eligendum , nec tamen ponebant quod voluntas cogere- 
tur . . . Haec autem opinio est haeretica. Tollit enim rationem 
meriti et demeriti in humanis actibus. 

376. 3° Hoc ipsum recta ratio suadet ; constituto enim 


350 TRACTATUS DE DEO CREATORE 

semel principio de voluntate antecedente ac ineluctabili ne- 
cessitate ad aliquid abrepta , nulla amplius moralitas in 
actibus humanis fingi potest; nec enim actiones nostrae 
morales tantum ex eo dicuntur quod morum normae con- 
gruant vel ab ea dissentiant , verum etiam imo praeci- 
pue ex eo quod ejus imperio ac disciplinae subjiciantur 
ab eaque dirigantur. Incipit genus morum , inquit s. Thomas 
in 2. Sent. dist. 24. q. 3. ar. 2. , ubi primum dominium vo- 
luntatis invenitur. Quod vero interna necessitate fit , a norma 
seu regulis inorum dirigi nequit. In eo praeterea juxta eun- 
dem Angelicum doctorem totius meriti radix consistit , quod 
nempe aliquid ex his , quae in nobis sunt tribuentes , ad 
aliena invicem accipienda quoddam nobis jus comparemus. 
Per actum proprium , scribit De verit . q. 29. ar. 6. , quis 
mereri non potest , nisi sit dominus sui actus. Sic enim suum 
actum quasi pretium pro praemio dare potest. Jam vero ubi 
ineluctabilis intercedit necessitas , ibi nonnisi absurde do- 
minium excogitari potest in proprios actus; Ex hoc contingit, 
ait rursum Angelicus 1, 2. q. 6. ar. 2. , quod homo est do- 
minus sui actus , quod habet deliberationem de suis actibus. 
Ex hoc enim quod ratio deliberans se habet ad opposita, vo- 
luntas in utrumque potest. Atque haec sufficiant , quin urgea- 
mus exitiales fructus , adulteria scilicet , furta , homicidia , 
quae ex doctrina adversariorum promanarent in societatis 
universae perniciem. 

DIFFICULTATES 

377. I. Obj. l°Ex s. Augustino, cui consonant ss. Pro- 
sper, Jo. Damascenus , Fulgentius , Bernardus , Anselmus 
aliique passim , illud omne liberum censeri debet quod vo- 
luntarium est , satis hic sit ex Augustino proferre quae scri- 
bit in lib. De spiritu et litt. c. 31. Hoc quisque in potestate 
habere dicitur , quod si vult facit , si non vult non facit. 
Atqui plura volumus etiam necessitate cogente. 2° Magis 
elucet eorum mens in discrimine quod constituunt inter 
naturam et voluntatem , quod illa utpotc determinata ad 

unum libera non sit , haec autem semper libera sit , ergo 
quidquid voluntarie fit, libere fit, quacumque demum ratione 
fiat. En verba s. Augustini ex lib. 3. De lib. arbitrio c. 1. 
Motus ( animae ) non est utique naturalis , sed voluntarius ; 
hinc s. Tliomas p. 1. q. 10. ar. 1. ad 1. , voluntas , inquit, 
dividitur contra naturam , sicut una causa contra aliam , quae- 
dam enim fiunt naturaliter , quaedam voluntarie. 3° Nec obest 
voluntatem praeeunte ratione velle , siquidem plura sunt , 
quae praeeunte ratione necessario volumus e. g. beatitu- 
dinern in genere , si de nobis sermo sit ; si de beatis , cer- 
tum est eos velle praeeunte ratione amorem beatificum , 
Deum vero processionem Spiritus Sancti. 4°Idque etiamsi 
intellectus proponat voluntati objectum necessario prose- 
quendum aut fugiendum juxta s. Augustinum, qui in lib. De 
nat. et grat. c. 4G. objicienti Pelagio : Voluntatis arbitrio ac 
deliberatione privatur quidquid naturali necessitate constringi- 
tur, respondet : per enim absurdum est , ut ideo dicamus non 
perlinere ad voluntatem nostram (scilicet ad libertatem) , quod 
beati esse volumus , quia id omnino nolle non possumus , nescio 
qua et bona constrictione naturae ; ncc dicere audemus , ideo 
Deum non voluntatem. , sed necessitatem habere justitiae , quia 
non potest velle peccare : 5° Loquitur porro s. Doctor in his 
postremis verbis de voluntate justitiae prout Deo et beatis 
inest , quae non patitur indifferentiam contradictionis , li- 
beram tamen eam dicit, igitur ex Augustini ccterorumquc 
patrum doctrina optime libertas cum necessitate consistit. 

•>/8 llesp. Ad 1 ’, D. Illud ex Augustino ac reliquis pa- 
tribus liberum est quod est voluntarium, voluntate formaliter 
sumpta seu pro facultate eligendi, C. voluntate naturaliter seu 
necessario volente N. Jam praemonuimus patres promiscue 
voces libertatis ac voluntatis , proindeque voluntarii ac libe- 
ri usurpare ; quum proinde docent id libemm esse quod 
voluntarium est , vocem voluntarii uti synonimam adhibent 
tote**? seu ejus quod cx Jibcra electione procedit. Cum vo- 
luntas naturaliter, seu prout natura est vult, necessario 
vult , cum vero vult prout est formaliter voluntas , scu ex 

deliberatione eligit, libera est. Quum Augustinus aliique pa- 
tres dicunt liberum quod voluntarium est, in secundo sensu 
hac voce utuntur. Duplicem hanc voluntatis ac voluntarii 
notionem exhibet s. Thomas Quaest. 2. de Potentia art. 3. 
Hac sublata aequi vocatione , difficultas concidit. 

379. Ad 2 m , D. Constituunt discrimen inter naturam et 
voluntatem , prout formaliter voluntas est seu facultas ele- 
ctiva , C. prout voluntas agit per modum naturae ad unum 
determinatae , seu necessario N. Eadem in his latet aequi- 
vocatio in voce voluntatis nuper detecta ; quod luculenter 
patet ex s. Thoma , qui in objecto loco exponit quid signi- 
ficaverit per voluntatem et per naturam , subdens : est autem 
alius modus causandi proprius voluntatis , quae est domina sui 
actus , praeter modum , qui convenit naturae , quae est deter- 
minata ad unum . 

380. Ad 3 m , D. Si quod ratio voluntati proponit in 
deliberationem cadat , ita ut ejus electione voluntas dici 
possit domina actus sui , C. si ita proponat ut sub deli- 
berationem non cadat , sed necessario voluntas in objectum 
propositum feratur /V. Jam vero talia sunt , quae in exem- 
plum adducuntur , circa haec enim deliberare voluntas ne- 
quit , neque proinde illam relate ad recensita objecta li- 
beram dicimus. 

381. Ad 4 m , Neg. Ad textum autem s. Augustini Z>. 
Absurdum est nos liberos non esse in eo quod beati esse 
volumus quoad libertatem coutrarietatis , C . quoad liberta- 
tem contradictionis /V. Liquet s. Doctoris mens ex errore 
quem refellebat in Pelagio, qui libertatis essentiam con- 
stituebat in libertate contrarietatis , seu indifferentia ad bo- 
num et malum. Porro nec libertas nec pars libertatis , ut in- 
quit s. Anselmus , est potestas peccandi , sed potius libertatis 
dejectus , ut subjicit s. Thomas 1 , 2. q. 109. ar. 2. ad 2. 
Quum proinde Julianus asseruerit : Deus liber non est , qui 
malum non potest velle , respondebat s. Doctor Op. imperf. 
1. 1. n. 100. : Siccine Deum laudas , ut ei auferas libertatem ? 

382. Ad 5"', D. Adcoquc ab ea voluntate s. Augustinus 

excludit libertatem contrarietatis juxta dicta , C. liber- 
tatem contradictionis aut specificationis circa justitiae exer- 
citium ad extra N. 

383. I. Inst. 1° S. Augustinus De civit. Dei lib. 5. c. 10. 
naturam libertatis nostrae exponens , scribit : Si illa definitur 
esse necessitas , secundum quam dicimus necesse esse ut ita ali- 
quid vel ita fiat , nescio cur eam timeamus ne nobis libertatem 
auferat libertatis. Neque enim vitam Dei et praescientiam Dei 
sub necessitate ponimus , si dicamus necesse esse Deum semper 
vivere et cuncta praescire. Jam vero necessitas , quae simi- 
lis est illi , qua necesse est Deum vivere et cuncta prae- 
scire , libertatem a necessitate excludit ; atqui tamen ex 
Augustino haec non officit libertati voluntatis. Ergo. 2° Haec 
vero congruunt liberi arbitrii definitioui , quam tradit s. Do- 
ctor lib. De duab. animab. c. 1. dum ab eo dicitur : Animi 
motus cogente nullo. Hinc s. Thomas in 2. Sent. dist. 25. q. 1. 
ar. 4 . scribit : liberum arbitrium dicitur ex eo quod cogi non 
possit. Ergo sola coactio opponitur libertati. 3° Proponens 
proinde sibi s. Thomas Augustini effatum : Si aliquid est 
necessarium non est voluntarium , respondet : Diccndum } quod 
verbum Augustini est intelligendum de necessario necessitate 
coactionis. Necessitas autem naturalis non aufert libertatem vo- 
luntatis , ut ipsemet in eodem libro dicit. Ergo. 

384. Resp. Ad 1*”, D. Necessitas quae similis est ei 
qua necesse est Deum vivere et cuncta praescire vita essen- 
tiali et naturali , C . vita accidentali per operationem ad 
extra N. De hac porro loquitur s. Augustinus disputans 
adversus stoicos , qui ex Dei praescientia inferebant adimi 
homini libertatem , respondet vero s. Doctor praescientiam 
libertati non officere , quia si qua necessitas ex praescientia 
Dei oritur , consequens est , non antecedens ; idem dic de 
operatione Dei ad extra , quae accidentalis Deo est cum 
possit esse et non esse , siquidem libere Deus ad extra 
operatur , et haec est quae vita ab Augustino nuncupatur. 

385. Ad 2 rn , D. Si coactionis vox ab utroque s. Docto- 
rc proprie seu stricte sumeretur , C . si improprie seu lata 

significatione pro necessitate N. Hoc autera sensu in primis 
vocem hanc a s. Augustino usurpari, patet ex Itetract. lib. I . 
c. 15. ubi scribit protoparentes ideo esse culpandos, quia 
nullo cogente , id est libera voluntate, peccarunt, suasit enim , 
inquit , lentator ut hoc fieret , non coigit. Eodem pariter 
sensu adhibuisse vocem hanc s. Thomam , constat ex iis 
quae scribit Cont . Gent. lib. 3. c. 148. ubi probandum as- 
sumpsit per auxilium divinae gratiae hominem non cogi ad 
virtutem , et alibi passim. 

386. Ad 3 m , D. Non est voluntarium id est liberum , 
quatenus opponitur electioni , seu facultati electivae , C. 
quatenus opponitur coactioni proprie dictae N. Viget sem- 
per in his eadem aequivocatio orta ex diversa significatione 
vocis coactionis , quae uti vidimus , tum a s. Augustino tum 
a s. Thoma adhibetur ad signilicandam necessitatem. 

387. IIT. Inst. 1° Laus non debetur nisi actibus liberis ; 
atqui s. Augustinus laudi Deo vertit quod negare seipsum non 
potest , et Angelis quod Deo adhaereant , seu laudat tum 
Deum tum Angelos ob actus necessarios , censuit igitur 
necessitatem non opponi libertati. 2° Statuit praeterea ho- 
mini post peccatum necessitatem peccandi inesse , quae 
tamen peccata ex necessitate patrata a Deo imputari docet 
in Op. imperf. lib. 1 . c. 105. scribens : De quo genere ma- 
torum Deus rogatur , ubi dicitur: delicta juventutis et ignoran- 
tiae meae ne memineris . Quod genus delictorum si non imputaret 
Deus justus , non ea sibi dimitti posceret homo fidelis. Ergo. 

388. Resp. Ad l m , D. Laus proprie dicta ac presse 
sumpta , non debetur nisi actibus liberis , C. latiori in sen- 
su accepta, pro honore A\ Etenim, uti observat s. Tho- 
roas 2, 2. q. 91. art. 1. ad 1. , laus proprie dicta est sermo 
dilucidans magnitudinem virtutis. Adeoque non debetur nisi 
liberis actibus ; laus vero late sumpta pro honore non actui 
sicut laus sed magis agenti tribuitur , ratione habita digni- 
tatis solius suppositi , licet jam sit in fine ac proinde etiam 
propter actus necessarios. Quo sensu Deum s. Augustinus et 
Angelos ob necessarios recensitos actus commendat. 

389. Ad 2 m , D. Statuit s. Augustinus inesse homini post 
originale peccatum necessitatem peccandi moralem et va- 
gam , C. physicam et determinantem ineluctabiliter ad ali- 
quod peccatum actu IV. Accedit, quod ibi s. Doetor nomen 
peccati etiam large sumat de imperfectionibus etiam natura- 
libus, quae cx peccato proveniunt. 

390. II. Obj. 1° Christus, liber fuit tum in amando Deo, 
tum in praecepto Patris servando de subeunda morte, me- 
ruit enim ; atqui Christus nulla fruebatur in illis actibus 
libertate a necessitate , siquidem utpotc comprehensor ne- 
cessario Deum diligebat ; utpotc impeccabilis non poterat 
praeceptura sibi datum non observare. 2" Disserens proin- 
de s. Thomas in 3. Sent. dist. 18. q. 1. ar. 2. ad 3. de li- 
bero Christi arbitrio scribit: Vel dicendum , quod si etiam 
esset delermimtum ad unum numero , sicut ad diligendum 
Deum , quod non Jacere non poterat , tamen ex hoc non 
amittit libertatem aut rationem laudis sive meriti , quia in 
illud non coacte sed sponte tendit, el ita est actus sui domi- 
nus. Ergo ex s. Thoma 1° non tollitur libertas ex deter- 
minatione ad ununuf 2° ad rationem laudis ac meriti satis est 
lion coacte , sed sponte in laudabilia ferri , seu solam coactio- 
nem libertati oflicere, non autem necessitatem aut sponlaneita - 
tcm. Ergo. 

391. Resp. Ad l m , D. Maj. quoad primam partem : 
Christus liber fuit in amando Deo effective quoad specifica- 
tionem operum , C. in se et affective N. Quoad alteram 
partem , sic D. min. Christus necessario Deum diligebat in 
sc , C. effective quoad operum specificationem N. Ac nega- 
mus omniuo alteram minoris partem de absoluta mortis 
necessitate ex praecepto proveniente. 

392. Itaque amor Dei sub duplici potest respectu con- 
siderari , in se seu in sua essentia spectatus , ct certum est 
Christum non potuisse Deum non amare 5 potest considerari 
effective scu in actu practico in electione actuum particula- 
rium et circa hos Christus ad nullum in specie determina- 
tus erat , poteratque propterea quemcumque eligere , e. g. 

ex Dei amore vel jejunare vel manducare ; ambulare vel 
quiescere, praedicare vel desistere etc. Quod vero spectat ad 
mortem subeundam liber Christus omnino fuit , siquidem 
oblatus est quia ipse voluit; dicendum propterea est vel ri- 
gorosum a Patre praeceptum ipsum non habuisse , uti 
plures contendunt; vel si quod habuit, non habuisse ab- 
solutum sed conditionatum , adeo ut si noluisset mortem 
subire , potuisset dispensationem petere , ut ipsemet decla- 
rat Matth. 2G, 53. 

393. Ad 2 m , D. Ex s. Thoma non tollitur libertas ex 
determinatione ad unum secundum genus moris , C. ex de- 
terminatione ad unum simpliciter N. En quomodo Angelicus 
Doctor De verit. q. 29. ar. 6. ad I. mentem suam aperiat: 
Licet enim , inquit , anima Christi esset determinata ad unum 
secundum genus moris , scilicet ad bonum , non tamen erat de- 
terminata ad unum simpliciter ; poterat enim hoc vel illud fa- 
cere et non facere. Et ideo libertas in eo remanebat , quae requi- 
ritur ad merendum , seu libertas specificationis. 

394. Sic etiam : Ex eodem Angelico , ad rationem lau- 
dis ac meriti satis est non coacte sed sponte in laudabilia 
ferri, id est non necessario , C. coactione proprie dicta N. 
Jam enim animadvertimus s. Thomam vocem coactionis ad- 
hibere in sensu necessitatis , et vocem proinde spontanei - 
tatis , in sensu libertatis. Hac detecta aequivocatione eva- 
nescit difficultas. Sane cum ibid. dicat s. Thomas et ita est 
dominus actus sui , patet ipsum vocem coacte pro necessario 
Usurpasse , eo vel magis quod ipsemet declaret p. 1. q. 28. 
ar. 1. ad 3. quid significet cum dicit, quempiam domi- 
num esse actus sui, scribens: Sumus domini nostrorum actuum , 
secundum quod possumus hoc vel illud eligere . 

395. III. Obj. 1° Ad libertatem satis est , si actus prae- 
vio rationis judicio eliciatur , ac proinde voluntas se ipsam 
ad agendum determinet , ut actus elicitus possit volunta- 
rius dici ac imperatus a voluntate , ac ita sit voluntarius 
et etiam sit in nostra potestate , atque ut loquitur s. Au- 
gustinus , si homo vult facit , si non vult y non facit , prae- 

sertim si actus voluntaria delcctatioue eliciatur , juxta illud 
Augustini effatum De nupt. et concup . lil>. 1. c. 30. n. 1. 
Ibi sumus veraciter liberi , ubi non delectamur inviti ; et in 
Ps. 134. n. 11. Libera voluntate facimus . . quia delectati 

facimus. Atqui cum his omnibus necessitas consistere po- 
test ; frustra igitur naturae libertati necessitatem adversari 
obtenditur ; 2° sane licet peccatores obdurati dura neces- 
sitate premantur , libere tamen peccant ; quin etiam pec- 
cant daemones atque damnati licet necessitate graviori ad- 
huc compulsi; quemadmodum beati qui etsi necessario Deum 
diligant libere tamen diligunt , est enim ipsorum amor actus 
humanus ; 3° Deus ipse , quamvis nunc saltem , necessario 
creaturas velit, liber tamen circa eas est. Ergo. 

396. Resp. Ad l m , D. Maj. Si in recensitis actus ita 
voluntarie elicitus sit ut electio a voluntate pendeat, C. si 
ita elicitus a voluntate sit ut electio a voluntate non pen- 
deat N. Quaecumque demum causa electionem excludat , ita 
ut voluntas ineluctabiliter ad unum determinetur antecc- 
denter, jam libertas adimitur indifferentiae quae ad meren- 
dum vel demerendum requiritur. Dum vero s. Augustinus 
de delectatione loquitur cum qua consistit libertas , dele- 
ctatio est deliberata et consequens, ut ipsemet declarat dum 
De Gen. ad lit. lib.6. c. 7. n. 1 1 . scribit, naturam sat bonam 
esse , quae habet in potestate illicitam delectationem , si exti - 
ierit f ita cohibere , ut non solum de ceteris licitis recteque fa- 
ctis , verum etiam de ipsius pravae delectationis cohibitione 
laetetur. 

397. Ad 2 m , D. Premuntur peccatores obdurati neces- 
sitate morali ac late sumpta , C. necessitate physica et ab- 
soluta N. Ejusmodi necessitas vaga est et consequenter neque 
ad ullum specie actum determinat , adeoque vinci potest, 
si praesertim oratione utantur , ceterisque subsidiis quae a 
peccato retrahant , quae si omittant , sibi imputare debeut. 
si peccare pergant; quod vero attinet ad damnatos dae- 
inoncsque ipsos , neque ii physica necessitate impelluntur , 
sed morali , quoniam tamen in termino constituti sunt, il- 

lorum peccata , ut docet s. Thomas , ad demeritum nou 
imputantur. 

308. Ad 3" 1 , P. Deus necessario nunc vult creaturas 
necessitate consequenti , C. necessitate antecedenti de qua 
hic agimus /V. Eodem scilicet actu nunc Deus vult creaturas 

quo ipsas voluit , nempe actu libero et immutabili. 

» « 

PROPOSITIO H. 

Quamvis per originale precatum , liberum hominis arbitrium 

4 * \ • 

attenuatum sit , non est tamen exi nictum 

r ' * ii * . . 

seu 

Manet in statu naturae lapsae vera libertas ituli/Jerentiae 
ad merendum vel demerendum necessaria 

309. Propositio de fide est, sancita a conc. Trideutino 
sess. VI. Can. 5. Si quis liberum hominis arbitnum post Adae 
peccatum amissum et extinetvm esse dixerit, aut rem esse de 
solo titulo imo titulum sine re , figmentum denique a Satana 
invectum in Ecclesiam; anath. sit. 

4 00. Thesim hanc adstruimus directe adversus nova- 
tores qui sec. XVI. nikilismum rationis ac proinde liberta- 
tis proclamarunt ex essentiali hominis corruptione per 
pcccatuin originale inductum , nec non adversus janseni- 
stas, qui causam cum illis hac in pafte communem fa- 
ciunt ; argumentis proinde theologicis eam propugnamus, 
indirecte autem adversus incredulos humanam libertatem 
tuemur, quoniam et ipsi eam adorti sunt. Cum vero Scri- 
pturarum ac patrum documenta quae huc pariter spectant 
in praecedenti propositione retulerimus, ne iterum huc 
revocemus, illis suppositis, sic pergimus ex ratione caque 
multiplici rem nostram conficere. 

401. Ac 1° Ex sensu intimo quo sentimus nos vi propria 
seu propria activitate permoveri ad aliquid eligendum , 
volendum, aut respuendum ita ut possimus, quoties libet, 
hujus activitatis argumenta praebere. 2° Ex agendi ra- 
tione , si enim necessitate impelleremur , semper tota vi , 

ut in necessario agentibus fit, in aliquid ferremur, nec 
in nostra potestate esset eam suspendere aut cohibere, 
aut diverso gradu promere, quae omnia jugiter nos agere 
in comperto plane est. 3° Ex communi omnium consensu ; 
omnes siquidem se libertate frui persuasum habent , hanc 
enim libertatem, ut scribit s. Augustinus \ib. De duub. animab. 
Ci ili . n, 15. Cantant et in montibus pastores , ei in theatris 
poetae , et indocti in circulis , et docti in bibliothecis, et ma~ 
r/islri in scholis , et Antistites m sacratis locis, et in orbe ter- 
rarum genus humanum. 4°iEj, legibus , praemiis, ac poenis a 
legislatoribus constitutis ad bene regendam societatem. 
5UEx sensu laudis aul vituperii quo percellimur ex recte 
vel male factis. 6” Ex ipsa incredulorum practica conver- 
sandi latione, qui quamvis sibi et aliis persuadere adni-ri 
tantur dura hominem impelli necessitate ineluctabili, ita 
tameu se gerunt perinde ac si plene ea fruerentur liber-, 
tate tum circa se<j tum circa sibi subjectos; dum propterea 
ipsi theoretice libertatem negant , eam adslruunt practice. 

DIFFICULTATES 

402* I. Obj. Scriptura non obscure docet hominem ia 
praesenti statu vera esse libertate destitutum; etenim 1° Je- 
rem. 10,23. Scio Domine, inquit, quia non est hominis via 
ejus. 2° Prov. 21 * 1 «, Cor regis in manu Domini , quocumque 
voluerit inclinabit illud , et ai ibi passim. Ergo. 

403. fiesp. iV. A. Ad l'% D. Quoad exeeutionem , C. 
quoad exercitium Subd. Circa opera supernaturalis ordi- 
nis , C. circa opera ordinis naturalis N. Posuit enim Deus 
hominem in manu consilii sui ; quamvis Deus identidem 
exeeutionem humanorum consiliorum impediat. 

404. Ad 2 m , D . Salva libertate, C. ea sublata iV. Hoc 

enim aliaque ejusmodi Scripturarum testimonia intelligi 
debent vei de libertate exeeutionis , vel de necessitate gra- 
tiae, vel de servitute peccati, vel de necessitate morali 
pro subjecta materia. . . » 

405. II. Obj. 1° S. Augustinus in Enchir , c. 30. do- 

cet hominem per peccatum liberum penitus arbitrium ami- 
sisse scribens : Libero arbitrio male utens homo et se perdi- 
dit et ipsum. T Ex quo infert ortam in homine lapso pec- 
candi necessitatem , ait enim in lib. Cont. Fortunatum n. 22. 
Postquam ipse (Adam) libera voluntate peccavit , nos in ne- 
cessitatem praecipitati sumus , qui ab ejus stirpe descendimus; 
3°adeoque periisse in nobis arbitrii indifferentiam, uti scri- 
bit in libris Cont. Julian. et in serm. 106. n. 11. ubi af- 
firmat nos non agere sed agi. Ergo. 

406. Resp. Ad l m , D. nocet hominem liberum ami- 
sisse arbitrium , quale in paradiso fuit habendi plenam cum 
immortalitate justitiam , seu quoad ejus perfectionem , C. ab- 
solute et simpliciter N. Hanc porro nec aliam fuisse in 
hoc effato, quo tantopere novatores et janseniani abusi sunt, 
Augustini mentem, constat ex comparatione quam ibid. s.Do- 
ctor instituit inter felicitatem et vigorem quem habuit 
Adam ante peccatum , et languorem qui post peccatum se- 
cutus est; hinc dicit emortuum et non emortuum arbitrium 
nostrum , emortuum ad habendam plenam cum immortalitate 
justitiam , noti emortuum ad cooperandum Deo , et ad moralia 
opera saltem faciliora perficienda. Atque ut clarius adhuc 
se ipsum exprimit in lib. Ad Bonifac. contra duas epist. Pe- 
lag. c. 2. Adhuc curatur , . . . sanatur languor; libertas pe- 
riit per peccatum , sed illa quae in paradiso fuit . 

407. Ad 2 m , I). Necessitatem moralem ortam ex inor- 
dinatione concupiscentiae , C. proprie dictam JV. Nempe 
loquitur de illa lege quae est in membris nostris ob quam 
scribebat Apostolus Rom. 7, 15. Non quod volo bonum hoc 
ago, sed quod nolo malum illud facio. 

408. Ad 3 m , D. Qualem tuebantur pelagiani , C. qua- 
lem nos adstruimus N. Pelagiani siquidem ex principio 
quod homo adhuc sit qualis primitus a Deo conditus fue- 
rat , inferebant integris plane adhuc viribus hominem pol- 
lere ad bonum quodeumque operandum ; s. Augustinus 
propterea ad errorem hunc refellendum inficiabatur tali 
integritate hominem constare , quia ita eum esse in prae- 

sontia constitutum docebat , ut nisi ipsi medicinalis gratia 
opituletur , nequeat saltem difficiliora mandata servare at- 
que graves vincere tentationes. Falsum porro est quod 
adjiciunt adversarii, hominem scilicet ex Augustino non agere 

sed agi ; sed potius scribit : immo et agis et ageris, si a 
bono agaris , quibus verbis gratiae et voluntatis concursum 
ad operationem expressit. 

409. III. Obj. 1° Voluntas necessario fertur ad felici- 
tatem in genere , ergo etiam in specie seu in singulis 
actibus. 2° Quoties enim voluntas eligit , eligit sub ratione 
majoris boni aut veri aut apparentis. 3° Si enim neces- 
sario non prosequeretur sub ratione majoris boni, elige- 
ret sub ratione minoris boni , adeoque sub ratione mali , 
quod fieri nequit. 4° Si bona utrinque aequalia voluntati 
offerantur , numquam eliget , alioquin eligeret sine ratione 
sufficienti , uti trutina quae numquam dabit praepondium 
nisi aequilibrium tollatur. 5° Libertas indifferentiae cum in 
aequilibrio consistat, numquam in praxi dari potest, aut 
enim abripitur a motivis rationalibus, aut a sensibilitate, 
seu concupiscentia , ut vocant. G° Sane voluntas utpotc 
facultas caeca necessario sequitur aut objectum ab intel- 
lectu propositum, aut sensibilitatis impulsum. 7° Quod 
confirmatur ex eo quod voluntas necessario agat juxta di- 
ctamen practicum rationis , quod determinatur a judicio 
praevio theoretico intellectus adeoque necessario; 8° in- 
tellectus eniiu necessario repraesentat boni vel mali obje- 
ctum, prout percipit. Ergo. 

410. Resp. Ad 1", C. A. Neg. Cons. Tunc enim solum 
voluntas necessario abripitur ab objecto , quum sub sola 
ratione boni sub omni respectu proponitur, non autem 
cum proponitur sub ratione mixta boni ac mali ; in ca- 
sibus autem particularibus semper sub lioc respectu ob- 
jectum proponitur , cum nullum sit in particulari bo- 
num absolutum , si Deum excipias , quem tamen homo non 
cognoscit nisi abstractivc. 

111. Ad 2 m , D. Ita tamen ut praecellentia unius boni 

prae alia, utpote linita, non cogat voluntatem ad electio- 
nem, C. ut cogat sive necessitate impellat A\ Voluntas 
quidem vi illius generalis ac necessariae ad felicitatem teu- 
dentiae determinatur ad electionem in specie , ast cum 
nullum particulare objectum , uti diximus , sub sola ra- 
tione boni , aut mali se se offerat , liinc potest semper 
libere sc determinare seu deliberare potest ita , ut minas 
quandoque bonum eligat ad exercitium Ubertatis , quod 
tunc jam majus bonum ipsi est, aut irrationabiliter etiam, 
ut saepe fit. 

412. Ad 3 m , Neg . Sed eligit sub ratione aut mixti 
boni aut mixti mali , prout diximus. 

413. Ad 4 m , Neg. Posset enim hoc in casu eligere ad 
exercitium suae libertatis, adeoque non ebgeret sine ra- 
tione sufficienti ; atque hinc patet discrimen , quod in- 
terpositum est inter libram seu trutinam et voluntatem , 
quod illa passiva sit , haec vero activa , quae se ipsam 
scihcet propria vi determinare potest , ac inebnare in hauc 
potius quam in illam partem. 

414. Ad 5 m , D. Libertas indifferentiae in aequilibrio 
consistit, quatenus nil sit quod ipsam necessario in al- 
terutram partem compellat , C. quatenus numquam in 
unam potius quam in alteram feratur aut inclinetur N. 
Satis enim est ad libertatem indifferentiae , ut , quavis in- 
clinatione aut tendentia supposita, dominium penes vo- 
luntatem sit. 

415. Ad 6 m , D. Ita tamen ut postquam ab intellectu 
propositum est , aut cum sentit se a sensibilitate allici, vo- 
luntas dominium deliberationis suae teneat , C. ut ab alte- 
rutro necessario abripiatur N. Voluntas nonnisi omnibus 
perpensis, deliberat ac determinat se utpote semper activa. 

416. Ad 7 m , D. Si pro judicio practico significetur 
actualis deliberatio , C. si significetur praevium seu ante- 
cedens judicium theoreticum intellectus , cui se necessario 
conformare debeat voluntas N. In primo sensu delibera- 
tio est ipsum libertatis exercitium reduplicative sumptum , 

et tunc necessitas non est nisi consequens, quatenus non 
potest non deliberare dum deliberat* ; ast in secundo 
sensu est falsum voluntatem necessario abripi a judicio 
speculativo intellectus; quoties eniin verificatur illud Poetae: 
.... Aliudque cupido 
Mens aliud suadet; video meliora proboque , 

Deteriora sequor? 

417. IV. Obj. 1° Fieri potest ut sensus intimus nos 
decipiat , ac dum videmur libere velle, antecedenti necessitate 
compellamur ; T perinde ac si lapidi aut acui magneticac 
paulo ante motum aut teudentiam, cum cognitione deside- 
rium imprimeretur se movendi locum determinatum ver- 
sus , putarent se libere tendere ac se movere , attamen 
reipsa necessario tenderent ac se moverent ; 3° quod 
verisimile fit ex eo quod homo ad singulos actus prae- 
via motione seu praedeterminatione divina indigeat ut ex 
potentia excrat se in actum , ac proinde in singulis suis 
actionibus peudeat uti causa secunda a Deo causa prima. 
Ergo. • 

•* 418. Resp. Ad l m , Neg. Numquam enim, ut philoso- 
phi suo loco ostendunt , sensus intimus decipere nos po- 
test in objectis quae ipsius propria sunt, alioquin in ab- 
surdum scepticismum dilabi deberemus. Quod si interdum 
videtur fallere nos , tunc sensus intimus non versatur 
circa objecta sibi propria. 

419. Ad 2 m , IS 7 cg. paritatem . Praetermissa enim absurda 
hvpothesi cui illa innititur , maximam in ea deprehendimus 
differentiam; nam homo non solum sentit se liberum esse, 
sed quoties ei libuerit, toties potest suam libertatem fa- 
cto ipso ostendere movendo se aut sistendo , sedendo aut 
surgendo , majori vel minori festinatione incedendo , hoc 
vel illud, hoc vel oppositum eligendo, quod nec acus 
magnetica , aut lapis decidens praestare possent. 

420. Ad 3 m , D. Quatenus indiget jugi conservatione 
ad vivendum et agendum , C. alio sensu N. Deus profe- 
cto quam rebus omnibus activitatem initio contulit , eam 

ipsis jugiter conservat: quo sensu optime dici potest ac 
debet , homines sicut res ceteras pendere uti causas se- 
cundas a Deo causa prima tum in essendo tum in agendo. 
Haec autem conservatio pendet ab actu divinae volunta- 
tis qui se protendit ad universam existentiae periodum , 
nec alio opus est , ut homo potentiam suam in actum 
exerat. 

i CAPUT VI. 

DE FUTURA HOMINIS VITA 

421. Brevis admodum praesens hominis vita est quam 
aeterna altera excipiet. Ast oh quam diversa sors homi- 
nem in altera vita manet ! Scilicet pro meritorum , quae 
opitulante Dei gratia, aut demeritorum quae eidem obsi- 
stendo sibi comparavit, praemia vel poenae eum conse- 
quentur. Si nulla reatus macula obstrictus ex hac vita de- 
cedat , illico aeternum beatus erit , sin vero gravi culpae 
labe coinquinatus vitam hanc finiat , aeternum infelix ; si 
aut leviori adspersus culpa , aut poena nondum omnino 
soluta, in alteram vitam migret, temporali expiationi subji- 
cietur ; si demum contingat eum mori originali noxa non 
expiata , ab aetenia beatitudine in perpetuum excludetur. 
De quadruplici proinde hoc statu nobis disserendum su- 
perest, de supernaturali scilicet beatitudine, de purgato- 
rio , de inferno , deque statu sine baptismo decedentium. 
Quae quidem totidem distinctis articulis cx ordine con- 
ficiemus. 


ARTICULUS I. 

DE SUPERNATURALI HOMINIS BEATITUDINE 

422. Bcatitudo, quae etiam summum bonum aut ulti- 
mus finis nuncupatur, a Boetio De consol. P hilos, lib.3. 
part. 2. delinitur: status omnium bonorum aggregatione per- 
fectus ; a s. Augustino Enarr. in Ps. 11. n. 11. Bonorum 

omnium summa et cumulus ; a scholastieis autem : summum 
bonum appetitus rationalis satiativum. 

423. Sub duplici porro respectu beatitudo spectari po- 
test , prout nempe aut objectiva aut subjectiva est , prout 
objectiva , est res ipsa cujus possessione efficimur beati ; 
prout autem est subjectiva aut formalis , est actus ipse , 
quo beatitate utimur ac fruimur , seu ipsa hujus rei pos- 
sessio et fruitio. 

424. Antequam divina revelatio hominibus affulsisset, 
philosophi in varias multiplicesque sententias distracti sunt 
circa veram hominis beatitudinem , ita ut supra biscen- 
tum enumerarentur , quae tamen omnes a vero abludebant. 
Depulsa tandem per evangelicam lucem spissa errorum ca- 
ligine , compertum tandem omnibus est , eam in sola Dei 
cognitione ac possessione consistere , sive ejusmodi cogni- 
tio et possessio in ordine naturali spectetur, sive in or- 
dine supcrnaturali. Finis siquidem intelligentis naturae non 
nisi Deus est , qui solus potest ejus facultates explere. Bea- 
titudo naturalis quamvis in se perfecta , evanescit si com- 
paretur cum beatitudine supcrnaturali; illa siquidem ex 
sola abstractiva Dei cognitione et fruitione exurgit, haec 
vero in ipsa immediata intuitiva Dei visione seu cognitione 
et fruitione consistit. 

425. De supernaturali hac beatitudine nos hic acturi 
sumus, et quatuor fidei nostrae articulos adstruemus 1° bea- 
tos superno lumine illustratos Deum immediate ac intuitive 
videre ; 2° non tamen ipsum comprehendere ; 3° pro di- 
verso meritorum gradu eosdein Deum inaequali modo vi- 
dere ; 4° divinam hanc beatificam visionem non differri 
usque ad corporum nostrorum resurrectionem. 

PROPOSITIO I. 

Beati in patria supernaturali ter Dei essentiam 
intuitive vident 

426. Definita haec veritas est a conc. Florentino 
act. XXII. dum statuit animas perfecte puras in caelum 

mox suscipi , et intueri clare ipsum Deum trinum cl unum 
sicuti est ; idemque jam definierat Benedictus XII. in Coust. 
Benedictus Deus . 

427. Ideo vero in enunciata propositione adjecta est 
vox supernaturaliter , ut excluderetur error beguardorum 
ac beguinarura , qui , uti dicitur iu Clcmentina : ad no- 
strum de haereticis , autumarunt Deum videri posse absque 
luminis gloriae subsidio. In hunc ipsum errorem jamdiu 
impegerant eunomiani qui non solum Deum se videre na- 
turaliter posse audacter effutiebant , verum etiam compre- 
hendere, teste Theodoreto Haerctic. fabular, lib. 4. c. 3. 

428. Statuitur autem propositio adversus Graecos pa- 
lamitas , qui docuerunt Deum neque supernaturaliter intui- 
tive videri a beatis in sua essentia, sed solum abstracti ve; 
liis recentiores plerique Armeni , ut refert Rodulphus Ar- 
chicpiscopus Armachanus , adhaeserunt. 

429. Jam vero tum Scriptura, tum traditio catholi- 
cum dogma apertissime docent. Christus enim Matth. 18,10. 
Angeli eorum , inquit , in caelis semper vident faciem Patris 
mei , qui in caelis est: de hominibus vero cum ibid.22, 30. 
dicat Christus : Erunt sicut angeli Dei in caelo , aut uti le- 
gitur apud Lucam 20 , 36. Aequales angelis sunt. Si igitur 
Angeli Deum intuiti ve vident, et animae vident beatae. Quod 
pariter adstruit Apostolus dum 1. Cor. 13, 12. scribit: 
Videmus nunc per speculum in aenigmate: tunc autem facie ad 
faciem. Nunc cognosco ex parte ; tunc autem cognoscam sicut 
et cognitus sum. Quibus verbis antithesin instituit iuter 
visionem Dei abstractivam quam in praesentia habemus 
et intuitivam qua olim fruemur. Lrgo. 

430. Nec minus luculenter id ipsum docuere patres tra- 
ditionis testes, quorum testimonia uberrime profert Peta- 
vius De Deo lib. 7. c. 7. Nos ex illis unum vel alterum 
seligimus. S. Irenaeus lib. 4. Cont. Haeres, c. 20. n. 5. Sic 
pulcherrime scribit: Quemadmodum ridentes lumen , intra 
lumen sunt , et claritatem ejus percipiunt : sic et qui vident 
Deum intra Deum sunt , percipientes ejus claritatem . . , Per- 

cipiunt ergo vitam (pii vident Deum. S. Cyprianus Epist. 56. 
Quae erit gloria , exclamat , et quanta laetitia , admitti ut 
Deum xndeas? Demum s. Augustinus Ep. 148. n. 7. qui 
verbis utitur s. Hieronymi: Homo , inquit, Dei faciem vi- 
dere non potest , Angeli autem etiam minimorum in Ecclesia 
semper vident faciem Dei , et nunc in speculo videmus et in 
aenigmate , tunc autem facie ad faciem quando de hominibus 
in Angelos profecerimus . Quibus nihil luculentius dici potest. 

DIFFICULTATES 

431. I. Obj. 1° Eadem ratione Scripturae dicunt An- 
gelos aut beatos Deum videre , qua tradunt sanctos V. T. 
Deum conspexisse facie ad faciem , ut Jacob Genes 32, 30. 
Mosen Exod. 33, 11. qui tamen Dei essentiam minime 
viderunt : 2° Deus expresse et absolute invisibilis in Scri- 
pturis dicitur, ut l.Tim. 1, 17. Regi secutorum immortali 
et invisibili , et iterum ibid. G, 16. Qui . . . lucem inha- 
bitat inaccessibilem , quem nullus hominum vidit , sed nec vi- 
dere potest; et Jo. 1, 18. Deum nemo vidit unquam. 3° Quin 
etiam et de Angelis ipsis 1. Pet. 1,12. dicitur: in quem 
(Spiritum S. ) desiderant Angeli prospicere; si desiderant 
prospicere , igitur necdum prospiciunt. 4° Cum praeterea 
eodem modo dicatur Deus incomprehensibilis ac invisibilis, 
ac Deus reipsa incomprehensibilis sit, erit igitur pariter 
invisibilis. Ergo. 

432. Hesp. Ad 1", ISeg. Tum quia in Scripturis V. T. 
nulla instituitur antithesis inter visionem abstractivam Dei 
ac intuitivam, uti fit in locis a nobis adductis; tum quia 
sensus traditionalis antiquitatis diverso sensu tum Veteris 
tum Novi Testamenti loca accepit ac intellexit. 

433. Ad 2 m , D. Invisibilis sub aliquibus respectibus 
Deus in Scripturis praedicatur , C. omnimode N. Nempe 
invisibilem dici Deum patres docent 1° oculis corporeis ; 
2° in praesentis vitae conditione ; 3° solius naturae viribus ; 
4° quatenus invisibilis synonimice accipitur cum incomprehen- 
sibilis. Sicque explicantur duo priora ex Apostolo objecta lo- 

ca , ct Joaimis verba. Sane s. Augustinus Ep. 148. ita enarrat 
verba Apostoli: Regi seculorum etc. invisibili autem , inquit , 
non in saecula secutorum, sed tantum in hoc seculo : eademque 
ratione exponi debet Joannis textus , uti ostendit Toletus in 
hunc loc. 

434. Ad 3 m , Neg. Conseq. Siquidem graec. textus illud 
Angelorum desiderium non ad Spiritum S. , sed ad my- 
steria refert , de quibus hic egit Petrus dicens : in quae; 
verum et hoc omisso , sic s. Gregorius M. Moral. lib. 18. 
n. 91. haec praeclare inter se componit, scribens: Et de- 
siderant igitur sine labore , quia desiderium satietas comi- 
tatur ; et satiantur sine fastidio , quia ipsa satietas ex desi- 
derio semper accenditur. 

435. Ad 4 ro , D. Se d diversa ratione, C. eadem pror- 
sus N. Nam repugnat creaturam finitam infinitam natu- 
ram cujusmodi Deus est posse comprehendere ; nulla au- 
tem est repugnantia, quod creatura adjuta lumine glo- 
riae, ad Deum intuitive contemplandum admittatur. 

436. II. Obj. Patres, inter quos Ambrosius et Hierony- 
mus ex Latinis ; Chrysostomus , Theodoretus , aliique pas- 
sim ex Graecis , aperte negant sive ab Angelis sive ab ho- 
minibus divinam naturam videri posse. Sic prae ceteris 
scribit Chrysostomus Hom. 15. i» Joan. Id quod est Deus 
non modo prophetae , sed nec Angeli nec Archangcli indent . . . 
creata quippe natura quomodo increatam videre possit? Ergo. 

437. Resp. Neg. Ant . Etenim in primis id non infi- 
ciatur Hieronymus , cujus verba supra protulimus quibus, 
aperte dogma catholicum expressit , dum igitur videtur 
denegare Angelis aut Beatis visionem Dei , loquitur de vi- 
sione comprehensiva juxta naturae suae proprietatem. Dc ea- 
dem comprehensiva visione loquitur s. Ambrosius , dum 
Commcnt. in s. Lucam eandem visionem videtur inficiari ; 
prosequitur enim scribens: Ideo Deum nemo vidit unquam quia 
eam , quae in Deo habitat, plenitudinem Divinitatis nemo 
conspexit, nemo mente aut oculis comprehendit. 

438. Neque alia Chrysostomo stetit mens , nam ct ipse 


Digitized by Google 


I»ART. 111. CAI\ A'l. DE FUTURA HOMINIS VITA. 3*39 

solam excludit comprehensionem , seu visionem comprehensi - 
tam , uti patet tum ex verbis immediate sequentibus : Quan- 
tum Pater habet de Filio ; tum ex ejus aperta doctrina circa 
visionem mere intuitivam , quam tradit in Paraenesi 1 . ad 
Theodorum lapsum n. 1 1. ubi: Quid dicetur , inquit, quando 
ipsa veritas aderit ? Quando apertis regiis aedibus ipsum re- 
gem conspicere licebit : non ultra in aenigmate , neque per 
speculum , sed facie ad faciem , nec ultra per fidem sed per 
speciem ? Eademque ratione reliqui Graeci patres exponi 
debent. 

439. IU. Obj. 1° Creaturae finitae conditio nequit obje- 
ctum infinitum attingere , cujusmodi Deus est. 2° Eo vel 
magis , quod Deus et creatura in diverso plane ordine 
sint , ac proiude nulla detur inter facultates nostras et 
Deum proportio ; hinc eadem ratione qua oculus corpo- 
reus non potest videre objectum spirituale, ex. gr. An- 
gelum, sic nec potest anima videre Deum. Ergo. 

440. Resp. Ad l m , />. Adeoque nequit Deum attingere 
modo infinito , C. non potest attingere modo finito uti nos 
adstruimus, N. Alioquin nec ullam abstractivam Dei co- 
gnitionem habere possemus. 

441. Ad 2 m , D. In diverso sunt ordine Deus et crea- 
tura, ita tamen ut intercedat inter eos saltem proportio 
habitudinis , C. ut haec excludatur N. Constituta autem 
hac iiabitudine inter Deum et creaturam rationalem et in- 
telligentcm , fit ut haec habeat , ut loquebantur scho- 
lastici , potenlialitatem ad Deum videndum ; adjecto in- 
super subsidio luminis gloriae , idonea redditur ad ejusmodi 
intuitivam visionem. 

442. Quid porro praecise veniat nomine luminis gloriae 
difficile admodum est determinare. Juxta thomistas hoc 
lumen consistit in creata aliqua qualitate ad modum ha- 
bitus animae beatae inhaerente. Juxta scotistas consistit 
in charitate ipsa qua cum justi ex hac vita decedunt , et 
cujus ope consortes fiunt divinae naturae. Juxta Thoinas- 

sinum est ipsa Spiritus Sancti hypostasis Beatorum men- 

Vol.II 24 

tein intime collustrans. Juxta Pctavium est Deus ipse ani- 
mae beatae conjunctus ; et ita porro alii aliam sententiam 
sectantur, quia ex fidei principiis praeter existentiam, ni- 
hil certi quoad naturam constitui potest. Cum in patriam 
pervenerimus , divina adspirante gratia , quid sit plane co- 
gnoscemus. 

PROPOSITIO II. 

Beati supe /naturaliter Deum non comprehendunt , 
nec comprehendere possunt 

% 

443. Et haec propositio de fide est ; conc. enim La- 
teranense IV. cap. Firmiter hanc dedit definitionem : Cre- 
dimus quod sit Deus incomprehensibilis . 

444. Ad penitiorem rei de qua agitur intelligentiam 
praemittendum est diversam veteres patres exhibuisse in- 
comprehcnsibilitatis notionem ab ea quam deinceps scholastici 
passim, s. Thoma duce, adoptarunt. Etenim veteres, ut 
ostendit Petavius de Deo lib. 7. c. 3. ad comprehensio- 
nem non requisierunt nisi adaequatam rei notitiam, tum 
scilicet ejus, quod formaliter eidem inesse dicitur, tum 

c 

ejus quod eminenter , aut virtualiter in ea includitur. S.Tho- 
mas p. 1. q. 12. ar. 7. et cum eo scholastici passim ad 
comprehensionem praeterea requirunt cognitionem, quae 
ita exaequet et exhauriat objectum cognitum , ut nihil in 
eo sit, quod penitus non cognoscatur. Adeoque veteres 
constituebant comprehensionem in aequalitate objectiva et 
intentionali cognoscentis , ac repraesentantia ; scholastici vero 
eam constituunt in aequalitate essentiali et entitaliva inter 
cognoscentem et rem cognitam. Petavius et Yasquezius 
v (iterum sententiae adhaeserunt. Nos in hac sententiarum 
discrepantia veritatem enunciatae theseos argumentis ge- 
neralibus ex Scriptura et traditione desumptis incompre- 
liensibilitatem Dei protuebimur in quacumque hypothesi. 

445. Ac primo Scripturae aperte hanc Dei proprieta- 
tem praedicant; Jcrem. enim 32, 19. Deus dicitur: Ha - 

gnus consilio et incomprehensibilis cogitatu ; et Apostolus 
Rom. 11, 33. exclamat: 0 altitudo divitiarum sapientiae 
et scientiae Dei! quam incomprehensibilia sunt judicia ejus 
et investigabiles viae ejus! Quo pariter spectant loca illa 
in quibus Deus invisibilis dicitur ; cum vero ex demonstra- 
tis intelligi ea nequeant de absoluta invisibilitate y restat ut 
intelligantur de incomprehensione. 

446. Id ipsum in traditione praedicatum invenimus. 
S. Irenaeus Contr. haeres, lib.4. c.l9.n.2. scribit: bnmensu- 
rabilis in corde Deus et incomprehensibilis in animo. S. Au- 
gustinus Sertn. 117. De verbis Evang. Joan. c. 5. Attingere 
inquit , aliquantum mente Deum magna beatitudo est , com- 
prehendere autem omnino impossibile. Sed luculentius adhuc 
haec veritas adstruitur ex principiis a patribus adversus 
haereticos constitutis. Ipsi enim Filii et Spiritus S. divi- 
nitatem ex eo colligunt quod divinitatem comprehendant : 
uti Chrysostomus in Homiliis contra Anomaeos , Cyrillus 
Uieros. Catech. 6. et ante ipsos Irenaeus, qui 1. c. c. 19. 
scribit : Mensura Patris Filius qui et capit eum . 2° Deum item 
Spiritum S. esse colligunt ex eo quod divinam essentiam 
pariter comprehendat , ut s. Athanasius disputans adver- 
sus Arium, Clemens Alex., s. Cyrillus Alex., s. Epipha- 
nius, et s. Ambrosius apud Pctavium de Trin. 1. 2. c. 14. 
3° Expresse docent Deum neque ab Angelis et Archange- 
lis comprehendi posse , ut s. Jo. Chrysostomus , s. Hila- 
rius alii que. 

447. Quapropter jure merito a Nicolao V. et Eugc- 
nio IY. probata est proscriptio facta in conc. Basilecnsi, 
propositionis Augustini de Roma, ita se habentis: Anima 
Christi videt Deum tam clare et intense , quantum clare et 
intense Deus videt se ipsum. Jam vero Christi anima Deum 
supematuraliter videt. 

448. S. Thomas juxta commemorata principia de ae- 
qualitate entitativa inter videntem et visum ad compre- 
hensionem requisita , concludit beatorum animas licet glo- 
riae lumine perfusas , numquam tamen ad comprehensio- 

nem posse pertingere , cum finito modo lumen illud com- 
municetur. 


DIFFICULTATES 

* • 

• 

449. Obj. P Apostolus 1. Cor. 13, 12. Tunc , inquit, 
cognoscam sicut cognitus sum. Deus porro nos cognoscit 
comprehensive. 2° Rursum ibid. 9, 24. fideles sic horta- 
tur: Sic currite , ut comprehendatis ; ac Philipp. 3, 12. 
Sequor autem , si quo modo comprehendam. 3° Propterea 
Beati comprehensorcs vocantur. 4° Haec confirmantur ex 
s. Augustino, qui Ep. 148. c. 9. ita comprehensionem de- 
finit : Totum comprehenditur videndo , quod ita videtur , ut 
nihil ejus lateat videntem , aut cujus Jines circumspici pos- 
sunt. At hoc modo Deum Beati vident. Deus enim ens simpli- 
cissimum est nullisque constans partilius, aut composi- 
tione , aut igitur omnino non videtur , aut ita videtur ut 
nihil videntem lateat. Ergo. 

450. Besp. Ad l m , D. Cognoscam simili cognitione 
qua cognitus a Deo sum , C. aequali IV. Hoc enim sub omni 
respectu repugnat. 

451. Ad 2 m , et 3 m , I). Per assecutionem termini, C, 

per adaequatam objecti cognitionem IV. Duplex siquidem 
haec est comprehensionis notio. ^ 

452. Ad 4", D. min. Si fines in Deo concipi pos- 
sent, Tr. vel C. si nulli ejusmodi sint aut possint con- 
cipi N. Deus enim sub quocumque respectu et absolute 
infinitus est. Ideo vero s. Augustinus eam praemisit com- 
prehensionis definitionem , ut ostenderet Deum cuicumque 
intelligenti creatae naturae esse incomprehensibilem. 

453. Sic etiam: Deus nullis constat partibus realibus , 
rcalique compositione, C. virtualibus partibus , virtualique 
compositione /V. Ut constat ex iis quae disseruimus in Tract. 
de Deo , ubi de simplicitate Dei egimus. Deus igitur to- 
tus videtur sed modo finito, cujus tantum creata mens 
capax est ; et quidem juxta antiquos , quia Beati solum 
vident quae formali ter Deo insunt , non autem quae vir- 

lualiter et eminenter; juxta scholasticos autem quia etsi Deus 
videatur totus, nofi tamen videtur totaliter , ut loquitur 
s. Thomas, quia modus objecti non est modus cognoscentis; 
nempe uti exponit Suarez De Deo lib. 2. c. 19. u. 14. quia 
objectum est cogmscibile infinite , et visio non est infinite co- 
gnoscitiva. Et sic ceterae difficultates quae urgeri solent , 
dissolvi possunt. . 

PROPOSITIO III. 

• . » ' * 

* Beati pro diversitate meritorum inaequali 
ratione Deum vident 

* * . * t 

< 454. Haec item propositio de fide est; concilium enim 
riorentinum in decreto Unionis statuit : Sanctorum anima# 
in caelum mox recipi . cl intueri clare ipsum Deum trinum , 
et unum pro meritorum diversitate aliam alia perfectius ; ct 
Tridentinum eum anathemate ferit , qui dixerit hominem 
justificatum per bona opera non mereri gloriae augmentum. 

455. Impetit autem Iovinianum, qui uti peccata, sic 
merita paria esse docebat , adeoque parem omnibus fore 
retributionem. Impetit insuper Luthcrum cum suis, qui 
quamvis ex diverso principio, in eundem errorem lapsus 
est. S. Siricus in conc. Romano , et s. Ambrosius in Me- 
diolauensi hunc errorem jamdiu confixerant. 

456. Haec inaequalitas visionis non sumitur ex parte 
objecti seu rei visae, sed ex parte subjecti seu videntis; 
adeoque non afficit gloriam essentialem et specificam , sed 
accidentalemj Idem quippe Deus ab omnibus videtur , et 
idem principium proximum visionis, lumen scilicet gloriae, 
omuibus inest , sed in diverso gradu communicatum. 

457. Luculenter porro doctrina catholica sic ex Scri- 
pturis evincitur : Christus Jo. 14 , 2. In domo , inquit 
Patris mei mansiones multae sunt; et Apostolus 1, Cor. 15, 
41. scribit: Alia claritas solis , alia claritas lunae . , et alia 
claritas stellarum. Stella enim a stella differt in clarita- 
te ; sic et resurrectio mortuorum . In quae verba praeclare 

liaec scribit Tertullianus in Scorpiaco c. 6. Quomodo multae 
mansiones apud Patrem , si non pro varietate meritorum ? Quo- 
modo et stella a stella distabit in yloria , nisi pro diversi- 
tate radiorum? Sed rursum idem Apostolus in eadem epist. 
c. 3, 8. scribit: Unusquisque autem propriam mercedem ac- 
cipiet secundum suum laborem ; et 2. Cor. 9,6. Qui parce 
seminat , parce et metet ; et qui seminat in benedictionibus , 
in benedictionibus et metet. 

458. Nec alia unquam doctrina in Ecclesia viguit. 
Poly carpus in Actis passionis suae , Merita ?nea , dicebat , 
doloris aestimatione pensabo, quanto graviora pertulero , tanto 
praemia majora percipiam ; sic alii martyres passim. S. Hie- 
ronymus duos hac de re integros libros loviniano oppo- 
suit. S. Augustinus lib. De sancta virginitate c. 26. expen- 
dens verba Apostoli : Stella a stella differt in claritate ; 
haec sunt , inquit, merita diversa sanctorum. 

459. Ratio vero theologica est, quia aeterna beatitudo 
justis redditur uti corona et merces et quidem ex justi- 
tia; ubi igitur diversa sunt merita, diversa debet merces 
rependi ; alioquin stimuli ad magna facienda , ac dura per- 
ferenda tollerentur , ac praecideretur omnis ad proficien- 
dum via , siquidem his etiam indiget humana fragilitas at 
confirmetur. 

• 1 • 

DIFFICULTATES 

- ' < i 

460. I. Obj. Matth. 20, 10. Unus denarius < et ' una 
merces cunctis pariter retribuitur operariis ; quamvis alii 
plus alii minus in vinea Domini excolenda laboraverint. 
Ergo eadem omnes gloria donabuntur. 

46 1 ! . Resp. D. Antec. Una merces objectiva et essen- 
tialis, 7V. una merces formaliter et in eodem gradu N. Trans- 
misi primum membrum , quia nondum convenit inter pa- 
tres et interpretes in objecta parabola denarii nomine ae- 
ternam retributionem significari , cum longe verisimilius 
sit non agi nisi de gratuita gentium ad fidem vocatione, 
imo et praelatione Judaeis incredulis. Attamen adversarii 

pro certo sumunt ibi agi de aeterna mcrcede ; quod si 
negetur, totum ipsorum fundamentum concidit. Verum 
et boc transmisso , dicimus ad summum exinde colligi 
unam futuram omnibus mercedem essentialem et specifi- 
cam, non autem in pari gradu rependendam. 

462. II. Obj. Si Beati Deum inaequali ratione vide- 
rent, alter esset altero beatior, alter prae alio melius 
summo bono frueretur ; qui proinde minus prae alio vi- 
deret Deum , eoque frueretur minus , jam non esset per- 
fecte beatus, neque ejus appetitus plene expleretur, pos- 
set aliorum majori felicitati invidere. Atqui haec in Bea- 
tis admitti nequeunt. Ergo. 

463. Besp. Neg. Maj. in sensu adversariorum ; nam 
major aut minor beatitudo non ab objecto viso pendet, 
sed a subjecto vidente , uti exposuimus ; proinde omnes 
eundem Deum vident , omnes eodem summo bono es- 
sentialiter fruuntur , diversitas igitur et inaequalitas vi- 
sionis beatificae petitur ex diversa ratione qua sancti Deum 
vident , prout copiosiori aut minus copioso lumine glo- 
riae quo Deus cum ipsis conjungitur, pro ratione antea- 
ctorum meritorum, donati sunt. Neque exinde sequitur 
eos qui minus clare vident non esse perfecte beatos, aut 
non expleri ipsorum appetitum , aut deniqne aliorum in- 
videre majori gradui gloriae; siquidem optime noverunt 
collatam ipsis gloriam pro meritis , nec ulterius quaerunt , 
cum perfectissima flagrent omnes charitate , qua plene 
Dei voluntati conformes sunt. Praeclare in hanc rem s. Au- 
gustinus Tract. 67. in Joan. n. 1. scribit: Ita Deus erit, 
omnia in omnibus , ut quoniam Deus charitas est , per cha - 
ritatem Jiet , ut , quod habent singuli , commune sit omnibus . 
Sic enim quisque etiam ipse habet , cum amat in altero , quod 
ipse non habet. I\on erit itaque aliqua invidia imparis cla- 
ritatis y quoniam regnabit in omnibus unitas charitatis. 

PROPOSITIO IV. 

Animae justorum , quibus nihil luendum super est , non 
expectata corporum resurrectione neque extremo judicii 
die, simulae corpore discedunt , beatifica visione do- 
nantur 

m 

464. Definita est liaec fidei veritas prius a Benedicto XII. 
in Const. Benedictus Deus , deinde vero a conc. Florentino 
iu Decreto Unionis his verbis : Credimus . . . illorum animas , 
qui post baptismum susceptum , nullam omnino peccati macu- 
lam incurrerunt , illas etiam animas quae post contractam pec- 
cati maculam vel in suis corporibus , vel eisdem exutae cor - 
poribus sunt purgatae in coelum mox recipi , et intueri clare 
ipsum J)cum trinum et unum sicuti est. 

4 65/ Cum satis implicata praesens controversia sit, non- 
nulla idcirco ad majorem ejus dilucidationem praemitten- 
da sunt. 

. 466. Ac 1° Nonnulli antiquissimi haeretici Arabes, quos 
Origeues plane contrivit , effutierunt animas una cum cor- 
poribus interire, ad vitam postremo una cum corporibus re- 
vocandas, ut ad beatificam promeritam Dei visionem admit- 
tantur. Hunc errorem nonnulli protestantes opera Priestlei 
exsuscitaverunt bis fere annis. Alii vero autumarunt animas 
beet purgatas in aliqua requie degere , donec post corpo- 
rum resurrectionem adipiscantur aeternam beatitudinein , 
quam interim expectant.; Hic error longe lateque dissemi- 
natus est penes Graecos photianos , suumque fecerunt Lu- 
thems et Calvinus , et vix intermortuus denuo , agente 
Burneto , inter protestautes novas radices egit. 

467. -‘i" Permisceri non debet praesens controversia cum 
millenarismo quem sive antiquiores sive recentiores aliqui 
catholici sectati sunt ; siquidem , si paucos excipias , eo- 
rum plerique , etsi justis post resurrectionem regnum in his 
terris tribuant , non inficiantur tamen cos iuterim admitti 

ad aeternam beatitudinem visionemque Dei intuitivam , 
praesertim recentiores chiliastae. 

468. 3° Neque cum haereticorum sententia confundi de- 
bet quaestio, quae sub postremis Joannis XXII. annis inter 
Minoritas quosdam et Dominicanos agitari coepit. Minoritae 
enim contendebant immediate quidem animas ex hac vita 
decedentes in caelum recipi , sed non admitti nisi ad visio- 
nem Christi sub forma servi , donec post resurrectionem 
admittantur ad visionem intuitivam Dei ; Dominicani vero 
propugnabant eas immediate praeterea admitti ad visionem 
intuitivam Dei. Joannes XXII. rem maturandam dedit prae- 
stantioribus aetatis suae theologis, ac ipsemet quae pro utra- 
que sententia seorsum stare videbantur sedulo expendit, an- 
tequam ad definitionem perveniret. 

469. 4° Demum ad obscuriora patrum dicta intelligen- 
da secerni debet quaestio de immediata post obitum Dei 
visione ac fruitione a quaestione de loco , seu beatorum se- 
de , quam alii paradisum , alii Abrahae sinum , receptacu- 
la etc. vocarunt. 

470. Ex his patet diversa ratione refellendum esse hae- 
reticorum errorem , diversa autem Minoritarum sententiam. 
Satis enim est contra illos testimonia urgere ex Scripturis 
et patribus in quibus promiscue tum de Christi tum de Dei 
visione fit sermo obtinenda statim post mortem ; adversus 
istos illa praecise adhibenda sunt loca in quibus de intui- 
tiva Dei visione agitur. 

471. Quibus ita declaratis, sic cnunciatam catholicam 
veritatem evincimus. Ac 1° ex Scripturis occurrit Apostolus, 
qui 2. Cor. 5, 6. decretoria plane haec verba habet : Cum 
sumus in corpore , peregrinamur a Domino , ( per fidem enim 
ambulamus , et non per speciem ) ; audemus autem , et bo- 
nam voluntatem habemus magis peregrinari a corpore et prae- 
sentes esse ad Dominum. Igitur , si dum sumus iu corpore 
peregrinamur a Domino , et optare debemus peregrinari a 
corpore ut praesentes simus ad Dominum , evidens est im- 
mediate post corporis dissolutionem , si nihil obstet , ad- 

mitti ad Dei praesentiam , ubi non amplius per fidem , 
sed per speciem, idestintuitive Deum videbimus. Haec con- 
firmantur adhuc clarius ex verbis praecedentibus : Scimus , 
quoniam , si terrestris domus nostra hujus habitationis dissol- 
vatur , quod aedificationem ex Deo habemus , domum non mar 
nvfaclam , aeternam in coelis . Dissolutio propterea corpo- 
ris ponitur in nexu causali cum aeterna felicitate in coelis 
retribuenda , adeoque immediate post mortem. Hinc idem 
Apostolus Philipp. 1, 23. de se scribebat : Coarctor autem 
a duobus : desiderium habens dissolvi et esse cum Christo, multo 
magis melius : permanere autem in came necessarium propter 
vos . Pro certo igitur sumit illico post obitum admissum iri 
ad Christi consortium. Cum vero ex Pauli sententiis simul 
collatis idem sit esse cum Christo ac videre Deum in specie , 
jure inferimus tum adversus haereticos , tum adversus Mi- 
noritarum sententiam , statim post mortem , seu non ex- 
pectata futura corporum resurrectione, animas evehi ad 
beatitudinem , atque intuiti vam Dei visionem. 

472. 2° Hanc eandem veritatem ex patribus adstruimus: 
Ex Graecis eminet s. Grcgorius Nazianzenus, qui Ora*. 11. 
n. 17. Jns. Gorgoniatn sororem suam , de qua affirmat asse- 
cutam esse contemplationem gloriae, tum ceterae , tum supre- 
mae Trinitatis puriorem ; et Orat. 18. in s. Cyprianum n. 30. 
in qua adstruit hunc martyrem et in coelo esse , et sanctae 
Trinitati adsistere. S. item Gregorius IV ys senus loquens de 
Pulcheria Theodosii imperatoris filiola , Hinc est , inquit , 
avulsa planta , verum in Paradiso consita est . A regno in re- 
gnum translata est . . . Quam ille pulcher oculus est qui Deum 
aspicit? Sic s. Jo. Chrysostomus Orat, in s. Philogonium de 
Beatis scribit: Illic autem qui adsunt , perpetuo vident ( regem 
Deum ) , quatenus illum videre licet , non solum praesentem , 
verum etiam suae gloriae condecorantem universum coetum. 
Graeci proinde in Mcnologio Sanctos vita functos adstare Tri- 
nitati dicunt, uti de s. Basiiio legitur: Basili sapiens, qui 
assistis Trinitati / Ex Latinis satis sit verba s. Cypriani de- 
scribere ex Cohortat, ad martyrium quae est epist. 56. Quae 

erit gloria , et quanta laetitia admitti ut Deum videas , ho- 
norari ut cum Christo Domino Deo tuo salutis ac lucis aeter- 
nae gaudium capias ? Liber de Mortalitate totus de hoc argu- 
mento est. 

473. Et haec satis sint , ut omittam generalia patrum 
principia , quibus haec eadem veritas continetur , quod ex. 
gr. animum resumere martyres debeant ad ferendos crucia- 
tus quos aeterna beatitudo statim excipiet ; quod hoc inter- 
cedat inter conditionem Sanctorum Veteris et Novi Testa- 
menti discrimen , quod illi diutius debuerint expectare cae- 
lestem beatitudinem ad quam isti statim admittuntur : Nam 
antea , ut scribit s. Jo. Chrysostomus in Hom. de ss. Ber- 
nice , Prosdoce et Domnina n. 3. , Mors ad inferos deducebat , 
nunc autem ad Christum perducit , quae doctrina universalis 
apud patres est. 

DIFFICULTATES 

• 

474. I. Obj. 1° Scriptura justorum impiorumque retri- 
butionem ad extremum refert judicii diem. Nam Matth.25. 
nonnisi prolata sententia utrisque retributio pro meritis con- 
fertur , primum ab invicem separati exhibentur cum antea 
permixti fuerint ; regnum electis paratum solum hactenus* 
dicitur ; electis venite , reprobis discedite in sententia pro- 
nunciabitur ; concluditur autem : et ibunt hi in supplicium 
aeternum , justi autem in vitam aeternam ; adeoque tunc pri- 
mum ibunt , non redibunt juxta catholicorum sententiam. 
2° Haec confirmantur ex parabola zizaniorum Matth. 13 r 24. 
quae crescere permittuntur , donec in consummatione seculi' 
ab Angelis separentur ; et ex promissione apostolis a Chri- 
sto facta Jo. 14 , 2. Vado 'parare vobis locum . . . iterum 
venio et accipiam vos ad meipsum , ut , ubi ego sum , et vos 
sitis. Quapropter denarius diurnus, aeterna scilicet retributio 
non datur nisi ad vesperam , seu ad mundi finem. Ergo. 

475. Resp. /). Ant. Et in Scripturis haec omnia ad ex- 
tremum judicii diem referuntur ratione retributionis adae- 
quatae •reddendae toti homini , C. ratione retributionis in- 

adaequatae reddendae animabus corpore exutis N. Haec 
unica via est ad concilianda objecta Scripturarum loca cum 
illis in quibus retributio pro meritis exhibetur danda im- 
mediate post mortem , quaeque in probationibus attulimus, 
alioquin ea inter se componi nullo modo possent , praeser- 
tim cum ejusmodi conciliationem universae Ecclesiae sensus 
traditionalis exhibeat , uti constat ex dictis. 

476. Inst. 1° Retributio nemini datur ante meritorum 
discussionem , adeoque statim post uniuscujusque obitum 
esset particulare judicium instituendum ; atqui nuspiam 
Scriptura nisi de uno universali loquitur judicio. Hinc Apo- 
stolus Hebr. 11, 3. de Veteris Testamenti sanctis disserens 
ait : Juxta fidem defuncti sunt omnes isti , non acceptis repro- 
missionibus , sed a longe eas aspicientes ; et v. 16. Nunc au- 
tem meliorem ( patriam) appetunt , id est } caelestem; demum 
v. 40. Deo pro nobis melius aliquid providente , ul non sine 
nobis consummarentur. Ergo ex Apostolo nondum definita 
sors Sanctorum utriusque Testamenti est , sed omnes donec 
compleatur electorum numerus , seu usque ad consumma- 
tionem seculi in suspenso manent. 2° Quapropter Apostolus 
seinper sibi constans 2. Tim. 4, 8. de reposita sibi corona 
•scribit: Quam reddet mihi in illa die justus judex. 3° Cui con- 
sonat s. Joannes , qui 1. Epist. 3, 2. Scimus , inquit, quo- 
niam cum apparuerit (Christus in fine mundi) , similes ei eri- 
mus , quoniam videbimus cum simti est. Ergo. 

477. Resp. Ad l m , Neg. min. Apposite s. Augustinus 
De anima lib. 2. c. 4. n. 8. Quis adversus Evangelium tanta 
‘obstinatione obduruit , ut in illo paupere , qui post mortem 
ablatus est in sinum A brahac , et in illo divitet cujus in in- 
ferno cruciatus exponitur , ista non audiat , vel audita non 
credat , judican animas , cum de corporibus exierint , ante- 
quam veniant ad illud judicium , quo eas oportet , jam red- 
ditis corporibus judicari ? Sane Apocal. 7 , 9. testatur Joan- 
nes se vidisse turbam magnam , quam dinumerare nemo po- 
terat , stantem ante thronum Dei et in conspectu Agni. Quae 
certe gloria reddita ipsis non est sine meritorum discussione. 

478. Patriarchae porro dc quibus loquitur Apostolus 
in Ep. ad Hebr. Defuncti sunt non acceptis repromissionibus , D. 
terrenis , C. caelestibus Subd. ante Christi in caelum ascen- 
sionem , C. post eam N. eodem enim Apostolo testante 
Ephes, 4, 8. 9. cum Christus descendisset primum in infe- 
riores partes terrae , ascendens in altum , captivam duxit ca- 
ptivitatem. 

479. Sic etiam : Nunc autem meliorem appetunt , id est 
caelestem , D. Ita ut particula nunc vim exprimat illationis, C. 
tempus significet praesens N. Significat proinde Apostolus 
his verbis patriarchas non appetivisse patriam terrenam, ad 
quam si voluissent se conferre , potuissent ; ex quo infert , 
nunc , id est , igitur cum non terrenam appeterent , patet 
eo6 appetivisse caelestem. 

480. Demum: Deo pro nobis melius aliquid providente , 
ut non sitie nobis consummarentur ; D. Quoad animam usque 
ad Christi ascensionem , et quoad corpus usque ad genera- 
lem resurrectionem , C. quoad solam animam N. Docet 
scilicet Apostolus meliorem esse conditionem nostram , qui 
sub Novo Testamento vivimus, quam fuerit veterum Sancto- 
rum conditio , qui debuerunt Christi adventum expectare 
antequam ad caelestem patriam perducerentur , dum nos 
statim post obitum , si nihil obstat , in illam admitti pos- 
sumus , reserato per Christi adseensum in caelum aditu. 

481. Ad 2 m , D. Toti personae [mihi ) , C. animae N. uti 
patet ex dictis. 

482. Ad 3 m , D. Etiam quoad corpus glorificatum , Tr. 
quod animam N. Ceterum plures solidis innixi rationibus 
contendunt interpretes objecta verba ad intuitivam ipsam 
Dei visionem referri. 

483. II. Obj. Plurium patrum doctrina est , animas 
corpore solutas in custodia detineri , donec judex meritorum 
faciat examen , ac interim sitire Dei aspectum , ut s. Hila- 
rius , et s. Ambrosius qui in lib. De Cain et Abel eas aperte 
suspensas esse affirmat usque ad judicii diem ; a quibus non 
discrepat s. Jo. Chrysostomus , qui liotn. 39. iu 1. ad 

Cor . 11, 3. de anima corpore solata affirmat , quod absque 
came non accipiet bona illa ineffabilia sicut neque punietur. 
Sed neque discrepat Augustinus , qui non solum commemo- 
rat passim receptacula in quibus animae usque ad resurre- 
ctionem corporum detinentur, sed Retract. lib. 1. c. 14. 
n. 2. ancipitem se ostendit utrum sancti defuncti homines di- 
cendi sint in illa possessione , in qua jam Angeli reperiun- 
tur. Non dissentit demum s. Bernardus, qui in tribus ser- 
monibus De Sanctis , et alibi etiam, docet animas in expecta- 
tione quietis sub altari et in atriis esse ulli expectant cor- 
porum resurrectionem ac tum exultabunt visione et contem- 
platione Dei. Ergo. 

484. Resp. D. Ant. Plures patres docuere beatitudinem 
completam , adaequatam et accidentalem quae in corporis 
etiam glorificatione consistit, differri usque ad judicii diem, C. 
incompletam inadaequatam et essentialem quoad animam IV. 
Differunt nempe objecti patres a nobis in loquendi potius 
ratione quam in rei substantia , seu quoad peculiares si pla- 
cet ac proprias ipsorum sententias , ad significandam diffe- 
rentiam quae intercedit inter beatitudinem, quam habet nunc 
anima beata ab illa , qua resumpto tandem corpore fruetur. 

485. Sane s. Hilarius in Ps. 41. n. 9. sic argumenta- 
tur : Si Christus Dei requies est ; ergo qui in Christo erunt , 
erunt in Dei requie. Dum igitur asserit animas in custodia de- 
tineri , aut sitire Dei aspectum , loquitur de ulteriori et ac- 
cidentali gloriae gradu quem consequentur recuperatis cor- 
poribus. 

486. Sic etiam s. Ambrosius epist. 15. n. 4. descripta 
beatitudine caelesti qua fruitur s. Acholius Thessalonicen- 
sium episcopus , concludit : Et haec omnia jam dudum qui- 
dem sibi comperta , sed nunc facie ad faciem manifestata . 
Quapropter in lib. De Cavi et Abel nihil aliud significat quam 
animas adhuc incertas esse de resurrectionis tempore. Quod 
si praeterea in lib. De bono mortis diversarum meminit man- 
sionum in quibus animae degunt , eas tamen collocat in cae- 
lis scribens: cap. 10. Hae sunt habitationes , de quibus dicit 

Dominus (Jo. 14,) multas mansiones esse apud Patrem suum, 
quas suis pergens ad Patrem suum praepararet. 

487. S. Jo. Chrysostom us Hom. 10 .in 2. ad Cor. catho- 
licum dogma luculenter expressit his verbis : Ne timeas. 
Conjide cum concidens. Neque enim ille dumtaxat te a corru- 
ptione vindicat , ac gravi sarcina levat , sed etiam ad Domi- 
num confestim transmittit. Idcirco in objectis verbis ne- 
cessitatem dumtaxat adstruit corporis resurrectionis , quia 
cum corpus animae in laboribus comes fuerit , concludit 
aut utrumque aut neutrum coronandum , non autem diffe- 
rendam esse animae beatitudinem. 

•188. S. Augustinus Epist. 187. n. 7. Ubicumque , scri- 
bit , sit paradisus , quisquis beatorum ibi est , cum illo ibi 
est, qui ubique est; et Confess. lib. 9. c. 3. de Nebridio 
amico suo nuper defuncto , non solum eum aeterna beati- 
tudine frui dicit , sed sic concludit : Domine , quem potat ille, 
nostri sis memor. Ancipitem proinde se ostendit in adductis 
verbis et alibi non de gloria , sed de loco , uti etiam jam- 
diu animadverterat Ludovicus Vives in suis adnotationibus 
ad s. Augustini opera. 

489. Demum s. Bernardus in Senn. 42. De diversis n. 5. 
ita luculenter communem doctrinam exponit : Qui in caelo 
sunt , gaudio gaudent ad visionem Dei , Christi fratres in na- 
tura, cohaeredes in gloria , similes in aeternitate jucunda. Di- 
cendum propterea est in sermonibus illis de Sanctis , qui 
objiciuntur , vel locutum s. Doctorcm esse de gloria con- 
summata et adaequata obtinenda post corporum resurre- 
ctionem , vel de diverso felicitatis gradu ratione diversi sta- 
tus ante et post resurrectionem , cum juxta ipsum animae 
etiam in gloria adhuc , ut ipse loquitur , resurrectionem sui 
corporis in fine saeculi praestolantur. Certe ejus locutiones 
interdum duriusculae de hoc argumento , occasionem prae- 
buerunt controversiae quae deinceps sui) JoanncXXII. exci- 
tata est, praesertim ubi scribit in Serm. 4. de Sanctis n.l. 
quod Christus post resurrectionem sit se manifestaturus , 
Non in foiima servi (ut antea) sed in forma dei. Ostendet 

citam nobis Patrem et Spiritum S. , sine qua nimirum visione 
nihil sufficeret nobis. 

490. III. Obj. 1° Ecclesia ab immemorabili orare in sua 
liturgia consuevit pro B. Virgine , Apostolis , aliisque San- 
ctis ; e. g. in liturgia syriaca antiquissima, de Sanctis sic le- 
gitur : Deus praesta eis requiem bonamque memoriam , et po- 
tissimum sa?ictissimae Deiparae Mariae ; et in ceteris liturgiis 
orientalibus eadem occurrunt. JVeque ab illis discrepant 
occidentales , ut patet ex sacramentario Gelasii et Grego- 
rii M. nec non ex Missali Mozarabico. Cujus rei adhuc ve- 
stigia occurrunt in Secreta s. Leonis Papae , in qua Deum 
exoramus ; ut illum beata retributio comitetur . 2° Huc etiam 
referuntur orationes et responsoria pro defunctis, in quibus 
dicitur : Libera eam de morte aeterna etc. , aut,Ae absorbeat 
cas tartarus , aliaque ejusmodi , quae ostendunt adhuc in- 
certam manere animarum sortem. 3° Sane cum neque San- 
cti V. T. statim admissi fuerint , cumque Christus ipse non- 
nisi postquam ad inferos descendit, in caelum post resur- 
rectionem conscenderit , aequum est , ut nec nos confestim 
in caelum admittamur. 4° Eo vel magis quod animam glo- 
rificari sine corpore ejus comite non deceat ; ac 5° mise- 
ra semper sit quamdiu corporis sui desiderio torquetur. 
Ergo. 

491. Resp. Ad l m , D. Ut gloria ipsis accidentalis ac- 
crescat , C. ut gloria essentialis donetur A r . Hic enim sensus 
contrarius esset Ecclesiae ipsius praxi se commendandi in 
eisdem liturgiis Sanctorum precibus. 

'492. Ad 2 m , D. Quatenus Ecclesia in ejusmodi officiis 
solet rem praeteritam vcluti praesentem spectare , C. quate- 
nus profiteri intendat incertam adhuc manere animarum pro 
quibus orat sortem N. Ecclesia enim consuevit in officiis suis 
ac solemnitatibus se spiritu veluti praesentem sistere myste- 
rio , aut facto de quo agit ; uti constat ex ejus officiis de 
adventu , de natalitiis Domini , aliisque ejusmodi ; eadem 
proinde ratione se gerit in precibus pro defunctis, quos 
sibi vcluti in agone constitutos repraesentat , ut sic etiam 

praesentes instruat de impedente sibi in mortis articulo ago- 
ne , ac periculo. 

493. Ad 3 m , D. Si eadem ratio vigeret in Sanctis N. T. 
quae viguit quoad Sanctos Testamenti Veteris; et eadem quae 

. viguit in Christo cum ad inferos descendit , vigeret in no- 
bis , C. si diversa plane N. Sanctis justisque Veteris Testa- 
menti ideo expectandum erat , quia nondum reseratum erat 
caelum per Christum , prout nunc est ; Christus vero ad 
inferos descendit ut triumphantium more modoque exinde 
eriperet spolia , seu animas ibi detentas , quae profecto 
ratio in nobis non est. 

494. Ad 4 m , />. Si anima sine corpore capax gloriae 
non esset , C. si capax sit N. Addo animam esse merito- 
rum causam , corpus vero nonnisi instrumentum , quod 
proinde etiam suo tempore glorificabitur. 

495. Ad 5 m , D. Dato etiam, quod anima jugi corporis 
sui desiderio detineatur , si Deus interim non posset huic 
desiderio supplere , Tr. vel C. si abunde supplere possit N. 
Cum essentiali gloria anima fruatur, torqueri profecto non 
potest aut misera esse propter ejusmodi desiderium. 

496. Dices : Joannes XXII. adeo in sententiam de di- 
latione visionis beatificae propensus fuit , ut ipsam pene ex 
cathedra uti unice veram declaraverit. Ergo. 

497. Resp. Neg. Ani. Nam pius et doctus hic Ponti- 
fex , cum excitata esset sub finem Pontificatus sui haec con- 
troversia inter Minoritas et Dominicanos , ut pleniore causae 
cognitione eam dirimeret , constituit ut documenta omnia 
quae alterutri parti contendentium favere videbantur col- 
ligerentur. His collectis, ut examinarentur Cardinalibus tra- 
didit , ac ipsemet huic discussioni operam dedit. Hac de 
causa opera malevolorum , schismaticorum praesertim Fran- 
ciscaliuin , qui Ludovico Ravaro addicti erant , calumniam 
Joannes sustinuit apud Philippum Galliarum regem , perin- 
de ac si addictus esset parti neganti visionem beatificam con- 
ferendam statim post obitum. Non solum autem Pontifex 
ab impacta atroci adeo calumnia se purgavtt , sed praeterea 

Vol. II. 25 

sub vitae finem jarajam editurus erat Constitutionem ad sen- 
tentiam catholicam definiendam , quod utique fecisset nisi 
morte fuisset praepeditus ; interim juridice ante mortem 
coram Cardinalibus et tabellionibus protestatus est se et 
habere et habuisse hanc sententiam. 

ARTICULUS n. 

DE PURGATORIO 

498. Purgatorii nomine status ille expiationis venit in 
quo defunctorum animae reperiuntur, donec solutae sint de- 
bitis quibus obstrictae ex hac vita migrarunt, apud divinam 
justitiam. Debita vero haec vel ex peccatorum venialium 
reatu, vel ex reatu peccatorum laethalium quoad culpam 
dimissorum proveniunt. 

499. Adversus Purgatorii dogma jamdiu Aerius seca- 
li IV. haereticus , deinde vero petrobruisiani , albigenses , 
waldenses aliique obscuri sectarii medio aevo insurrexerunt. 
Novatores sec. XVI. istorum nebulonum errores instaura- 
runt. Lutherus quamvis ab initio anceps circa hunc articu- 
lum haeserit, postea resumptis animis, penitus eum rejecit ; 
Calvinus vero furore veluti percitum se adversus eundem 
articulum veluti in Satanae commentum patefecit. 

500. Duo tantum ab Ecclesia dc purgatorio definita 
sunt, ejusdem scilicet existentia , et suffragiorum utilitas 
erga defunctorum animas. Omnia proinde quae ad locum, 
tempus , poenarum naturam et acerbitatem spectant dogma 
non attingunt; prout nec attingunt quae admodum pertinent 
quo defunctorum animae fidelium suffragiis juvantur. Nos 
rata habentes quae juxta Ecclesiae sensum communi theo- 
logorum calculo probantur , de quibus consuli possunt Bel- 
larminus toto libro secundo de Purgatorio , ac Walembur- 
gici in Tractatibus specialibus de controversiis fidei , quae pres- 
se de fide sunt adversus protestantes propugnamus. 

# PROPOSITIO 

Datur purgatoriam , et justorum animae in eo detentae 
fidelium suffragiis juvantur 

50 1 . Quoad utramque partem propositio de fide est , 
ut liquet tum ex Udei professione jussu Pii IV. edita illis 
verbis : Constanter teneo purgatorium esse , animasque ibi de- 
tentas fidelium suffragiis juvari ; tum ex Tridcntino quod 
sess. XXV. in Decreto De purgatorio tradit Ecclesiam con- 
stanter docuisse Purgatorium esse , animasque ibi deten- 
tas , fidelium suffragiis , potissimum vero acceptabili Altaris 
sacrificio juvari. Admonet ibidem episcopos , imo eis prae- 
cipit , ut sanam de Purgatorio doctrinam a sanctis Patribus et 
sacris Conciliis traditam , a Christi fidelibus credi , teneri , 
doceri et ubique praedicari diligenter studeant . . . incerta item, 
vel quae specie falsi laborant, evulgari ac tractari non per- 
mittant. Ea vero , quae ad curiositatem quamdam ac supersti- 
tionem spectant , vel turpe lucrum sapiunt , tanquam scan- 
dala et fidelium offendicula prohibeant. Cumque protestan- 
tium erroris fundamentum sit , non posse dimitti culpam , 
quin tota simul remittatur et poena , idcirco idem Conci- 
lium sess. VI. can. 30. definivit : Si quis post acceptam ju- 
stificationis gratiam cuilibet peccatori poenitenti ita culpam re- 
mitti et reatum aeternae poenae deleri dixerit , ut nullus remaneat 
reatus poenae temporalis exsolvendae , vel in hoc secuto , vel 
in futuro in Purgatorio , antequam ad regna caelorum aditus 
patere possit; anath. sit. 

502. Jam vero catholicam doctrinam tum Scripturarum 
tum traditionis auctoritate fulciri nullum dubium est. Et- 
enim in Scripturis documentum hujus doctrinae de Purga- 
torio , ac suffragiorum utilitate ex parte viventium , ine- . 
luctabile suppeditat libeV secundus Macchabaeorum 12, 43« 
ubi de fortissimi Judae pietate legitur, quod facta collatione, 

duodecim millia drachmas argenti misit Jcrosolymam offerri 

% 

pro peccatis mortuorum sacrificium , bene et religiose de resur - 

rectione cogitans ( nisi enim eos , qui ceciderant , resurrecturos 
speraret , superfluum et vanum videretur orare pr8 mortuis ) , et 
quia considerabat quod hi , qui cum pietate dormitionem accepe- 
rant, optimam haberent repositam gratiam. Sancta ergo et salubris 
est cogitatio pro defunctis exorare , ut a peccatis solvantur. 
Quae adeo luculenta sunt pro catholico dogmate , ut cum 
nequiverint adversarii ullis subtilitatibus tenebras illis of- 
fundere , se receperunt ad hujus libri canonicam auctorita- 
tem rejiciendam. Quamvis porro ex N. T. nulla decretoria 
hac de re testimonia occurrant , ea tamen habentur ex 
quibus non obscure saltem haec veritas insinuatur. Siqui- 
dem Christus Matt. 12, 32. ait: Quicumque dixerit verbum 
contra Filium hominis , remittetur ei ; qui autem dixerit contra 
Spiritum Sanctum , non remittetur ei neque in hoc seculo , 
neque in futuro ; quibus alludit ad receptam penes He- 
braeos persuasionem de nonnullorum peccatorum remis- 
sione in altera vita. Apposite proinde s. Augustinus De civ. 
Dei lib. 21. c. 24. n. 2. De quibusdam , inquit, veraciter 
non diceretur , quod non eis remittatur , neque in hoc seculo , 
neque in futuro , nisi essent ( quidam peccatores ) quibus , 
etsi non in isto , tamen remittatur in futuro. 

503. Traditio constans, quae de hoc dogmate jugiter in 
Ecclesia viguit talis est , ut nonnisi contumaces ei obsistere 
possint. Testes enim hujus traditionis antiquissimi patres 
sunt, ac in primis Tertullianus , qui in lib. De corona militis 
c. 3. Oblationes , scribit , pro defunctis annua die facimus. 
Harum et aliarum ejusmodi disciplinarum , subdit c. 4., si 
legem expostules Scripturarum nullam invenies ( quae annuas 
istas oblationes praecipiat): traditio tibi praetendetur au- 
ctrix , consuetudo confirmatrix , et fides roboratrix. Et alibi 
passim eadem inculcat. S. Cyprianus epist. 66. prohibuit 
, ne fieret oblatio , aut deprecatio aliqua nomine ejus ( scilicet 
Victorii eo quod Faustinum presbyterum fecerit bonorum 
suorum administratorem ) in Ecclesia frequentaretur ; idque 
juxta praedecessorum statutum , ut si quis hoc fedsset , non 
offerretur pro eo , nec sacrificium pro dormitione ejus cele - 

brareiur. Ah immemorabili igitur in Ecclesia Africana, adeo- 
que in Ecclesia Romana receptus erat usus orationes et sa- 
crificia pro animarum defunctorum expiatione offerendi, ac 
proinde doctrina de Purgatorii existentia, et suffragiorum 
utilitate. In Ecclesia Palaestinensi eandem praxim ac fidem 
viguisse testis est Cyrillus Hieros., qui Catech. Mysiagogica 5. 
n. 9. scribit: Deinde pro omnibus generatim ( oramus) , qui 
inter nos vita functi sunt , maximum hoc credentes adjumentum 
illis animabus fore , pro quibus oratio defertur , dum sancta 
et per quam tremenda coram jacet victima. Eusebius refert 
lib. 4. De vita Constantini c. 71. oblatum sacrificium esse 
pro ejusdem Imperatoris anima in martyrio , seu ecclesia 
Apostolorum. Quod attinet ad reliquorum patrum testimonia 
supervacanea res esset singillatim proferre , cum vel ipsi 
haeretici quos impugnamus contra se esse aperte fateantur. 
Calvinus enim in lib. 3. Institut. c. 10. scribit: In eo dico 

r 

aliquid humani ( patres ) passos esse : ideoque ad imitationem 
trahendum non esse contendo , quod fecerunt; sic etiam Dal- 
laeus id ipsum confirmat in suis Instructionibus historicis , 
concluditque pariter : Non est tutum veteres imitari. Nec ali- 
ter se gessit Petrus Vermilius cognomento Martyr, in Ep. 1. 
ad Cor. cap. 3. dum admittit Ecclesiam semper orasse pro 
mortuis. 

504. Concilia item eaque antiquissima fidem et pra- 
xim Ecclesiae circa utrumque articulum patefaciunt. Etenim 
conc. Carthaginiense III. an. 397. cavet , ut Sacramenta 
altaris a jejunis hominibus celebrentur . . . Nam , si aliquo- 
rum pomeridiano tempore defunctorum .... commendatio fa- 
cienda sit , solis orationibus fiat. Similia constituuntur in con- 
ciliis Bracharensi 1. cap. 16. et 21. Cabillonensi , Worma- 
tiensi etc. 

505. Id ipsum praeterea testantur liturgiae omnes tum 
catholicorum , tum sectarum orientalium , quae a remotis- 
simis temporibus ab Ecclesia divisae sunt , cujusmodi sunt 
liturgiae jacobitarum , cophtorum , armenorum , aethio- 
pum , syrorum , nestorianorum r . malabaricorum et chal- 

daeoran, adeo ut vere scripserit Lebrun in Explicat. Mis- 
sae Diss. 10. liturgias omnes ante sexdeeim secula editas , 
nulla omnino excepta , memorias et preces habere pro ani- 
mabus defunctorum. 

506. Nil mirum proinde si in epitaphiis seu sepulcra- 
libus inscriptionibus reperiamus passim pacem et requiem 
defunctis superstites adprecari , ut fuse innumeris prope 
exemplis ostendit cl. Morcelli De stilo inscnpt. latin. lib. 2. 
cap. 3. De epitaphiis. 

507. Verum , quod magis mireris , est ipsa confessio 
adversariorum , quae hactenus dicta confirmat. Siquidem 
praeter commemoratos Calvinum , Dallaeum , Petrumque 
Martyrem , antiquae Ecclesiae hac in parte consensionem 
fatentur Bingham , Montagu et Gunning , primus in Origin. 
Christ. lib. 15. c. 3. §. 16. Alii apud Starckium in Convivio 
Thcoduli; nec non Blanseford, Barow apud Tabaraud , D r . Mo- 
lanus apud Bossuetum , Leibnitius in Systemate theologico , 

• aliique quamplures recentiores , qui tum locum expiationis 
aut epurationis, tum preces pro defunctis admittunt. 

508. Imo addimus universas pene gentes ejusmodi sta- 
tum agnovisse expiationis vel ex antiqua traditione vel ipso 
lumine naturae edoctas , ut omnigena documenta fidem 
faciunt. 

509. Concludendum propterea est tum ex Scriptura , 
tum ex constanti ac numquam interrupta traditione et Ec- 
clesiae praxi , tum ex confessione ipsorum adversariorum 
fidem in utrumque propositum articulum de Purgatorii 
existentia , atque suffragiorum utilitate obtinuisse , ac proin- 
de foveri ex hac fide fidelium charitatem erga defunctos , 
quibus possunt amoris et grati animi sensus argumenta 
praebere. 

DIFFICULTATES 

510. I. Obj. Ex neutro Testamento existentia Purga- 
torii ac suffragiorum utilitas adstruuntur ; non ex V. T. si- 
quidem Punicus qui adducitur locus ex 2. Machab. apocry- 

phus est , ac aliena manu inserta est clausula : Sancta er- 
go etc. 2° Sermo praeterea in eo est de lethali culpa adstri- 
ctis , utpote qui surrcpta idolorum donaria sub vestibus 
celaverint. 3° Sequeretur ex adducto loco -animas una cum 
corpore interire et ad vitam cum iisdem corporibus revo- 
cari ; Nisi enim , legitur , eos qui ceciderant , resurrecturos 
speraret , vanum etc. 4° Agitur de facto personali Judae ac 
prorsus singulari , cum nulla pro mortuis in lege sacrificia 
statuta fuerint. 5° Neque demum mens Judae fuit suppetias 
defunctis ferre illo sacrificio , sed affectum suum in com- 
militones defunctos patefacere , et Dei vindictam a reliqua 
exercitus parte avertere. Multo vero minus ex N. T. quid- 
piam evincitur ; nam 6° Christi dictio : Non remittetur ei 
neque in hoc secuto neque in futuro , alteri aequivalct quae 
penes Marcum 3, 29. invenitur: in aeternum , ac apud Lu- 
cam 12, 10. non remittetur , seu numquam. 7° Alioquin ex 
propositione negante affirmans statueretur, quod est contra 
dialecticen. 8° Eo vel magis quod hic agatur de remissione 
culpae gravis, quae in altera vita nulla datur. 9° Nisi di- 
cere velimus leviores culpas in hac vita , graviores in al- 
tera remitti , quod est contra catholieam doctrinam. Ergo. 

511. Resp. N. A. Ad l®, proh. Neg. Siquidem heic no- 
bis utrumque ratum est ex critica Rihlica de qua Profes- 
sores sacrarum litterarum. Deinde monumentum saltem hi- 
storicum est ah auctore fere coaevo , qui refert facta pu- 
blica , et doctrinam ac praxim quae apud suos obtinebat. 

512. Ad 2 m , Resp. Esto; res enim incerta est, quum 
non idololatriae causa , sed immoderata cupiditate id fe- 
cerint ; verum hoc transmisso , potuit facti eos poenitere ; 
sermo siquidem est de iis qui cum pietate dormitionem ac- 
ceperant. 

513. Ad 3 m , D. Nisi pro Judaeorum more conjunge- 
retur dogma de resurrectione cum animorum immortalita- 
te , C. si conjungantur N. Porro ex Judaeorum more sem- 
per utrumque conjungi tum ex Matth. 22 , 31. patet, ubi 
Christus ait : Non legistis quod dictum est a Deo dicente vo- 


392 


TBACTATUS DE DEO CREATORE 


bis, ego sum Deus Abraham , et Deus Isaac et Deus J aco b? 
I\on est Deus mortuorum , sed viventium ; tum ex Apostolo 
1. Cor. 15, 32. Quid mihi prodest si mortui non resurgunt ? 
Manducemus et bibamus ; cras enim moriemur. 

514. Ad 4 ", iScg. Xam omnes concurrerunt , ct qui- 
dem ad legis mentem ; quamvis enim expresse nulla in 
lege sacrificia pro mortuis fuerint constituta , comprehen- 
debantur tamen sub generali statuto de sacrificiis pro pec- 
catis juxta sensum synagogae traditionalem , fatente ipso 
Grotio in adnotatt . ad Cassandri consultationem , et eruitur 
ex illo Ecclesiastici 7 , 37. Mortuo non prohibeas gratiam , 
eleemosynis , puta , precibus et sacrificiis. 

515. Ad 5 m , Neg. Hac namque merae conjecturae sunt, 
quae aperta fronte adversantur sacro textui. 

516. Ad 6 m , D. Ita tamen , ut quod collective dicitur 
apud alios Evangelistas, distributive reperiatur apud Mat- 
thaeum , C. secus A r . Ideo vero distributive Christus illam 
sententiam expressit , quia alludit ad receptam penes Ju- 
daeos persuasionem de peccatorum remissione tum in hac 
tum in altera vita , uti ostendit in hunc loc. Maldonatus. 

517. Ad 7 m , Uesp. Esto; in familiari vero locutione, 
qua usus est Christus , non semper ad strictas dialectices 
leges propositiones exiguntur ; habita praesertim ratione al- 
lusi onis ad communem Hebraeorum fidem , de qua nuper 
diximus. 

518. Ad 8 m , D. Etiam, C. solum /V. Complectitur enim 
Christus et culpam et poenam , ut constat ex Marco , ubi 
de blasphemo in Spiritum S. dicitur reus aeterni delicti , seu 
aeternae poenae , quae peccatum subsequitur , uti etiam 
exponunt exegetae protestantes Grotius , Griesbaehius , et 
Kuinoel. Sensus itaque est : peccatum in Spiritum S. non 
remittetur quoad culpam et quoad poenam neque in hoc se- 
culo , neque in futuro , ad discrimen ceterorum peccato- 
rum , quae si levia fuerint et in hoc et in altero seculo 
remittentur , si autem gravia , remittentur quoad culpam 
iq, praesenti vita, quoad poenam etiam in altera. 

519. Ad 9”, Neg. Ex dictis enim id non sequitur. 

520. II. Obj. Scripturae medium hunc expiationis sta- 
tum excludunt. Ac 1° iis omnibus in locis in quibus duplex 
dumtaxat status defunctis assignatur, e.g. Matth.25,24 . seqq. 
Venite benedicti . . . discedite maledicti; et Ecclesiastae 9,10. 
Si ceciderit lignum ad austrum aut ad aquilonem . . . ibi erit. 
2] ln iis , in quibus haec duplicis status immutabilitas il- 
lico post mortem incurrenda praedicatur ; sic Luc. 16 , 22. 
legitur : Factum est ut moreretur mendicus , et portaretur ab 
Angelis in sinum Abrahae. Mortuus est autem et dives , et 
scpullus est in inferno ; ibici. 23 ,43. Christus pio latroni 
paradisum promisit eadem die obtinendum; Jo. autem 5, 24. 
idem Christus de credente in se ait: transit a morte ad vitam; 
ac generatim de iis qui in Domino moriuntur, Apoc. 14, 13. 
Amodo jam dicit Spiritus , ut requiescant a laboribus suis , 
graece ex nuncj illico etc. 3° Iu iis in quibus summa Christi 
meritorum efficacia commendatur, uti Hcbr. 10, 14. Una 
oblatione consummavit in sempiternum sanet ijicalos , quin aliis 
precibus aut sacrificiis opus sit ; etenim Sanguis J. C. . . . 
emundat nos ab omni peccato , ut scribit s. Joannes 1. Ep. 1 ,7. 
Quod 4° congruit cum eo quod Deus Ezech. 18, 21. testa- 
tur : Si impius egerit poenitentiam .... omnium iniquitatum 
ejus , quas operatus est , non recordabor. Ergo. 

521. Resp. N. A. Ad l m , prob. D. Post extremum ju- 
dicium , C. ante illud , Subd. quoad animas plene purgatas, 
aut lethali culpa adstrictas , C. quoad reliquas juxta di- 
cta , /V. Et sic solvitur quod ex Matthaeo objicitur. Quoad 
reliquos textus in quibus status immutabilitas adstruitur ; 
Resp. eos intelligendos de merito vel demerito , ac in ordi- 
ne ad resipiscentiam , non autem de contracti in vita debiti 
solutione , de qua nos agimus. 

522. Ad 2 m , D. Si nihil obstet, C. si quid adhuc luen- 
dum supersit N. Nihil enim coinquinatum in coelum intrat , 
sive reatu culpae sive reatu poenae. Si quis proinde vel levi 
culpa obstrictus ex hac vita decesserit , vel poena , peccatis 
dimissis , debita et non soluta , tamdiu in Purgatorio de- 

tinebitur quamdiu non solverit usque ad novissimum qua- 
drantem. Cura igitur ct Lazarus et pilis Latro debita sua 
persolverint , ideo dilata eis non est retributio ; nec diffe- 
retur iis omnibus credentibus in Christum , qui plene expia- 
ti ex hac vita decesserint. 

523. Ad 3 m , D . Christus ut causa meritoria consumma- 
vit in sempiternum sanctificatos, ejusque sanguis emundat 
nos ab omni peccato ex se, C. quoad nos Subd. si nobis ri- 
te ejus pretium fuerit applicatum , C. secus N. Alioquin 
neque infernus daretur , si nimis objecta loca urgerentur. 
Quemadmodum igitur satisfactio Christi non excludit bona 
opera nostra , sic neque excludit satisfactiones nostras. 

524. Ad 4 ra , D. Quoad reatum culpae et poenae ae- 
ternae, C. quoad reatum poenae temporalis Subd. Interdum, 
charitate aut contritione perfecta interveniente , C. sem- 
per N. Uti suo loco ostendemus. 

525. III. Obj. Patres docent 1° Nullam esse in altera 
vita peccatorum remissionem , ut s. Jo. Chrysostomus 
Hom. 2. de Lazaro n. 2. ubi negat quempiam posse post 
hanc vitam commissa diluere , s. Hieronymus lib. 3. in cap. 5. 
Epist. ad Galatas , ubi affirmat unumquemque portare onus 
suum absque remedio. 2° Docent nullum ibidem dari poe- 
nitentiae locum , ut Cyprianus , Ambrosius et Augustinus, 
atque ut in Augustino sistamus , ipse Ep. 91. et Tract. 49. 
inJoan. n. 10. scribit : Requietu , quae continuo post mortem 
datur , si ea dignus est , tunc accipit quisque , cum moritur. 
Quapropter in Enchiridio c. 68 , cum verba Apostoli : Ipse 
autem salvus erit , sic tamen quasi per ignem de tribulationis 
igne hac in vita exposuisset, cap. seq. subdit: Tale aliquid 
etiam post hanc vitam fieri incredibile non est ; et utrum ita 
sit , quaeri potest , ex quibus patet saltem ancipi tem ac du- 
bium circa Purgatorii existentiam s. Doctorem haesisse , 
prout etiam ex aliis ejus testimoniis constat. Ergo. 

526. Resp. Ad l m , D. Quatenus in statu termini nulla 
datur peccatorum lethalium remissio quoad culpam , C. 
quoad poenam de qua nos agimus , iV. Adhortantur enim 

peccatores quemadmodum et in praesentia concionatores 
nostri , ut dum in via adhuc sunt , resipiscant , quia cum 
ad terminum pervenerint , nullus erit amplius resipiscentiae 
salutari ac proinde remissioni locus. 

527. Ad 2 1 ", Eadem esto distinctio , cum eadem sit ra- 
tio ejusmodi locutionum. Quod speciatim attinet ad primum 
Augustini objectum testimonium , responsio patet ex adje- 
cta conditione , si ea dignus est ; alioquin aut excidet omni- 
no a gloria et requie, aut debitum, si quod superest, expiare 
debebit antequam ad illam admittatur. In altero autem te- 
stimonio se dubium exhibet s. Doctor non circa existen- 
tiam Purgatorii, sed circa poenae qualitatem, utrum scilicet 
in igue materiali ea consistat nec ne , de quo nihil definivit 
Ecclesia unquam , et utrum adducta Pauli verba ad Pur- 
gatorium referantur. Ceterum s. Augustinum numquam sive 
de Purgatorio , sive de fidelium suffragiis dubitasse evin- 
cunt tum ea quae de s. Monicae funere scribit lib. 9. Con - 
fess, c. 12. n. 32. ubi refert preces ad Deum fusas cum of- 
ferretur pro ea sacrificium pretii nostri ; tum ea quae habet 
Serm. 172. De verbis Apostoli ubi de suffragiis pro defunctis 
disserens : Hoe enim , inquit , a patribus traditum universa 
observat Ecclesia. 

528. IV. Obj. 1° Origo opinionis de Purgatorii existen- 
tia suffragiorum que utilitate a paganismo repeti debet ; 
2° aut ex naturali saltem quodam nobis insito in defunctos 
pietatis ac amoris sensu , quo facile illudimur. Ergo. 

529. Resp. Ad l m , Neg. Nos utrumque articulum tum 
ex Scriptura tum ex traditione ostendimus. Paganismi, seu 
potius gentium omnium hac in parte consensio et conspi- 
ratio evincit tum hanc doctrinam in ipsa quodammodo 
natura fundari , seu eidem maxime consentaneam esse , tum 
ex antiqua primaeva verae religionis traditione, deinceps plus 
minus foedata ad illas pervenisse. 

530. Ad 2 m , D. Si de privatis individuis ageretur, Tr. 
si de publica , solemni , ac pluries asserta universae Eccle- 
siae doctrina et praxi agatur W. Aurea s. Augustini huc 

regula refertur quam tradit De Bapt. contra Donatisl. lib. 4 . 
c. 14. n. 7. Quod universa tenet Ecclesia , nec conciliis insti- 
tutum , sed semper retentum est , tionnisi auctoritate apostoli - 
ca traditum rectissime creditur. Naturalis porro ille amoris ac 
pietatis sensus, de quo adversarii loquuntur, unice evincit 
quam dura ac inhumana sit protestantismi indoles , qui pias 
omnes affectiones intercipit atque extinguit , ac longe me- 
lius eatholicismum humani cordis naturalibus ac rectis pro- 
pensionibus accommodatum esse , foverique per eum cha- 
ritatis vinculum , quod neque morte ipsa dissolvitur. 

ARTICULUS III. 

DE INFERNO 

531. Inferni nomine significamus statum illum in quo 
daemones una cum reprobis omnibus aeternum plectuntur. 
Inferni existentiam increduli ac materialistae omnes infi- 
ciantur. Ejusdem aeternitatem praeter origenistas et obscu- 
ros aliquot sectarios, misericordes nuncupatos , quorum me- 
minit Augustinus , anabaptistae quibus jam accesserunt so- 
ciniani , ac protestautes non pauci una cum rationalistis 
denegaut. Olim siquidem protestantes pugnarunt contra 
Ecclesiam pro solo Inferno , nunc contra eandem pugnant 
pro solo Purgatorio , seu inferno temporario et expiatorio. 

532. Ex his qui infernum temporalem propugnant , 
alii contendunt cum antiquis origenianis reprobos post ma- 
gis minusve diuturnam expiationem ad aeternam felicitatem 
admissum iri ; alii vero aut statim aut paulo post obitum , 
aut saltem post extremi judicii diem in nihilum impios 
redigendos autumant. Alii demum qualitatem ac naturam 
tantum poenarum quibus cruciari impii dicuntur, impetunt. 

533. Ut autem et in gravissimo hoc argumento quae 
de fide sunt ab iis secernamus , quae eandem non obtinent 
certitudinem , dicimus , duo tantum definita ac de fide 
credenda circa infernum proponi ; ac primo quidem inferni 
existentiam; secundo aeternitatem poenarum. Cetera vero 

omnia quae sive ad locum spectant , sive ad poenarum po- 
sitivarum naturam ac qualitatem , intensitatem etc. nullo 
unquam Ecclesiae decreto sancita sunt , ac plures etiam 
variaeque olira viguere sententiae, uti ostendit Petavius 
De Angelis lib. 3. c. 5. cui alii adstipulantur. 

534 . Licet vero nos communi certaeque sententiae ad- 
haereamus de materiali igne, qui torqueat in inferno re- 
probos , utpote sensui Ecclesiae in Scripturis fundato con- 
sentaneae ; ne tamen quae lidei sunt cum illis permisceamus 
quae de fide non sunt , cumque nobis propositum sit fidei 
dogmata adversus incredulos , rationalistas , haereticosque 
tueri , ideo aeternitatem poenarum prius in divina reve- 
latione edoceri , deinde rectae eam rationi non adversari 
unice demonstrandum suscipimus. 

PROPOSITIO I. 

Daemonum hominumque impiorum poenae aeternae sunt 

535. De fide propositio est, uti ex anathemate constat 
inflicto ab oecumenica Synodo Y. origeniano errori : Tem- 
poranea esse daemonum et impiorum hominum tormenta , fi- 
nemque ea tempore aliquo habitura , atque impios ac daemones 
in priorem suum statum restitutum iri ; nec non ex symbolo 
Athanasiano , quod ita concluditur : Qui bona egerunt , 
ibunt in vitam aeternam , qui vero mala , in ignem aeternum. 

536. Terribilis porro haec veritas tum in Scripturis tum 
in divina traditione continetur. Scripturae tres testimoniorum 
classes suppeditant ad quodvis dubium circa hoc dogma 
tollendum ; prima classis complectitur loca omnia in quibus 
impiorum poenae expresse aeternae dicuntur. Ex Y. T. inter 
cetera illa verba occurrunt apud Daniel. 12, 2. Multi de 
his , qui dormiunt in terrae pulvere , evigilabunt , alii in 
vitam aeternam , et alii in opprobrium . , ut videant setnper , 
seu ut legitur in vers. Alex, in contemptum aeternum ; ex 
N. T. praesto est futura Christi sententia Matth. 25 , 41. 
Discedite a me maledicti in ignem aeternum qui paratus est 

dialyolo et angelis ejus; concluditur autem v. 46. El ibunt hi 
in supplicium aeternum , justi autem in vitam aeternam . In his 
porro testimoniis non solum aeternae poenae impiorum as- 
seruntur , sed ita ut conferantur cum aeterno justorum prae- 
mio , quod aeternum presse fore adversarii plane fatentur. 

537. Altera classis illis testimoniis constituitur in quibus 
haec eadem poenarum aeternitas per negationem finis expri- 
mitur. Ex Y. T. nota sunt quae leguntur Is. 66 , 24. Et 
vermis eorum (damnatorum) non morietur , et ignis eorum non 
extinguelur. Ad haec alludit Joannes Baptista in N. T. 
Mattb. 3, 12. ubi de Christo ait: Congregabit triticum suum 
in horreum , paleas autem (impios) comburet igni inextingui- 
bili ; et apertius adhuc Christus Mare. 9 , 42. seqq. Si scan- 
dalizaverit te manus tua , abscide illam; bonum est tibi debilem 
introire in vitam, quam duas manus habentem ire in gelum nam, 
in ignem inextinguibilem , ubi vermis eorum non moritur et 
ignis non extinguitur. Quod si vermis non moritur , si ignis 
non extinguitur , sine fine igitur erunt comminatae impiis 
poenae. 

538. Tertia denique classis illis locis constat in quibus 
immutabilis impiorum status perhibetur non secus ac justo- 
rum. Jam vero in Y. T. pervulgata sunt Ecclesiastae verba 
c. 11,3. Si ceciderit lignum ad austrum aut ad aquilonem, 
in quocumque loco ceciderit , ibi erit; ex N. T. nota pariter 
sunt Christi verba Matth. 12,32. Quicumque dixerit verbum 
contra Filium hominis , remittetur ei; quicumque autem dixerit 
contra Spiritum S. non remittetur ei , neque in hoc secula ne- 
que in futuro. Nec minus luculenter id ipsum adstruitur ubi- 
cumque reprobi vocantur vasa irae et contumeliae , vasa irae 
apta in interitum ; ira Dei manet super illos : regnum Dei 
non consequentur ; aliaque ejusmodi quae in Scripturis pas- 
sim occurrunt , quae effugium omne excludunt. 

539. De traditione universali constantique Ecclesiae sensu 
constat 1” Ex origeniani erroris damnatione. Yix enim Ori- 
genes novum hoc inauditumque commentum effutiit de 
cessatione poenarum sive daemonum sive impiorum, ut 

illico unanimi consensu nova haec doctrina uti haeretica 
fuerit conclamata ab universa Ecclesia. Constat 2° ex patri- 
bus omnibus qui sive ante sive post origcnistas floruerunt , 
quique apud Petavium De Angelis lib.3. c. 8. unanimes sunt 
in poenis sempiternis , igne inextinguibili , tormentis sine modo 
aut ullo termino , aeterno igne etc. asserendis. Atque ut ali- 
quod specimen exhibeamus , Clemens Rom. in Fragm. apud 
Cotelerium tom 1. p. 447. Poena sempiterna , scribit, ab 
inextinguibili igne punitae ( animae ) , neque morientes , ma- 
gno suo malo , nullum finem obtinere possunt. Justinus M. Apo- 
log. 1. c. 28. scribit : Quem ( Diabolum ) in ignem esse 
mittendum cum exercitu ipsius et hominibus , qui eum sequun- 
tur , in aeternum puniendos , Christus ante significavit. S. Ire- 
naeus Cont. liaeres. lib. 4. c. 28. Quibuscumque , inquit, di- 
xent Dominus : discedite .... isti erunt semper damnati , 
et quibuscumque dixerit : Venite . ... hi semper percipient 
regnum. Tertullianus Apolog. c. 48. Enim vero , scribit, 
nos qui sub Deo omnium speculatore dispungimur , quique 
aeternam ab eo poenam providemus . ... et pro magnitudine 
cruciatus non diuturni , verum sempiterni eum timentes ctc. Et 
haec attulisse satis sit , ut patrum mens cognoscatur. Con- 
stat 3° ex Martyrum responsionibus, qui cum urgerentur 
ad diis sacrificandum , id recusabant , ne incurrerent poe- 
nam perpetuam ut legitur in Actis s. Iulii , vel ne irent in 
aeternum interitum , in aeternum supplicium , in ignem aeter- 
num , ut habetur in Actis s. Felicitatis et ejusdem filiorum ; 
sacrificantes siquidem diis tormenta manebunt aeterna, ut 
legitur in passione s. Maximi , et quia mortis aeternae 
mercedem et inexplicabiles sine termino cruciatus apostatae 
acquirent, ut dicitur in Actis s. Victoris. Et ita porro. 

540. Ex his proinde luculenter patet constantem uni- 
versalem perpetuam ejusmodi traditionem in Ecclesia vi- 
guisse de poenarum aeternitate , quibus sine fine impii cum 
daemone cruciabuntur. Nec esset difficile, quatenus opus 
esset, ostendere etiam apud gentes omnes tum antiquas 
tum recentiores doctrinam hanc persuasionemque obti- 

nuisse ex primaeva traditione in omnes populos diffusa , 
prout adductis documentis patefacit Patuzzi Ord. Praed. 
in op. De futuro impiorum statu , toto libro tertio ; adeo ut 
verissimum sit Christianam religionem nihil novi circa hoc 
dogma intulisse praeter medium hactenus ignotum , quo 
scelestissimi quique possint vel sub ipso mortis articulo 
ab aeternis illis cruciatibus eripi , caelique compotes in 
aeternum fieri. 


DIFFICULTATES 

541. I. Obj. 1° Si Scripturae intelligantur de aeterni- 
tate proprie dicta, significant totalem impiorum destru- 
ctionem , quae profecto aeterna est , eamque insinuant vo- 
ces quibus impiorum damnatio exprimitur, scilicet per- 
ditionis , interitus ac mortis , quae destructionem impor- • 
tant. 2° Quod si intelligantur de aeternitate improprie 
dicta , de longa scilicet ac diuturna duratione , quo sensu 
saepius in sacris libris aeternitatis vox usurpatur, tunc 
finem poenae habiturae sunt. 3° Quo sensu scripsit s. Ju- 
das in epist. sua v. 7. Sicut Sodoma et Gomorrha . . . fa- 
ctae sunt exemplum, ignis aeterni poenam sustinentes, cum 
tamen brevissimo tempore ignis ille perduraverit. Ergo. 

542. Rcsp Ad l m , Tieg. Siquidem Scripturae non solis 
vocibus perditionis , interitus ac mortis impiorum damna- 
tionem designant , quae sensum negativum admittere pos- 
sent, sed vocibus praeterea , quae positivam poenam signi- 
ficant, cujusmo di sunt ignis, tenebrae exteriores, stridor den- 
tium, vermis , sitis aliaeque ejusmodi. Ideo vero interitus 
quandoque sive perditionis et mortis verbis impiorum da- 
mnatio exprimitur ad significandam infelicem illorum con- 
ditionem quae perpetuae morti assimilatur. Sane Aposto- 
lus 2. Thess. 1, 9. de infidelibus scribit: Poenas dabunt in 
intentu aeternas a facie Domini; quibus utrumque conjun- 
xit , interitum scilicet aeternitatemque poenarum. Cujus- 
modi etiam sit futura impiorum mors exponit s. Joannes 

in Apocalypsi 21, 8. scribens: Pars illorum erit in stagno 
ardenti igne et sulphure. 

543. Ad 2 m , D. Si latiorem ejusmodi aeternitatis ac 
impropriam significationem admitterent adducta Scriptura- 
rum testimonia in quibus sermo est de impiorum poena , C. 
Si non admittant , imo excludant N. Excludere autem im- 
propriam significationem adductos textus liquet ex eo quod 
poenae impiorum dicantur sine fine , sempiternae , ignis quo 
torquentur inextinguibilis , et vermis non moriens ; atque etiam 
ex antithesi quae perpetuo instituitur inter felicitatem San- 
ctorum aeternam, aeternumque impiorum supplicium. Quan- 
do vero improprie usurpetur aeternitatis vox ex substrata 
materia colligitur , quae veram aeternitatem non patitur. 

544. Ad 3 m , D. Si spectetur ignis ille in se, C. si in 
suis effectibus , ac prout typus ignis aeterni extitit N. 
Dicitur igitur aeternus ignis ille quo Sodoma et Gomorrha 
consumptae sunt ob duplicem effectum , ob incolarum 
consumptionem in perpetuum , et ob indelebilia signa quae 
reliquit ; sub utroque autem hoc respectu etiam specta- 
tur a s. Juda uti typus ignis aeterni quem patientur im- 
pii , prout vel ipsi adnotant Critici sacri in hunc loctun. 

545. I. Inst. Atqui Scripturae 1° saepe negant divi- 
nam ultionem fore aeternam ; sic Ps. 7G. 8. dicitur: Num- 
quid in aeternum projiciet Deus? Et Ps. 102, 9. Non in 
perpetuum irascetur , neque in aeternum comminabitur. 2° Exi- 

• tum, 6cu linern interdum impiorum poenis promittunt, 
ut Isai. 24, 22. ubi de impiis in dic judicii dicitur: Et 
congregabuntur in congregatione unius fascis in lacum , et clau- 
dentur ibi in carcere , et post inultos dies visitabuntur; et alibi 
passim. 3° Docent servandam inter poenas et culpas pro- 
portionem etiam in duratione juxta illud Mare. 12, 40. 
ubi de pharisaeis ait Christus: Hi accipient prolixius judi- 
cium. Et haec cohaerenter ad Pauli doctrinam Rom. 5. 
quod magis Christi hominibus redemptio profuerit , quam 
nocuerit Adae peccatum , quod falsum esset in bypothesi de. 
aeternitate poenarum. Ergo. 

Vol. II. 

546. Resp. Ad 1 ro , T). In hac vita, C. in altera vita , 
si de reprobis sermo sit , N. Objecta autem Scripturae 
testimonia, aliaque ejusmodi, quae afferri solent , de ul- 
tione unice loquuntur quam Deus de peccatoribus sumit in 
bis terris , adeoque frustra urgentur ad aeternitatem poena- 
rum in altera vita impetendam. 

547. Ad 2 ro , Neg, Ad textum vero Isaiae D. Post mul- 
tos dies impii visitabuntur ad punitionem , C. ad libera- 
tionem N. Verbum visitandi cum duplicem sensum habeat , 
ita ut et in bonam et in malam partem usurpetur, exinde 
difficultas orta est in hujus loci expositione. Origeniani- 
stae in bonam partem, reliqui omnes sive antiqui sive 
recentiores interpretes in malam partem accipiunt. Praeter 
patres et catholicos expositores vel ipsi protestantes ra- 
tionalistae in sensum punitionis accipiunt , inter quos Ro- 
senmiiller in hunc loc. scribit : Sensus est sceleratos multos 
etiam dies fore torquendos , id est , numquam futurum esse 
poenarum terminum. Eandem praebet expositionem R. Aben- 
Ezra. Et sane eam postulat series ipsa orationis. Circa 
modum quo haec visitatio fiat ad ulteriorem ultionem sive 
perpetuam , non consentiunt expositores inter se. Robis 
satis est ut unanimes sint in sententiae sensu. 

548. Ad 3 m , Neg. quod de proportione quoad duratio- 
nem servandam inter culpas et poenas asseritur , neque ea 
conficitur ex Marci 12 , 40. Perinde enim valet prolixius 
judicium ac major damnatio , ut in loco parallelo Lucae 20,46. 
Itaque tota proportio est in poenae acerbitate juxta illud 
Sap. 6. fortioribus fortior instat cruciatio. 

549. Ad 4 W , Quoad effectum, C. quoad extensionem N. 
Confert scilicet Apostolus in objecto loco effectus seu fru- 
ctus quos nobis contulit Christi redemptio , et effectus 
quos Adae peccatum peperit. Peccatum scilicet originale 
intulit Adam in mundum , Christus vero redemptione sua 
nos et ab illo et a peccatis actualibus pene innumeris li- 
beravit, et gratia sua uberrima communivit. Sed quoad 
extensionem longe piures invasit Adae peccatum, quam 

se protenderit Christi redemptio, nempe actu. Jdque ob 
plurimas causas extrinsecas quae redemptionis applicatio- 
nem impediunt. Quum propterea nihil prosit damnatis 
Christi redemptio , lit ut eorum reprobatio aeterna sit. 

550. II. Inst. Quamvis Deus aperte in Scripturis aeter- 
nas comminatus fuerit poenas, jus tamen sibi non ademit eas 
mitigandi, aut etiam absolute damnatis ignoscendi. Hoc 
enim discrimen interponitur inter promissionem et com- 
minationem, ut promissor alteri jus tribuat saltem ex fi- 
delitate exigendi quod promissum est, comminator vero 
jus penes se teneat minas remittendi aut ex toto aut ex 
parte , uti pluries revera Deum fecisse ex Scripturis no- 
vimus. Nihil igitur impedit quominus aliquando piissimus 
Deus damnatis indulturus sit. Ergo. 

551. Resp. D. A. Si Dei decretum quod habet pro ob- 
jecto poenas aeternas comminatorium tantummodo esset, Tr. 
si absolutum sit A r . Porro in hoc adversarii decipiuntur , 
dum autumant nonnisi comminatorium esse Dei decretum 
poenarum reprobis infligendarum , cum tamen absolutum 
sit , ut patet ex verbis quibus Christus Matth. 25. expri- 
mit sententiam olim proferendam adversus reprobos : Ite 
maledicti in ignem aeternum. Comminatio praeterea lit in or- 
dine ad resipiscentiam delinquentis , porro resipiscentiae 
salutaris reprobi in termino constituti capaces non sunt. 
Quod si absolutum Dei decretum est, debet suae veracitati 
et fidelitati ut exeeutioni mandetur. Demum quod praecipue 
prae oculis haberi debet, est Ecclesiae fides ex qua novi- 
mus hoc decretum esse irretractabile. Omnes proinde con- 
jecturae ex se concidunt. 

552. III. Inst. Scripturae ipsae illis conjecturis funda- 
mentum praebent. 1° Etenim ex 1. Cor. 15, 22. seqq. Illi 
omnes vivificandi sunt in Christo , qui mortui sunt in Adarn ; 
adeoque et impii. Destruenda est mors , adeoque etiam se- 
cunda mors impiorum, de qua loquitur Joannes in Apoca- 
lypsi 20 , 14. Regnaturus Christus est in omnes ita ut Deus 
sit omnia in omnibus , ac propterea etiam in impios redemptos. 

T Ex apostolo Petro Act. 3,21. qui de Christo scribit: Quem 
oportet caelum suscipere usque in tempora restitutionis (gr. «*ro- 
xaracrraaio;) omnium , id est donec reparentur plene etiam da- 
mnati tum quoad culpam tum quoad poenam. 3° Hac de cau- 
sa s. Jo. Apoc. 20 , 5. commemorat resurrectionem primam 
justorum in ordine ad resurrectionem secundam impiorum , 
qui reipsa secundam mortem incurrerunt ex eodem v. 14. 
et proinde concludit ib. c. 21 ,5 .Et dixit qui sedebat iti 
throno : Ecce ?iova facio omnia • id est omnia renovo et in 
pristinum statum restituo. Ergo. 

553. Resp. I\. A. Ad l m prob. Negamus hic Aposto- 
lum vel loqui de vivificatione impiorum, aut de mortis 
secundae destructione de qua Joannes , aut de regno Chri- 
sti et Dei conflato ex reprobis ; hae siquidem omnes in- 
terpretationes gratuitae sunt et alienae ab Apostoli mente et 
scopo. Agit enim Paulus in objecto loco de Christi resur- 
rectione, ac resurrectione gloriosa electorum cujus Christus 
causa est meritoria , efficiens et exemplaris. Cum enim electi 
in Christo renati fuerint , et gloriam adepti ; postquam de- 
struxit in illis peccatum , eos liberavit a vexatione daemo- 
num et impiorum , tandem eos a morte liberabit per fu- 
turam resurrectionem , qua mortem ipsam destruet in per- 
petuum , et cum illis uti caput membris suis conjunctum 
in caelo cum Deo regnaturus est , et sic in his electis erit 
Deus omnia in omnibus. De impiis potius dicitur ibid. 
quod subjicientur una cum daemonibus sub pedibus ejus, 
nempe Christi. 

554. Ad 2 m , Neq. Sed ipsis assentientibus interpreti- 
bus protestantibus , genuinus verborum Petri seasus est , 
Christum non esse visibiliter venturum usque ad finem tnutidi, 
cum judicare venerit vivos et mortuos. 

555. Ad 3 m , D. Commemorat Joannes resurrectionem 
primam justorum in ordine ad beatitudinem saltem inad- 
aequatam consequendam , Tr, in ordine ad resurrectio- 
nem sceundam impiorum ex morte secunda /V. Haec Apo- 
calypseos verba quae oecasionem praebuerunt millenario- 

rum sententiae satis difficilis interpretationis sunt ; et alii 
ea exponunt de bcatitudine inadaequata quam prius asse- 
quentur justi, plenam et adaequatam postea recepturi; alii 
de ordine temporis , quatenus prius justi , quam impii 
resurgent; alii alia ratione. Quaevis admittatur, perinde est 
ad rem nostram. .Nam certum est ex contextu ibi nullam 
quam autumant adversarii impiorum a secunda morte re- 
surrectionis mentionem fieri , imo diserte eam excludi ; de 
reprobis siquidem ibid. 20, 10. legitur : Cruciabuntur die ac 
nocte in secula secularum . . . Et qui non est inventus in libro 
vitae scriptus , missus est in stagnum ignis. De solis electis 
porro , seu de iis qui vicerint dicitur: Ecce nova facio omniu. 

556. II. Obj. Haud pauci ex antiquioribus patribus 
Origeni adhaeserunt circa futuram impiorum reparationem; 
ex Graecis eminent uterque Gregorius Nazianzenus et Nys- 
senus ; ex Latinis Ambrosius, A mb rosi aster, atque Hierony- 
mus. His adjici possunt s. Justinus et s.Irenaeus, ille enim 
in Dial. cum Tryphone n. 5. de animabus impiorum scribit 
eas puniri quamdiu eas esse et puniri Deus voluerit; iste 
lib.2. Cont. Haeres, c.34. affirmat has animas quamdiu per- 
severare eas Deus et esse et subsistere voluerit. Frgo . 

557. Resp. D. A. Ita tamen ut si quid minus caute ipsis 
exciderit id postea emendaverint , C . secus /V. Fatendum 
utique est nonnullos patres interdum nimis Origanis vesti- 
giis institisse , ast et illud pariter verum est, cos se recepis- 
se ac dogma catholicum in sua puritate aperte docuisse. 

558. Sane s. Gregorius IV az. Orat. 15. n. 30. scribit 
damnatos a Deo projectos esse , ut inustam in conscientia 
sempiternae ignominiae notam gerant . . . nullumque illis locum 
esse poenitentiae , neque morum emendationi. 

559. S. Gregorius iVyss. in Orat, adversus eos qui casti- 
gationem aegre ferunt, de anima damnati affirmat, quod ipsa 
sit luctu numquam finituro ac insolubili in aeternum luens , 
et alibi passim. 

560. S. Ambrosius Enarr. in Ps. 118. ita catholicam 
veritatem profitetur : Scientes igitur in aete/num mansura 

judicia omnia justitiae Dei , caveamus ne opera nostra displi- 
ceant y et in aeternum incipiamus subire judicium ; quod et 
alias inculcat. 

5G1. S. Hieronymus Comment. in cap. 5. Is. de impiis 

scribit : Detrahentur in gehennam , ibique aeternis cruciati- 

» 

bus deputati , potentium et superbiam miseria cernent et hu- 
militate mutari. 

562. Quod vero attinet ad s. Justinum, ipse id unice 
in objecto loco contendit , immortales non esse animas 
eadem ratione qua immortalis Deus est , cum non habeant 
nisi immortalitatem communicatam. Ast in Apologia 1. 
n. 28. ubi dogma catholicum de quo agimus profitetur , 
scribit ; Qui improbe vivunt , nec immutantur , cos igne ae- 
terno credendis puniri. Idem dic de s. Irenaco, qui ibid. c.28. 
n. 2. de reprobis agens ait in ipsos pronunciandam sen- 
tentiam : Discedite a me maledicti in ignem aeternum , sub- 
ditque : isti erunt semper damnati. 

563. inst. Potest saltem damnatus levamen aliquod ex 
orationibus fidelium provenire , prout fusas hunc in finem 
preces , seu ut tolerabilia fiant ipsa tormenta , certissima do- 
cumenta suppetunt. Krgo. 

564. Resp. N. A. Neque obstat a nonnullis privatis in- 
terdum hanc persuasionem adeoque praxim esse adoptatam 
de utilitate orationum ad levamen poenarum quibus reprobi 
subjiciuntur ; nec enim attendere bis debemus ; si Ecclesia 
et contrarium senserit ac numquam id probaverit ; haec 
regula fidei nostrae est inconcussa. Porro Ecclesia , teste 
s. Augustino De civ. Dei lib. 21. c. 24. n. 1 . numquam pro 
damnatis orare consuevit sive ut finem , sive ut levamen 
suarum poenarum acciperent. Quaecumque in contrarium 
afferri possent spernenda sunt , utpotc ab Ecclesiae sensu 
abhorrentia et praxi. 

PROPOSITIO II. 

. F* 

Dogma de aeternitate poenarum rectae rationi 
minime adversatur 

-9 

565. Poenarum aeternitas quibus impii afficiuntur ex 
revelatione divina constat ; fieri itaque non potest , ut ve- 
ritas haec rectae rationi adversetur, ut per se patet. 

566. Praeterea poenae quibus damnati subjiciuntur aut 
privativae sunt , aut positivae; porro tantum abest , istarum 
poenarum aeternitatem humanae rationi adversari , ut ab 
ipsa quodammodo exposci videatur. Et sane ad poenam 
privativam quod spectat , quae in privatione aeternae feli- 
citatis consistit seu in amissione Dei summi boni , quaeque 
etiam damni appellari consuevit , aeternam eam esse debe- 
re , exinde liquet , quod peccator sciens lubensque eam 
per culpam lethalem incurrerit , aeternae felicitatis volun- 
taria jactura. Hac autem semel amissa , nisi ipsam denuo 
recuperet , aeternum ea privatus existet ; uti si quis semel 
utroque se oculo privaverit, nisi ei oculi restituantur, in per- 
petuum caecus perseverat. Jam vero ex se damnatus ja- 
cturam hanc recuperare non potest , Deus nullatenus ad 
illius restitutionem tenetur, prout non tenetur oculos resti- 
tuere insano illi , qui se luminibus privaverit. Ergo. 

567. Poena positiva alia intrinseca est ac sponte ex pri- 
vativa profluens , alia vero extrinseca et in inflictione cru- 
ciatuum , seu doloris consistit. Prior autem necessario ori- 
tur et exsurgit ex poena privativa , seu poena damni , cum 
fieri nequeat , moerore , tristitia , odio , desperatione etc. 
damnatos non affici; conscientiae praeterea augore ac remorsu 
ex male factis : hoc sensu vermis intelligitur, quo perpetuo 
impii excruciantur. Posterior vero facile concipi potest ex 
ipso justitiae ordine, qui postulat ut quispiam iis plecta- 
tur , quibus dum viveret abusus est , quibusque sibi damna- 
tionem conscivit ; atque uti rite ratiocinatur s. Thowas Cont. 
Gent . iib. 3. c. 145. u. 1. Sicut recte agentibus debentur 

bona , ita perverse agentibus debentur mala ; sed illi , qui 
recte agunt , in Jinc ab cis intento percipient perfectionem et 
gaudium j e contrario ergo debetur /uiec poena peccantibus , 
vt ex his , in quibus sibi finem constituunt , afflictionem ac- 
cipiant et nocumentum. Hinc est quod divina Scriptura pec- 
catoribus comminatur non solum exclusionem a gloria , sed 
etiam afflictionem ex aliis rebus. 

568. Ad haec accedit , quod ejusmodi aeternarum poe- 
narum sanctio , saltem quoad hanc vitam necessaria omni- 
no sit ad homines a vitiis retrahendos , ac ne in cupidi- 
tates omnes diffluant , omnigenisque criminibus se comma- 
culent. Deme enim hanc sanctionem , nulloque amplius 
freno homines detinentur. 

DIFFICULTATES 

569. Ohj. Dogma de poenarum aeternitate componi 
nequit cum divinis attributis , praesertim vero cum divina 
bonitate ac misericordia , cum divina clementia , cum divi- 
na denique justitia atque aequitate. Ergo. 

570. Resp. D. A. Prout ab adversariis finguntur, C. 
prout in se sunt N. Ut enim aliquid concludere possent 
increduli deberent prius adaequatam divinorum attributo- 
rum cognitionem habere ; cum vero illa destituti sint , ne- 
queunt profecto determinare quid illa attributa exigant , 
seu exposcant , quidque refugiant , nec proinde unquam 
ostendere dogma, de quo agitur, cum ejusmodi pugnare at- 
tributis. 

571. T. Tnst. 1° Deus ex bonitatis suae ac amoris im- 
pulsu homines condidit ad aeternam felicitatem, cujus proin- 
de vehementem cordibus eorum indidit appetitum. Hic porro 
frustraretur si vel unus homo aeternum periret. T Hunc ap- 
petitum in catholicorum hypothesi non alium in finem Deus 
indidisset , nisi ut homines miserabiliores efficeret ; quod 
asserere absonum est ; ergo postquam poenas luerint cul- 
pis expiandis idoneas, ejusmodi explebunt desiderium. 3° Cum 
praeterea peculiarem providentiam creaturarum rationalium 

gerat Deus , ne fine sibi praestituto Iu illis condendis regen* 
disque privetur , ad eum tandem perducere debet. Ergo. 

572. Ucsp. Ad l ni , D. Maj» Deus hominem condidit ad 
aeternam felicitatem , sibi tamen debitis obsequiis compa- 
randam , C. absolute , seu quavis ratione obtinendam N. 

t 9 

Somniant increduli dum autumant Deum ens morale, cujus- 
modi homo est, condidisse , quin ab eo sibi debitum obse- 
quium per legis observationem exigeret ; hoc vere pugnat 
cum Dei sanctitate. Si igitur homo divinae voluntati obse- 
quatur , aeternam profecto felicitatem ad quam Deus eum 
condidit consequetur , sin vero eam violet , poenas dabit, 
atque a line suo excidet. Appetitus felicitatis humano cordi 
insitus , stimulum addere debet ad virtutem consectandam , 
quae via est ad felicitatem. 

573. Ad 2 m , l). Si homines voluntarie seu ex malitia 
desciscant ab ordine , C. si ei obsequantur N. Duplex enim 
finis in homine distingui debet, proximus in praesenti vita, et 
ultimus in altera ; porro consecutio ultimi linis pendet a 
consecutione linis proximi , qui in Dei obsequio , famulatu 
ct honore constitutus est , habetque rationem medii respe- 
ctu finis ultimi ; quapropter si ille negligitur , imo perverti- 
tur , iste profeeto frustrabitur ’, non obstante indito feli- 
citatis appetitu. Qui impie agunt se miseros efficiunt, non 
autem Deus qui indidit hunc appetitum , ut homo permo- 
veretur ad felicitatem debitis mediis assequendam. Poenis 
porro homo , amisso line suo in perpetuum ac in ter- 
mino constitutus , numquam peccata expiabit. 

574. Ad 3 m , I). Qua peculiari providentia fit ut homo 
mediis idoneis instruatur, quibus si velit, possit liucm suum 
obtinere , C. qua fiat , ut quocumque demum modo se ge- 
rat , ad suum finem perveniat N. Hoc certe vellent impii 
homines, pessime scilicet vivere ac aeternum beati esse. 
Ast non ita vult Deus. Quid inde? Ergo ejus providentiae 
detraheududl erit? Absit. Sed cum Deus mediis omnibus 
naturalibus ac supcrnaturalibus hominem instruxerit , ut is 
illis cooperando felicitatem ad quam conditus est attiugat, 

si homo ca negligat , turpiterque abutatur , non Deus , sed 
homo fine suo frustratur. Ultimum finem suum, qui est glo- 
ria extrinseca, Deus obtinet, sive homo salvetur sive damne- 
tur ; homo solus ex culpa finem sibi praestitutum amittit* 

575. II. Inst. Componi nequit poena aeterna cum mi- 
sericordia et clementia. 1° Misericordia siquidem est com- 
passio alienae calamitatis et ad eam relevandam inclinat ; 
clementia vero quaedam animi lenitas est in poenis irro- 
gandis , movetque ad eas minuendas aut sublevandas. Jam 
vero poenae aeternae notio e diametro pugnat cum mise- 
ricordia , quae nulla ratione exercetur in illius inflictione ; 
pugnat cum clementia , quae locum non habet cum imma- 
nium cruciatuum , ignisque aeterni jugiter torquentis per- 
duratione. T Juxta hoc dogma contra poenarum naturam 
non ad reum emendandum Deus eas decerneret , sed uni- 
ee ad puniendum ; jam vero juxta Senecae effatum De cle- 
mentia lib. 1. Nemo prudens punit , quia peccatum est, sed ne 
peccetur . Saevitiae igitur notam numquam Deus effugiet , si 
poenas aeternas infligat. Ergo. 

576. Resp. Neg. Ant. Ad l m prob. D. Si Dei miseri- 
cordia et clementia deberet cum impiis damnatis exerceri, C. 
si exerceri non debeat N. Duo siquidem heic distinguenda 
sunt , attributa misericordiae et clementiae , et eorun- 
dem attributorum exercitium. Attributa necessario Deo 
insunt ; ast exercitium liberum est , adeoque pro loco , 
tempore , personis exerceri possunt. Cum igitur Deus utrum- 
que attributum cum impiis dura adhuc viverent exercuerit, 
ac ipsi abusi illis fuerint , in termino constituti eorundem 
exercitium attributorum non experiuntur. Quamvis omnes 
fateantur et impios puniri citra condignum adeoque lenius 
quam ipsi promeriti fuerint. Sub quo respectu posset ne- 
gari minor propositi argumenti. Accedit nihil de fide circa 
naturam poenarum positivarum , quas cxtrinsecas vocavi- 
mus, definitum esse. 

577. Ad 2 m , T). Deus unice ad puniendum poenas ae- 
ternas decerneret , id est ex amore justitiae, C. ex amore 

punitionis in se N. Dei idea necessario exposcit ut omnem 
ab eo imperfectionem amoveamus , adeoque si poenas de- 
cernat aeternas , ex amore id unice justitiae faciat necesse 
est. Deus , uti animadvertit s. Thomas Cont. Gent . lib. 3. 
c. 144. , in poenis non delectatur , sed eas iniert propter aliud f 
scilicet propter ordinem imponendum creaturis , in quo bonum 
universi consistit . . . Infligit igitur Deus pro quibusdam pec- 
catis poenas aeternas , ut debitus ordo servetur in rebus , qui ■ 
ejus sapientiam demonstrat ; et in Suppi, q. 99. ar. 1. ad 4. 
ostendit inutiles haud esse poenas aeternas, scribens : Sunt 
enim utiles ad duo : primo ad hoc , quod in iis divina justitia 
conservetur , quae est Deo accepta propter seipsam ; unde Gre- 
gorius , lib. 4. Dia l. : Omnipotens Deus , quia pius est , mi- 
serorum cruciatu non pascitur ; quia autem justus est , ab ini- 
quorum ultione in perpetuum non sedatur. Secundo ad hoc 
sunt utiles , ut de his electi gaudeant , dum in his Dei justi- 
tiam contemplantur , et dum se evasisse eas cognoscunt etc. 
Exinde patet effatum a Seneca laudatum huc minime re- 
ferri posse , tum quia reprobi emendationis incapaces sunt 
in termino constituti et sine gratia , qua sola possent resi- 
piscere ; tum quia poenae aeternae non sunt medicinales, 
prout sunt temporales , sed ad restaurationem perturbatae 
justitiae infliguntur. 

578. III. Inst. Componi saltem nequit cum justitia et ae- 
quitate 1° Justitia enim postulat proportionem sub quovis re- 
spectu inter culpam et poenam ; nulla porro fingi proportio 
sub quovis respectu potest inter culpam , utut gravissimam , 
et poenam aeternam. 2° Ut haec admitteretur, deberet culpa, 
seu Dei offensa esse infinitae malitiae, uti reipsa nonnulli con- 
tendunt , ast certum est offensam Dei neque subjective ne- 
que objective inlinitam esse , quod alii theologi non infieian- 
tur ; 3° malitia siquidem non solum ab objecto desumitur , 
verum etiam, imo praecipue, ex gradu cognitionis quam de 
objecto habet delinquens ; jam vero cognitio quaiu homo 
de Deo habet abstractiva est , ac pone nulla. 4° Accedft, 
quod peccandi facultas a Deo homini data sit et conserve- 

tur , nec Deo invito ea peccator utitur , nulla proinde Deo 
peccato injuria fit ; nam Nullus patitur injuriam volens ; 
5° Nec valet quod aliqui obtruduut , Deum ideo in aeternum 
damnatos punire , quia in aeternum ipsi peccare non ces- 
sant ; siquidem etsi daretur reprobos cessare non posse a 
peccato , hoc ipso a peccato cessant , alioquin peccatum 
necessarium esset ; deinde ratio malae voluntatis quae per- 
severat , nequit efficere ut perseveret punitio ; satis enim 
est per satispassionem , ut vocant , promeritam poenam de- 
linquentes luere , sive id aegre ac iniquo sive bono animo 
praestent , ut patet ex damnatis ad carcerem, aut triremi- 
bus mancipatis ab bumana justitia. Ergo. 

579. Resp. N. A. Ad l'% D. Maj. Justitia proportio- 
nem postulat aut etiam aequalitatem inter culpam et poe- 
nam in gradu, C. in duratione N. Et Neg. min. Duplex in- 
ter culpam et poenam aequalitas ac proportio distingui de- 
bet , altera in inflictione , ne poena excedat culpae gra- 
vitatem , seu reatum ; altera vero in duratione : prior 
quidem servari debet , posterior vero non item , ne in 
absurda incidamus ; alioquin enim gravissima delicta bre- 
vissimo tempore plecti deberent , quod nulla humana so- 
cietas fert. Jam vero cum culpae gravitas seu reatus ex 
parte duorum extremorum , personae scilicet laedentis et 
personae laesae peti debeat , jam quisque intelligit , quod 
spectatis relationibus multiplicibus , quae Deum inter et 
peccatorem intercedunt , praesertim vero infinita Dei ma- 
jestate , quae peccato laeditur, et creaturae vilitate, gravis- 
simum esse peccatoris reatum , et quandam exurgere ma- 
litiae infinitatem , ut loquitur s. Thomas, adeoque nil mirum 
si aeternum puniatur. Ceterum in hoc spectari debet amissio 
irreparabilis ac proinde aeterna ultimi finis ; quod vero spe- 
ctat ad gradum poenae positivae, Deus justus novit qua ra- 
tione ea infligi debeat, qui certe non excedet culpae reatum. 

>580. Ad 2"‘, Neg. Neque enim ad poenae aeternitatem 
requiritur culpa quae sive subjective sive objective infinitae 
malitiae sit ; sed sufficit juxta constituta principia , ul culpa 

falis sit qua homo se a Deo ultimo fine suo averterit , ct ab 
hoc supremo bono exciderit , ac in tali statu ex hac vita 
excesserit , prout contingit damnatis omnibus. Ejusmodi 
amissio cum irreparabilis sit , in animo immortali fit aeterna. 

581. Ad 3 ,n , iXeg. suppositum, quod ex dictis locum 
non habet ; satis enim est ad incurrendam aeternam poe- 
nam , quod peccator sciat graviter delinquere , adeoque sc 
a Deo , quantum ex se est , in perpetuum avertere , prout 
nemo ignorat. 

582. Ad 4 ra , D. Id est libertas a Deo data homini est, 
qua is possit bene aut male uti, C. facultas proprie dicta pec- 
candi N. Hoc enim absonum est. Deus hominem Ubertate 
instruxit , quae bona est , si ea homo recte utatur ; opi- 
tulante divina gratia, quae nulli deest, potest sibi aeternam 
felicitatem comparare ; si ea vero contra Dei finem ac vo- 
luntatem abutatur , aeternam sibi consciscere potest perni- 
ciem. Porro hoc ipso quod contra Dei voluntatem peccator 
libertate sua pessime abutatur , Deo irrogat injuriam, quam 
eo tantum sensu permittit , quatenus non impedit ejusmodi 
abusum. Ob altissimos autem fines sua sapientia dignos Deus 
peccata , seu abusum libertatis permittit , prout suo loco 
expendimus. Extra rem autem objectum effatum urgetur , 
quod est de volente positive. 

583. Ad 5 ,n , Resp. Esto ; nec enim nos eam rationem 
attigimus, quae certe nec sola, nec praecipua est quare 
Deus in peccatores aeternis poenis animadvertat. Vera ac 
praecipua ratio est , quia damnati ex se in perpetuum exci- 
derint a fine suo. Adeoque peccent in inferno peccatores 
aut non peccent, certum est eos his peccatis demeriti ulterio- 
ris se reos non constituere, neque hac de causa gravius puni- 
ri; siquidem in termino sunt , ubi non amplius datur meriti 
aut demeriti ratio. Quae propterea de satispassime disserunt 
adversarii , nil vetat quominus etiam damnatis applicentur, 
hoc tamen interposito discrimine , quod ab humana socie- 
tate inflictis poenis delinquentes , si perpetuae non sint, 
liberare sc possint , assignato tempore percurso ; non pos- 

sint autem damnati , eo quod interminabiles poenae sint 
quibus sunt addicti , adeoque numquam satis patiuntur. Deus 
posset cos destruere ; ast utrum velit nec ne aliter scire 
nobis datum non est, quam per voluntatis suae positivae 
manifestationem. Porro Deus manifestavit se id nolle. Unum 
igitur superest , ut divinae gratiae obsequentes , dum pos- 
sumus, comminatas aeternas poenas effugere satagamus. 

ARTICULUS IV. 


DE STATU DECEDEKTIUM ABSQUE BAPTISMO 


58 \ . De iis loquimur qui sive in infantia , sive in per- 
petuae infantiae statu constituti, absque salutari lavacro ex 
hac vita decedunt, quacumque demum ex causa id fieri 
contigerit. 

585. Certa ab incertis hac etiam in quaestione distin- 
guenda sunt. Quae certa, imo de fide sunt, habemus ex con- 
ciliis Lugdunensi II. et Florentino , quae de infantibus ac 
de iis qui infantibus aequiparantur , qui nempe nunquam 
rationis usum adepti sunt, definierunt: Credimus ... illorum 
animas , qui in mortali peccato vel cum solo originali dece- 
dunt , mox in infernum descendere , poenis tamen disparibus 
puniendas. Ita quidem Florentinum in Decreto unionis , quod 
descripsit verba Lugdunensis in fidei professione. De fide 
igitur est 1° parv ulos ejusmodi in infernum descendere seu 
damnationem incurrere ; 2° poenis puniri disparibus ab illis 
quibus puniuntur adulti. Quae proinde spectant ad hunc 
inferni locum , ad poenarum disparitatem , seu in quo haec 
disparitas constituenda sit , ad parvulorum statum post ju- 
dicii diem incerta sunt omnia , nec fidem attingunt. Hinc 
variae de his sunt patrum ac theologorum sententiae. 

586. Prima eorum est qui iliis infantibus tribuunt poe- 
nam sensus , s. Augustino duce , quem patres Latini poste- 
riores secuti sunt, inter quos eminet s. Fulgentius lib. De 
fide c. 27. Censuit igitur s. Augustinus hosce infantes iu 


i 


I 


i 



Digitized by Google 


pr“ 


PART. III. CAP. VI. DE FUTURA HOMINIS VITA. 415 

ignem aeternum damnatum iri, ut constat ex Serm. 294. n.3. 
De verbis Apostoli , et Operis imperfecti lib. 3. cap. 19. ; In 
Enchiridio vero c. 93. n. 21 . et De peccat, meritis lib. 1 . c. 16. 
n.21. tum Cont. Julian. lib. 5. n. 4 4. ubi declarat fore istorum 
poenam mitissimam , aut consistere iu damnatione omnium 
levissima , ita ut haereat utrum eis ut nulli essent , quam ut 
ibi essent , potius expediret ; imo se angustiis coarctari , quoties 
ad istorum infantium poenas pervenit , prolitetur in epist. 
ad s. Hieronymum n. 16. nec definire se posse quae , qualis 
et quanta erit ejusmodi poena. 

587. Altera sententia patrum Graecorum est, qui viden- 
, tur tribuere his parvulis nonnisi poenam damni, praecipue 

vero uterque Gregorius ; Nazianzenus enim Orat. 40. In 
s. Baptism. u. 21. scrihit , eos nec caelesti gloria nec suppli- 
ciis a justo judice afficiendos; Nyssenus vero in Orat. De in- 
fantibus qui praemature abripiuntur , haec habet: Nam imma- 
tura mors infantium , neque in doloribus ac moestitia esse eum , 
qui sic vivere desiit , intelligcndum esse nobis suggerit . , 

588. Scholastici ac theologi positivi in eadem senten- 
tiarum varietate vereantur. Juxta Petavium a conc. Floren- 
tino definitum de lide est , parvulos poenis sensus addici ; 

t juxta Vasquezium ab lnnoceutio III. definitum est poenam 
peccati originalis in sola visionis beatificae privatione con- 
* sistere ; verba Innocentii in cap. Majores haec sunt : Poena 
originalis peccati est carentia visionis Dei ; actualis vero poena 
peccati est gehennae perpetuae cruciatus. Scholarum principes 
Petrus Lomhardus , s. Thomas , s. Bonaventura , Scotus , 
quos pene omnes secuti sunt , excipiendus siquidem est 
Gregorius Ariminensis, tortor infantium idcirco nuncupatus, 
censuerunt infantes non baptizatos nulla sensus poena affici, 
sed sola poena damni. 

589. Ast circa hanc damni poenam theologi minime in- 
ter se conveniunt ; siquidem alii cum Bellarmino existimant 
infantulos ex privatione visionis Dei aliqua affici tristitia; alii 
vero cum s. Thoma id aperte inficiantur ; alii demum cum 
Catharino , et card. Sfondrati censent eosdem aliqua natu- 

rali beatitudine frui , nunc quidem quoad animam , post 
resurrectionem vero etiam quoad corpus, et eo usque rem 
protrahunt , ut felicitatis hujus gradus determinent accura- 
tissime , quemadmodum card. Norisius determinavit gradus 
caloris quos ab igne infantes isti patiuntur et sentiunt. Bel- 
larminus sententiam quae tribuit infantibus non baptiza- 
tis beatitudinem naturalem fidei adversari autumat , con- 
tra vero Petrus Godoy Ord. Praed. Sententia , inquit, con- 
cedens parvulis naturalem beatitudinem nullam censuram contra 
Jidem meretur , imo et alienam eam esse affirmat ab omni 
temeritatis nota. 

590. Ex hac discrepantia quae inter patres ac theologos 
sententiarum viget, patet , si duos commemoratos articulos 
excipias de exclusione a gloria , ac disparitate poenarum , 
reliqua omnia ad fidem nullo modo spectare, adeoque posse 
quemlibet circa ejusmodi sententias in suo sensu abundare. 
Nec obest pelagianos p anulis naturalem tribuisse beatitu- 
dinem , nam etiam hoc dato , licet alii contendant super - 
naturalem eam tribuisse , attamen nihil haberet commune 
pelagianorum commentum cum doctrina , quam catholici 
theologi tuentur de naturali istorum parvulorum bcatitudinc. 
Etenim pelagiani eam concedebant parvulis sine morte pecca- 
ti y adeoque uti naturalem conditionem , non autem sub 
ratione poenae ac damnationis provenientis ex peccato originali 
quod negabant , contra vero catholici theologi eam tuentur 
cum morte peccati ; ita ut exclusio a visione beatifica ratio- 
nem habeat poenae et damnationis ex peccato provenientis. 
Quapropter merito a Pio VI. in Const. Auctorem fidei , pro- 
scripta est synodi Pistoriensis propositio 26. quae ita se 
habet : Doctrina , quae velut fabulam pelagianam explodit lo- 
cum illum inferorum ( quem limbi puerorum nomine fideles 
possim designant ) , in quo animae decedentium cum sola ori- 
ginali culpa 9 poenas damni citra poenam ignis puniantur, pe- 
rinde ac si hoc ipso , quod qui poenam ignis removent , induce- 
rent locum illum et statum medium , expertem culpae et poe- 
nae , inter regnum Dei , et damnationem aeternam , qualem 

fabulabantur pelagiani ; falsa, temeraria , in scholas catholicas 
injuriosa , declaratur. 

591. Itaque si status istorum parvulorum relative spe- 
ctetur ad supernaturalem beatitudinem a qua per originale 
peccatum exciderunt , habet rationem poenae ac damnatio- 
nis , sunt ejusmodi infantes a Deo saltem negative aver- 
si etc. Si autem spectetur in se et absolute , cum per pecca- 
tum homines nihil de naturalibus amiserint , talis est isto- 
rum parvulorum conditio , qualis fuisset , si Adam neque 
peccasset , neque elevatus ad statum Bupernaturalem fuis- 
set , seu in conditione purae naturae. Hinc s. Thomas in 2. 
Sent. dist . 33. q. 2. ar. 2. ad 3. de ejusmodi infantibus scri- 
bit : Sibi (Deo) junguntur per participationem naturalium bo- 
norum ; et ita etiam de ipso gaudere poterunt naturali cognitio- 
ne et dilectione. 

592. Angelicus igitur Doctor , prout jamdiu animadver- 
terant De Lemos ac Billuart , his parvulis tribuit bona na- 
turalia , et aliquem naturalem Dei amorem et gaudium. 
Nullo vero modo eos poena sensus affici fuse ostendit loc.cit. 
diluitque difficultates desumptas ex Matth.25. et ex vocibus 
supplicii, tormenti, gehennae , cruciatus aeterni quibus post 
Augustinum auctor Hypognostici, Fulgentius et Gregorius M. 
usi sunt. Nam Christi judicium discussionis ostendit neque 
pertinere ad hos infantes , neque ad infideles , in quibus 
fides non fuit fundamentum meritorum ; citatos vero Aucto- 
res large illas voces accepisse pro poena , et speciem pro 
genere posuisse. 

593. Deinde in quaest. 5. De malo ostendit eosdem par- 
vulos ex amissa beatitudine supernaturali, nulla affici tristi- 
tia , tum quia indebitam sibi esse cognoscunt illam beati- 
tudinem oh Adac peccatum contractum , tum quia etsi 
perspicuum habeant se ad aliquam beatitudinem conditos 
fuisse . minime cognoscunt hanc positam esse in visione clara 
Dei , adeoque ignorant se ab illa exclusos , nec proinde do- 
lent , sed hoc , quod per naturam habent , sine dolore 
possident. 

Vol. II. 

594. Quidquid porro de his placitis sit , quae salva 
fide ac sine quavis temeritatis nota quilibet tenere potest , 
hoc lucri ex tali sententiarum discrepantia habemus , non 
deberi nec posse Ecclesiae doctrinam cum privatorum pla- 
citis permisceri. Pessime igitur se gerunt increduli cum fi- 
dei aut Ecclesiae tribuunt doctrinam , quae Ecclesiae non 
est , ut inde inferant catholicam Ecclesiam docere dogmata, 
ut ipsi vocant, horribilia ac rectae rationi repugnantia. 
Tantum enim abest , ut Ecclesia voluerit illas sententias 
sancire , ut potius summus Pontifex eos damnaverit qui no- 
tam inusserunt illorum doctrinae , qui poenam sensus ab 
ejusmodi infantibus removent. 

595. His igitur dimissis , nos heic novatores illos ac 
sociuianos perstringimus , qui infantes sine baptismo dece- 
dentes autumant aeternam consequi salutem. 

PROPOSITIO 

Infantes ex hac vita sine baptismo decedentes ad aeternam 
salutem pervenire non possunt 

59G. Dc fide propositio est, ut constat tum ex sym- 
bolo Nicaeno-Constantinopolitano : Credo unum baptisma in 
remissionem peccatorum , tum ex conciliis Lugdunensi ac Flo- 
rentino quorum verba recitavimus , tum denique ex conc. 
Tridentino , quod Sess. V. can. 4. edidit: Si quis parvulos 
recentes ab uteris matrum baptizandos negat , etiamsi fuerint a 
baptizatis parentibus orti ; aut dicit , in remissionem quidem 
peccatorum eos baptizari , sed nihil ex Adam trahere origi- 
nalis peccati y quod regenerationis lavacro necesse sit expiari 
ad vitam aeternam consequendam . . . ; anath. sit. 

597. Perstringit haec definitio praesertim calvinianos, 
qui docent infantes fidelium non indigere baptismo ad ae- 
ternam obtinendam salutem , eo quod ipsis peccatum ori- 
ginale non imputetur , utpote in foedere spirituali com- 
prehensis, quod inivit Deus cum Abraham ejusque semine 
in perpetuum. Perstringit praeterea zwinglianos ac soci- 

nianos ; zwingliani siquidem cum Calvino consentiunt quoad 
filios fidelium ; sociniani autem cum negent propagationem 
peccati originalis, ideo autumant sine baptismo infantes ad 
aeternam posse pervenire salutem ; baptizari autem in si- 
gnum externae fidei professionis , quo ab infidelibus distin- 
guantur. 

598. Veritatem assertae propositionis aperte evincunt 
Scripturarum ac traditionis testimonia. Etenim Christus 
Jo. 3, 5. Nisi quis renatus fuerit , inquit , ex aqua et Spi- 
ritu S. , non potest introire in regnum Dei. Eadem proinde 
ratione qua ad vitam naturalem quis perveniat opus est 
carnali generatione , ita opus est regeneratione aquae et 
Spiritus Sancti , ut quis perveniat ad vitam supernaturalem 
ac idcirco ad vitam aeternam , seu indiscriminatim omnes 
sive a fidelibus sive ab infidelibus geniti sint. 

599. Hunc porro sensum esse verborum Christi testis 
est antiquitas ecclesiastica universa, uti liquet 1° ex solli- 
citudine totius Ecclesiae ne infans aliquis sine lavacro mo- 
reretur , quam neque pelagiani infici ati sunt ; ‘2° ex syno- 
dis omnibus in causa pelagianorum celebratis. In synodo 
Hiospolitana Pelagius ut catholicus censeretur anathemati- 
zare compulsus est , infantes , etiamsi non baptizarentur , ha- 
bere vitam aeternam. Hac enim negata , scribit s. Augustinus 
Ep. 186. ad Pau linum , quid nisi mors aeterna remanebit ? 
Sic etiam duae synodi , Carthaginiensis et Milevitana an. 4 16. 
uti legitur in Epist. synodica ad Innocentium data , statue- 
runt : Quicumque negat , parvulos per baptismum Christi a 
perditione liberari , et salutem percipere posse ; anath. sit, 
quod quidem decretum confirmavit Innocentius an. 417. 
3° demum id patet ex omnibus illis patribus qui doctrinam 

de peccati originalis propagatione tradiderunt , quorum te- 

, •» 

stimonia suo loco retulimus. 

600. Hanc eandem veritatem adversus Vincentium Vi- 
ctorem qui eodem errore infectus erat , sic adstruebat 
s. Augustinus : Nemo regnaturus est cum Christo , quin 
fiat membrum Christi ; nemo autem fit membrum thristi 

nisi aut baptismate in Christo , aut morte pro Christo. Jam 
vero , qui non regnaturus est cum Christo , quid ipsi su- 
perest , nisi ut in perpetuum arceatur a Christo , sive in 
aeternum damnetur? 

DIFFICULTATES 

601 . 1. Obj. Cum Calvino; 1° Deus Genes. 18,7. sic Abra- 
ham omnium fidelium patrem allocutus est : Statuctm pactum 
meum inter me et te , et inter semen tuum post te in gene- 
rationibus tuis , foedere sempiterno , ut sim Deus tuus et semi- 
nis tui post te ; ergo Christianorum filii , qui sunt ex pro- 
missione , sanctitatem habent ex foedere sempiterno , in 
quo sunt inclusi. 2° Quare Apostolus 1. Cor. 7, 14. scribit: 
Sanctijicatus est vir infidelis per mulierem fidelem ... Alioquin 
filii vestri immundi essent , nunc autem sancti sunt ; ergo al- 
terutrius parentis sanctitate , absque baptismo , sancti effi- 
ciuntur. Quemadmodum , inquit Calvinus Jnstit. lib. 4. c. 1. 
$. 6. sicut judaeorum liberi, quod ejus foederis (cum Abra- 
ham initi ) haeredes facti , ab impiorum, liberis discernerentur, 
semen sanctum vocabantur, eadem etiam nunc ratione sancti 
censentur Christianorum liberi vel altero dumtaxat parente ge- 
niti, et Apostoli testimonio differunt ab immundo idololatra - 
rum semine. 

602. Resp. Ad 1" D. Christianorum filii , spirituales 
Abrahae fiunt regeneratione , C. nativitate carnali N. Non 
alia ratione gentes quae ex Abraham carnali generatione 
non prodiere in ejus semine computantur, nisi quatenus 
cooptantur in filios per regenerationem , scilicet per baptis- 
mum. Quod si filii Hebraeorum ante circumcisionem dicun- 
tur semen sanctum , eo tantum sensu ita vocantur , quod ha- 
buerint sanctitatem legalem , prout pertinebant ad populum 
Dei electum et ex eo progeniti erant, non autem quod veram 
ac internam animae sanctitatem habuerint. Haec enim ha- 
beri nequit nisi fide parentum applicata per aliquod si- 
gnum externum e. g. circumcisionem , aut aliud ejusmodi. 

603. Ad 2 m r /). Apostolus sanctos vocat filios fidelium 

sanctitate analogica , dispositiva , ac improprie dicta , C. 
sanctitate formali N. Eadem scilicet ratione Apostolus vocat 
sanctos natos a parentibus , qua scmctificatum dicit virum in- 
fidelem a muliere fideli , et vicissim , quatenus nempe in 
via sunt qua ad sanctitatem pervenire possint. Alioquin iu- 
purissimus idolorum cultor vere sanctus aut sanctiiicatus ex 
consortio cum parte fideli dicendus esset , quod absonum 
est. Deinde praxis totius antiquitatis determinavit sensum 
istorum verborum juxta traditionem divinam et apostolicam. 

604. II. Obj. cum sociniauis. Durum est innocentes 
parvulos aeternum damnari ob culpam non suam , cum 
per ipsos non steterit quominus baptismum non conseque- 
rentur , sed aut ex lege naturae , aut ex ignorantia vel ini- 
quitate parentum. Ergo. 

G05. Resp. JJ. A. Si incurrerent innocentes infantes 
damnationem quae consistat in poena sensus , aut in tri- 
stitia ex poena damni proveniente , Tr. si in sola privatione 
rei indebitae N. Talis porro est damnatio istorum puero- 
rum , qua defectu baptismi arcentur a visione ac fruitione 
Dei beatifica, quam non exigit naturalis eorum conditio , 
nec nisi ex gratia a Deo conceditur» i Quo fit ut infantes 
non priventur nisi eo ad quod jus rrullum habent ob ori- 
ginalem maculam , qua infecti ex hac vita decedunt , et qua 
sola illorum conditio rationem damnationis habet , seu re- 
lative ad ulteriorem gloriam. Quod si praeter hanc damna- 
tionem nonnulli censent infantulos non baptizatos incurrere 
poenam sensus , aut tristitiam et acerbitatem ex privatione 
supernaturalis felicitatis , cum Ecclesia , uti praefati sumus , 
nihil de bis definierit , patres vero et Ecclesiae doctores 
theologique in diversas abeant sententias , si sociniani has 
respuant , salva fide id efficere possunt j praesertim cuin 
s. Thomas in 2. Scnt. dist. 33. q. 1. ar. 2. non solum con- 
trariae sententiae adstipulatus sit , sed solverit praeterea 
difficultates eorum , qui contendunt ejusmodi parvulos tri- 
stitia affici ac njoerqre ex poena damni. 

CAPUT VII. 

I)E FUTURA CORPORUM RESURRECTIONE 

606. Futura corporum nostrorum resurrectio semper 

aluit spem Christianam , et ad fortia quaelibet facienda ac 
toleranda impulit , unde merito Tertullianus lib. Dc resur - 
recl. camis n. 1 . dixit : Fiducia Christianorum resurrectio 
mortuorum. \ 

607. Haeretici antiquissimi post sadducaeos, uti simoniani 
marcosiani, marcionitae aliique magno numero infitiati sunt 
futuram corporum resurrectionem. Increduli omnes eam 
ut impossibilem traducunt. Horum omnium partes tuendas 
sibi sumpserunt hodierni rationalistae. 

608. Adversus hos omnes 1° adstruemus ex Scripturis 

ac traditione hunc fidei articulum ; 2° eundem ostendemus 

• * 

rectae rationi haud refragari. 

609. Ut omnis ambiguitas e medio tollatur, juverit non- 
nulla praemittere, quibus rite quaestionis status declaretur. 

610. 1° Resurrectio quam tuemur universalis est , tum 
justorum videlicet , tum impiorum , secus ac nonnulli an- 
tiqui Hebraei autumaverint, eam coarctantes ad solos justos. 

611. 2° Resurrectio praeterea ejusdem physice corporis 
erit quod per mortem amittimus. Ad hanc porro corporis 
identitatem constituendam necesse haud est , ut singulae 
molcculae ipsius corporis resumantur , sed sufficit , ut es- 
sentiales recuperentur corporis partes , quae idem numero 
corpus constituunt , atque ab alieno quovis distinguunt 
ac secernunt. 

612. 3° Futura proinde est in resurrectione diversitas 
sexuum , secus ac contenderint origeniani. Unusquisque si- 
quidem corpus recipiet in ea perfectione quae singulorum 
individuorum propria est. 

613. 4° Diversa tamen erit conditio justorum ac repro- 
borum in resurrectione. Corpora enim justorum quatuor 
illis dotibus fulgebunt quas recenset Apostolus 1. Cor. 15, 

42. seqq. scilicet claritate , impassibilitate, agilitate et sub- 
tilitate , quibus destituta erant corpora reproborum, quo- 
rum resurrectio erit potius ad ignominiam et ad novum 
supplicium quam ad ipsorum emolumentum. 

614. Quod vero spectat ad aetatem, formam , statu- 
ram , ut vocant , integraies corporis partes , aliaquc ejus- 
modi, incerta sunt omnia et a scholasticis ac theologis majori 
vel minori probabilitate adstruuntur. 

615. His proinde dimissis , solliciti hic tantummodo 
sumus de vindicanda catholica doctrina adversus incredulos 
ct rationalistas ; cetera si quae scitu necessaria sunt , veluti 
corollaria ex principio fundamentali deducemus. 

PROPOSITIO I. 

Datur futura corporum nostrorum universalis resurrectio 

616. De fide est propositio , ut constat ex fidei nostrae 
symbolis ; nam in symbolo Apostolico dicitur : Credo . . . 
camis resurrectionem ; in Constanti nopolitano : Expecto re- 
surrectionem mortuorum ; in Athanasiano : Omnes homines 
resurgere habent cum corporibus suis; demum in conc. Late- 
ran. IV. cap. Firmiter definitum est : Qui omnes (tam repro- 
bi quam electi ) cum suis propriis corporibus resurgent , quae 
nunc gestant. 

617. Tum apud antiquos patriarchas tum apud Judaeos 
fidem resurrectionis obtinuisse constat 1° ex Job.l9,25.seqq. 
qui in sterquilinio sanie manans dicebat : Scio quod lie- 
demptor meus vivit , et in novissimo dic de terra surrecturus 
sum ; et rursum circumdabor pelle mea , et in carne mea vi- 
debo Deum meum . Quem visurus sum ego ipse et non alius ; 
reposita est haec spes mea in sinu meo. Quae quidem verba 
ad resurrectionem referri nec ipsi rationalistae biblici in- 
ficiantur , imo tuentur. 2° ExDaniel. 12, 2. Et multi de his 
qui dormiunt in terrae pulvere , evigilabunt , alii in vitam 
aeternam , et alii in opprobrium , ut videant semper. Sed 
luculentissime fides haec traditionalis apud Hebraeos expri- 

mitur a septem illis fratribus , qui animi strenuitate sub An- 
tiocho sustinuerunt martyrium , ut enim legitur in 2. Ma - 
chab. 7, 9-14. respondebant Antiocho supplicia comminanti 
ac inferenti : Rex mundi dejunctos nos pro suis legibus in ae- 
ternae vitae resurrectione suscitabit . . . Potius est ab hominibus 
morti datos spem expectare a Deo , iterum ab ipso resuscitan- 
dos. Qua etiam fide innixa Martha Christo interroganti re- 
spondebat : Jo. 11 , 24. Scio quia resurget ( frater meus ) 
in resurrectione in novissimo die. 

618. Cumque ab avita hac fide sadducaei declinassent 
tum animarum immortalitatem tum futuram negantes resur- 
rectionem , Christus Matth. 22, 31. collat. Luc. 20, 38. 
utrumque dogma his verbis adstruxit contra illos : De re- 
surrectione autem mortuorum , non legistis , quod dictum est 
a Deo dicente vobis: Ego sum Deus Abraham, et Deus Isaac , 
et Deus Jacob ? Non est Deus mortuorum sed viventium , omnes 
enim vivunt ei. Apostolus vero universalem resurrectionem 
praeterea collegit 1. Cor. 15, 16. ex resurrectione Christi, 
scribens-: Nam si mortui non resurgunt , neque Christus re- 
surrexit. Quod si Christus non resurrexit , vana est fides ve- 
stra . . . Ergo et qui dormierunt in Christo , perierunt. Qua- 
propter sic idem Apostolus fideles solabatur ex charorum 
funere moestos supra modum atque sollicitos, 1 .Thess.4, 13. 
Si enim credimus , quod Jesus mortuus est , et resurrexit ; ita 
et Deus eos , qui dormierunt per Jesum , adducet cum eo . . . 
mortui, qui in Christo sunt, resurgent primi. Nihil igitur ex- 
ploratius in sacris Litteris hoc dogmate, quod Christus et 
Apostoli voluti fundamentum totius religionis ac spei Chri- 
stianae proposuerunt. 

619. Hac fide et spe numquam non fuit enutrita Chri- 
stianorum pietas ; hac enim freti martyres ad acerbissima 
quaeque perferenda se obtulerunt ; hac Sancti omnes in- 
gentes labores susceperunt ; hac demum quicumque piam 
i u Christo transegerunt vitam , volentes libentesque ex- 
tremum diem sustinuerunt et obierunt Exinde illa sollici- 
tudo patrum ac doctorum hominum patefacta est in hoc 


i 




Digitized by Google 


PART. III. CAP. VII. DE FUTIJRA CORPOR. RESURRECT. 425 

dogmate sive ab ethnicorum , sive ab haereticorum impu- 
gnationibus vindicando ; exinde Christianorum sollicitudo 
in ejusmodi inscriptionibus adornandis, quibus extinctorum 
fides et spes manifestaretur circa hoc dogma ; sollicitudo 
denique colligendi martyrum ac sanctorum exuvias , utpote 
quae ad novam aeternamque vitam aliquando sint resurre- 
cturae. Secutorum omnium documenta constantis ac jugis 
traditionis argumenta ineluctabilia constituunt. 

DIFFICULTATES 

620. I. Obj. 1° Resurrectionis opinionem Hebraei ex 
Persis Zoroastrica disciplina institutis primum mutuati sunt. 
2° In Novo autem Testamento haec doctrina originem ha- 
buit ex populari conceptu mythico de Messia cui Christus 
sese accommodavit , ut in pluribus aliis ; et ex narratione 
Christi post mortem ad vitam revocati ; 3° quapropter vel 
ab ipsa aetate apostolica a pluribus resurrectio mortuorum 
impugnata fuit ; 4° spectari proinde ea potest veluti mythus 
quo significetur animorum post hanc vitam . immortalitas , 
seu nova vita eademque vera et actuosa. Ergo. 

621. Resp. Ad l m , Neg. 1° quia ex libro Job omnium 
facile antiquissimo constat longe antiquiorem fuisse hunc 
fidei articulum , auteriorem proinde ipso Zoroastro ; 2° quia 
incertum apud eruditos adhuc est , num reipsa Zoroastro , 
Persis, Aegy ptiis, aliisque orientalibus populis vera corporum 
futura resurrectio innotuerit , quod plures inficiantur ; 
3° quia nulla omnino probari potest ratione Judaeos ab his 
populis hanc mutuatos esse doctrinam , adeoque , quippe 
gratuita et ad libitum conficta sententia, jure merito re- 
jicitur ; 4° demum quia Christus loc. cit. doctrinam de re- 
surrectione a sac. Scriptura repetit dicens sadducaeis : Erra- 
tis nescientes Scripturam neque virtutem Dei. 

622. Ad 2 m , fieg. pariter ; sed hic articulus fidei tra- 
ditionalis apud Judaeos quovis tempore receptus est, ne- 
que hac in parte Christus aut apostoli novi aliquid intu- 
lerunt sed confirmarunt avitam fidem. Quod adjicitur de 

mythico conceptu Messiae , dcque accommodatione Christi 
ad errores vulgares intolerabilem sapit blasphemiam , et 
impudentiam singularem quidem , sed a rationalistis non 
alienam. Arctum porro existere nexum inter Christi resur- 
rectionem , et futuram excitationem corporum nostrorum 
verissimum est , prout declarat Apostolus, ast mythicam as- 
serere Christi resurrectionem , est refragari omni historicae 
certitudini , quod suo loco ostendimus. 

623. Ad 3 m , D. Ab ipsa aetate apostolica non defue- 
runt epicurei et haeretici qui impugnaverint hoc dogma, C. 
alii N. Quid nostra refert si ethnici ac epicurei qui et ipsam 
immortalitatem animorum inficiati sunt , mortuorum resur- 
rectionem impugnaverint ? Idem dic de haereticis , qui hac 
ipsa dc causa ab apostolis ejecti sunt ex Ecclesia uti fidei 
subversores. Ecquid intactum circa fidem reliquerunt hae- 
retici ? Si ex istorum oppugnatione dogmata nutarent , ne 
unus quidem fidei articulus in praesentia nobis superesset. 

Si igitur haeretici veritatem futurae resurrectionis impugna- 
runt ab ipsa aetate apostolica, evidens est quod ab apostoli- 
ca aetate illius fides obtinuerit in Ecclesia. 

624. Ad 4“, Neg. sequelam , quae ex gratuitis ac falsis 
praemissis deducitur. Dogma de animorum immortalitate 
est omnino distinctum a dogmate de corporum resurrectio- 
ne , ac revelatio utrumque credendum exhibet. Sane quoad . 
animorum immortalitatem Christus Luc. 20, 38. de patriar- 
chis nondum excitatis dixit : Omnes vivunt ei scilicet Deo , 
qui non esi Deus mortuorum. Ad resurrectionem autem ea 
omnia loca spectant , quae paulo ante recitavimus. 

625. II. Obj. 1° Scripturae interdum videntur aut ab- 
solute faturam corporum denegare resurrectionem , aut 
saltem resurrectionem impiorum. Etenim Ps. 77 , 39. Deus 
dicitur hominibus pepercisse eo quod recordatus est , quia 
caro sunt , spiritus vadens et non rediens , ad corpora sci- 
licet rursum informanda; ac Ps. 113, 17. l\on mortui lau- 
dabunt te Domine. 2° Ps. 1, 5. legitur : Non resurgent impii 
in judicio; et I)an. 12, 2. non omnrs } sed multi evigilare 

dicuntur de his , qui dormiunt in terrae pulvere. 3° Aposto- 
lus idcirco 1. Cor. 15, 50. scribit : Caro et sanguis regnum 
Dei possidere non possunt , neque corruptio incorruptelam pos- 
sidebit. Christus vero loquens de hominibus ad vitam revo- 
candis Matth. 22, 30. ait : Erunt sicut Angeli Dei in caelo , 
id est sine vero corpore palpabili ac visibili erunt , prout 
etiam declarat Apostolus 1. Cor. 15, 44. illis verbis: Se- 
minatur corpus animale , surget corpus spiritale. Ergo. 

626. Resp. N. A. Ad l m prob. D. Pepercit Deus ho- 
minibus spectata ipsorum infirmitate et caducitate , C. se- 
cus N. Quod dicitur : Spiritus vadens et non rediens intel- 
ligi debet ad vitam naturalem , non autem ad futuram re- 
surrectionem , quae ad alium ordinem spectat. 

. 627. In Ps. vero 113. significatur, praesentem vitam il- 

lam esse in qua ritu et cultu publico homines Dei laudes 
celebrare possunt. 

628. Ad 2 m , D. Non resurgent impii ad gloriam ut re- 
surgent justi , C. non resurgent absolute N. Talem esse ho- 
rum verborum sensum indicat ipsa orationis series et ex 
altero hemystichio : Neque peccatores in concilio justorum ; 
nec non ex hebraico textu , qui ad litteram sic verti de- 
bet : Non surgent , seu non stabunt impii in jtidicio , id est 
nec audebunt vultum attollere prae confusione. 

629. Vox multi apud Danielein, ut alias adnotavimus, 
totam significat multitudinem. 

630. Ad 3 m , D. Caro et sanguis , idest opera carnalia , 
seu flagitiose viventes regnum Dei possidere non possunt, C. 
caro et sanguis materialis N. Alioquin neque Christus in 
corpore redivivo caelum conscendisset , quod neque adverr 
sarii contendunt ; sic neque corruptio incorruptelam , id est 
impassibilitatem electorum propriam possidebit. 

631. Sic etiam : Erunt homines redivivi sicut Angeli 
D. quoad modum rationemque vivendi, C. quoad modum seu 
rationem subsistendi N. Optime Tertullianus De rester r . cani. 
cap. 51. in hunc textum scribit : Non dixit (Christus) , . 
erunt Angeli , ne homines negaret : sed tanquam Angeli , ut 


I 


428 TRACTATUS DK DEO CREATORE 

homines conservaret. Non abstulit substantiam , cui similitudi - 

nem attribuit. 

632. Apostolus item scribit corpus ex animali spiritale 
futurum in resurrectione gloriosa , quatenus scilicet iis pro- 
prietatibus induetur , quae ipsum Angelis simillimum effi- 
cient. Hinc s. Irenaeus Cont. Haeres. 1. 5. c. 8. n. 2. Hoc au- 
tem , inquit , non secundum jacturam carnis, sed secundum 
communionem spiritus Jit. 

PROPOSITIO II. 

Dogma de futura corporum resurrectione rectae 
rationi non adversatur 

633. Praetermittimus, utpote ad propositum nostruiu 
minus aptas, erroneas parumque verisimiles hypotheses , 
quae confictae sunt, ut, aliqua si fieri posset ratione, futura 
corporum resurrectio explicaretur , puta germinis praefor- 
mati quod animae adhaereat , ac suo tempore evolvatur ; 
aut reduplicationis corporum nostrorum per existentiam 
simultaneam. Indepcndenter ab hisce hypothesibus ad rem 
conficiendam sic accedimus. 

634. Ac primo quidem , si reR in se spectetur , pos- 
sibilis profecto est , et nullo modo in se repugnat mortuo- 
rum resurrectio. Id enim solum involvit repugnantiam , in 
quo reperitur intrinseca notarum oppositio , quae certe in 
nostro dogmate neque est , nec fingi potest. Etenim Deum 
posse efficere ut mortuum corpus reviviscat , ex eo confi- 
citur quod ejus virtute corpus ipsum extiterit. Ergone qui 
corpus condidit aut efformavit cum non esset , non poterit 
cum mortuum fuerit ac dissolutum etiam in sua elementa 
iterum reconstruere ? Oppositio in eo haberetur , si corpus 
idem eodem tempore vivum et mortuum simul esset. Rur- 
sum, si a tenui initio Deus potuit efficere ut corpus in- 
tegrum evolvatur usque ad plenam perfectionem suam , non 
poterit moleculas in quas corpus dissolutum est recolligere, 
ac denuo eadem anima informare ? Ut enim Tertullianus 

in op. cit. c. 68. animadvertit , corpora quidem nobis pe- 
reunt , ast non pereunt Deo , qui minimas corumdem par- 
ticulas quamvis in auram resolutas , ceterisque corporibus 
commixtas certissime praesentes jugiter habet. 

635. Quae quidem confirmantur tum ex Lazari qua- 
triduani resurrectione , tum ex ipsa resurrectione Christi. 
Deus eos potuit excitare , quare non poterit pariter corpora 
iterum excitare , etsi jamdiu penitus resoluta ? Quoad rei 
substantiam nullum intercedit discrimen inter illorum ac 
ceterorum excitationem. Corpus Lazari jam tabe diffluebat, 
quid inde ? Excitatum tamen est , numquid excitari a Deo 
non amplius potuisset, si praeterea in pulverem resolutum 
fuisset ? Ecquis terminos praefiget omnipotentiae divinae? 

636. Non solum autem nullam videt ratio repugnan- 
tiam in corporum resurrectione , sed sive argumenta ana- 
logica , sive moralia spectentur , maxime consentaneam 
praeterea eam deprehendet. Ac primo quidem universi ana- 
logia nos ducit ad resurrectionem expectandam. Ut enim 
praeclare scribit Tertullianus op. cit. c. 12. Omnia in sta- 
tum redeunt , quum abscesserint : omnia incipiunt quum desie- 
rint ; ideo finiuntur ut fiant , nihil deperit nisi in salutem. 
Totus igitur hic ordo revolubilis rerum , testatio est resurrectio- 
nis mortuorum ; operibus enim praescripsit Deus antequam lit- 
teris ; viribus praedicavit antequam vocibus. Praemisit tibi 
naturam magistram , submissurus et prophetiam , quo facilius 
credas prophetiae discipulus naturae ; quo statim admittas , 
quum audieris , quod ubique jam videris ; nec dubites Deum 
carnis etiam resuscitatorem , quem omnium novisti restitutorem. 
Quod vero magis mireris est , vel ipsum Senecam ep. 36. 
in hoc Tertulliano praeivisse. 

637. Sed clarius adhuc argumenta moralia ejusmodi 
resurrectionem suadent , ut enim loquitur s. Ambrosius in 
lib. De fide rcsurrect. n.52. : Cum omnis vitae nostrae radio in 
corporis animaeque consortio sit, resurrectio autem aut boni actus 
praemium habeat , aut poenam improbi ; necesse sit corpus 
resurgere , cujus actus expenditur. Quomodo enim in judicium 

vocabitur anima tine corpore , cum de suo et corporis contu- 
bernio ratio praestanda sit ? Idem patres ceteri persequun- 
tur ac varie exponunt , congruum nempe esse corpus ex- 
citari ut una cum anima , cujus organum ac instrumentum 
siVe ad bona sive ad prava opera fuit , mercedem aut 
supplicium recipiat. Eo vel magis quod ex utriusque ar- 
ctissima conjunctione oriatur suppositum humanum, seu uti 
nunc dicitur, nostrum Ego , quod neque ex sola anima neque 
ex corpore solo exurgit, sed ex utriusque conjunctione. 
In aeternum proinde homo seu humanum suppositum pe- 
riret, nisi futura daretur corporum resurrectio. Atque huc 
refertur inditum nobis a Deo perpetuae conservationis de- 
siderium , quod frustrari omni ex parte non potest. 

638. Et haec quidem spectato homine physico atque 
morali ; quid si attendamus ad hominem Christianum ? Ipse 
membrum Christi effectus est, adeoque capitis sui sortem 
experiri debebit , quod redivivum in sempiternum est ; sa- 
ginatus praeterea vivifica Carne ac Sanguine ejus, ac proinde . 
germina , ut ita dicum , futurae resurrectionis in se suscepit, 
quae suo tempore erunt evolvenda , uti patres passim ra- 
tiocinantur , et in his s. Irenaeus Contr . haeres . lib. 5. cap.2. 
et s. Justinus passim. Tandem nisi corpora ad novam exci- 
tarentur vitam , magis nobis Adam nocuisset , quam Chri- 
stus meruerit atque acquisierit , secus ac docet Apostolus 
Rom.5., Christus nempe, quidquid per Adae peccatum amis- 
sum est , abundanter reparavit. Quapropter merito Ecclesia 
in symbolo Constantinopolitano in fidelium ore ponit ejus- 
modi expectationem illis verbis : Et exspecto resurrectionem 
mortuorum , et vitam venturi scculi. 

DIFFICULTATES 

639. I. Obj. 1° Intelligi nequit quomodo corporis par- 
ticulae , quae in tot alia corpora etiam humana dispersae 
sunt et mutatae, iterum colligi possint ac restitui. 2° Corpus 
praeterea frustra mercedem futuram expectat, cum ipsum 
nec perperam nec recte agere potuerit. 3° Nec minus latet, 

cur nam nonnisi post multa demum secula a benignissimo 
Deo corpus homini restituatur , cum tamen sine ipso , ut 
dicitur , veram vitam vivere non possit. 4° Haec doctrina 
praeterquam quod parum divinam omnipotentiam et sa- 
pientiam curare videtur , locum praebet innumeris super- 
stitionibus ac ineptissimis quaestionibus , quae per simplicio- 
rem puriorcmque sententiam in Libris sacris fundatam facile 
evitari possent. Ergo. 

640. Resp. Ad l m , J). Seposito divinae omnipotentiae 
interventu intelligi nequit , C. Hoc admisso N. Porro dif- 
ficile Deo non est moleculas omnes ad corpus aliquod spe- 
ctantes , etiam post innumeros transitus ex uno in aliud 
colligere, llaec mutatio seu transitus accidentalis est , mi- 
nime vero essentialis , ut ex physiojogia ac zoobiologia 
constat universa. 

641. Ad 2 m , D. Per se , 6’. prout cum anima hypo- 
statice conjunctum est N. Totum hominis suppositum , 
nostrum ego est quod meretur aut demeretur , congruum 
itaque est , ut totum item suppositum praemia vel poenas 
assequatur. Anima sentit per corpus , voluptate aut dolore 
per corpus afficitur. 

642. Ad 3 m , Ncg. Quamvis euim animae a corpore se- 
paratae substantiae sint incompletae , ratione habita totius 
suppositi , veram tamen vitam vivunt cum conscientia sui , 
et capaces gaudii , aut poenae per se sunt , adeoque statim 
post mortem praemio aut poena donantur. Quae cum ita 
se habeant, jam sequitur , Deum salva benignitate sua, posse 
differre post plura secula corporis excitationem. Quid sunt 
plura secula comparata ad aeternitatem ? 

643. Ad 4 ra , D. Si doctrina a Christo et ab apostolis 
tradita posset parum omnipotentiam sapientiamque Dei cu- 
rare , ac praebere causam ex se superstitionibus ineptisqne 
quaestionibus , C. si id fieri nequeat N. Cum de divina 
alicujus doctrinae revelatione constat, eam reprehendere uti 
Deo injuriosam ac foventem superstitiones et ineptas quae- 
stiones non solum impium , sed alogicum est. Ecquis ferat 

stultos ejusmodi planequc vulgares ratioualistas effutientes 
se puriorem doctrinam simplicioremque doctrina Christi 
praebere ? Tantum porro abest ut istorum systema funda- 
tum sit ig Libris sacris , ut iisdem penitus adversetur , ab 
iisquc evertatur. Hi sunt genuini fructus protestantismi pro- 
clamantis liberum Scripturarum examen ad sibi fidem cu- 
dendam. 

644. II. Obj. 1° Materiae atomi dum ex uno in aliud 
corpus transeunt mutantur in substantiam plane diversam 
ab illa quam prius coustituebant ; 2° jam vero homines 
totidem anthropophagi sunt ; sive immediate , uti canni- 
bales qui caruibus vescuntur humanis , sive mediate dum 
vescuntur vegetabilibus aut animantibus in quorum substan- 
tiam resoluta cadavera sunt ; fieri igitur nequit , ut eadem 
in resurrectione corpora resumantur. 3° Accedit , quod in 
eodem individuo corporis substantia jugiter immutetur per 
continuam molccularum amissionem, et acquisitionem; adeo 
ut substantia qua corpqp hesterno constabat dic diversa sit 
ab ea , qua constat hodie , elapso vero septennio diversum 
plane integrum corpus sit. Quodnam igitur ex tot quot ha- 
buit idem homo tota vitae periodo , olim resumet? 4° Ne- 
que omittendum , quod inita supputatione tot hominum 
myriadum quot extiterunt , aut usque ad mundi finem ex- 
tituri sunt , et comparata cum telluris spatio , haec impar 
omnino sit ad eos simul redivivos continendos. Ergo. 

645. Resp. Ejusmodi difficultates quas adeo increduli 
magni faciunt concidere , si ad scientiae physiologicae nor- 
mam exigantur, ex qua illi eas mutuati suut. Etenim, admissa 
etiam hypothesi de illa quam adversarii exaggerant uni- 
versali anthropophagia tum mediata tum immediata , cer- 
tum est 1° principia materiae primigenia, etsi diversam mo- 
dificationem aut cembinationem chimicam subeant , esse pror- 
sus in se incorruptibilia et indestructibilia. Hinc data etiam 
quavis imineationc seu transitu de una in alteram substan- 
tiam , ipsa in se eadem omnino permanent , udeoque Deus 
semper ea poterit illi restituere ad quem aliquo vitae tempore 

pertinuerunt. 2° E contra incertum eat , utrum totum re- 
ipsa corpus ex integro in data periodo renovetur , an vero 
quaedam tantum elementa , alii enim in aliam sententiam 
concedunt ; magis recepta penes physiologos opinio est 
stamina primigenia quae cx textu cellulari componuntur 
non deteri , adeoque nec renovari , sed eas dumtaxat ma- 
terias consumi quibus textura cellularis imbuitur. Exinde 
illa compositionis ac decompositionis , seu uti modo loquuu- 
tur assimi lationis ac dissimilationis jugis vicissitudo habetur 
ex qua nutritio pendet. Hac propterea non obstante jugi 
permeatione , aut reproductione idem seraper in nobis cor- 
pus perseverat , uti etiam ex intimo sensu edocemur ; y ex 
hoc colligitur ad identitatem corporis constituendam minime 
requiri identitatem omnium ac singularum molecularum. 
Ceterum in utraque hypothesi res semper conficitur ; etenim 
si quis velit admittere illorum physiologorum opinionem 
qui contendunt reproductioncm seu renovationem corporis, 
seu potius molecularum quibus illud constat , non esse nisi 
partialem , satis erit ut nonnullae partes staminum primis 
geniorum , seu texturae cellularis conserventur , ut iden- 
titas corporis perseveret. Si qui autem sint , qui totalem 
ejusmodi reproductioncm fieri contendant , exinde patet ad 
identitatem corporis constituendam minime requiri vel unius 
etiam moleculae identitatem , cum hae omnes mutari pos- 
sint , quin corpus aliud a primo seu diversum exurgat ; ratio 
porro est, quia cum ejusmodi permeationes seu mutationes 
ac rcproductiones successivae sint , et corpus ab eadem 
semper anima informetur , semper idem permanet ; eo vel 
magis quod identitas corporis ex forma potius exteriori *, 
organismo et structura pendeat quam ex materia repeti de- 
beat. Ex his proinde consequitur idem corpus in resurre- 
ctione assumi, licet paucissimae recipiantur ex ijlis molecu- 
lis quibus ante mortem hoc corpus constabat ; cum proba- 
bile etiam sit corpora post resurrectionem minori indigere 
materiae quantitate , quam corpora mortalia et passibilia. 

646* Ad 1® igitur * his praemissis, l> f Mutantur atomi 
Vol.II. 28 

seu principia primigenia in aliam substantiam , ita tamen ut 
in se incorruptibilia, et indestructibilia permaneant, C. ita 
ut haec in alia mutentur IS. 

647. Ad 2 m , D. Ita tamen ut, quavis data anthropopha- 
gia , principia primigenia eadem subsistant , C. secus IS. Si 
ita est , certe poterit Deus singulis sua restituere. 

648. Ad 3 m , D. Quin mutetur corpus , Tr. vel C. ita 
ut per jugem illam molecularum vicissitudinem corpus mu- 
tetur IS. In utraque enim hypothesi de totali vel partiali 
mutatione , corpus , uti vidimus , idem semper perseverat; 
satis proinde erit ut illud resumatur in resurrectione corpus 
quod per mortem depositum est. 

649. Ad 4 m , Neg. Ejusmodi enim supputatio fallax est 
et arbitraria. Ostensum siquidem est centum milliaria qua- 
drata idonea esse ad continendam ingentem hominum mul- 
titudinem , quae sex mille annorum periodo hunc mundum 
incolere potuit juxta praesentem incolarum frequentiam. Vere 
nugantur increduli dum talia obtrudunt ad impugnanda 
catholica dogmata. 

. . CAPUT VIII. 

DF. JUDICIO EXT11EMO 

< • 

i 

650. Cum protestantismus in suis placitis in dies usque 
progrediatur , mirum nemini esse debet , si quod antea 
pro aris focisque tuebatur , brevi perneget impudentissi- 
me. Ita profecto factum est , ut prius adstruere debue- 
rimus adversus priores protestantes existentiam judicii par- 
ticularis quod cum suis Calvinus negabat , ad «olum judi- 
cium universale propugnandum ; nunc vero adversus pro- 
testfentes posteriores debeamus vindicare dogma de judicio 
universali , quod isti inficiantur ad solum judicium parti- 
culare constituendum ; utrique tamen protestantes sunt. 

651. Huic universali judicio quotquot sunt, fuerunt, 
eruntque homines, ad unum omnes subjicientur, et hoc pari- 
ter perinde ac judicii existentia certum est. Quod vero attinet 

sive ad tempus , sive ad locum , sive ad modum instituendi 
universalis hujus judicii , incerta sunt omnia. Nos ergo 
orationem nostram coarctahimus ad solum dogma vindi- 
candum. 

i 

PROPOSITIO 

Post corporum nostrorum resurrectionem instituetur 
a Christo universale omnium hominum judicium 

X 

G52. De lide propositio est. In symbolo enim Aposto- 
lico profitemur quod Christus venturus est judicare vivos et 
mortuos: ct in symbolo Athanasiano fusius dicitur : Adcu- 
jus adventum omnes homines resurgere habent cum corporibus 
suis , ct reddituri sunt de factis propriis rationem. 

G53. Luculenter porro hoc dogma traditur in Scriptu- 
ris; etenim Christus Matth. 25, 31. Cum venerit, inquit , 
Filius hominis in majestate sua , et omnes Angeli cum eo, tunc 
sedebit super sedem majestatis suae, et congregabuntur ante eum 
omnes gentes; et alibi saepe hoc ipsum inculcat. Apostoli ut 
plurimum ah hujus judicii denuntiatione auspicabantur 
Evangclii praedicationem; sic Petras Act. 10, 42. ac Pau- 
lus ibid. 17, 31. et rursum ibid. 24, 25. Dc hoc itera judi- 
cio extremo refertae sunt apostolorum epistolae ; satis lieie 
sint quae in 2. ad Cor. 5, 10. leguntur: Omnes nos manife- 
stari oportet ante tribunal. Christi, ut referat unusquisque pro- 
pria corporis , prout gessit , sive bonum , sive malum. Joan- 
lies vero Apocalyps. 20 , 21. Et vidi, inquit , mortuos ma- 
gnos et pusillos stantes in conspectu throni , ct libri aperti 
sunt ... et judicati sunt mortui ex his , quae scripta erant in 
libris , secundum opera ipsorum. 

654. Convenientissimum autem fore ejusmodi judicium 
universale ac solemne unusquisque facile perspiciet : in eo 
siquidem divini Numinis providentia in tota hac rerum uni- 
versitate dirigenda , et patefiet et ah impudentissimis detra- 
ctorum hominum hiasphemiis justificabitur ; in eo impiorum 
consilia ct machinationes adversus justos , istorum autem 

angustiae et injustae vexationes angoresque in apertam lu- 
cem venient ; in eo demum quotquot fuerunt hominum 
intimiores secretioresque animi recessus detegentur. Quo fiet 
profecto, ut ct Deo gloria, et justis triumphus, et impiis op- 
probrium sempiternum proveniant. Haec porro sunt quae 
patres passim afferre solent , quibus Christianos excitent ad 
vigilantiam , ut digni habeantur sistere coram supremo ju- 
dice , qui districte singulorum conscientias excutiet. 

DIFFICULTATES 

* < * * • 

G55. I. Ob. 1° Judicio particulari post obitum institu- 
to, inutile prorsus evadit universale alterum. 2° Dicendum 
propterea doctrinam de extremo judicio originem traxisse 
tum a mythicis seriorum judaeorum Messianis ideis , tum 
a perperam intellectis nonnullis Jesu effatis. 3° Sane Chri- 
stus Mare. 13, 32. tempus magnae illius rerum conversionis 
se ignorare professus est. 4° Sub velamine igitur istius fo- 
rensis judicii ac sententiae in pios ac impios proferendae, il- 
lorum super istos victoriam adumbratam agnoscere de- 
bemus. Ergo. 

636. Resp. Ad l m , D. Si judicium extremum solius ho- 
minis causa foret instituendum , Tr. si ad Dei potissimum 
gloriam N. Certe tum justi tum impii immediate post mor- 
tem promeritam sententiam ut privata individua subibunt ; 
ast divinae providentiae ratio exposcit , ut publicam prae- 
terea ac solemnem uti membra societatis subeant , et sic 
utrique completam et adaequatam remuncrationcm demum 
consequantur. Apposite s. Thomas in Suppi, q. 88. ar. 1. 
ad 3. huic ipsi difficultati respondit: Universale judicium 
magi» directe respicit universalitatem hominum quam singulos 
judicandorum; quamvis ergo cuilibet homini ante judicium erit 
certa notitia de sui damnatione vel praemio ; non tamen omni- 
bus omnium damnatio vel praemium innotescet . Unde judicium 
necessanum erit . Catechisinus vero Romanus par. 4. c. 8. n.4. 
quinque urget rationes , quibus ostenditur privato judicio 

generale subjiciendum esse , quas inter quarto loco et hanc 
profert , ut divinae providentiae ratio omnibus constet. 

657. Ad 2 m , Neg . Siquidem hae non sunt nisi phra- 
ses congestae passim a rationalistis quibus aperta Scriptura- 
rum testimonia eludant, seu impietates velo obductae. Ver-, 
ba Christi apertissima sunt, quibus judicium extremum de- 
nuntiatur ex Christi ore ea acceperunt apostoli , qui 
omnes uno animo hanc veritatem praedicarunt, consignave-, 
runtque scriptis suis„ qua igitur ratione possumus, quo ve * 
jure ea repetere a mythicis seriorum judaeorum opinioni-! 
hus ? Hoc modo nulla superessct plane veritas quae firma' 
consisteret. Est ne verisimile quod apostoli « male Christi 
verba intellexerint , adeout nonnisi post tot secula eorum 
tandem intelligentiam rationalistae , id est increduli , asse-, 
querentur? Quis haec, nisi plane desipuerit, affirmabit? 

658. Ad 3 m , D . Christus apud Marcum loc. cit. fassus 

est diem illum ignorare in ordine ad manifestationem y C.. 
simpliciter N. Quomodo diem illum ignorare potuit Deus-, 
homo , qui praeterea in assumpta humanitate constitutus 
est supremus judex vivorum et mortuorum ? Qui adjuncta 
omnia singillatim apud eundem Evangelistam secundi ad- 
ventus sui, adeoque extremi judicii patefecit? Hanc diffi- 
cultatem jamdiu disjecimus, agentes adversus arianoset so- 
cinianos a quibus eam mutuati sunt rationalistae. j , 

659. Ad 4 m , Neg. Nam hoc systema gratuitum est, eu?; 

jus nulla affertur probatio , ac refragatur divinae revelatio- 
ni., quae victoriam justorum super impios et judicium ex- 
tremum plane distinguit. , . 

660. II. Obj. Atqui omnia suadent ejusmodi judicium 
non esse nisi mythum ex formulis et allegoriis judaicis dc 
adventu Messiae conflatum , mortuos resuscitaturi atque, ad 
judicium vocaturi. Nam commemorantur nubes quibus Mes- 
sias vehitur ; Archangeli cum tuba et omne satellitium 
Angelorum ; convocatio omnium hominum et defunctorum 
et viventium ; tribunal judicis , libri censurarum aperti et ; 
inspecti; singulorum examen atque sententia pronuntiata, 

qua pii caelestis regni gaudiis , epulis caelestibus digni ac 
fruituri declarabuntur , impii autem cum diabolo flamma- 
rum infernarum suppliciis aeternis tradentur. Ac postea- 
quam judicium illud , quod statim post Hierosolymorum 
excidium instituendum ac prope instare diserte monent. , pe- 
ractum sit , mundum hunc igne interiturum , aliumque 
oriturum esse , novam Hierosolymam in novam terram c 
caelo demissum iri , aiiaque ejusmodi perbibent. Haud ob- 
scure tamen significatur , aevo jam apostolico doctrinam 
illam mythis fuisse involutam, ut patet ex 2. Petr. 1,10. 
Ergo. 

661. Resp. iV. Ant. Ad probationes autem adductas di- 
cimus ab adversariis rei veritatem seu existentiam cum ejus- 
dem enuneiationis modo omnino permisceri , quae tamen 
ab invicem secernenda sunt. Nonnullae interdum veritates 
sub symbolieis figuris annuueiantur ut aliquo modo nobis 
sensibiles reddantur , cujus rei exemplum suppeditant Scri- 
pturae ipsae, quae Deo tribuunt oculos, aures, manus, 
pedes, alas, iram , indignationem ctc. quae tamen non in- 
serviunt nisi ad patefaciendas nobis intclligibiles ejus pro- 
prietates aut operationes. Quidni igitur idem eas praestitis- 
se dicamus cum nobis sub sensibilibus imaginibus extre- 
mum judicium veluti ob oculos ponunt ? Nuda veritas 
est, Christum olim venturum esse ad omnium hominum 
instituendum judicium , ut reddat unicuique juxta opera 
sua. Cetera possunt totidem emblemata esse ad rationem , 
ordinem , effectusque hujus judicii sensibili aliquo modo , 
quo altius mentibus nostris haec veritas infigatur , pate- 
facienda. 

662. Ceterum nihil impedit quominus haec ipsa quae 
ab adversariis recensita sunt , magna saltem ex parte , lit- 
terali sensu adimpleantur. Si Christus a nube susceptus in 
caelum conscendit , poterit profecto et in nube descendere. 
Archangelus in corpore udseito poterit sensibili ratione appa- 
rere ac tuba canere , Angelorumque satellitium Christum 
comitari. Convocandos porro omnes homines esse a qua- 

tuor vcutis seu mundi plagis certa res est , quae iu dubium 
revocari nequit. Quae de immutatione in resurrectione le- 
guntur , afficiunt potissime electos , qui corpus recipient, 
ut vidimus , dotibus praeditum quae glorioso ipsorum sta» 
tui competunt; nam ad impios quod attinet , Apostolus 
1. Cor. 15, 51. scribit : Omnes quidem resurgemus , sed non 
omnes immutabimur , saltem ul fert vulgata lectio. 

663. Quo autem sensu accipi debeant quae de tribuna- 
li , censurarum libris atque examine dicuntur , jamdiu ex- 
posuerunt veteres patres , inter quos s. Ambrosius In Luc. 
lib. 10 , c. 2*2. u. 19. scribit : Judicat Christus cognitione 
cordium , non interrogatione Jactorum ; prout non obscure 
declarat Apostolus ipse, dum Jlom. 2, 15. ait: Testimo- 
nium reddente illis conscientia ipsorum , ct inter se invicem co- 
gitationibus accusantibus , aut etiam defendentibus in die } cum 
judicabit Deus occulta hominum; Nihil enim est opertum, ait 
Christus 31atth. 10, 26. quod non revelabitur , et occultum 
quod non scietur. Ex his discimus tum quae de libris et quae 
de examine in sacris litteris leguntur , metaphorice esse in- 
telligenda ; tum uno , ut ita dicam , temporis momento 
omnium conscientias patefactum iri , ita ut et propria et 
aliorum gesta ab omnibus ac singulis cognoscantur. Ex hac 
autem cognitione quisque intelliget praemiis ne an poenis 
aeternis donandus sit. Ncc refert justorum retributionem 
sub epularum symbolo interdum proponi , prout alias sub 
laetis aliis imaginibus aut domus, aut regni, aut bravii ex- 
hibetur ; siquidem homines sensibiles sensibilibus ejusmodi 
indigent figuris , ut ad intclligibilia extollantur. Alibi enim 
sensibilis hic apparatus abigitur. 

664. Falsum vero est Christum praedixisse extremum 
judicii diem mundique finem immediate Solymorum ever- 
sionem subsecuturum. Etenim , etiam admisso quod plu- 
res negant interpretes, Christum Matt. 24. et in locis pa- 
rallelis Marci et Lucae etiam de mundi fiuc ac judicii dic 
esse locutum, haec tamen non conjunxit, uti adversarii au- 
tumant. Ex communiori expositorum seutentia cui adsti- 

putantur etiam protcstantes rationahstae , uti Kuinoel, tria 
in ilio sermone Christus complexus est , urbis devastatio- 
nem , secundum ipsius visibilem in terras adventum , ac 
demum judicium et mundi finem. De prima affirmavit : 
Non praeteribit generatio haec donec omnia Jiant. De reliquis 
nullum tempus determinavit, immo vero professus est se 
diem illum manifestare nolle , cum hoc Pater in sua posue- 
rit potestate , uti explanavimus ejus verba : De die illa nemo 
scit neque Angeli neque Filius. 

665. In hoc consentiunt , ut diximus , ipsi rationali- 
stac bibi ici, inter quos recensuimus Kuinoelium , juverit 
proinde exscribere quae habet hic auctor in cap. 24. Mat- 
thaei. Quo vero , inquit , praeconceptae eorum (discipulorum) 
opinioni occurreret (Christus) , cum eversione templi reipubli- 
caeque Judaeorum conjunctum fore initium regni Messiani ter- 
reni . * . ita respondebat , ut appareret , finem mundi serius 
secuturum esse ; et ut hic mundi interitus ab interitu civitatis 
Judaeorum satis perspicue discerneretur. 

• 666. Quod postremo loco adjicitur de hac doctrina 
mythis aevo apostoiico involuta , somnium est rationalistae 
vulgaris quem impugnamus. Ad hoc enim suadendum ap- 
pellat Wegscheider ad 2. Pet. 1, 16.; agit porro hoc in loco 
s. Petrus de praedicatione sua, ac de Christi Domini trans- 
figuratione , cujus se testem exhibet. En ejus verba : Non 
enim doctas fabulas secuti , notam fecimus vobis D. N. J. C. 
virtutem et praesentiam ; sed speculatores facti illius magnitu- 
dinis. Accipiens enim a Deo Patre honorem , et gloriam , voce 
ad eum hujuscemodi a magnifica gloria ... Et hanc vocem 
audivimus de caelo allatam , cum essemus cum ipso in monte 
sancto. Quid hic autem commune habetur cum doctrina dc 
judicio extremo jam apostoiico aevo mythis involuta? Talis 
est indoles adversariorum catholicae fulei. * 

• Et haec de Deo Creatore hactenus. 

